
Pentru Beau, James şi 
Rose, pe care îi iubesc 

PARTEA I 


Il n'y a pas plus sourd que ului qui ne 
veui pas entendre. 
Nu există om mai surd decât cel ce nu vrea să 
asculte. 
— proverb franțuzesc 


MAINE 


Lou 


NORI NEGRI S-AU ADUNAT DEASUPRA NOASTRĂ. 

Deşi nu vedeam cerul printre coroanele dese ale 
arborilor din La Foret des Yeux — nici nu simţeam 
vântul tăios care începea să se stârnească la marginea 
taberei noastre —, îmi dădeam seama că stă să 
izbucnească furtuna. Copacii se legănau în lumina 
cenuşie a amurgului, iar sălbăticiunile se aciuiaseră în 
bârloguri. Acum câteva zile ne adăpostiserăm într-un 
soi de vizuină: o adâncitură ciudată în pământul 
pădurii, în care copacii îşi întinseseră rădăcinile ca 
nişte degete încolăcite prin solul rece. Am botezat-o 
drăgăstos Văgăuna. Deşi zăpada se aştemea peste tot 
ce se afla în afara ei, fulgii se topeau la atingerea vrăjii 
protectoare pe care o făcuse madame Labelle. 

Am aşezat mai bine piatra de copt deasupra focului 
şi am împuns plină de speranţă boţul diform de pe ea. 
Nu se putea numi pâine, căci o încropisem dintr-un 
amestec de scoarță de copac şi apă, dar refuzam să mă 
mai hrănesc cu seminţe de pin şi rădăcini de armurar. 
Pur şi simplu, nu mai voiam. Din când în când, aveam 
nevoie de ceva cu gust — şi, când spun asta, nu mă 
refer la ceapa sălbatică pe care o găsise Coco azi- 
dimineaţă. încă îmi duhnea respiraţia ca a unui balaur. 


— Nu mănânc aşa ceva! a declarat Beau categoric, 
uitându-se la pâinea de pin de parcă se temea că o să-i 
crească picioare şi-o să-l atace. 

Părul lui negru — de obicei coafat cu o grijă 
desăvârşită — îi cădea pe umeri în bucle ciufulite, iar 
obrajii roşcovani îi erau mânjiţi de dâre de praf. Deşi 
costumul lui de catifea ar fi fost ultimul răcnet la 
Cesarine, şi acesta era pătat cu noroi. 

M-am uitat la el şi-am rânjit. 

— Treaba ta. N-ai decât să mori de foame! 

— E cumva..., a spus Ansei, venind mai aproape şi 
strâmbând din nas pe furiş. 

Cu ochii sticlind de foame şi părul încâlcit de vânt, 
nici el nu se adaptase la viaţa în sălbăticie mai grozav 
decât Beau. Ansei însă — cu tenul lui măsliniu şi silueta 
mlădioasă, cu genele lui lungi şi zâmbetul sincer — era 
frumos indiferent de situaţie. Nu depindea de el. 

— Crezi că e... 

—  Comestibilă? a completat Beau, ridicând din 
sprâncenele sale negre. Exclus. 

— Nu asta voiam să zic! a replicat Ansei, îmbujorat, 
şi mi-a aruncat o privire umilă. Voiam să întreb dacă 
e... ăăă... gustoasă. Crezi că e gustoasă? 

— Exclus, a răspuns Beau şi s-a întors cu spatele, să 
caute ceva în raniţă. 

Câteva secunde mai târziu, a scos triumfător un 
pumn de cepe şi a vârât una în gură. 

— Mulţumesc frumos, dar eu asta mănânc astă- 
seară! 

Când am deschis gura să-i spun câteva de dulce, am 


simţit braţul lui Reid pe umeri, cald, viguros şi 
liniştitor. M-a sărutat uşor pe tâmplă. 

— Sunt sigur că e delicioasă pâinea, a zis. 

— Chiar este! am replicat şi m-am lipit de el, mândră 
de complimentul primit. Va fi delicioasă. Şi nici nu vom 
puţi toată noaptea a hoit — scuze, a ceapă. 

l-am aruncat un zâmbet mieros lui Beau, care s-a 
oprit înainte să ducă mâna la gură, uitându-se furios 
când la mine, când la cepele lui. 

— Mănâncă-le şi-o să-ţi iasă duhoarea prin piele 
până mâine. Poate chiar mai mult. 

Chicotind, Reid s-a aplecat să mă sărute pe umeri, 
iar vocea lui — molcomă şi gravă — mi-a gâdilat pielea. 

— E un pârâu ceva mai sus. 

Am întins gâtul instinctiv şi m-a sărutat din nou, 
chiar sub maxilar. Mi-a crescut pulsul la atingerea gurii 
lui. Prea fericită să-l simt pe Reid aproape de mine, m- 
am făcut că nu observ grimasa lui Beau, scârbit de 
dezmierdările noastre făţişe. Nu avuseserăm o clipă de 
intimitate de când mă trezisem după Modraniht. 

— Poate-ar fi bine să dăm o fugă până acolo, am zis, 
un pic cam nerăbdătoare. 

Ca de obicei, Reid mi-a dat drumul din braţe prea 
repede. 

— Luăm pâinea la noi şi mergem la... picnic. 

Madame Labelle a ridicat privirea spre noi, din 
partea cealaltă a taberei, unde ea şi Coco se certau 
printre rădăcinile unui brad bătrân. Trăgeau de un 
pergament, cu umerii încordaţi şi obrajii supti. 
Degetele lui Coco erau mânjite de sânge şi cerneală. Ii 
trimisese deja două misive lui La Voisin, la clanul 


Vrăjitoarelor Roşii, în care cerea adăpost. Nu primise 
niciun răspuns de la mătuşa ei. Mă îndoiam că o a treia 
scrisoare ar fi avut mai mare succes. 

— In niciun caz! spunea madame Labelle. Nu puteţi 
părăsi tabăra. Am interzis asta. Unde mai pui că vine şi 
furtuna! 

„Am interzis asta.” Cuvintele astea mă scoteau din 
sărite. Nimeni nu-mi interzisese să fac ceva de când 
aveam trei ani. 

— Nu uitaţi, a reluat ea sfidătoare, pe un ton 
nesuferit, că pădurea e încă plină de vânători, iar 
vrăjitoarele nu sunt nici ele prea departe, chiar dacă nu 


le-am văzut până acum. Ca să nu mai 

vorbim şi de gărzile regelui. S-a dus vestea că Florin a 
murit în noaptea de Modraniht, a adăugat, iar eu şi 
Reid am încremenit unul în braţele celuilalt, şi 
recompensele puse pe capetele voastre au crescut. 
Până şi ţăranii vă cunosc feţele. Niciunul dintre voi nu 
poate pleca din tabără până când nu punem la punct o 
strategie ofensivă. 

Am remarcat accentul subtil pe care îl pusese pe voi 
şi uitătura pe care ne-o aruncase mie şi lui Reid. Noi 
eram cei care nu aveau voie să părăsească tabăra. Noi 
eram cei ale căror chipuri erau lipite pe toţi stâlpii din 
Saint-Loire — şi, între timp, probabil, în toate satele 
din regat. La sfârşitul unei incursiuni în Saint-Loire, în 
căutare de provizii, Coco şi Ansei şterpeliseră două 
astfel de afişe — unul înfăţişa chipul frumos al lui Reid, 
al cărui păr roşu era colorat cu roibă, iar celălalt mă 
înfăţişa pe mine. 

Artistul îmi desenase un neg în bărbie. 


încă iritată de această amintire, am întors pâinea de 
pin pe partea cealaltă, scoțând la iveală coaja înnegrită 
şi crăpată de pe fund. Toate privirile au rămas aţintite 
la ea preţ de câteva clipe. 

— Ai dreptate, Reid. E delicioasă, a rânjit Beau. 

în spatele Iui, Coco a picurat câţiva stropi de sânge 
din palmă peste scrisoare. Picăturile au căzut sfârâind 
şi fumegând pe petecul de hârtie care s-a făcut scrum 
Şi şi-a luat zborul spre locul în care îşi aveau tabăra în 
momentul de faţă La Voisin şi Vrăjitoarele Roşii. Beau 
mi-a fluturat cepele rămase pe sub nas, ca să-mi atragă 
atenţia. 

I le-am zburat din palmă. 

— Du-te naibii! 

Reid m-a strâns uşor de umeri, după care a luat 
pâinea de pe foc şi a tăiat o felie cu desăvârşită 
îndemânare. 

— Nu te sileşte nimeni să mănânci, am zis 
morocănoasă. 

I-a apărut un rânjet pe buze. 

— Bon appetit! 

L-am privit uluiţi cum bagă pâinea în gură şi se 
îneacă. 

Beau se zguduia de râs. 

Cu lacrimile şiroindu-i pe obraji, Reid se chinuia să 
înghită în timp ce Ansei îl bătea pe spate. 

— E bună, m-a asigurat, încă tuşind şi căznindu-se 
să mestece. Zău aşa. Are gust de... de... 

— De cenuşă? a sugerat Beau, amuzându-se copios 
pe seama figurii mele şi râzând în hohote. 

Cu gura încă plină, Reid i-a aruncat o privire 


furioasă şi a ridicat piciorul, să-i tragă un şut în fund. 
La propriu. Pierzându-şi echilibrul, Beau s-a prăvălit pe 
burtă în muşchiul şi lichenii de pe jos, cu o urmă 
evidentă de cizmă pe turul pantalonilor lui de catifea. 

A scuipat noroiul din gură tocmai când Reid a reuşit, 
în sfârşit, să înghită dumicatul de pâine. 

înainte să mai ia o îmbucătură, am azvârlit pâinea 
înapoi în foc. 

— Îţi apreciez cavalerismul, dragă bărbate, şi vei fi 
pe deplin răsplătit. 

M-a strâns în braţe şi mi-a aruncat un zâmbet sincer 
de data asta. Şi încărcat de o uşurare vinovată. 

— Aş fi mâncat-o. 

— Trebuia să te fi lăsat. 

— Acum o să răbdaţi toţi de foame, a zis Beau. 

Fără să dau atenţie chiorăitului trădător al 
stomacului meu, am scos sticla de vin pe care o 
ascunsesem printre obiectele din raniţa lui Reid. Cum 
Morgane mă răpise de la uşa Catedralei Saint-Cecile 
d'Cesarine, n-apucasem să pregătesc bagajele pentru 
călătorie. Din fericire, întâmplarea făcuse ca ieri să mă 
aventurez un pic cam departe de tabără şi să intru în 
posesia câtorva lucruri utile de la o negustoreasă 
ambulantă. Vinul era esenţial. La fel şi un rând de 
haine noi. Deşi Coco şi Reid îmi încropiseră ceva de 
îmbrăcat în locul rochiei de ceremonie, hainele lor 
atârnau pe silueta mea zveltă — sfrijită chiar după 
perioada petrecută la Chateau. Până 

acum reuşisem să ţin ascunse roadele micii mele 


plimbări — în ranita lui Reid, sub pelerina împrumutată 
de la madame Labelle —, dar, într-un final, tot trebuia 


să le scot la iveală. 

Acesta era momentul perfect. 

Reid a făcut ochii mici la vederea sticlei de vin şi i-a 
dispărut zâmbetul de pe buze. 

— Ce-i asta? 

— Un cadou, ce altceva să fie? Nu ştii ce zi e azi? 

Hotărâtă să salvez situaţia, i-am întins sticla naivului 
Ansei. Băiatul a apucat-o bine de gât şi a zâmbit, 
îmbujorându-se din nou. A crescut inima în mine. 

— Bon anniversaire, mon petit chou” 

— Ziua mea e abia luna viitoare, a spus el timid, dar 
a strâns sticla la piept. 

Flăcările pâlpâiau pe chipul său luminat de o 
bucurie reţinută. 

— Nimeni niciodată... 

A tuşit, ca să-şi dreagă glasul, şi şi-a înghiţit nodul 
din gât. 

— N-am primit niciodată un cadou. 

Fericirea din piept mă înţepa uşor. 

In copilărie, aniversările mele fuseseră celebrate 
precum zilele de sărbătoare. Vrăjitoarele din întreg 
regatul se adunau la Chateau în onoarea mea şi 
împreună dansam sub clar de lună până când nu ne 
mai ţineau picioarele. Magia îmbrăca templul în 
parfumul ei pătrunzător, iar mama mă răsfaţa cu cele 
mai scumpe cadouri: o diademă de diamante şi perle 
într-un an, un buchet de orhidee nemuritoare anul 
următor. Ba chiar, odată, despărţise apele lui L'Eau 
Melanco- lique, ca să pot păşi pe fundul ei, iar 
melusinele îşi lipiseră chipurile frumoase şi stranii de 
pereţii de apă, ca să ne privească, fluturându-şi părul 


1 La multi ani, dragul meu! (în franceză) (n. red.). 


strălucitor şi cozile argintii. 

încă de pe atunci ştiam că surorile mele îmi 
sărbătoresc mai puţin viaţa şi mai mult moartea, dar nu 
puteam să nu mă întreb — în clipele de slăbiciune — 
dacă mama le împărtăşea sentimentul. 

„Soarta nu ţine cu noi două”, îmi şoptise ea în ziua 
în care împlineam cincisprezece ani, sărutându-mă pe 
frunte. 

Cu toate că nu-mi aminteam clar detaliile — doar 
umbrele din dormitorul meu, aerul rece al nopţii pe 
piele, uleiul de eucalipt din păr —, mi se păruse că i s-a 
prelins o lacrimă pe obraz. Acele momente de 
slăbiciune îmi dăduseră de înţeles că Morgane nu îmi 
sărbătorea zilele de naştere. 

Mi le jelea. 

— Frumos ar fi să spui mulţumesc, a comentat Coco, 
aple- cându-se spre sticla cu vin, ca s-o vadă mai bine, 
şi şi-a dat buclele negre peste umăr. 

Ansei s-a înroşit la faţă ca racul. 

Cu un rânjet ironic, Coco a mângâiat sugestiv linia 
zveltă a paharului, lipindu-şi silueta voluptuoasă de 
trupul deşirat al băiatului. 

— Ce recoltă e? 

Beau a dat ochii peste cap, exasperat de atitudinea 
ei ostentativă, şi s-a aplecat să-şi adune cepele de jos. 
Ea îl urmărea cu coada ochilor săi negri. De câteva zile 
nu făceau altceva decât să se ciondănească. La început, 
fusese amuzant să ascult înţepăturile lui Coco la adresa 
prinţului îngâmfat, dar mai nou îi căşunase şi pe Ansei. 
Trebuia să port o discuţie cu ea cât mai curând. M-am 
întors spre Ansei, care încă zâmbea cu gura până la 
urechi, uitându-se la sticla cu vin. 


Mâine. Urma să vorbesc cu ea mâine. 

Coco a pus mâna peste degetele lui Ansei şi a ridicat 
sticla, ca să vadă mai bine eticheta jerpelită. Flăcările 
focului îi luminau mulţimea de cicatrice de pe pielea ei 
ciocolatie. 

—  Boisaîne, a citit ea lent, chinuindu-se să 
descifreze literele. 

A şters o urmă de pământ cu tivul mantiei. 

— Elderwood, a continuat, aruncând o privire spre 
mine. N-am auzit în viaţa mea de locul ăsta. Pare totuşi 
să fie foarte vechi. Cred că a costat o avere. 

— A fost mult mai ieftin decât te-ai aştepta. 

Am rânjit amuzată de expresia bănuitoare de pe 
chipul lui Reid şi am luat sticla din mâna lui Coco, cu o 
ocheadă. Pe etichetă trona un stejar falnic şi, alături de 
el, un om monstruos, cu coame, copite şi o coroană de 
ramuri. Avea ochii galbeni şi pupile de pisică. 

— Te trec fiorii, a spus Ansei, aplecându-se peste 
umărul meu, ca să vadă eticheta mai bine. 

— E Woodwose, i-am explicat, cuprinsă de o 
nostalgie neaşteptată. Omul pădurilor, regele faimei şi 
florei. Când eram mică, Mor- gane îmi spunea poveşti 
despre el. 

Numele mamei a produs un efect imediat. Lui Beau 
i-a trecut încruntarea. Lui Ansei i-a dispărut roşeaţa 
din obraji, iar lui Coco i-a pierit rânjetul de pe buze. 
Reid scruta întunericul din jur, cu o mână pe balisarda 
de la bandulieră. Până şi flăcările s-au făcut mici şi au 
început să pâlpâie, ca şi când Morgane însăşi trimisese 
un suflu rece printre copaci, ca să le stingă. 

Eu mi-am păstrat zâmbetul pe faţă. 


De la Modraniht, nu mai primiserăm nicio veste de la 
Morgane. Trecuseră zile, dar nu văzuserăm nici urmă 
de vrăjitoare. La drept vorbind, nu văzuserăm aproape 
nimic în afara acestei colivii de rădăcini. Dar nu mă 
puteam plânge de Văgăună. Ba chiar — în ciuda lipsei 
de intimitate şi a tiraniei lui madame Labelle — 
răsuflasem uşurată că nu primiserăm niciun răspuns de 
la La Voisin. Soarta ne oferise un răgaz. In afară de 
asta, aveam tot ce ne trebuia. Vraja lui madame Labelle 
ne ferea de primejdii — ne ţinea de cald şi ne ascundea 
de ochii curioşilor —, iar Coco descoperise în apropiere 
un pârâu ce izvora din munte. Curenţii rapizi nu 
permiteau apei să îngheţe şi eram convinsă că Ansei va 
prinde un peşte, în cele din urmă. 

în momentul de faţă, aveam senzaţia că trăiam într-o 
bulă spaţio-temporală, izolaţi de restul lumii. Morgane 
şi Vrăjitoarele ei Albe, Jean Luc şi Vânătorii lui, până şi 
regele Auguste — nu existau în acest loc. Nimeni nu se 
putea atinge de noi. Era o atmosferă. .. straniu de 
tihnită. 

Precum calmul dinaintea unei furtuni. 

Madame Labelle a dat glas spaimelor mele nerostite. 

— Nu ne putem ascunde la nesfârşit, a spus ea, 
repetând acelaşi argument plictisitor. 

Am schimbat o privire îndurerată cu Coco în 
momentul în care s-a apropiat de noi şi a confiscat 
sticla de vin. Dacă mai auzeam un singur avertisment 
sumbru, eram hotărâtă să iau sticla şi să i-o tom pe gât. 

— Maică-ta o să te găsească. Doar noi, câţi suntem 
aici, nu te putem apăra de ea. Dar, dacă găsim câţiva 
aliaţi, dacă îi convingem şi pe alţii să se alăture cauzei 
noastre, cred că am reuşi... 


— Tăcerea Vrăjitoarelor Roşii e cât se poate de 
grăitoare, am zis, smulgându-i sticla din mână şi 
chinuindu-mă să-i scot dopul. Nu vor să o înfurie pe 
Morgane, alâturându-se cauzei noastre. Care dracu' o 
mai fi şi cauza noastră. 

— Nu fi absurdă. Dacă Josephine refuză să ne ajute, 
există alte persoane mai puternice la care putem... 

— Mai am nevoie de timp! am strigat, fără s-o mai 
ascult, şi am arătat spre gât. 

Cu toate că magia lui Reid îmi închisese rana şi îmi 
salvase viaţa, încă aveam o coajă groasă. Şi mă durea 
al naibii de tare. Dar nu ăsta era motivul pentru care 
voiam să mai zăbovesc aici. 

— Nici tu nu te-ai vindecat complet, Helene. Stabilim 
mâine o strategie. 

— Mâine. 

A mijit ochii la auzul promisiunii deşarte. De câteva 
zile îi spuneam acelaşi lucru. De data asta însă, până şi 
eu am simţit că 

sună altfel — adevărat. Madame Labelle n-avea să mai 
accepte nicio amânare. Ca pentru a-mi confirma 
bănuielile, a spus: 

— Mâine discutăm negreşit, indiferent dacă La 
Voisin răspunde sau nu rugăminţii noastre. Ne-am 
înţeles? 

Am înfipt cuțitul în dopul sticlei şi l-am răsucit 
violent. Toată lumea a tresărit. Recăpătându-mi 
zâmbetul, am încuviinţat scurt din cap. 

— Cui îi e sete? am întrebat, trecând dopul pe la 
nasul lui Reid, care l-a dat la o parte cu o mişcare 
iritată a mâinii. Ansei, ce zici? 


Băiatul a făcut ochii mari. 

— Vai, dar eu nu... 

— Să-i căutăm un sfârc, a spus Beau, înşfacând sticla 
de sub nasul lui Ansei, şi a luat o înghiţitură zdravănă. 
Poate aşa o să-i placă mai mult. 

Mi-am înăbuşit un chicot. 

— încetează, Beau... 

— Ai dreptate. Habar n-ar avea ce să facă cu un sân. 

— Ai băut vreodată alcool, Ansei? l-a întrebat Coco, 
curioasă. 

Negru de supărare, Ansei i-a luat sticla lui Beau şi a 
sorbit cu nesaţ. In loc să se înece, parcă şi-a dilatat 
fălcile şi a dat pe gât jumătate de sticlă. După ce-a 
terminat, s-a şters la gură cu dosul palmei şi i-a întins 
sticla lui Coco. încă avea bujori în obraji. 

— Te unge pe gât. 

Nici nu ştiam ce mă amuza mai tare — buimăceala 
de pe faţa lui Coco şi Beau sau figura mândră a lui 
Ansei. Am aplaudat încântată. 

— Bravo, Ansei! Când mi-ai spus că-ţi place vinul, 
nici prin gând nu mi-a trecut că eşti aşa beţivan! 

Băiatul a ridicat din umeri şi a întors privirea. 

— Am trăit câţiva ani la Saint-Cecile. Cu timpul, a 
ajuns să-mi placă, a spus, uitându-se iar la sticla din 
mâna lui Coco. Dar ăsta e mai bun decât tot ce-am băut 
la biserică. De unde-ai făcut rost de el? 

— Chiar aşa, a intervenit Reid, nici pe departe atât 
de amuzat pe cât m-aş fi aşteptat în situaţia dată. De 
unde-ai făcut rost de vin? E limpede că Ansei şi Coco 
nu l-au cumpărat odată cu restul proviziilor. 

Amândoi au avut bunul-simţ de a-mi arunca o privire 


ruşinată. 

— Hm, am început, fluturând din gene în timp ce 
Beau îi oferea sticla lui madame Labelle, care l-a 
refuzat cu o clătinare scurtă din cap. 

Madame Labelle îmi aştepta răspunsul cu buzele 
strânse. 

— Nu-mi pune întrebări, mon amour, iar eu n-o să te 
mint. 

In clipa în care l-am văzut pe Reid că strânge din 
falei, vizibil chinuindu-se să-şi înfrâneze furia, m-am 
pregătit sufleteşte de interogatoriul ce avea să urmeze. 
Deşi nu mai purta uniforma albastră, nu se putea 
abţine. Legea era lege. Indiferent de ce parte a ei se 
afla. Sărmanul de el! 

— Spune-mi că nu l-ai furat, a zis Reid. Spune-mi că 
l-ai găsit uitat pe undeva. 

— Bine. Nu l-am furat. L-am găsit uitat pe undeva. 

Şi-a pus mâinile-n sân şi m-a fixat cu o privire 
severă. 

— Lou. 

— Ce e? l-am întrebat, cu o figură nevinovată. 

Ca să mă ajute, Coco mi-a întins sticla. Am tras şi eu 
o duşcă, măsurându-i bicepşii lui Reid — maxilarul 
proeminent, buzele pline, părul arămiu — cu 
nedisimulată admiraţie. Am ridicat mâna, să-l mângâi 
pe obraz. 

— Nu mi-ai cerut să-ţi spun adevărul. 

— Iţi cer acum, a răspuns, ţinându-mi palma lipită 
de obrazul lui. 

îl priveam şi simţeam cum impulsul de a minţi mi se 
ridică în gât ca un talaz. Nu, trebuia să mă stăpânesc. 
M-am mustrat în gând, meditând la instinctul acela atât 
de josnic. Luându-mi 

tăcerea drept refuz, Reid s-a apropiat de mine mai 
mult, doar-doar mă înduplecă să răspund. 

— Ai fiirat-o, Lou? Te rog să-mi spui adevărul! 

— îmi vorbeşti cam de sus. Fii bun şi reformulează. 

Cu un oftat exasperat, a întors capul şi mi-a sărutat 
degetele. 

— Eşti imposibilă. 

— Sunt  nerealistă, iraţională, dar niciodată 
imposibilă. 

M-am ridicat pe vârfuri şi mi-am lipit buzele de gura 
lui. A clătinat din cap, neputându-şi stăpâni un chicotit, 
s-a aplecat să mă strângă în braţe şi m-a sărutat 
apăsat. Un val delicios de căldură m-a străbătut prin 
tot corpul şi abia m-am abținut să-l trântesc la pământ 
şi să sar pe el. 

*— E grotesc! a exclamat Beau. Zici că-i mănâncă 
faţa. 

Madame Labelle însă nu-l asculta. Ochii ei — atât 
de albaştri şi familiari — aruncau fulgere de furie. 

— Răspunde la întrebare, Louise! 

Am încremenit la auzul tonului ei poruncitor. La fel 
şi Reid, care s-a întors agale spre ea. 

— Ai ieşit din tabără? 

De dragul lui Reid, i-am răspuns politicos: 

— N-am furat nimic, am spus, ridicând din umeri şi 
strădu- indu-mă să zâmbesc degajat Mai exact, n-am 
furat vinul L-am cumpărat azi-dimineaţă de la o 
negustoreasă ambulantă, pe câteva coroane pe care le- 
am luat de la Reid. 

— Ai furat de la fiul meu? 

Reid a întins o mână, ca s-o calmeze. 

— Uşurel. N-a furat nimic de la... 


— E soţul meu. 

Mă dureau fălcile din cauza zâmbetului silit. Am 
ridicat ostentativ mâna stângă. Piatra de sidef 
strălucea pe inelarul meu. 

— Ce-i al meu e şi al lui, şi ce-i al lui e şi al meu. Nu 
aşa am jurat? 

Sânge şi miere 23 


— Ba da, a răspuns Reid, aruncându-mi o ocheadă 
liniştitoare, înainte de a se întoarce spre madame 
Labelle cu o figură înfuriată. 

— Poate folosi tot ce-i al meu. 

— Desigur, fiule, a spus ea, mijind un zâmbet forţat. 
Dar e de datoria mea să va atrag atenţia că nu v-aţi 
căsătorit legal. Pe certificatul de căsătorie, Louise e 
trecută cu un nume fals, prin urmare, contractul e nul. 
Fireşte, dacă doreşti să-ţi împărţi bunurile cu ea, nu te 
opreşte nimeni, dar nu trebuie să te simţi obligat în 
vreun fel. Mai ales dacă ea îţi primejduieşte viaţa — 
vieţile tuturor — prin comportamentul ei impulsiv şi 
necugetat. 

In momentul acela, mi-a pierit zâmbetul de pe buze. 

— Gluga mantiei tale îmi ascundea faţa. Femeia nu 
m-a recunoscut. 

— Eşti convinsă? Dacă ne atacă Vânătorii sau 
Vrăjitoarele Albe la noapte? Ce ne facem atunci? 

Văzând că nu îi răspund, madame Labelle a oftat şi a 
reluat pe un ton mai blând: 

— Iti înţeleg ezitarea de a accepta realitatea, Louise, 
dar, dacă închizi ochii, nu înseamnă că nu te mai văd 
monştrii. Doar tu vei fi oarbă. Ajunge cât te-ai ascuns, a 
adăugat, cu şi mai mare blândeţe. 

Dezarmată brusc şi neputându-mă uita în ochii 


nimănui, mi-am desfăcut braţele de după gâtul lui Reid. 
Am resimţit imediat lipsa căldurii lui. Cu toate că Reid 
s-a apropiat de mine, vrând parcă să mă strângă iarăşi 
în braţe, m-am făcut că nu observ şi am mai luat o 
înghiţitură de vin. 

— Bine, am spus, în cele din urmă, silindu-mă să 
înfrunt privirea de gheaţă a lui madame Labelle. 
Recunosc că am greşit părăsind tabăra, dar nu-i 
puteam cere lui Ansei să-şi cumpere singur cadoul. 
Zilele de naştere sunt sacre. Stabilim mâine o 
strategie. 

— Ziua mea e abia luna viitoare, a spus Ansei serios. 
Nu-i musai să sărbătorim. 

— Ba e musai! S-ar putea să nu mai fim aici... 

M-am oprit şi mi-am muşcat limba nestăpânită, dar 
era prea târziu. Deşi nu rostisem cuvintele, acestea 
reverberau totuşi prin tabără. S-ar putea să nu mai fim 
aici luna viitoare. l-am înapoiat vinul băiatului şi am 
încercat să-mi îndrept greşeala. 

— Vreau să te sărbătorim, Ansei. Şaptesprezece ani 
e o vârstă importantă. 

Ochii lui s-au îndreptat imediat spre madame 
Labelle, parcă ce- rându-i permisiunea. Femeia a 
încuviinţat cu o mişcare rigidă a capului. 

— Mâine, Louise. 

— Bineînţeles. 

I-am luat mâna lui Reid şi l-am lăsat să mă tragă 
lângă el, afişând încă un zâmbet silit. 

— Mâine. 

Reid m-a sărutat din nou — mai apăsat şi mai aprig 
de data aceasta, de parcă avea ceva de dovedit. Sau de 


pierdut 

— Astă-seară e sărbătoare. 

Vântul s-a întețit pe măsură ce soarele cobora în 
spatele copacilor, iar norii continuau să se adune pe 
cer. 


CLIPE RĂPITE 


Reid 


LOU DORMEA BUŞTEAN. CU OBRAZUL LIPII DE 
pieptul meu şi părul răsfirat peste umărul meu, respira 
profund. Ritmic. Degaja o linişte pe care rareori o găsea 
când era trează. Am mângâiat-o pe spate. I-am savurat 
căldura. îmi sileam mintea să rămână goală şi ochii 
deschişi. Nici măcar nu clipeam. Doar priveam fix în 
vreme ce copacii se legănau deasupra capetelor 
noastre. Nu vedeam nimic. Nu simțeam nimic. Eram 
amorţit. 

De la Modraniht încoace nu-mi mai găseam somnul. 
Şi, chiar şi atunci când reuşeam să adorm, regretam 
amarnic. 

Visele mele se transformaseră în coşmaruri. 

O umbră micuță s-a desprins dintre pini şi s-a aşezat 
lângă mine, dând din coadă. Absalon, cum îl botezase 
Lou. La început, crezusem că e doar o pisică neagră. 
Dar Lou m-a corectat imediat. Nu era nicidecum o 
pisică, ci un matagot. Un spirit fără astâmpăr ce nu 
putea trece în viaţa de apoi şi se întrupa în orice 
animal. 

— Sunt atraşi de fiinţe asemenea lor, mă informase 


Lou îngândurată, la un moment dat. Suflete tulburate. 
Unul dintre noi l-a atras aici. 

Judecând după privirea ei, era limpede la cine se 
referă. 

— Piei de-aici! am zis, înghiontind vietatea 
supranaturală cu cotul. Zât! 

S-a uitat la mine cu ochii lui galbeni şi răutăcioşi şi a 
clipit. Când am oftat resemnat, s-a ghemuit alături de 
mine şi s-a culcat. 

Absalon. l-am trecut un deget peste spinare şi, spre 
iritarea mea, a început să toarcă. Nu sunt tulburat. 

Cum nu reuşeam să conving pe nimeni, mi-am 
reîndreptat ochii spre copaci. 

Eram atât de pierdut în paralizia gândurilor mele, 
încât nici n-am băgat de seamă că Lou a început să se 
foiască, câteva clipe mai târziu. Părul ei mi-a gâdilat 
faţa când s-a ridicat într-un cot şi s-a aplecat peste 
mine. Avea vocea şoptită. Moale de la somn, dulce de la 
vin. 

— Eşti treaz. 

— Da. 

Ochii ei îi căutau pe ai mei — şovăitori, neliniştiţi. Mi 
s-a strâns gâtul în mod inexplicabil. Când a dat să 
vorbească, să întrebe, am întrerupt-o cu primele cuvinte 
care mi-au trecut prin minte. 

— Ce s-a întâmplat cu mama ta? 

— La ce te referi? a întrebat, clipind nedumerită. 

— întotdeauna a fost aşa...? 

Şi-a rezemat bărbia de pieptul meu cu un oftat. A 
început să-şi răsucească inelul cu sidef pe deget. 

— Nu. Nu ştiu. E posibil ca oamenii să se nască răi? 

Am clătinat din cap. 


— Nici eu nu cred. Cred că s-a schimbat pe parcurs. 
Se întâmplă când lucrezi cu magia. 

Simţind că mă crispez, s-a întors cu faţa la mine. 

— Nu e aşa cum crezi tu. Magia nu se aseamănă cu 
nimic altceva. Chiar şi un lucru bun, în cantităţi 
exagerate, devine dăunător. Creează dependenţă. 
Mama... era îndrăgostită de putere. 

A scos un chicotit. Plin de amărăciune. 

— Şi, când pentru noi totul e o chestiune de viaţă şi 
de moarte, miza e cu atât mai mare. Cu cât câştigăm 
mai mult, cu atât pierdem mai mult. 

„Cu cât câştigăm mai mult, cu atât pierdem mai 
mult." 

— Am înţeles, am spus, deşi nu era adevărat. 

Regulile astea nu-mi plăceau deloc. De ce să foloseşti 
magie, când e atât de primejdioasă? 

Parcă simţindu-mi aversiunea, Lou s-a ridicat din 
nou, ca să mă vadă mai bine. 

— E un dar, Reid. E mult mai profundă decât ce-ai 
apucat tu să vezi până acum. Magia e frumoasă, 
sălbatică şi liberă. Iţi înţeleg reținerea, dar nu te poţi 
feri de ea la nesfârşit. Face parte din tine. 

Nu reuşeam să formulez un răspuns. Cuvintele îmi 
stăteau în gât 

— Te simţi în stare să discutăm despre cele 
întâmplate? m-a întrebat cu blândeţe. 

Mi-am trecut degetele prin părul ei şi i-am şoptit, cu 
buzele lipite de frunte: 

— Nu astă-seară. 

— Reid... 

— Mâine. 

A oftat din nou, dar, spre norocul meu, nu a stăruit. 


După ce s-a întins să-l scarpine pe Absalon pe cap, s-a 
culcat la loc, lângă mine, şi ne-am uitat amândoi la 
petecele de cer care se iveau printre ramurile copacilor. 
M-am reîntors în mintea mea, în tăcerea ei goală şi 
ocrotitoare. Nu-mi dădeam seama dacă s-au scurs ore 
sau doar câteva minute. 

— Crezi..., s-a auzit vocea dulce a Iui Lou, trezindu- 
mă la realitate. Crezi că o să i se facă înmormântare? 

— Da. 

N-am întrebat despre cine e vorba. Nu era nevoie. 

— Chiar şi după tot ce s-a întâmplat la sfârşit? 

„O frumoasă vrăjitoare, deghizată în tânără domniţă, 
l-a ispitit în scurt timp pe bărbatul virtuos pe calea 
Satanei.” Mă durea sufletul când îmi aminteam de 
spectacolul pus în scenă de 

Ye Oide Sisters. Naratoarea cu părul bălai. Nu avea mai 
mult de treisprezece sau paisprezece ani, diavolul în 
persoană, deghizat nu în domniţă, ci în fecioară. 
Arătase atât de neprihănită când ne recitase sentinţa! 
Aproape angelic. 

„La scurt timp, a primit vizita vrăjitoarei pe care o 
blestema şi, odată cu ea, cea mai neagră veste dintre 
toate... I-a adus pe lume copilul.” 

— Da. 

— Dar... era tatăl meu. 

Auzind-o că înghite în sec, m-am răsucit, am cuprins- 
o cu braţul pe după gât şi am strâns-o lângă mine, 
sufocat de emoţii. Am încercat disperat să recuceresc 
fortăreaţa pe care o clădisem, să mă retrag la adăpostul 
străfundurilor ei tihnite. 

— S-a culcat cu La Dame des Sorcieres. Cu o 


vrăjitoare. Regele nu are cum să-l cinstească. 

— Nimeni n-o să poată dovedi nimic. Regele Auguste 
n-o să condamne un mort din cauza celor spuse deo 
vrăjitoare. 

Cuvintele mi-au ieşit din gură înainte de a apuca să 
le opresc. Un mort. Am strâns-o şi mai tare pe Lou, iar 
ea mi-a cuprins obrazul în palmă — nu ca să mă forţeze 
să mă uit la ea, ci din dorinţa de a mă atinge. De a mă 
ancora de ea. Mi-am lăsat obrazul în mâna ei. 

M-a privit îndelung, dezmierdându-mă cu infinită 
tandreţe. Cu infinită răbdare. 

— Reid. 

Cuvântul era încărcat de gravitate. De întrebări. 

Nu îndrăzneam să mă uit la ea. Să văd devotamentul 
din ochii aceia cunoscuţi. Ochii Jui. Chiar dacă Lou nu 
înţelegea încă — chiar dacă nu-i păsa încă —, ştiam că 
va veni o zi în care mă va uri pentru ce făcusem. Era 
tatăl ei. 

Iar eu îl ucisesem. 

— Uită-te la mine, Reid! 

Amintirea m-a străfulgerat pe neaşteptate. Cuţitul 
meu împlântat în coastele lui. Sângele lui care-mi şiroia 
pe încheietura mâinii. Cald, vâscos şi umed. Când m-am 
întors spre ea, se citea calmul în ochii aceia albaştri- 
verzui. Hotărârea de nestrămutat. 

— Te rog! am murmurat. 

Spre ruşinea şi umilinţa mea, mi-a tremurat vocea 
când am rostit cuvintele. Simţeam că îmi arde faţa. Nici 
măcar eu nu ştiam ce vreau de la ea. Te rog să nu mă 
întrebi! Te rog să nu mă obligi să spun asta! lar, peste 
toate acestea, mai puternic şi mai tânguitor, se înălța 


din durere un vaiet... 

Alung-o, te rog! 

Un val de emoţii i-a străbătut chipul — atât de rapid, 
încât era cât pe ce să nu-l văd. După care a luat o 
figură fermă. Un licăr viclean i-a apărut în ochi. In 
secunda următoare, s-a răsucit şi a încălecat pe mine, 
punându-mi un deget pe buze. A întredeschis gura şi şi- 
a trecut limba peste buza de sus. 

— Mon petit oiseau’, mi-ai părut... frustrat în 
ultimele zile. 

S-a aplecat peste mine, gâdilându-mi urechea cu 
nasul. 'Tulbu- rându-mă. Răspunzând rugii mele 
nerostite. 

— Am eu o metodă să te ajut. 

Absalon a scos un mârâit indignat şi s-a făcut 
nevăzut. 

In momentul în care a început să mă atingă, să se 
frece de mine — uşor, înnebunitor —, fierbinţeala din 
obraji s-a mutat mai jos. Am închis ochii şi am încleştat 
dinţii, îmbătat de senzaţie. De căldură. Mi-am înfipt 
degetele în şoldurile ei, ca s-o ţin pe loc. 

In spatele nostru, cineva a oftat încet în somn. 

— Nu e locul potrivit pentru asta. 

Şoapta mea a răsunat tare în tăcerea deplină. In 
ciuda vorbelor mele, Lou a rânjit şi s-a lipit mai mult — 
de tot corpul meu până ce şoldurile mele au început să 
se unduiască la unison, trăgând-o 

viguros peste mine. O dată. De două ori. De trei ori. Mai 
întâi încet, apoi mai repede. Am lăsat capul pe 
pământul rece, gâfâind şi cu ochii închişi. Un geamăt 


2 Păsăruica mea (în franceză) (n. red.). 


gros mi se ridica în gât 

— Poate ne vede cineva. 

Netulburată, s-a apucat să-mi desfacă centura. Am 
deschis ochii, ca să privesc, şi am tresăltat la atingerea 
ei, îmbătat de ea. îmbătat de Lou. 

— Lasă-i să ne vadă, a spus ea, gâfâind. 

A tuşit cineva. 

— Nu-mi pasă. 

— Lou... 

— Vrei să mă opresc? 

— Nu. 

Am încleştat degetele pe şoldurile ei şi m-am ridicat 
iute în capul oaselor, strivindu-i gura de buzele mele. 

încă o tuşitură. Mai tare, de data asta. Nu i-am dat 
atenţie. Cu mâinile lui Lou care se strecurau în 
pantalonii mei descheiaţi — limba fierbinte lipită de a 
mea — nu m-aş fi putut opri nici dacă aş fi vrut. Asta 
până când... 

— Opreşte-te! 

Cuvintele mi-au ţâşnit din gât şi m-am lăsat pe spate, 
ridicând-o de şolduri şi desprinzând-o de mine. Nu 
intenţionasem să ajungem atât de departe, atât de 
rapid, cu atâția oameni în jurul nostru. In clipa în care 
am mârâit o înjurătură teribilă, mi-a aruncat o privire 
nedumerită şi s-a agăţat de umerii mei, ca să nu cadă. 
Avea buzele umflate. Obrajii îmbujoraţi. Am închis ochii 
din nou — strângând din dinţi tare, tare, cât puteam de 
tare — şi m-am căznit să mă gândesc la altceva, Ia orice 
în afară de Lou. Came putredă. Roiuri de lăcuste. Piele 
zbârcită şi flască, şi cuvântul jilav, sau caș, sau flegma. 
Flegmă care se scurge, sau... sau... 

Mama mea. 

Amintirea primei nopţi petrecută aici mi-a revenit în 
minte cu o limpezime de necrezut. 


— Nu glumesc! ne avertizează madame Labelle, 
trăgându-ne deoparte. N-aveţi voie să vă furişaţi la 
întâlniri! Pădurea e periculoasă. Copacii au ochi. 

Râsul lui Lou răsună cristalin şi vesel, în vreme ce eu 
pufnesc ofensat. 

— Știu că aveți o relaţie fizică, n-are rost să negați, 
adaugă madame Labelle, văzând că mă înroşesc ca 
racul. Dar, oricât de mari v-arf poftele trupeşti, sunt 
prea multe primejdii în cfara taberei. Am rugămintea să 
vă stăpâniţi o perioadă. 

Mă îndepărtez, fără să scot o vorbă, iar hohotele lui 
Lou încă îmi răsună în urechi. Madame Labelle nu se 
lasă păgubaşă şi vine după mine. 

— Efiresc să ai as fel de impulsuri. 

Iuţeşte pasul în urma mea şi îl ocoleşte pe Beau. Și el 
râde cu lacrimi. 

— Zău aşa, Reid, comportamentul tău pueril e de-a 
dreptul neplăcut! Sper că eşti prudent. Poate n-ar strica 
să purtăm o discuţie despre metode contraceptive... 


Gata. Am rezolvat problema. 

Presiunea crescândă a început să scadă, 
transformându-se într-o durere surdă. 

Am expirat adânc şi am lăsat-o pe Lou înapoi în poala 
mea. Din direcţia lui Beau s-a auzit încă o tuşitură. Mai 
puternică de data asta. Cu subînţeles. Dar Lou nu s-a 
potolit. Mâna i-a coborât din nou pe corpul meu. 

— S-a întâmplat ceva, bărbate? 

I-am prins mâna în dreptul buricului şi am fixat-o cu 


o privire feroce. Nas în nas. Gură la gură. 

— Diavoliţo! 

— îţi arăt eu ţie diavoliţă... 

Cu un oftat de exasperare, Beau s-a ridicat în fund şi 
a strigat: 

— Hei! Nu vă fie cu supărare, dar mai sunt şi alți 
oameni pe-aici! Oameni care, în curând, o să se 
ofilească şi-o să moară de abstinenţă, a adăugat în 
barbă. 

Zâmbetul lui Lou s-a transformat într-un rânjet 
diabolic. A înălţat ochii spre cenuşiul straniu al cerului 
dinaintea zorilor, apoi şi-a încolăcit braţele în jurul 
gâtului meu. 

— Mai e puţin şi răsare soarele, mi-a şoptit, 
înfiorându-mi perişorii de pe gât. Nu vrei să mergem la 
pârâu şi să... facem o baie? 

Cu inima îndoită, am aruncat o privire spre madame 
Labelle. Nu o trezise nici giugiuleala noastră, nici 
mustrarea lui Beau. Chiar şi în somn, degaja o graţie 
maiestuoasă. O regină deghizată în matroană, ce nu 
domnea peste un regat, ci peste un bordel. Oare viaţa ei 
ar fi fost alta, dacă îl întâlnea pe tata înainte ca el să se 
însoare? Dar viaţa mea? 

Am întors capul, dezgustat de gândurile mele. 

— Madame Labelle ne-a interzis să părăsim tabăra. 

Buzele lui Lou îmi dezmierdau lobul urechii, dându- 
mi fiori. 

— Madame Labelle nu trebuie să afle. 

A pus un deget pe sângele uscat din spatele urechii 
mele, de la încheietura mâinii — semne identice cu cele 
de pe coatele, genunchii şi gâtul meu. Semne pe care le 


purtam toţi de la Modraniht încoace. O măsură de 
precauţie. 

— Sângele lui Coco ne ţine ascunşi. 

— Apa o să-l şteargă. 

— Şi eu fac vrăji, în caz că ai uitat. Şi tu. Ne putem 
apăra singuri, la nevoie. 

„Şi tu.” 

Am încercat să nu mă cutremur, dar n-am reuşit. Lou 
a închis ochii. 

— Promite-mi c-o să-nveţi să foloseşti magia până la 
urmă. 

M-am uitat la ea, cu un zâmbet silit, şi am strâns-o 
uşor în braţe. 

— De acord. 

Nu foarte convinsă, s-a dat jos din poala mea şi şi-a 
desfăcut sacul de dormit. 

— Bine. Ai auzit ce-a zis maică-ta. De mâine, gata cu 
ascunsul. 

M-a cuprins o presimţire nefastă la auzul acelor 
cuvinte, la vederea expresiei de pe chipul ei. Deşi ştiam 
că nu puteam rămâne aici la nesfârşit — că nu puteam 
aştepta cu mâinile în sân să ne găsească Morgane sau 
Vânătorii —, nu aveam niciun plan. Nici aliaţi. Şi, în 
ciuda convingerii mamei mele, nici nu credeam că vom 
găsi vreunii. De ce ni s-ar fi alăturat cineva în lupta 
împotriva lui Morgane? Scopul ei era şi al lor — să-i 
omoare pe toţi cei care îi persecutaseră. 

Cu un oftat greu, Lou s-a întors cu spatele şi s-a făcut 
ghem. Părul i s-a răsfirat în spate, ca un evantai 
castaniu şi auriu. Mi-am trecut degetele prin el, 
încercând s-o alin. Să-i alung tensiunea din umeri şi 


deznădejdea din glas. Nu mi-o puteam închipui pe Lou 
deznădăjduită — cum nu mi-l puteam închipui pe Ansei 
sofisticat sau pe Cosette urâtă. 

— Aş vrea..., a murmurat ea. Aş vrea să trăim aici pe 
vecie. Dar, cu cât rămânem mai mult, cu atât am 
sentimentul că... furăm clipe de fericire. Că aceste clipe 
nu ne aparţin, a continuat, încleştând pumnii pe lângă 
corp. O să facă ea cumva să ni le ia înapoi. Chiar dacă 
va trebui să ne smulgă inimile odată cu ele. 

Mi-au încremenit degetele în părul ei. Am tras câteva 
guri de aer — înghiţindu-mi furia care mă năpădea de 
câte ori mă gândeam la Morgane — şi am prins-o pe 
Lou de bărbie, ca s-o forţez să se uite la mine. Să-mi 
simtă cuvintele. Promisiunea. 

— N-ai de ce te teme de ea. N-o s-o lăsăm să se 
atingă de tine. 

A pufnit stânjenită. 

— Nu mă tem de ea. Doarcă... 

Brusc, şi-a tras bărbia din mâna mea. 

— Nu contează. E ridicol. 

— Lou, am zis, masându-i gâtul, ca să se relaxeze. 
Spune-mi ce te apasă. 

— Reid, a început, pe un ton la fel de blând ca al 
meu, şi mi-a aruncat un zâmbet drăgăstos peste umăr. 

I-am zâmbit şi eu, legănând din cap, ca s-o încurajez. 
Cu zâmbetul pe buze, mi-a tras un cot zdravăn în 
coaste. 

— Nu mă mai freca la cap. 

— Lou! am spus, pe un ton mai sever. 

— Las-o baltă! s-a răstit. N-am chef să vorbesc 
despre asta! 


Ne-am aruncat câteva fulgere din priviri — în timp 
ce-mi masam bosumflat coastele dureroase —, după 
care Lou s-a calmat. 

— Nu te mai gândi la ce-am spus. Nu contează în 
momentul ăsta. O să se trezească şi ceilalţi cât de 
curând şi putem începe să punem la cale un plan. Mă 
simt bine, zău! 

Dar nu se simţea bine. Şi nici eu nu mă simţeam. 

Dumnezeule! îmi doream enorm s-o strâng în braţe. 

Mi-am frecat agitat faţa cu palmele, apoi m-am uitat 
la madame Labelle. încă dormea. Până şi Beau se 
ghemuise la loc în sacul de dormit, cufundat în somn. 
Bun. Am luat-o pe Lou repede în braţe, ca să nu apuc să 
mă răzgândesc. Pârâul era destul de aproape. Aveam 
timp să mergem şi să ne întoarcem înainte să ne 
observe cineva lipsa. 

— Mai e până mâine. 


UN SEMNAL DE ALARMĂ 


Reid 


LOU PLUTEA PE APĂ, CUPRINSĂ DE O MOLEŞEALÂ 
plăcută. Cu ochii închişi. Braţele întinse în lături. Cu 
părul des şi greu răsfirat în jurul ei. Fulgii de nea 
cădeau agale. I se adunau pe gene şi obraji. Deşi nu 
văzusem niciodată o melusină — doar citisem despre 
ele în catacombele de la Saint-Cecile —, îmi imaginam 
că seamănă cu ea în această clipă. Frumoase. Delicate. 

Goale. 

Ne lăsaserăm hainele pe malul îngheţat al iazului. La 
scurt timp după aceea, îşi făcuse apariţia Absalon şi se 
cuibărise în ele. Habar nu aveam unde se ducea când 
îşi pierdea forma palpabilă. Lou era mai curioasă decât 
mine. 

— Magia are avantajele ei, n-am dreptate? a 
murmurat ea, trecând un deget prin apă. 

Aburul s-a unduit la atingerea ei. 

— Ar fi trebuit să ne îngheţe „jucăriile“, a rânjit, 
deschizând un ochi. Vrei să-ţi arăt? 

Am ridicat dintr-o sprânceană. 

— Nu-i nevoie. Văd perfect de-aici. 

Mi-a aruncat un zâmbet răutăcios. 

— Porcule! Mă refeream la magie. 

Văzând că nu îi răspund, s-a apropiat, călcând apa. 


Spre deosebire de mine, ea nu atingea fundul. Apa îmi 
pleoscăia în jurul gâtului. 

— Vrei să te învăţ să încălzeşti apa? m-a întrebat. 

De data asta, eram pregătit. N-am mai tresărit. N-am 
stat pe gânduri. Am înghiţit totuşi în sec. 

— Bineînţeles. 

M-a măsurat cu ochii mijiţi. 

— Nu pari foarte entuziasmat, Vânătorule. 

— Scuză-mă, am zis, cufundându-mă mai mult în apă 
şi înotând încet spre ea. 

Ca un animal de pradă. 

— Te rog, Prealuminato, arată-mi măiestria ta 
vrăjitorească. Trebuie s-o văd cu ochii mei, altminteri 
voi muri. Eşti mulţumită acum? 

— Aşa mai vii de-acasă, a chicotit ea, ridicând bărbia. 
Bun. Ce ştii despre magie? 

— Ce ştiam şi acum o lună. 

Chiar trecuse doar o lună de când îmi pusese 
întrebarea asta ultima oară? îmi părea o veşnicie. De 
atunci se schimbase totul. O parte din mine regreta 
asta. 

— Adică nimic. 

— Aiurea. 

A desfăcut braţele când am ajuns lângă ea. I le-am 
luat şi mi le-am pus pe după gât. Şi-a înfăşurat 
picioarele în jurul taliei mele. Ar fi trebuit să fie o 
poziţie sexuală, dar nu era. Era doar... intimă. De la 
distanţa aceea, îi puteam număra toţi pistruii de pe nas. 
Vedeam picăturile de apă care-i atârnau pe gene. Am 
avut nevoie de o mare stăpânire de sine ca să n-o sărut 
din nou. 

— Ştii mai multe decât îţi imaginezi. De două 


săptămâni încoace, eşti aproape mereu lângă mine, 
Coco şi mama ta. Iar de Modraniht ai... 

S-a oprit brusc, prefacându-se că s-a înecat. A 
îngheţat inima în mine. Iar de Modraniht ai folosit 
magia şi l-ai ucis pe arhiepiscop. Şi-a dres glasul. 

— Sunt... sunt sigură că ai fost atent. Ai mintea 
ageră şi nimic nu-i scapă. 

— Nimic nu-i scapă, am repetat, retrăgându-mă din 
nou în fortăreaţa mea. 

Nici nu-şi închipuia câtă dreptate are! 

A durat câteva secunde până să mă dumiresc că 
aşteaptă să îi răspund. Am întors capul, căci nu mă 
puteam uita în ochii aceia. Erau albaştri acum. Aproape 
cenuşii. Atât de familiari! Atât de... trădaţi! 

Parcă citindu-mi gândurile, copacii au început să 
foşnească în jurul nostru, iar în şuierul vântului aş fi 
putut jura că i-am auzit vocea... 

Ai fost ca un fiu pentru mine, Reid. 

Mi s-a făcut pielea de găină. 

— Ai auzit şi tu? am întrebat, întorcând capul, şi am 
strâns-o pe Lou lângă mine. 

Pielea ei era perfect netedă. 

— L-ai auzit? 

S-a oprit în mijlocul propoziției. S-a încordat toată şi 
a aruncat o privire mirată în jur. 

— Pe cine? 

— Mi... mi s-a părut că aud... 

Am clătinat din cap. Era imposibil. Arhiepiscopul 
murise. O nălucire a minţii mele care mă bântuia. Nici 
n-am apucat să clipesc bine şi copacii au încremenit, iar 
adierea vântului — dacă a existat într-adevăr — s-a 


oprit. 

— Nu-i nimic, am zis, clătinând şi mai tare din cap. 
Nu-i nimic, am repetat, ca pentru a mă convinge singur. 

Cu toate acestea, în aerul cu parfum de pin... se 
simţea o prezenţă. O conştiinţă care ne urmărea. 

Eşti caraghios, m-am mustrat. 


Nu i-am dat drumul lui Lou din braţe. 

— în pădurea asta, copacii au ochi, a zis Lou, 
repetând vorbele rostite de madame Labelle mai 
devreme. 

încă se uita vigilentă în jur. 

— Ei văd... gândurile din mintea noastră şi le 
deformează.  Transformă temerile în monştri, a 
continuat, cutremurându-se. Când am fugit prima oară 
de acasă — în ziua în care am împlinit şaisprezece ani 
— am crezut că-mi pierd minţile. Ce grozăvii am văzut... 

Vocea i s-a stins, iar în ochi i-a apărut o privire 
rătăcită. 

Aproape că nu îndrăzneam să respir. Era prima dată 
când îmi mărturisea asta. Nu-mi povestise nimic despre 
viaţa ei dinainte să vină la Cesarine. Deşi stătea goală 
alături de mine, secretele o acopereau ca o armură pe 
care nu o dezbrăca pentru nimeni. Nici măcar pentru 
mine. Mai ales pentru mine. întregul peisaj s-a estom- 
pat — iazul, copacii, vântul — şi a rămas doar chipul lui 
Lou, glasul ei pierdut în amintiri. 

— Ce-ai văzut? am întrebat cu blândeţe. 

— Pe fraţii şi surorile tale, a răspuns, după o clipă de 
şovăială. 

S-a auzit un geamăt puternic. 

Al meu. 


— A fost cumplit, a reluat ea, după câteva secunde. 
Eram îngrozită şi plină de sânge. Mama mă urmărea. [i 
auzeam vocea printre copaci — iscoadele ei, cum îi 
numise în glumă cândva —, dar nu-mi dădeam seama ce 
e real şi ce nu e. Ştiam doar că trebuie să fug. Atunci au 
început tipetele. Unele de-ţi îngheţa sângele-n vine. Din 
pământ a ieşit o mână şi m-a prins de gleznă. Am căzut 
şi... şi cadavrul s-a căţărat pe mine. 

Simţeam că mi se întoarce stomacul pe dos, dar n-am 
îndrăznit s-o întrerup. 

— Avea părul auriu, iar gâtul lui... semăna cu al meu. 
Se agăța de mine cu unghiile şi mă implora să-l ajut — 
numai că vocea lui suna ciudat, din cauza... 

A dus mâna la cicatricea de la gât. 

— ... din cauza sângelui. Am reuşit să scap de el, dar 
mai erau şi altele. Multe altele. 

Şi-a desprins mâinile de pe gâtul meu şi le-a lăsat să 
plutească între noi. 

— N-o să-ţi spun toată povestea macabră. Oricum n-a 
fost nimic real. 

Mă uitam la palmele ei, întoarse cu faţa în sus în apă. 

— Ziceai că arborii sunt iscoadele lui Morgane. 

— Aşa susţinea ea, a răspuns, ridicând absentă o 
mână. Dar nu-ţi face griji. Madame Labelle ne ascunde 
în tabără, iar Coco... 

— Dar copacii ne văd acum. 

Am apucat-o de încheietura mâinii şi am verificat 
urma de sânge. Apa o ştersese deja în câteva locuri. M- 
am uitat la încheieturile mele. 

— Trebuie să plecăm imediat! 

Lou se uita îngrozită la pielea mea curată. 


— Rahat! Ţi-am zis să fii atent la... 

— Numai la asta nu-mi stătea gândul! m-am răstit şi 
am luat-o pe sus, ca s-o duc la mal. 

Tâmpiţi! Fuseserăm nişte tâmpiţi. Prea neatenţi, 
prea absorbiți de noi doi — de clipa prezentă — ca să 
ne dăm seama ce primejdii pândesc. Lou se zvârcolea, 
căznindu-se să scape din braţele mele. 

— Potoleşte-te! am zis, încercând să-i imobilizez 
mâinile care se agitau prin aer. Nu-ţi băga mâinile şi 
gâtul în apă, altminteri suntem... 

S-a calmat. 

— Mulţumesc... 

— Taci! a mârâit, uitându-se ţintă peste umărul meu. 

Doar ce mă răsucisem — doar ce zărisem frânturi de 
uniforme albastre printre copaci —, şi Lou m-a tras cu 


capul la fund. 

* 


ERA ÎNTUNERIC PE FUNDUL IAZULUI. Atât de întuneric, 
încât distingeam doar chipul lui Lou — amuţit şi palid în 
apă. Mă ținea de umeri într-o strânsoare de menghină, 
oprindu-mi circulația. Când am încercat să mă smulg 
din mâinile ei, a clătinat din cap şi m-a strâns mai tare. 
încă se uita peste umărul meu, cu ochi mari şi... goi. în 
combinaţie cu pielea ei palidă şi părul plutitor, îi 
dădeau un aspect... nepământean. 

Am scuturat-o uşor. Ochii au rămas aţintiţi. 

Am mai scuturat-o o dată. S-a încruntat şi şi-a înfipt 
degetele mai adânc în carnea mea. 

Dacă puteam, aş fi răsuflat uşurat. Dar nu puteam. 

Simţeam că plesnesc plămânii în mine. 

Nu apucasem să trag aer în piept înainte ca Lou să 


mă împingă la fiind, iar fiigul brusc şi pătrunzător din 
adâncuri mă luase pe nepregătite. Gheare de gheaţă 
îmi scrijeleau pielea, amorţindu-mi simţurile. Vraja 
făcută de Lou ca să încălzească apa îşi pierduse efectul. 
O amorţeală implacabilă mi se scurgea prin degetele de 
la mâini. De la picioare. în scurt timp, s-a instalat 
panica. 

Apoi — la fel de brusc — mi-am pierdut vederea. 

Totul s-a cufundat în beznă. 

Am început să mă zbat să scap din strânsoare, 
risipind şi ultimul suflu pe care îl mai aveam, dar Lou 
şi-a încolăcit picioarele în jurul bustului meu şi m-a 
strâns cu putere, ancorându-ne pe amândoi pe fundul 
iazului. Bule de aer ţâşneau în jurul nostru în vreme ce 
mă zvârcoleam. Cu o forţă supranaturală, Lou mă ţinea 
lângă ea şi îşi freca obrazul de al meu, ca şi când ar fi 
încercat să mă liniştească. Să mă îmbărbăteze. 

Dar, din cauza ei, ne înecam amândoi. Aveam 
junghiuri în piept şi mă sufocam. Nimic nu mă putea 
linişti. Nimic nu mă putea îmbărbăta. Braţele şi 
picioarele îmi deveneau tot mai grele cu fiecare 

secundă. Cu o ultimă sforțare deznădăjduită, mi-am luat 
avânt din pământ. In momentul în care s-a zdruncinat 
corpul lui Lou, nămolul s-a întărit în jurul tălpilor mele. 
Imobilizându-mă. 

Apoi Lou mi-a tras un pumn în gură. 

M-am clătinat, năucit, şi am aşteptat să mă 
potopească apa, să-mi umple plămânii şi să-mi curme 
suferința. Poate că avea să fie liniştitor să mă înec. Nu 
mă gândisem niciodată la asta. întotdeauna îmi 
imaginasem că voi muri ucis de o sabie. Ori poate 


schingiuit de o vrăjitoare. Morți dureroase şi violente. 
Ar fi fost mai bine să mă înec. Mai uşor. 

Când am simţit că nu mai rezist, am inspirat 
involuntar. Am închis ochii orbi. Am strâns-o pe Lou în 
braţe şi mi-am îngropat nasul la gâtul ei. Cel puţin 
Morgane n-avea să ne prindă. Cel puţin nu urma să 
trăiesc fără ea. Victorii mici, dar importante. 

Dar apa nu m-a potopit. Dimpotrivă, un curent de aer 
răcoros mi-a inundat gura şi, odată cu el, o minunată 
senzaţie de uşurare. Cu toate că nu vedeam încă — iar 
frigul rămânea la fel de chinuitor —, puteam respira. 
Puteam gândi. Judecata mi-a revenit ca un val ametitor. 
Am mai inspirat o dată. încă o dată, şi încă o dată. Era 
incredibil. Respiram sub apă. Ca peştele lui lona. Ca 
melusinele. Ca... 

Ca magia. 

Un junghi de dezamăgire mi-a străpuns pieptul. 
Inexplicabil şi fulgerător. Deşi eram în apă, mă 
simţeam... murdar. Respingător. Detestasem magia 
toată viaţa, iar acum... acum era singurul lucru care mă 
salva de cei pe care îi considerasem cândva fraţii mei. 
Cum de se ajunsese aici? 

Deodată, s-au auzit voci de jur-împrejur şi mi-au 
curmat şirul gândurilor. Voci clare. Ca şi când ne-am fi 
aflat pe mal, chiar lângă posesorii lor, nicidecum 
ascunşi sub câţiva metri de apă. Tot magie. 

— Mă piş pe mine! 

— Nu în iaz, tâmpitule! Du-te şi tu în josul apei! 

— Repejor, a zis a treia voce, mai grăbită decât 


celelalte. Căpitanul Toussaint aşteaptă să ne întoarcem 
în sat. Mai dăm o raită, să vedem dacă găsim ceva, 


după care plecăm imediat ce se luminează de ziuă. 

— Slavă Domnului că e nerăbdător să se întoarcă la 
drăguţa lui! 

Unul dintre ei îşi freca palmele, ca să se încălzească. 
M-am încruntat. Drăguţa lui? 

— Abia aştept să plecăm din locul ăsta afurisit! Am 
patrulat zi şi noapte şi ne-am ales doar cu degeraturi 
şi... 

— Alea de-acolo sunt haine? a întrebat a patra voce. 

Unghiile lui Lou mi s-au înfipt în came până la sânge. 
Nici n-am simţit. îmi zvâcnea inima în urechi. Dacă se 
uitau bine la hainele noastre, dacă-mi ridicau vestonul 
şi cămaşa, îmi găseau banduliera. 

îmi găseau balisarda. 

Bărbaţii se apropiau şi vocile lor răsunau tot mai 
tare. 

— Două grămăjoare, din câte se vede. 

A urmat un moment de tăcere. 

— Aici n-au cum să fie. E prea rece apa. 

— Ar muri îngheţaţi. 

Cu ochii minţii parcă îi şi vedeam cum vin spre apă şi 
caută în adâncurile ei albastre un indiciu că e cineva în 
ea. Copacii însă umbreau iazul — chiar şi de lumina 
zorilor —, iar apa era tulbure din cauza nămolului. 
Ninsoarea sigur ne acoperise urmele paşilor. 

— Nimeni nu-şi poate ţine respiraţia aşa mult, a spus 
primul într-un final. 

— O vrăjitoare poate. 

Alt moment de tăcere, mai lung decât primul. Mai 
ameninţător, îmi tineam respiraţia şi-mi număram 
bătăile inimii. 

Bum. 

Bum. 


Bum. 

— Astea-s haine bărbăteşti. Uită-te şi tu. Pantaloni. 

O pâclă roşiatică a pătruns prin bezna nesfârşită. 
Dacă-mi găseau balisarda, eram hotărât să-mi smulg 
picioarele din nămol cu forţa. Chiar dacă riscam să 
rămân fără ele. 

Bum. 

Bum. 

Nu aveam să-mi predau balisarda. 

Bum. 

I-aş fi ologit pe toţi. 

Bum. 

Nu aveam să le îngădui să mi-o ia. 

— S-or fi înecat? 

— Fără haine pe ei? 

— Ai dreptate. O explicaţie mult mai logică ar fi că se 
plimbă prin zăpadă în pielea goală. 

Bum. 

— Poate că i-a tras o vrăjitoare la fund. 

— N-ai decât să te duci tu să verifici! 

Un pufhet indignat. 

— E ger. Şi cine ştie ce vietăţi mişună prin apă? 
Oricum, dacă i-a tras, într-adevăr, o vrăjitoare la fund, 
sigur s-au înecat până acum. N-are rost să mor şi eu. 

— Halal Vânător eşti! 

— Nu te-am auzit pe tine să te oferi. 

Bum. 

O parte îndepărtată a creierului începea să înţeleagă 
că ritmul inimii se mai domolise. începea să sesizeze 
frigul care îmi cuprindea braţele şi picioarele. Şi trăgea 
un semnal de alarmă. Lou mai slăbise strânsoarea în 
care îmi ţinea pieptul. Ca s-o ajut, am prins-o mai bine 


în braţe. Efortul de a respira amândoi sub apă, de a ne 
ascuţi auzul, o secătuia vizibil de puteri. Sau poate 
frigul era de vină. Oricare ar fi fost motivul, simţeam că 


se stinge. Trebuia să reacţionez cumva. 

Instinctiv, am căutat întunericul pe care doar o dată 
îl mai simţisem. Abisul. Vidul. Locul în care căzusem 
când o văzusem pe Lou în ghearele morţii, locul pe care 
îl zăvorâsem şi îl dădusem uitării. Acum mă chinuiam 
să-l eliberez, căutând orbeşte prin subconştientul meu. 
Dar nu era acolo. Nu reuşeam să-l găsesc. Cuprins de 
panică, i-am dat capul lui Lou pe spate şi mi-am lipit 
gura de buzele ei. l-am insuflat respiraţia mea în 
plămâni. Am continuat să caut, dar nici urmă de firicele 
aurii. Nici urmă de structuri. Doar apă îngheţată, ochi 
orbi şi Lou — capul lui Lou atârnând moale pe braţul 
meu, degetele care i se desprindeau de pe umerii mei, 
pieptul care-i palpita tot mai încet lângă al meu. 

In locul panicii, simţeam cum se instalează o spaimă 
intensă şi înnebunitoare. Am zgâlţâit-o pe Lou, căutând 
o soluţie — orice soluţie. Madame Labelle pomenise 
ceva despre echilibru. Poate... poate reuşeam să... 

O durere violentă mi-a străpuns plămânii înainte să- 
mi termin gândul şi am scos un icnet. Apa mi-a năvălit 
în gura. Mi-am recăpătat imediat văzul, iar nămolul din 
jurul picioarelor s-a împrăştiat, ceea ce însemna că... 

Lou îşi pierduse cunoştinţa. 

N-am stat pe gânduri, n-am stat să privesc firicelul 
auriu care-mi pâlpâia la coada ochiului. I-am strâns în 
braţe trupul imobil şi am pornit spre suprafaţă. 


PORȚELAN DELICAT 


Lou 


CĂLDURA ÎMI RADIA PRIN TOT CORPUL. LA ÎNCE- 
put mai încet, apoi toată odată. Mâinile şi picioarele mă 
furnicau aproape dureros, forţându-mă să-mi vin în fire. 
Blestemând înţepăturile — şi ninsoarea, şi vântul, şi 
mirosul metalic din aer —, am deschis ochii cu un 
geamăt. Mă ustura gâtul şi nu puteam înghiţi. Ca şi 
când cineva îmi vârâse un vătrai încins pe el, în timp ce 
dormeam. 

— Reid? am hârâit. 

Am tuşit — sunete umede şi oribile care îmi sfâşiau 
pieptul — şi am încercat din nou. 

— Reid? 

Am tras o înjurătură, văzând că nu-mi răspunde, şi 
m-am răsucit pe partea cealaltă. 

Un țipăt sugrumat mi-a ieşit din gât şi m-am tras 
înapoi. 

In faţa mea zăcea un Vânător mort. Pielea îi era 
palidă pe malul îngheţat al iazului, căci majoritatea 
sângelui topise zăpada de dedesubt şi se scursese în 
pământ şi apă. Nici ceilalţi trei tovarăşi ai lui nu 
avuseseră o soartă mai bună. Trupurile lor neînsufleţite 
erau împrăştiate pe marginea pârâului, printre cuţitele 
lui Reid. 

Reid. 

— Drace! 

M-am ridicat în genunchi, pipăind nebuneşte silueta 
masivă, cu păr arămiu, de lângă mine. Zăcea în zăpadă, 
pe burtă, cu pantalonii legaţi la nimereală, cu un braţ şi 
capul vârâte în cămaşă, de parcă se prăbuşise înainte 
să apuce să şi-o tragă pe el. 

Am mai trântit o înjurătură şi l-am întors cu faţa în 
sus. Ii îngheţase părul pe faţa mânjită de sânge, iar 
pielea îi era vineţiu-pământie. 

Aoleu aoleu aoleu... 

Am lipit îngrozită urechea de pieptul lui şi aproape 
că mi-au dat lacrimile de bucurie când am auzit că îi 
bate inima. Slab, dar bătea. Inima mea ticăloasă îmi 
pulsa în urechi — sănătoasă şi puternică —, iar părul şi 
pielea îmi erau incredibil de calde şi de uscate. Mi s-a 
întors stomacul pe dos când mi-am dat seama ce se 
întâmplase. Idiotul fusese cât pe ce să-şi piardă viaţa ca 
să mă salveze pe mine. 

Am pus palmele pe pieptul lui şi în faţa ochilor mi-au 
explodat  firicelele aurii, împletite într-o miriadă de 
posibilităţi. Am aruncat o privire rapidă printre ele — 
prea speriată ca să pierd timpul şi să mă gândesc la 
consecinţe — şi m-am oprit în momentul în care mi-a 
apărut o amintire în minte: mama, care îmi pieptăna 
părul, cu o seară înainte să împlinesc şaisprezece ani, 
tandreţea din privirea ei, căldura din zâmbet. 

Căldura. 

„Ai grijă de tine, scumpa mea, cât vom fi despărțite. 
Ai grijă de tine până ce ne vom reîntâlni.” 

„O să-ţi mai aduci aminte de mine, martian?” 

„Nu te-aş putea uita niciodată, Louise. Te iubesc!” 

Am tresărit la auzul acelor cuvinte şi am tras de 


firicelul de aur, care s-a îndoit sub atingerea mea. 
Amintirea din mintea mea s-a schimbat. Ochii mamei au 
devenit reci, ca două cristale de smarald, iar pe buze i-a 
apărut un rânjet dispreţuitor, citindu-mi speranţa din 
priviri şi disperarea din glas. Mi s-a frânt inima de 
şaisprezece ani. M-au podidit lacrimile. 

„Bineînţeles că nu te iubesc, Louise! Eşti fiica 
duşmanului meu. Ai fost zămislită pentru un scop măreț 
şi nu am de gând să otrăvesc acel scop cu iubire.” 

Bineînţeles. Bineînţeles că nu mă iubise nici măcar 
atunci. Am scuturat dezorientată din cap şi am strâns 
pumnul. Amintirea s-a topit într-o pulbere aurie, a cărei 
căldură s-a revărsat peste Reid. Hainele şi părul i s-au 
uscat sub valul de căldură. l-a revenit culoarea în 
obraji, iar răsuflarea şi-a recăpătat forţa. A deschis 
ochii în timp ce mă chinuiam să-i vâr şi braţul celălalt 
prin mânecă. 

— Nu-mi mai da căldura ta corporală! m-am răstit, 
trăgându-i cu furie cămaşa peste burtă. E sinucidere 
curată. 

— Sunt... 

A clipit de câteva ori, buimăcit, privind scena 
însângerată din jurul nostru. Roşeaţa abia revenită în 
obraji i-a dispărut la vederea tovarăşilor lui morţi. 

I-am luat obrajii în palme şi i-am întors capul spre 
mine, forțându-l să se uite în ochii mei. 

— Fii atent la mine, Reid! Nu la ei. Trebuie să opreşti 
structura. 

A făcut ochii mari. 

— Păi... nu ştiu cum. 

— Relaxează-te, l-am îmbiat, dându-i la o parte părul 


de pe frunte. Imaginează-ţi firul care ne leagă şi dă-i 
drumul. 

— Să-i dau drumul, a râs el, dar sunetul era gâtuit şi 
lipsit de orice veselie. încerc. 

A scuturat din cap şi a închis ochii, concentrat. După 
câteva secunde interminabile, căldura care pulsa între 
noi s-a oprit şi, în locul ei, s-a instalat gerul tăios al 
iernii. 

— Bun, am zis, simțind cum îmi pătrunde frigul în 
oase. Spu- ne-mi ce s-a întâmplat. 

A deschis ochii şi, în clipa aceea, am citit în ei o 


durere intensă şi sinceră. Mi s-a tăiat răsuflarea. 

— Nu voiau să se oprească şi pace, a început el, cu 
un nod în gât, ferindu-şi privirea de mine. Tu erai la un 
pas de moarte. Trebuia să ies la suprafaţă. Dar ne-au 
recunoscut şi n-a fost chip să-i fac să mă asculte... 

La fel de brusc cum apăruse, durerea din ochi i s-a 
stins, precum flacăra unei lumânări. In locul ei a apărut 
un vid înfiorător. 

— N-am avut încotro, a încheiat, cu o voce la fel de 
goală ca ochii. Avem de ales între tine şi ei. 

S-a lăsat tăcerea în momentul în care am 
conştientizat ce se întâmplase. 

Nu era prima oară când Reid se găsea în situaţia de 
a alege între mine şi altcineva. Nu era prima oară când 
îşi mânjea mâinile cu sângele tovarăşilor lui ca să mă 
salveze. Of Doamne! 

— E de înţeles, am spus repede, legănând aprobator 
din cap, cu o voce îngrozitor de senină. E în regulă, am 
continuat, arborând un zâmbet îngrozitor de larg. 

Reid mi-a aruncat o privire şovăitoare care mi-a frânt 


inima. Am zâmbit şi mai larg. Era normal să se ferească 
să mă atingă. Să atingă pe oricine altcineva. Trecuse 
printr-o experienţă traumatizantă. Făcuse prima vrajă 
după Modraniht şi o folosise împotriva tovarăşilor lui. 
Era normal să se simtă tulburat. Era normal să nu mă 
mai... 

Mi-am alungat gândul nepoftit din minte, speriată de 
parcă mă muşcase. Dar era prea târziu. Otrava îmi 
intrase deja în suflet, îndoiala mi se prelingea prin 
găurile lăsate de colții lui şi am privit neputincioasă 
cum îmi cade mâna pe lângă corp. Reid m-a apucat de 
ea în ultima clipă şi mi-a strâns-o cu putere. 

— Nu face asta. 

— Ce să nu fac? 

— Ce-ţi trece prin cap. 

Am izbucnit într-un hohot de râs strident, căutând o 
replică isteaţă. Negăsind niciuna, l-am ajutat să se 
ridice de jos. 

— Hai să ne întoarcem în tabără. Nu vreau s-o 
dezamăgesc pe maică-ta. Probabil îşi face deja planuri 
cum să ne pună pe amândoi în proţap. Sinceră să fiu, 
nu m-ar deranja. Am îngheţat bocnă. 

Reid a încuviinţat din cap, cu aceeaşi figură 
impasibilă de mai devreme, şi şi-a tras cizmele în 
picioare, fără să scoată o vorbă. Nici nu porniserăm 
bine spre Văgăună când am zărit ceva mişcându-se şi 
m-am oprit. 

— Ce e? a întrebat Reid, uitându-se în jur. 

— Nimic. Du-te tu înainte, că vin şi eu după tine. 

— Cred că glumeşti. 

Altă mişcare fulgerătoare, de data asta mai clară. 


Zâmbetul — în continuare prea senin şi prea vesel — 
mi-a dispărut de pe buze. 

— Trebuie să fac pipi, am replicat sec. Vrei să te uiţi? 

Roşu ca racul, Reid a tuşit uşor şi a lăsat capul în 
pământ. 

— Nu. Te aştept mai... mai încolo. 

A zbughit-o în spatele unui brad des, fără să arunce o 
privire în urmă. L-am urmărit cu gâtul lungit, ca să fiu 
sigură că nu mă mai vede, după care m-am întors să 
verific cine sau ce se foieşte. 

Pe marginea iazului, încă în viaţă, mă privea cu ochi 
imploratori ultimul dintre Vânători. Strângea balisarda 
în mână. Am îngenuncheat lângă el şi i-am smuls 
îngreţoşată arma din degetele îngheţate. Bineînţeles că 
Reid nu i-o luase — nu i-o luase niciunuia dintre ei. Ar fi 
însemnat să-i  necinstească. Nu-l interesa că 
vrăjitoarele vor găsi cadavrele şi vor fura pumnalele 
vrăjite. Pentru Reid, ar fi fost o trădare de neiertat să-şi 
priveze tovarăşii de identitățile lor, în ultimele clipe de 
viaţă, o faptă chiar mai gravă decât să-i ucidă. 

Vânătorul şi-a mişcat buzele palide, dar n-a scos 
niciun sunet. L-am răsucit cu blândeţe pe burtă. 
Morgane mă învățase demult cum să omor un om pe 
loc. „La baza gâtului", îmi explicase ea, punându-mi 
cuțitul la ceafa, „acolo unde se uneşte coloana cu cra- 


niul. Retează-le şi n-o să-l mai readucă nimeni la viaţă.” 

Am pus cuțitul pe ceafa Vânătorului, exact cum mă 
învățase Morgane. l-au zvâcnit degetele de nelinişte. De 
spaimă. Nu mai existau şanse de salvare pentru el şi, 
chiar dacă ar fi existat, nu puteam risca, pentru că ne 
văzuse feţele. Probabil îl văzuse şi pe Reid făcând vrăji. 


Acesta era singurul dar pe care îl puteam face 
amândurora. 

Am tras aer în piept şi am împlântat balisarda la baza 
craniului Vânătorului. Degetele au încetat să-i mai 
zvâcnească. După o clipă de şovăială, l-am întors cu 
faţa în sus, i-am împreunat mâinile pe piept şi i-am pus 
balisarda între degete. 


AŞA CUM BĂNUIAM, madatne Labelle ne aştepta la 
marginea Văgăunii, roşie la faţă şi înfuriată. Aproape că 
scotea flăcări pe nări. 

— Pe unde aţi... 

S-a oprit brusc şi a făcut ochii mari, văzându-ne 
ciufuliţi şi aproape despuiaţi. Reid nu-şi încheiase încă 
pantalonii. A facut-o repede acum. 

— Imbecililor! a zbierat ea, cu o voce atât de ascuţită 
şi de stridentă, încât vreo câţiva porumbei şi-au luat 
zborul din copaci. Cretinilor! Copii tâmpiţi şi 
nesocotiți!. Chiar nu vă puteţi folosi creierul? Vă stă 
mintea numai la sex? 

— Depinde de zi, am răspuns. 

M-am dus spre sacul de dormit, trăgându-l pe Reid 
după mine, şi i-am pus o pătură pe umeri. Era încă 
vânăt de frig şi respira greu. M-a tras lângă el şi mi-a 
mulţumit cu un sărut rapid pe ureche. 

— Mă surprinde să văd o matroană atât de pudică. 

— Cred că te înşeli, a intervenit Beau, ridicându-se în 
sacul de dormit şi trecându-şi o mână prin păr, pe 
jumătate adormit. De data asta e bine să fim prudenţi. 
Şi gândeşte-te că asta o spun eu, a adăugat, după care 
s-a uitat la mine şi a ridicat dintr-o sprânceană. V-aţi 
simţit bine măcar? Nu... nu-mi răspunde. Dacă nu era 
vorba de fratele meu, poate că... 

— Taci, Beau, şi aţâţă focul, dacă tot te-ai trezit! l-a 
apostrofat Coco, studiindu-mi fiecare centimetru de 
piele. Ai sânge pe tine? Eşti rănită? a întrebat, 
încruntată. 

Beau a întins gâtul şi m-a examinat cu atenţie, după 
care a încuviinţat din cap. Nici nu s-a obosit să aţâţe 
focul. 

— Nu arăţi prea bine, surioara mea. 

— Nu e sora ta! a mârâit Reid. 

— Şi arată mai bine decât tine, chiar şi într-o zi 
proastă, a adăugat Coco. 

Beau a chicotit, legănând din cap. 

— Fiecare are dreptul la părerea lui, chiar dacă e 
greşită. 

— Ajunge! a izbucnit madame Labelle, ridicând 
exasperată braţele în aer, şi ne-a săgetat pe toţi cu o 
privire furioasă. Ce-aţi păţit? 

M-am uitat la Reid — care se crispase de parcă 
madame Labelle îl pocnise cu vătraiul încins — şi le-am 
povestit repede ce se întâmplase când eram la iaz. Deşi 
am trecut rapid peste detaliile intime, Beau a început 
să geamă şi s-a lăsat pe spate, trăgându-şi pătura peste 
faţă. Expresia de pe chipul lui madame Labelle devenea 
tot mai împietrită cu fiecare cuvânt pe care-l rosteam. 

— Am încercat să menţin patru structuri odată, am 
spus, înfiorată de figura ei suspicioasă şi de roşeaţa tot 
mai aprinsă care îi colora obrajii. Două structuri care să 
ne ajute să respirăm şi două care să ne ajute să auzim. 
Nu puteam să controlez şi temperatura apei în acelaşi 
timp. Am sperat că o să rezist până când pleacă 
Vânătorii. 

M-am uitat şovăitoare la Reid, care nu ridica ochii 


din pământ. Deşi vârâse balisarda în bandulieră, nu-şi 
descleşta mâna liberă de pe mânerul acesteia. I se 
albiseră încheieturile degetelor, atât o strângea de tare. 

— îmi pare rău că n-am reuşit! 

— N-a fost vina ta, a mormăit el. 

Madame Labelle a reluat interogatoriul, fără să-i 


pese de sentimentele noastre. 

— Ce s-a întâmplat cu Vânătorii? 

M-am uitat iar la Reid, pregătită ca, la nevoie, să 
spun o minciună. 

A răspuns în locul meu, cu o voce goală. 

— l-am ucis. Sunt morţi. 

In sfârşit, în sfârșit, madame Labelle s-a mai 
îmblânzit la faţă. 

— După aceea, când eram pe mal, mi-a dat căldura 
lui corporală, am intervenit, grăbindu-mă să continui 
povestea, pentru că abia aşteptam să închei discuţia, 
să-l trag pe Reid deoparte şi să-l consolez cumva. 

Părea atât de... atât de înlemnit! Ca unul dintre 
copacii din jur, ciudat, străin şi aspru. Detestam asta. 

— A fost o vrajă isteaţă, dar era cât pe ce să moară el 
de frig. A trebuit să extrag căldură dintr-o amintire ca 
să-l readuc în simţiri. 

— Ce-ai făcut? 

Madame Labelle s-a îndreptat de umeri şi m-a fixat 
cu o privire trufaşă, strângând din pumni într-un gest 
atât de familiar, încât m-a lăsat fără replică. 

— Fată neroadă... 

Am ridicat sfidătoare bărbia. 

— Era mai bine dacă-l lăsam să moară? 

— Bineînţeles că nu. Dar trebuie să-ţi temperezi 
pornirile nesăbuite, Louise! Ştii prea bine cât de 


periculos e să te joci cu amintirile... 

— Ştiu, am mârâit printre dinţi. 

— De ce e periculos? a întrebat încet Reid. 

M-am întors spre el şi am coborât tonul. 

— Amintirile sunt un lucru... sacru. Experiențele pe 
care le trăim ne modelează ca oameni — cam cum ai 
zice că trăsăturile dobândite sunt mai presus decât cele 
înnăscute — şi, dacă modificăm amintirile acelor 
experienţe, e posibil să ne schimbăm ca oameni. 

— N-avem de unde şti în ce fel amintirea pe care a 
modificat-o i-a schimbat valorile, convingerile, 
aşteptările. 

Madame Labelle s-a prăbuşit îmbufnată pe buturuga 
ei preferată. A inspirat adânc de câteva ori, s-a 
îndreptat de spate şi şi-a împreunat mâinile în poală, 
parcă încercând să-şi fixeze atenţia pe altceva — orice 
— în afara furiei care o măcina. 

— Personalitatea are multe nuanţe. Unele persoane 
consideră că ereditatea — trăsăturile de sânge, cele 
moştenite  — ne influenţează comportamentul, 
indiferent de viaţa pe care o ducem. Acestea cred că 
suntem aşa cum ne-a fost scris la naştere. Multe 
vrăjitoare, printre care şi Morgane, se folosesc de 
această filozofie ca să-şi justifice purtarea odioasă. Dar 
asta e o prostie, fireşte. 

Ochii şi urechile celor din Văgăună o urmăreau cu 
atenţie. Până şi Beau scosese capul de sub pătură, 
curios să audă ce are de spus. 

— Deci... din punctul tău de vedere, educaţia are mai 
mare influență decât ereditatea, a spus Reid, 
îngândurat. 


— Bineînţeles că da. Cele mai mici modificări aduse 
memoriei pot avea consecinţe profunde şi neprevăzute, 
a răspuns madame Labelle, ţintuindu-mă cu ochii ei 
atât de familiari, aproape imperceptibil mijiţi. Am 
văzut-o cu ochii mei. 

Ansei a zâmbit timid — o reacţie instinctivă — în 
tăcerea stânjenitoare care a urmat. 

— Nu-mi imaginam că vrăjitoria e atât de savantă. 

— Habar n-a veţi voi ce înseamnă vrăjitoria! s-a răţoit 
madame Labelle. 

In replică, Coco a bodogănit ceva la care a ripostat 
Beau. N-am auzit nimic, pentru că l-am simţit pe Reid 
punându-mi mâna pe talie, la spate. S-a aplecat şi mi-a 
şoptit: 

— Nu trebuia să faci asta pentru mine. 

— Aş face altele şi mai grave pentru tine. 

S-a retras la auzul tonului meu, căutându-mi privirea. 

— Ce vrei să spui? 

— Nimic. Nu-ţi bate capul. 

L-am mângâiat pe obraz şi am răsuflat extrem de 
uşurată că nu s-a ferit 

— Ce-a fost a fost. 

— Lou. 

M-a prins de degete şi le-a strâns uşor înainte de a le 
da drumul. Gestul lui, deşi politicos, mi-a frânt inima. 

— Spune-mi, a zis. 

— Nu vreau. 

— Spune-mi. 

— Nu vreau. 

A expirat prelung şi a încleştat dinții. 

— Terog! 


M-am uitat nehotărâtă la el, în vreme ce Coco şi 
Beau se dondăneau tot mai aprig. Proastă idee am avut 
Foarte, foarte proastă. 

— Ştii o parte, am zis, în cele din urmă. Ca să 
câştigi, trebuie să dăruieşti. Am modificat o amintire, ca 
să te readuc la viaţă pe mal. Am renunţat la văz în 
schimbul unui auz mai ager şi am... 

Sinceră să fiu, aş fi minţit. Din nou. Voiam să 
zâmbesc cu gura până la urechi şi să-i spun că totul va 
fi bine, dar nu prea avea rost să-i ascund ce făcusem. 
Asta e realitatea. Magia cere sacrificii. Natura cere 
echilibru. Reid trebuia să se obişnuiască cu gândul 
ăsta, în cazul fericit în care scăpăm cu viaţă. 

— Zi mai departe, m-a îndemnat nerăbdător. 

I-am înfruntat privirea sfredelitoare şi neclintită. 

— Am renunţat la câteva momente din viaţa mea în 
schimbul momentelor petrecute sub apă. A fost singura 
idee care mi-a venit ca să putem respira amândoi. 

In clipa aceea, s-a cutremurat — la propriu —, dar 
madame Labelle a sărit în picioare şi a ridicat glasul, ca 
să-i acopere pe Coco şi Beau. Ansei urmărea debandada 
din faţa lui, cu o nelinişte aproape palpabilă. 

— Ajunge! a repetat madame Labelle, stacojie la faţă 
şi tremurând vizibil. 

Era evident de la cine  moştenise Reid 
temperamentul. 

— Pe caninul lipsă al Babei, toţi cei care sunteţi aici 
de față trebuie să lăsaţi  copilăriile, altminteri 
Vrăjitoarele Albe o să danseze pe mormintele voastre, a 
zis, aruncând o privire tăioasă spre mine şi Reid. 
Sunteţi siguri că Vânătorii sunt morţi? Absolut toţi? 


Tăcerea lui Reid ar fi trebuit să fie un răspuns 
grăitor. Văzând că madame Labelle aşteaptă 
confirmarea, m-am încruntat şi am rostit cuvintele cu 
glas tare. 

— Da. Sunt morţi toţi. 

— Foarte bine, a şuierat ea dispreţuitor. 

Reid tăcea în continuare. Nu a avut nicio reacţie la 
replica ei duşmănoasă. Mi-am dat seama că se ascunde. 
Se ascundea de ei, se ascundea de sine... se ascundea 
de mine. Madame Labelle a scos trei hârtii mototolite 
din corsaj şi le-a aruncat spre noi. Am recunoscut 
scrisul lui Coco pe ele, rugăminţile pe care le adresase 
mătuşii ei. Sub ultima, o mână necunoscută scrisese un 
refuz sec: Vânătorul tău nu e binevenit aici. Nimic 
altceva. Nu tu explicaţii sau politeţuri. Nimic care să 
lase loc de negociere. 

Din câte se vedea treaba, La Voisin catadicsise în 
cele din urmă să îi răspundă. 

Am mototolit ultimul bilet în pumn, înainte să-l vadă 
Reid. îmi vâjâia sângele în urechi. 

— Sunteţi de acord că trebuie să dăm piept cu 
monştrii, a zis madame Labelle, sau continuăm să 
negăm realitatea şi să ne facem speranţe deşarte? 

Supărarea mea pe madame Labelle se transforma 
rapid în aversiune. Puțin îmi păsa că e mama lui Reid. 
In clipa aceea, nu-i doream moartea, ci... o mâncărime. 
O mâncărime veşnică, între picioare, pe care să nu şi-o 
poată potoli niciodată. O pedeapsă potrivită pentru o 


persoană care strica mereu totul. 

Totuşi, în ciuda brutalităţii ei, în sinea mea ştiam că 
are dreptate. Clipele noastre furate trecuseră. 
Era momentul să mergem mai departe. 


— Ieri ai spus că avem nevoie de aliaţi. 

L-am apucat pe Reid de mână şi i-am strâns degetele 
cu putere. Era singura alinare pe care i-o puteam oferi 
aici. Dar, în momentul în care nu mi-a răspuns cu 
aceeaşi strânsoare, o rană mai veche mi s-a redeschis 
în inimă. Vorbe amare mi s-au revărsat din ea înainte 
de a apuca să le opresc. 

— La cine să apelăm? E limpede că vrăjitoarele de 
sânge nu vor să ne ajute. Oamenii din Belterra nu se 
vor alătura cauzei noastre. Suntem vrăjitoare. Suntem 
diabolice. Le-am ucis fraţii, surorile şi mamele pe străzi. 

— Morgane a făcut toate grozăviile astea, a 
intervenit Coco. Noi n-am făcut nimic. 

— Tocmai asta-i problema, nu crezi? Noi am stat cu 
mâi- nile-n sân, am zis, apoi m-am oprit şi am expirat 
lung. Fu am stat cu mâinile-n sân. 

— încetează! a spus Coco pătimaş, clătinând din cap. 
Singura ta fărădelege a fost că ţi-ai dorit să trăieşti. 

— Nu contează. 

Madame Labelle şi-a reluat locul pe buturuga ei, cu o 
figură meditativă. Deşi era încă îmbujorată la faţă, din 
fericire, coborâse tonul. Urechile mele se bucurau 
nespus. 

— Poporul îşi va urma regele. 

— Eşti nebună dacă-ţi închipui că tata o să se alieze 
cu tine, s-a auzit glasul lui Beau din sacul de dormit. A 
pus deja recompensă pe capul lui Lou. 

Madame Labelle a pufnit dispreţuitor. 

— Morgane e duşmanul nostru comun. Taică-tu s-ar 
putea să fie mai maleabil decât crezi tu. 

Beau a dat ochii peste cap. 


— Uite care-i treaba. Ştiu că încă speri că te iubeşte, 
dar el... 

— ... nu e singurul aliat pe care încercăm să-l 
atragem de partea noastră, l-a întrerupt madame 
Labelle. într-adevăr, şansele noastre de reuşită sunt 
mult mai mari dacă-l convingem pe regele Auguste să 
lupte alături de noi, pentru că el o să-i conducă pe 
Vânători până când numeşte Biserica un nou 
comandant Dar mai sunt şi alte personaje la fel de 
puternice pe lume. Vârcolacii, de pildă, şi melusinele. 
Poate chiar şi Josephine se va dovedi mai rezonabilă în 
anumite împrejurări. 

Coco a pufnit în râs. 

— Dacă mătuşa mea a refuzat să ne găzduiască pe 
motiv că ne însoţeşte un fost Vânător, ce te face să 
crezi că va accepta să se alieze cu o trupă întreagă? 
Unde mai pui că nici vârcolacii şi nici sirenele nu-i plac 
din cale-afară. 

Reid a clipit — singurul indiciu că apucase să arunce 
un ochi pe mesajul lui La Voisin. 

— Aiurea, a spus madame Labelle, clătinând din cap. 
Trebuie doar să-i demonstrăm lui Josephine că are mai 
mult de câştigat dintr-o alianţă decât din politici 
meschine. 

— Politici meschine? a repetat Coco, strâmbând din 
buze. Politicile mătuşii mele sunt vitale pentru poporul 
meu. Când Vrăjitoarele Albe mi-au alungat strămoaşele 
de Ia Chateau, atât vârcolacii, cât şi melusinele, au 
refuzat să le sară în ajutor. Presupun că nu ştiai asta. 
Vrăjitoarele Albe se gândesc doar la binele lor. Mai 
puţin tu, Lou, a adăugat. 

— Nu m-am supărat. 

M-am dus semeaţă spre cel mai apropiat buştean, m- 


am aşezat pe el şi am aruncat o privire duşmănoasă 
spre madame Labelle. Picioarele însă îmi atârnau la 
câţiva centimetri de sol, diminuându-mi postura 
amenințătoare. 

— Dacă tot visăm cai verzi pe pereţi, de ce nu i-am 
trece şi pe Woodwose şi Tarasque pe listă? Un faun şi 
un dragon ar fi o pată de culoare binevenită în bătălia 
asta măreaţă pe care ţi-o imaginezi. 

— Nu-mi imaginez nimic, Louise. Ştii la fel de bine ca 
mine că maică-ta n-a stat cu mâinile-n sân. Pune ea 
ceva la cale şi trebuie să fim pregătiţi pentru orice va fi 
să urmeze. 

— Sigur n-o să urmeze o bătălie, am replicat, 
legănându-mi picioarele cu nonşalanţă, deşi fremătam 
de emoție. Cel puţin nu una în sensul clasic al 
cuvântului. Nu-i stă în fire. Mama e o anarhistă, 
nicidecum o luptătoare. Atacă din întuneric, se ascunde 
în mulţimi. Creând haos stârneşte frică. N-o să rişte să- 
şi coalizeze duşmanii pornind un atac direct. 

— Chiar şi aşa, a răspuns calm madame Labelle, noi 
suntem şase împotriva câtorva zeci de Dames Blanches. 
Avem nevoie de aliaţi. 

— Ipotetic vorbind, să zicem că toate părţile cad de 
acord să formeze această alianţă miraculoasă, am spus, 
legănându-mi picioarele mai tare, mai repede. Regele, 
Vânătorii, Vrăjitoarele Roşii, vârcolacii şi melusinele, 
toţi aceştia cooperează ca o mare familie fericită. Ce se 
întâmplă după ce o învingem pe Morgane? Reîncepem 
să ne omorâm unii pe alţii? Suntem dușmani, Helene. 
Melusinele şi vârcolacii n-o să devină prieteni la 
cataramă pe câmpul luptă. Vânătorii nu vor renunţa la 


învăţăturile de sute de ani ca să se împrietenească cu 
vrăjitoarele. Toate taberele au suferit prea mult şi prea 
profund. Nu poţi vindeca o boală cu un bandaj. 

— Atunci le oferim leacul, a spus Ansei încet, 
uitându-se în ochii mei cu o fermitate neaşteptată 
pentru vârsta lui. Tu eşti vrăjitoare. El e Vânător. 

— Am fost, i-a răspuns Reid sec. 

— Exact, ai fost, a stăruit Ansei. Când v-aţi 
îndrăgostit unul de altul, eraţi duşmani. 

— Nu ştia că-i sunt duşman..., am dat să spun. 

— Dar tu ştiai că el ţi-e duşman, a replicat Ansei, 
uitându-se când la mine, când la Reid, cu ochii lui de 
culoarea caramelului. Ar fi avut vreo importanţă? 

„Nu contează că eşti vrăjitoare”, îmi declarase el 
după Modraniht. Mi-a strâns mâinile între palme şi i s- 
au umplut ochii de lacrimi. Erau atât de expresivi şi 
plini de emoție! De iubire! „Vreau să văd lumea cum o 
vezi tu.” 

Cu răsuflarea tăiată, am aşteptat o confirmare de la 
el, dar n-am primit-o. Madame Labelle a profitat de 
ocazie ca să vorbească din nou. 

— Cred că o abordare asemănătoare ar putea da 
rezultate şi în cazul celorlalţi. Dacă se unesc împotriva 
duşmanului comun — dacă sunt obligaţi să coopereze 
—, poate că-şi vor schimba părerea unii despre alţii. Ar 
putea fi imboldul de care avem toţi nevoie. 

— Şi mai ziceai de mine că sunt neroadă. 

Am dat şi mai tare din picioare, ca să-mi accentuez 
scepticismul, iar în momentul acela gheata — pe care, 
din grabă, nu apucasem s-o leg — mi-a căzut din picior. 
Din ea a zburat un petec de hârtie. Iritată, am sărit jos 


să-l recuperez. Spre deosebire de pergamentul ieftin şi 
pătat de sânge pe care îl furase Coco din sat, acest 
mesaj era scris pe o hârtie curată care mirosea a... a 
eucalipt. Mi-a îngheţat sângele în vene. 


Porţelan delicat, păpuşica frumoasă, cu părul ca 
noaptea întunecată, Stă singură-n sicriu şi varsă 
lacrimi galbene, îndurerată. 


Coco s-a apropiat de mine, să citească mesajul. 

— Nu e de la mătuşa mea. 

Pergamentul mi-a alunecat din degetele amorţite. 

Ansei s-a aplecat să-l ridice, profitând de ocazie ca să 
arunce un ochi pe bileţel. 

— Nu ştiam că-ţi place poezia, a spus, dar, imediat 
ce ni s-au intersectat privirile, i-a dispărut zâmbetul de 
pe buze. E frumoasă, chiar dacă e tristă. 

A vrut să-mi înapoieze pergamentul, dar degetele 
refuzau să mă asculte. L-a luat Reid. 

— N-ai scris tu asta, nu-i aşa? m-a întrebat, dar nu 
era o întrebare. 

Am dat din cap, fată să scot un cuvânt. 

Reid m-a măsurat preţ de câteva clipe, după care şi-a 
reîntors atenţia asupra biletului. 

— îl aveai în gheată. înseamnă că persoana care l-a 
scris a fost la iaz odată cu noi. 

Mai încruntat decât înainte, i-a dat biletul lui 
madame Labelle, care aştepta cu mâna întinsă. 

— Crezi că e posibil ca vreunul dintre Vânători... 

— Nu. 

După şocul care mă ţinuse paralizată până atunci m- 


a năpădit un val fierbinte de panică. Am smuls biletul 
din mâna lui madame Labelle — fără să-mi pese de 
vociferările ei — şi l-am vârât la loc în gheată. 

— Aici e mâna lui Morgane. 


CEL MAI SĂNĂTOS PLAN DE 
ACŢIUNE 


Reid 


O LINIŞTE LUGUBRĂ S-A INSTALAT PESTE TABĂRĂ. 
Toţi ochii erau aţintiţi asupra lui Lou, care a inspirat 
profund, ca să-şi vină în fire. In cele din urmă, a rupt 
tăcerea: 

— Cum ne-o fi găsit? 

Era o întrebare bună. Dar nu era întrebarea corectă. 

Priveam vreascurile care trosneau şi-mi imaginam 
cum mâna palidă a lui Morgane — caligrafia ei 
graţioasă şi elegantă — seamănă pustiire şi moarte. 

Trebuia să iau o decizie. 

— Ai uitat că aţi plecat din tabără? s-a burzuluit 
madame Labelle. Ca să vă tmbăiați, unde mai pui! 

— Chateau le Blanc e la câţiva kilometri de-aici, a zis 
Lou, făcând eforturi să-şi păstreze calmul. Chiar dacă 
apa a şters semnele protectoare ale lui Coco, chiar dacă 
arborii i-au şoptit unde sunt suntem, nu avea cum să 
ajungă aici atât de repede. Nu poate să zboare. 

— Ba bineînţeles că poate! Şi tu ai putea, dacă ai fi 
nevoită. Nu trebuie decât să găseşti structura potrivită. 

— Sau poate era deja aici şi ne urmărea. Poate că 
ne-a pândit de la bun început. 


— Imposibil, a replicat madame Labelle, cu o privire 
întunecată. Chiar eu am vrăjit Văgăuna. 

— Oricum ar fi, a intervenit Coco, punându-şi mâinile 
în şold, de ce nu te-a răpit când erai la iaz? 

Mi-am reîndreptat privirea spre foc. Asta era o 
întrebare mai bună. Dar tot nu era cea corectă. 

Cuvintele lui Morgane îmi răsunau în minte. Stă 
singură-n sicriu şi varsă lacrimi galbene, îndurerată. 
Răspunsul era chiar sub nasul nostru. Cuvântul îmi 
dădea fiori. Sicriu. Bineînţeles că acesta era planul lui 
Morgane. Durerea a bătut Ia poarta fortăreței mele, dar 
nu i-am dat drumul. Am ignorat ciobul de jale care 
ameninţa să mă sfâşie. 

încet, metodic, mi-am restabilit ordinea în gânduri. 

— Nu ştiu, a răspuns Lou cu un oftat şi a început să 
se plimbe dintr-o parte în alta. E tipic ei. Şi, până când 
nu ne dăm seama cum m-a găsit — sau ce urmăreşte —, 
suntem în pericol aici, a continuat, întorcându-se brusc 
spre madame Labelle. Ai dreptate. Trebuie să plecăm 
cât mai curând. încă de azi. 

Aşa era. 

— Dar Morgane ştie unde suntem, a zis Coco. N-o să 
vină după noi? 

Lou a început iar să se plimbe, fără să ridice capul 
din pământ. 

— O să încerce, cu siguranţă. Dar încă nu şi-a pus 
planul la punct, altminteri m-ar fi răpit deja. Asta e 
şansa noastră să scăpăm de ea. 

— Splendid! a bombănit Beau, dând ochii peste cap, 


şi s-a trântit ca un bolovan pe sacul de dormit. Stăm cu 
o sabie invizibilă deasupra capetelor. 

Am tras aer în piept. 

— Nu e invizibilă. 

Toţi ochii din luminiş s-au întors spre mine. Stăteam 
la îndoială. încă nu mă hotărâsem ce să fac. în cazul în 
care aveam dreptate — şi ştiam că am —, multe vieţi 
erau în pericol dacă noi nu 

acţionam. lar, dacă acţionam... ei bine, cădeam direct în 
capcană. Ceea ce însemna că Lou... 

M-am uitat la ea şi am avut o strângere de inimă. 

Lou avea să fie în pericol. 

— Pentru numele lui Dumnezeu, frate, a exclamat 
Beau, nu-i momentul s-o faci pe eroul îngândurat! Zi 
odată ce voiai să zici! 

— Mesajul e foarte clar, am zis. 

Am arătat spre cenuşa fierbinte, ridicând din umeri. 
Gestul mi s-a părut încordat. 

— Tânguiri, durere, sicriu. E vorba de o 
înmormântare. 

I-am aruncat o ocheadă lui Lou, care a tresărit. 

— înmormântarea arhiepiscopului. 

Am încuviinţat din cap. 

— Morgane ne momeşte. 

Lou s-a întunecat la faţă şi a lăsat privirea în pământ. 

— Dar... 

— Asta e doar un vers, i-a luat Ansei vorba din gură. 
Cum rămâne cu celălalt? 

Mă străduiam să-mi păstrez calmul. Cumpătarea. Să 
nu dau atenţie emoţiilor care forţau poarta fortăreței 


mele mintale. 

— Nu ştiu. Dar indiferent ce pune la cale, are 
legătură cu înmormântarea lui. Sunt convins de asta. 

Dacă aveam dreptate, aş fi fost în stare s-o pun pe 
Lou în pericol, ca să salvez sute, poate mii, de 
nevinovaţi? Dacă-i riscam viaţa ca să-i salvez pe alţii, nu 
însemna că sunt la fel ca Morgane? Un sacrificiu spre 
binele multora. Era o perspectivă înţeleaptă, deşi 
greşită. Chiar dacă n-ar fi fost vorba de Lou. Scopul nu 
scuză mijloacele. 

Cu toate acestea... eu o cunoşteam pe Morgane mai 
bine decât toţi cei de faţă. Mai bine decât madame 


Labelle. Mai bine chiar 

decât Lou. Ele o cunoşteau pe La Dame des Sorcieres 
drept femeia. Mama. Prietena. Eu o cunoşteam ca 
duşmanca. Fusese de datoria mea să-i studiez strategia, 
să-i prevăd atacurile. In ultimii ani ajunsesem să-i 
cunosc acțiunile în cele mai mici detalii. Indiferent ce 
urmărea cu înmormântarea arhiepiscopului, avea iz de 
moarte. 

Dar nu puteam risca viața lui Lou. Pur şi simplu, nu 
puteam. Dacă învățasem ceva din acele câteva clipe 
cumplite de la Modra- niht — când o văzusem cu gâtul 
tăiat şi sângele i se scurgea în vasul de la altar — e că 
nu voiam să trăiesc fără ea. Nu că ar conta. Dacă ar 
muri ea, aş muri şi eu. Literalmente. Precum şi alte 
câteva zeci de oameni, ca Beau — şi ceilalţi. 

Familia mea. 

Gândul acesta m-a zguduit până în măduva oaselor. 

Ţintele lui Morgane nu mai erau nişte necunoscuţi 
fără chip, ci fraţi şi surori pe care nu îi întâlnisem încă. 


Fraţi şi surori la care nu îndrăznisem să visez, sau 
măcar să mă gândesc până acum. Toţi aceştia existau 
undeva. Şi erau în primejdie. Nu-i puteam abandona. 
Morgane numai că nu ne spusese unde o găsim. Dacă 
aş fi fost şi eu acolo — dacă aş fi putut cumva s-o 
opresc, să tai capul viperei, ca să-mi salvez familia, ca s- 
o salvez pe Lou, dacă aş fi putut s-o împiedic să 
pângărească înmormântarea arhiepiscopului... 

Eram atât de cufundat în gânduri, încât n-am 
observat tăcerea care se lăsase în jurul meu. 

— Exagerezi, a spus Beau într-un final, clătinând din 
cap. Tragi concluzii neîntemeiate. înţeleg că vrei să 
participi la înmormântare. Dar asta nu înseamnă că va 
fi şi Morgane de faţă. 

— Ce vreau eu e să-i zădărnicesc planurile. 

— Nu ştim care-i sunt planurile. 

Am clătinat din cap. 

— Ba ştim. N-o să ne-o spună explicit, dar 
ameninţarea e evidentă... 

— Reid, dragule, a intervenit madame Labelle cu 
blândeţe, ştiu că ai ţinut mult la arhiepiscop şi vrei, 
probabil, să  închizi acest capitol, dar ăsta nu-i 
momentul să ne pripim. 

— Nu ne pripim deloc. 

Am încleştat pumnii fără să vreau şi mă chinuiam să 
respir. Nu mai aveam aer. Niciunul dintre ei nu mă 
putea înţelege. Nu era ceva personal. Nu avea legătură 
cu faptul de a închide un capitol. Era vorba de dreptate. 
lar dacă... dacă reuşeam să-mi răscumpăr greşeala, 
dacă puteam să-mi iau adio... 

Ciobul de jale s-a împlântat şi mai adânc. începea să 


mă doară, încă o puteam ocroti pe Lou. O puteam feri 

de pericole. 

— Tu propuneai să strângem aliaţi, am zis, pe un ton 
mai ferm. Spune-ne cum facem asta. Spune-ne cum îi 
convingem pe vârcolaci şi pe sirene să lupte cot la cot. 
Cot la cot cu Vânătorii. E un plan care poate da roade. 
împreună vom fi suficient de puternici pentru a o 
înfrunta în momentul în care iese la atac. 

S-au uitat unii la alţii. Cu priviri şovăitoare. Priviri 
grăitoare. Mai puţin Lou. Ea mă fixa cu o privire 
impenetrabilă. Mă enerva. Nu reuşeam s-o citesc, iar eu 
o citeam întotdeauna pe Lou. Privirea asta îmi amintea 
de o perioadă când avea secrete. Dar acum nu mai 
existau secrete între noi. Aşa îmi promisese. 

— De unde..., a început Ansei, masându-şi gâtul cu 
ochii în pământ. De unde ştim că se va ţine 
înmormântarea? 

— Sau unde se ţine? a adăugat Beau. 

— Sau când se va ţine? a zis Coco. 

— O să aflăm, am declarat neabătut. Şi vom fi 
pregătiţi s-o înfruntăm pe Morgane. 

— Nu fi prost, Reid, a oftat Beau. Dacă ai dreptate în 
privinţa mesajului — deşi nu sunt deloc convins —, ne 
aruncăm direct în capcana ei. Exact asta urmăreşte şi 
ea. 

Absalon a apărut la picioarele mele tocmai când mă 
pregăteam să-l contrazic — să explodez —, dar m-a 
întrerupt Lou. 

— Are dreptate. Asta urmăreşte şi ea, a spus, cuo 
voce calmă, meditativă, arătând de la unul la altul. Este 


exact genul de tactică pe gustul ei. Vicleană, crudă şi 
învrăjbitoare. Aşteaptă o reacţie. Tânjeşte după ea. Cel 
mai sănătos plan de acţiune e să stăm departe de 
Morgane. 

Ultima afirmaţie îmi era adresată mie. 

— Slăvită fie floarea Fecioarei! a exclamat uşurată 
madame Labelle, ştergându-se pe frunte, şi i-a aruncat 
lui Lou un zâmbet neaşteptat. Ştiam că n-ai fi 
supravieţuit atâţia ani, dacă nu aveai o fărâmă de 
judecată. Dacă se ţine într-adevăr înmormântarea şi 
dacă Morgane intenţionează într-adevăr s-o saboteze, 
nu avem timp să facem toate pregătirile necesare. 
Drumul până acolo ar fi lung şi primejdios, acum, când 
ne caută întregul regat. Ne-ar lua aproape două 
săptămâni să ajungem pe teritoriul haitei Fiarei din 
Gevaudan, iar până la  melusinele din L'Eau 
Melancoligue am avea de mers cel puţin o săptămână, 
în cealaltă direcţie, a zis, ştergându-şi iar fruntea, 
vizibil tulburată. Mai mult decât atât, în ambele locuri 
am avea nevoie de câteva săptămâni ca să legăm o 
relaţie cu cei de acolo. îmi pare rău, Reid, dar chiar nu 
avem mijloacele necesare. 

Lou se uita la mine cu o privire întrebătoare. 

N-am lăsat-o mult să aştepte. 

— Te rog, Lou! am zis, apropiindu-mă de ea. Cel mai 
sănătos plan de acţiune nu e întotdeauna şi cel mai bun. 
Asta mi-a fost meseria. Am avut de-a face cu Morgane şi 
cu Vrăjitoarele Albe toată viaţa. Le cunosc tacticile. Ai 
avut dreptate mai devreme - Morgane stârneşte haos. 
Gândeşte-te puţin. în ziua în care ne-am cunoscut, a 
încercat să-l ucidă pe rege în timpul paradei, am spus, 

facându-i semn cu bărbia spre Beau, ca să-i reamintesc. 
A atacat catedrala la sfârşitul festivităților de Sfanţul 
Nicolae. Atacurile au întotdeauna loc unde e îmbulzeala 
mai mare. în felul ăsta, reuşeşte să se protejeze şi să 
scape neprinsă. 

I-am strâns mâna şi am rămas surprins să o simt că 
tremură. 

— La înmormântarea arhiepiscopului se va strânge o 
mulţime cum n-a mai văzut acest regat. Oamenii din 
lumea întreagă vor veni să-i aducă un ultim omagiu. 
Morgane va face ravagii. Dar asta e şansa noastră să o 
oprim. 

— Şi dacă nu ni se alătură nimeni? 

— O să ni se alăture. 

Remuşcările îmi zdruncinau siguranţa, dar le-am 
alungat. Deocamdată, trebuia s-o conving să accepte 
planul. Urma să-i dezvălui şi ultima informaţie în 
momentul în care vieţile oamenilor nu mai erau în 
pericol. 

— N-avem nevoie nici de vrăjitoarele de sânge, nici 
de sirene. Teritoriul vârcolacilor nu e departe de 
Cesarine — o zi, cel mult două, călare. Ne vom 
concentra eforturile pe regele Auguste şi pe Fiara din... 
Pe Blaise. Ne vom strădui din răsputeri să-i convingem. 
Tu singură ai spus că Morgane nu are spirit de militar. 
N-o să accepte o luptă de pe picior de egalitate. 

Gândurile mă străfulgerau din ce în ce mai repede, 
căutând tot soiul de strategii. 

— N-o să se aştepte la o alianţă între Vânători şi 
vârcolaci. O s-o atragem într-o ambuscadă. Sau nu, mai 
bine creăm o diversiune cu ajutorul Vânătorilor şi o 
forţăm să fugă din oraş, în timp ce vârcolacii stau la 


pândă. Avem sorţi de izbândă, am repetat cu voce mai 
puternică de data asta. 

— Reid, ştii bine că e o capcană. 

— N-o să permit să păţeşti ceva. 

— Nu pentru mine îmi fac griji, a spus ea, ridicând 
mâna liberă, ca să mă mângâie pe obraz. Ştii că mama a 
ameninţat că o să-ţi scoată inima din piept şi-o să mi-o 
dea s-o mănânc, dacă mai evadez? 

— N-o să se ajungă până acolo. 

— Aşa e, n-o să se ajungă până acolo. 

A coborât mâna şi toată lumea a încremenit. 
Aşteptau cu sufletul la gură. In clipa aceea, s-a 
schimbat ceva în tabăra noastră. Fără să ne dăm seama, 
lăsaserăm decizia finală în seama lui Lou. Nu a lui 
madame Labelle. A lui Lou. Mă uitam la ea şi parcă abia 
atunci conştientizam. Ea era fiica Reginei Vrăjitoarelor. 
Ştiam asta. Bineînţeles că ştiam. Dar nu mă gândisem 
niciodată la implicaţiile acestui fapt. Dacă toate 
mergeau conform planului... Lou avea să moştenească 
coroana. Titlul. Puterea. 

Lou avea să fie regină. 

Lou avea să fie Fecioara, Mama şi Baba. 

A tresărit, ca şi când tot atunci ar fi înţeles şi ea asta. 
A făcut ochii mari şi i-a apărut o grimasă pe chip. Semn 
că revelaţia nu-i plăcea. Când s-a uitat la Coco, cu o 
figură stânjenită, aceasta a dat uşor din cap, în semn de 
încuviinţare. 

— Bun, a spus Lou şi s-a aplecat, facându-i semn cu 
degetul pisicii de la picioarele noastre. Absalon, poţi să- 
i transmiţi un mesaj lui Josephine Monvoisin? a 
adăugat, aruncându-i o privire vinovată lui Coco. Asta o 


să vină direct de la mine. 

— Ce te-a apucat? am întrebat buimăcit, prinzând-o 
de mână şi trăgând-o în picioare. Trebuie să ne 
concentrăm pe Auguste şi pe Blaise. 

— Ascultă-mă, Vânătorule, a zis, bătându-mă o dată 
în piept, după care s-a desprins de lângă mine şi s-a 
ghemuit iar lângă Absalon. Dacă facem asta, o să avem 
nevoie de sprijinul cât mai multora. Sirenele sunt, într- 
adevăr, prea departe, dar în ceea ce le priveşte 


Sânge şi miere 69 


pe vrăjitoarele de sânge, poate că mama ta are 
dreptate. Poate că Josephine va fi mai rezonabilă în 
anumite împrejurări. E adevărat că tabăra lor e în 
apropiere? a adăugat, întorcându-se spre Coco. 

— De obicei se instalează în zonă în perioada asta, a 
răspuns Coco, legănând din cap. 

Mi s-a pus un nod în stomac în momentul în care Lou 
a dat mulţumită din cap şi i-a şoptit ceva lui Absalon. 

— Parcă spuneai să n-o să accepte un fost Vânător, 
am zis. 

Coco a ridicat dintr-o sprânceană şi a rânjit. 

— Aşa e. 

— Atunci ce... 

Lou s-a ridicat încet în picioare, şi-a scuturat 
pământul de pe genunchi, iar Absalon s-a făcut nevăzut 
într-un nor de fum negru. 

— Reid, trebuie să ne despărţim. 


PÂR VOPSIT 


Lou 


— VIN ALB ŞI MIERE, URMATE DE UN AMESTEC DE 
rădăcini de rostopască, roibă, ulei de seminţe de 
chimen, aşchii de cimişir şi un strop de şofran, recita 
madame Labelle, în timp ce aşeza cu grijă sticluţele pe 
piatra care ne servea drept masă. Dacă aplici 
preparatul şi-l laşi să acţioneze un întreg ciclu solar, o 
să-ţi preschimbe cârlionţii în aur. 

Mă uitam îngrozită la multitudinea de sticluţe. 

— N-avem cum să aşteptăm un ciclu solar. 

A ridicat ochii la mine. 

— Evident că nu, dar, dacă folosim ingrediente brute, 
poate reuşim să... grăbim procesul. 

Ca la un semn, ne-am uitat amândouă la Reid, care 
stătea îmbufnat în capătul celălalt al taberei, ascuţindu- 
şi balisarda şi refuzând să vorbească cu cineva. 

— Nu, am spus, clătinând din cap, şi am împins 
sticluţele mai încolo. 

Scopul acestei operaţii era acela de a mă deghiza 
fără ajutorul magiei. După păţania cu Reid la iaz, nu era 
bine să ne jucăm cu focul. 

— N-ai găsit nicio perucă? 

Madame Labelle a pufnit şi a vârât iar mâna în 


traistă. 

— Oricât de incredibil ţi s-ar părea, Louise, nu există 
magazine care vând costume de carnaval într-un sătuc 
ca Saint-Loire, a zis şi a mai pus un borcan pe piatră. 

înăuntru viermuiau nişte lighioane. 

— Te pot ispiti cu un borcan cu lipitori murate? Dacă 
le laşi să ţi se încingă în păr într-o zi însorită, am înţeles 
că îl fac negru ca pana corbului. 

Lipitori? Am schimbat o privire oripilată cu Coco. 

— E de-a dreptul scârbos, a răspuns ea sec. 

— De acord cu tine. 

— Atunci, poate astea vi se par mai interesante? 

Madame Labelle a mai scos două sticle din traistă şi 
ne-a aruncat câte una — sau, mai bine zis, a aruncat cu 
câte una în noi. Am reuşit s-o prind pe a mea înainte să- 
mi spargă nasul. 

— Pasta de oxid de plumb şi var stins o să vă facă 
părul negru ca smoala. Dar vânzătorul mi-a spus că 
poate avea efecte secundare cam neplăcute. 

Mai neplăcute decât zâmbetul ei nu puteau fi. 

Beau, care scotocea prin raniţa lui Coco, s-a oprit 
brusc. 

— Efecte secundare? 

— Fatale, în general. Nimic grav, a răspuns madame 
Labelle, ridicând serioasă din umeri, dar cu un sarcasm 
vădit care mă deranja. Sunt convinsă că e mult mai 
inofensiv decât magia. 

Cu ochii mijiţi, m-am lăsat în genunchi, să mă uit mai 
bine în traistă. 

— Vreau doar să fiu precaută, pricepi? încerc să fiu 
delicată. Reid nu prea suportă magia în momentul de 
faţă. 


— A suportat-o vreodată? a mormăit Ansei. 

Avea dreptate. 

-— Poţi să-l condamni? 

Am luat câteva sticle la întâmplare şi le-am citit 
etichetele, după care le-am dat la o parte. Madame 

— De două ori a folosit magia şi, de fiecare dată, au 
murit oameni. Are nevoie de... timp, ca să se împace cu 
ideea. O să se liniştească el până la urmă. 

— Crezi? întrebat Coco, ridicând neîncrezătoare din 
sprâncene, şi i-a mai aruncat o privire lungă lui Reid. 
Nu degeaba a apărut matagotul. 

Matagotul în cauză lenevea pe ramurile inferioare 
ale unui brad şi ne urmărea cu ochii lui galbeni. 

Madame Labelle mi-a smuls traista din mână. Dintr-o 
singură mişcare nervoasă, a aruncat toate sticlele 
înăuntru. 

— N-avem nicio dovadă că matagotul a venit din 
cauza lui Reid. Mai sunt şi alte suflete tulburate printre 
noi. 

M-a țintuit cu ochii ei albaştri şi mi-a pus o panglică 
în palmă. Era mai lată decât cea pe care o purtam pe 
vremuri, dar satinul negru tot nu mi-ar fi acoperit 
cicatricea. 

— De două ori a încercat maică-ta să te omoare. 
Poate că tu eşti motivul pentru care a apărut Absalon. 

— Eu? am pufnit uluită şi mi-am ridicat părul, ca să- 
mi lege Coco panglica la gât. Ce tot spui acolo? Nu sunt 
deloc tulburată! 

— Eşti nebună dacă-ți închipui că o panglică şi 
vopseaua de păr te vor ascunde de Morgane. 


— Nu de Morgane. Poate că e deja aici şi ne 
urmăreşte. 

Pentru orice eventualitate, am ridicat degetul 
mijlociu deasupra capului. 

— Dar panglica şi vopseaua de păr mă pot ascunde 
de toţi cei care-mi văd faţa pe afişele poliţiei — şi chiar 
de Vânători. 

După ce mi-a înnodat panglica cu o fundă, Coco m-a 
bătut pe braţ şi mi-am lăsat părul des şi greu să cadă pe 
spate. I-am sesizat ironia din glas. 

—  Afişele alea îţi seamănă izbitor. Artistul ţi-a 
desenat cicatricea cu o migală... 

Sânge şi miere 73 


Nu mi-am putut reţine un pufnet şi m-am întors cu 
faţa la ea. 

— Arată ca o excrescenţă. 

— Una mărişoară. 

— Aproape falită. 

Am izbucnit amândouă în hohote de râs, spre 
exasperarea lui madame Labelle. A bombănit ceva 
despre comportamentul nostru pueril şi a plecat spre 
Reid. Călătorie sprâncenată! Ne-a pufnit din nou râsul. 
Cu toate că Ansei se străduia să ne ţină isonul, 
zâmbetul îi părea oarecum silit — bănuială care s-a 
adeverit, în momentul în care a spus: 

— Crezi că o să fim protejaţi în tabăra lui La Voisin? 

— Da, i-a răspuns Coco numaidecât. 

— Dar ceilalţi? 

Râsetele s-au stins, iar Coco s-a întors spre Beau, 
care, profitând de neatenţia noastră, începuse din nou 
să-i scotocească prin raniţă. L-a lovit peste mână, dar 
nu i-a zis nimic. 

— Nu-mi place deloc planul ăsta, a continuat Ansei, 


dând tot mai agitat dintr-un picior. Dacă vraja lui 
madame Labelle nu ne-a putut proteja aici, n-o să-i 
protejeze nici pe drum, a adăugat, apoi şi-a întors 
privirea rugătoare spre mine. Ai zis că Morgane a 
ameninţat că-i smulge inima din piept lui Reid. După ce 
ne despărţim, e posibil să-l răpească şi să te oblige să 
te întorci la Chateau. 

Cam acelaşi lucru spusese şi Reid acum o oră — mai 
exact, strigase. 

Din câte se vedea treaba, nu prea îl mai interesa să 
găsească aliaţi ca s-o înfrunte pe Morgane la 
înmormântarea arhiepiscopului, dacă trebuia să ne 
despărţim. Dar aveam nevoie de sprijinul vrăjitoarelor 
de sânge pentru ca planul acesta nebunesc să 
reuşească, iar La Voisin ne comunicase cât se poate de 
clar că Reid nu era binevenit în tabăra ei. Deşi numărul 
lor era mic, aveau o reputaţie de temut. Un adversar 
atât de redutabil, încât Morgane le respingea anual 
cererea de a veni alături de noi la Chateau. 

Speram ca umilinţa aceasta să le convingă să lupte 
împotriva ei. 

Din fericire, La Voisin se arătase dispusă să ne 
asculte. Absalon se întorsese aproape imediat cu 
încuviințarea ei. Dacă veneam fără Reid, ne permitea să 
intrăm în tabără. Nu era mare lucru, dar era un punct 
de pornire. Eu, Coco şi Ansei trebuia să ne întâlnim cu 
ea, la miezul nopţii, în apropiere de Saint-Loire, de 
unde urma să ne conducă la tabăra ei. Alături de ea, 
urma să fim oarecum protejaţi, dar ceilalţi... 

— Nu ştiu ce să zic. 

Văzându-mă că ridic neputincioasă din umeri, Coco a 
strâns din buze. 


— Nu ne rămâne decât să sperăm că vrăjile lui 
Helene sunt îndeajuns de puternice. Pe lângă asta, o să- 
i ajute şi sângele lui Coco. Iar, dacă situaţia se va 
înrăutăţi... Reid are balisarda la el. Se poate apăra 
singur. 

— Nu e suficient, a murmurat Coco. 

— Ştiu. 

Nu mai rămânea altceva de spus. Dacă Reid, 
madame Labelle şi Beau reuşeau să scape cu viaţă de 
Vânătorii, Vrăjitoarele Albe, asasinii şi tâlharii de la La 
Riviere des Dents? — singurul drum prin pădure, numit 
astfel din cauza dinţilor morţilor adunaţi acolo —, aveau 
să-i pândească înzecit mai multe primejdii odată ce 
intrau pe teritoriul haitei. 

Era greu de spus pe cine urau vârcolacii mai mult — 
Vânătorii, vrăjitoarele sau prinții. 

Cu toate acestea, Reid cunoştea zona mai bine decât 
oricine din grupul nostru. II cunoştea pe Blaise mai bine 
decât oricine din grupul nostru. Nu puteam decât spera 
că diplomaţia lui Beau şi a lui madame Labelle le vor fi 
de folos. Din ce ştiam despre Blaise — foarte puţine, ce- 
i drept —, era un conducător corect. Poate că avea să 
ne surprindă pe toţi. 

în tot cazul, timpul nu ne permitea să vizităm ambele 
triburi împreună. 

Astă-seară, aveam să mergem în recunoaştere la 
cârciuma din sat, ca să aflăm ziua exactă în care urma 
să fie înmormântat arhiepiscopul. Cu puţin noroc, 
aveam să ne reîntâlnim la Cesarine înainte de 
ceremonie, pentru a discuta împreună cu regele 
Auguste. Madame Labelle susţinea că îl puteam 


3 Râul Dinţilor (în franceză) (n. red.). 


convinge să participe la o alianţă în trei. Asta rămânea 
de văzut în momentul în care aveam să trecem pe la 
castel. 

Asemenea lui Ansei, nici mie nu-mi surâdea planul. 
Nu-mi su- râdea absolut deloc. Erau încă atâtea de 
făcut, iar informaţiile, mult prea puţine. Timp prea 
puţin. Urma să aflăm amănunte diseară, la cârciumă, 
dar înainte de asta... 

— Aha! a exclamat Beau victorios, scoțând două 
sticle din raniţa lui Coco. 

Aceasta adunase o amestecătură de ingrediente care 
s-o ajute la vrăjile de sânge: unele uşor de recunoscut, 
precum plante şi mirodenii, altele mai puţin, precum 
praful cenuşiu şi lichidul limpede din sticlele pe care 
Beau le ţinea în mână. 

— Cenuşă de copac şi oţet, a explicat el. 

Observând nedumerirea de pe feţele noastre, a scos 
un oftat de exasperare. 

— Pentru păr. Mai vrei să ţi-l vopseşti în mod 
tradiţional? 

— A! am făcut, ridicând instinctiv mâinile şi 
acoperindu-mi părul, de parcă voiam să-l protejez. Da, 
bineînţeles că vreau. 

Coco m-a strâns prieteneşte de umăr şi i-a aruncat o 
privire tăioasă lui Beau. 

— Eşti sigur că ştii ce faci? 

— Mi-am ajutat multe iubite să-şi vopsească părul, 
Cosette. Chiar înaintea ta, a fost o blondă durdulie, pe 
numele ei Evonne, a răspuns el, făcând cu ochiul. Nu 
era blondă din născare, fireşte, dar compensa prin alte 
calităţi native. 

în momentul în care pe chipul lui Coco a apărut o 


expresie împietrită — şi degetele ei mi-au strâns umărul 
ca o menghină —, Beau a rânjit. 

— Ce s-a întâmplat, pisicuţo? Doar nu eşti geloasă! 

— Fir-ai... 

Am mângâiat-o pe mână, strâmbându-mă. 

— Lasă, îi rup eu oasele după ce terminăm ce avem 
de făcut! 

— încet? 

— Unul câte unul. 

Coco a dat satisfăcută din cap şi plecat după madame 
Labelle, lăsându-mă singură cu Ansei şi Beau. A coborât 
o tăcere stânjenitoare peste noi, dar am alungat-o — la 
propriu — cu o fluturare agitată a mâinii. 

— Eşti absolut sigur că ştii ce faci? 

Beau şi-a trecut degetele prin părul meu. Fără 
înţepăturile lui Coco, părea să se fi pleoştit şi se uita 
şovăielnic la sticlele cu cenuşă de copac şi oţet. 

— N-am afirmat nicio clipă că ştiu ce fac. 

Am avut o strângere de inimă. 

— Dar ai zis că... 

— Am zis că am ajutat o iubită să-şi vopsească părul, 
dar asta doar ca s-o cătrănesc pe Cosette. In realitate, 
am privit o iubită cum îşi vopsea părul, iar eu îi băgăm 
în gură căpşuni. In pielea goală. 

— Dacă-mi nenoroceşti părul, te jupoi de viu şi-mi fac 
pelerină din pielea ta. 

A ridicat dintr-o sprânceană şi a dus sticluţele la 
ochi, ca să citească pe etichetă. 

— Am reţinut. 

Sinceră să fiu, aveam nevoie urgentă de un iubit 
despuiat care să-mi bage mie căpşuni în gură, 
altminteri riscam să fac prăpăd. 

A turnat cantităţi egale de cenuşă şi oţet în mojarul 
lui Coco şi le-a amestecat vesel câteva secunde până 
când s-a format o pastă gri şi oribilă. Ansei s-a uitat la 
ea, îngrijorat. 

— Dar, dacă ar fi să-i schimbi culoarea prin magie, 
cum ai face-o? 

Au început să-mi transpire palmele în momentul în 
care Beau mi-a separat părul în mai multe şuviţe. 

— Depinde. 

Am căutat o structură prin minte şi câteva firicele 
aurii nu au întârziat să apară. Am atins unul şi l-am 
privit cum mi se încolăceşte pe mână, ca un şarpe. 

— Aş schimba ceva la exterior. Aş putea face nişte 
schimbări şi la interior, ca să se armonizeze. Sau — în 
funcţie de culoarea pe care vreau s-o obţin — aş putea 
pomi de la nuanţa şi reflexele de acum ale părului meu 
şi să mă joc cu ele cumva. Eventual, să-mi fac şi ochii 
căprui. 

Ansei s-a uitat imediat la Reid. 

— Să nu faci asta. Lui Reid îi plac ochii tăi, a zis. Şi 
mie. Sunt foarte frumoşi, a adăugat numaidecât, parcă 
speriat să nu mă fi jignit 

Am chicotit şi încordarea din stomac s-a mai potolit. 

— Mulţumesc, Ansei! 

Beau s-a aplecat peste umărul meu. 

— Eşti gata? 

Am încuviinţat cu o legănare a capului şi am închis 
ochii, con- centrându-mi atenţia asupra lui Ansei. 

— De ce eşti aşa curios? 

— întrebam şi eu, într-o doară, mi-a răspuns repede. 

— Ansei, am zis, deschizând un ochi, ca să ştie că nu 
glumesc. Spune ce te frământă. 

împingea agitat un con cu piciorul, evitând să se uite 


la mine. Au trecut câteva secunde. Apoi altele. Tocmai 
când să-l mai îndemn o dată, a spus: 


78 SHELBY MAHURIN 


— Nu-mi amintesc prea multe despre mama. 

Am închis gura. 

în spate, mâna lui Beau mi-a încremenit în păr. 

— Ea şi tata au murit într-un incendiu când aveam 
trei ani. Uneori, mi se pare... 

A ridicat privirea spre Beau, care s-a reapucat 
imediat de treabă. Uşurat, Ansei a continuat să se joace 
cu conul de brad. 

— Uneori, mi se pare că-mi aduc aminte râsetul ei, 
sau... sau zâmbetul lui. E stupid, ştiu. 

A râs în felul acela umil care mă enerva peste 
măsură. 

— Nici măcar nu ştiu cum îi chema, iar pe părintele 
Thomas n-am îndrăznit să-l întreb. Mi-a spus odată că 
maman era o femeie supusă şi credincioasă, dar e la fel 
de posibil să fi fost vrăjitoare. Ca... ca mama lui Reid, a 
adăugat ezitant şi, în sfârşit, s-a uitat în ochii mei. Ca 
tine. 

Am avut o strângere de inimă, văzându-i expresia 
optimistă de pe chip. înţelegeam unde bate. înţelegeam 
încotro se îndreaptă discuţia şi ce aştepta să audă de le 
mine — nu ce aştepta, ci ce trebuia să audă. 

Nu-mi plăcea să-l dezamăgesc. 

Văzând că nu spun nimic, s-a întunecat la faţă, dar a 
continuat neabătut. 

— Dacă se dovedeşte că aşa e, poate... am şi eu 
talente vrăjitoreşti. Nu e imposibil. 

— Ansei... 

l-am luat mâna, gândindu-mă ce să-i spun. Dacă 


trăise cu mama — şi tatăl lui — până Ia vârsta de trei 
ani, era puţin probabil ca femeia să fi fost o Dame 
Blanche. E drept că poate locuia în afara Castelului — 
asemeni multor Dames Blanches —, dar până şi acestea 
rareori îşi păstrau fiii, consideraţi o povară, căci nu 
puteau moşteni magia mamei, nici îmbunătăţi linia de 
sânge a familiei. 

Fără să vreau, mi-au fugit ochii la Reid. îşi ascuţea 
balisarda pe o piatră, cu mişcări sacadate şi furioase. 

Cât de amarnic ne înşelaserăm! 

— E posibil, a insistat Ansei, ridicând bărbia cu o 
încăpățânare care nu-i stătea în fire. Ai zis că 
vrăjitoarele de sânge îşi păstrează fiii. 

—  Vrăjitoarele de sânge nu trăiesc în Cesarine. 
Trăiesc în clanurile lor. 

— Nu şi Coco. 

— Coco e o excepţie de la regulă. 

— Poate că şi eu sunt. 

— Ce te-a apucat, Ansei? 

— Vreau să învăţ să lupt. Vreau să învăţ magie. Tu 
mă poţi învăţa şi una, şi alta. 

— Nu sunt persoana potrivită de la care... 

— Ne aşteaptă pericole mari, n-am dreptate? a zis, 
după care a continuat, înainte de a primi confirmarea 
de la mine: Tu şi Coco aţi trăit pe străzi. Aţi supravieţuit 
amândouă. Amândouă sunteţi puternice. Reid are 
pregătire militară şi balisarda. Madame Labelle se 
poate baza pe magie, iar până şi pe Beau l-a dus mintea 
să dis- tragă atenţia celorlalte vrăjitoare de Modraniht. 

Bărbatul în cauză a pufnit dispreţuitor. 

— Mersi! 


Descurajat, Ansei nici nu l-a luat în seamă. 

— Dar eu am fost inutil în lupta aia, şi o să fiu inutil şi 
în tabăra vrăjitoarelor de sânge. 

I-am aruncat o privire încruntată. 

— Nu vorbi aşa despre tine! 

— De ce nu? Asta e adevărul. 

— Ba nu! am spus, strângându-i mâna, şi m-am 
aplecat spre el. înţeleg că ţi se pare că trebuie să-ţi 
câştigi locul printre noi, dar 

nu-i adevărat. Ai deja locul tău. Dacă maică-ta a fost 
vrăjitoare, bine, dar, dacă n-a fost... 

Şi-a retras mâna şi am oftat, regretând că nu mi-am 
ţinut gura. Dacă nu m-ar lua gura pe dinainte, n-aş face 
atâtea gafe. 

— Nu eşti inutil, Ansei. Niciodată să nu mai spui asta. 

— M-am săturat să trebuiască să mă protejeze toată 
lumea. Aş vrea să mă protejez singur şi, poate, chiar... 

Observând că m-am încruntat şi mai tare, a lăsat 
capul în palme şi a început să se frece la ochi. 

— Vreau să-mi aduc şi eu aportul în acest grup. Nu 
vreau să mai fiu un dobitoc împiedicat. Ţi se pare că cer 
prea mult? Pur şi simplu, nu mai vreau să fiu o povară. 

— Cine a zis că eşti un dobitoc împiedicat? 

— Lou, a spus, înălţând ochii roşii şi imploratori spre 
mine. Ajută-mă! Te rog! 

M-am uitat lung la el. 

Bărbaţii din viaţa mea trebuiau să înceteze să mai 
folosească cuvintele astea. După ele urma întotdeauna 
dezastrul. Gândul de a-1 schimba pe Ansei — de a-l 
înăspri, de a-l învăţa să lupte şi să ucidă — îmi sfâşia 
inima, dar, dacă se simţea stingher şi dacă îi puteam 


uşura situaţia cât de puţin... 

Puteam să-l pregătesc pentru luptă fizică. N-avea ce 
rău — ce dezamăgire amară — să iasă din faptul că-l 
învăţam să se apere cu sabia. In ce privea lecţiile de 
magie, pe acestea le puteam... amâna. Pe o perioadă 
nedeterminată. Astfel, n-avea motiv să se simtă inferior 
din acest punct de vedere. 

— Bineînţeles că te ajut, am spus, în cele din urmă. 
Dacă... dacă asta îţi doreşti cu adevărat. 

S-a luminat la faţă ca soarele. 

— îmi doresc enorm! Mulţumesc, Lou! 

— O să fie distractiv, a mormăit Beau. 

l-am tras un cot, nerăbdătoare să schimbăm 
subiectul. 

— Cum stă treaba? 

Beau a ridicat o şuviţă năclăită şi a strâmbat din nas. 

— E greu de spus. Probabil, cu cât stai cu substanţa 
mai mult în păr, cu atât devine mai intensă culoarea. 

— Evonne cât a stat cu ea? 

— Cine dracu” ştie? 

O jumătate de oră mai târziu — după ce Beau 
terminase de vopsit toate şuviţele —, Ansei ne-a părăsit 
şi s-a dus la Coco. Cu un geamăt teatral, Beau s-a 
prăbuşit pe pământ, în faţa mea, fără să-i pese că-şi 
murdăreşte pantalonii de catifea, şi a aruncat o privire 
după Ansei. 

— Toate erau bune şi frumoase cât puteam să-l 
detest pe prostovanul ăla... 

— Nu e pro... 

— ... ca să aflu acum că e un orfan timorat, a 


continuat Beau nestingherit. Cineva ar trebui să radă 
tumul ăla de pe faţa pământului. Dacă se poate, şi cu 
Vânătorii înăuntru. 

O fierbinţeală ciudată mi-a cuprins gâtul. 

— Nu ştiu dacă ai dreptate. Cel puţin, Vânătorii i-au 
oferit un soi de familie. Un cămin. Ascultă pe cineva 
care n-a avut nici una, nici alta. Un copil ca Ansei n-ar fi 
supravieţuit mult timp fără ele. 

— Mă înşală urechile sau chiar îi lauzi pe Vânători? 

— Bineînţeles că nu... 

M-am oprit brusc, speriată de adevărul acuzaţiei lui, 
şi am scuturat din cap. 

— Pe dinţii babei! Nu trebuie să mai stau în preajma 
lui Ansei. Are o influenţă proastă asupra mea. 

— Dinţii babei? a pufnit Beau. 

— înţelegi la ce mă refer, am zis, simțind cum 
fierbinţeala nesuferită îmi cuprinde şi pielea capului, tot 
mai intensă cu fiecare secundă. Dinţii babei? 

Văzându-i figura nedumerită, i-am explicat: 

— O femeie devine înţeleaptă după ce-şi pierde dinţii. 

A pufnit în hohote de râs, deşi nu mi se părea nimic 
amuzant, mai ales acum când îmi ardea capul. Am tras 
de o şuviţă de păr şi m-am strâmbat de durere. Nu avea 
cum să fie normal. Se întâmplase ceva. 

— Beau, adu nişte apă... 

Am scot un țipăt sugrumat în clipa în care am rămas 
cu şuviţa de păr în mână. 

— Nu se poate! am zis, uitându-mă îngrozită la ea. 
Nu, nu, NU! 

Reid a venit imediat lângă mine. 

— Ce este? Ce-ai... 


Am azvârlit cocoloşul de păr năclăit în capul lui Beau 
şi am urlat. 

— Idiotule! Uite ce-ai... CE MI-AI FĂCUT! 

Prinţul şi-a şters mâzga de pe faţă, cu ochii mari şi 
speriaţi, şi s-a tras înapoi din calea mea. 

— Te-am prevenit că nu ştiu ce fac! 

A apărut şi Coco, cu o ploscă cu apă. Fără să scoată o 
vorbă, mi-a tumat-o pe păr, udându-mă toată şi 
curăţând pasta cenuşie. Am tuşit şi am tras câteva 
înjurături zdravene, cât pe ce să mă înec din nou, apoi l- 
am văzut pe Ansei, hotărât să-mi aplice şi el acelaşi 
tratament. 

— Să nu îndrăzniţi! am mârâit, în momentul în care 
apărut şi madame Labelle, cu plosca în mână, gata de 
acţiune. Vă dau foc! 

Ea şi-a dat ochii peste cap, a pocnit din degete şi, cu 
un suflu de aer cald, mi-a uscat toată apa de pe corp. 
Reid a tresărit. 

— Atâta tevatură, a bombănit ea. Nu e nimic grav... 

A amuţit când am ridicat o şuviţă fragilă de păr. S-au 
uitat toţi la ea, înțelegând în clipa aceea de tăcere 
apăsătoare ce se petrece. 

Nu aveam părul blond. Nu aveam părul roşu sau 
negru sau măcar arămiu. 

Aveam părul... alb. 

Şuviţa s-a rupt şi mi s-a fărâmiţat între degete. 

— Putem rezolva problema, a insistat madame 
Labelle, ridicând mâna. O să fii ca înainte. 

— Nu! am refuzat, cu ochii plini de lacrimi mai 
fierbinţi decât pielea capului. Să nu-l mai pună dracu’ 
pe vreunul să se atingă de părul meu! 


Dacă era să-l vopsesc cu alte chimicale, probabil mi- 
ar fi luat foc şi ultimele fire, iar dacă foloseam magia, 
riscurile ar fi fost şi mai mari. Structura necesară 
pentru a-mi transforma părul din... monstruozitatea 
asta ar fi fost neplăcută. Nu din cauza culorii. Din cauza 
a ce reprezenta culoarea. Sau, mai bine spus, pe cine 
reprezenta. Pe capul altei persoane, părul alb-argintiu 
ca razele lunii ar fi fost atrăgător, dar pe capul meu... 

Cu bărbia tremurândă şi nasul pe sus, m-am întors 
spre Reid şi i-am scos un cuţit de la bandulieră. îmi 
venea să urlu la el, să-i arunc părul meu distrus în faţa 
lui speriată. Dar nu era vina lui. Eu mă lăsasem pe 
mâna dobitocului de Beau în locul magiei, eu hotă- 
râsem să-l feresc pe Reid de aceasta. Proastă idee! Reid 
era vrăjitor. N-aveam cum să-l feresc de magie — nici 
acum şi, cu siguranţă, nici pe viitor. 

Deşi mă privea temător, Reid nu a venit după mine 
când am plecat în capătul celălalt al Văgăunii. Lacrimi 
fierbinţi — iraționale şi ruşinate — îmi umpleau ochii. 
Le-am şters furioasă. O parte din mine înţelegea că 
exagerez, că părul nu e esenţial. 

Partea aia să se ducă naibii! 

Tac. 

Tac. 


Tac. 

Părul meu cădea pe pământ ca firele dintr-o pânză de 
păianjen, palide şi străine. Delicate ca borangicul. Un 
fir mi-a căzut pe gheată, ca pentru a-mi face în ciudă, şi 
aş fi putut jura că am auzit râsetul mamei. 


O ENERGIE DE NESTĂVILIT îmi curgea prin vene în 


timp ce aşteptam să apună soarele. 

Nu puteam intra în Saint-Loire până când nu se 
însera. Ar fi fost inutil să ne furişăm în cârciumă, dacă 
nu erau şi sătenii acolo. Fără săteni, n-am fi auzit nicio 
bârfa. Fără bârfe, n-am fi aflat nicio informaţie. 

Iar, dacă nu obţineam informaţii, rămâneam rupti de 
lumea din afara Văgăunii. 

M-am ridicat brusc şi m-am dus la Ansei. Spunea că 
vrea să se antreneze, iar eu încă aveam cuțitul luat de 
la Reid mai devreme. II plimbam dintr-o mână în alta. 
Orice, numai să nu mai ridic — din nou — mâna şi să 
mă trag de păr. Vârfurile tăiate abia îmi mai ajungeau 
la umeri. 

Pe restul l-am aruncat în foc. 

Ansei stătea împreună cu ceilalţi în jurul tăciunilor 
care ardeau mocnit. Au tăcut imediat ce am apărut, aşa 
că am ghicit repede despre ce discutau. Despre cine 
discutau. Mai bine de-atât nici că se putea. Reid, care 
se rezema de un copac din apropiere, mi-a ieşit prudent 
în întâmpinare. Mi-am dat seama că mă aştepta. 
Aştepta un semn că poate vorbi cu mine. Am zâmbit. 

— Cum te simţi? 

M-a sărutat pe creştet, zăbovind câteva secunde pe 
firele albe. Era limpede că istericalele mele le 
depăşiseră pe ale lui. 

— Eşti mai bine? 

— Cred că încă îmi sângerează pielea capului, dar, în 
rest, da, sunt mai bine. 

— Eşti frumoasă. 
— Eşti un mincinos. 
— Vorbesc serios! 


— La noapte, am de gând să vă rad pe toţi în cap! 

I-au tremurat buzele şi parcă s-a intimidat brusc. 

— Mi-am lăsat şi eu părul lung când aveam 
paisprezece ani. Aşa avea Alexandre din... 

— La Vie Ephemere, i-am luat-o eu înainte, 
imaginându-mi-l pe Reid cu părul lung, fluturând în 
vânt. Să înţeleg că erai idolul adolescentelor? 

I-a apărut un rânjet pe buze. 

— Şi dacă am fost, ce? 

— Păcat că nu ne-am cunoscut când eram 
adolescenţi! 

— Tu încă eşti adolescentă. 

Am ridicat cuțitul. 

— Şi sunt încă nervoasă. 

Când mi-a râs în nas, l-am întrebat: 

— De ce te-ai tuns? 

— Părul lung mai mult te încurcă la antrenamente, a 
răspuns, trecându-şi nostalgic mâna peste cap. Jean Luc 
m-a apucat de el într-o luptă şi a fost cât pe ce să-mi 
sângereze şi mie pielea capului. 

— Te-a tras de păr? am exclamat indignată. 

Reid a încuviinţat din cap, cu o figură mohorâtă. 

— Vai, ce jăvruţă! 

— M-am tuns imediat după aceea şi nu l-am mai lăsat 
să crească de atunci. Acestea fiind zise, a spus cu o 
sticlite în ochi, punându-şi mâinile în şold, îmi dai 
cuțitul de bunăvoie sau trebuie să ţi-l confisc? 

Am aruncat cuțitul în aer şi l-am prins de lamă, după 
care l-am mai aruncat o dată. 


— N-ai decât să încerci. 

Cu viteza fulgerului — fără să-şi dezlipească privirile 


de la mine —, a prins cuțitul deasupra capului meu şi l-a 
ţinut sus, ca să nu pot ajunge la el. S-a uitat fix în ochii 
mei, iar pe buze i-a apărut un rânjet îngâmfat. 

— Ce spuneai? 

Mi-am stăpânit un fior de plăcere — pe care Reid l-a 
simţit, având în vedere că l-a pufnit râsul —, m-am 
răsucit şi i-am tras un cot în burtă. A scos un icnet, s-a 
încovoiat, izbindu-mă cu pieptul în spate, şi am reuşit 
să-i smulg cuțitul din mână. Am întins gâtul şi l-am 
sărutat rapid pe obraz. 

— Ai fost foarte drăgălaş. 

M-a cuprins cu braţele şi m-a strâns, imobilizându- 
mă în îmbrăţişarea lui. 

— Drăgălaş, zici? a repetat ameninţător. 

Aşa cum stăteam îndoiţi, trupurile noastre se 

îmbinau perfect. — îţi arăt eu ţie drăgălaş! 

M-a ridicat în aer fără niciun avertisment. Am tipat şi 
m-am zvârcolit, râzând în hohote. Mi-a dat drumul abia 
după ce Beau a oftat din toţi rărunchii, s-a uitat la 
madame Labelle şi a întrebat-o dacă, de mila timpanelor 
lui, putem pleca mai devreme. 

— Oare o să-mi trebuiască în Les Dents? Sau pot să 
mă lipsesc de ele? 

Revenită pe pământ, am încercat să-l ignor — am 
încercat să continui joaca, să-l înghiontesc pe Reid în 
coaste —, dar îi cam pierise zâmbetul. Strângea iar din 
dinţi. Trecuse momentul de veselie. 

într-o zi, n-aveam să mai fiu nevoită să pun deoparte 
zâmbetele lui Reid. într-o zi, n-aveam să mai fiu nevoită 
să le raţionalizez. 

Dar ziua aceea nu sosise încă. 

Mi-am netezit cămaşa şi i-am întins cuțitul lui Ansei. 

— Trecem la treabă? 


Băiatul a făcut ochii mari. 

— Când? Acum? 

— De ce nu? am zis, ridicând din umeri, şi am mai 
scos un cuţit de la banduliera lui Reid. Mai sunt câteva 
ore până să apună soarele. Mai vrei să te antrenezi sau 
te-ai răzgândit? 

Ansei s-a ridicat cu asemenea viteză, încât era cât pe 
ce să cadă în nas. 

— Normal că vreau, dar... 

Ochii Iui căprui s-au îndreptat mai întâi spre Coco şi 
Beau, şi apoi spre Reid. Madame Labelle, care tocmai le 
împărțea cărţile de joc primilor doi, s-a oprit brusc. în 
loc de coroane, jucau pe pietre şi bețe. Ansei s-a înroşit 
la faţă. 

— N-ar fi mai bine să mergem în altă parte? 

Beau n-a ridicat ochii din cărţile la care se uita 
nefiresc de fix. 

— Doar nu-ţi imaginezi că ne pasă ce faci tu, Ansei. 

Urmând exemplul lui Beau, Coco i-a aruncat un 
zâmbet încurajator, după care şi-a reîndreptat atenţia 
Ia joc. Până şi Reid a priceput aluzia. Mi-a strâns mâna 
şi s-a dus lângă ceilalţi, fără să scoată o vorbă. Nimeni 
n-a mai întors capul spre noi. 

O oră mai târziu însă, au început să ne arunce priviri 
furişe. 

— Opreşte-te! Prea te bâţâi. Nu te mai concentra atât 
pe partea superioară a corpului. Nu eşti Reid. 

Am trecut pe sub braţul întins al lui Ansei şi l-am 
dezarmat înainte să taie ceva. Propria mână, cel mai 
probabil. 

— Picioarele nu-s făcute doar să ţopăie. Foloseşte-le. 


La fiecare lovitură ar trebui să te foloseşti atât de forţa 
părţii superioare a corpului, cât şi de cea a părţii 
inferioare. 

S-a gârbovit de amărăciune. 

I-am ridicat bărbia cu vârful săbiei lui. 

— Nu te da bătut, tnon petit choul S-o luăm de la 
capăt! 

După ce i-am mai corectat poziţia o dată — de două 
ori, de o sută de ori —, ne-am duelat până spre seară. 
Deşi nu progresase 

aproape deloc, nu m-a lăsat inima să pun capăt lecţiei, 
chiar dacă începea deja să se întunece. In momentul în 
care soarele a ajuns deasupra pinilor, a izbutit, în 
sfârşit, printr-o ambiţie nestrămutată, să-mi zboare 
sabia din mână — şi, totodată, să se rănească la braţ. 
Stropi de sânge smălţau zăpada. 

— Te-ai descurcat... Ai fost... 

— Caraghios, a spus el abătut, aruncând sabia cât 
colo, ca să-şi examineze rana. 

Roşu la faţă — nu doar din cauza efortului —, a 
aruncat o privire către ceilalţi. Aceştia şi-au făcut 
imediat de lucru, grăbindu-se să adune farfuriile 
improvizate din care mâncaseră. La rugămintea lui 
Ansei, noi doi săriserăm peste cină. îmi chiorăiau 
maţele îngrozitor. 

— Am fost caraghios. 

Am oftat şi am vârât cuțitul în gheată. 

— Arată-mi rana. 

Şi-a tras mâneca în jos, cu o figură încruntată. 

— N-am nimic. 

— Ansei... 


— Ţi-am zis că n-am nimic! 

Am avut un moment de ezitare la auzul tonului său 
tăios. 

— Nu vrei să mai încercăm? 

S-a mai înseninat la faţă şi a lăsat capul în pământ. 

— lartă-mă! N-am vrut să mă răstesc la tine. Doar 
că... mi-aş fi dorit să iasă altfel. 

A făcut această mărturisire aproape în şoaptă. De 
data asta, nu se mai uita la ceilalţi, ci îşi privea mâinile. 
L-am luat de una şi i-am strâns-o cu putere. 

— A fost prima ta încercare. O să te descurci mai 
bine... 

— N-a fost prima, a zis, uitându-se şovăitor în ochii 

mei. Uram şovăiala aceea. Ruşinea aceea. Le uram 

din tot sufletul. 

— M-am antrenat alături de Vânători, care mi-au 
spus făţiş că sunt un nepriceput. 

M-a cuprins un val de furie, aprigă şi mistuitoare. Pe 
cât de mult îl ajutaseră, pe atât de mult îl distruseseră. 

— Vânătorii n-au decât s-o sugă... 

— Nu te ambala, Lou. 

Şi-a tras mâna, ca să ridice cuțitul de jos, dar, înainte 
de asta, mi-a dăruit un zâmbet. Deşi obosit, zâmbetul 
acela trăda atâta speranţă — incontestabilă şi inocentă. 
L-am privit amuţită preţ de câteva clipe. Cu toate că era 
naiv şi, uneori, morocănos, îşi păstrase o neţărmurită... 
candoare. Erau zile în care aproape nu-mi venea să cred 
că e adevărat. 

— Lucrurile de valoare nu se obţin uşor, n-am 
dreptate? 

„Lucrurile de valoare nu se obţin uşor.” 


Corect. 

Cu inima strânsă, m-am uitat instinctiv la spinarea lui 
Reid, în capătul celălalt al taberei. Parcă simţindu-mă, 
s-a oprit şi ni s-au intersectat privirile peste umărul lui. 
Am întors iute capul şi l-am prins zdravăn pe Ansei de 
braţ, străduindu-mă să ignor gheara de spaimă din 
piept. 

— Vino, Ansei! Hai să încheiem ziua asta afurisită cu 
un păhărel de tărie. 


CLAUD DEVERAUX 


Reid 


— NU PUN GURA PE ALA! 

M-am uitat la păhărelul cu lichid pe care mi-l 
întindea Lou. Paharul era murdar, iar băutura, 
pământie. Tulbure. După chipul şi asemănarea 
cârciumarului slinos şi a muşteriilor neîngrijiţi care 
râdeau, dănţuiau şi îşi vărsau berea pe cămăşi. O trupă 
de teatru ambulant, în trecere prin Saint-Loire, ţinuse 
spectacol astă-seară, iar actorii se adunaseră la 
cârciumă după reprezentaţie. In urma lor venise o 
mulţime de oameni. 

— Gustă măcar, m-a îmbiat ea, fluturându-mi paharul 
cu whisky împuţit pe la nas. Trebuie să te mai destinzi 
un pic. Toţi avem nevoie de puţină relaxare. 

Am împins whiskey-ul cât colo, încă furios pe mine. 
Fusesem atât de obsedat să-i conving pe ceilalţi că 
trebuia să ne facem aliaţi, s-o înfruntăm pe Morgane — 
atât de orbit de emoţiile mele prosteşti —, încât 
pierdusem din vedere detaliile. 


— N-am venit aici să bem, Lucida. 

Gândul de-a o părăsi îmi trezea o spaimă viscerală. 

— Scuză-mă, Raoul, dar tu ai insistat să venim în 
recunoaştere la o cârciumă. Nu că m-aş plânge. 

Era genul de spaimă care mistuia totul şi pe care n-o 
puteam stăpâni decât printr-un uriaş efort de 
concentrare. îmi venea să urlu, îmi venea să mă urc pe 
pereţi. Dar nu puteam să respir. 

îmi amintea foarte mult de senzaţia de înec. 

— E cel mai bun loc să aduni informaţii. 

Am scrâşnit din dinţi şi am aruncat un ochi în 
cealaltă parte a camerei, unde madame Labelle, Beau şi 
Coco stăteau printre actorii gălăgioşi. Ca mine şi Lou, 
Beau îşi ascundea chipul sub gluga largă a mantiei. 
Nimeni nu ne dădea atenţie. Costumaţiile noastre erau 
neinteresante pe lângă ale actorilor. 

— Nu putem... 

Am scuturat din cap, ca să-mi adun gândurile. Cu cât 
se apropia miezul nopţii, cu atât deveneau mai 
nebuneşti. Mai nestăvilite. Căutam să mă uit la orice în 
afară de Lou. Când mă uitam la ea, spaima se adâncea, 
îmi săgeta pieptul şi ameninţa să mă sfâşie în două. Am 
mai făcut o încercare, mormăind cu gura în palmă: 

— Nu putem merge înainte cu planul lui madame 
Labelle până când nu evaluăm situaţia din afara taberei. 
Alcoolul dezleagă limba. 

— Nu, zău? 

Lou s-a aplecat să mă sărute, dar m-am tras înapoi, 
sugrumat de spaimă. Slavă Domnului că nu-i desluşeam 
bine chipul, altminteri aş fi făcut vreo prostie — cum ar 


fi fost s-o duc în camera din spate, să blochez uşa şi s-o 
sărut până uita de planul ei nebunesc de a pleca de 
lângă mine. In situaţia de faţă, am reuşit totuşi să-mi ţin 
muşchii ţepeni şi să mă abţin de la orice gest. Lou s-a 
trântit pe spătarul scaunului, profund dezamăgită. 

— Mda, uitasem că încă te porţi ca un măgar. 

Acum îmi venea s-o sărut din alt motiv. 

între timp, se înserase complet. Doar focul din vatră 
lumina încăperea soioasă. Deşi ne aşezaserăm cât mai 
departe de el cu putinţă, retraşi într-un cotlon 
întunecos, lumina lui slabă nu ascundea afişele poliţiei 
lipite pe uşă. Două la număr. Unul pe care stătea 
desenat chipul meu, celălalt, al lui Lou. Copii ale zecilor 
care zăceau aruncate pe ulițele satului. 

Louise le Blanc, bănuită de vrăjitorie, scria pe al ei. 
Afi capturată vie sau moartă. Se oferă recompensă. 

Pe Lou o pufnise râsul la vederea lui, dar nu reuşise 
să ne păcălească. Veselia ei era vizibil silită. Iar sub 
portretul meu... 

Reid Diggpry, bănuit de crimă şi conspirație. A fi 
capturat viu. Se oferă recompensă. 

A fi capturat viu. Nu avea noimă, ţinând seama de 
infracțiunile mele. 

— Vezi? încă mai există speranţă, zisese Lou, 
înghiontindu-mă cu cotul, după ce văzuse acuzaţia care 
îmi era adusă. 

Intr-un moment de slăbiciune, îi propusesem să 
fugim în cel mai apropiat port şi să scăpăm de toate 
astea. Atunci n-o mai pufnise râsul. 

— Nu pot. Aici trăieşte magia mea. 

— Ai trăit ani buni fără magie. 


— E mult spus „am trăit”. De fapt, am supravieţuit. 
Şi fără toate astea, zisese, arătând în jur, cine mai sunt? 

Cu greu îmi înfrânasem impulsul de a o lua pe sus. In 
loc să fac asta, mă aplecasem — până ce ajunseserăm 
ochi în ochi — şi îi declarasem cu ardoare: 

— Tu eşti totul. 

— Chiar dacă vrăjitoarele n-ar sta cu ochii pe porturi 
şi am izbuti să fugim, cine ştie ce le-ar face Morgane 
oamenilor pe care-i lăsăm în urmă. Noi doi am scăpa cu 
viaţă, ce-i drept, dar nu cred că ne-ar lăsat inima să-i 
condamnăm pe ceilalţi la o asemenea soartă. 

Formulat astfel, răspunsul mă izbise ca un bolovan în 
moalele capului. Bineînţeles că nu-i puteam abandona. 
Cu toate acestea, Lou se uitase optimistă în ochii mei, 
ca şi când aştepta un alt răspuns. Reacţia ei mă lăsase 
interzis şi cu un nod în stomac. Dacă insistam să 
plecăm, ar fi acceptat? Ar fi lăsat întregul regat pradă 
mâniei lui Morgane, doar ca să scăpăm noi cu viaţă? 

îmi răspunsese o voce firavă din mintea mea. Una 
nedorită. 

A făcut-o deja. 

Alungasem vocea cu brutalitate. 

Acum, când îi vedeam trupul aplecat spre mine şi 
gluga care-i aluneca de pe cap, au început să-mi 
tremure mâinile şi mi-am înfrânat impulsul de a 
continua disputa. în scurt timp, avea să plece spre 
tabăra vrăjitoarelor de sânge. Chiar dacă nu avea să fie 
singură, avea să fie fără mine. Era inacceptabil. Nu 
puteam permite aşa ceva. Mai ales acum, când atât 
Morgane, cât şi Auguste erau pe urmele ei. 

Poate să-şi poarte singură de grijă, mi-a şoptit vocea. 


Aşa e. Dar şi eu pot să am grijă de ea. 

Lou s-a trântit înapoi pe scaun, cu un oftat. în locul 
spaimei, m-au năpădit imediat remuşcările. Credea că o 
resping. Nu-mi era dor de privirile mijite pe care mi le 
aruncase la iaz şi, mai apoi, în tabără. Dar nici prin 
gând nu mi-ar fi trecut s-o resping. încercam s-o 
protejez. 

De câte ori mă atingea, luam decizii proaste. 

— Tu ce zici, Antoine? a zis Lou, împingând paharul 
spre Ansei. Doar nu eşti atât de mojic încât să laşi o 
doamnă să bea de una singură. 

— Bineînţeles că nu, a răspuns Ansei, uitându-se 
serios în dreapta şi-n stânga. Doar că nu văd nicio 
doamnă pe-aici. 

Lou şi-a reţinut un chicotit şi i-a turnat lichidul 
chihlimbariu în cap. 

— Potoleşte-te! am mormăit, trăgându-i gluga la loc 
pe cap. 

Preţ de o clipă, şi-a dezvelit părul în văzul tuturor 
celor din cârciumă. Chiar dacă îl tăiase, nu putuse 
scăpa de albul acela izbitor. Distinct. Nu era o culoare 
obişnuită, dar era renumită. Simbolică. Nimeni n-ar fi 
recunoscut-o pe Lou, dar ar fi putut s-o confunde cu o 
persoană mult mai înfricoşătoare. Cu siguranţă, până şi 
Lou observase cât de mult semăna cu mama ei în acest 


moment. 

Mi-am retras mâna înainte de a-i mângâia obrazul şi 
am şters whiskey-ul cu mantia. 

— Uite, de-asta nu voia madame Labelle să ieşi în 
lume. Atragi prea multă atenţie. 

— O cunoşti pe maică-ta de ieri, de azi, şi deja ce zice 
ea e lege. N-ai idee ce bine mă simt când văd asta. 


Mi-am dat ochii peste cap. N-am apucat s-o 
contrazic, pentru că un grup de bărbaţi s-a aşezat la 
masa vecină. Murdari. Neîngrijiţi. Dornici să bea. 

— Fifi, iubito, a strigat cel mai murdar şi mai 
gălăgios dintre ei, adă-ne o halbă ş-ai grijă să nu ne laş’ 
cu gâtu' uscat! Aşa, scumpete! 

Cârciumăriţa — deopotrivă de soioasă şi ştirbă de doi 
dinţi din faţă — s-a grăbit să-i facă pe plac. 

Din capătul opus al localului, Beau a murmurat spre 
Lou, bă- tându-se cu degetul în dinţi, iar ea a râs pe 
înfundate. Fierbeam de gelozie. Instinctiv, m-am aşezat 
mai aproape de ea, apoi m-am oprit şi m-am tras înapoi. 
Ca să nu mă dau de gol, am început să inspectez 
încăperea. 

— Ia-o mai uşor, Roy! zicea unul dintre tovarăşii 
bărbatului. Mâine te trezeşti cu noaptea-n cap. 

In spatele grupului slinos jucau cărţi trei bărbaţi 
îmbrăcaţi în negru. Purtau săbii la şold. Beau mied. Iar 
mai în spate, un cuplu tânăr era prins într-o discuţie 
animată cu madame Labelle. Fifi şi un cârciumar voinic 
serveau la tejghea. Lângă uşă, dansau actorii şi 
actrițele. începeau să se adune tot mai multi săteni, cu 
ochii sticlind de bucurie şi nasurile roşii de frig. 

O puzderie de oameni care habar nu aveau cine se 
ascunde în mijlocul lor. 

— Pfui! a mormăit Roy, scuipând pe jos. 

Pe bărbie i se scurgea un strop de salivă. 

Lou, care stătea cel mai aproape de el, şi-a tras 
scaunul, strâmbând dezgustată din nas. 

— Aseară şi-a rupt mârţoaga picioru'. Nu mai 
mergem la Cesarine. 


La auzul vorbelor lui, am încremenit toţi trei. Ca 
nişte stane de piatră. Am înghiontit-o pe Lou, care a 
legănat din cap şi a mai luat o duşcă. Ansei i-a urmat 
exemplul, strâmbându-se în momentul în care a simţit 
lichidul pe limbă. Mi-a întins paharul. L-am refuzat şi 
am calculat rapid distanţa de la Saint-Loire la Cesarine. 
Dacă oamenii de la masa vecină intenționau să plece de 
dimineaţă, însemna că înmormântarea arhiepiscopului 
urma să aibă loc peste două săptămâni. 

— Ce noroc pe capu' tău! a zis altul când Fifi le-a 
adus miedul din care au băut cu nesaţ. Eu nu-i chip să 
scap de gura muierii. Cică tre' să aducem un ultim 
omagiu. Prostănacă mai e! Stimabilu' Florin nu facea 
decât să-i zădărască p-ăia mici când venea vremea 
recoltei. 

Numele lui m-a izbit ca o cărămidă în moalele 
capului. Aşadar, vecinii noştri erau fermieri. Acum 
câteva săptămâni fuseserăm trimişi să combatem o 
nouă invazie de spiriduşi în apropiere de Cesarine. Dar 
noi îi ajutaserăm pe fermieri, nicidecum nu-i 
deranjaserăm. 

Parcă ghicindu-mi gândurile, unul dintre bărbaţi a 
spus: 

— Acuma tre' să recunoşti şi tu, Gilles, că curcanii lui 
în albastru i-au stârpit. Nu-i lucru de colea. 

Curcani in albastru. M-au apucat năbădăile la auzul 
acestei injurii. Indivizii ăştia habar n-aveau ce eforturi 
depuneau Vânătorii ca să-i protejeze! Câte sacrificii 
făceau! Cât de integri erau! M-am uitat scârbit la 
hainele lor boţite. Ori trăiau prea în nord ca să 
înţeleagă, ori aveau fermele prea departe de lumea 
civilizată. Doar idioţii şi infractorii îi puteau considera 
pe fraţii mei... — m-am corectat, săgetat de durere — pe 


Vânători altfel decât neprihăniţi, nobili şi oneşti. 

— Nu pe toţ, a răspuns Gilles, morocănos. Ce 
tărăboi am avut după ce-au plecat ei! Impieliţaţii naibii 
au dezgropat cadavrele prietenilor lor şi mi-au distrus 
tot grâu' într-o singură noapte. Acuma le lăsăm un 
plocon la uşă în fiecare săptămână. Albăstreii ne-ar 
arde de vii, dac-ar şti, da' ce putem face? E mai ieftin 
decât să mai pierd o holdă din pricina spurcăciunilor 
ăstora. Suntem prinşi între ciocan şi nicovală. Abia dacă 
mai avem ce pune în gură. 

S-a întors şi i-a strigat lui Fifi să mai aducă bere. 

— Mare dreptate ai! Orice-am face, tot blestemat’ 
suntem, a zis prietenul lui, legănând din cap, după care 
şi-a reîndreptat atenţia spre Roy. Poate că tot rău-i spre 
bine. Soră-mea locuieşte în Cesarine, cu plozii ei, şi mi- 
a zis că Auguste a ordonat ca nimeni să nu mai iasă din 
casă după lăsarea serii, iar femeile n-au voie să iasă 
decât însoțite de un bărbat. După  păţania 
arhiepiscopului, patrulează soldaţii pe străzi zi şi 
noapte, în căutare de femei suspecte. 

însoțitori bărbaţi? Patrule? 

Am schimbat o privire cu Lou, care a înjurat în 
barbă. Urma să fie mult mai greu să se deplaseze prin 
oraş decât ne-am aşteptat. 

Gilles s-a cutremurat. 

— E de înţeles. Noi, oamenii, suntem una. 
Vrăjitoarele sunt alta. Sunt diavoliţe, ascultă-mă pe 
mine. Nişte monştri. 

Tovarăşii lui au mormăit aprobator, iar Roy a mai 
comandat un rând de băuturi. Când unul dintre bărbaţi 
a adus vorba despre hernia lui, Lou mi-a aruncat o 
privire furişă. Avea o sticlite în ochi care nu prevestea 


nimic bun. Mă speria figura ei hotărâtă. 

— Stai potolită! i-am şoptit. 

A luat o duşcă sănătoasă şi, fără să ţină seama de 
avertismentul meu, a rostit: 

— Hei, aţ' auzit ce-a spus imbecilu' de Toussaint? 

Toţi ochii de la masa vecină s-au întors spre ea. Am 
înlemnit pe scaun şi m-am uitat la ea cu gura căscată. 
Ansei a scos un chicotit neliniştit. Aproape ca un chiţăit. 
Lou i-a tras un picior pe sub masă. 

După încă o secundă încordată, Roy a râgâit şi s-a 
bătut cu palma pe burtă. 

— Dæ’ tu cine eşti? Şi, mă rog, de ce nu-ţ' arăţ faţa? 

— Nu-mi stă părul bine, prietene. L-am tuns pe tot, 
că m-au apucat dracii, şi-acuma nici nu mă pot uita în 
oglindă. 

Ansei s-a înecat cu whiskey-ul. Instinctiv, i-am tras 
câteva palme pe spate. Niciunul dintre noi nu-şi 
dezlipea ochii de la Lou. Nu-i vedeam rânjetul, dar i-1 
ghiceam. Se distra de minune. 

îmi venea s-o strâng de gât. 

— Pe lângă asta, ma' am ş-un neg în bărbie, a 
adăugat ea secretoasă, ridicând un deget spre faţă. 

Acesta a dispărut în întunericul glugii. 

— Nu-i chip să-l acopăr cu pudră. E cât casa de 
mare! 

— Ştiu ce spui, a zis bărbatul de mai devreme, 
legănând din cap, vizibil cherchelit, şi s-a uitat la Lou cu 
ochi tulburi. Soră-mea are un neg pe nas. Aşacănu mă 
sperii tu pe mine. 

Lou nu şi-a putut stăpâni un pufnet dispreţuitor. 

— Aştia-s fraţii mei, a spus ea, arătând spre mine şi 


Ansei. Antoine şi Raoul. 

— Salutare, prieteni! a spus Ansei, rânjind, şi le-a 
făcut cu mâna. Mă bucur să vă cunosc. 

M-am uitat lung la eL Deşi timid, nu-i tremura 
zâmbetul pe buze. 

— In orice caz, a zis Lou, dând pe gât şi ultima 
înghiţitură de whiskey, Antoine şi Raoul aici de faţă vă 
înţeleg necazurile cu  spiriduşii. Suntem fermieri. 
Curcanii în albastru numai probleme ne fac, iar 
Toussaint e ăl' mai rău dintre toţi. 

—  Azi-dimineaţă a trecut p-aici cu oamenii lui, a 
mormăit Roy, clătinând din cap. Cică Toussaint i-a făcut 
felu' lui Morgane în ajunu' Crăciunului. 

— Minciuni gogonate! a exclamat Lou, izbind cu 
pumnul în masă, ca să fie mai convingătoare. 

Am atins-o prudent cu piciorul şi mi-a răspuns cu o 
lovitură în tibie. Râdea pe înfundate de se zguduia 
toată. 

— Dar... 

Roy a mai râgâit o dată, apoi s-a aplecat peste masă 
şi ne-a făcut semn să ne dăm mai aproape. 

— ... ziceau că trebuie să plece la Cesarine 
numaidecât din pricina întrecerii. 

Mi s-a pus un nod în stomac. 

— întrecerea? 

— întocmai, a răspuns Roy, a cărui faţă devenea tot 
mai roşie, iar tonul tot mai ridicat Trebuie să angajeze 
oameni noi. Din câte se pare, au omorât şi vrăjitoarele 
câţiva dintre ai lor. Lumea îl numeşte Noel Rouge, a 
adăugat, cu un rânjet urâcios, ştergându-se cu mâneca 
la gură. Pentru că a curs mult sânge. 


Ansei mi-a întins paharul lui cu băutură şi, de data 
asta, l-am acceptat. 

Whiskey-ul m-a ars pe beregată. 

Fratele femeii cu neg pe nas a legănat din cap. 

— Ţin întrecerea înainte de înmormântarea 
arhiepiscopului. Vor s-o transforme într-o sărbătoare, 
din câte bag eu de seamă. Sinistră treabă. 

Gilles a dat pe gât şi cea de-a treia halbă. 

— Poate-ar trebui să mă înscriu şi eu. 

Bărbatul a râs. 

— Poate-ar trebui şi eu să mă înscriu la nevastă-ta, 
cât lipseşti. 

— O dau oricând la schimb pe soră-ta! 

De aici, dialogul a luat o turnură neplăcută. Zadarnic 
am încercat s-o scap pe Lou de la o discuţie despre cine 
e mai urâtă — sora bărbatului sau vrăjitoarea de pe 
afişele poliţiei. O clipă mai târziu însă, i-a întrerupt o 
voce necunoscută: 

— Vorbe goale şi aiureli. Nu există lucru mai 
venerabil decât un neg pe faţă. 

Ne-am întors cu toţii spre bărbatul care s-a trântit pe 
scaunul liber de la masa noastră. Doi ochi căprui 
străluceau deasupra mustăţii şi a bărbii rebele. 
Scripcarul trupei de teatru. Mi-a întins mâna zbârcită. 
Cu cealaltă i-a salutat vesel pe restul. 

— Salutare! Claud Deveraux, la dispoziţia domniilor 
voastre. 

Roy şi tovarăşii lui i-au întors spatele, dezgustaţi, 
bombănind ceva despre şarlatani. 

M-am uitat la mâna lui, în vreme ce Lou îşi aranja 
gluga pe cap. Ochii lui Ansei s-au îndreptat imediat spre 


madame Labelle, Coco şi Beau. Deşi ne urmăreau pe 
furiş, continuau să pălăvrăgească cu perechea de lângă 
ei. Madame Labelle ne-a făcut semn discret cu bărbia. 

— Bun, a zis Claud Deveraux, retrăgându-şi mâna, 
dar păstrân- du-şi zâmbetul pe faţă. Vă deranjează dacă 
vă ţin de urât? Trebuie să recunosc că am nevoie deo 
pauză de la bacanalele astea. Ah, vă delectaţi cu un 
pahar de băutură. 

Le-a făcut cu mâna colegilor de trupă, după care a 
înghiţit ce mai rămăsese în paharul lui Ansei. 

— Iţi sunt profund îndatorat, domnule. N-am cuvinte 
să-ţi mulţumesc, a continuat el, apoi mi-a făcut cu 
ochiul şi s-a şters delicat cu batista la gură. Despre ce 
vorbeam? A, da. Mă numesc Claud Deveraux. Sunt 
muzicant şi impresar al Troupe de Fortune?. Aţi avut 
cumva ocazia să ne urmăriţi reprezentaţia din această 
seară? 

Mi-am lipit piciorul de al lui Lou, doar-doar o conving 
să tacă din gură. Spre deosebire de Roy, necunoscutul 
venise înadins la noi. Nu-mi mirosea a bine. Cu un oftat 
îmbufnat, Lou s-a lăsat pe spătarul scaunului şi şi-a pus 
mâinile-n sân. 

— Nu! am spus răstit, nepoliticos. N-am avut această 
ocazie. 

— A fost un spectacol splendid, a zis bărbatul, 
reluându-şi încântat monologul. 

L-am studiat cu mai mare atenţie. Pantaloni reiaţi. 
Veston cu imprimeu. Papion în carouri. Işi aruncase 
jobenul — maroniu şi ponosit — pe masă, în faţa lui. 


4 Trupa Norocului (în franceză) (n. red.). 


Chiar şi pentru mine, era o ţinută... bizară. 

— Ador sătucurile astea idilice prin care trecem. 
întâlneşti oameni cum nu se poate mai interesanti. 

Evident. 

— Păcat că plecăm astă-seară, îmbiaţi în sud de 
cântecul ademenitor al mulțimilor şi coroanelor, la 
înmormântarea Sfântului nostru Părinte. 

A fluturat absent din mână. Avea unghiile vopsite cu 
lac negru. 

— Ce soartă tragică! Ce poveste revoltătoare! 

Am strâmbat din buze. Claud Deveraux îmi displăcea 
din ce în ce mai mult. 

— Dar nu mi-aţi spus nimic despre voi. Cum vă 
numiţi, dacă nu vă este cu supărare? 

Ca şi când n-ar fi observat tăcerea grea şi 
stânjenitoare, bărbatul bătea darabana cu degetele în 
masă. 

— Deşi, dacă mă gândesc mai bine, îmi plac intrigile 
savuroase. Aş prefera să încerc eu să ghicesc. 

— Nu e nevoie. 

Cuvintele mele au căzut ca un bolovan între noi. Roy 
ne dăduse toate informaţiile necesare. Nu mai aveam de 
ce zăbovi acolo. M-am ridicat, i-am surprins privirea lui 
Beau şi i-am făcut semn din cap spre ieşire. Acesta le-a 
înghiontit pe mama şi pe Coco. 

— Mă numesc Raoul, iar ei sunt prietenii mei, Lucida 
şi Antoine. Trebuie să plecăm. 

— Sunteţi prieteni! Cât de frumos! 

De bucurie, s-a apucat să bată şi mai tare din degete, 
facându-se că nu înţelege mesajul meu. 

— Şi ce nume minunate au! Din păcate, nu mă dau în 
vânt după numele Raoul, dar am un motiv întemeiat. 
Am cunoscut cândva un 

bărbat, un munte de om — deşi nu-i exclus să fi fost 
doar un deluşor de om —, şi bietului de el i-a intrat o 
aşchie în picior... 

— Monsieur Deveraux, a zis Lou, pe un ton 
deopotrivă iritat şi curios. 

Probabil era iritată tocmai pentru că era curioasă. 
Bărbatului i-a dispărut zâmbetul la auzul glasului ei şi a 
clipit încet. O singură dată. După care i-a revenit 
zâmbetul — sincer şi mai larg acum. S-a aplecat peste 
masă şi i-a strâns mâna. 

— Spune-mi Claud, Lucida. 

Căldura bruscă din vocea lui, strălucirea mai intensă 
din ochi mi-au redeşteptat spaimele şi mi-au întărit 
bănuielile. Totuşi, nu avea cum s-o recunoască. Lou nu- 
şi dezvelise chipul deloc. Poate că familiaritatea aceasta 
era tot o ciudăţenie a personalităţii lui. Una deplasată. 

Lou s-a crispat la atingerea lui. 

— Monsieur Deveraux. Deşi, în general, nu mă 
deranjează ca un necunoscut să-mi bea whiskey-ul şi să- 
mi mângâie mâna, m-ai prins într-o perioadă proastă. 
Aşa că fii amabil şi cară-te de la masa meal 

Roy, care trăsese cu urechea în tot acest timp, a 
ridicat capul şi s-a întunecat la faţă. Am tresărit. 

Lou uitase să-şi schimbe accentul. Deveraux i-a dat 
drumul la mână, a lăsat capul pe spate şi a râs. In gura 
mare. 

— Vai, Lucida, eşti absolut delicioasă! De-ai şti ce 
dor mi-a fost de umorul acesta negru — din acela care 
te muşcă de mână, dacă nu stai la distanţă —, şi tocmai 
de-asta, vreau să-ţi cer iertare pentru... 

— Lasă vrăjeala! 

Lou s-a ridicat în picioare, inexplicabil de nervoasă. 


Avea o voce tăioasă şi stridentă. Prea stridentă. 

— Ce doreşti? 

Din cauza gestului brusc, gluga i-a alunecat de pe 
cap, iar Claud Deveraux a rămas fără grai. O privea 
fascinat. Fără nicio fărâmă de prefăcătorie. 

— Am vrut doar să te cunosc, fată dragă, şi să-mi 
ofer sprijinul în caz că ai nevoie de el. 

Claud a coborât privirea pe gâtul lui Lou. Panglica 
nouă — mai lucioasă, mai lată şi mai greu de legat — se 
desfăcuse şi îi dezvelea cicatricea înfiorătoare. 

Fir-ar! 

— Ce-ai păţit? a întrebat Roy în gura mare. 

Lângă el, Gilles o privea cu ochii mijiţi. Apoi s-a 
răsucit spre afişele lipite pe uşă. 

— Urâtă cicatrice mai ai. 

Deveraux i-a tras gluga la loc pe cap, dar era prea 
târziu. 

Răul nu mai putea fi reparat. 

Roy s-a ridicat greoi de pe scaun. A început să fluture 
halba spre Lou, bălăbănindu-se şi abia ţinându-se pe 
picioare. Şi-a vărsat bere pe pantaloni. 

— Nu văd niciun neg, Lucida. Şi accentul ţi-a 
dispărut. Dar semeni leit cu fata pe care-o caută toată 
lumea. Vrăjitoarea aia. 

S-a lăsat liniştea în cârciumă. 

— Nu sunt..., a bâiguit Lou, uitându-se disperată în 
jur. E ridicol... 

Am scos balisarda şi m-am ridicat ameninţător. Şi-a 
scos şi Ansei cuțitul. Ne-am postat amândoi în spatele 
ei, în vreme ce tovarăşii lui Roy s-au ridicat de pe 
scaune. 

— Sigur ea e, â zis Gilles, împiedicându-se de masă şi 


arătând spre afiş. S-a tuns, şi-a vopsit părul, dar n-are 
cum să-şi ascundă cicatricea, a adăugat, cu un rânjet 
victorios. Am văzut-o limpede ca lumina zilei. Fata asta 
e Louise le Blanc. 

Cu un gest stângace şi înfricoşător, Roy a înălţat 
halba în aer şi a spart-o de lama zimţată a unui cuţit. 


MARIONETA 


Reid 


CU TOATE CĂ VIAŢA NOASTRĂ DEVENISE UN 
coşmar, nu avusesem încă ocazia să lupt alături de Lou. 
De Modra- niht, era inconştientă. La spectacolul dat de 
Ye Oide Sisters, îşi ţinuse magia ascunsă. Iar, la fierar, 
îi ucisese pe criminali înainte ca eu să apuc să intervin. 
M-am tot întrebat cum de reuşise o persoană atât de 
firavă să omoare doi bărbaţi voinici cu atâta 
îndemânare. Cu atâta brutalitate. 

Am înţeles acum. 

Femeia era o adevărată ameninţare. 

Se mişca cu o viteză uluitoare, fenta şi lovea cu 
ambele mâini. In momentul în care cuțitul ei îşi rata 
ţinta, îndoia degetele şi adversarul se rostogolea pe jos. 
Sau înţepenea. Ori se izbea de tejghea, spărgând 
paharele şi vărsând băutura prin încăpere. Ploua cu 
cioburi peste capetele noastre, dar Lou nu se oprea. 
Dădea lovitură după lovitură. 

Chiar şi aşa, Roy şi amicii lui s-au trezit rapid din 
beţie, astfel că erau patru contra ei. Cinci, în momentul 
în care a sărit la bătaie şi cârciumarul. Coco a dat săi 
se pună în cale, dar am oprit-o şi am împins-o spre uşă. 


— la-i pe ceilalţi şi plecaţi! încă nu v-au văzut feţele, 
dar n-o să vă puteţi ascunde, dacă mai rămâneţi aici. 

— N-o las pe L... 

— Ba da! 

Am apucat-o de spatele rochiei şi am îmbrâncit-o pe 
uşă afară. 

Beau a ţâşnit după ea, cu ochii cât cepele. Ansei şi 
madame La- belle păreau la un pas să se ia la harţă, dar 
i-am întrerupt, aruncând un cuțit, ca să-l prind pe Roy 
cu mâneca de perete. Acesta tocmai îşi azvârlise halba 
spre Lou, care era întoarsă cu spatele. 

— Ne vedem în tabără. Plecaţi! 

Au ieşit repede amândoi după Coco şi Beau. 

Lou mi-a strigat ceva — în timp ce se lupta cu trei 
bărbaţi deodată —, dar n-am auzit-o din cauza ţipetelor 
sătenilor. Oamenii se călcau în picioare, grăbiţi să fugă 
de vrăjitoare, dar bărbaţii înarmaţi cu săbii improvizate 
se dovedeau deopotrivă de fioroşi. Râzând şi zbierând, 
cei trei şi-au croit loc prin mulţime până la uşă. Unul 
dintre ei a smuls afişul cu chipul lui Lou şi l-a îndesat în 
buzunar. Apoi l-a luat pe cel cu chipul meu. Mi-a rânjit 
peste umăr şi şi-a atins părul. 

Am dus imediat mâna la gluga care-mi alunecase de 
pe cap. 

— Nu-i grabă! a strigat prin larma de glasuri, apoi a 
luat o halbă de pe cea mai apropiată masă şi a dat-o pe 
gât. 

Tovarăşii lui reuşiseră să baricadeze uşa, prinzându-i 
înăuntru pe localnicii rămaşi. Prinzându-ne pe noi. 

— Avem tot timpul din lume. 


Vânători de recompense. 

— Bărbate! 

Lou a întins palma, iar Gilles şi amicii lui s-au dat cap 
în cap. S-au prăbuşit la pământ, într-un cor de gemete. 

— Nu-mi place să par slabă, dar mi-ar prinde bine o 
mână de ajutor... 

Roy a reuşit să scape şi a doborât-o la pământ. 

Am înfipt cuțitul în piciorul cârciumarului, am sărit 
peste el în timp ce se împleticea şi m-am repezit la ei. 

— Pfiii, Roy, mon anti! a zis Lou, strâmbând din nas 
sub el. Nu vreau să mi-o iei în nume de rău, dar când te- 
ai spălat ultima oară? Eşti cam împuţit. 

Cu un icnet scârbit, Lou şi-a înfipt dinţii în bicepsul 
lui. Bărbatul s-a tras înapoi şi l-am pocnit în moalele 
capului. Apoi am prins-o pe Lou de cot şi am învârtit-o 
peste spatele meu, înainte ca Roy să cadă peste ea. In 
răsucire, i-a tras un picior lui Roy, care se chinuia să se 
ridice de jos. 

— N-ai idee ce delicios arăţi acum, Reid! 

Cu un zâmbet diabolic şi cotul încă înlănţuit de al 
meu, Lou s-a rotit în braţele mele şi m-a sărutat pe 
gură. Pesemne îmi pierdusem minţile, pentru că am 
sărutat-o şi eu, până când... 

— Delicios? am zis, încruntat, cu inima bubuindu-mi 
în piept. Nu prea-mi place cum... 

— De ce nu? înseamnă că vreau să te mănânc de viu, 
a spus ea, fluturând cuțitul spre ultimul dintre prietenii 
lui Roy, în vreme ce alergam către uşă. Ai încercat vreo 
structură? 

Cârciumarul mătăhălos s-a ridicat în calea noastră, 
răcnind de se zguduiau geamurile. Un picior îi era 


acoperit de sânge. 

— Vrăjitoareo! a mârâit el, agitând o bâtă mare cât 
Lou. 

Am parat lovitura cu balisarda, strângând din dinţi 
sub forţa impactului. 

— Nu-i momentul să... 

— Ai încercat? 

— Nu. 

Cu un oftat de exasperare, Lou s-a aplecat de umeri, 
ca să-l atace pe Roy, care nu voia să stea la pământ. 

— Bănuiam eu. 

De data asta, când Roy s-a repezit la ea, s-a 
rostogolit pe spatele Iui şi i-a tras un picior în fiind. 
Bărbatul s-a împiedicat de trupurile amicilor lui, iar Lou 
i-a zburat sabia din mână. 

— E complicat să foloseşti magia în timpul luptei, dar 
asta nu înseamnă că trebuie să se întâmple ca azi- 
dimineaţă. Secretul e să fii ingenios... 

S-a oprit în mijlocul propoziției, în momentul în care 
Gilles a prins-o de gleznă. Mi-a făcut cu ochiul şi l-a 
călcat pe faţă. Bărbatul s-a prăvălit lângă prietenii lui şi 
n-a mai mişcat. I-am tras un cap în nas cârciumarului şi 
i-am smuls bâta în cădere. S-a cutremurat tot localul din 
temelii. 

M-am uitat în spate, gâfâind. Cinci erau la pământ. 
Mai rămâneau trei. 

— încearcă să vezi dincolo de sala asta scârboasă, a 
zis Lou, agitând frenetic cuțitul. 

Sătenii s-au pornit iar să urle şi s-au adăpostit în 
spatele meselor şi scaunelor răsturnate. 

— Haide. Uită-te! Spune-mi ce vezi. 


în loc să-i urmez îndemnul, mi-am îndreptat atenţia 
către bărbaţii de la uşă. Exact cum spuseseră, aşteptau 
răbdători. S-au desprins agale de lângă perete şi au 
scos săbiile când au văzut că ne apropiem. 

— Deci nu vă daţi la o parte de bunăvoie, a oftat Lou. 
Sigur e cea mai înţeleaptă decizie? Vă reamintesc că 
sunt vrăjitoare. 

Bărbatul cu halba a dat pe gât şi ultima picătură de 
bere. 

— Ştiai că s-a pus o recompensă de o sută de mii de 
coroane pe capul tău? 

Lou a pufnit dispreţuitor şi s-a oprit. 

— Sinceră să fiu, mă simt jignită. Valorez cel puţin 
dublu. Aţi vorbit şi cu La Dame des Sorcieres? Credeţi- 
mă, v-ar da de trei ori mai mult. Pe mine, nu doar pe 
capul meu. Ar trebui să fiu în viață, fireşte, ceea ce ar 
putea constitui o problemă pentru voi... 

— Tacă-ţi fleanca! s-a răstit bărbatul, aruncând 
halba, care s-a făcut zob la picioarele lui. Sau te 
decapitez de vie! 

— Adică regele chiar îmi vrea capul? Ce... barbarie! 
Sigur nu vreţi să mă duceţi la Regina Vrăjitoarelor? 
Brusc îi împărtăşesc cauza. 

— Dacă te predai, te omoram rapid, a spus tovarăşul 
lui. Şi-ţi tăiem căpăţâna după aceea. 

— Câtă generozitate! a comentat Lou, cu o grimasă, 
după care mi-a şoptit: Nu au balisarde. Concentrează-te 
pe soluţie, şi o să-ţi apară structura. Alege una care să 
provoace cât mai puţine victime colaterale, dar ai grijă 
să alegi. Altminteri, o să aleagă natura în locul tău. Asta 
s-a întâmplat azi-dimineaţă, n-am dreptate? 


Am strâns balisarda în mână. 

— N-am nevoie de nicio structură. 

— Mă străduiesc să fiu răbdătoare, Vânătorule, dar n- 
avem timp de pierdut... 

Primul bărbat a ridicat sabia şi i-a dispărut zâmbetul 
de pe buze. 

— 'Ţi-am zis să-ți tii jleanca! Sunteţi în minoritate. Vă 
predaţi sau nu? 

— Nu, a răspuns Lou, ridicând, la rândul ei, cuțitul. 

Arăta ridicol de mic în comparaţie cu arma 
adversarului. Fa arăta ridicol de mică pe lângă el. 
Oricât mă chinuiam să-mi păstrez calmul, tensiunea din 
corpul meu creştea — şi creştea —, până când am simţit 
că radiază din mine şi am început să tremur de 
nerăbdare. 

— Staţi o clipă să mă gândesc, a continuat Lou, 
scărpinându-se în bărbie. Categoric nu. 

Bărbatul s-a năpustit spre ea. Am explodat şi i-am 
împlântat balisarda în abdomen, răsucindu-mă în 
momentul în care tovarăşul lui a vrut să se strecoare pe 
lângă mine. L-am izbit în genunchi. Bărbatul s-a 
prăbuşit şi mi-a înfipt sabia în laba piciorului. Am văzut 
scântei de durere când am scos sabia. 

Cu un urlet sălbatic, Lou s-a repezit asupra celui de- 
al treilea bărbat, dar acesta a prins-o de încheietură şi i- 
a răsucit-o. I-a căzut cuțitul din mână. Drept răspuns, 
Lou a pocnit din degete 

şi adversarul s-a lovit de tejghea atât de puternic, încât 
au zburat aşchii din lemn. Lou s-a îndoit de spate, 
tuşind. 

— Priveşte şi învaţă, a spus ea, gâfâind. Ar fi trebuit 
să-l ucid pe nefericit, dar — a întrerupt-o un nou acces 


de tuse — am folosit aerul din jur ca să-l arunc cât colo, 
am vrut să-l... pironesc în lemn. Dar m-a pocnit şi... şi 
pe mine. Pricepi? Aş fi putut să-mi folosesc tot aerul din 
plămâni, dar individul... e prea solid. Aş fi consumat 
prea mult aer ca să-l urnesc. Probabil aş fi murit. 

A rânjit larg, apoi şi mai larg, până ce s-a 
transformat într-un chicotit răutăcios. Ii curgea sânge 
din gură şi i se prelingea pe bărbie. 

— Atunci cum aş mai fi putut să-i cer lui taică-tu cele 
o sută de mii de coroane... 

Un cuţit a zburat către ea dinspre rămăşiţele 
tejghelei. 

Lou n-a apucat să se ferească. 

Cu câte un bărbat agăţat de fiecare braţ, am privit cu 
încetinitorul cum tresare şi ridică palma, ca să oprească 
cuțitul de la a-i străpunge inima. Dar forţa aruncării — 
distanţa mică şi iscusinţa bărbatului — era imbatabilă. 
Cuţitul avea să-şi nimerească ţinta. Lou n-avea cum să-l 
oprească. Fu nu puteam să-l opresc. 

I-au tresărit degetele. 

Şi, odată cu acea tresărire, privirea i-a devenit mai 
puţin clară, mai puţin... umană. între două clipiri, 
cuțitul şi-a schimbat direcţia şi s-a înfipt în gâtul 
proprietarului lui. 

Lou s-a uitat la trupul bărbatului, cu zâmbetul pe 
buze şi o cruzime neobişnuită în ochi. 

Numai că nu era neobişnuită. O mai văzusem de 
multe ori. 

Dar niciodată la ea. 

— Lou? 

Când am atins-o, i-a dispărut în sfârşit zâmbetul 
acela cumplit, a scos un geamăt şi a dus mâna la piept. 
Am tras-o în spatele meu exact în momentul în care cei 


doi bărbaţi au sărit la atac. Mi-am 

dat seama cu groază că nu poate să respire. In ciuda 
propriului avertisment, renunţase la aerul din plămâni 
ca să arunce cuțitul. Nu atât cât i-ar fi trebuit ca să-şi 
azvârle cât colo atacatorul, dar suficient cât să-i apară 
pete roşii în ochi, cât să-şi forţeze plămânii să 
recupereze ceea ce pierduseră. 

— N-am nimic, a zis ea, chinuindu-se să revină în 
luptă. 

Avea vocea răguşită. Slăbită. M-am pus în faţa ei. 

— Am zis că n-am nimic. 

Fără să-i dau atenţie, am rotit balisarda în aer — 
tulburat de răsuflarea ei sacadată, de mirosul infect de 
magie din aer şi de sângele care îmi zvâcnea în urechi 
— ca să-i ţin la distanţă pe cei doi bărbaţi şi s-o apăr pe 
Lou. Dar îmi tremura piciorul şi m-am împiedicat. 

— Lăsaţi-ne să plecăm, le-am zis cu glas slab şi 
deznădăjduit, speriat pentru viaţa lor. 

Nu, nu pentru a lor. Pentru viaţa lui Lou. 

— Lăsaţi-ne să plecăm şi vă lăsăm să trăiţi. 

Primul bărbat s-a ridicat de lângă trupul neînsufleţit 
al tovarăşului său. Nu mai zâmbea. Mi-a văzut piciorul 
rănit şi a făcut câţiva paşi spre mine. 

— Umblă un zvon prin oraş. Cum că ai fi copilul din 
flori al regelui. 

Am rămas buimac la auzul acestei noi informaţii. De 
unde ştiau asta? Singurii care cunoşteau acest lucru 
erau oamenii din grupul nostru: Lou, Ansei, Coco, Beau 
şi... 

Am dezlegat repede misterul. 

Madame Labelle. 


— Te putem ajuta, mi-a propus cel de-al doilea, 
apropiindu-se pe urmele celuilalt. Te putem scăpa din 
mrejele vrăjitoarei. 

Instinctul îmi şoptea să atac. Să lupt, să ocrotesc. 
Dar, în clipa aceasta, nu erau totuna. M-am retras prea 
repede şi m-am împiedicat iar. Lou m-a ajutat să-mi ţin 
echilibrul. 

— Fiți serioşi! a spus ea disprețuitor. Omul ăsta 
doarme cu balisarda sub cap, idioților! N-aş putea să-l 
vrăjesc nici dacă-aş vrea. 

— 'Ţine-ţi gura, vrăjitoarea’. 

— Ce ziceți de amicul vostru mort? a întrebat Lou, cu 
voce mieroasă. Nu-l lăsăm şi pe el să vorbească în 
numele meu? 

Am tras-o din nou în spatele meu. 

Am aruncat o privire la uşă, apoi la ferestre. Prea 
departe. Cu toate că partea rațională a creierului ştia că 
situația mi-e prielnică — că pe afişul meu scria capturat 
viu şi că vânătorii de recompense nu puteau risca să mă 
ucidă —, acest lucru nu era valabil şi în cazul lui Lou. 
Soarta ei era pecetluită, prin urmare, şi a lor. Trebuia 
să-i ucid înainte să-i facă vreun rău, înainte ca ea să 
apuce să riposteze. In ciuda avantajului numeric, îi 
puteam omori rapid. In ciuda rănii. Dar, dacă atacam, la 
fel ar fi făcut şi Lou. Nu m-ar fi lăsat să lupt singur. 

A mai încercat o dată să plece din spatele meu şi, din 
nou, am tras-o la loc. 

N-o puteam lăsa să lupte. Nu folosindu-şi magia. Nu 
după tot ce văzusem. Risca să-şi facă rău iremediabil. 
Dar nici fără apărare n-o puteam lăsa. Am apucat-o de 
mână şi am împins-o cu spatele la perete. Am blocat-o 


cu corpul. 

— Bagă mâna în haina mea, i-am şoptit în timp ce 
bărbaţii veneau spre noi. Scoate un cuţit. 

In loc să mă asculte, mi-a zburat balisarda din mână. 

— Ce te-a apu... 

Năucit, m-am aruncat după armă, dar Lou mi-a luat-o 
înainte şi a prins-o sub talpă, tocmai când ne-au atacat 
bărbaţii. 

— Ai încredere în mine! mi-a strigat. 

Cum nu aveam timp să mă cert cu ea, am scos două 
cuțite de la bandulieră şi i-am aşteptat cu forţe egale. 
Creierul meu le ghicea fiecare mişcare. Armele au 
devenit prelungiri ale braţelor mele. 

Până şi junghiul de le picior s-a transformat într-o 
durere surdă. Inexplicabil de agitat, priveam — ca un 
spectator detaşat — cum corpul meu fentează, se 
fereşte şi se îndoaie cu o viteză supranaturală. Acum 
împlântă cuțitul. Acum loveşte cu piciorul. In scurt 
timp, atacurile bărbaţilor, însângeraţi şi vlăguiri, au 
încetinit. S-au uitat la Lou, cu chipurile schimonosite de 
ură. Dar ea stătuse în spatele meu, nu se amestecase în 
încăierare... 

Am întors capul. Ochii mi-au fugit la degetele ei 
contorsionate, iar şocul m-a izbit în piept, tăindu-mi 
răsuflarea. De fapt, nu şocul. Furia. Da, mai văzusem 
asta. O mai văzusem de multe ori. 

Mă folosea ca pe o afurisită de marionetă. 

Văzându-mi figura, au început să-i tremure degetele 
şi, odată ruptă legătura, mi-au căzut braţele pe lângă 
corp. Moi şi fără vlagă. 

— Reid, a murmurat. Nu... 


Bărbaţii nu au ezitat să profite de această ocazie. 

Cel mai rapid dintre ei s-a furişat pe lângă mine, m-a 
tăiat pe mâini şi mi-a zburat cuţitele pe jos. înainte de a 
apuca să-l opresc, tovarăşul lui mi-a vârât vârful 
cuţitului sub bărbie. Primul i-a urmat imediat exemplul 
şi m-a împuns cu sabia în coaste. 

— Nu complica şi mai mult situaţia, Diggory! a zis 
unul, gâfâind, -şi mi-a tras un pumn în abdomen în 
momentul în care am încercat să mă smucesc. Regele a 
cerut să fii adus viu şi n-aş vrea să-l dezamăgesc. 

M-au răsucit cu faţa la Lou, care se năpustise să-mi 
ridice ba- lisarda de jos. 

— Uşurel, drăguță! 

Au împlântat lamele mai adânc. In semn de 
avertisment pentru ea. Un firicel de sânge mi s-a prelins 
pe gât. Lou s-a ridicat încet, cu o privire ucigătoare. 

— Aşa. Fără mişcări bruşte. Hai, împinge cuțitul 
încoace. 

în loc să-i urmeze îndemnul, Lou l-a împins spre uşă, 
aruncând o privire rapidă la ceva ce zărise acolo. N-am 
îndrăznit să mă uit. Mi-era teamă să n-o dau de gol. 

Lou a tras aer în piept şi, în clipa următoare, i s-a 
schimbat expresia de pe faţă. Le-a aruncat o ocheadă 
bărbaţilor, zâmbind languros. Mi s-a pus un nod în 
stomac. Cu părul alb — şi ochi verzi astă-seară, în loc 
de albaştri —, îmi părea îngrozitor de străină. 

— Ştiaţi, a zis ea, ţinând mâinile întinse, nemişcate, 
că, pentru a face vrăji, e obligatoriu să gesticulezi? 
Trebuie să ne anunţăm intenţia, altminteri riscăm să 
producem structuri din cine ştie ce gând răzleţ. 
Gesticularea înseamnă materializare. 


A rostit ultima propoziţie de parcă ar fi recitat dintr- 
un manual. A zâmbit din nou. Mai larg, de data asta. 
Mai galeş. Bărbaţii o priveau uluiţi. Eu o priveam 
îngrozit. 

— E suficient un gest cât de mic. După cum aţi văzut 
cu ochii voştri, v-am tras amicul în ţeapă doar pocnind 
din degete. In mai puţin de-o secundă. 

Bărbaţii m-au strâns şi mai tare. 

— Lou, am spus, cu voce joasă şi încordată. Nu face 
asta. Dacă să te joci cu amintirile e periculos, nu cred 
că vrei să afli cât de periculos e să te joci cu vieţile 
oamenilor. Crede-mă! 

Privirile i-au fugit până la uşă şi înapoi. Am înghiţit 
în sec şi m-am strâmbat, stânjenit de cuțitul de la gât. 
Lou nu făcea altceva decât să tragă de timp. Dar 
zâmbetul ei mă speria. Am mai făcut o încercare. 

— Ei sunt doi. Chiar dacă-l omori pe unul, celălalt... 

— ... O să-i taie beregata, a continuat bărbatul din 
stânga mea, împlântând şi mai adânc cuțitul, ca să 
arate că nu glumeşte. 

Avea mâna umedă şi rece. îi simţeam mirosul de 
transpiraţie prin haine. Se temeau de Lou. Prefăcându- 
mă că mă zbat, am aruncat o privire în spate. Mi-a sărit 
inima din piept. Ansei, Coco, madame 

Labelle şi Beau îi târau pe Roy şi pe amicul lui leşinat 
afară din cârciumă. De ce nu mă ascultaseră? De ce nu 
plecaseră? Ba mai mult decât atât, îi ajutau pe sătenii 
rămaşi în cârciumă să fugă. Claud Deveraux scotocea 
frenetic printre resturile tejghelei. 

— Cred că ai dreptate, a zis Lou, facându-mi cu 
ochiul, şi prefăcătoria a luat sfârşit. 


Mi s-a luat o piatră de pe inimă. 

— Dar îmi place la nebunie să văd cum vă agitaţi. 

Bărbatul din dreapta mea şi-a pierdut cumpătul şi s-a 
repezit la ea. 

— Şi mie o să-mi placă la nebunie să-ţi tai căpăţâna 
guralivă. 

Un strigăt triumfător a răsunat în spatele nostru şi, 
atunci, s-au întors şi bărbaţii. 

Deveraux stătea în spatele tejghelei, cu un chibrit 
aprins în mână, şi rânjea. 

— Bună seara, messieurs! îmi cer scuze că vă 
întrerup, dar e de-a dreptul nepoliticos să discutaţi 
despre decapitarea unei doamne de faţă cu dumneaei. 

A aruncat băţul de chibrit către noi şi toată clădirea a 
explodat. 


UMBRE ALBE 


Lou 


FOCUL E O MARE PROSTIE. 

Arsesem deja o dată — arsesem şi-arsesem pe rugul 
metafizic până când nu mai rămăsese din mine decât 
învelişul uscat —, dar, din câte se vedea treaba, 
flăcările nu se săturaseră de mine. Voiau să mă mai 
guste puţin. 

S-o creadă ele! 

M-am aruncat spre Reid exact când a explodat 
cârciuma şi am întins mâna către structura care licărea 
între noi şi flăcări. Firul auriu mi-a alungat spaima 
îngheţată din suflet — ridicând în jurul nostru o barieră 
protectoare, de cristale răcoroase şi scânteietoare — 
înainte de a se preschimba în pulbere. Am stat unul în 
braţele celuilalt, în vreme ce focul mistuia totul. 

Vânătorii de recompense n-au fost la fel de norocoşi. 

M-am străduit să nu jubilez, privindu-i cum se fac 
scrum. Realitatea e că mă bucuram. In lipsa fricii pe 
care doar ce o sacrificasem, îmi rămăsese doar furia — 
o furie mai aprigă şi mai nimicitoare decât chiar 
flăcările din jur. Sângele de la gâtul lui Reid i se 
prelinsese pe guler şi i-l pătase. Chiar şi după un drum 


anevoios prin sălbăticie - şi o săptămână petrecută în 
Văgăună - reuşise să-şi păstreze hainele imaculate. Nu 
şi acum. Ne-ar fi bătut doi vânători de recompense, 
dacă nu ne sărea în ajutor Claud Deveraux. 

Că tot veni vorba... unde era Claud Deveraux? 

încă furioasă, m-am uitat după el prin cârciuma în 
flăcări, dar se făcuse nevăzut. 

Reid m-a strâns şi mai tare la piept, în momentul în 
care au explodat sticlele de whiskey din spatele 
tejghelei. Cioburile s-au izbit de scutul nostru slăbit, 
iar fumul negru şi înecăcios a început să se strecoare 
pe dedesubt. Am tuşit şi i-am tras urechea la gura mea. 

— Trebuie să plecăm! Scutul nu mai rezistă mult! 

Reid a încuviinţat iute de cap şi s-a uitat spre uşă. 

— Se mişcă şi scutul odată cu noi? 

— Habar n-am. 

M-a prins de mână şi a ţâşnit printre flăcări, în 
direcţia uşii. Am luat-o după el — recuperându-i 
balisarda din mers — şi m-am forţat să respir. 
Răsuflare după  răsuflare, oricât de firavă şi 
tremurândă. încă mă durea pieptul după întâmplarea 
de mai devreme şi îmi zvâcnea capul. In scurt timp, mi 
s-a înceţoşat vederea. Fumul îmi ardea nasul şi gâtul, 
şi mă sufocam. Am simţit în spate prima pişcătură de 
căldură. Mi-a ars gâtul şi umerii, şi toată spaima mi-a 
revenit în suflet odată cu dispariţia ultimei fărâme de 
scut. 

M-a străfulgerat amintirea unui alt incendiu. 

— Reid! 

L-am îmbrâncit în spate cu toată forţa şi l-am trimis 
de-a rostogolul pe uşă afară, unde a rămas întins pe 


pământ. M-am prăvălit alături de el şi m-am afundat în 
noroiul rece, fără să-mi pese de buna-cuviinţă, 
tăvălindu-mă de pe-o parte pe alta ca porcul în mocirlă. 
Am suspinat adânc. 

— Trebuie să plecăm! a zis Reid, apucându-mă de 
mâini, şi m-a tras în picioare. 

Ne  împresuraseră deja câţiva oameni şi ne 
amenințau cu tot ce găsiseră la îndemână. Furci. 


Ciocane. Ochii plini de ură le 

luceau în lumina flăcărilor, iar strigătele lor reverberau 
prin pâclă, înceţoşându-mi mintea. 

Vrăjitoarea! 

Puneţi mâna pe ea! 

Chemaţi Vânătorii! 

îmi simţeam picioarele ca de plumb. Cu un geamăt, 
m-am împleticit până la Reid şi acolo am rămas, 
contând pe el să mă sprijine. Nu m-a dezamăgit. 

— Mă doare spatele, i-am şoptit cu voce gâtuită. 

Nu mi-a răspuns. Mi-a luat balisarda din mână şi a 
început să o fluture prin faţa oamenilor, ca să-şi 
croiască drum. Lumea a început să plutească în felul 
acela plăcut şi ameţitor, precum gândurile cu o 
secundă înainte să adormi. Claud să fi fost ăla care ne 
urmărea din mulţime? Un gând răzleţ mi-a şoptit că e 
posibil să fi luat foc. Dar era vag şi îndepărtat, şi tot ce 
conta erau braţele lui Reid în jurul meu, atingerea 
corpului său... 

— Lou... 

Ochii lui mi-au apărut chiar în faţă, mari, neliniştiţi 
şi perfect albaştri. Doar că... n-ar fi trebuit să fie patru 
la număr, nu-i aşa? Am chicotit, deşi s-a auzit mai mult 


ca un hârâit, şi am întins mâna să-i mângâi ridul dintre 
sprâncene. M-a prins de ea. 11 auzeam întretăiat: 

— Stai trează... înapoi în tabără... Vânătorii... vin. 

Vin. 

Vin după tine, scumpo. 

Groaza m-a lovit ca un pumn în burtă şi mi-a pierit 
râsul. M-am cutremurat lângă Reid şi am încercat să-l 
cuprind de mijloc, dar braţele nu voiau să mă asculte. 
îmi atârnau pe lângă corp, grele şi inutile. M-am 
ghemuit lângă el. 

— Vine mama după mine, Reid. 

Am simţit vag că mă ridică în braţe — buzele lui 
care-mi dezmierdau alinător urechea — şi m-am căznit 
să-mi adun gândurile împrăştiate, să alung umbrele 
care-mi întunecau vederea. 

Dar umbrele nu erau albe — iar umbra aceasta era 
orbitoare, incandescentă, îmi sfâşia gâtul şi se ospăta 
cu sângele meu... 

— N-o las să-ţi mai facă vreun rău. 
— Mi-aş dori să fiu soţia ta... 

S-a crispat la auzul acestei mărturisiri neaşteptate, 
dar eu uitasem deja că spusesem ceva. Cu o ultimă 
inspiraţie toropită — de pin, fum şi el —, m-am 
cufundat în beznă. 


CRUCILE PE CARE LE AVEM DE 
PURTAT 


Lou 


M-AM TREZIT ÎN ZARVA UNOR GLASURI CARE SE 
certau. Deşi durerea din spate îmi dispăruse ca prin 
farmec, încă mai simțeam o apăsare, o greutate în 
piept. Aveam limba unsă cu miere, aşa că era cât pe ce 
să nu remarc gustul metalic, înţepător, ascuns sub 
dulceaţa ei. Ar fi trebuit să dau dovadă de căință, dar 
oboseala mă împiedica să simt altceva decât apatie. Ca 
atare, n-am deschis ochii imediat, mulţumită să mă 
prefac că dorm şi să mă bucur că pot respira. 

Mă întinseseră pe burtă, iar aerul nopţii îmi mângâia 
pielea spatelui. Pielea dezgolită a spatelui. Era cât pe 
ce să pufnesc în râs şi să mă dau de gol. 

Perverşii îmi tăiaseră cămaşa. 

— Ce se întâmplă? s-a burzuluit Reid. 

Ii simţeam trupul fierbinte alături de mine şi mâna 
care o strângea pe a mea. 

— Nu trebuia să se fi trezit până acum? 

— Uită-te şi tu, Diggory! i-a răspuns Coco, la fel de 
arţăgos. Arsurile i s-au vindecat deja. Ai răbdare să se 
vindece şi rănile interne. 


— Rănile interne! 7 
Parcă îl şi vedeam cum se înroşeşte la faţă. 
Coco a oftat exasperată. 

— Este omeneşte imposibil să mişti un cuţit — 
darămite să-l arunci — doar cu aerul pe care-l ai în 
plămâni. Ca să compenseze, şi-a folosit şi aerul din 
sânge, din ţesuturi... 

— Ce-a făcut? 

De data asta, avea un ton periculos de blând. 
înşelător de blând. Dar nu reuşea să-i ascundă furia, 
căci îmi strângea degetele ca într-o menghină. 

— Putea să moară. 

— Trebuie să faci sacrificii ca să obţii ceva. 

Reid a scos un pufnet. Un sunet urât şi neobişnuit. 

— Mai puţin tu, din câte observ. 

— Poftim? 

Mi-am înăbuşit un geamăt şi am rezistat impulsului 
de a interveni între ei. Reid era un idiot, dar azi avea să 
se înveţe minte. 

— Ai auzit foarte bine ce-am spus! s-a răţoit Reid, 
neintimidat de cât de aproape se afla Coco de arterele 
lui. Lou e altă persoană când foloseşte magia. Emoţiile, 
judecata — de la întâmplarea de ieri, de la iaz, parcă e 
bezmetică. Astă-seară a fost chiar mai rău. Tu însă 
foloseşti magia fără să păţeşti ceva. 

Mi-a dispărut orice dorinţă de a-l apăra de Coco. 
Bezmetică? Am făcut un mare efort de voinţă ca să-mi 
menţin respiraţia egală şi liniştită. Indignarea mi-a 
alungat oboseala şi inima a început să-mi bubuie la 
auzul acestei mici trădări. Eu zăceam suferindă şi el 


avea tupeul să mă insulte? Atât la iaz, cât şi la 
cârciumă, nu făcusem altceva decât să-i salvez viaţa 
măgarului nerecunoscător! 

Scoate-i matele, Coco! 

— Dă-mi câteva exemple clare. 

M-am încruntat pe sacul de dormit. Nu era răspunsul 
la care m-aş fi aşteptat. Mi s-a părut mie sau i se simţea 
îngrijorarea în glas? Totuşi, Coco n-avea cum să 
accepte o asemenea aiureală. 

— Şi-a vopsit părul fără niciun pic de chibzuinţă. A 
sărit să-l strângă pe Beau de gât când n-a ieşit ce voia 
ea, recita Reid, de parcă bifa lucruri pe o listă atent 
întocmită. Pe urmă a plâns, a plâns de-a binelea... 

— Pentru tine şi-a vopsit părul aşa, a replicat Coco, 
pe un ton profund dispreţuitor şi tăios. 

Am întredeschis un ochi, uşor îmbunată. Prietena 
mea se uita la Reid cu o figură duşmănoasă. 

— în afară de asta, are tot dreptul să plângă. Nu toţi 
suntem constipaţi emoţional ca tine. 

Reid a fluturat scurt din mână. 

— E mai mult decât atât. La cârciumă, s-a răstit la 
Claud Deveraux. A pufnit-o râsul când l-a rănit pe 
vânătorul de recompense — chiar dacă şi-a făcut rău şi 
ei cu ocazia asta. I-ai văzut vâ- nătăile de pe coaste. 
Scuipa sânge, a continuat el, trecându-şi agitat mâna 
prin păr şi scuturând din cap. Asta înainte să-i ucidă 
amicul şi să fie la un pas de a-şi pierde viaţa chiar. Mă 
îngrijorează. După ce l-a omorât, a fost o clipă când 
semăna... semăna leit cu... 

— Să nu îndrăzneşti să spui asta! 


— N-am vrut să... 

— Ajunge! 

Erau încă stropi de sânge pe mâna în care Coco 
strângea o fiolă cu miere. îi tremurau degetele. 

— N-am cum să te consolez, a zis ea. Ne aflăm într-o 
situaţie complicată. Genul ăsta de magie — în care 
echilibrul dintre viaţă şi moarte atârnă de un fir de păr 
— necesită sacrificii. Natura cere echilibru. 

— Nu e nimic natural în toată treaba asta, a zis Reid, 
îmbujorat, apăsând tot mai tare pe fiecare cuvânt. E 
împotriva firii. E... e ca o boală. O otravă. 

— Asta-i crucea pe care trebuie s-o purtăm. Ți-aş 
spune că magia nu se rezumă doar la moarte, dar nu m- 
ai asculta. Ai şi tu otrava ta în sânge. Sânge pe care o 
să ţi-l fierb dacă mai vorbeşti aşa de faţă cu ea, a spus 
Coco dintr-o suflare, după care a lăsat capul în pământ 
Dar ai dreptate. E împotriva firii ca o mamă să-şi ucidă 
copilul. Urmează o perioadă în care starea lui Lou se va 
agrava. Va fi mult mai rău decât acum. 

Reid mi-a strâns mâna şi amândoi s-au uitat la mine. 
Am închis imediat ochiul. 

— Ştiu, a spus el. 

Am inspirat adânc, ca să mă reculeg. Apoi am mai 
inspirat o dată. Dar nu reuşeam să alung furia pe care 
mi-o treziseră vorbele lor, nici durerea ascunsă în 
spatele acesteia. Nu era deloc o conversaţie plăcută. Nu 
erau cuvintele pe care sperai să le auzi de la persoanele 
dragi. 

„Urmează o perioadă în care starea lui Lou se va 
agrava. Va fi mult mai rău decât acum.” 


Chipul mamei mi-a redeşteptat o amintire. Când 
aveam paisprezece ani, îmi adusese un partener, 
insistând să-mi trăiesc viaţa în doar câţiva ani. îl chema 
Alee şi avea un chip sfâşietor de frumos. Pentru că 
bănuiam că e îndrăgostit de altă vrăjitoare, l-am 
urmărit într-o noapte până la L'Eau Melancolique... şi l- 
am văzut făcând dragoste cu iubita lui. După 
întâmplarea asta, mama m-a ţinut în braţe până am 
adormit şi mi-a şoptit: „Dacă ai curaj să priveşti, 
scumpa mea, ai curaj să descoperi.” 

Poate că totuşi nu eram atât de curajoasă pe cât mă 
credeam. 

Nu. Cu siguranţă, Reid şi Coco se înşelau. Mă 
simţeam foarte bine. Nu eram bezmetică. Ca s-o 
dovedesc, am deschis ochii, mi-am dres glasul şi... m- 
am trezit nas în nas cu o pisică. 

— Uf Absalon! 

M-am tras înapoi, speriată, şi m-am înecat iar din 
cauza mişcării prea bruşte. Cămaşa de pe mine — tăiată 
fâşii la spate — a zburat în lături. 

— Te-ai trezit! 

Reid s-a aplecat, cu chipul radiind de uşurare, şi mi-a 
atins timid fața, dezmierdându-mi obrazul cu degetul 
mare. 

— Cum te simți? 

— Ca dracu'. 

A îngenuncheat şi Coco lângă mine. 

— Sper că ai şterpelit mai multe haine de la 
vânzătorul ambulant. Celelalte ţi s-au topit efectiv în 
piele. A fost o adevărată distracție să le scot de pe tine. 

— Asta dacă-ți plac spectacolele groteşti, a zis Beau, 


apropi- indu-se tiptil de noi. Nu te sfătuiesc să te uiţi 
acolo, a adăugat, făcând semn peste umăr, decât dacă 
ţii morţiş să admiri un boţ de came şi cârpe. Şi cina lui 
Ansei, de la care şi-a luat adio imediat ce ţi-a văzut 
rănile. 

Am aruncat o privire spre capătul celălalt al 
Văgăunii, unde stătea Ansei, cu o figură dezolată, în 
vreme ce madame Labelle se frământa în jurul lui. 

— Ar fi bine să te schimbi, a zis Coco. E aproape 
miezul nopţii şi, cât de curând, trebuie să apară 
mătuşă-mea. 

Reid i-a aruncat o privire urâcioasă şi s-a postat în 
faţa mea. 

— Ţi-am spus deja că Lou vine cu mine. 

Coco s-a aprins imediat. 

— Şi eu ţi-am spus... 

— închideţi pliscul, amândoi! 

Cuvintele mi-au ieşit din gură înainte de a apuca să 
le opresc. M-am cutremurat, văzându-le figurile şocate. 
Au schimbat o privire, comunicând fără să scoată o 
vorbă. Dar, în mintea mea, încă răsuna. Bezmetică. M- 
am silit să zâmbesc şi am trecut în faţa lui Reid. 

— Scuze. Nu trebuia să spun asta. 

— Ba trebuia, m-a contrazis Beau, ridicând dintr-o 
sprânceană şi studiindu-ne pe toţi trei cu o curiozitate 
nedisimulată. 

în momentul în care a aplecat capul, îngândurat, de 
parcă vedea tensiunea din aer, m-am încruntat. Poate 
că Reid avea dreptate. Poate că nu eram în apele mele. 
Niciodată nu simţisem nevoia de a-i cere iertare pentru 
că-i spusesem să tacă dracului din gură. 


— Amândoi sunt insuportabil de enervanţi, a ţinut să 
adauge Beau. 

— Râde ciob de oală spartă, i-a retezat-o Coco. 

— Pentru ultima oară vă mai spun, merg unde vreau 
eu, am zis. într-adevăr, astă-seară a fost un dezastru, 
dar, cel puţin, am aflat că înmormântarea 
arhiepiscopului va avea loc peste două săptămâni. Ne ia 
zece zile de mers întins ca să ajungem la Cesarine. 
Ceea ce înseamnă că avem la dispoziţie doar vreo două 
zile ca să discutăm cu vrăjitoarele de sânge şi cu 
vârcolacii. 

L-am săgetat pe Reid cu privirea, când a dat să mă 
întrerupă. 

— Trebuie să mergem mai departe cu planul, aşa 
cum am vorbit. Noi ne ducem în tabăra vrăjitoarelor de 
sânge. Voi mergeţi la Le Ventre. Ne revedem în 
Cesarine cu o zi înainte de înmormântare. II trimiteţi pe 
Absalon să-mi comunice ora şi locul... 

— N-am încredere în matagot, a spus Reid, 
posomorât. 

Absalon a scuturat din coadă la el. 

— Dar el te place foarte mult, am spus, aplecându-mă 
să-l scarpin între urechi. în afară de asta, ne-a salvat de 
Modraniht, când le-a transmis Vânătorilor mesajul lui 
madame Labelle. Dacă-mi aduc bine aminte, şi la planul 
ăla ai strâmbat din nas. 

Reid a strâns din dinţi, fără să spună nimic. 

— Le Ventre? a întrebat Beau, nedumerit. 

— Teritoriul haitei, i-am răspuns scurt. 

Bineînţeles că nu călcase în acel colţ rău famat al 
regatului său. Majoritatea oamenilor îl evitau. Inclusiv 


eu. 

— La Riviere des Dents se varsă într-o mlaştină din 
sudul Belterrei. Acolo şi-au stabilit vârcolacii teritoriul. 

— Dar de ce se numeşte „stomacul”? 

— Dinţii conduc la stomac. Pe lângă asta, vârcolacii îi 
mănâncă pe toţi cei care intră nepoftiţi pe pământul lor. 

— Nu chiar pe toţi, a mormăit Reid. 

— E un plan de tot rahatul, a zis Beau. Abia dacă 
avem timp să ajungem la înmormântare, darămite să 
mai trecem şi pe la Le Ventre? Nu mai vorbesc de 
tâmpenia de a-l atrage pe tata în această alianţă. Aţi 
fost şi voi la cârciumă, nu? Aţi văzut afişele poliţiei? 
Oamenii ăia voiau să vă taie capetele... 

— Mie. Nu şi lui Reid. Dintr-un motiv sau altul, taică- 
tu nu vrea să-l omoare. Poate că ştie deja de legătura 
lor, iar, dacă nu ştie, o să afle cât de curând. O să le 
facem noi cunoştinţă. 

M-am întors în spatele lui Reid, ca să-mi schimb 
hainele. Era suficient de lat în spate ca ascundă trei ca 
mine. 

— Şi, ca să ştii de la mine, am adăugat, singurul 
motiv pentru care îi permit lui frate-tu să-şi dea aere de 
stăpânitor e că nu mi-a văzut încă ţâţele, şi nici n-o să le 
vadă vreodată. 

— Vai, soro, îmi frângi inima! a zis Beau. 

— Gura! a strigat Reid, cu gâtul congestionat. Să nu 
mai aud un cuvânt. 

Interesant. Nu considera de cuviinţă să-şi ceară 
iertare. Aveam un gust amar în gură care nu-mi plăcea 
deloc — un soi de regret şi nesiguranţă şi... încă ceva. 
Dar nu-mi dădeam seama ce anume. 

— Ar fi bine să plecaţi cât mai repede, am spus. După 
memorabila noastră vizită la Saint-Loire, o să fie drumul 


înţesat de vânători de recompense. Nu-i exclus ca şi 
Vânătorii să fi făcut cale întoarsă între timp. Reid, ştiu 
că încă nu te împaci cu magia, dar 

madame Labelle va trebui să te deghizeze din nou. Am 
mai putea s-o rugăm... 

M-am oprit când am auzit-o pe Coco pufnind în râs. II 
privea pe Reid cu o figură nerăbdătoare. 

— Abia aştept să aud asta. 

Am scos capul de după braţul lui Reid şi am întrebat: 

— Ce anume să auzi? 

A făcut semn din cap către Reid. 

— Haide! Spune-i! 

Acesta a întins gâtul şi s-a uitat peste umăr la mine, 
în timp ce-mi trăgeam cămaşa mov pe cap şi pantalonii 
strâmţi, din piele, pe picioare. Apoi m-am aplecat să-mi 
leg şireturile. 

— Nu pot să fac asta, Lou, a mormăit el, în cele din 
urmă. 

M-am îndreptat de spate şi i-am aruncat o privire 
încruntată. 

— Ce nu poţi să faci? 

A clătinat lent din cap şi roşeaţa de pe gât i-a urcat 
în obraji. A încleştat fălcile şi a ridicat bărbia. 

— Nu mai suport magia. Chiar nu mai pot. 

M-am uitat lung la el şi, cât ai clipi, am înţeles ce se 
petrece. Atitudinea lui distantă, trădarea faţă de mine, 
îngrijorarea lui — toate aveau noimă acum. 

„Lou e altă persoană când foloseşte magia. Emoţiile, 
judecata. .. parcă e bezmetică.” 

„îmi fac griji pentru ea.” 

„A fost o clipă când semăna... când semăna leit cu...” 


Mama ei. Nu fusese nevoie să ducă fraza la capăt. 

„E împotriva firii”, mai zisese el. 

împotriva firii. 

Amărăciunea îmi inunda gâtul acum, amenințând să 
mă sufoce, şi, în sfârşit, mi-am dat seama ce era. 
Ruşine. 

— Ce scuză convenabilă! 

Pe sub braţul lui Reid, am zărit-o pe Coco cum îl 
apucă pe Beau de cot şi îl trage după ea, fără să 
întâmpine vreo împotrivire din partea lui. După ce s-au 
îndepărtat, Reid s-a întors cu faţa la mine şi s-a înclinat 
să mă privească în ochi. 

— Nu e ce crezi tu. 

— Oamenii nu se schimbă cu adevărat, am dreptate? 

— Lou... 

— O să mă numeşti şi pe mine creatură? Nu te-aş 
condamna. 

Mi-am dezvelit dinţii şi m-am aplecat spre el, de 
parcă voiam să-l muşc. Niciodată, în cei optsprezece 
ani de viaţă, nu permisesem cuiva să mă facă să mă 
simt cum mă simţeam acum. Uram lacrimile care mă 
podideau, greaţa care îmi zguduia stomacul. 

— Doar sunt anormală. Bezmetică. 

A înjurat în barbă şi a închis ochii. 

— Ai tras cu urechea. 

— Bineînţeles c-am tras cu urechea! Cum îndrăzneşti 
să mă insulţi ca să-ţi justifici povestea mincinoasă? 

— Gata! Opreşte-te! 

A deschis ochii şi m-a prins de braţe, dar fără pic de 
brutalitate. 

— 'Ţi-am zis că nu mă deranjează că eşti vrăjitoare. 


N-am minţit. — Aiurea! 

M-am smuls din strânsoarea lui şi am privit cu inima 
sfâşiată cum îi cad mâinile pe lângă corp. O clipă mai 
târziu, l-am cuprins de mijloc şi mi-am îngropat faţa la 
pieptul lui. L-am strâns cât puteam de tare şi am rostit 
cu voce sugrumată: 

— Nici măcar nu mi-ai dat ocazia să demonstrez cine 
sunt înainte de a mă judeca. 

M-a îmbrăţişat şi el, chiar mai tare, acoperindu-mă 
cu trupul lui, de parcă m-ar fi putut proteja de lume. 

— E vorba de magie. N-are nicio legătură cu tine. 

— Magia face parte din mine. Şi din tine. 

— Nu-i adevărat. Vreau toate acele părticele din tine 
pe care le sacrifici. Te vreau pe tine — întreagă şi 
nevătămată. 

S-a desprins de lângă mine ca să mă privească, cu o 
flacără pătimaşă în ochii lui albaştri. 

— Ştiu că nu-ţi pot impune să renunţi la magie, aşa 
că n-o să fac asta. Dar pot să i-o impun mamei. Pot să 
mi-o impun mie. Pot însă, a adăugat şi mi-a dat un fir de 
păr de pe obraz, să te rog să fii precaută. 

— Cred că glumeşti. 

în sfârşit, în sfârşit, m-am retras din braţele lui, căci 
mintea se dovedea mai puternică decât inima. 

— Te porţi de parcă aş fi defectă. Sau... sau o bucată 
de sticlă care stă să se spargă. Dă-mi voie să te 
informez că practic magia de-o viaţă. Ştiu foarte bine ce 
fac. 

— Lou. 

A dat să mă atingă din nou, dar l-am plesnit peste 
mână. Ochii îi ardeau mai intens, mai fierbinte. 


— Nu eşti în apele tale. 

— Tu vezi doar ce vrei să vezi. 

— Crezi că vreau să te consider... 

— Cum să mă consideri? Diabolică? 

M-a strâns cu putere de umeri. 

— Nu eşti diabolică. 

— Normal că nu sunt! 

Mi-am şters o lacrimă de la ochi, înainte să cadă, 
înainte s-o vadă el. Niciodată nu-mi îngăduisem să mă 
simt neputincioasă, să mă simt rușinată, şi nu 
intenţionam să încep acum. 

— Cu alte cuvinte, ai fi în stare să-ţi pui în primejdie 
viaţa — viaţa mamei tale, viaţa fratelui tău —, refuzând 
să foloseşti magia în timpul călătoriei? 

— Orice-aş face, tot blestemat sunt. 

L-am privit îndelung. I se citea convingerea în priviri 
cu o claritate mai brutală şi mai tăioasă decât m-aş fi 
aşteptat. Partea rănită din mine îşi dorea ca el să sufere 
pentru nesăbuinţa lui. în situaţia de faţă, fără magie, ar 
fi murit cu toţii pe drum, iar, dacă scăpau cumva cu 
viaţă, mureau sigur în Le Ventre. Reid îi submina din 
cauza prejudecăţilor, îi slăbea din cauza temerilor. Iar 
cei slabi nu supravieţuiau unui război. 

Reid trebuia să supravieţuiască. 

— Ba nu eşti. 

Am plecat de lângă el, resemnată, şi mi-am îndreptat 
umerii. Viaţa lui era mult mai importantă decât orgoliul 
meu rănit. Mai târziu — când toate acestea se vor fi 
sfârşit — aveam să-i arăt cât de amarnic se înşelase în 
privinţa magiei. în privinţa mea. 

— înainte să sară în aer cârciuma, Claud Deveraux s- 


a oferit să mă ajute oricând voi avea nevoie. Diseară, 
trupa de teatru porneşte spre Cesarine. O să mergi şi tu 
cu ei. 


TROUPE DE FORTUNE 


Reid 


CEILALŢI N-AU PROTESTAT APROAPE DELOC FAŢĂ 
de soluția lui Lou. 

Mi-a părut rău. Poate că ar fi plecat urechea la 
spusele lor. Pe mine nu dorise să mă asculte. Când ne 


strânseserăm bagajele — o învălmăşeală de noroi, 
zăpadă şi sânge —, încercasem zadarnic să mă înţeleg 
cu ea. 


Planul — isteţ, ce-i drept — depindea în întregime de 
Claud Deveraux. 

Nu-l cunoşteam pe Claud Deveraux. Mai important 
decât atât, el ne cunoştea pe noi — sau, cel putin, părea 
s-o cunoască pe Lou. Se arătase fascinat de ea la 
cârciumă. O văzuse folosind magia. Ştia că e vrăjitoare. 
Chiar dacă eu mă lămurisem că ele nu erau diabolice 
din fire, oamenii din regat nu ştiau asta. Dacă era 
dispus să ne ajute, ce spunea asta despre el? 

— E salvarea ta, bombănise atunci Lou, în timp ce 
îndesa sacul de dormit în raniţa mea. Ne-a salvat viaţa 
aseară. Putea să ne lase să murim, dar n-a facut-o. E 
limpede că nu ne vrea răul, ceea ce nu putem spune 
deşpre alții, şi nimănui n-o să-i treacă prin cap să te 
caute într-o trupă de teatru. O să fii ascuns fără magie. 


Acum cobora în goană dealul, către Saint-Loire. 
Ceilalţi se ţineau după ea. Eu am rămas în urmă şi mă 


uitam spre liziera 
130 SHELBY MAHURIN 


pădurii. Un fulg de zăpadă a căzut din cerul încă 
acoperit de nori şi mi-a picat pe obraz. In urma lui, 
peste pădure s-a aşternut o tăcere nepământeană. 
Precum calmul dinaintea furtunii. Când m-am întors, mi 
s-a părut că zăresc doi ochi incandescenţi. Mari. Argin- 
tii. M-am răsucit, străbătut de un fior rece, dar n-am 
văzut nimic în afară de arbori şi umbre. 

Am luat-o pe urmele celorlalţi. 

Actorii forfoteau în piaţa satului, îşi încărcau 
cuferele, instrumentele şi recuzita, pregătindu-se de 
plecare. Claud Deveraux le dădea indicaţii. Zburda de 
colo până colo şi bătea încântat din palme. Ca şi când 
era absolut normal să-şi facă bagajele în miez de noapte 
şi să pornească la drum înaintea unei furtuni. 

Lou s-a oprit în mijlocul uliţei şi îi urmărea 
gânditoare. Ne-am oprit şi noi odată cu ea. 

— Ce s-a întâmplat? am întrebat. 

Mi-a făcut semn să tac fiindcă vorbea Claud 
Deveraux. 

— Hai, Zenna! a zis el, ţopăind spre o femeie 
durdulie, cu părul de culoarea levănţicii. Trebuie să 
plecăm înainte să se lumineze de ziuă. Zeița Fortuna 
tine cu cei care-şi încep călătoriile sub luna nouă. 

Am clipit de câteva ori, ca să-mi alung fulgii căzuţi 
peste pleoape. 

— Mda, a bombănit Zenna şi a azvârlit un instrument 
în căruţa mai mică. 

Purta o mantie ciudată. Mov-închis. Posibil albastră. 
Pe ea străluceau nişte punctişoare ce păreau a fi stele. 


Constelații. 

— Numai că Zeița Fortuna a lăsat Cesarine de 
izbelişte acum ani de zile. 

— Hei! a zis monsieur Deveraux, legănând mustrător 
din deget. Niciodată să nu-ţi pierzi speranța. Poate că o 
s-o întâlnim acolo. 

— Sau poate o să ardem pe rug. 

— Absurdite! Oamenii din Cesarine au nevoie de 
cineva care să-i înveselească. Şi cine să facă asta mai 
bine decât noi? In curând, 

îi vom purta pe muşteriii de la La Mascarade des 
Crânes5 într-o lume a voioşiei şi fanteziei. 

— Splendid, a spus Zenna, scărpinându-se pe nas. 

Deşi aducea cu Coco la ten, nu avea nicio cicatrice 
pe piele. Poate că era atrăgătoare, dar machiajul 
încărcat — ochii conturaţi cu negru şi buzele roşii ca 
sângele — îi ascundea trăsăturile. 

— Seraphine şi cu mine vrem trei la sută din 
încasări, ca să merite efortul, Claud, a continuat ea. 
Pentru înmormântarea asta mergem direct în flăcările 
iadului. 

— Fireşte, fireşte, a zis el şi s-a întors cu spatele, 
fluturând din mâini, ca să zorească alt actor. Vă dau 
patru, ca să fie toată lumea mulţumită. 

Coco a înghiontit-o pe Lou. De data asta, Lou n-a mai 
stat pe gânduri. 

— Bonjour, monsieur Deveraux! Ne-am cunoscut deja 
aseară, dar nu mă cheamă Lucida. Mă numesc Louise le 
Blanc, iar aceştia sunt prietenii mei, Reid şi Ansei 
Diggory, Cosette Monvoisin, Beauregard Lyon şi Helene 


5 Mascarada Craniilor (în franceză) (n. red.). 


Labelle. 

Louise Ie Blanc. Nu Louise Diggory. Mi-am păstrat 
privirea dreaptă. Impasibilă. 

Bărbatul a ridicat din sprâncene şi i-au sticlit ochii, 
semn că o recunoştea. Dar era totodată surprins. Ne-a 
studiat pe toţi, după care şi-a reîndreptat atenţia către 
Lou. 

— Măi să fie! lată că ne reîntâlnim, micuţo! Ce 
surpriză plăcută! 

Ceilalţi actori s-au oprit din încărcarea bagajelor şi 
ne urmăreau curioşi. Mai erau doar două cufere jos, 
dintre care unul prea ticsit ca să poată fi închis aşa cum 
trebuie. Din el se revărsau ţesături sclipitoare. Pene 
rozalii zburau prin aer şi se aştemeau pe zăpadă. 


Lou i-a aruncat un zâmbet fermecător. 

— Ai spus că mă poţi ajuta. Sunt gata să-ţi accept 
propunerea, dacă mai e valabilă. 

— Serios? 

— Foarte serios, a răspuns Lou, încuviinţând din cap, 
şi a făcut semn spre afişele poliţiei lipite peste tot în jur. 

Spre ruinele fumegânde ale cârciumii. 

— Poate n-ai observat, dar eu şi prietenii mei am 
făcut o impresie puternică asupra Maiestăţii Sale 
Regale. 

— Aşa se întâmplă dacă-l omori pe Sfântul Părinte, a 
spus cu blândeţe o tânără din spatele lui Deveraux. 

Işi împletise flori în părul cârlionţat şi strângea în 
pumn cruciuliţa pe care o purta la gât. Am întors 
privirea, abia stăpânindu-mi emoția tot mai mistuitoare 
care-mi ardea nestingherită inima. 

— Ai idee pe câte dintre surorile mele le-a ucis 


Sfântul tău Părinte? a întrebat Lou, continuând să 
zâmbească. 

Femeia s-a făcut mică. 

— Eu am... am... 

Ansei a pus o mână pe braţul lui Lou, legănând 
dezaprobator din cap. Eu mă uitam hipnotizat la pene. 
Mă uitam la zăpada care se infiltra printre firicelele lor 
roz. O clipă doar. O clipă îmi mai trebuia ca să-mi vin în 
fire, să-mi regăsesc calmul. Atunci mâna mea avea să o 
înlocuiască pe a lui Ansei. Aveam s-o ajut pe Lou să-şi 
reamintească. Aveam să uit de creatura chinuitoare 
care-mi sfâşia pieptul... 

Femeie cârlionţată s-a îndreptat de umeri. Era mai 
înaltă decât Lou. Aproape la fel de înaltă ca madame 
Labelle. 

— Chiar şi aşa, nu merita o asemenea soartă. 

Mi-aifost ca un fiu, Reid. 

Mi s-a tăiat răsuflarea şi bestia s-a dezlănţuit. M-am 
retras şi mai mult în sinea mea. Parcă simţindu-mi 
durerea, Lou s-a postat în faţa mea. 

— Zău aşa? Şi ce anume merita? 

— Lou, a şoptit Ansei. 

Mi-am dat seama ca prin vis că se uită la mine. 

— Linişteşte-te! a adăugat el. 

— Da. Ai dreptate. 

Scuturând din cap, Lou l-a bătut pe mână şi şi-a 
reîndrep- tat atenţia către Deveraux. Femeia cârlionţată 
ne urmărea cu ochi mari. 

— Avem nevoie de cineva care să ne ducă la 
Cesarine, monsieur. Au apărut o serie de complicaţii şi 
e periculos să călătorim singuri. Mai e loc în căruţe 


pentru câteva persoane? 

— Fireşte. Ar fi o... 

— Doar actorii merg în căruţă, a intervenit Zenna, 
punându-şi mâinile-n sân şi săgetându-l pe Claud cu 
privirea. Nu asta era regula? Nu ziceai tu că nu ne poţi 
oferi casă şi masă, dacă nu ţinem spectacole? a întrebat 
ea, după care s-a întors spre Lou. Claud e un fel de 
colecţionar. li adună doar pe cei mai buni şi mai 
talentaţi în trupa lui. Pe cei mai rari şi mai neobişnuiţi. 
Pe cei excepţionali. 

Deveraux a zâmbit, împreunându-şi mâinile acoperite 
cu mănuşi cadrilate, fără degete. 

— Zenna, scumpa mea, fiinţele excepţionale sunt de 
toate formele şi mărimile. Nu putem subestima pe 
nimeni, a spus el, după care s-a întors stânjenit spre 
Lou. Din păcate, că ne place, că nu ne place, regulile 
sunt reguli şi nu e bine să ne abatem de la ele. Zenna 
are dreptate. Nu permit decât actorilor să călătorească 
împreună cu trupa, a explicat, legănând uşor din cap, 
cu buzele strânse. Dar, dacă tu şi fermecătorii tăi 
tovarăşi sunteţi dispuşi să urcați pe scenă — costumaţi, 
fireşte —, aţi deveni oficial actori. 

— Claud, a mârâit Zenna, oamenii ăştia sunt fugari. 
Vânătorii o să ne taie capetele dacă le oferim adăpost. 

Deveraux a mângâiat-o senin pe părul de culoarea 
levănţicii. 

— Of, scumpo, dar oare nu toţi fugim de ceva? 
Mincinoşii, şarlatanii, poeţii, visătorii şi uneltitorii, toţi, 
până la ultimul. 

— Dar nu ucigaşii. 

A venit în faţă un tânăr şi m-a măsurat curios. Era 
înalt. Rumen la faţă. Cu un păr lung şi negru. Lângă el 


stătea un bărbat care-i semăna izbitor de mult. Ba nu — 
chiar leit. Gemeni. 

— Spune adevărul. L-ai omorât pe arhiepiscop? 

Am scrâşnit din dinţi. 

— Mai contează? a răspuns Lou în locul meu, 
ridicând din sprâncene. E mort şi nu-l mai aduce nimic 
înapoi. 

Tânărul a studiat-o câteva secunde, după care a 
murmurat: 

— Pagubă-n ciuperci! 

Şi ei îl urau. Emoţiile fremătau şi-mi cereau să le dau 
drumul înăuntru, dar eu nu simţeam nimic. Nu simţeam 
nimic. 

Deveraux, care urmărea schimbul de replici — care 
mă urmărea pe mine — cu o figură impenetrabilă, a 
arborat din nou un zâmbet larg. 

— Deci, ce părere aveţi? Vă simţiţi actorii 

Lou s-a uitat la mine. Am încuviințat din cap. Din 
reflex. 

— Minunat! a exclamat Claud, înălţând braţele spre 
cer. 

Ninsoarea se înteţise. 

— Ia spune, monsieur Diggory, care-i rolul tău? Un 
flăcău chipeş şi voinic ca tine sigur va fi pe placul 
mulţimii, mai ales, a zis Deveraux, ţâşnind spre căruţa 
mai mică, de unde a scos o pereche de pantaloni din 
piele, într-o ţinută ca asta. Cu o perucă frumoasă şi 
joben, şi, poate, contur negru la ochi, sigur o să vrăjeşti 
spectatorii, indiferent de interpretarea ta. 

M-am uitat lung la el. 

— Păi... 

— El e povestitor, a zis Lou, repede şi tare, făcând un 
pas înapoi, ca să mă prindă de mână. 

Am remarcat că îşi schimbase postura. Glasul îi suna 
ca un ciripit. îşi intrase deja în rol. Le distrăgea atenţia 
de la... de la mine. 

— Adoră poveştile. Şi ai perfectă dreptate. Ar arăta 
răpitor în pantalonii ăia. Şi cu bustul gol, bineînţeles. 

Lou a rânjit şi mi-a strâns degetele. 

— Splendid! a spus Deveraux, scărpinându-se 
gânditor în barbă. Din păcate, avem deja un povestitor 
în persoana dragii noastre Zenna. 

A făcut semn din cap spre femeia cu păr albastru, 
care n-a pierdut prilejul să-şi exprime încă o dată 
împotrivirea. In felul ei drăgăstos. 

— Vezi? N-avem ce face cu el. Dacă aşa era menit să 
se întâmple, Zeița Fortuna ar fi trimis pe cineva... 

— Ştii să mânuieşti cuţitele alea? 

Ochii machiaţi ai lui Deveraux s-au oprit asupra 
tunicii mele descheiate, asupra cuţitelor prinse în 
banduliera de dedesubt. 

— Ultimul nostru aruncător de cuțite ne-a părăsit 
pentru o trupă din Amandine, şi, a spus el, aplecându-se 
spre mine şi facându-mi cu ochiul, cu toate că eu încerc 
să nu am favoriţi, publicul are. 

— Cred că glumeşti, Claud! a răbufnit Zenna, cu 
ochii scânteind de furie şi mâinile-n şold. Numărul lui 
Nadine era cel mult mediocru — în niciun caz mai bun 
decât al meu —, şi chiar dacă n-ar fi aşa, nu vreau să 
împart bacşişurile cu unii ca ăştia. Nici măcar nu-i 
cunoaştem. Dacă ne omoară în somn? Dacă ne 
transformă în broaşte râioase? Dacă... 

— Iţi spun că te-ai mânjit de ruj pe dinţi? a completat 
Lou. 


Zenna i-a aruncat o privire duşmănoasă. 

— Chiar aşa e, i-a sărit Beau în ajutor. Uite acolo, un 
pic într-o parte. 

încruntată, Zenna s-a apucat să-şi şteargă incisivii. 

Lou a rânjit şi şi-a reîndreptat atenţia spre Deveraux. 

— Cuţitele lui Reid, monsieur, sunt o prelungire a 
mâinilor lui. Nimereşte orice ţintă îi pui în faţă. 

— Minunat! a exclamat Deveraux şi, după ce a mai 
aruncat o privire lungă la ele, s-a întors spre madame 
Labelle. Şi tu, cherie...? 

— Eu sunt... 

— E asistenta lui, a spus Lou, rânjind şi mai larg. Nu 
vrei s-o legăm de o scândură, ca să-ţi facă o 
demonstraţie? 

Deveraux a ridicat din sprâncene. 

— Nu e nevoie, dar îmi place entuziasmul tău. E de-a 
dreptul molipsitor. 

Apoi s-a întors spre Beau şi a făcut o plecăciune 
caraghioasă. Şi-a atins vârful cizmei cu nasul. 

— Dacă-mi permiteţi, înălţimea Voastră, îmi face 
nemăsurată plăcere să vă cunosc. Aştept cu sufletul la 
gură să vă descopăr nenumăratele talente. Dezvăluiţi- 
ne unul dintre ele, dacă sunteţi amabil. Cu ce ne veţi 
ului pe scenă? 

Beau nu zâmbea. A strâmbat din buze. 

— Eu nu urc pe scenă şi în niciun caz n-o să port 
vreun costum roz sau cu pene. Eu o să vă ţin socotelile, 
a adăugat el, oftând, văzând figura impacientată a lui 
Deveraux. 

Deveraux a bătut din palmele sale înmănuşate. 

— De acord! Pentru o faţă regală, vom face o 


excepţie. 

— Dar tu? a întrebat Zenna, uitându-se la Lou cu un 
zâmbet dispreţuitor. Ai vreun talent artistic deosebit? 

— Dacă ţii musai să afli, ştiu să cânt la mandolină. 
Chiar foarte bine, pentru că... 

A lăsat capul în pământ, părând nefiresc de 
şovăitoare. Deşi mic — aproape imperceptibil —, gestul 
ei m-a speriat puţin. Mi-a străpuns pâcla gândurilor. 

— Nu contează. 

— Spune-ne, am zis cu blândeţe. 

— Mama a insistat să învăţ. Şi la harpă, şi la 
clavicord, şi la rebec, dar mandolina era preferata ei. 

M-am încruntat. Habar n-aveam că Lou ştia să cânte 
la un instrument, darămite la mai multe. Mi-a spus la un 
moment dat că nu are voce şi am presupus... Dar m-am 
înşelat. Bătăturile alea de pe degete nu erau de la 
sabie. Mandolina. Mi-am stors creierii, încercând să-mi 
amintesc instrumentul, sunetul lui, dar degeaba. 
Singurul instrument pe care îl ascultasem în copilărie 
fusese orga. Pentru altele nu-mi făcusem timp. 

— Ha ha ha! a râs Zenna, victorioasă. Avem deja un 
muzician. Claud e maestru. Cel mai bun din regat. 

— Bravo lui! a bombănit Lou şi s-a aplecat să culeagă 
penele roz din zăpadă, evitând privirile tuturor. Oricum, 
am spus că nu contează. Nu intru în trupă. 

— Pardon? a zis Claud, acceptând penele cu o figură 
scandalizată. 

Se înteţise vântul în jurul nostru şi era cât pe ce să-i 
zboare jobenul de pe cap. 

— Cred că n-am auzit bine din cauza vijeliei. 

— M-ai auzit foarte bine. 


Lou a arătat spre Ansei şi Coco şi a ridicat vocea. 
Mantia nouă îi era plină de zăpadă. Şi-a strâns-o la gât, 
ca să rămână ascunsă. 

— Noi trei mergem în altă direcţie. 

Deveraux a fluturat din mâini şi penele s-au 
împrăştiat din nou pe jos. 

— E absurd! N-are nicio noimă! Aşa cum tu singură 
ne-ai explicat, e periculos să călătoriţi acum. Trebuie să 
mergeţi cu noi! 

A scuturat atât de aprig din cap, încât i-a zburat 
pălăria în vânt. S-a învârtit prin aer şi a dispărut în 
ninsoare. 

— Nu există îndoială că întâlnirea noastră la 
cârciumă a fost sorocită de însăşi Zeița Fortuna. Mai 
mult decât atât, nu vă pot lăsa să călătoriţi singuri. Nu 
vreau să vă am pe conştiinţă. 

— Nu vor fi singuri. 

O voce necunoscută. Un fior inexplicabil. 

Ca la un semn, eu şi Lou ne-am întors către silueta 
întunecată de lângă noi. 

O femeie. 

Nu observasem când a apărut. Cu toate acestea, 
stătea la o palmă distanţă de noi şi mă privea cu ochi 
palizi şi stranii. Neobişnuit de slabă — aproape 
scheletică —, cu piele de alabastru şi păr de abanos, 
părea mai degrabă strigoi decât om. Am dus instinctiv 
mâna la balisardă. Văzându-mi gestul, femeia a înclinat 
capul, cu o mişcare prea rapidă, prea feroce ca să fie 
firească. 

Absalon se freca de gleznele ei descărnate. 

— Nicholina, a mârâit Coco, arătându-şi dinţii. Unde- 


i mătuşă-mea? 

Pe chipul femeii a apărut un rânjet lent şi crud, care- 
i dezvelea dinţii murdari de sânge. Am tras-o pe Lou 
înapoi, mai departe de ea. 

— Nu-i aici, a răspuns femeia, cu un glas ascuţit şi 
ciudat. Nu-i aici şi nu-i departe, dar ea e mereu 
aproape. Am răspuns la chemarea ta. 


O SIMŢEAM CUM MĂ URMĂREŞTE cu ochii ei stranii, în 
vreme ce încărcăm ultimul cufăr în căruţă. 

Ceilalţi alergau de colo până colo, să lege bagajele, 
să calmeze caii şi să verifice nodurile. Deveraux o 
trăsese pe Lou deoparte şi păreau să se certe cu privire 
la sosirea femeii ciudate. Nu-mi dădeam seama prea 
bine. Din cauza viscolului, nu se vedea aproape nimic în 
jur. Mai luminau doar două felinare stradale. Celelalte 
căzuseră victime furtunii. 

Intr-un final, m-am întors încruntat cu faţa la ea — la 
Nicholina —, dar dispăruse. 

— Te salut, Vânătorule! 

Am tresărit, auzindu-i glasul exact în spatele meu, 
speriat să o văd atât de aproape. Mi s-au încins gâtul şi 
faţa. 

— Cine eşti? am întrebat-o. Cum reuşeşti să te 
furişezi aşa? 

A ridicat un deget uscăţiv la obrazul meu şi a lăsat 
capul într-o parte, de parcă era fascinată de mine. 
Lumina felinarelor îi pâlpâia peste cicatricele care îi 
brăzdau pielea, transformându-i-o într-o dantelărie 
macabră de argintiu şi sângeriu. Mă străduiam să nu 
mă cutremur. 


— Sunt Nicholina le Claire, aghiotanta personală a 
lui La Voisin. 

A strâmbat din buze şi şi-a trecut unghia ascuţită 
peste falca mea. I-a dispărut tonul tineresc şi glasul i s- 
a îngroşat brusc, asemenea unui mârâit gutural. 

— Şi nu intenţionez să-i divulg secretele magiei de 
sânge unui Vânător. 

Ochii palizi i s-au întunecat brusc în momentul în 
care a îndreptat privirea spre Lou. M-a prins cu putere 
de bărbie şi mi-a înfipt unghiile în came. Aproape până 
la sânge. 

— Nici şoricelului său. 

— Ai grijă ce spui, Nicholina! a intervenit Coco, 
punându-se între noi. Lou e protejata mătuşă-mii. Reid 
e protejatul meu. 

— Mmm... Reid, a zis Nicholina, lingându-se lasciv pe 
buze. Numele tău are gust de sare şi aramă, de lucruri 
calde şi umede... 

— încetează! 

M-am îndepărtat de ea, speriat şi scârbit, şi am 
aruncat o privire spre Lou. Ne urmărea cu ochii mijiţi, 
din spatele căruţelor. Deveraux gesticula viguros în faţa 
ei. M-am dus spre ei — hotărât să scap din situaţia în 
care mă găseam —, dar Nicholina s-a luat după mine. In 
continuare prea aproape. Mult, mult prea aproape. I-a 
revenit glasul tineresc. 

— Şoarecii mei îmi şoptesc aşa lucruri urâte despre 
tine, Reid! Aşa lucruri rele şi obraznice! „Cosette, 
regret şi secret”, spun ei. 

„Cosette, regret şi secret.” Nu pot confirma, căci n-am 
gustat niciodată came de Vânător... 


— N-o să începi cu ăsta, a zis Coco, venind repede 
după noi, tocmai când Lou reuşise să scape de 
Deveraux. E însurat. 

— Zău aşa? 

— Da, am răspuns, oprindu-mă brusc, şi m-am întors 
furios la ea. Aşa că, fii amabilă, mademoiselle, şi nu te 
mai ţine scai după mine. 

Femeia a deschis gura într-un rânjet răutăcios şi a 
ridicat din sprâncenele ei subţiri. 

— Pesemne şoarecii mei au fost prost informaţi. Le 
place să şuşotească. Tranca-jleanca, tranca-jleanca. 
Şuşoteli cât e ziua de lungă! 

S-a aplecat spre mine şi mi-a gâdilat urechea cu 
buzele. M-am abținut din nou să reacţionez în vreun fel. 
Nu voiam să-i dau satisfacţie ţicnitei. 

— Umblă vorba că îţi urăşti nevasta. Umblă vorba că 
te urăşti şi pe tine. Şi mai umblă vorba că eşti delicios. 

înainte să-mi dau seama ce are de gând, şi-a trecut 
limba umedă peste obrazul meu. 

Exact atunci a venit şi Lou. îi luceau ochii ca nişte 
văpăi de peruzea. 

— Ce naiba faci? 

A dat s-o îmbrâncească pe Nicholina cu ambele 
mâini, dar femeia se trăsese deja înapoi. Mişcările ei... 
erau aproape imateriale. Insă unghiile înfipte în bărbia 
mea şi saliva pe care mi-o lăsase pe obraz erau cât se 
poate de reale. Am tras de gulerul cămăşii, să mă şterg, 
cu urechile arzând de ruşine. Lou a încleştat pumnii. S- 
a postat ţanţoşă în faţa femeii mai înalte. Tremura de 
furie. 

— 'Ţine-ţi mâinile acasă, Nicholina! 

— Ține-le, ține-le! 

I-au alunecat ochii pe pielea dezgolită a gâtului meu, 
apoi au coborât până la piept. înfometați. M-am crispat 


instinctiv. Mi-am înfrânat impulsul de a-mi încheia 
tunica până la ultimul nasture. 

— Să le ţină el şi pentru mine. Să le ţină şi să le 
dezmierde şi să le strecoare încet... 

Lou a făcut un pas înainte şi din gât i-a ieşit un 
mârâit ameninţător. Aproape că li se atingeau vârfurile 
pantofilor. 

— Dacă-l mai atingi o singură dată, eu ţi le ţin, a zis 
ea şi a mai făcut un pas înainte. i le retez din 
încheieturi, a adăugat şi s-a aplecat spre femeie, 
fremătând de nerăbdare. 

Nicholina i-a aruncat un rânjet  dispreţuitor, 
imperturbabilă, în ciuda vântului tot mai tăios şi a 
frigului tot mai pătrunzător. Coco se uita în jur. 
îngrijorată. 

— Şoricel prostuţ, a murmurat Nicholina. Bărbată-tu 
vânează chiar şi acum. Chiar şi acum, bărbată-tu 
vânează. Ştie prea bine ce vrea, nu mi-a zis să mă 
opresc. 

— Minti! 

Replica mea a sunat prea vehement ca să fie 
convingătoare. Lou stătea neclintită în fața mea. Nu s-a 
întors când i-am pus mâna pe umăr. 

— Las-o, Lou! E... 

— Dar oare se poate opri? a continuat Nicholina, 
învârtindu-se în jurul nostru, ca o fiară care dă târcoale 
prăzii. Să vâneze şi să se oprească? Ori să se oprească 
şi să vâneze? în curând, îi vom gusta sunetele de pe 
acele buze, o, da, fiecare geamăt, fiecare oftat, fiecare 
icnet o să ne minuneze... 

— Nicholina! s-a răstit Coco şi a prins-o pe Lou de 


braţ înainte de a se năpusti asupra femeii. Ajunge! 

— Şarpele şi pasărea ei, pasărea şi şarpele lui, ei se 
iubesc, îndură şi se frământă, şi tânjesc, tânjesc, 
tânjesc... 

— Potoleşte-te! 

S-a schimbat ceva în tonul lui Coco, iar Nicholinei i-a 
pierit zâmbetul de pe faţă. A încetat să se mai învârtă în 
jurul nostru. S-au privit preţ de câteva secunde — 
transmiţându-şi vorbe 

nerostite, sinistre după care Nicholina şi-a dezgolit 
gâtul. Coco s-a uitat lung la această dovadă de 
supunere. Impasibilă. Glacială, într-un final, a dat din 
cap, satisfăcută. 

— Aşteaptă-ne la liziera pădurii. Pleacă numaidecât] 

— Cum doreşti, princesse. 

Nicholina a înălţat capul. S-a oprit S-a uitat la mine, 
nu la Lou. I-a revenit rânjetul pe buze. De data asta, se 
citea în el o promisiune. 

—  Şoricelul tău n-o să te poată ocroti veşnic, 
Vânătorule. Fii cu ochii-n patru. 

Vântul i-a furat vorbele din gură şi le-a învârtejit 
odată cu zăpada, îmi muşcau obrajii, mantia lui Lou, 
părul lui Coco. Am strâns-o pe Lou de mână, ca o 
încurajare tacită, şi m-am speriat Avea degetele 
neaşteptat de reci. Nefiresc de reci. Mai reci decât 
vântul, decât zăpada. Mai reci decât zâmbetul 
Nicholinei. 

Fii cu ochii-n patru fii cu ochii-n patru fii cu ochii-n 
patru. 

— N-o lăsa să te enerveze, i-a şoptit Coco lui Lou, 
după plecarea femeii. Asta urmăreşte. 


Lou a încuviinţat din cap, a închis ochii şi a tras aer 
în piept. Când a expirat, i s-au relaxat umerii şi a ridicat 
ochii la mine. A zâmbit. Am strâns-o la piept, răsuflând 
uşurat. 

— E o adevărată bomboană, a spus Lou, cu vocea 
înăbuşită de tunica mea. 

— Da, este, a zis Coco, uitându-se pe uliţa pe care 
plecase Nicholina. O bomboană care-ţi distruge inima, 
nu dinţii. 

Deveraux a venit spre noi prin zăpadă. Mi-a pus o 
mână pe braţ şi a oftat resemnat. 

— Căruţele sunt gata de plecare, mon ami. Trebuie 
să plecăm prin furtună, altminteri pierdem ocazia. Zeița 
Fortuna e capricioasă. 

Deşi se vedea că e nerăbdător, braţele mele refuzau 
să se mişte. O strângeau pe Lou ca într-o menghină şi 
nu le puteam îndupleca să-i dea drumul. Mi-am îngropat 
nasul în umărul ei şi am strâns-o 

mai tare. Mantia ei avea un miros necunoscut. De nou. 
De blană, de pământ umed şi de ceva... dulce-amărui. 
Nu de magie. Probabil de vin. M-am încruntat şi i-am 
dat gluga la o parte, căutându-i pielea, căldura pe care 
speram s-o găsesc acolo. Dar răceala anormală a 
mâinilor ei îi cuprinsese şi partea de sus a corpului. Mi- 
au îngheţat buzele când am sărutat-o pe gât. M-am uitat 
neliniştit în ochii ei. Erau verzi acum. Atât de verzi! 

— Ai grijă de tine, Lou! 

O tineam adăpostită la pieptul meu şi nu mai vedeam 
pe nimeni în afară de ea. încercam zadarnic s-o 
încălzesc. 

— Te rog să-mi promiţi. 


M-a sărutat şi s-a desprins din braţele mele. 

— Te iubesc, Reid. 

— Nu-i normal ce facem, am zis deznădăjduit, 
întinzând mâinile după ea. Normal era să vin cu tine... 

Dar se îndepărtase deja. A prins-o pe Coco de mână, 
aşa cum ar fî trebuit să mă prindă pe mine. Pe cealaltă 
i-a întins-o lui Ansei. 

— Ne vedem în curând, mi-a promis, dar nu era 
promisiunea pe care o aşteptam. 

Pe care aveam nevoie s-o aud. 

Acestea fiind zise, mi-a întors spatele şi a dispărut în 
furtună. M-am uitat după ea, cu o presimţire neagră în 
suflet. 

Absalon plecase pe urmele lor. 


PRINȚUL DISPĂRUT 


Lou 


COPACII NE PRIVEAU, NE PÂNDEAU, NE ASCULTAU 
foşnetul paşilor prin zăpadă. Păreau chiar să respire, să 
inspire şi să expire, cu fiecare adiere de vânt care ne 
răsfira părul. La fel de vii şi de curioşi ca umbrele care 
se furişau tot mai aproape de noi. 

— îi simţiţi? am întrebat, înfiorându-mă când mi-am 
auzit vocea cum reverberează în tăcerea sinistră. 

Pinii erau mai groşi în partea aceasta de pădure. Mai 
bătrâni. Cu greu ne strecuram printre ramurile lor şi, 
cu fiecare pas, ne atingeau şi ne presărau cristale 
argintii pe păr şi haine. 

— Da, a răspuns Coco, suflându-şi în palme şi 
frecându-le tare, ca să le încălzească. Stai liniştită. 


Copacii de aici îi sunt credincioşi mătuşă-mii. 

M-am cutremurat. Dar nu din cauza gerului. 

— De ce? 

— Vrei o minciună frumoasă sau adevărul urât? 

— Cu cât e mai urât, cu atât mai bine. 

Coco n-a părut amuzată de gluma mea. 

— îi hrăneşte cu sângele ei. 

Am simţit mirosul taberei înainte s-o vedem — un vag 
iz de fum şi salvie purtat de vânt, sub care se ascundea 
o mai intensă mireasmă înţepătoare. De la mică 
distanţă însă, mirosul magiei de 

sânge era inconfundabil. îmi sufoca simţurile, îmi ardea 
nasul şi gâtul, îmi înţepa ochii. Lacrimile îmi îngheţau 
pe gene. Am strâns din dinţi şi am continuat să merg 
prin vântul tăios, urmând-o pe Nicholina prin troienele 
până la genunchi. 

— Mai avem mult? i-am strigat, dar nu m-a băgat în 
seamă. 

O binecuvântare şi un blestem. Nu-mi adresase 
niciun cuvânt de când ne despărţiserăm de Troupe de 
Fortune, în Saint-Loire. Până şi ea părea să se teamă de 
pădure după lăsarea nopţii. 

Coco a închis ochii şi a inspirat cu nesaţ mirosul de 
sânge. Şi ea era mai tăcută de câteva ore încoace — mai 
încordată, mai irascibilă —, dar, când o întrebasem ce 
are, insistase că e bine. 

Ea era bine. 

Eu eram bine. 

Reid era bine. 

Toţi eram bine. 

Câteva clipe mai târziu, Nicholina s-a oprit în dreptul 


unui desiş de pini şi s-a întors spre noi. Ochii săi — de 
un albastru atât de palid acum, încât păreau argintii — 
au zăbovit puţin pe chipul meu, apoi s-au îndreptat spre 
Coco. 

— Bun venit acasă! 

Coco a dat ochii peste cap şi s-a pornit s-o 
îmbrâncească din calea ei, dar Nicholina se făcuse 
nevăzută. La propriu. 

— O bomboană, am repetat, rânjind amuzată de 
supărarea lui Coco. Toată surorile tale simt la fel de 
fermecătoare? 

— Nicholina nu e sora mea. 

Fără să privească în urmă, a dat la o parte o creangă 
şi s-a avântat printre copaci, punând capăt discuţiei. M- 
am uitat după ea şi mi-a pierit zâmbetul de pe faţă. 

Ansei m-a bătut prieteneşte pe braţ şi mi-a aruncat 
un zâmbet firav. 

— Nu-ţi face griji. E puţin agitată, nimic altceva. 

Cu greu m-am abținut să mă burzuluiesc la el. De 
când ştia Ansei mai multe despre sentimentele lui Coco 
decât mine? Parcă ghicindu-mi gândurile deloc 
binevoitoare, a oftat, m-a prins de cot şi m-a tras după 
ea. 

— Haide. O să te simţi mai bine după ce mănânci 
ceva. 

Ca să-i dea dreptate, burta mea a scos un chiorăit. 

Copacii s-au rărit brusc şi ne-am trezit la marginea 
unui luminiş stâncos. Focurile de tabără luminau 
corturile jerpelite, înjghebate din piei de animal. In 
ciuda orei matinale — a gerului şi a beznei —, câteva 
vrăjitoare şedeau adunate în jurul focului, înfofolite în 


blănuri miţoase. Auzindu-ne paşii, s-au întors spre noi, 
cu priviri bănuitoare. Deşi erau de toate vârstele şi 
etniile, pe chipuri aveau aceeaşi expresie chinuită. 
Obraji supti. Ochi flămânzi. Una dintre femei îşi 
strângea părul roşcat în pumni şi plângea pe înfundate. 

Ansei s-a oprit în loc, năucit. 

— Nu mă aşteptam să fie atâţia bărbaţi aici, a zis el, 
uitându-se la un tânăr cam de-o seamă cu el, cu 
nedisimulată amărăciune. Toţi sunt... ca Reid? 

Numele lui m-a sfâşiat ca un cuţit. îmi era dor de el. 
Fără prezenţa lui statornică, nu mă simţeam... în apele 
mele. Ca şi când lipsea o parte din mine. Intr-un fel, 
cred că aşa şi era. 

— Se poate. Dar, şi dacă sunt, nu cred că ştiu asta. 
De mici ni se spune că doar femeile au darul magiei. 
Datorită scumpului nostru Vânător... se schimbă mult 
lucrurile. 

Ansei a încuviinţat din cap şi a întors privirea, cu 
obrajii îmbujoraţi. Când ne-am apropiat, Coco a 
murmurat, fără să se uite la noi: 

— Cel mai bine ar fi să vorbesc singură cu mătuşă- 
mea. 

îmi venea s-o împung cu degetul în obraz, ca s-o 
forțez să se uite la mine. Când ne vorbise despre 
protecţia pe care ne-o va acorda mătuşa ei, despre o 
alianţă cu neamul ei puternic, îmi închipuisem 

cu totul altceva. Vrăjitoarele din faţa mea erau atât de 
şubrede, încât aveam impresia c-o să le dărâme cel mai 
mic vânt sau chiar un strănut. 

— Desigur, am spus. Te aşteptăm aici. 

— Nu-i nevoie. 


Am tresărit cu toţii în momentul în care Nicholina a 
reapărut lângă noi. Nu mai avea tonul tineresc, iar ochii 
ei argintii erau opaci şi goi. Era evident că nu mai avea 
chef să continue spectacolul pe care-l făcuse în 
prezenţa lui Reid. 

— Josephine vă aşteaptă pe toţi trei în cortul ei. 

— Eşti amabilă să nu mai faci asta? am zis. 

A tresăltat şi s-a schimonosit la faţă, parcă scârbită 
de întrebarea mea. Ori, poate, de vocea mea. 

— Niciodată să nu mai intri în vorbă cu noi, 
şoricelule. Absolut niciodată. 

Ochii i s-au animat brusc şi s-a repezit la mine, 
clănţănind sălbatic din dinţi. Ansei s-a tras înapoi — şi 
pe mine odată cu el —, fiind cât pe ce să ne răstumăm 
amândoi. Deşi a intervenit Coco, cu o mână puternică şi 
rapidă, Nicholina s-a apropiat de mine suficient de mult 
cât să-i simt răsuflarea şi să-i văd vârfurile ascuţite ale 
incisivilor. Şi-a fluturat degetele descărnate prin faţa 
mea şi mi-a îngânat ca unui bebeluş: 

— Altminteri, te înghiţim pe nerăsuflate. Da, da, aşa 
vom face... 

— încetează! s-a răstit Coco, îmbrâncind-o din faţa 
mea. Condu-ne la corturile noastre! E târziu. O să 
discutăm cu mătuşa mea după ce ne odihnim. E un 
ordin, Nicholina! 

— La cort. 

— Poftim? 

— La cort, a repetat femeia şi a început să legene din 
cap, reluân- du-şi rolul de nebună. Cort, cort, cort. Un 
singur cort, înţelegi fără efort. Un cort, de împărţit fără 
disconfort... 

— Să-l împărţim? a bâiguit Ansel, uitându-se la Coco, 
cu o privire îngrozită. 

Mi-a dat drumul şi şi-a trecut agitat mâna prin păr, 
după care a început să tragă de tivul tunicii. 

— împărţim un cort? In care... să dormim? 

— Nu, în care să ne-o tra..., am dat să zic, dar m-a 
întrerupt Coco. 

— De ce doar un cort? 

Nicholina a ridicat din umeri şi s-a îndepărtat de noi 
cu spatele. Neavând încotro, ne-am ţinut după ea. 
Vrăjitoarele de sânge de urmăreau cu ochi duşmănoşi, 
dar toate şi-au dezgolit gâturile în faţa lui Coco, exact 
cum făcuse şi Nicholina puţin mai devreme. O singură 
dată mai văzusem acest gest de supunere — când La 
Voisin ne prinsese pe mine şi pe Coco jucându-ne 
împreună pe malul L'Eau Melancolique. Fusese atât de 
furioasă atunci, încât aproape îi dislocase umărul lui 
Coco, în graba de a o despărţi de mine. Coco îşi 
dezgolise gâtul mai repede decât s-ar întoarce un câine 
cu burta în sus în faţa şefului haitei. 

Gestul mi-a dat flori atunci, îmi dădea şi acum. 

Ca şi când mi-ar fi citit gândurile, Ansei a întrebat în 

şoaptă: — De ce fac asta? 

— E un semn de respect şi de supunere, i-am 
răspuns, în timp ce înaintam la câţiva metri în spatele 
Nicholinei şi lui Coco. Aşa cum faci reverenţe în faţa 
capetelor încoronate. Când îşi dezgolesc gâturile, îi 
oferă lui Coco sângele lor. 

— Păi, cum... supunere? 

Imediat ce a trecut Coco, vrăjitoarele ne-au aruncat 
aceleaşi priviri înveninate. Nu le puteam învinovăţi. 
Eram o Dame Blanche, iar Ansei se antrenase să devină 
Vânător. Chiar dacă La Voisin ne permisese să intram 


în tabără, eram la fel de dispreţuiţi ca Reid. 

— în cazul în care Coco ţi-ar bea sângele acum, i-am 
explicat, ar putea să te controleze. Doar pentru o scurtă 
perioadă, fireşte. Dar Vrăjitoarele Roşii îşi oferă de 
bunăvoie sângele, atât ei, cât şi lui La Voisin, care sunt 
un fel de capete încoronate aici. 

— Aha, a zis Ansei, înghițind în sec. Capete 
încoronate. 

— La princesse, am spus, facându-i cu ochiul, şi l-am 
ciupit de braţ. Dar aceeaşi Coco pe care o ştim. 

Ansei nu părea foarte convins. 

— De ce am primit un singur cort, Nicholina? 

Cum Nicholina continua să mormăie în barbă, Coco a 
încleştat pumnii. Din câte se vedea treaba, îşi cam luase 
nasul la purtare de când devenise aghiotanta personală 
a lui La Voisin. 

— Răspunde-mi! 

— Ne-ai părăsit, princesse. Ne-ai lăsat de izbelişte. 
Nu ne mai ajung nici mâncarea, nici păturile, nici 
paturile. Cu fiecare oră care trece, frigul şi foamea mai 
răpun câteva dintre noi. Mare păcat că n-ai putut să 
mai rămâi alături de noi. 

Văzând rânjetul crud de pe faţa femeii, Coco era cât 
pe ce să se împiedice, dar i-am pus o palmă pe spate, ca 
să nu cadă. Când m-a tras lângă ea şi m-a luat de mână, 
am răsuflat uşurată. 

— De ce vrea mătuşa mea să ne vadă chiar acum? a 
întrebat, mai încruntată decât înainte. Ce e atât de 
urgent? 

Nicholina a chicotit. 

— Fiul a dispărut odată cu soarele, s-a culcat în 


spatele stâncii. Dar nu s-a întors acasă, trupul i-a 
dispărut şi au început să dea târcoale vulturii. 

— Vorbeşte pe înţelesul nostru! i-am replicat sec. 

Mult mai răbdătoare decât mine, Coco nu a cerut 
lămuriri. 

— Cine-i băiatul? a întrebat, cu o grimasă pe chip. 

— Cine a fost, a corectat-o Nicholina, cu gura încă 
schimonosită de zâmbetul acela sinistru — prea larg, 


prea fix, prea... sângeros. 

„A murit, a murit”, şoarecii mei mi-au şoptit Murit, 
murit, murit, murit, murit, murit, murit. 

Aha. Acum am priceput de ce plângea femeia de mai 
devreme. 

Nicholina s-a oprit în dreptul unui cort mic şi jerpelit, 
aşezat la marginea taberei, departe de celelalte. Era 
chiar pe buza prăpastiei. Ziua, razele soarelui încălzeau 
platoul stâncos, scăldând zăpada într-o lumină aurie. 
Având vedere deschisă spre munţii din jur, peisajul ar fi 
putut fi nespus de frumos, chiar şi pe întuneric. 

Dacă n-ar fi fost vulturii care dădeau târcoale pe cer. 

I-am urmărit cum coboară — mai jos şi mai jos —, 
până ce Coco mi-a dat drumul la mână şi şi-a pus-o în 
şold. 

— Ai zis că a dispărut, a spus ea înfuriată. Că a 
dispărut, nu că a murit. Vreau să vorbesc numaidecât 
cu mătuşa mea. Dacă trimite patrule de căutare, vreau 
să mergem şi noi. Poate că doar s-a rătăcit. 

Nicholina a legănat voioasă din cap. 

— îl ucide frigul. încetul cu încetul. 

— Am înţeles, a zis Coco, azvârlindu-şi traista în cort, 
fără să se uite înăuntru. Cine-i băiatul, Nicholina? De 


cât timp lipseşte? 

Pe neaşteptate, traista s-a întors prin aer la ea şi a 
lovit-o în cap. Coco s-a răsucit şi a tras o înjurătură 
zdravănă. 

— Ce piz... 

Din cort şi-a făcut apariţia Babette Dubuisson. 

Era aproape de nerecunoscut fără machiajul strident 
— şi cu părul auriu prins într-un coc în vârful capului — 
şi slăbise mult de la ultima noastră întâlnire, în 
Cesarine. Cicatricele îi străluceau ca argintul pe pielea 
fildeşie. Deşi o privea drăgăstos pe Coco, nu zâmbea. 

— îl numeam Etienne Gilly, după scumpa lui mamă, 
Ismay Gilly. 

Coco s-a apropiat de ea şi a îmbrăţişat-o, vizibil 
uşurată. 

— Ce bine că eşti aici, Babette! 

M-am încruntat, uşor descumpănită, cuprinsă de 
senzaţia că aş fi călcat în gol. Cu toate că discuţiile 
dintre Roy şi amicii lui îmi confirmaseră bănuielile cu 
privire la interdicțiile şi femeile suspecte din Cesarine, 
nicio clipă nu mă gândisem la Babette şi la soarta ei. 
Dar Coco, evident, se gândise. M-am întunecat şi mai 
mult la faţă. O consideram prietenă pe Babette — chiar 
dacă nu una foarte apropiată — şi nu voiam să păţească 
ceva. 

Nu-i aşa? 

— Bonjour, mon amour! a zis Babette, sărutând-o pe 
Coco, înainte de a-şi lipi fruntea de a ei. Mi-a fost dor de 
tine! 

După ce şi-au dat drumul din îmbrăţişare, Babette s-a 
uitat curioasă la rana proaspătă de la gâtul meu. îmi 


pierdusem panglica cu care o acopeream de obicei. 

— Bonjour şi ţie, Louise! Ai un păr absolut 
repugnant, dar mă bucur să te văd vie şi nevătămată. 

l-am aruncat un zâmbet obosit şi mi-au revenit în 
minte vorbele lui Reid. „Nu eşti în apele tale.” 

— Vie, da, am spus gânditoare, nevătămată, mai 
puţin. 

— Aiurea. In vremuri ca astea, dacă eşti viu, 
înseamnă că eşti nevătămat, a spus Babette, după care 
şi-a reîndreptat atenţia spre Coco şi a oftat. 

Ii lipsea teatralismul ei obişnuit. Femeia nemachiată 
şi serioasă din faţa mea — cu haine ponosite şi părul 
vâlvoi — nu era Babette pe care o cunoşteam. 

— Din păcate, nu putem spune asta şi despre bietul 
Etienne. Tu, mon amour, crezi că e încă în viaţă, dar eu 
mă tem că a murit — şi nu din cauza frigului. Noi l-am 
cunoscut după numele mamei lui, dar, pentru restul 
regatului, Etienne Gilly este Etienne Lyon. Fiul 
nelegitim al regelui, care a plecat la vânătoare de 
dimineaţă şi nu s-a mai întors. 

MAI MARE DECÂT CELELALTE, cortul lui La Voisin era 
ridicat în mijlocul platoului. In jurul lui, pe pământ, 
erau înşirate câteva cuşti de lemn din care ne priveau 
ochi strălucitori. O vulpe s-a repezit mârâind la zăbrele 
când am trecut, iar Ansei s-a izbit de mine, cu un țipăt 
speriat. S-a înroşit la faţă ca racul, auzind-o pe Babette 
cum chicoteşte. 

— Ce sunt astea? Animale de companie? a întrebat el 
aproape şoptit. 

— Le ținem pentru sânge, a răspuns Coco scurt. Şi 


pentru divinaţie. 

Nicholina s-a încruntat la auzul acestor explicaţii — 
conside- rându-le, probabil, o trădare —, după care a 
dat la o parte mănunchiu- rile de salvie uscată atârnate 
la intrarea în cort. Babette a pupat-o pe Coco pe ambii 
obraji. 

— Ne vedem mai târziu, mon amour! Avem multe de 
discutat 

Coco a strâns-o în braţe un pic mai mult decât era 
nevoie, înainte de a se despărţi. 

înăuntru, La Voisin stătea la o masă improvizată, cu 
un buchet de ierburi care fumega încet în faţa ei. 
Nicholina s-a dus lângă ea şi a luat într-o mână o piele 
de iepure, iar în cealaltă, un cuţit plin de sânge. 
Organele bietei vietăţi zăceau împrăştiate pe toată 
masa. Am încercat să mă fac că nu văd cum îşi linge 
sângele de pe degete. 

La Voisin a ridicat ochii din cartea pe care o citea şi 
m-a fixat cu o privire de gheaţă. Am făcut ochii mari, 
uimită de tenul ei neted. Nu îmbătrânise deloc de la 
ultima noastră întâlnire. Cu toate că avea de trei ori 
vârsta noastră, niciun rid nu-i brăzda fruntea ori buzele, 
iar părul — prins la spate într-un coc ordonat — era 
negru ca smoala. 

M-a trecut un fior când mi-am amintit de zvonurile 
macabre care circulau pe seama ei la Chateau le Blanc: 
cum că ar fi mâncat 

inimi de prunci, ca să-şi păstreze tinereţea, că în fiecare 

an mergea la L'Eau Melancolique, ca să bea sângele 

unei melusine — sau, mai bine zis, să se scalde în el. 
S-au scurs câteva clipe interminabile, timp în care 


ne-a studiat pe mine şi Coco cu ochii ei negri ce 
scânteiau în lumina lumânărilor. Exact ca şi Nicholina, 
privirea i-a zăbovit asupra mea, alunecând agale pe 
lângă obraz, până la cicatricea de pe gât. l-am răspuns 
cu aceeaşi privire neclintită. 

Pe Ansei nu-l cunoştea. 

într-un final, Coco şi-a dres glasul şi a spus: 

— Bonjour, tante!? 

— Cosette, a zis La Voisin, închizând cartea cu un 
pocnet. In sfârşit, ai catadicsit să ne vizitezi. Observ că 
ai aşteptat să apară prilejul nimerit. 

M-am uitat năucită cum prietena mea lasă capul în 
pământ ruşinată. 

— Je suis desolee.” Aş fi venit mai demult, dar nu... 
nu-mi puteam părăsi prietenii. 

La Voisin a ocolit masa, stârnind valuri în fumul 
parfumat. S-a oprit în faţa lui Coco, a prins-o de bărbie 
şi i-a înclinat capul spre lumina lumânării. Coco a 
ridicat şovăielnică ochii spre La Voisin, care s-a 
încruntat, vizibil nemulțumită de ceea ce se citea în ei. 

— Poporul tău murea, în vreme ce tu te distrai cu 
prietenii. 

— Babette mi-a spus ce a păţit Etienne. Am putea 
să... 

— Nu la Etienne mă refer. 

— Atunci la cine? 

— Boala le-a răpus pe Delphine şi Marie. Nu mai 
târziu de săptămâna trecută, Denys a murit de frig. 
Maică-sa a plecat să caute mâncare şi l-a lăsat singur. 


Băiatul a vrut să se ducă după ea. 

6 Bună ziua, mătuşă! (în franceză) (n. red.). 
7 îmi pare rău! (în franceză) (n. red.). 


Ochii i-au devenit tăioşi şi scânteietori ca două bucăţi 
de obsidian. Şi-a retras mâna de pe bărbia lui Coco. 

— Ţi-l mai aduci aminte? Nu împlinise nici doi ani. 

Coco a scos un geamăt, iar mie mi s-a făcut rău. 

— îmi.... a dat ea să spună, dar s-a răzgândit. 

înţeleaptă decizie. La Voisin nu voia s-o audă că-şi 
cere iertare. Voia s-o vadă că suferă. Că fierbe. Pe 
neaşteptate, Coco s-a întors spre mine. 

— Lou, cred... cred că ţi-o mai aduci aminte pe 
mătuşa mea, Josephine Monvoisin, a zis, gesticulând 
disperată când spre una, când spre cealaltă. 

De mila ei, am încuviinţat din cap şi m-am silit să 
zâmbesc. îmi părea necuviincios după o asemenea 
dezvăluire. 

— Bonjour, madame Monvoisin! 

N-am întins gâtul. în copilărie, prima lecţie pe care o 
învăţasem de la Coco era foarte simplă: niciodată să nu- 
mi ofer sângele unei Dame Rouge. Mai cu seamă 
mătuşii ei, care le detesta pe Morgane şi pe Dames 
Blanches chiar mai mult decât mine. 

— Iţi mulţumim că ne-ai primit în audienţă! 

S-a uitat din nou lung la mine. 

— Semeni cu maică-ta. 

— Iar acesta e Ansei Diggory, s-a grăbit Coco să 
adauge. Este... 

La Voisin continua să-l ignore. Nu-şi dezlipea ochii 
de la mine. 

— Ştiu cine e. 

— IJn pui de Vânător, a zis Nicholina, lingându-şi 
buza de jos, cu ochi flămânzi şi sticloşi. Tare frumuşel 
e! 

— Nu e Vânător, a spus Coco pe un ton tăios ca lama 
de cuţit. Nici n-a fost vreodată. 

— E singurul motiv, a zis La Voisin, strâmbând din 


buze cu un dispreţ nedisimulat, pentru care e încă în 
viaţă. 
Văzând privirea sinistră din ochii mătuşii ei, Coco şi- 
a dres repede glasul. 

— Ai... ai zis că Etienne n-a murit. Să înţeleg că l-aţi 
găsit? 

— Nu, nu l-am găsit. 

La Voisin s-a întunecat şi mai tare la faţă, iar 
umbrele din cort au devenit mai apăsătoare. Lumânările 
au început să pâlpâie. Iar cartea ei... s-a mișcat. M-am 
uitat la ea cu ochi mari. Deşi abia perceptibil, coperta 
neagră sigur vibrase. La Voisin i-a mângâiat cotorul, 
după care a scos din ea un pergament. Pe el cineva 
desenase o hartă rudimentară a La Foret des Yeux. în 
ciuda neliniştii care mă stăpânea, m-am aplecat s-o văd 
mai bine. Copacii de cerneală erau împestriţaţi cu 
picături de sânge. 

— Vraja de urmărire a dezvăluit că e în viaţă, dar 
ceva — sau cineva — a ascuns locul exact în care se 
află. 

In momentul în care şi-a aţintit ochii negri asupra 
mea, am simţit o greutate inexplicabilă în piept. 

— Ieri, mai multe patrule au cercetat zona, dar nu i- 
au dat de urmă. Astă-seară, am extins aria de căutare. 

Mi-am pus mâinile-n sân, ca să nu mai tremure. 

— Dacă a plecat de bunăvoie? 

— Mama şi sora lui trăiesc aici. N-ar fi plecat fără să- 
şi ia rămas-bun de la ele. 

— Toată lumea ştie că relaţiile cu familia pot fi 
tensionate. 

— A dispărut imediat ce am acceptat să mă întâlnesc 
Cu voi. 


— Bizară coincidenţă... 

— Nu cred în coincidenţe. 

Ne-a studiat impasibilă, în timp ce ne bâţâiam unii 
lângă alţii, în faţa ei — ca nişte şcolari neastâmpăraţi. O 
situaţie mult îngreunată de faptul că eram prinsă între 
Coco şi Ansei. M-am chinuit zadarnic să par mai înaltă. 

— în mesaj, spuneai că vreţi să formaţi o alianţă cu 
clanul nostru, a reluat ea. Şi că Reid Labelle se 
îndreaptă chiar acum spre Le Ventre, în încercarea de a 
încheia o alianţă cu vârcolacii. După aceea, intenţionaţi 
să mergeţi la Cesarine, ca să discutaţi cu regele. 

M-a străbătut un fior de satisfacţie. Reid Labelle. Nu 
Reid Diggory sau Reid Lyon. Părea numele... potrivit. 
Fireşte, în cazul în care respectam datina neamului 
nostru, putea alege numele Reid le Blanc. Dacă... dacă 
ne căsătoream aşa cum se cuvine, de data aceasta. 

— Intr-adevăr. 

— Răspunsul meu este nu. 

Am clipit, şocată de refuzul ei tăios, dar îşi 
reîndreptase deja atenţia spre harta pe care o vâra cu 
grijă înapoi în cartea ei odioasă. Nicholina chicotea. Cu 
coada ochiului, am zărit-o ţinând în mână iepurele mort 
şi zgâlţâindu-l într-un dans macabru. M-am aprins 
toată şi am încleştat pumnii. 

— Explică-mi de ce. 

— E foarte simplu. 

Mi-a aruncat o privire atât de imperturbabilă, încât 
îmi venea să urlu. 

— O să daţi greş. Nu vreau să-mi pun neamul în 
pericol de dragul misiunii voastre nesăbuite. 

— Mătuşă Josephine..., a spus rugător Coco, dar La 
Voisin i-a curmat vorba cu un gest scurt din mână. 


— Ştiu ce spun semnele şi nu voi ceda. 

— Vezica iepurelui te-a convins? am întrebat, 
străduindu-mă să-mi păstrez vocea calmă. 

— Nu mă aştept să înţelegeţi ce povară apasă pe 
umerii tăi când conduci un popor. Niciuna dintre voi. 

S-a uitat la Coco şi a ridicat din sprâncene, iar 
prietena mea a lăsat imediat capul în pământ. îmi venea 
să-i scot ochii lui La Voisin. 

— Soarta tuturor celor din această tabără e 
responsabilitatea mea şi nu vreau să stârnesc furia lui 
Morgane. Nici pentru tine şi nici măcar de dragul 
nepoatei mele. 

Fierbinţeala din stomac devenea tot mai intensă, 
până ce am simţit că explodează. Tonul însă mi-a rămas 
calm. 

— De ce ne-ai mai chemat aici, dacă nu eşti dispusă 
să ne asculţi? 

— Nu-ţi datorez nimic, Louise le Blanc. Nu-ţi face 
iluzii deşarte. Eşti aici — vie şi nevătămată — doar prin 
bunăvoința mea. Bunăvoinţă care scade rapid. Eu şi 
poporul meu nu te vom urma. Acestea fiind zise, poţi să 
pleci. Cosette rămâne aici. 

Aha. Iată şi adevăratul motiv pentru care ne chemase 
acolo — ca să-i interzică lui Coco să mai plece. 

Coco a înlemnit, ca şi când ochii negri ai mătuşii ei o 
ţintuiseră în loc. 

— Ţi-ai neglijat destul îndatoririle, a zis La Voisin. Ţi- 
ai apărat destul duşmanii în dauna neamului tău. 

A rostit cu patos ultimele cuvinte şi a izbit cu 
palmele în masă, înfigându-şi unghiile în lemn. Cartea 
neagră de lângă ea părea să tresalte de nerăbdare. 


— Situaţia asta ia sfârşit acum. Eşti Prinţesa Roşie şi, 
din acest moment, te vei comporta aşa cum se cuvine. 
Pentru început, îi vei conduce pe Louise şi pe tovarăşul 
ei afară din tabără. 

Am strâns din dinţi. 

— Nu plecăm nicăieri... 

— Până când nu-l găsim pe Etienne, a completat 
Coco, în- dreptându-se de umeri. 

Mi-a atins mâna aproape imperceptibil. Ai încredere 
în mine, părea să-mi spună. Am închis gura. 

— Vor să ne ajute, tante. Vor pleca doar după ce-l 
găsesc — iar, dacă-1 găsesc, vei încheia alianţa cu ei. 

— Iar Coco vine cu noi, am adăugat, neputându-mă 
abţine. Dacă doreşte, bineînţeles. 

La Voisin a mijit ochii. 

— Decizia mea e finală. 

Dar Coco nu s-a lăsat descurajată. Deşi îi tremurau 
uşor degetele, s-a apropiat de masă şi a coborât tonul. 
O auzeam totuşi. 

— Vrăjile noastre nu-l pot găsi. Poate reuşeşte 
magia ei. împreună putem s-o învingem pe Morgane, 
tante, a adăugat, cu glas mai scăzut, dar mai hotărât Ne 
vom putea întoarce la Chateau. Toate chinurile astea — 
frigul, bolile, moartea — vor lua sfârşit. 

— Nu mă aliez cu duşmanii, a stăruit La Voisin, dar a 
aruncat o privire furişă spre mine şi s-a încruntat. Refuz 
să mă aliez cu vârcolacii şi Vânătorii. 

— Cu toţii avem un duşman comun. Ceea ce 
înseamnă că suntem prieteni. 

Spre mirarea mea, Coco a întins mâna şi a prins-o pe 
La Voisin de degete. De data asta, a înlemnit mătuşa ei. 


— Acceptă ajutorul pe care ţi-l oferim. Lasă-ne să-l 
căutăm pe Etienne. Te rog! 

La Voisin ne-a studiat preţ de câteva clipe 
interminabile. în cele din urmă, şi-a tras mâna din 
strânsoarea lui Coco. 

— Dcuă îl găsiţi pe Etienne, a spus ea, strâmbând din 
buze, voi cântări propunerea voastră. 

Văzând că eu şi Ansei răsuflăm uşuraţi, s-a grăbit să 
adauge: 

— Aveţi timp până la răsăritul soarelui. Dacă nu-l 
găsiţi până atunci, părăsiţi tabăra fără nicio împotrivire. 
De acord? 

Indignată, am deschis gura să protestez, căci timpul 
alocat era ridicol de scurt — doar câteva ore —, dar am 
simţit cum îmi gâdilă ceva gleznele. Am coborât 
privirea, surprinsă. 

— Absalon? Ce cauţi... 

Cu inima tremurând de speranţă, m-am întors spre 
intrarea cortului, dar n-am văzut niciun bărbat voinic, 
cu păr de aramă, acolo. Nici zâmbete timide, nici dinţi 
încleştaţi, nici obraji îmbujoraţi. M-am încruntat. 

Nici urmă de Reid. 

M-a cuprins dezamăgirea. Apoi nedumerirea. De 
obicei, matagoţii stăteau pe lângă cei care îi atrăseseră. 
Doar dacă nu cumva... 

— Ai un mesaj pentru mine? am întrebat, 
întunecându-mă şi mai tare la faţă. 

Un firicel de teamă începea să încolţească în sufletul 
meu. S-o fi întâmplat ceva pe drum? L-o fi recunoscut 
cineva? II prinseseră? Aflaseră că e vrăjitor? îmi 
treceau un milion de gânduri prin minte. 


— Ce este, Absalon? Spune-mi odată! 

Matagotul a scos doar un miorlăit şi a continuat să se 
frece de picioarele mele, cu o sticlite de inteligenţă 
umană în ochii lui de felină. In timp ce mă uitam 
năucită la el, mi-a dispărut şi ultima fărâmă de furie. Nu 
rămăsese alături de Reid. Nu venise să aducă vreun 
mesaj. Pur şi simplu, venise. Aici. Venise aici. Ceea ce 
însemna... 

— I-ai pus nume matagotului? a întrebat La Voisin, 
trădându-şi mirarea printr-o clipire rapidă. 

— Oricine merită să aibă un nume, am răspuns, cu 
glas stins. 

„Sunt atraşi de fiinţe asemenea lor. Suflete 
tulburate. Unul dintre noi l-a atras aici.” Absalon s-a 
ridicat pe labele din spate şi şi-a înfipt ghearele în 
pantalonii mei de piele. Am îngenuncheat instinctiv şi l- 
am mângâiat pe cap. A început să toarcă încet. 

— Nu mi-a zis cum îl cheamă, aşa că am ales eu un 
nume. 

îngândurată, Coco se uita când la mine, când la 
Ansei — chi- nuindu-se să-şi dea seama după cine 
venise matagotul —, dar La Voisin mi-a aruncat un 
zâmbet scurt şi grăitor. 

— Eşti altfel decât m-aş fi aşteptat, Louise le Blanc. 

Nu-mi plăcea deloc zâmbetul ei. M-am ridicat 
imediat şi I-am gonit pe Absalon cu piciorul. N-a fost 
chip să-l clintesc. 

— Zât! i-am spus, dar el doar mi-a aruncat o privire 

răutăcioasă. Drace! 

Femeia cu păr roşiatic de mai devreme a vârât capul 
în cort şi ne-a întrerupt. Ţinea de mână o fetiţă care îi 
semăna leit. 

— S-a întors patrula de la miezul nopţii, stăpână, a 
anunţat ea, trăgându-şi nasul, şi şi-a şters o lacrimă de 


la ochi. Nu i-au dat de urmă. Următoarea patrulă se 
pregăteşte de plecare. 

— Stai fără teamă, Ismay. O să-l găsim, a zis La 
Voisin cu blândeţe şi şi-a împreunat mâinile. Trebuie să 
te odihneşti. Ia-o pe Gabrielle şi mergeţi în cortul 
vostru. Vă trezim noi, dacă avem veşti. 

— Nu, nu pot. Trebuie să-l caut şi eu. Te implor, nu- 
mi cere să stau cu mâinile-n sân câtă vreme fiul meu..., 
a bolborosit femeia, copleşită de emoţii, după care a 
strâns din dinţi. N-am odihnă până când nu-l găsim. 

— Prea bine, a oftat La Voisin. 

După ce Ismay i-a mulţumit şi a ieşit din cort, 
împreună cu fiica ei, La Voisin s-a întors spre mine. 

— Dacă eşti de acord cu condiţiile mele, poţi merge 
cu următoarea patrulă. Urmează să plece numaidecât. 
Te vor însoţi Nicholina, Ismay şi Gabrielle. N-ai decât 
să-ţi iei animalul de companie şi prietenul cu tine, a 
spus, după care a făcut o pauză. Cosette rămâne cu 
mine. 

— Tante..., a dat Coco să protesteze. 

— Nu e animalul meu de companie, am răspuns 
bosumflată. 

Dar La Voisin a vorbit peste noi, cu ochii scânteind 
de furie. 

— îmi pui răbdarea la încercare, copilă. Dacă vrei ca 
alianţa asta să aibă o şansă, îl găseşti pe Etienne până-n 
zori. Ne-am înţeles? 


UN PAS ÎNAINTE 


Reid 


SIMŢEAM CUȚITUL GREU ÎN PALMĂ. SOLID. LAMA, 
echilibrată şi ascuţită. 11 cumpărasem de la unul dintre 
cei mai pricepuţi fierari din Cesarine — unul care avea 
mai târziu să uneltească să-mi ucidă nevasta, împreună 
cu câţiva criminali. „Copoi în uniformă albastră”, îmi 
strigase, după ce îl predasem autorităţilor. Ii eram 
client de ani buni, dar niciodată nu-mi trecuse prin cap 
că mă urăşte. Exact ca ţăranii din Saint-Loire. Şi numai 
din cauza uniformei mele. 

Fals. 

Din cauza mea. A convingerilor mele. 

Placa rotativă era acoperită aproape în întregime de 
stele aurii. Cătuşe din piele atârnau în patru puncte 
strategice pe bucata circulară de lemn — două pentru 
mâinile asistentei, două pentru picioare. Partea de sus a 
plăcii era pătată cu ceva ce semăna suspect de mult a 
sânge. 

Cu inima îndoită, am răsucit încheietura şi am 
aruncat cuțitul. S-a înfipt chiar în centru. 

Deveraux a izbucnit în aplauze. 

— Splendidă prestație, monsieur Diggory! Louise ţi-a 
lăudat măiestria pe bună dreptate, a spus el, facându-şi 


aer cu palma. Publicul o să fie în culmea extazului. O 
să-ţi spunem Pumnalul Pericolului. Ba nu, Cuţitarul 
Teribil. 

M-am uitat la el, îngrozit. 

— Nu cred că... 

— Ai dreptate, ai dreptate. Mai avem de căutat până 
găsim porecla perfectă. Nu-ţi face griji! împreună, 
vom... 

A ridicat brusc mâinile spre cer, cu degetele 
răsfirate, de parcă ţinea un portret în ele. 

— Roşcovanul Trei-Degete? De trei degete ai nevoie 
ca să tragi la ţintă, nu-i aşa? 

— Dacă ar folosi mai multe, ar fi neplăcut, a râs 
Beau, lungit în spatele nostru, pe o pătură împodobită 
cu stele. 

In jurul lui erau împrăştiate resturile de la masa de 
prânz. 

— Dacă-mi permiteţi, pot să vă sugerez Le Petit 
Jesus, ca variantă? 

— încetează! am zis, inspirând abrupt, să mă calmez. 

Simţeam că îmi frige gâtul, şi până şi în urechile 
mele a sunat necovingător. Mă gândisem să profit de 
popas şi să mă antrenez. Proastă decizie. 

— N-am nevoie de nume de scenă. 

— Ce vorbă-i asta? a exclamat Deveraux, ducând 
mâinile la piept, de parcă o insultasem pe maică-sa. 
Cum altfel să te numim? Doar nu te putem prezenta ca 
Reid Diggory! a continuat el, fluturând din mână în faţa 
protestelor mele. Coroanele, scumpule, gândeşte-te ce 
de coroane vei câştiga! Iţi trebuie un nume, o identi- 
tate, ca să transporti publicul într-o lume fantas... 


S-a oprit, cu mâinile în aer, şi i-au sticlit ochii de 
încântare. 

— Moartea Roşie, a spus fericit. 

Mi-a stat inima-n loc. 

— Asta e. Câştigătorul detaşat. Alegerea perfectă. 
Veniţi, veniţi, priviţi-l pe cumplitul, pe formidabilul, pe 
chipeşul Moartea Roşie! 

Beau râdea cu lacrimi. îmi venea să azvârl un cuţit în 
el. 

— Aş prefera Raoul. 

— Aiurea. i-am spus clar ce părere am despre 
numele Raoul. 

Deveraux a lăsat mâinile pe lângă corp. Pana de la 
pălărie îi tremura odată cu corpul. 

— Stai liniştit. Sunt convins că o să-ţi îndrăgeşti 
titlul. Dar, până atunci, poate n-ar fi rău să te odihneşti 
puţin. Hai mai bine să vă căutăm costumele potrivite 
pentru marele debut. 

Beau s-a ridicat imediat pe coate. 

— Ţi-am zis că nu urc pe scenă. 

— înălţimea Voastră, toată trupa trebuie să se 
îmbrace corespunzător. Până şi cei care adună biletele 
şi bacşişul de la spectatori. Asta-i situaţia. 

Beau s-a trântit pe spate, gemând. 

— Bravo! Aşa vă vreau! a spus Deveraux, scoțând un 
centimetru de croitorie din mânecă. Nu rămâne decât 
să vă iau măsurile — doar câteva, staţi liniştiţi — şi 
gata. îmi permiţi? a întrebat, arătând spre braţul meu. 

După ce am încuviinţat, s-a apropiat de mine, 
învăluindu-mă într-un puternic miros de vin. 


Asta explica multe. 

— Până când ajungem la destinaţie, a reluat el, 
întinzând centimetrul, te sfătuiesc să dormi în căruţa 
chihlimbarie, împreună cu gemenii. Poate să stea şi 
mama ta cu tine. Fratele tău însă s-ar simţi mai bine în 
căruţa stacojie, alături de Zenna şi Seraphine. Chiar 
dacă eu dorm foarte puţin, o să stau tot acolo, a spus, 
chicotind de parcă îşi amintise o glumă doar de el 
ştiută. Din câte-am auzit, Zenna şi Seraphine sforăie de 
se cutremură pereţii. 

— Chiar că m-aş simţi mai bine în căruţa Zennei şi-a 
lui Seraphine, a spus Beau, evident satisfăcut. Eşti 


nemaipomenit de perspicace, Claud! 

— M-ai înţeles greşit, dragul meu prieten. Dacă tragi 
speranţă la vreo aventură romantică, vei suferi o cruntă 
dezamăgire. Zenna şi Seraphine sunt suflete 
îngemănate. La un nivel inimaginabil, as- cultă-mă pe 
mine. 

Beau s-a pleoştit şi a întors capul, bombănind că se 
tin ghinioanele scai de el. 

— Ce ţi-a venit să stabileşti unde dormim? am 
întrebat bănuitor. 

După ce-mi luasem rămas-bun de la Lou, călărisem 
toată noaptea, în fruntea convoiului, alături de Claud, 
care tot încercase să converseze cu mine. Văzând că nu 
reuşeşte, se pusese pe cântat şi regretasem amarnic 
greşeala făcută. Ore în şir. 

— Tare îndărătnic eşti, domnule Diggory! Şi ţâfnos, 
pe deasupra. 

M-a studiat cu o figură curioasă, după care s-a lăsat 
în genunchi, ca să-mi ia măsura la pantaloni. 


— Stai liniştit, că nu pun la cale nimic necurat. Pur şi 
simplu, mi s-ar părea o decizie înţeleaptă din partea ta 
să te împrieteneşti cu Toulouse şi Thierry. 

— De ce? 

— Nici nu-ţi imaginezi cât de multe aveţi în comun! 

Am întors capul spre Beau, care îl privea încruntat 
pe Deveraux. 

— Iţi place să vorbeşti în şarade. 

Deveraux a oftat şi s-a ridicat în picioare, 
scuturându-şi praful de pe pantalonii de catifea reiată. 
Pantaloni de catifea reiată violet. 

— Permiteţi-mi să vorbesc pe şleau, messieurs, a 
spus şi s-a întors spre mine. De curând, ai trăit o 
întâmplare destul de traumatizantă şi ai mare nevoie de 
o relaţie platonică. Ţi-ai pierdut patriarhul. Tovarăşii te- 
au abandonat. Din cauză că te dispreţuieşti, s-a căscat o 
prăpastie emoţională între tine şi nevasta ta. Dar cel 
mai grav e că s-a căscat o prăpastie în tine. 

O furie fierbinte şi nestăpânită a explodat în mine la 
auzul acelor cuvinte. 

— Nici măcar nu mă cunoşti! 

— Se prea poate. Dar ştiu sigur că nici tu nu te 
cunoşti. Ştiu că nu poţi cunoaşte altă persoană până 
când nu te cunoşti pe tine, a răspuns Deveraux, pocnind 
din degete la nasul meu. Şi mai ştiu că, dacă nu te 
trezeşti la realitate, tinere, o să părăseşti lumea asta 
fără să fi găsit ceea ce cauţi. 

I-am aruncat o privire plină de ură, dar gâtul îmi 
ardea de ruşine. Şi obrajii. 

— Şi, mă rog, ce caut? 

— O legătură, a răspuns Deveraux, înfaşurând cu 


grijă centimetrul la loc. Toți căutăm asta. Acceptă-te pe 
tine, acceptă-i pe alții şi, poate, o vei găsi. Acestea fiind 
zise, a adăugat, răsucindu-se pe călcâie şi aruncându- 
mi un zâmbet vesel peste umăr, te sfătuiesc să mergi la 
masa de prânz. In scurt timp, vom pleca spre Domaine- 
les-Roses, unde vei fermeca publicul cu măiestria ta de 
aruncător de cuțite. La bună vedere! 

A plecat, fluierând un cântec vesel. 

— îmi place de el, a râs Beau, rupând tăcerea care a 
urmat. 

— E nebun. 

— Toţi oamenii deosebiți sunt. 

Vorbele lui mi-au redeşteptat altele — unele mai 
clare acum. Cuvinte care muşcau şi sfâşiau în mintea 
mea, însetate de sânge. „Claud e un fel de colecţionar”, 
spusese Zenna. „li adună doar pe cei mai buni şi mai 
talentaţi în trupa lui. Pe cei mai rari şi mai neobişnuiţi. 
Pe cei excepţionali.” 

Bănuielile mele s-au adâncit. Aspectul lui bizar, 
zâmbetul cu subînţeles... Era oare posibil să-mi 
cunoască secretul? Ştia ce făcusem de Modraniht? 
Putin probabil. Dar ştia Morgane. Şi nu eram într-atât 


de naiv încât să-mi închipui că nu va spune nimănui. 

La momentul oportun, ea avea să dezvăluie totul, iar eu 
aveam să ard pe rug. Poate că meritam să ard pe rug. 
Luasem o viaţă. Mă crezusem Dumnezeu... 

Nu. Am tras aer în piept şi mi-am alungat gândurile 
funeste. I-am poruncit minţii să se calmeze. Să tacă. în 
câteva secunde însă s-a insinuat altă întrebare 
nepoftită. 

Dacă Deveraux ştia adevărul, însemna... că şi 


gemenii erau vrăjitori? 

„Nici nu-ţi imaginezi cât de multe aveţi în comun!” 

Am pufnit dispreţuitor şi am scos alt cuţit din teacă. 
în toţi anii în care avusesem de-a face cu magia, în toţi 
anii în care Lou avusese de-a face cu ea, nu auzisem 
niciodată de existenţa unui vrăjitor bărbat. Să descopăr 
alţi doi la atât de scurt timp după Modraniht părea cea 
mai improbabilă ipoteză. Mai puţin decât improbabilă. 
Absurdă de-a dreptul. 

„Claud e un fel de colecţionar.” 

Am închis ochii şi m-am străduit să-mi golesc mintea 
de gânduri. Astfel de presupuneri nu serveau la nimic. 
Aveam un singur ţel în momentul de faţă — s-o apăr pe 
Lou, să-mi apăr fraţii şi surorile necunoscute. Dacă 
mureau, n-aveam cum să-i mai cunosc vreodată. Am 
inspirat pe nas. Am expirat pe gură. M-am retras în 
fortăreaţa mea. Am savurat întunericul pleoapelor mele. 

Nu conta dacă gemenii erau vrăjitori. 

Nu conta dacă Deveraux ştia că sunt vrăjitor. 

Pentru că nu eram vrăjitor, dacă nu practicam 
magia. 

Nu eram vrăjitor. 

Fără să le pese de părerea mea, firicele aurii a 
început să pâlpâie în beznă — firave la început, atât de 
firave, încât era cât pe ce să nu le observ — şi glasuri 
au început să murmure. 

Caută-ne, caută-ne, caută-ne! 

Am deschis ochii. 


Sânge şi miere 167 


în clipa în care Beau a tuşit în spatele meu, am 
tresărit atât de tare, încât era să scap cuțitul din mână. 
— Sper că n-ai de gând s-o legi pe maică-ta de placă, 


mi-a zis. Poate o laşi fără cap. 

în replică, am aruncat cuțitul — răsucindu-se prin 
aer — spre centrul plăcii. S-a înfipt chiar lângă celălalt. 

— Ce-ţi mai place s-o faci pe grozavul! 

S-a ridicat de pe pătură şi a venit lângă mine, ca să 
vadă mai bine. Spre surprinderea mea, mi-a scos un 
cuţit din bandulieră şi l-a studiat cu atenţie. După care 
l-a aruncat. 

S-a izbit de lemn, ca un peşte mort, şi a căzut pe 
pământ. 

Au urmat câteva secunde de linişte. 

— Din câte se vede treaba, a zis, netezindu-şi haina 
cu o ultimă fărâmă de demnitate, sunt tălâmb rău. 

Nu m-am putut abţine şi am pufnit în râs. Nodul din 
piept a slăbit puţin. 

— Aveai vreun dubiu în această privinţă? 

A rânjit ironic şi m-a înghiontit molatic cu umărul. 
Deşi înalt, era cu câţiva centimetri mai scund decât 
mine. 

— Când e ziua ta? m-am trezit întrebând. 

A ridicat din sprâncenele lui negre. 

— Pe nouă august. Am douăzeci şi unu de ani. De ce 
întrebi? 

— Aşa mi-a venit. 

— Sunt mai mare decât tine, dacă asta voiai să ştii. 

— Nu asta mă interesa, şi nici nu eşti mai mare decât 
mine. 

— Hai, frăţioare, eu ţi-am zis când e ziua mea. Corect 
ar fi să-mi spui şi tu. 

Văzând că nu răspund, a rânjit şi mai larg. 

— Tăcerea ta e mai mult decât grăitoare. Chiar eşti 
mai mic decât mine, nu-i aşa? 

I-am dat la o parte mâna de pe umăr şi m-am dus 
spre căruţa chihlimbarie. îmi ardea gâtul. 

înăuntru, paturile erau aşezate pe lângă pereţi, 
construite deasupra şi sub etajere, ca piesele unui 
puzzle. Peste tot vedeai perne. Deşi jerpelite, toate erau 
îmbrăcate în mătase, catifea şi satin. Cu- ferele erau 
înghesuite în colţuri, laolaltă cu un suport şubred pen- 
tru costume şi un manechin pe jumătate dezbrăcat. Am 
avut o strângere de inimă. 

îmi amintea de mansarda de la Soleil et Lune. 

Mai puţin parfumul pătrunzător. într-un castronel de 
porțelan ardea tămâie şi smirnă. Fumul ieşea printr-o 
gaură în acoperiş. 

Am aruncat castronul în zăpadă. 

— Uşurel! a zis Beau, ferindu-se de proiectil şi 
intrând în căruţă după mine. Cu ce te-a supărat răşina? 

Nu i-am răspuns nici de data asta. N-aveam de ce să- 
i mărturisesc că îmi aminteşte de catedrală. De... el. 

M-am trântit pe cel mai apropiat pat şi am lăsat 
traista la picioare. M-am apucat să scotocesc după o 
cămaşă curată. Dar, când am dat cu mâna de jurnalul 
meu, l-am scos şi i-am mângâiat coperta scorojită. Am 
răsfoit paginile şifonate. Poate că fusese o prostie din 
partea mea să iau un obiect atât de sentimental, dar nu 
mă îndurasem să mă despart de el. Pierdut în gânduri, 
m-am oprit asupra ultimei însemnări — din seara în 
care îl vizitasem pe rege, după ce o arsesem pe rug pe 
Estelle. 

Tatăl meu. 

Mi-am plimbat degetele peste cuvintele de pe 
pagină, fără să le văd cu adevărat. Oricât m-am străduit 


să nu mă gândesc Ia el, chipul lui îmi revenea în minte 
acum. Părul auriu.  Maxilarul puternic. Ochii 
pătrunzători. Şi un zâmbet — un zâmbet care îi cucerea 
pe toţii cei care-1 vedeau. îl folosea ca pe o sabie. Ba nu, 

o armă chiar mai mortală. O sabie nu-i putea dezarma 
duşmanii, dar zâmbetul lui putea. 

Ca Vânător, îl privisem toată viaţa de la distanţă. 
Abia când mă invitase la cină avusesem ocazia să-l văd 
faţă în faţă. îmi zâmbise toată noaptea şi, cu toate că 
Lou se zvârcolea singură în patul meu — arzând de vie 
pentru păcatele surorii ei —, eu mă simţisem... văzut. 
Apreciat. Special. 

Beau îi moştenise zâmbetul. Eu, nu. 

înainte să-mi pierd curajul, I-am întrebat: 

— Cum arată surorile noastre, Violette şi Victoire? 

Beau, care tocmai scotocea printre obiectele din cel 
mai apropiat cufăr, s-a oprit brusc. Nu-i vedeam chipul. 
Nu-mi dădeam seama dacă întrebarea mea îl luase prin 
surprindere. 

— Cred că seamănă cu mine. Şi cu mama. Ea se 
trage de pe o insulă îndepărtată. Un regat superb. 
Tropical. Cu temperaturi mult mai blânde decât 
porcăria asta, a zis, arătând cu mâna spre zăpadă, după 
care a scos un glob de cristal din cufăr. Sunt gemene, 
dacă nu ştiai. Mai frumoase decât mine şi mama. Au 
părul lung şi negru, ochi mai închişi la culoare şi pielea 
imaculată. Ca nişte icoane — şi tata le tratează ca 
atare. De-asta nu le-ai văzut niciodată. Rareori au voie 
să iasă din castel. 

— Câţi ani au? 


— Treisprezece. 

— Ce pasiuni au? am întrebat, aplecându-mă spre el, 
ros de curiozitate. Le place să citească? Să călărească? 
Să se joace cu săbiile? 

Atunci s-a întors la mine şi mi-a aruncat acel zâmbet. 
Dar, pe chipul lui, era diferit. Sincer. 

— Dacă prin joacă înţelegi că îşi pălesc fratele mai 
mare în cap, atunci, da, le place să se joace cu săbiile, a 
răspuns Beau, ui- tându-se la jurnalul din mâna mea. 


Lui Violette îi place să scrie şi 

să citească. Lui Victoire, nu prea. Preferă să alerge 
după pisici şi să terorizeze servitorii. 

M-a năpădit o căldură cum nu mai simţisem vreodată 
la auzul acelei descrieri. O căldură necunoscută. Nu era 
furie, nici umilinţă — nici ruşine. Era altceva. Ceva... 
fericit. 

Mă durea. 

— Şi tata cum e? am întrebat. 

In clipa aceea, a dispărut zâmbetul de pe faţa lui 
Beau şi a aruncat înapoi în cufăr lăuta la care 
zdrăngănea. S-a întors spre mine şi a mijit ochii. 

— Ştii foarte bine cum e. Nu-ţi crea o imagine de 
basm despre noi, Reid, pentru că suntem departe de 
asta. 

Am închis jurnalul, un pic mai brutal decât 
intenţionam, şi m-am ridicat în picioare. 

— Ştiu asta. Doar că... doar că... 

Am tras aer în piept şi am uitat de orice reţinere. 

— Eu n-am avut niciodată o familie. 

— Nici acum nu ai, a replicat, clătinând exasperat 
din cap, de parcă eram un copil nătâng care trebuia 


mustrat. Eram sigur c-o să faci asta. Eram sigur c-o să 
vrei să ne împrietenim. 

S-a apropiat de mine şi m-a împuns cu un deget în 
piept. 

— Ascultă-mă bine, frățioare. Asta nu e familie. E un 
ştreang. lar dacă planul tău sclipitor dă greş, o să 
atârnăm toţi în el — tu, eu, Violette şi Victoire, şi toţi 
bastarzii nenorociţi pe care i-a procreat tata. 

S-a oprit, iar expresia i s-a îmblânzit aproape 
imperceptibil, după care s-a întunecat iar. A deschis uşa 
căruţei cu piciorul. 

— Impacă-te cu ideea asta, altminteri o să sfârşeşti 
cu inima frântă. 

A plecat fără să mai spună ceva. 

M-A DEŞTEPTAT LEGĂNATUL ROȚILOR. Am sărit din pat, 
ameţit şi dezorientat. îmi plesnea capul — şi, colac 
peste pupăză, m-am mai şi izbit de etajera de deasupra 
— şi mă durea gâtul. L-am masat puţin, înjurând în 
barbă. 

— Ai dormit bine? m-a întrebat madame Labelle, 
privindu-mă peste marginea ceştii. 

Jad cu filigran auriu. în căruţă domnea un parfum de 
pere cu mirodenii. Cidru fiert, aşadar. Nu ceai. Clipocea 
la fiecare hurdu- căială a roţilor. Soarele după-amiezii 
pătrundea pe fereastră. La fel şi fluieratul vesel al lui 
Deveraux. 

— Cât e ceasul? am întrebat. 

— în jur de patru. Dormi de ore bune. Nu m-am 
îndurat să te trezesc. 

Cu un zâmbet firav, madame Labelle mi-a întins şi 
mie o cană. 


— Vrei? îmi place cidrul la nebunie după un somn 
lung. Poate că-mi semeni din acest punct de vedere. 

Se simţea speranţă în vorbele ei. Una extrem de 
transparentă. 

Văzând că nu-i răspund, a continuat să 
pălăvrăgească, învârtind cana în mâini. Fără oprire. Un 
gest agitat. 

— La fel îmi fierbea şi mama când eram mică. în 
valea de lângă Chateau creştea o livadă de peri, şi acolo 
era ascunzătoarea noastră. La sfârşitul verii, culegeam 
perele şi le ascundeam în Chateau până sc coceau, a zis 
şi a ridicat ochii spre mine, cu faţa luminată de un 
zâmbet larg. Din flori împleteam coroniţe, coliere şi 
inele. Odată, i-am făcut lui Morgane o mantie din ele. 
Era splendidă! Mama ei — bunica lui Louise — a dat 
petrecere anul acela, pe întâi mai, doar ca să aibă prilej 
să o poarte. 

— Am alergie la pere. 

Nu aveam, dar mă săturasem s-o ascult. I-a dispărut 
zâmbetul. 

— N-am ştiut. lartă-mă! Puțin ceai, atunci? 

— Nu-mi place ceaiul. 

A făcut ochii mici. 

— Cafea? 

— Nu. 

— Vin? Mied? Bere? 

— Nu beau alcool. 

A pus cana jos cu un zdrăngănit furios. 

— Având în vedere că eşti sănătos şi-n putere, 
presupun că ceva tot bei. Fii amabil şi spune-mi ce-ţi 
place, ca să ştiu cu ce să te servesc. 

— Apă. 


In clipa aceea, a renunţat la toate dulcegăriile şi m-a 
săgetat cu privirea. A fluturat din mână pe deasupra 
oalei cu cidru fiert şi parfumul de mirodenii s-a 
evaporat. In locul lui a rămas mirosul înţepător al 
magiei. Cu o grimasă, madame Labelle mi-a turnat apă 
în cană. Apoi a împins-o brutal către mine. 

Mi s-a întors stomacul pe dos şi mi-am astupat ochii 
cu palmele. 

— Ţi-am mai zis asta. Nu suport să fiu în preajma... 

— Da, da, ştiu! a răspuns ea, răstit. Eşti şi mai 
intolerant la magie. înţeleg foarte bine. Un pas înainte, 
doi înapoi şi alte tâmpenii de genul ăsta. Scopul meu e 
să-ţi dau un ghiont blând în direcţia care trebuie — sau, 
la nevoie, unul mai violent. 

M-am trântit înapoi pe pernă, cu spatele la ea. 

— N-am nevoie! 

In secunda următoare, m-am trezit plin de apă pe 
faţă, păr şi umeri. 

— N-am terminat ce aveam de spus, a zis ea calm. 

Scuipând şi luptându-mă cu părul ud, m-am ridicat 
iar în fund, ca să ţin discuţia sub control. 

— Bărbaţii din cârciumă ştiau că sunt bastardul 
regelui. Cum îţi explici asta? 

A ridicat uşor din umeri. 

— Am oameni de legătură în oraş. Eu le-am zis să 
împrăştie vestea în lung şi-n lat. 

— De ce? 

— Ca să-ţi salvez viaţa, a răspuns, ridicând din 
sprâncene. Cu cât afla mai multă lume, cu atât creşteau 
şansele ca zvonul să ajungă şi la urechile lui Auguste — 
şi chiar aşa s-a întâmplat. A cerut să fii prins viu, nu 


mort. Odată ce avea să descopere legătura dintre voi, 
eram sigură că va dori să te revadă, să... te studieze. 
Tatăl tău este peste măsură de trufaş, iar copiii sunt 
oglinda părinţilor lor. 

— Eşti nebună. 

— Ce mojicie din partea ta să spui asta! a pufnit ea, 
netezindu-şi fusta, după care şi-a pus mâinile în poală. 
Mai ales dacă ne gândim la starea actuală a lui Louise. 
Şi pe ea o faci nebună? 

— Nu, am mârâit printre dinţi. Şi nici tu să nu 
îndrăzneşti! 

A fluturat din mână. 

— Ajunge! Mi-ai dat de înţeles foarte clar că nu vrei 
să te împrieteneşti cu mine — ceea ce e perfect, ţinând 
seama că nu un prieten îţi trebuie ţie, ci un părinte. Ca 
părinte îţi vorbesc acum: fată magie, n-o vom învinge pe 
Morgane. înţeleg că ai avut una, două experienţe 
nefericite cu ea, dar încearcă să priveşti lucrurile în 
ansamblu. Dacă nu renunţi la spaimele tale, ne omori 
pe toţi. Pricepi ce-ţi spun? 

Tonul ei — poruncitor, moralizator — a trezit în mine 
o furie tăioasă şi înţepătoare ca un ciob de sticlă. Cum 
îndrăznea să-mi vorbească de parcă eram un copil 
neascultător? Cum îşi permitea s-o facă pe părintele cu 
mine? 

— Magia aduce moarte şi nebunie. 

Mi-am stors cămaşa şi m-am dus către ea, la masă, 
dar m-am împiedicat de traista mea. Am înjurat cu foc 
spaţiul mult prea îngust. 

— Nu vreau să am de-a face cu ea. 
— Se petrec mai multe lucruri pe pământul ăsta, 


decât în tot raiul şi iadul tăut, dar eşti prea orb ca să le 
observi. Am mai spus-o şi o repet. Deschide ochii, Reid. 
Magia nu ţi-e duşman. Iar, dacă vrem să-i convingem pe 
Toulouse şi Thierry să se alieze cu noi, trebuie să fii mai 
tolerant. 

M-am oprit, cu cana la gură. 

— Poftim? 

Madame Labelle mi-a aruncat o privire şireată pe 
deasupra cănii ei. 

— Scopul acestui demers este să găsim aliaţi, iar 
soarta ne-a scos în cale doi foarte puternici. Morgane 
nu se va aştepta la aşa ceva. Iar asta înseamnă că nici 
nu-i va putea manipula. 

— Nu ştim sigur că sunt vrăjitori, am bombănit. 

— Foloseşte-ţi căpăţâna aia goală, fiule, până nu-ti 
cade de pe umeri. 

— Nu-mi spune tu mie „fiule”! 

— In călătoriile mele, am auzit de Claud Deveraux. 
Ce-a spus minunata Zenna e perfect adevărat — îi place 
să se înconjoare de tot ce-i mai talentat, mai 
extraordinar, mai puternic. Acum mulţi ani, am 
cunoscut o femeie în Amandine, care făcuse parte din 
Troupe de Fortune. Umbla vorba că putea să... 

— De ce-mi povesteşti toate astea? 

— Pentru că Toulouse şi Thierry St. Martin — şi, 
foarte probabil, Zenna şi Seraphine — nu sunt ceea ce 
par. Niciunul nici măcar n-a clipit când Lou a dezvăluit 
că e vrăjitoare. Erau mult mai preocupaţi de faptul că 
tu eşti Vânător, ceea ce înseamnă că cineva din trupă 
practică magia. Claud vrea să te împrieteneşti cu 
Toulouse şi Thierry, n-am dreptate? 

8 Aluzie la Hamkt de William Shakespeare, traducere de Ion 


Vinea. Citatul original este: „Se petrec, în cer şi pe pământ, mai 
multe lucruri de câte-a visat, Horaţio, filozofia ta.” (n. red.). 

„Nici nu-ți imaginezi cât de multe aveți în comun 

Am încuviinţat din cap, fără nicio tragere de inimă. 

— Minunat! Fă bine şi ascultă-1! 

Am clătinat din cap şi am băut apa până la fund. De 
parcă era atât de simplu. De parcă mi-aş fi putut 
ascunde disprețul faţă de magie şi să-i ademenesc într-o 
falsă prietenie. Lou ar fi fost în stare. Mi s-a pus un nod 
în stomac la gândul acesta. Dar nu puteam uita nici 
privirea din ochii ei la cârciumă, nici modul în care îmi 
luase balisarda ca să mă controleze. Nu puteam uita 
senzaţia sângelui arhiepiscopului pe mâinile mele. A 
sângelui foştilor mei tovarăşi. Simţeam că mă sufoc. 

Magia. 

— Nu-mi pasă dacă fraţii St. Martin sunt vrăjitori. 

Am strâmbat din buze şi m-am ridicat de la masă. 
Cât de curând, urma să luăm cina. Preferam să îndur 
cântecele lui Deveraux decât conversaţia asta. 

— N-am de gând să mă împrietenesc cu niciunul 
dintre ei. 

— Zău aşa? a zis ea, cu ochii scânteind de furie, şi a 
sărit în picioare. Cu Beauregard păreai foarte hotărât 
să te împrieteneşti. Am observat că de Violette şi 
Victoire îţi pasă chiar foarte mult. Ce trebuie să fac ca 
să mă bucur şi eu de acelaşi tratament? 

M-am blestemat pentru neglijenţa mea. Trăsese cu 
urechea. Bineînțeles că trăsese cu urechea — 
băgăcioasa naibii —, iar eu îi arătasem slăbiciunile 
mele. 

— N-ai ce să faci. M-ai abandonat. 

In ochii ei se perindau ultimele noastre clipe de 
Modraniht. Acele mii de clipe. Le-am dat la o parte pe 


toate. 

— Credeam că trecuserăm peste asta. 

M-am uitat la ea dezgustat. Intr-adevăr, îi dăruisem 
liniştea înainte să-şi dea ultima suflare, dar darul acela 
era şi pentru mine. Fusese pe moarte. Nu-mi puteam 
petrece restul vieţii vânând o 


17 SHELBY MAHURIN 


fantomă, aşa că mă detaşasem de ea. Mă detaşasem de 
toate. De durere. De amărăciune. De regrete. Numai că, 
până la urmă, nu murise, nu se dusese, iar acum mă 
vâna ea pe mine. 

lar unele suferinţe nu puteau rămâne pe veci 
îngropate. 

— Cum ar putea cineva să treacă peste faptul că a 
fost lăsat să moară într-un coş de gunoi? 

— De câte ori trebuie să-ţi spun? Nu te-am... 

A legănat din cap, roşie la faţă şi cu ochi strălucitori. 
înlăcrimaţi. De furie sau tristeţe, n-aveam de unde şti. A 
continuat glas stins: 

— îmi pare rău, Reid! Ai dus o viaţă plină de 
frământări, iar vina, în parte, îmi aparţine. Ştiu asta. 
înţeleg că ai suferit din cauza mea. 

S-a ridicat în picioare şi m-a luat de mână. Am vrut s- 
o resping, dar n-am facut-o. 

— Dar şi tu trebuie să înţelegi că nu te-aş fi părăsit 
niciodată, dacă aveam de ales. Aş fi renunţat la tot — la 
căminul meu, la surorile mele, la viața mea — ca să te 
păstrez, dar nu pot schimba trecutul. Nu te pot proteja 
de durerile lui. Ce pot este să te protejez aici şi acum, 
dacă-mi permiţi. 

„Dacă-mi permiţi.” 

Cuvintele erau ca nişte organisme vii în urechile 


mele. Am încercat să le alung, dar au prins rădăcini, 
sufocându-mi furia. Oblojindu-mi regretele. învăluindu- 
le. învăluindu-mă pe mine. Mă simţeam... aprins şi 
nesigur. Cât pe ce să răbufnesc şi să-i arunc în faţă 
cuvinte grele. Cât pe ce să cad şi să mă agăţ de fustele 
ei. De câte ori visasem la un părinte care să mă 
ocrotească? Unul care să mă iubească? Deşi nu 
mărturisisem niciodată — şi nici nu aveam s-o fac 
vreodată —, arhiepiscopul nu fusese tocmai... 

Nu. Era mai mult decât puteam suporta. 

Am plecat de lângă ea şi m-am trântit pe pat. 
Priveam în gol. A urmat un moment de tăcere. Poate că 
a fost stânjenitoare. Poate că a fost tensionată. N-am 
observat. 

— îmi plac perele, am bâiguit în cele din urmă, 
aproape neinteligibil. 

M-a auzit totuşi. în secunda următoare, mi-a pus în 
mână o cană de cidru fiert. 

După care, profitând de momentul meu de 
slăbiciune, a trecut direct la atac. 

— Dacă vrei s-o învingi pe Morgane, Reid, dacă vrei 
s-o aperi pe Louise, nu trebuie să te dai în lături de la 
nimic. Nu-ţi cer să foloseşti magia. îţi cer doar să fii mai 
îngăduitor în privinţa ei. Toulouse şi Thierry nu vor 
accepta să ni se alăture, dacă tu îi dis- preţuieşti. 
încearcă măcar să-i cunoşti. Spre binele lui Louise, a 
adăugat, după câteva clipe de şovăială. 

Spre binele tău, ar fi vrut să zică. 

M-am uitat abătut la cidru, apoi am dus cana la gură. 
Lichidul fierbinte m-a ars pe gât. 


STRUCTURA ALBĂ 


Lou 


DUPĂ DOUĂ CEASURI DE MERS PRIN BEZNA DIN LA 
Foret des Yeux — străduindu-mă să nu tresar la cele 
mai mici zgomote — am avut brusc o revelaţie. 

Gabrielle Gilly era sora vitregă a lui Reid. 

M-am uitat la spatele fetiţei în timp ce înaintam 
printre pini. De la mama ei moştenise părul castaniu- 
roşcat şi ochii căprui, dar când a întors capul spre mine 
— pentru cel puţin a suta oară — am observat ceva în 
zâmbetul ei, gropiţa mică din obraji, care-mi aducea 
aminte de Reid. 

— Se tot uită la tine, a remarcat Ansei, împiedicându- 
se de o rădăcină răzleaţă, cât pe ce să cadă cu nasul în 
zăpadă. 

Absalon a sărit la o parte. 

— Normal că se uită. Frumuseţea mea e 
incontestabilă. Sunt o capodoperă în came şi oase. 

Ansei a pufnit. 

— Ce vrea să-nsemne asta? 

Ofensată, am aruncat în el cu zăpadă şi era cât pe ce 
să cadă din nou. 

— Cred că nu te-am auzit bine. Răspunsul corect era, 
„Zeiţă slăvită, bineînţeles că frumuseţea ta e un dar 
divin, iar noi, muritorii de rând, suntem binecuvântaţi 


că-ţi putem vedea chipul”. 
— Zeiţă slăvită, a hohotit el, scuturându-se de 
zăpadă. Haida-de! 

Am pufnit şi eu şi l-am îmbrâncit cât colo. Apoi am 
sărit pe un buştean, mergând de-a lungul lui. 

— Râzi tu, râzi, dar dacă planul meu nu se duce în 
pizda mă-sii, o să vină şi ziua în care aşa o să-mi 
spuneţi. 

S-a îmbujorat la faţă la auzul vorbelor obscene. 

— Ce vrei să spui? 

— Ştii ce vreau să spun. 

Ajunsă la capătul buşteanului, l-am gonit pe Absalon 
din calea mea şi am sărit jos. 

— Dacă o omorâm pe M organe, o să moştenesc 
puterile Triplei Zeiţe. 

Ansei s-a oprit brusc, de parcă-l lovisem în moalele 
capului. 

— Adică o să fii Fecioara, Mama şi Baba? 

— Zeița slăvită. 

Am rânjit şi m-am aplecat să iau un pumn de zăpadă, 
dar Ansei nu mai părea amuzat de gluma mea. S-a 
întunecat la faţă. 

— Ce te-ai mohorât aşa? am întrebat, bătătorind 
zăpada în palme. Asta-i realitatea. La Dame des 
Sorcieres primeşte puterea divină, ca binecuvântare de 
la Tripla Zeiţă. 

— Şi vrei să fii La Dame des Sorcieres? 

Am azvârlit bulgărul de zăpadă într-un copac şi l-am 
privit cum se spulberă lovit de ramuri. Ce întrebare 
surprinzătoare! Nimeni nu mi-o mai pusese vreodată. 

— Nu... nu ştiu. Nu m-am gândit niciodată că o să 


trăiesc mai mult de şaisprezece ani, darămite că o să 
pun la cale o rebeliune împotriva mamei. Chiar şi în 
copilărie, mi se părea ireal să-i moştenesc puterea 
divină. 

Ansei şi-a reluat drumul, dar mai lent decât înainte. 
Am mers în pas cu el. Dar, după ce l-am văzut de câteva 
ori că se uită la mine, apoi întoarce privirea, deschide 
gura, apoi o închide la loc, mi-am pierdut răbdarea. Am 
mai făcut un bulgăr şi i l-am aruncat în cap. 

— Zi odată ce ai pe suflet! 

Şi-a scuturat zăpada din cârlionţi, cu o figură 
morocănoasă. 

— Crezi că o să fii în stare să-ţi ucizi mama? 

Mi s-a pus un nod în stomac. Parcă răspunzând la o 
chemare nerostită, Absalon a sărit dintr-un pin şi a 
pomit săltăreţ pe urmele mele. Nu m-am uitat la el — nu 
mă uitam la nimeni şi nimic, ci doar la cizmele mele 
călcând prin zăpadă. îmi amorţiseră degetele. 

— Nu mi-a dat de ales. 

Nu era un răspuns, iar Ansei ştia asta. S-a lăsat 
tăcerea între noi. 

Luna a scos capul dintre nori, revărsându-şi lumina 
peste pădure. încetul cu încetul, s-a oprit şi vântul. 
Dacă nu era Nicholina, care plutea ca o nălucă, alături 
de Ismay şi Gabrielle, totul ar fi părut atât de tihnit! In 
situaţia de faţă însă m-a pătruns frigul până în măduva 
oaselor. 

Nu văzusem nicio urmă care să indice că Etienne ar fi 
trecut pe acolo. 

„Dacă vrei ca alianţa asta să aibă o şansă, îl găseşti 
pe Etienne până-n zori. Ne-am înţeles?” 


De parcă avusesem de-ales. 

Când invocasem o structură care să mă ajute să-l 
găsesc pe Etienne — la marginea taberei, cu toţi ochii 
aţintiţi asupra mea —, firicelele aurii se încâlciseră şi se 
zvârcoliseră precum şerpii în cuib. Nu putusem să le 
urmez. Dar, văzând figura nerăbdătoare de pe faţa lui 
La Voisin, minţisem cu neruşinare — de-asta hoinăream 
acum printr-un desiş de molizi, străduindu-mă zadarnic 
să nu ridic ochii spre cer. Nu mai era mult până-n zori. 

Am tras aer în piept şi am cercetat structurile încă o 
dată. Erau încâlcite în continuare şi se smuceau haotic 
în toate direcţiile. Nu exista nicio fărâmă de rânduială. 
Doar... debandadă. Aveam senzaţia că cel de-al treilea 
ochi al meu — al şaselea simţ care-mi permitea să văd şi 
să manevrez firele universului — se 

împăienjenise dintr-un motiv neştiut. Nu ştiam că se 
poate întâmpla un asemenea lucru. 

La Voisin spunea că era posibil ca cineva să ascundă 
locul în care se afla Etienne. Cineva foarte puternic. 
Aveam o bănuială cine-ar putea fi. 

După încă un sfert de oră, Ansei a oftat. 

— Nu mai bine... îl strigăm? 

— Strigă-l tu! a croncănit Nicholina în faţa noastră. 
Strigă-l, strigă-l, ca arborii să-l ciopârțească, să-l 
fiarbă şi să-l frăgezească, să-l spintece şi să-l 
mărunţească... 

— Nicholina, m-am răstit, fără să pierd structurile 
din ochi, nu cred să se supere cineva dacă-ţi spun să-ți 
tii gura! 

Dar femeia doar s-a tras înapoi şi şi-a înfipt degetele 
în părul negru care-i atârna pe lângă obraji. 


— Nu, nu, nu. Noi trei o să fim prieteni la cataramă. 
Prieteni nedespărţiţi. 

Văzându-mă că mă uit nedumerită la Ansei, a 
croncănit din nou: 

— Nu cu el, şoricel prostuţ. Nu cu el. 

Undeva, în faţă, a trosnit o creangă, ceea ce a facut-o 
să râdă şi mai cu foc. 

— Copacii din pădurea asta au ochi, şoricelule. Ea 
pândeşte, pândeşte, pândeşte, şoricelule... 

— Sau poate fi Etienne, care e rănit. 

Dintr-o singură mişcare graţioasă, am scos cuțitul 
din teacă — speriată, deşi mă străduiam să-mi ţin firea 
— şi m-am răsucit în direcţia zgomotului. 

— Mergi şi vezi despre ce e vorba. 

Cu rânjetul pe buze, Nicholina s-a făcut nevăzută 
într-o clipită. Ismay privea ţintă în faţă, evident 
împărţită între a cerceta sursa zgomotului şi a-şi proteja 


fiica. A strâns-o pe Gabrielle de mână. 

— Du-te! i-arn zis. 

M-am apropiat cu prudenţă de ele, dar n-am vârât 
arma în teacă. Mă furnica pielea de nelinişte. „Ea 
pândeşte, pândeşte, pândeşte, şoricelule.” 

— Avem noi grijă de fiica ta. 

Deşi Ismay nu părea foarte convinsă, a încuviinţat 
din cap şi s-a furişat printre copaci. Gabrielle a 
aşteptat-o să dispară, după care mi-a întins mâna, 
tremurând de entuziasm. 

— Mă numesc Gabrielle Gilly, a zis. Eşti chiar mai 
scundă decât mi-a spus lumea. Aproape ca un spiriduş! 
Cum reuşeşti să-l săruţi pe fratele meu? Am auzit că e 
înalt cât bradul ăsta. 


Am vrut să răspund — sau, poate, să râd —, dar fetiţa 
trăncănea fără oprire. 

— Poate-ar fi mai potrivit să-l numesc frate vitreg, nu 
crezi? Lui nutman nu-i convine că eşti aici. Nu-i convine 
nici că am aflat de el, dar nu-i aici acum şi, oricum, 
puţin îmi pasă ce crede ea.’ Povesteşte-mi despre el. 
Are părul roşu? Aşa mi-a zis Nicholina, dar nu prea-mi 
place de Nicholina. Se crede aşa deşteaptă, dar, de fapt, 
e doar ciudată. Prea multe inimi, înţelegi tu ce spun... 

— Inimi? a întrebat Ansei, cu o figură năucită, apoi, 
ca şi cum şi-ar fi dat seama că e nepoliticos, a adăugat 
repede: Eu sunt Ansei. Ansei Diggory. 

— Inimile o ţin tânără, a continuat Gabrielle, fără să-l 
bage în seamă, legănând serioasă din cap. Maman zice 
că n-am voie să vorbesc despre astfel de lucruri, dar 
ştiu eu bine ce-am văzut, iar pieptul lui Bellamy era 
cusut când l-au pus pe rugul funerar... 

— Stai o clipă, am zis, un pic ameţită de viteza cu 
care vorbea. Mai uşor. Cine-i Bellamy? 

— Bellamy a fost prietenul meu cel mai bun, dar a 
murit iama trecută. Cu câţiva ani înainte îşi pierduse 
mama. Sora lui s-a născut Vrăjitoare Albă, aşa că mama 
lor a trimis-o la Chateau, ca să aibă 

o viaţă mai frumoasă. După aceea, mama lor a murit de 
inimă rea, fiindcă n-o mulțumea să-l aibă doar pe 
Bellamy lângă ea. Pentru mine era suficient, dar a murit 
şi el. Iar acum nu-l mai am deloc. 

— îmi pare r..., a dat să spună Ansei, dar Gabrielle a 
clătinat din cap, legănându-şi buclele castaniu-roşcate 
pe umeri. 

— Aşa zic mereu străinii. Zic mereu că le pare rău, de 


parcă ei l-ar fi omorât, dar nu l-au omorât ei. Zăpada l-a 
ucis, şi pe urmă Nicholina i-a mâncat inima. 

In sfârşit — in sfârşit — s-a oprit să-şi tragă suflul. A 
clipit o dată, de două ori, de trei ori şi, într-un final, s-a 
uitat la Ansei. 

— Bună, Ansei Diggory! Şi tu eşti rudă cu fratele 
meu? 

Ansei o privea cu gura căscată. M-a pufnit râsul, 
văzându-le figurile — a lui, crucită, a ei, curioasă —, iar 
când a izbucnit, zguduitor, cristalin şi senin ca luna, 
Absalon a ţâşnit de lângă mine şi s-a ascuns între 
ramuri. Păsările şi-au luat zborul din cuiburi. Până şi 
copacii păreau să freamăte de nelinişte. 

In ceea ce mă privea, parcă mi se luase de pe inimă o 
piatră care mă apăsa de săptămâni bune. 

Am îngenuncheat în faţa ei, încă râzând. M-a fixat cu 
ochii ei căprui, cu o intensitate bine-cunoscută. 

— Abia aştept să te cunoască şi fratele tău, Gabrielle! 

— Poţi să-mi spui Gaby, a zis fetiţa, radiind de 
fericire. 

Câteva minute mai târziu, când s-au întors Ismay şi 
Nicholina, cea din urmă bolborosind ceva despre 
copacii obraznici, Gaby a pufnit dispreţuitor şi a şoptit: 

— V-am zis eu că-i ciudată. Prea multe inimi. 

Ansei a înghiţit în sec şi s-a uitat suspicios la spatele 
Nicholinei, care se îndepărta cu rapiditate, lăsându-ne 
pe noi, ceilalţi, în urmă. Ismay se ţinea mult mai 
aproape de mine decât înainte. Ii simțeam 
nemulţumirea după felul încordat în care-şi ţinea 
spinarea. 

— Chiar o fi mâncând inimi? a întrebat Ansei. 

— De ce-ar face-o? am spus. Cum ar putea s-o 
menţină tânără? 

— Magia voastră există în afara corpului, nu-i aşa? a 
întrebat Gaby. O primiţi de la osemintele îngropate ale 
strămoaşelor voastre, a adăugat, continuând explicaţiile 
înainte să apuc să-i răspund. Magia noastră e diferită. 
Ea trăieşte în noi, chiar în inima noastră. Inima este 
centrul fizic şi emoţional al unei vrăjitoare de sânge. 
Oricine ştie asta. 

Ansei a încuviinţat din cap, deşi nu părea să aibă nici 
cea mai vagă idee. 

— Pentru că magia voastră e posibilă doar cu ajutorul 
sângelui? 

— Gabrielle! s-a răstit Ismay, oprindu-se brusc, dar 
nu s-a întors. încetează! Nu mai vorbi despre asta! 

Gabrielle nu i-a dat atenţie. 

— In principiu, magia există în fiecare părticică a 
noastră — în oasele, sudoarea, lacrimile noastre —, dar 
sângele e cel mai uşor de folosit. 

— De ce? a întrebat Ansei. De ce sângele şi nu 
celelalte? 

Deodată, mi-a revenit limpede în minte ziua în care el 
mă condusese prin Cathedral Saint-Cecile d'Cesarine. 
Cunoştea fiecare detaliu ai acelui loc păcătos. Mai mult 
decât atât, mare parte din timpul petrecut în Tum nu 
făcuse altceva decât să stea cu nasul în cărţile cu 
coperte din piele şi în manuscrisele cu anluminuri din 
bibliotecă. 

Datorită firii curioase a lui Gaby, îşi găsise un prieten 
care-i împărtăşea pasiunile. 

— Ți-am zis să încetezi, Gabrielle! 

In cele din urmă, Ismay s-a întors şi s-a pus în calea 
noastră, cu mâinile-n şold. Avea grijă să nu se uite la 


mine. 

— Ajunge! E o discuţie nepotrivită. Dac-ar afla 
Josephine... 

Gaby a făcut ochii mici şi a ocolit-o, trăgându-ne şi pe 
noi după ea. 

— Ce ştii despre magia Vrăjitoarelor Albe, Ansei 
Diggory? 

Ismay a închis ochii şi a murmurat ceva, parcă 
rugându-se să nu-şi iasă din răbdări. Ansei i-a aruncat 
un zâmbet vinovat când am trecut pe lângă ea. 

— Nu prea multe, din păcate. Deocamdată. 

— M-am gândit eu. 

După ce şi-a dat părul pe spate, Gaby şi-a dres glasul 
ostentativ, cu un zâmbet fudul pe buze. 

— Chiar dacă magia Vrăjitoarelor Roşii se deosebeşte 
de cea a Vrăjitoarelor Albe, există şi asemănări între 
ele, pentru că ambele necesită echilibru. Când ne 
vărsăm sângele, trupurile noastre slăbesc, ceea ce ne 
limitează puterile. Cu fiecare vrajă pierdem o bucăţică 
din noi şi, în cele din urmă, murim din cauza asta. 

A rostit ultimele cuvinte cu patos, legănându-ne încă 
o dată mâinile. 

— Asta dacă nu murim mai întâi de frig. Ori de 
foame. Sau de mâna Vânătorilor. 

Ansei s-a încruntat şi mi-a aruncat o privire 
nedumerită pe deasupra ei. încetul cu încetul, s-a făcut 
lumină în capul lui. 

Coco. 

In clipa în care am încuviinţat din cap, s-a 
schimonosit la faţă. 

Ismay a venit repede după noi. 


— Te rog, Gabrielle! Nu-i voie să vorbim despre 
asemenea lucruri. 

— De-asta sângele e cel mai puternic dintre toate, a 
continuat Gaby, ignorând-o cu îndârjire. Pentru că 
trebuie să ne sacrificăm cu fiecare tăietură, ceea ce 
face vrăj ile şi mai trainice. 

— Cabrielle... 

— E uşor să verşi sânge, am zis pe negândite. 

Când am văzut figura mirată a fetei, am şovăit. Deşi 
foarte inteligentă, era totuşi doar un copil — nu avea 
mai mult de şapte sau opt ani. Cu toate acestea... era 
evident că suferinţa n-o ocolise. Am repetat vorbele pe 
care mi le spusese Coco cu ani în urmă. 

— Cu lacrimile — şi durerea care le pricinuieşte — e 
ceva mai complicat. 

S-au uitat amândoi lung la mine, fără să spună nimic. 

— Ai... ai cunoştinţe despre magia noastră? a răsunat 
vocea gâtuită a lui Ismay, în spatele nostru. 

— Foarte puţine. 

M-am oprit, oftând, iar Ansei şi Gaby mi-au urmat 
exemplul. S-au uitat cu evidentă curiozitate cum mă 
întorc spre Ismay. 

— Dar o cunosc pe Coco de-o viaţă. Când am întâlnit- 
o prima oară... se căznea să nu plângă. 

Mi-a revenit în minte imaginea chipului ei la vârsta 
de şase ani: bărbia tremurândă, figura hotărâtă, crinul- 
de-mare botit. îl strângea în palme şi-mi povestea cearta 
cu mătuşa ei. 

— Dar aveam şase ani pe atunci şi tot a vărsat 
lacrimi, până la urmă. Când au căzut pe pământ, s-au 
înmulţit până când au format o baltă şi ne-am trezit 


cufundate în mâl până la glezne. 

Ansei mă urmărea cu ochi mari. 

Intr-un final, chipul duşmănos al lui Ismay s-a mai 
îndulcit A oftat şi i-a întins mâna lui Gabrielle, care a 
acceptat-o fără să protesteze. 

— Pe vremuri, am încercat şi noi magia cu lacrimi, 
dar s-a dovedit a fi prea instabilă. Lacrimile erau de 
multe ori mai puternice decât celelalte substanţe 
adăugate în elixire şi le preschimbau în cu totul altceva. 
O banală soluţie sedativă îl putea face pe cel ce o bea să 
cadă într-un somn liniştit sau... în unul din care nu se 
mai trezea. Am tras concluzia că rezultatul depindea de 
emofiik  vrăjitoarei în momentul în care vărsa 
respectivele lacrimi. 

Deşi teoria ei era fascinantă, simţeam o inexplicabilă 
apăsare în piept, care îmi distrăgea atenţia. M-am uitat 
în jur. N-am observat nimic dubios. Cu toate că nu 
dăduserăm de urma lui Etienne, nu găsiserăm niciun 
semn că fusese omorât — dar nici vreun semn de viaţă. 
In afară de... 

O cioară a poposit pe o creangă, în faţa noastră. A 
lăsat capul într-o parte şi s-a uitat curioasă la mine. 

M-a trecut un fior. 

----Ce s-a întâmplat? a întrebat Ansei, uitându-se în 
aceeaşi direcţie. 

Cioara a cârâit şi sunetul a reverberat printre copaci. 
Prin oasele mele. Ismay s-a întunecat la faţă şi a tras-o 
pe Gabrielle lângă ea. Nicholina se făcuse nevăzută. 

— E... 

Mi-am masat pieptul, căci senzaţia de apăsare era tot 
mai intensă. Parcă mă trăgea... în interiorul fiinţei mele. 


Am înfipt călcâiele în pământ, nedumerită, şi am înălţat 
ochii spre cer. Dinspre răsărit se prefira o lumină 
cenuşie. M-a cuprins amărăciunea. 

încă puţin şi se împlinea termenul fixat de Josephine. 

Cu o ultimă sforţare, am invocat iarăşi structurile. 
Erau la fel de haotice ca data trecută. Intr-un 
spectaculos acces de furie — şi, poate, de disperare —, 
am înaintat printre ele, hotărâtă să găsesc ceva, orice, 
care să mă ajute să-i dau de urmă înainte de răsăritul 
soarelui. Am auzit vag glasul neliniştit al lui Ansei, dar 
nu l-am luat în seamă. Apăsarea din piept ameninţa să 
mă strivească. La fiecare structură pe care o atingeam, 
scoteam un geamăt, speriată de sentimentul instinctiv 
că e ceva necurat la mijloc. Parcă... parcă nici măcar nu 
erau structurile mele. Ceea ce era ridicol, imposibil... 

Un punct alb a sticlit printre firele aurii. 

Cum l-am atins, a prins viaţă un firicel alb — mi s-a 
încolăcit pe degete, încheietură şi braţ —, şi, deodată, 
cel de-al şaselea simţ a devenit mai pătrunzător ca 
oricând. In sfârşit! Cu un oftat de uşurare, am întors din 
nou capul spre est, ca să estimez cam cât timp ne mai 
rămânea. 

— Ce s-a întâmplat? a întrebat Ansei, îngrijorat. 

— L-am găsit. 

Fără să mai spun altceva, am rupt-o la fugă prin 
pădure, pe urmele luminii albe. Mă întreceam cu 
răsăritul. Ceilalţi s-au luat după mine, iar cioara şi-a 
luat zborul de pe creangă, cu un cârâit indignat. Zăpada 
zbura în toate părţile. Animată de o speranţă sălbatică, 
nu mă puteam abţine să zâmbesc. 

— Unde e? a strigat Ismay, chinuindu-se să ţină pasul 


cu mine. 

— Cum funcţionează treaba asta cu structurile? a 
întrebat Gaby, depăşindu-şi mama în scurt timp. 

Ansei s-a împiedicat de o rădăcină şi era cât pe ce să- 
şi taie capul într-o ramură joasă. 

— De ce tocmai acum? 

I-am ignorat pe toţi, mi-am ignorat plămânii care 
amenințau să plesnească în mine şi am iuţit pasul Era 
şansa noastră — o şansă reală — de a încheia această 
alianţă. Structura albă continua să  pulseze, 
conducându-mă tot mai aproape de victorie, şi îmi 
venea să urlu de bucurie. La Voisin nu credea c-o să-1 
găsesc. In felul ăsta, aveam să-i dovedesc că se 
înşelase, aveam să le dovedesc tuturor că se înşelaseră. 

Mi-a mai pierit entuziasmul în clipa în care copacii 
din jur s-au rărit şi am dat cu ochii de primele corturi 
din tabără. 

— Aici... aici e? a întrebat Ismay, aprinsă la faţă, 
uitându-se înnebunită împrejur. Unde-i? Nu-l văd. 

Am încetinit, uitându-mă la structura ce şerpuia prin 
tabără — printre vetrele de foc şi cuştile animalelor, pe 
lângă Coco şi Babette —, după care a luat-o în jos, 
spre... 

Spre cortul nostru. 

Am străbătut ultimii metri cu paşi poticniţi, am cotit 
şi am încremenit în loc. Structura a explodat într-un nor 
de praf alb şi mi-a îngheţat sângele-n vine. Ţipătul lui 
Ismay mi-a confirmat ceea ce ştiam deja. 

Rezemat de stâlpul cortului nostru stătea cadavrul 
unui tânăr cu păr castaniu-roşcat. 


NEBUNUL 


Reid 


— POFTIM? A ZIS TOULOUSE ÎN DIMINEAŢA UR.MĂ- 
toare, privindu-mă mirat, fără să scoată franzela din 
gură. 

A muşcat repede un dumicat, l-a mestecat şi l-a 
înghiţit — după care s-a înecat. Thierry l-a bătut pe 
spate, râzând pe înfundate. Nu schimbaserăm nicio 
vorbă până acum. 

— Mai zi odată. 

— Tatuajul tău, am repetat încordat. 

îmi ardea gâtul de stânjeneală. Nu fusesem niciodată 
pus în situaţia de a-mi face prieteni. Nu fusesem 
niciodată pus în situaţia de a cunoaşte pe cineva. Pe 
Celie şi Jean Luc îi ştiam de-o viaţă. Iar în ce-o privea pe 
Lou, pot spune că nu existaseră momente de tăcere 
stânjenitoare în relaţia noastră. Găsea ea un subiect de 
discuţie. 

— Ce simbolizează? 

Ochii negri ai lui Toulouse încă lăcrimau. 

— Ai trecut direct la întrebări intime, din câte bag 
seama. 

— E pe faţa ta. 

— Touche, a rânjit el, contorsionându-şi tatuajul de 
pe obraz. 

Micuţ. Auriu. Un trandafir. Cu sticliţi metalice. La 
micul dejun, când mă aşezasem lângă el şi fratele lui, 
fusese primul lucru pe care îl remarcasem. Prima 
întrebare care îmi ieşise din gură. încă îmi ardea gâtul. 


Poate că era o întrebare nepotrivită. Poate era... prea 
indiscretă. De unde era să ştiu? El îşi făcuse desenul fix 


pe obraz. 

în partea cealaltă a vetrei, madame Labelle lua masa 
de dimineaţă — cantal cu şuncă sărată — împreună cu 
Zenna şi Seraphine. Evident, spera să se 
împrietenească cu ele, aşa cum spera ca şi eu să mă 
împrietenesc cu frații St Martin. încercările ei fuseseră 
întâmpinate cu mai mare entuziasm decât ale mele. 
Zenna exulta Ia laudele ei şi se umfla în pene ca un 
păun. Până şi Seraphine părea oarecum încântată de 
atenția pe care o primea. In spatele lor, l-am auzit pe 
Beau înjurând. Deveraux îl silise să ajute la îngrijirea 
cailor şi, din câte-mi dădeam seama, călcase într-o 
balegă. 

Nu era o dimineață chiar atât de proastă. 

Odată ce m-am mai liniştit, mi-am reîndreptat atenţia 
spre Toulouse şi Thierry. 

Seara trecută, când intraseră în căruţă, neştiind ce 
să fac, mă prefacusem că dorm. încă nu eram împăcat 
cu planul mamei. Mi se părea necinstit să mă prefac a fi 
prietenul cuiva. Dar, dacă prin înşelătorie o învingeam 
pe Morgane, dacă era în folosul lui Lou, puteam să mă 
prefac. Puteam suporta magia. 

Puteam să mă împrietenesc cu oricare dintre oamenii 
de-aici care o practica. 

Toulouse a scos un pachet de cărţi de joc din 
buzunar şi a aruncat una spre mine. Am prins-o 
instinctiv. Colorată cu linii groase, negre, albe şi aurii, 
cartea înfăţişa un băiat pe o stânci Ţinea în mână un 
trandafir. La picioarele lui stătea un câine. 


Primul impuls a fost să mă trag înapoi, dezgustat. 
Biserica nu îngăduia cărţile de tarot. Arhiepiscopul îl 
sfătuise pe regele Auguste să le interzică acum mulţi 
ani. Potrivit spuselor lui, cartomanţia era o batjocură la 
adresa omniscienţei lui Dumnezeu. Tot el declara că cei 
ce iau parte la asemenea blasfemie vor fi osândiţi la 
chinurile iadului. 

Declarase aşa multe lucruri. 

Mi-am dres glasul, prefacându-mă interesat. 

— Ce reprezintă? 

— Nebunul, a răspuns Toulouse, punând degetul pe 
trandafirul de pe obraz. Prima carte pe care am 
desenat-o. Mi-am tatuat-o ca să-mi reamintească de 
inocenţa mea. 

Mi-au căzut ochii pe mâinile lui. Pielea era decorată 
cu simboluri negre — un tatuaj pe fiecare încheietură a 
degetelor. Am recunoscut vag un fulger. Un scut. 

— Cărţile din Arcana Majoră, mi-a explicat. Douăzeci 
şi două la număr. Zece pe degetele de la mâini. Zece pe 
degetele de la picioare. Una pe obraz şi una... 
altundeva. 

Se aştepta să râd. Am scos un chicot silit, dar era 
prea târziu. Sunetul a ieşit uscat şi aspru, ca o tuse. Cei 
doi fraţi au schimbat o ocheadă amuzată pe seama mea. 
Am scrâşnit din dinţi de frustrare. Nu ştiam ce să spun. 
Nu ştiam cum să schimb discret subiectul. Dumnezeule 
mare, ei de ce nu spuneau nimic? Riscam să urmeze un 
alt moment stânjenitor de tăcere. Speriat, m-am uitat la 
mama, care mă privea şocată. Când a fluturat 
exasperată din mână şi mi-a şoptit „Zi ceva”, Zenna a 
pufnit în râs. Seraphine, pe de altă parte, a scos o Biblie 


din geantă şi s-a apucat să citească. 

Mi s-a strâns stomacul. 

— Păi..., am bâiguit, neştiind cum să continui. 

Amândoi sunteţi vrăjitori? Când v-aţi dat seama? V-au 
apărut puterile după ce v-aţi ucis patriarhul? Vreţi să 
luptaţi până la moarte alături de noi, împotriva lui 
Morgane? Toate aceste întrebări îmi răsunau în minte, 
dar ceva îmi şoptea că n-o să fie pe placul lor. Spre 
ghinionul meu, nici ei nu păreau dornici să-mi curme 
suferinţa. lar zâmbetele lor... erau cam prea blajine. Ca 
şi când le făcea plăcere să vadă cum mă perpelesc. 

La un moment dat aveam să încerc, probabil, să-i 
omor. 

M-am întors spre Thierry şi l-am întrebat pe 
negândite: 

— Care-i numărul tău? 

Thierry m-a țintuit cu ochii lui negri şi impenetrabili. 
Nu a răspuns. îmi venea să intru-n pământ de ruşine. 
Am vorbit prea tare şi răstit. N-a fost o întrebare 
politicoasă, ci un răcnet. Din fericire, Beau n-a fost de 
faţă la eşecul meu. Ar fi râs cu lacrimi. Marele Reid 
Diggory — cel mai tânăr căpitan al Vânătorilor, distins 
cu patru Decorații de Onoare pentru eroism şi 
comportament exemplar — înfrânt, în sfârşit, de un 
banal dialog cu nişte necunoscuţi. Cât de ridicol! 

— Nu vorbeşte, a spus Toulouse, după alte câteva 
secunde chinuitoare. Nu ca noi doi. 

M-am agăţat cu disperare de răspunsul lui. 

— De ce nu? 

— Cine bagă nasul unde nu-i fierbe oala riscă să se 
frigă. 


Cu o mişcare scurtă din încheietură, a tăiat cărţile, 
apoi le-a amestecat cu viteza fulgerului. 

— Nu văd nicio oală prin preajmă, i-am răspuns, cu 
acelaşi zâmbet politicos. 

— Ai şi tu dreptate, a zis, punând cărţile laolaltă. Eu 
şi frate-meu suntem prezicătorii trupei. 

— Prezicători? 

— întocmai. Chiar în clipa asta îţi citesc gândurile, 
dar promit să nu divulg nimic. Să dezvălui secretele 
unei persoane e totuna cu a-i vărsa sângele. Odată ce-ai 
facut-o, nu mai există cale de-ntoarcere. 

M-am încruntat. Chiar nu erau totuna. 

— Ai vărsat vreodată sânge de om? 

I-a aruncat o ocheadă aproape insesizabilă lui 
Thierry — aproape insesizabilă —, dar l-am observat. 
Continua să zâmbească. 

— Nu-i treaba ta, amice. 

M-am uitat lung la el. Prezicători. Sigur erau şi nişte 
vrăji la mijloc. Le-am studiat pe furiş hainele. Spre 
deosebire de restul, ale lor 

era închise la culoare. Simple. Banale. îmbrăcămintea 
unor oameni care nu voiau să iasă în evidenţă. M-am 
aplecat spre Toulouse, pre- facându-mă că examinez 
cărţile îndeaproape. De la distanţa aceea, simţeam 
mirosul vag de pământ al cămăşii lui. Parfumul dulceag 
şi mai vag al pielii lui. Al părului său. 

— Deci recunoşti, am zis cu prudenţă. 

Parfumul nu era o dovadă. Putea să fi rămas de la 
altcineva. Claud însuşi avea un miros aparte. 

— Folosiţi... magia. 

Toulouse s-a oprit din a mai amesteca cărţile. Spre 


uluirea mea, a zâmbit şi mai larg — de parcă abia 
aştepta clipa asta. Precauţia îmi ţinea gâtul şi umerii 
încordaţi. Toulouse a reînceput să amestece cărţile. 

— Interesantă întrebare din partea unui Vânător. 

— Nu sunt Vânător, am răspuns, din ce în ce mai 
încordat. Am fost. 

— Serios? a zis Toulouse, ţinând în mână o carte, cu 
spatele la mine. Ia zi, ce carte e? 

I-am aruncat o privire nedumerită. 

— i s-a dus vestea, căpitane Diggory, a spus el, 
vârând cartea înapoi în pachet. 

Zâmbea în continuare. Zâmbea tot timpul. 

— Am fost de faţă, la Gevaudan. 

Mi-a stat inima în loc. 

— Troupe de Fortune tocmai îşi încheiase ultimul 
spectacol din sezon. în public era un băiat — n-avea mai 
mult de şaisprezece ani — care adora cărţile. Cred că 
ne-a vizitat de vreo trei ori în seara aia, nu-i aşa? a 
întrebat, uitându-se la Thierry, care a încuviinţat din 
cap. Nu-şi permitea să plătească o etalare întreagă, aşa 
că, de fiecare dată, am tras o singură carte pentru el. 
Aceeaşi carte de fiecare dată. 

Zâmbetul i s-a transformat într-o grimasă. La fel şi al 
meu. Mă dureau umerii de atâta încordare. In clipa 
următoare însă, Toulouse s-a înseninat iar. 

— N-am putut să i-o arăt. L-ar fi speriat de moarte. în 
dimineaţa următoare, l-am găsit mort pe malul Les 
Dents, lăsat să putrezească la soare, ca un animal. Un 
Vânător îi tăiase capul. Am auzit că, în schimbul lui, se 
alesese cu gradul de căpitan. Ascultă-mă pe mine, a zis 
Toulouse, scărpinându-se gânditor pe gât, Fiarei din 


Gevaudan nu i-a căzut bine deloc. Unul dintre prietenii 
mei mi-a zis că i-au auzit urletele de durere şi furie 
până la Cesarine. 

Am aruncat o privire furişă spre mama. Toulouse a 
observat. 

S-a rezemat pe coate şi mi-a zis cu blândeţe: 

— Ea nu ştie asta, n-am dreptate? Niciunul dintre 
prietenii tăi nu ştie. Pentru cineva care n-a jucat teatru 
niciodată, te descurci de minune. 

Tonul lui era plin de insinuări, ceea ce mă deranja. 

Thierry ne urmărea impasibil. 

— Sunt convinşi că Blaise o să vă ajute s-o omorâţi pe 
Morgane, a continuat Toulouse, aplecându-se mai mult 
spre mine. Dar mă îndoiesc că va accepta vreodată să 
se alieze cu cel care i-a ucis fiul. Sau poate mă înşel eu. 
N-ar fi prima oară. De pildă, credeam că doar Vânătorii 
se ocupă de ucis vrăjitoare, şi, cu toate astea, tu faci 
acelaşi lucru, a adăugat, uitându-se la balisarda prinsă 
la pieptul meu. Şi nu eşti Vânător. 

Instinctiv, am încleştat degetele pe mâner. 

— E o armă puternică. Ar fi o nesăbuinţă să renunţ la 
ea. 

Cuvintele au sunat ca o dezvinovăţire, chiar şi în 
urechile mele.  Văzându-i expresia arogantă, am 
adăugat: 

— Cât despre uciderea lui Morgane, asta-i cu totul 
altceva. Şi ea vrea să ne omoare pe noi. 

— Atâtea omoruri! a spus Toulouse, gânditor, 
învârtind cartea pe degete. 

Nici acum nu vedeam semnul de pe ea. Doar auriul şi 
negrul de pe spate. Liniile lor unduitoare se contopeau 
şi formau un craniu — un craniu rânjit, cu trandafiri în 


orbitele ochilor şi un şarpe încolăcit printre dinţi. 

— Susţii că nu mai eşti Vânător. Dovedeşte-o! Ce 
carte am în mână? 

Caută-ne, caută-ne, caută-ne! 

în sfârşit, i-a dispărut zâmbetul de pe faţă. în locul lui 
s-a instalat o privire rece care mă îngheţa până în 
măduva oaselor. 

— Ascultă bine ce-ţi spun. Claud o avea încredere în 
tine, dar eu n-am. N-o lua ca pe ceva personal, a 
adăugat, ridicând din umeri. N-am încredere în nimeni. 
E singura cale de supravieţuire pentru oamenii ca noi, 
n-am dreptate? 

„Oamenii ca noi.” 

Cuvintele pluteau între noi, fremătând de viaţă, iar 
murmurul din urechile mele a devenit mai puternic, mai 
insistent, l-am găsit pe cei pierduţi. Cei pierduţi sunt 
aici. Caută-ne, caută-ne, caută-ne... 

— Ştiu ce vrei de la mine, a continuat, pe un ton 
tranşant. Aşa că te mai întreb o dată: ce carte am în 
mână? 

— Nu ştiu, am mormăit, trântind uşa în nasul vocilor, 
ca să scap de zumzetul lor afurisit. 

îmi tremurau mâinile de efort. Fruntea îmi era 
acoperită de sudoare. 

— Să mă anunti, dacă afli, a zis Toulouse, strângând 
dezamăgit din buze. 

A vârât cartea înapoi în pachet şi s-a ridicat în 
picioare. Thierry i-a urmat exemplul. 

— Până atunci, am rugămintea să stai departe de 
mine, căpitane. Ah, era să uit, a spus, zâmbind iar, şi a 
aruncat o privire vicleană spre mama. Mult noroc pe 
scenă! 


PICĂTURI DE SÂNGE 


Lou 


VRĂJITOARELE DE SÂNGE O NUMEAU STAREA DE 
mijloc — perioada dintre viaţa aceasta şi cea de apoi. 

— Sufletul rămâne pe pământ până când se înalţă 
rămăşiţele la cer, a murmurat Gabrielle, ţinând în mână 
o cană cu sângele mamei sale. 

Sufereau în acelaşi fel, erau palide ca ceara şi aveau 
ochii înlăcrimaţi şi umflaţi. Nu-mi puteam imagina prin 
ce treceau în acele clipe. 

Etienne Gilly nu murise nici de frig, nici de foame. 

Trupul îi fusese ars, mai puţin... 

Mai puţin capul. 

Ansei vomitase în momentul în care acesta căzuse de 
pe umerii carbonizaţi ai lui Etienne şi se rostogolise la 
picioarele mele. Până şi eu era să păţesc la fel. Carnea 
ciopârţită de la gâtul lui era dovada unei torturi 
înfiorătoare şi nici nu îndrăzneam să mă gândesc ce 
chin îndurase mai întâi — fusese ars de viu sau 
decapitat. Mai grav decât atât, şoaptele îngrozite ale 
vrăjitoarelor îmi confirmaseră că nu era prima victimă 
de acest fel. De la Modraniht încoace, circulau o 
mulţime de poveşti asemănătoare şi toate victimele 
aveau o trăsătură comună: se zvonea că mamele lor ar fi 
avut cândva o aventură cu regele. 

Cineva îi vâna pe copiii regelui. Ii schingiuia. 

Cu degetele încremenite în părul lui Gaby, m-am 


uitat la locul în care Babette şi Coco stăteau de veghe la 
rugul lui Etienne. Nu mai rămăsese decât scrumul din 
el. 

La Voisin fusese neiertătoare când aflase de moartea 
băiatului. 

Cel mai mult avusese de suferit Coco, chiar dacă 
mătuşa ei spusese clar că pe mine mă considera 
vinovată. La urma urmelor, Etienne dispăruse după ce 
acceptase să mă primească în tabără. Corpul îi fusese 
lăsat lângă cortul meu. Iar eu... eu fusesem condusă, în 
mod misterios, la el de structura albă. în haosul care 
urmase — panica, tipetele — mi-am dat seama rapid că 
nu era structura mea. Fusese, ce-i drept, în mintea mea, 
în văzul meu, dar nu-mi aparţinea. Mi s-a întors 
stomacul pe dos la gândul acestei pângăriţi. 

Era opera mamei. Toate erau opera ei. Dar ce 
urmărea? 

întrebarea aceasta mă obseda. De ce aici? De ce 
acum? Renunţase la planul de a mă sacrifica? Hotărâse 
să chinuiască regatul încetul cu încetul, copil după 
copil, decât să-i omoare pe toţi odată? 

O părticică hidoasă din mine a plâns de uşurare la 
gândul acesta, dar... îi tăiase capul lui Etienne. Ii 
dăduse foc şi-l lăsase la uşa cortului meu. Nu putea fi o 
coincidenţă. 

Era un mesaj. O altă mutare mârşavă într-un joc pe 
care nu-l înţelegeam. 

Voia să ştiu că băiatul suferise. Voia să ştiu că era 
numai vina mea. „în cazul în care încerci să fugi”, îmi 
spusese nu demult, „îţi ciopârţesc Vânătorul şi-ţi dau 
să-i mănânci inima.” Nu-i ascultasem avertismentul. 
Fugisem în ciuda amenințărilor ei şi-mi luasem şi 
Vânătorul cu mine. Asta să fie răzbunarea ei? 


Oare toate atrocitățile astea îl vizau mai puţin pe 
rege şi mai mult pe mine? 

Am tras aer în piept şi am reînceput să-i împletesc 
părul lui Gaby. întrebările mele puteau să mai aştepte 
câteva ore. Morgane putea să mai aştepte. După 


înălţarea de diseară, dimineaţă urma 
19 SHELBY MAHURIN 


să pornim pe urmele lui Reid — indiferent dacă 
încheiam sau nu alianţa cu La Voisin. Se schimbase 
planul. Dacă Morgane îi vâna pe copiii regelui, Reid şi 
Beau erau în mai mare primejdie decât ne închipuiam. 
Trebuia să-i găsesc, să le spun ce pune la cale, dar mai 
întâi de toate... 

Gaby privea în tăcere cum Ismay a înmuiat un deget 
în sânge, după care a desenat un simbol ciudat pe vasul 
spoit din poala ei. Deşi nu înţelegeam ritualul, semnele 
păreau străvechi şi pure şi... tângu- ioase. Mai mult 
decât tânguioase. Dezolante. Absolut sfâşietoare. Gaby 
şi-a tras nasul şi s-a şters la ochi. 

N-o puteam părăsi. Nu încă — şi nu doar din cauză că 
suferea. 

Dacă Reid şi Beau erau în pericol, era şi ea. Fapta lui 
Morgane ne dovedise că poate străpunge apărarea lui 
La Voisin. 

Cu genunchii ghemuiţi la piept, Ansei privea în 
tăcere, în vreme ce Ismay însemna vasul alb cu sânge. 
După ce-au terminat, Ismay a plecat, iar Gaby s-a întors 
spre mine. 

— Ai obţinut alianţa pe care-o voiai? 

— Gaby, nu-ţi bate capul cu... 

— Ai obținut-o? 

I-am legat codiţa cu o panglică stacojie. 

— La Voisin n-a luat încă o decizie. 


— Dar aţi bătut palma, a spus, cu o privire serioasă în 
ochii ei căprui. 

Nu mă lăsa inima să-i spun că existau şi neclarităţi în 
înţelegerea noastră — de pildă, ce se întâmpla dacă-i 
găseam fratele mort sau în viaţă. I-am dat codiţa peste 
umăr. 

— O să se rezolve cumva. 

Mulțumită de răspunsul meu, şi-a îndreptat atenţia 
către Ansei. 

— Dacă vrei, pot să le citesc pe buze ce spun. 

Trezit din reverie, Ansei s-a înroşit la faţă şi a întors 
privirea de la Coco. 

— Nu discută nimic interesant, a spus fetiţa, 
strângând concentrată din buze. Ceva despre Vânători, 
care ar fi dat foc unui bordel. Ce-o mai fi şi ăla. 

Apoi s-a lăsat pe spate şi l-a bătut pe Ansei pe 
genunchi. 

— îmi place prințesa, chiar dacă unele n-o 
simpatizează. Sper să te sărute. Asta-ţi doreşti, nu-i 
aşa? Vreau să se întâmple doar dacă vrei şi tu — şi, 
bineînţeles, dacă vrea şi ea. Maman zice că asta se 
numeşte consimțământ... 

— De ce n-o plac unele persoane pe Coco? am 
întrebat, ignorând stânjeneala de pe chipul lui Ansei. 

Vorbele ei mă înfuriau nespus. Am aruncat o privire 
duşmănoasă la cele câteva vrăjitoare din apropiere. 

— Ar trebui s-o venereze. E prinţesa lor. 

Gaby se juca cu panglica. 

— Din cauză că mama ei ne-a trădat şi, de atunci, 
cutreierăm prin sălbăticie. Dar asta s-a întâmplat acum 
mult timp, când eu nici nu eram născută. Probabil chiar 
dinainte să se nască Cosette. 


M-a năpădit un val copleşitor de regret. 

în toţi aceşti ani de când o cunoşteam pe Coco, nu 
vorbiserăm niciodată despre mama ei. Am presupus 
mereu că femeia era o Dame Blanche — Vrăjitoarele 
Roşii erau o raritate şi naşterea lor era la fel de 
imprevizibilă ca a daltoniştilor sau albinoşilor —, dar n- 
o căutasem niciodată cât trăisem la Chateau. Nu voiam 
să văd o mamă capabilă să-şi abandoneze fiica. 

N-aveam cum să nu remarc ironia situaţiei mele. 

— La Voisin povesteşte întruna cum „noi am domnit 
peste pământul acesta de când a fost zămislit, cu mult 
înainte ca zeii să-l otrăvească cu magia lor moartă”, a 
continuat Gaby. 

Imita uluitor de bine tonul grav şi calmul rigid al lui 
La Voisin. 

— Presupun că e bătrână rău. După bănuielile mele, 
mănâncă inimi împreună cu Nicholina, dar maman nu 
mă lasă să vorbesc despre asta. 

în clipa în care s-a uitat după mama ei, i-a tremurat 
bărbia un pic. 

— Mai imit-o, am zis repede, ca să-i distrag atenţia. 
Eşti fenomenală! 

A zâmbit scurt, după care şi-a strâmbat faţa într-o 
încruntătură exagerată. 

— „Gabrielle, nu mă aştept să înţelegi moştenirea a 
ceea ce a existat dintotdeauna şi va exista întotdeauna, 
dar fii drăguță şi nu-mi mai pune augurii în zgardă ca 
să-i scoţi la plimbare. Nu sunt animale de companie." 

Mi-am înăbuşit un chicot şi am tras-o de coadă. 

— Hai, du-te fuga la mama ta! Poate-o mai înveseleşti 
şi pe ea. 


A plecat fără să fie nevoie să duc luptă de lămurire. 
Apoi am lăsat capul pe umărul lui Ansei, care se uita din 
nou la Coco şi Babette. 

— Fruntea sus! l-am îmbărbătat. încă nu s-a terminat 
jocul. Ea e doar o piesă nouă pe tablă. 

— "Ţi-ai ales prost momentul. 

— De ce? Faptul că Gabrielle şi Ismay suferă nu 
înseamnă că durerea ta e mai prejos. Trebuie să 
discutăm despre asta. 

Cât mai putem, aş fi adăugat. 

Ansei şi-a rezemat capul de creştetul meu şi a oftat. 
M-a înduioşat nespus. Doar un om puternic era dispus 
să-şi arate latura vulnerabilă. Un om curajos. 

— Sunt deja prea multe piese pe tablă, Lou. Iar 
pentru mine nu e un joc, a încheiat abătut. 

— Dacă nu joci, n-ai cum să câştigi. 

— Dar nici să pierzi. 

— Degeaba o faci pe bosumflatul, am zis, ridicând 
capul, ca să mă uit la el. I-ai spus vreodată ce simţi? 

— Mă priveşte ca pe un frate mai mic. 

— L-ai... spus... vreodată... ce simţi? 

Când am văzut că îşi fereşte privirea, am aplecat 
capul, ca să-1 privesc în ochi. 

A oftat din nou, de data asta exasperat. 

— Ştie foarte bine. Nu e ca şi cum i-am ascuns-o. 

— Dar nici n-ai spus-o deschis. Dacă vrei să te 
trateze ca pe un bărbat, fii bărbat. Vorbeşte cu ea. 

S-a uitat iar la Coco şi Babette, care stăteau lipite 
una de alta, zgribulite de frig. 

Nu mă mira. Nu era prima oară când Coco căuta 
alinare lângă Babette — cea mai veche prietenă şi 


iubită — în vremuri de cumpănă. Nu se sfârşea 
niciodată bine, dar cine eram eu să pun la îndoială 
deciziile ei? In definitiv, eu mă îndrăgostisem de un Vâ- 
nător. Cu toate acestea, detestam situaţia în care se afla 
Ansei. Din toată inima. Şi, chiar dacă mă detestam şi pe 
mine pentru rolul pe care-l jucam acum într-o 
eventuală deziluzie amoroasă, nu mai suportam să-l 
văd cum tânjeşte din cauza unei iubiri neîmpărtăşite. 
Trebuia să întrebe. Trebuia să afle adevărul. 

— Dacă mă refuză? a murmurat el, atât de încet, 
încât am citit mai degrabă pe buze ce a spus. 

Se uita la mine neputincios. 

— Măcar te lămureşti cum stau lucrurile şi mergi mai 
departe. 

Dacă era posibil să vezi cum se rupe o inimă, asta am 
văzut eu în ochii lui Ansei, în momentul acela. Dar n-a 
zis nimic. Şi nici eu n-am mai stăruit. Am aşteptat 
împreună să apună soarele. 


VRĂJITOARELE DE SÂNGE nu s-au adunat la ruguri 
toate odată; s-au strâns pe rând, într-o linişte 
melancolică, prinzându-se de mână cu fiecare jelitoare 
care li se alătura. Ismay şi Gabrielle stăteau chiar în 
faţă şi suspinau uşor. 

Toate purtau stacojiu — fie că era vorba de o 
pelerină, o pălărie sau o cămaşă, cum era cazul meu. 

— în cinstea sângelui lor, ne explicase Coco, înainte 
de priveghi, punându-şi o eşarfa roşie la gât. Şi a puterii 
lui magice. 

Ea şi La Voisin îmbrăcaseră rochii groase, de lână 


stacojie, şi mantii asortate, tivite cu blană. Deşi 
siluetele erau simple, costumaţiile alcătuiau un tablou 
izbitor. Coroniţe împletite le împodobeau frunţile, iar 
printre tulpiniţele argintii scânteiau bobiţe de rubin. Pi- 
cături de sânge, le numea Coco. Privindu-le cum stau 
împreună, lângă ruguri — înalte, maiestuoase şi mândre 
—, parcă vedeam vremurile de care-mi vorbise Gaby. 
Vremurile când Vrăjitoarele Roşii erau atotputernice şi 
eteme. Nemuritoare printre oameni. 

„Am domnit peste pământul acesta de când a fost 
zămislit, cu mult înainte ca zeii să-l otrăvească cu magia 
lor moartă.” 

Mi-am stăpânit un fior. Dacă La Voisin mânca inimile 
morţilor, ca să trăiască veşnic, nu era treaba mea. Eu 
eram o intrusă aici. Un musafir nepoftit. Priveghiul era 
dovada clară că nu le înţeleg obiceiurile. Probabil îmi 
făcusem oricum o părere complet greşită despre ea. La 
Voisin era, ce-i drept, înfricoşătoare, iar cartea ei era 
absolut sinistră, în rest, toate erau zvonuri. Simple 
zvonuri. Cu siguranţă clanul ar fi aflat dacă suverana lor 
smulgea inimi. Sigur ar fi obiectat. Sigur mi-ar fi spus 
Coco... 

Nu-i treaba mea. 

M-am concentrat pe tăciunii din rugul lui Etienne. 

Dar ce însemna magie moartă! 

Când soarele a coborât peste pini, Ismay şi Gaby au 
plecat simultan şi au adunat cenuşa în vasul spoit. 
Gabrielle l-a strâns la piept şi a suspinat. Chiar dacă 
Ismay o ţinea în braţe, nu i-a şoptit niciun cuvânt de 
consolare. Nimeni n-a scos un cuvânt în momentul în 
care cele două au pornit spre pădure. S-a format un fel 
de cortegiu: Ismay şi Gabrielle în frunte, apoi La Voisin 
şi Coco, urmate de Nicholina şi Babette. Celelalte femei 


s-au aliniat în spatele lor până ce întreaga tabără a 
pornit pe o cărare nerostită, printre 

copaci — o cărare pe care o cunoşteau bine, din câte 
vedeam. Cu toate astea, nimeni nu vorbea. 

— Un suflet prins între viaţa asta şi cea de apoi e 
neliniştit, îmi explicase Coco. Confuz. Ne vede aici, dar 
nu ne poate atinge, nici vorbi cu noi. II alinăm prin 
tăcere şi-l conducem spre cel mai apropiat crâng. 

Crângul. Locul de veci al unei vrăjitoare de sânge. 

Am aşteptat împreună cu Ansei să treacă şi ultima 
bocitoare şi ne-am alăturat cortegiului, afundându-ne în 
pădure. In scurt timp, am simţit coada lui Absalon care 
mi se freca de cizme. Spre groaza mea, apăruse şi-o 
vulpe neagră. Se furişa în beznă, aproape de mine, 
întorcându-şi botul ascuţit în direcţia mea Ia fiecare 
câţiva paşi şi fixându-mă cu ochii ei strălucitori. Ansei n- 
o zărise încă, dar avea s-o observe cât de curând. Toată 
lumea avea s-o observe. 

N-auzisem niciodată ca o persoană să atragă doi 
matagoţi. 

Mâhnită, mi-am îndreptat atenţia spre părul 
castaniu-roşcat al lui Gaby pe care-l desluşeam prim 
mulţime. Ea şi Ismay au încetinit pasul la intrarea într- 
un crâng de mesteceni albi. Zăpada le acoperea 
ramurile fusiforme, scăldate în lumina albă şi caldă a 
flăcăruilor care s-au aprins în jurul nostru. Legenda 
spunea că acestea conduceau la cele mai ascunse 
dorinţe din suflet. 

Mama îmi povestise cândva <despre o vrăjitoare 
care se luase după ele. N-o mai văzuse nimeni din ziua 
aceea. 


L-am tras pe Ansei lângă mine când am văzut că le 
priveşte şi i-am şoptit: 

— Nu te uita la ele. 

A clipit şi s-a oprit din mers, clătinând din cap. 

— Mulţumesc! 

Agăţate de ramurile fusiforme ale mestecenilor, se 
legănau în vânt vreo douăsprezece vase de lut. Pe 
fiecare erau desenate simboluri roşiatice cu forme 


unice, iar de majoritatea atârnau clopoței 

de vânt, decoraţi cu pene şi mărgele. Puținele vase 
neîmpodobite păreau să fie atât de vechi, încât 
intemperiile şterseseră şi ciobiseră simbolurile de pe 
ele. Ca la un semn, La Voisin şi Coco au scos două 
pumnale identice din mantii, şi-au descheiat gulerele şi 
şi-au crestat pielea de pe piept. Apoi au refăcut 
simbolurile şterse cu sânge proaspăt. După ce-au 
terminat, a venit şi Ismay, care a luat pumnalul şi şi-a 
făcut o tăietură aidoma pe piept. 

Am privit fascinată cum desenează un ultim simbol 
pe vasul fiului ei. După ce l-a agăţat alături de celelalte, 
La Voisin şi-a împreunat mâinile şi s-a întors spre 
cortegiu. Toţi ochii erau îndreptaţi asupra ei. 

— 'Ţărâna şi spiritul lui se înalţă. Să-ţi găseşti liniştea, 
Etienne! 

Din gâtul lui Ismay a ieşit un geamăt în clipa în care 
La Voisin a lăsat capul în pământ, punând capăt 
ceremoniei modeste. Surorile ei s-au grăbit s-o aline. 

O clipă mai târziu, Coco a ieşit din mulţime şi a venit 
lângă noi, cu ochii lucind de lacrimi. I-a înălţat spre cer 
şi a oftat adânc. 

— N-o să plâng. Refuz să plâng. 

I-am oferit braţul meu liber, prin care şi-a vârât mâna 


şi am format un lanţ uman. Rana de pe piept încă îi 
sângera, pătându-i gulerul rochiei. 

— E absolut normal să plângi la înmormântări, Coco. 
Sau oricând îţi vine. 

— Ce uşor ţi-e ţie să vorbeşti! Lacrimile tale nu 

distrug lumea. — Da, dar cine e mai şmecher ca tine? 

A chicotit uşor şi sunetul acela mi-a încălzit sufletul. 
De prea mult timp nu mai facuserăm asta. De prea mult 
timp nu mai vorbiserăm atât de sincer. 

— Locul ăsta e superb. 

Ansei a făcut semn spre vasul lui Etienne, pe albul 
căruia încă lucea sângele lui Ismay. 

— Ce reprezintă simbolurile? 

— Sunt vrăji. 

— Vrăji? 

— Da, Ansei. Vrăji care să ne apere rămăşiţele de cei 
ce le-ar folosi în scopuri murdare. Magia noastră 
continuă să existe în cenuşa noastră, a explicat ea, 
văzându-i figura nedumerită. Dacă am împrăştia-o pe 
unde se nimereşte, n-am face altceva decât să întărim 
forţa duşmanilor noştri. 

Mi-a aruncat o privire vinovată, dar am ridicat senină 
din umeri. Chiar dacă clanurile noastre se duşmăneau, 
noi eram altfel. 

Au podidit-o lacrimile din nou când a întors privirea 
către vase. Către Ismay, care se jeluia sub ele. 

— Nu-l cunoşteam aproape deloc, a murmurat Coco. 
Dar... toate astea... 

A arătat cu mâna în jur şi a plecat capul în pământ. 
Apoi şi-a lăsat braţul să cadă moale pe lângă corp. 

— 'Toate astea s-au întâmplat numai din vina mea. 


— Ce tot spui acolo? am exclamat, desprinzându-mă 
de la braţul lui Ansei, şi m-am răsucit s-o apuc de umeri. 
Te înşeli, Coco! Nimic din toate astea nu are legătură 
cu tine. Surorile tale... nu te-ar învinui niciodată pentru 
ce s-a întâmplat aici. 

— Tocmai asta-i problema! a zis, ştergându-se 
furioasă la ochi. Ar trebui să mă învinuiască! Le-am 
lăsat de izbelişte. De două ori. Mor de frig şi foame, 
trăiesc cu frica în sân, iar prinţesa lor nici nu s-a 
sinchisit. Trebuia să fiu aici, Lou. Trebuia... nici nu ştiu 
ce-ar fi trebuit să fac... 

— Să controlezi vremea? 

I-am strâns mâinile şi i-am şters lacrimile. Deşi îmi 
ardeau pielea, nu m-am retras, ci doar am clipit de 
câteva ori, ca să-mi alung lacrimile din ochi. 

— S-o fi învins de una singură pe Morgane? Nu ştiai 
ce se întâmplă, Coco. Nu te mai învinovăţi! 

— Ba ştiam! 

Şi-a smuls coroana de pe cap şi s-a uitat furioasă la 
rubinele strălucitoare. 

— Cum aş putea să le conduc? Cum aş putea să mă 
uit în ochii lor? Ştiam că suferă, dar am ales să fug, în 
vreme ce situaţia lor s-a înrăutățit şi mai muie Nu sunt 
demnă să fiu princesse, a spus şi a azvârlit coroana în 
zăpadă. 

Spre surprinderea mea — poate pentru că uitasem de 
existenţa lui —, Ansei s-a aplecat s-o ridice de jos. Apoi, 
cu un gest de o neasemuită blândeţe, i-a aşezat-o la loc 
pe cap. 

— Eşti aici acum. E tot ce contează. 

— Şi eşti prinţesa noastră, mon amour, a adăugat 


Babette, facân- du-şi apariţia lângă ea. 

I-a zâmbit sincer lui Ansei şi a îndreptat coroana pe 
capul Iui Coco. 

— Chiar dacă n-ai avea-o în sânge, o ai în inimă. Nu 
există un suflet mai mare decât al tău. Eşti mai bună 
decât noi toate. 

O priveau amândoi cu asemenea afecţiune — cu 
asemenea adorație încât mi s-a strâns inima. O 
compătimeam pentru greutatea deciziei pe care trebuia 
să o ia. lar Beau... nici măcar nu era aici, ca s-o mai 
distragă cu chipul lui frumuşel şi ironic. înduioşată, am 
apucat-o de umeri şi am întors-o cu faţa la mine. 

— Are dreptate. Faci tot ce depinde de tine ca să le 
ajuţi în momentul acesta. După ce o să moară Morgane, 
iar eu o să... După aceea, surorile tale vor fi din nou 
binevenite la Chateau. Dar, deocamdată, trebuie să ne 
păstrăm concentrarea. 

Chiar dacă a încuviinţat din cap imediat, instinctiv, 
era tot întunecată la faţă. 

— Nu ştiu dacă mătuşa mea o să se alieze cu noi, 
Lou. Este... 

Un țipăt i-a acoperit celelalte cuvinte, iar Ismay a 
ţâşnit prin mulţime, cu faţa schimonosită de spaimă. 

— Unde-i Gabrielle? Unde e? 

Se răsucea dintr-o parte în alta şi urla. 

— Gabrielle! 

In ciuda mâinilor întinse spre ea, în ciuda eforturilor 
lui La Voisin de a o calma cu vorbe de îmbărbătare şi 
atingeri alinătoare, Ismay nu vedea şi nu auzea nimic. 
S-a repezit spre mine, cu ochi îngroziţi. M-a strâns de 
braţe ca într-o menghină. 


— Mi-ai văzut fata? 

Eram sugrumată de panică. 

— Eu... 

— Să se fi luat după vreo flăcăruie? a intervenit 
Coco, punând o mână pe mâinile lui Ismay şi încercând 
zadarnic să mă elibereze din strânsoare. Când ai văzut- 
o ultima oară? 

Lacrimile se  prelingeau pe obrajii femeii şi 
împestriţau zăpada cu flori negre. Begonii. Le 
învăţasem semnificaţia de la un profesor botanist venit 
la Chateau. 

— Nu... nu-mi mai aduc aminte. A fost lângă mine 
până am ajuns aici, după care i-am dat drumul la mână, 
ca să isprăvesc vasul lui Etienne. 

Păziţi-vă! 

Begoniile însemnau „păziţi-vă”. 

— Nu te îngrijora, a zis o vrăjitoare. Nu-i prima oară 
când fuge Gabrielle. Şi n-o să fie nici ultima. 

— Sunt sigură că n-a păţit nimic, a spus alta. 
Probabil e copleşită. Prea multă durere la o vârstă atât 
de fragedă! 

— Eram toate aici, a zis o a treia, dând glas 
gândurilor tuturor. N-avea cum s-o fure cineva din 
mijlocul nostru. Am fi observat. 

— Au dreptate, a zis Coco, reuşind, în sfârşit, să mă 
scape din strânsoarea lui Ismay, când deja nu-mi mai 
simţeam braţele. O s-o găsim, Ismay! 

în ciuda încurajărilor ei, când s-a uitat la mine, ochii 

Cu gândul aiurea, le-am auzit pe vrăjitoarele de 
sânge cum pornesc în căutarea ei prin crâng. 


In sinea mea, ştiam ce se întâmplase. Morgane 
fusese, probabil, în culmea fericirii când descoperise nu 
unul, ci doi dintre copiii regelui ascunşi în această 
tabără. Şi, ca de obicei, calculase totul în cel mai mic 
detaliu. întâmplarea de azi fusese plănuită cu grijă. 

Douăzeci şi şapte de copii, atâţia erau, potrivit 
spuselor lui madame Labelle. Regele  procrease 
douăzeci şi şapte de copii, după socotelile ei. Să le dea 
de urmă era ca şi cum ar fi căutat acul în carul cu fân. 
Dar Morgane era recunoscută pentru tenacitatea ei. 
Avea să-i găsească, să-i tortureze şi să-i omoare. Şi 
toate astea numai din cauza mea. 

— Uitaţi ce-am găsit! a strigat o vrăjitoare pe care n- 
o mai văzusem, la capătul a câteva minute de căutare. 

Toată lumea din luminiş a întors privirea către 
obiectul din mâna ei. 

O panglică stacojie. 

Iar în palma vrăjitoarei care o atinsese... 

Sânge. 

Am închis ochii, descurajată. Mi-a revenit imediat în 
minte imaginea capului lui Etienne lovindu-se de cizma 
mea şi m-a silit să-i redeschid. Următorul avea să fie 
capul lui Gabrielle. Poate că exact acum — exact în 
clipa asta — Morgane îi mutila trupuşorul firav. Poate 
că îi ciopârţea părul castaniu şi îi tăia gâtul palid... 

Strigătele lui Ismay au devenit isterice şi, în scurt 
timp, deznădejdea ei s-a transmis şi în vocile celorlalte. 

Gabrielle! Gabrielle! Gabrielle! 

Numele fetei reverbera în tot crângul, printre copaci. 
în mintea mea. Ca la un semn, flăcăruile s-au stins una 
după alta, lăsându-ne în beznă. în ciuda încercărilor 
disperate ale vrăjitoarelor de a face o vrajă de căutare, 
ştiau la fel de bine ca mine că soarta ei era pecetluită. 
Toată lumea ştia. 

Gabrielle nu răspundea. 

Şi nici nu avea să răspundă vreodată. 

In cele din urmă, Ismay s-a prăbuşit în genunchi, 
plângând şi lovind zăpada cu pumnii. 

M-am cuprins cu braţele de abdomen şi m-am îndoit 
de spate, cuprinsă de greață, dar m-a prins o mână de 
ceafa şi m-a ridicat cu forţa. Doi ochi negri şi reci se 
uitau la mine. 

— Adună-te! mi-a poruncit La Voisin, strângându-mă 
şi mai tare. 

Am încercat să mă smulg din mâna ei, abia 
stăpânindu-mi un țipăt de durere, dar ea îmi privea 
zvârcolirile cu o figură sumbră şi hotărâtă. 

— Ţi s-a îndeplinit dorinţa, Louise le Blanc. 
Vrăjitoarele Roşii vor fi alături de voi în Cesarine. lar eu 
o să-i smulg inima din piept maică-tii cu mâna meal 


PRIMA REPREZENTAȚIE 


Reid 


SE LĂSASE AMURGUL PESTE DOMAINE-LES-ROSES 
când Claud a urcat pe scenă în seara următoare — o 
fântână arteziană crăpată, al cărei bazin era plin cu 
frunze şi zăpadă. Ii îngheţaseră marginile, dar Claud 
dănţuia pe ele fără să alunece. Cu degete la fel de 
sprintene ca picioarele, ciupea din strunele unei 
mandoline, în ritmuri vioaie. Publicul  ovaţiona. 
Perechile râdeau şi se învârteau frenetic, în vreme ce 
alţii aruncau petale la picioarele lui Seraphine. Vocea ei 
se înălța peste mulţime. Nepământeană. Pasională. 
Ireal de frumoasă. 

Mi-am tras posac pantalonii de piele pe mine şi 
mama mi-a întins cana ei. înăuntru tremura un lichid 
rozaliu. Sătenii din Do- maine-les-Roses făceau vin din 
petale de trandafir. 

— Ti-ar prinde bine o duşcă, mi-a zis. 

Am ridicat din sprâncene şi mi-am aranjat pantalonii. 

— Mă îndoiesc. 

Purta o rochie nouă pentru spectacolul din această 
seară. Negru cu alb. Stridentă. Marginile măştii erau 
tivite cu nişte ciucuri caraghioşi. Dar, spre norocul ei 
n-o boise nimeni cu negreală. Mă ardeau ochii. Mă 
usturau. 


Zenna nu-mi explicase cum să mă curăţ fără să 
rămân orb. 

Mai rău decât atât, Deveraux nu-mi dăduse şi o 
cămaşă la costumaţia mea. Din cauza asta, fusesem 
nevoit să-mi prind banduliera direct pe 

piele. Chiar dacă, din pudoare — şi ca să mă apăr de 
vântul tăios —, trăsesem o tunică pe mine, era puţin 
probabil să mă lase s-o port în timpul numărului Marţii 
Roşii. 

M-am consolat cu gândul că e mai bine aşa. In cazul 
în care în public s-ar fi strecurat vreun Vânător, n-ar fi 
avut cum să mă recunoască. Nici prin cap nu i-ar fi 
trecut că viteazul lor căpitan de altădată ar putea defila 
la bustul gol. Că ar arunca cuțite şi şi-ar machia ochii 
cu negru. Că ar purta o mască cu coame. Era absolut 
caraghios. Umilitor. Mi s-au încins gâtul şi urechile 
când mi-a venit în minte o amintire. 

„Să ştii că nu mori dacă te distrezi şi tu puţin.” 

„Sunt Vânător, Lou. Noi nu ne... zbenguim.” 

Cum priveam mohorât sărbătoarea, de pe prispa unei 
brutării, l-am văzut pe Beau strecurându-se prin 
mulţime, cu o gamelă în mână şi o pelerină cu glugă pe 
umeri. In cealaltă mână ţinea o coasă din lemn. 
Deveraux o considerase un accesoriu potrivit la 
costumul sinistru. Pe uliţa de lângă noi, Toulouse şi 
Thierry instalaseră un cort pentru a-şi oferi serviciile 
doritorilor. Pentru a ademeni credulii cu promisiunea 
mincinoasă a unei vieţi de huzur. Femeile se preumblau 
pe lângă ei, fluturând din gene. Le trimiteau bezele. Nu 
pricepeam de ce. 

— Sunt bărbaţi chipeşi, mi-a explicat madame 


Labelle, rânjind în momentul în care Toulouse a luat 
mâna unei fete şi i-a săru- tat-o. Nu-i poţi condamna. 

Ba puteam, şi chiar asta făceam. Judecând după 
ţinutele împodobite cu pene ale localnicilor, Domaine- 
les-Roses era un sat curios. 

— Nu-i o crimă să fii tânăr şi frumos, Reid. 

A arătat spre o tânără din apropiere care mă sorbea 
din priviri de un sfert de oră. îndrăzneață. Blondă. 
Voluptuoasă. 

— Nici tu nu duci lipsă de admiratoare. 

— Nu mă interesează. 

— O, da, a spus ea, facându-le cu ochiul 
admiratorilor ei. Pentru o clipă, am uitat că vorbesc cu 
Sfântul Reid cel Neînduplecat. 

— Nu sunt sfânt. Sunt însurat. 

— Cu cine? Cu Louise Larue? Fata aia nu există. 

Am încleştat degetele pe cuțitul din mână. 

— Dar numele meu care e, mamari? 

A încremenit la auzul apelativului şi a făcut ochii 
mari. M-a străbătut un fior de satisfacţie sadică. 

— Diggory, Lyon sau Labelle? Să aleg unul la 


întâmplare? 
Văzând că nu-mi răspunde, ci doar deschidea şi 
închidea gura — cu obrajii în flăcări —, i-am întors 


spatele. Am început iar să învârt cuțitul în mână. 

— Numele e neimportant. Nu-mi pasă că scrie pe o 
hârtie că o cheamă altfel. Am făcut un jurământ şi-o să-l 
respect. In afară de asta, am mormăit, fetele astea 
arată ca nişte păsări zbârlite. 

Fetele astea nu sunt Lou. 

— Crezi că Louise nu şi-a pus niciodată pene în păr? 


a replicat madame Labelle, cu un râset piţigăiat. Sunt 
pene de lebădă, dragule, şi le purtăm în cinstea 
Fecioarei. Vezi rugul de-acolo? Sătenii o să-l aprindă 
luna viitoare, de Imbolc, cum te asigur că a făcut şi 
Louise an de an, de când a venit pe lume. 

M-am uitat cu interes sporit la fată şi la petrecăreţii 
din jurul ei. Băteau din palme şi tropăiau din picioare 
pe acordurile mandolinei lui Claud, aclamându-1. Toate 
degetele erau lipicioase de la scover- gile cu migdale şi 
miere. Pesmeţi cu rozmarin. Chifle cu seminţe. M-am 
încruntat. întreaga piaţa fremăta de energie. Energie, 
nu frică. 

— Au curaj să sărbătorească Imbolcul? 

— Eşti departe de Cesarine, dragul meu. 

M-a bătut pe genunchi. într-un sfârşit, m-am uitat şi 
eu la uşa din spatele meu, la uşile tuturor prăvăliilor de 
pe stradă. Nici 

măcar un afiş al poliţiei. Poate că le rupseseră Claud 
sau sătenii, n-aveam de unde şti. 

— In partea de nord, datinile străvechi sunt mult mai 
răspândite decât ţi-ai imagina. Dar stai liniştit. 
Tovarăşii tăi, Vânătorii, sunt prea nătângi ca să 
înţeleagă ce semnifică penele şi focurile aprinse. 

— Nu sunt nătângi, am zis, dând agitat din genunchi. 

Am lăsat capul în pământ când madame Labelle a 
pufnit în râs. 

— Trebuia să-ţi explic cum stau lucrurile, nu-i aşa? 
Cum poţi să-ţi critici cultura, dacă nu o cunoşti? 

— Nu vreau să-mi cunosc cultura. 

A dat ochii peste cap cu un oftat prelung. 

— Ţâţele mă-sii de copil îndărătnic ce eşti! 


M-am întors spre ea, şocat de asemenea vorbe. 

— Ce-ai zis? 

A ridicat bărbia şi şi-a pus mâinile în poală. 
întruchiparea graţiei şi cumpătării. 

— 'Ţâţele mă-sii. E o sudalmă des folosită la Chateau. 
Câte-aş avea să-ţi povestesc despre viaţa acolo, dacă ti- 
ai destupa urechile! 

— Nu vreau să aud nimic despre ţâţele maică-mu! 

M-am ridicat, cu obrajii în flăcări, hotărât să mă 
îndepărtez cât mai mult de imaginea aceea oribilă. 

— Nu ale mele, prostănacule! Ale Mamei. Ale Triplei 
Zeite. Când o femeie poartă un prunc în pântec, i se 
umflă sânii, ca să se pregătească pentru alăptare... 

— Nu! am zis, clătinând vehement din cap. Nu, nu, 
nu, nu! Nu vreau să discutăm despre aşa ceva! 

— Eşti culmea, Reid! E cel mai natural lucru de pe 
lumea asta, a spus, facându-mi semn să iau loc lângă 
ea. Din păcate, ai crescut într-un mediu predominant 
masculin, aşa că o să-ţi iert maturitatea, de data... Stai 
naibii jos odată! 

M-a prins de mână, tocmai când încercam să fug, şi 
m-a tras lângă ea. 

— Ştiu că intru pe un teritoriu periculos, dar de mult 
voiam să vorbim despre asta. 

M-am sforţat să mă uit la ea. 

— Despre sâni? 

A dat ochii peste cap. 

— Nu, despre Louise, a răspuns, după care, văzându- 
mi expresia nedumerită, a adăugat: Eşti... sigur în ceea 
ce-o priveşte? 

întrebarea — atât de neaşteptată, atât de absurdă — 


m-a trezit la realitate. 

— Cred că glumeşti. 

— Din păcate, nu. 

Cu privirea plecată, părea să-şi  cântărească 
cuvintele. înţeleaptă decizie. Chiar intrase pe un 
teritoriu periculos. 

— V-aţi întâlnit acum câteva luni. Cât de bine poţi s-o 
cunoşti? 

— Mai bine decât tine, am mârâit. 

— Mă îndoiesc. Morgane a fost cea mai bună 
prietenă a mea din copilărie. O iubeam, şi ea mă iubea 
pe mine. Eram mai apropiate decât surorile. 

— Şi ce vrei să spui cu asta? 

— Vreau să spun că ştiu cât de seducătoare sunt 
femeile din neamul le Blanc. 

Parcă simţindu-mi furia crescândă, mi-a luat cuțitul 
din mână şi l-a vârât în cizmă. 

— Cine se apropie de ele, ajunge să le iubească. Sunt 
sălbatice, libere şi exuberante. Sunt ca un drog. Ne 
mistuie. Alături de ele ne simţim plini de viaţă. 

îmi tremurau mâinile. Am strâns pumnii. 

— Dar sunt şi periculoase. Viaţa cu ea va fi o fugă şi 
o luptă continuă. Nu vei mai cunoaşte niciodată 
liniştea., Nu vei şti ce 

înseamnă o familie. Cu ea, nu vei apuca bătrâneţea, 
fiule. Morgane nu va permite asta. 

Vorbele ei m-au lăsat fără suflu. A durat o clipă până 
să-mi revin în simţiri. 

— Nu-i adevărat. O s-o omorâm pe Morgane. 

— Louise îşi iubeşte mama, Reid. 


Am clătinat vehement din cap. 

— Nu... 

— Tofi copiii îşi iubesc mamele. Chiar şi aceia care 
au relaţii mai complicate. 

Nu se uita la mine, ci sorbea concentrată din vin. II 
privea pe Deveraux cum dansează. In urechile mele, 
muzica lui se transformase într-un zumzet surd. 

— Dar noi nu discutăm nici despre Lou şi mama ei, 
nici despre mine şi mama ei. Discutăm despre voi doi. 
Louise e deja în declin. Cunosc semnele, a spus, 
încuviinţând din cap la întrebarea mea nerostită. Da, la 
fel a păţit şi Morgane. Nu-l poţi opri, nici nu-l poţi 
încetini. Vă va distruge pe amândoi dacă încerci. 

— Te înşeli! 

Se scurgea veninul din vorbele mele, dar madame 
Labelle nici n-a tresărit. Dimpotrivă, glasul ei a devenit 
mai puternic, mai tranşant. 

— Sper din tot sufletul. Nu-i doresc acest rău şi, cu 
atât mai mult, nu ţi-l doresc ţie. Gândeşte-te bine ce 
alegere faci, fiule. 

— Am ales deja. 

— Puţine decizii sunt irevocabile. 

Deveraux şi Seraphine şi-au încheiat cântecul în 
ropot de aplauze. O părticică din mine îşi dădea seama 
că era rândul nostru să urcăm pe scenă, dar nu m-am 
clintit. îmi venea s-o zgâlţâi, doar-doar o înţelege. 
„Puţine alegeri sunt irevocabile”, zisese ea. Dar eu îl 
omorâ- sem deja pe arhiepiscop. lar asta era o decizie 
pe care n-o mai puteam schimba — şi, chiar de-aş fi 
putut, n-aş fi facut-o. 

Am minţit când spusesem c-am ales. 


Realitatea era că nu fusese nicio alegere. Fusese mai 
presus de voinţa mea. 

O iubeam. 

Şi dacă trebuia să fug, să mă ascund şi să lupt pentru 
acea iubire, asta aveam să fac. Pentru tot restul vieţii. 

— Te implor să-ţi cântăreşti bine decizia, a stăruit 
madame Labelle şi s-a ridicat în picioare, cu o figură 
gravă. Povestea lui Louise nu se va sfârşi cu bine. Se va 
sfârşi cu moarte. Din cauza maică-sii sau din vina ei, nu 
va rămâne fata de care te-ai îndrăgostit. 

Simţeam că-mi plesneşte capul. 

— O voi iubi orice-ar fi. 

— Un sentiment nobil. Dar nu datorezi nimănui 
dragoste necondiționată. Ascultă pe cineva care ştie 
bine ce spune — atunci când o persoană îţi aduce mai 
multă suferinţă decât fericire, ai tot dreptul să te 
desparţi de ea. Nu eşti obligat s-o urmezi pe calea 
întunecată. 

Şi-a netezit fusta, apoi mi-a întins mâna. M-a prins cu 
degetele ei calde şi sigure şi m-a condus spre scenă. 

— Renunţă, Reid, înainte să te târască după ea. 


AM REUŞIT SĂ N-O OMOR PE MAMA. 

Aveam părul şi pielea îmbibate de sudoare când am 
aruncat ultimul cuţit, am dezlegat-o de pe placă şi mi- 
am făcut loc prin gloata de femei adunate să ne 
urmărească reprezentaţia. Chicoteau toate. Se hlizeau. 
Blonda părea să mă urmărească peste tot. Oriunde mer- 
geam, îşi facea şi ea apariţia, cu două prietene după ea. 
Dădea din gene. Se apleca în aşa fel încât să se atingă 
de mine. Enervat, l-am zărit pe Beau în mulţime şi m- 
am dus întins la el. 

— Na.' am zis, apucându-l de cot şi întorcându-l 


spre ele. Du-te cu ele şi distrează-le! 

S-a auzit un chicotit ştrengăresc de sub gluga lui. 

— Cu mare plăcere! 

Am fugit înainte să se ia fetele după mine. 

Claud trăsese căruțele pe uliţa din spatele cortului 
fraţilor St. Martin. N-avea cine să mă deranjeze acolo. 
Puteam, în sfârşit, să fiu singur, să mă gândesc, să mă 
schimb. Să mă spăl pe faţă. O auzeam vag pe Zenna în 
timp ce înaintam prin mulţime, blestemând-o în gând şi 
pe ea şi pe creionul ei negru. Măcar nu-mi vopsise 
buzele cu albastru, cum făcuse cu ale ei. De sub mantia 
ei splendidă a foşnit o rochie argintie în clipa în care a 
ridicat braţele ca să-şi înceapă numărul. La mâini îi 
scânteiau o mulţime de brățări. 

— Atenţie! Ascultaţi-mă bine! Ţineţi-i pe cei dragi 
aproape de voi! 

Ritmul vocii ei a crescut, devenind amplu şi melodios. 
Publicul a amuţit. 

— Căci aceasta e povestea sublimă a unui balaur şi a 
unei fecioare bălaie — şi iubirea lor ce sfârşeşte într-o 
văpaie. 

Uf! Versuri. 

Mi-am văzut de drum. Aşa cum bănuiam, Deveraux 
îmi con- fiscase tunica. Vântul îmi biciuia pielea 
dezgolită. 

— 'Tarascul era un monstru fioros, dar nici bunătatea 
Marthei nu era mai prejos. 

Mulțimea o asculta ca vrăjită. Până şi copiii. Am 
pufnit dispreţuitor şi am iuţit pasul, dârdâind de frig. 

— Un foc nimicitor Tarascul împroşcă, dar Martha 


închise ochii şi se rugă. 

La auzul ultimei părţi, am încetinit. M-am oprit. Deşi 
ştiam că nu e bine, am întors capul. 

Luminile torţelor desenau umbre pe jumătate din 
faţa Zennei, în clipa în care a înălţat fruntea spre cer şi 
şi-a împreunat mâinile în rugăciune. 

— „Nu te-ngriji, Doamne, de-a mea soartă, ci cruţă- 
mi familia de-a balaurului năpastă!” lar când auzi 
strigătul ei arzător, Taras- cul se opri din zbor. 

Zenna a deschis braţele larg, înfoindu-şi mantia în 
spate. In lumina pâlpâitoare, stofa s-a preschimbat în 
aripi. Până şi ochii păreau să-i strălucească. 

— „Cine-i această bucăţică gustoasă, care mă-mbie 
cu o voce atât de frumoasă? O voi înghiţi cu tot cu 
veşmânt!” Şi, cu acestea, Tarascul se năpusti spre 
pământ. 

In ciuda gerului, era ceva în glasul ei, în expresia ei, 
care mă ţintuia în loc. Vorbele mamei răsunau alături 
de ale Zennei. „Toulouse şi Thierry St. Martin — şi, 
foarte probabil, Zenna şi Seraphine — nu sunt ceea ce 
par.” 

Asemenea celorlalți, ascultam fascinat cum îşi 
deapănă povestea de jale: despre familia Marthei care, 
speriată de moarte, şi-a oferit fiica drept jertfa 
balaurului, despre Tarascul care a luat-o de soaţă şi cei 
doi s-au îndrăgostit. Despre Martha, care, după un 
timp, a început să ducă dorul satului natal, unde tatăl ei 
aştepta cu un lanţ vrăjit. Despre cum el l-a folosit ca să- 
1 doboare pe Tarascul şi să-l ţină nemişcat în timp ce-şi 
ardea fiica pe rug. 

In clipa aceea, Zenna s-a uitat fix în ochii mei. 


Mocnea o ură aprigă în ei. Mă străpungea până în 
inimă. 

Şi-a încheiat povestea cu o voce mai puternică, mai 
pătrunzătoare. 

— Când balaurul rupse lanţul vrăjit, în văzduh 
răsună un răget cătrănit. Şi de pe umeri capetele 
zburară ale celor ce dragostea — şi inima — i-o furară. 

în partea cealaltă a piaţetei, blonda plângea pe 
umărul lui Beau. Chiar plângea. Dar n-o puteam 
disprețul. 

— Până azi cutreieră cerul nemărginit, căutând să-şi 
aline sufletul rănit. Pârjoleşte şi ucide totul în cale, de- 
şi blestemă toţi zilele amare. Atenţie! Ascultaţi-mă bine! 
Ţineţi-i pe cei dragi aproape, 

căci aceasta e povestea sublimă a unui balaur şi a unei 
fecioare bălaie — şi iubirea lor ce sfârşeşte într-o 
văpaie. 

A scos un ultim oftat sfâşietor şi aburii i-au ieşit din 
gură ca nişte rotocoale de fum. S-a lăsat o tăcere 
mormântală. Fără să se lase descurajată, Zenna a făcut 
o plecăciune maiestuoasă. Mantia i s-a revărsat în jurul 
corpului precum o ploaie de stele. A rămas în această 
poziţie până când şi-au venit spectatorii în fire. Au 
izbucnit în urale — mai puternice decât cele cu care îi 
răsplătiseră pe Claud şi Seraphine. 

Mă uitam la ea cu gura căscată. Ce reuşise să 
înfăptuiască cu nişte cuvinte îmi părea imposibil. Când 
îmi spusese că Deveraux se înconjoară doar de fiinţe 
excepţionale, n-o prea crezusem. Acum o credeam. 
Acum simțeam. Deşi n-am analizat emoția îndeaproape, 
nu era deloc plăcută. îmi ardea faţa. Nu aveam aer. Preţ 


de câteva clipe, Tarascul mi-a părut real — mult prea 
real. Mi s-a făcut milă de monstrul care îşi răpise 
mireasa şi îi decapitase familia. 

Familia care o arsese pe rug. 

Nu mă gândisem niciodată la femeile pe care le 
arsesem. Nici măcar la Estelle. Mă gândisem doar la 
Lou, care nu se asemăna cu ele. Lou, care nu era ca alte 
vrăjitoare. „Ce scuză convenabilă”, îmi spusese înainte 
să ne despărţim. „Tu vezi doar ce vrei să vezi.” 

îmi arsesem neamurile? N-aveam de unde şti, dar, 
chiar de-aş fi ştiut... n-aş fi putut suporta un asemenea 
gând. N-aş fi putut îndura consecinţele faptelor mele, 
nici plăti pentru durerea pe care acestea o provocaseră. 
Pentru dragostea pe care o răpisem. Pe vremuri, aş fi 
spus că astfel de creaturi nu sunt capabile să iubească. 
Dar Lou îmi dovedise cât de mult mă înşelam. Madame 
Labelle şi Coco îmi dovediseră cât de mult mă înşelam. 

Poate că Lou nu era ca alte vrăjitoare. 

Poate că ele erau ca ea. 

Zdruncinat de această revelaţie, m-am năpustit spre 
căruţe, fără să-mi pese de cei din calea mea. Dar, când 
era să dărâm un băieţel în genunchi, m-am oprit şi l-am 
prins de guler înainte să cadă. 

— Je suis desole”, am bâiguit, scuturându-i paltonul 
ponosit de praf. 

I-am simțit umerii plăpânzi în mâinile mele. 
Descărnaţi de nemâncare. 

Strângea la piept o păpuşă de lemn. A legănat din 
cap, fără să ridice ochii din pământ. 

—  Unde-ţi sunt părinţii? l-am întrebat, parcă 


9 îmi pare rău! (în franceză) (n. red.). 


nevenindu-mi să-i dau drumul. 

A făcut semn spre fântâna unde Zenna tocmai 
răspundea la bisurile publicului. 

— Nu-mi plac balaurii, a murmurat băiatul. 

— Eşti un copil isteţ, i-am zis, uitându-mă la cortul 
lui Toulouse şi Thierry din spatele lui. Aştepţi la coadă? 

A încuviinţat din cap. Poate că totuşi nu era chiar 
atât de isteţ. I-am dat drumul. 

Când am ajuns la căruţa chihlimbarie, nu m-am putut 
abţine şi am întors capul tocmai când intra în cort. Deşi 
nu vedeam chipul lui Toulouse, îl vedeam pe al 
băiatului. A cerut să i se citească în globul de cristal. In 
momentul în care Toulouse l-a pus pe masă — chiar 
lângă vasul cu tămâie —, am avut o strângere de inimă. 

Era limpede că băiatul avea doar câţiva bănuţi. Nu 
se cuvenea să-i irosească pe magie. 

O mână m-a prins de braţ înainte să intervin. Am dus 
imediat mâna liberă la bandulieră, dar m-am oprit, căci 
l-am recunoscut pe Thierry. îşi prinsese părul la spate, 
ceea ce îi accentua şi mai mult pomeţii proeminenţi. 
Ochii negri. Cu un zâmbet abia mijit, mi-a dat drumul la 
braţ şi a făcut semn din bărbie spre cort. M-am în- 
cruntat când băiatul i-a întins lui Toulouse păpuşa — o 
cioplitură din lemn, din câte vedeam. Avea coame. 
Copite. Când m-am uitat mai atent, i-am recunoscut vag 
forma de pe sticla de vin a lui Lou. Mi-am stors creierii, 
încercând să-mi aduc aminte cum se numeşte. 

Toulouse a luat-o grijuliu, cu o mână. Cu cealaltă, 
mângâia globul de cristal. 

In aburul din sticlă au început să apară forme: 
omuleţul încornorat care domnea peste floră şi faună, o 
femeie înaripată cu o coroană de nori. In scurt timp, li 


s-a alăturat o a treia femeie cu aripioare de peşte. 
Băiatul a aplaudat fericit văzând-o cum ţâşneşte prin 
valuri. Râsetul Iui părea atât de... neprihănit! 

M-am întunecat şi mai mult la faţă. 

Câteva secunde mai târziu, când a ieşit din cort, încă 
avea bănuţul în mână. Ba nu. Avea chiar un pumn de 
bănuţi. Toulouse nu luase nimic de la el. Dimpotrivă, îi 
dăruise. Mă uitam uluit în vreme ce o femeie în vârstă 
s-a apropiat de masă. 

— Tu de ce nu vorbeşti, Thierry? am întrebat. 

Nu mi-a răspuns imediat, dar i-am simţit ochii 
pironiţi pe faţa mea. l-am simţit nehotărârea. N-am 
insistat, mulţumindu-mă să-l privesc pe Toulouse cum 
arată spre globul de cristal. Femeia însă i-a întins 
mâna, iar Toulouse şi-a trecut degetul peste liniile din 
palma ei. Pe buzele ei zbârcite a apărut un zâmbet. 

Intr-un sfârşit, Toulouse a oftat. 

Şi atunci — în mod incredibil — am auzit o voce în 
minte. O voce reală. Ca a lui Toulouse, dar mai blândă. 
Neasemuit de blândă. 

Eu şi Toulouse am crescut pe străzile din Amandine. 

Ar fi trebuit să fiu şocat, dar nu eram. Nu după toate 
câte văzusem. După tot ce făcusem. O parte din mine se 
bucura că avusesem dreptate — că Toulouse şi Thierry 
aveau puteri magice. Cealaltă parte nu putea să 
sărbătorească. Nu putea să-şi ia ochii de la bătrâna din 
cortul lui 'Toulouse. Cu fiecare atingere a degetelor lui, 
părea să întinerească, deşi trăsăturile i-au rămas 
neschimbate. Pielea i-a devenit mai trandafirie. Ochii, 
mai limpezi. Părul, mai strălucitor. 

Trăiam din furtişaguri. Şi Thierry privea cum fratele 
lui ajută o bătrână să se simtă din nou frumoasă. La 
început, doar buzunăream 

lumea. O coroană de ici, o coroană de colo, cât să ne 
cumpăram mâncare şi haine. Dar Toulouse nu era deloc 
mulțumit. Până la urmă, a pus ochii pe ţinte mai bogate 
— conți, marchizi, până şi unul, doi duci. 

Mi-a aruncat un zâmbet trist. între timp, Toulouse 
înțelesese că bogăția adevărată nu vine din nişte 
zorzoane jurate, ci din cunoaştere. în loc de nestemate, 
am început să furăm secrete, pe care le vindeam celui 
care plătea mai bine. N-a durat mult şi am devenit 
faimoşi. Un individ, pe numele lui Gris, ne-a propus să 
intrăm în banda lui. A oftat şi a lăsat capul în pământ. 
La un moment dat, Toulouse şi Gris s-au certat. 
Toulouse a ameninţat că o să-i divulge secretele. Ca să 
se răzbune, Gris mi-a tăiat limba. 

M-am uitat la el, îngrozit. 

— Ţi-a tăiat limba! 

In replică, Thierry a deschis gura şi mi-a arătat 
cercul gol al dinţilor. In fundul gâtului, se mişca 
neputincios un ciot de limbă. Mi s-a întors stomacul pe 
dos. 

— Dar tu n-aveai nicio vina! De ce s-a răzbunat pe 
tine? 

E crudă viaţa pe străzi, Vânătorule. Ai mare noroc că 
nu ştii ce înseamnă. Te schimbă. Te face mai nesimţitor. 
Secretele, minciunile indispensabile pentru a 
supravieţui... nu-i uşor să te dezveţți de ele. A aruncat o 
privire spre fratele lui. Nu-/ învinovățesc pe Toulouse 
pentru cele întâmplate. A făcut cum a crezut el de 
cuviinţă. 

— Din cauza lui ai rămas fără limbă. 

Gris ştia că cea mai bună cale de a-l convinge pe 
fratele meu să-şi țină gura era să mă amenințe. Şi 


planul lui a dat roade. Noaptea în care mi-am pierdut 
vocea e noaptea în care şi-a pierdut-o şi el pe a lui. De 
atunci, Toulouse e păstrător de secrete. Și un om mai 
bun. 

Incapabil să concep o asemenea tărie de caracter — 
o asemenea îngăduinţă, un asemenea calm neclintit —, 
am încercat altă abordare. 

— Ai zis că ţi-ai pierdut vocea, dar te aud cât se 
poate de limpede în minte. 

în noaptea aia, ne-am descoperit puterile magice — 
iar eu plătisem deja prețul tăcerii. Strămoşii noştri mi- 
au permis să comunic pe altă cale. 

Cuvintele lui mi-au trezit curiozitatea. 

— Adică nu ştiaţi că aveţi puteri magice? 

Spre surprinderea mea, nu mi-a răspuns Thierry, ci 
Deveraux. A venit la noi dinspre căruţa stacojie, cu 
mâinile în buzunarele reiate. De sub tunica înflorată 
ieşea la iveală o cămaşă cu picăţele, iar pana de păun 
de la pălărie se legăna la flecare pas. 

— Spune-mi, Reid, dacă n-ai văzut niciodată culoarea 
roşie, ai şti cum arată? Ai recunoaşte-o pe cardinalul 
de-acolo? 

A arătat spre acoperişul brutăriei, unde stătea 
cocoţată o pasăre rubinie. Parcă deranjată de privirile 
noastre, şi-a luat imediat zborul. 

— Presupun că... nu. 

— Crezi că ea ar putea să zboare dacă toată viaţa a 
crezut că nu poate? 

Văzându-mă îngândurat, a zis: 

— Dragul meu, toată viaţa n-ai făcut decât să-ţi 
înfrânezi puterile magice. Nu-i uşor să ştergi cu 


buretele asta. Se pare că doar imaginea trupului 
neînsufleţit al soţiei tale a reuşit să ţi le dezlănţuie. 

L-am privit chiorâş. 

— De unde ştii cine sunt? 

— O să te lămureşti în curând că ştiu o mulţime de 
lucruri pe care n-ar trebui să le ştiu. O consecinţă 
destul de neplăcută a amiciţiei cu mine. 

Râsetele lui Thierry mi-au răsunat în minte. Are 
dreptate. 

— Dar... dar tu? am întrebat, renunțând la orice 
fărâmă de prudenţă. 

El ştia cine sunt. Ştia ce sunt. N-avea rost să ne mai 
prefacem. 

— Şi tu eşti vrăjitor, monsieur Deveraux? 

— Vorbim pe şleau? a zis el, facându-mi şiret cu 
ochiul, şi şi-a continuat drumul spre piaţetă. Nu, nu 
sunt. Mulţumit de răspuns? 

Am simţit un zvâcnet nesuferit la ceafa, în momentul 
în care a dispărut în mulţime. 


224 SHELBY MAHURJN 


— Chiar deloc, am mormăit cu amărăciune. 

Bătrâna s-a ridicat de la masă şi l-a îmbrăţişat cu foc 
pe Toulouse. Dacă n-aş fi văzut cu ochii mei 
transformarea, aş fi zis că e altă persoană. S-a 
îmbujorat când a sărutat-o Toulouse pe obraz. Gestul — 
atât de inocent, atât de pur— mi-a dat o strângere de 
inimă. Din cauza lui şi a răspunsului enigmatic al lui 
Deveraux, mă simţeam... descumpănit. In derivă. 
Asemenea magie nu trebuia practicată. Totul — absolut 
tot ce se întâmpla aici — era împotriva firii. 

Thierry mi-a pus mâna pe umăr. Tu vezi magia cape 
o armă, Reid, dar te înşeli. Ea doar... există. Dacă vrei s- 


o foloseşti în scopuri rele, face rău, dacă vrei s-o 
foloseşti ca să salvezi... Ne-am uitat amândoi la 
Toulouse, care punea o floare la urechea femeii. 
Aceasta i-a aruncat un zâmbet larg şi s-a făcut nevăzută 


în mulţime. Ea salvează. 


PARTEA A II-A 


Quand le vin est tire, ilfaut le boire. 
Odată ce-ai tras vinul, trebuie să-l bei. 
— proverb franțuzesc 


MOARTEA ROŞIE ŞI A SA 
MIREASĂ SOMNUL DE VECI 


Reid 


COLIERUL  ZENNEI - MASIV, AURIU, CU UN 
DIAMANT de mărimea pumnului meu — m-a izbit în 
faţă, în momentul în care ea s-a aplecat peste părul 
meu. îşi vârâse mâinile într-o pastă fetidă, ca să-mi 
aranjeze buclele. I-am dat nervos colierul la o parte. Mă 
usturau ochii. Oare dacă-i aruncam creionul negru din 
căruţă ar fi observat? 

— Nici prin gând să nu-ți treacă! m-a avertizat, 
îndepăr- tându-mi mâna de pe creionul morţii. 

Beau îşi luase tălpăşiţa imediat ce-a apărut Zenna, 
cu punguţa ei cu boieli. Nici pe mama n-o mai văzusem 
de când poposiserăm pe acest câmp. Sătenii din 
Beauchene, un cătun de la marginea La Foret des Yeux, 
ridicaseră o scenă adevărată pentru trupele ambulante 
— cu totul diferită de piaţetele şi cârciumile în care 
eram obişnuiţi să ţinem spectacole. O montaseră aici, 
chiar în această după-amiază. Imediat îşi făcuseră 
apariţia negustorii şi tarabele cu mâncare. Pe măsură 
ce apunea soarele, râsetele şi muzica răsunau tot mai 
tare în căruţa chihlimbarie. 

Simţeam o durere inexplicabilă în piept. Trecuseră 


şase zile de la debutul meu. Beauchene era ultima 
oprire din turneul oficial al Troupe de Fortune. Odată 
ajunşi la Cesarine, Deveraux şi actorii 


228 SHELBY MAHURIN 


lui urmau să dispară în catacombe, unde spuma 
societăţii se amesteca cu pleava.  Neînfrânaţi, 
destrăbălaţi şi mascaţi. 

La Mascarade des Crânes, o numea madame Labelle. 

Mascarada Craniilor. 

N-auzisem în viaţa mea de un asemenea spectacol, 
ceea ce n-a surprins-o. 

Deveraux şi-a încheiat nasturii vestei. 

— Puțin mai mult volum în creştet, te rog, Zenna! 
Exact! E perfect! a spus el, facându-mi cu ochiul. Eşti 
absolut resplendissant, monsieur Moartea Roşie. 
Absolut radios, şi aşa şi trebuie. Spectacolul de diseară 
e special. 

— Serios? 

Zenna a făcut ochii mici. Purta o rochie de culoarea 
smaraldului astă-seară — sau nu-i exclus să fi fost mov. 
Avea tot felul de irizaţii în lumina lumânărilor. Işi 
colorase buzele cu negru. 

— Fiecare seară pe scenă e specială, Vânătorule. 
Dacă eşti plictisit, publicul o să-şi dea seama. Un public 
plictisit e un public zgârcit, şi, dacă nu-mi dau bacşiş 
din cauza ta, o să fiu foc şi pară, a zis ea, agitând peria 
aurie la nasul meu. Nu vrei să fiu foc şi pară, nu-i aşa? 

Am dat uşor peria la o parte. A apropiat-o din nou. 

— Tu eşti mereu furioasă, am spus. 

— Ha! a făcut ea, cu un rânjet ameninţător. Crede- 
mă, nu m-ai văzut furioasă. 


Deveraux a chicotit. Larma glasurilor de afară 
devenea tot mai puternică. Umbrele, tot mai lungi. 

— Nu cred că se va plictisi cineva astă-seară, scumpa 
mea Zenna. 

Şi-au aruncat o ocheadă. M-am încruntat, convins că 
am pierdut eu ceva din vedere. 

— A apărut vreo modificare în program? 

— Eşti foarte perspicace, a zis Deveraux şi mi-a 
împins masca cu coame, dând din sprâncene. Tu eşti 
modificarea din programul de astă-seară, dragule. Vei 
deschide reprezentaţia în locul meu şi al lui Seraphine. 

— Ai grijă să nu faci vreo tâmpenie! m-a avertizat 
Zenna, ameninţându-mă iar cu peria. 

— Poftim? am întrebat, mijind ochii, şi mi-am tras 
masca pe faţă. De ce? Unde-i mama? 

— Te aşteaptă, desigur. Stai liniştit, am anunţat-o 
deja că s-a schimbat programul. Chiar în clipa asta, 
Beau o leagă de placă, a spus Deveraux, cu o sticlite 
poznaşă în ochi. Mergem? 

— Stai puţin! 

Zenna m-a tras înapoi şi mi-a aranjat cu grijă o şuviţă 
de păr peste mască. Când m-am uitat la ea nedumerit, 
m-a îmbrâncit spre uşă. 

— O să-mi mulţumegşti mai târziu. 

Deşi nu era nimic suspect în vorbele ei — în niciuna 
dintre ele —, mi s-a pus un nod în stomac când am 
coborât din căruţă. Se lăsase amurgul, iar aerul serii 
fremăta de nerăbdare. Se citea pe chipurile celor din 
jurul meu. In felul în care bâţâiau din picioare şi 
şuşoteau cu vecinii. 

M-am întunecat şi mai mult la faţă. 


Era ceva schimbat astă-seară. 

Nu-mi dădeam seama de ce — nu-mi dădeam seama 
cum —, dar simţeam asta. 

Cu acelaşi rânjet de pisică scăpată la smântână şi 
fredonând în surdină, Deveraux m-a condus pe scenă. 
Un pătrat de lemn în mijlocul câmpului. Torţele 
pâlpâiau pe margine, aruncând o lumină difuză peste 
zăpada bătătorită. Peste paltoane, fulare şi mănuşi. Ci- 
neva răsucise placa de tir cu spatele la public. N-o 
vedeam pe mama, dar Beau stătea puţin într-o parte şi 
se dondănea cu ea. Am dat să mă duc la ei. 

Deveraux m-a prins de braţ. 

— Nu, nu, nu. 

A clătinat din cap şi m-a împins mai departe, 
dezbrăcându-mă totodată de pelerină. M-am încruntat. 
Apoi m-am cutremurat de frig. Mulțimea mă urmărea 
cu ochii strălucind de entuziasm şi căni cu mied şi vin 
fiert în mâini. 

— Eşti gata? a şoptit Deveraux. 

Instinctiv, mi-am verificat cuţitele de la bandulieră si 
sabia de la spate. Mi-am îndreptat masca. 

— Da. 

— Minunati 

Şi-a dres glasul şi s-a lăsat liniştea peste câmp. A 
deschis larg braţele şi a zâmbit cu gura până la urechi. 

—  Distinşi domni şi distinse doamne, măcelari şi 
brutari, plebei şi patricieni... bonsoir! Vă salut! Beţi şi 
vă veseliţi, şi daţi-mi voie să-mi exprim recunoştinţa 
pentru ospitalitatea pe care ne-aţi arătat-o! 

Multimea a izbucnit în urale. 

— Dacă vă va plăcea spectacolul din această seară, 


fiţi drăguţi şi oferiţi actorilor noştri un mic cadou în 
semn de apreciere. Mărinimia domniilor voastre 
permite Troupe de Fortune să delecteze şi altădată 
Beauchene-ul cu ceea ce iubim toţi — veselie 
nemăsurată şi divertisment cuviincios. 

M-am uitat la pantalonii de piele de pe mine. 

Cuviincioşi, pe naiba! 

Parcă ghicindu-mi gândurile, cineva din public m-a 
fluierat admirativ. Roşu până-n vârful urechilor, m-am 
uitat în direcţia din care venise sunetul, dar, în lumina 
slabă, n-am putut distinge făptaşul. Doar umbre. 
Siluete. O femeie voluptuoasă şi un bărbat deşirat mi-au 
făcut cu mâna. Am pufnit şi am întors capul, dar... 

Am făcut ochii mari. 

— Ascultaţi-mă cu atenţie! spunea Deveraux, dar 
aproape nu-l auzeam. 

M-am dus spre marginea scenei, în căutarea femeii 
şi a bărbatului care-mi păreau cunoscuţi. Dispăruseră. 
Simţeam cum îmi zvâcneşte sângele în urechi. 

— Onoraţi oaspeţi, astă-seară, şi doar astă-seară, 
vom fi martorii unui număr nemaivăzut pe această 
scenă. Un număr cu totul nou, o saga — o capodoperă 
— plină de intrigi periculoase şi iubiri fatale. 

Un număr nou? M-am uitat la el, alarmat, dar 
Deveraux mi-a făcut cu ochiul şi s-a apropiat de placă. 
Beau s-a dat la o parte, cu un rânjet. 

— Iar acum, fără să mai lungim vorba, vă prezint La 
Mort Rouge, a anunţat Deveraux, arătând spre mine, 
după care a răsucit placa, şi pe a sa mireasă, Sommeil 
Eternei!%! 


10 Somnul de Veci (franceză) (n. red.). 


Mi-a căzut faţa. 

Legată de placă, Lou se uita la mine şi zâmbea. 
Fluturi albi — ba nu, molii — îi acopereau colţul de sus 
al feţei şi aripile li se pierdeau în părul ei alb. Rochia ei 
însă... Mi s-a uscat gura la vederea ei. Nici măcar nu 
era rochie — mai degrabă, firişoare de mătase de pă- 
ianjen. Mânecile de borangic îi cădeau în cascadă pe 
umeri. Decolteul cobora până în talie. De acolo, 
țesătura fină a fustei — străvezie şi sfâşiată — flutura în 
vânt, dezvelindu-i picioarele. Picioarele ei goale. O 
priveam ca hipnotizat. 

Deveraux a tuşit, ca să mă trezească la realitate. 

M-am înroşit şi m-am mişcat automat, smulgând din 
mers pelerina mea din mâna lui. Lou a scos un pufnet 
când am vrut s-o acopăr, să-i ascund pielea catifelată şi 
aurie... 

— Salutare, Vânătorule! 

îmi clocotea sângele în urechi. 

— Salutare, nevastă! 

S-a uitat peste umărul meu şi, de aproape, zâmbetul 
ei părea oarecum... artificial. Silit. Văzându-mă 
încruntat, a zâmbit şi mai larg, fluturând cu genele 
praful argintiu care-i acoperea obrajii. Poate că era 
doar obosită. 

— Se uită oamenii la noi. 

— Știu. 

Mi-a studiat părul, linia feţei, apoi ochii i-au coborât 
pe gât. Pe piept. Pe braţe. 

— Trebuie să recunosc, a zis, facându-mi cu ochiul, 
că îţi stă minunat cu negru la ochi. 

Mi s-a pus un nod în stomac. Negştiind dacă sunt 


furios sau fericit — sau altfel —, m-am apropiat şi am 
azvârlit pelerina cât colo. Am mai făcut un pas. Eram 
suficient de aproape cât să simt căldura care-i emana 
din piele. M-am prefăcut că-i verific legăturile de la 
mâini. Mi-am trecut degetele printre coapsele ei şi în 
jos pe gambe, ca să le strâng pe cele de la glezne. 

— De unde-ai făcut rost de rochia asta? 

— De la Zenna, fireşte. Are o pasiune pentru lucruri 
frumoase. 

Fireşte. Afurisita de Zenna! Cu toate acestea, 
uşurarea mi-a alungat rapid stupefacţia. Lou era lângă 
mine. Lou era nevătămată. Am ridicat încet privirea, am 
zăbovit câteva clipe asupra buzelor ei, după care m-am 
uitat în ochii ei. 

— Ce cauţi aici? 

Când a făcut semn din cap spre Ansei şi Coco, care 
dădeau târcoale pe la marginea scenei, am clătinat din 
cap, înainte să spună ceva. 

— Mă refeream la ce cauţi legată de placă? E prea 
riscant. 

— Am vrut sâ-ţi fac o surpriză, a răspuns, cu un 
zâmbet şi mai larg. Doar actorii au voie să meargă în 
căruţe. 

— Nu pot să arunc cuţitele spre tine. 

— De ce nu? 

Văzând că mă încrunt, a început să dea din şolduri. 
Ca să-mi distragă atenţia. Mereu încerca să-mi distragă 
atenţia. 

— Am exagerat cu ceva când am spus că eşti un 
adevărat maestru? 

Am făcut un pas înapoi, cu inima strânsă. 


— Nu. 

— Atunci, dovedeşte-o! a zis, cu un licăr răutăcios în 
ochi. 

Nu ştiu ce m-a împins să o fac. Poate sfidarea din 
rânjetul ei. Bujorii din obrajii ei. Şoaptele din public. 
Am scos un cuţit de la bandulieră, m-am tras înapoi, l- 
am aruncat în aer şi l-am prins cu un bufnet surd. 
înainte să mă răzgândesc — înainte să şovăi —, l-am 
azvârlit spre placă. 

S-a înfipt adânc în lemnul dintre picioarele ei. 
întreaga placă s-a zgâlţâit de la forţa loviturii. 

Multimea a izbucnit în urale. 

Lou a lăsat capul pe spate şi a râs. 

Sunetul mi-a încălzit inima, mi-a dat curaj, iar vuietul 
mulţimii s-a estompat Rămăseseră doar Lou şi râsul ei. 
Zâmbetul ei. Rochia ei. 

— Asta-i tot? mi-a strigat. 

Am mai scos un cuţit. Apoi altul. Şi altul. Le aruncam 
tot mai repede şi mă apropiam de ea, sărutându-i liniile 
trupului cu fiecare lamă. 

După ce l-am aruncat pe ultimul, m-am dus fuga la 
placă, sufocat de emoție. Am smuls cuţitele din lemn în 
aplauzele publicului. 

— Cum ne-aţi ajuns aşa repede din urmă? am 
întrebat-o. 

A lăsat capul pe umărul meu. Al ei încă tremura. 

— Nu cu ajutorul magiei, dacă asta te interesează. A 
ta Somn de Veci n-a mai dormit de o săptămână. 

— Ai reuşit să închei alianţa? 

A ridicat capul şi a zâmbit din nou. 

— Am reuşit. 


— Cum? 

— Am... 

S-a schimbat ceva în ochii ei, în zâmbetul ei, şi m-a 
sărutat pe locul acela atât de sensibil dintre gât şi 
umăr. 

— A fost meritul lui Coco, de fapt. Păcat că n-ai 
văzut-o. S-a comportat extraordinar — ca o adevărată 
conducătoare. A convins-o imediat pe mătuşă-sa să se 
alieze cu noi. 

— Serios? am zis, cu mâna pe unul dintre cuţitele 
încă înfipte în placă. La Voisin a refuzat categoric să mă 
primească în tabără. Cum a convins-o Coco atât de 
repede să colaboreze? 

— Pur şi simplu... i-a arătat că avantajele unei alianţe 
sunt mult mai mari decât dezavantajele. 

— Dar ştia şi ea dinainte care sunt avantajele. 

Un strop de confuzie s-a infiltrat în gândurile mele. 
Prea târziu mi-am dat seama că tot corpul lui Lou se 
crispase pe placă. 

— Şi tot a refuzat. 

— Poate că nu ştia. Poate că avea nevoie de o 
persoană care s-o lumineze. 

— Şi cine-i acea persoană? 

— Ţi-am spus deja. 

I-a dispărut zâmbetul şi chipul i s-a întunecat brusc, 
renunțând la orice prefăcătorie. 

— Coco e persoana. Coco a luminat-o. 

La auzul tonului ei, m-am oprit şi am făcut câţiva paşi 
în spate. Lou a oftat şi a întors capul. 

— Ne întâlnim în Cesarine, peste două zile. Credeam 
că o să te bucure vestea. 

Am încreţit fruntea. 

— Bineînţeles că mă bucură, doar că... 


Nu are nicio noimă. 

Se întâmplase ceva în tabăra Vrăjitoarelor Roşii. 
Ceva ce Lou nu voia să-mi spună. 

într-un final, când a întors iar faţa spre mine, ochii ei 
erau impenetrabili. Goliţi înadins de orice expresie. 
Controlaţi. Ca şi când trăsese obloanele peste ei şi nu 
mai puteam privi înăuntru. A făcut semn din cap spre 
cuțite. 

— Am terminat sau mai avem ceva de făcut? 

Ca şi când ar fi tras cu urechea, Deveraux a venit 
fuga la noi, uitându-se precaut în public. 

— S-a întâmplat ceva, dragilor? 

Am scos şi ultimul cuţit din lemn. 

— Nu s-a întâmplat nimic, am răspuns, străduindu- 
mă să nu-mi tremure vocea. 

— Atunci, putem trece la finalul apoteotic? 

Am făcut din nou câţiva paşi înapoi şi am scos sabia 
din teaca de la spate. 

— Da. 

Un zâmbet firav a încolţit pe buzele lui Lou. 

— Nu-i dai foc? 

— Nu. 

O priveam, frământat de gânduri, în vreme ce 
Deveraux m-a legat la ochi peste mască. Lipsit de 
vedere, am văzut altă scenă în minte. Praful. 
Costumele. Catifeaua albastră. Am simţit mirosul 
lemnului de cedru şi al lămpilor cu seu. I-am auzit 
vocea. „Nu-ţi ascund nimic, Reid.” 

Ninsese în seara aia. Avea părul ud. „E vina mea 
dacă nu te simţi suficient de în largul tău încât să-mi 
povesteşti.” 


Lou avea iar secrete. 

Am încercat să mă concentrez, să ciulesc urechile la 
Deveraux, care a tras de manetă şi a pus placa în 
mişcare. Cu fiecare păcă- nit uşor, îi calculam rotatia, îi 


determinam viteza şi vizualizam 

corpul lui Lou în raport cu fiecare rotaţie. Am avut 
emoţii când am aruncat prima oară sabia spre mama, 
dar ştiam că încrederea este esenţială. Eu trebuia să 
am încredere în ea şi ea trebuia să aibă încredere în 
mine. 

N-am avut nicio clipă de ezitare. 

Acum, stând în faţa lui Lou, îmi închipuiam punctul 
de deasupra capului ei. Doar câţiva centimetri de lemn. 
Treisprezece, mai exact. Nu aveam voie să greşesc. Am 
tras aer în piept şi am aşteptat. Am aşteptat. 

Am aruncat sabia. 

Din public s-a înălţat un geamăt, iar zăngănitul 
săbiei înfipte în lemn mi-a reverberat până-n oase. Mi- 
am scos repede legătura de la ochi. 

Gâfâind, Lou mă privea cu ochi mari şi gura 
întredeschisă. Sabia nu se înfipsese deasupra capului 
ei, ci lângă el — la distanţă atât de mică, încât îi lăsase 
o zgârietură subţire pe obraz. Una dintre aripile de 
molie din părul ei a căzut retezată pe scenă în 
momentul în care placa s-a oprit din rotire. Publicul a 
izbucnit în urale frenetice. Strigătele, ovaţiile, râsetul 
oamenilor... erau de neînțeles pentru mine. 

Ratasem. 

Iar Lou avea din nou secrete faţă de mine. 


NU MĂ IUBEŞTE 


Lou 


DUPĂ CE AU PLECAT ŞI ULTIMII SĂTENI LA CASELE 
lor, cu ochi tulburi şi abia ţinându-se pe picioare, Claud 
Deveraux a desfăcut sticla de Boisaîne ca să 
sărbătorească reîntâlnirea noastră. 

— Ar trebui să dansăm, am murmurat, lăsând capul 
pe umărul lui Reid. 

Şi-a lipit obrazul de părul meu. Stăteam amândoi pe 
treptele căruţei chihlimbarii, ghemuiţi sub o pătură, şi 
ne uitam la Coco şi Ansei care jucau hora cu Zenna şi 
Toulouse. Se învârteau ca nebunii pe acordurile 
mandolinei lui Deveraux. Se chinuiau în van să-şi 
amintească versurile de la „Ţâţoasa Liddy”. Cu fiecare 
sticlă de vin care cădea la picioarele lor, râsetele 
deveneau mai puternice şi cântecul mai prostesc. 

Voiam şi eu să dansez cu ei. 

Dar, când am căscat — abia mai ţinând ochii 
deschişi după atâta oboseală şi vin —, Reid m-a sărutat 
pe tâmplă şi-a spus: 

— Eşti epuizată. 

— Oamenii ăştia masacrează cântecul lui Liddy. 

— Tu masacrezi cântecul lui Liddy. 

— S-avem pardon! 


M-am aplecat spre el, hotărâtă să-l săgetez cu 
privirea. încă nu-mi puteam şterge zâmbetul de pe 
buze. 


238 SHELBY MAHURIN 


— Mersi frumos, dar entuziasmul meu compensează 
celelalte neajunsuri. 

— Mai puţin registrul vocal. 

Bucuroasă, am făcut ochii mari, prefăcându-mă 
indignată. 

— Bine, fie! Hai să vedem ce registru vocal ai tu/ 

Pentru că nu spunea nimic, ci doar rânjea, l-am 
împuns în coaste. 

— Haide!  Arată-mi tu cum se face, o, 
Preamelodiosule!  Plebea îți aşteaptă indicaţiile 
preţioase. 

Oftând, a dat ochii peste cap şi s-a îndepărtat de 
degetul meu. 

— Las-o moartă, Lou! Nu cânt, oricât ai insista. 

— Vai de mine! 

M-am ţinut scai de el, împungându-1 şi înghiontindu- 
1 pe unde apucam. S-a ferit de loviturile mele şi s-a 
ridicat în picioare. Prin urmare, am urcat şi eu pe 
treapta de sus şi m-am aplecat spre el, până când am 
dat nas în nas. Pătura a căzut pe jos. 

—  Uluieşte-mă, Vânătorule! Sper ca vocea ta să 
hipnotizeze şerpii şi să despoaie fecioarele de haine. 
Sper să fie mai frumoasă decât copilul din flori al lui 
lisus cu... 

M-a amuţit cu un sărut. Când mi-a dat drumul, a 
murmurat: 

— Nu mă interesează să despoi fecioarele de haine. 


L-am cuprins de gât, cu un rânjet satisfăcut. Nu 
pomenise nimic de ciondăneala pe care o avuseserăm 
pe scenă, nici de vulpea neagră care dormea în căruţa 
noastră. Eu nu pomenisem de tăietura de pe obraz, nici 
că vulpea cu pricina se numea Brigitte. 

— Nici măcar pe Ansei? am întrebat. 

După spectacol, Coco şi Ansei mă prinseseră la 
înghesuială şi mă întrebaseră cum reacţionase Reid la 
vestea uciderii fraţilor lui. Tăcerea mea îi scosese din 
sărite. Tăcerea lor mă scosese din sărite pe mine. Nu 
era vorba că... nu voiam să-i spun tot adevărul lui Reid, 
dar ce rost avea? Nu-i cunoştea pe Etienne şi Gabrielle. 
De ce 

să-i plângă? De ce să se simtă vinovat de moartea lor? 
Pentru că s-arji simţit vinovat, eram convinsă de asta. 
Dacă afla că mama se apucase să-i vâneze fraţii, nu s-ar 
mai gândi cum s-o învingă pe Morgane, ci cum să-i 
salveze pe ei — o strategie absurdă, având în vedere că 
moartea ei era singura cale de a-i proteja. 

Asta nu se putea numi minciună. Nu îl minţisem. 
Alesesem să ţin totul secret. 

Toţi aveau secrete. 

— Ansei nu e genul meu, a răspuns Reid, clătinând 
din cap. 

— Serios? 

M-am tras mai aproape de el, aproape suflându-i pe 
buze, iar el a urcat încet treptele şi m-a lipit cu spatele 
de uşa căruţei. S-a proptit cu braţele de-o parte şi de 
alta a capului meu şi m-a prins acolo. 

— Şi care e genul tău? 

Şi-a trecut nasul peste umărul meu. 

— îmi plac fetele care nu ştiu să cânte. 


Cu un pufnet dispreţuitor, i-am pus palma în piept şi 
l-am îmbrâncit. 

— Eşti un măgari 

— Şi, mă rog, de ce? a întrebat el, candid, 
împleticindu-se pe picioare, cât pe ce să cadă în fund 
pe zăpadă. Asta-i adevărul. De câte ori atingi o notă 
înaltă, mi se... 

— BILLY CEL CU PUŢA MARE SPUNEA MULTE 
PROSTIOARE, am răcnit, punându-mi mâinile-n şold, şi 
m-am dus spre el, chinuindu-mă zadarnic să nu râd, 
DAR AVEA DITAMAI SCULA-NTRE PICIOARE! 

în momentul în care s-a înecat şi a întors capul, să 
vadă dacă ne aude cineva, am urlat şi mai tare: 

— Asta-ţi place ţie, Vânătorule? Te ia cu călduri? 

Petrecăreţii s-au oprit brusc la auzul cuvintelor mele. 
Toţi ochii erau aţintiţi asupra noastră. Reid s-a înroşit 
tot şi a ridicat o mână, încercând să mă potolească. 

— Gata, Lou! Ai spus ce-aveai de spus... 

— CHIAR ŞI PRIN NĂDRAGI, A LUI MĂCIUCĂ A LĂ- 
SAT-O PE LIDDY NĂUCĂ... 

— Lou... 

Auzind-o pe madame Labelle cum chicoteşte, a 
ţâşnit spre mine şi a dat să-mi acopere gura. M-am ferit 
la timp, l-am prins pe Beau de braţ şi ne-am pus pe 
dănţuit. 

— ... ŞI NOUĂ LUNI MAI TÂRZIU, A ADUS PE 
LUME O PRUNCĂ! Ai băgat Ia cap, Reid? i-am strigat 
peste umăr. O pruncă!. Pentru că, dacă faci sex... 

Deveraux bătea din palme şi se hlizea. 

— Splendid! Splendid! Am cunoscut-o pe Liddy şi nu 
există făptură mai încântătoare ca ea. Atât de plină de 
viaţă! S-ar fi bucurat nespus să audă că o îndrăgeşte 


întregul regat. 

— Ia stai aşa! am zis şi m-am răsucit spre Deveraux, 
trăgându-l pe Beau după mine. Ţâţoasa Liddy chiar a 
existat? 

— Şi ai cunoscut-o? a adăugat Beau, şocat. 

— Bineînţeles că a existat. La fel şi tânărul William. 
Mare păcat că n-au rămas împreună după naşterea 
fetiţei lor, dar asta e soarta relaţiilor întemeiate doar 
pe pofte trupeşti. 

Am schimbat o privire cu Reid. 

Am întors amândoi capul rapid. 

Şi atunci i-am zărit pe Coco şi Ansei îndepărtându-se 
pe furiş. 

Din păcate, i-a observat şi Beau. A clătinat din cap, 
batjocoritor, şi s-a întors la focul de tabără, nu înainte 
de a culege de pe jos o sticlă cu vin. Reid se uita după 
el, cu o figură impenetrabilă. Eu încercam să desluşesc 
siluetele lui Ansei şi Coco, care se opriseră pe malul 
pârâului de la marginea pădurii. Păreau... intimi. 
Dubios de intimi. Alarmant de intimi. 

Deveraux m-a întrerupt. 

— Ţi-e teamă pentru inima prietenului tău. 

— P... poftim? am spus, dezlipindu-mi privirea de la 
ei. Ce tot spui acolo? 

— Prietenul tău, a zis, arătând din cap spre Ansei. La 
jeunesse etemelle. Va rămâne veşnic tânăr. Unii nu 
apreciază asemenea candoare la un bărbat. 

— Unii sunt dobitoci, am răspuns şi am lungit gâtul 
tocmai când Ansei... 

Am făcut ochii cât cepele. 

Doamne! 


Doamne, Doamne, Doamne! 

Se sărutau. Se sărutau. Coco se aplecase spre el, iar 
Ansei îmi urma sfatul. Intrase în joc, trecuse la acţiune. 
Am mai făcut câţiva paşi, stăpânită de un sentiment de 
mândrie şi, totodată, de teamă. 

Deveraux a rânjit şi a ridicat din sprâncene. 

— Evident, sunt şi unii care o apreciază din plin. 

Reid m-a tras înapoi lângă el. 

— Nu-i treaba ta. 

I-am aruncat o privire mirată. 

— Glumeşti, nu? 

— Nu... 

N-am stat să-i ascult mustrarea. M-am smuls din 
mâna lui şi m-am furişat pe lângă căruţe. Poate era din 
cauza vinului, ori poate din cauza posturii lui Coco — 
ţeapănă şi stângace — ca şi... ca şi când... 

Ca şi când îşi săruta frăţiorul. Drace! 

S-a tras înapoi preţ de o secundă, două, trei, apoi s-a 
apropiat iar. 

M-am strecurat pe lângă scenă, la adăpostul 
întunericului, şi am auzit-o cum îi şoptea să se 
oprească. Legănând din cap, şi-a înfăşurat braţele în 
jurul taliei, de parcă încerca să se facă mică, cât mai 
mică cu putinţă. De parcă voia să dispară. 

— Te rog, Ansei! a zis, chinuindu-se să se uite la el. 


Nu plânge! Nu-i o... N-am vrut să... 

Drace, drace, drace! 

M-am furişat mai aproape de scenă, ciulind urechile 
ca să-i aud explicaţia. Am tras o sperietură de moarte 
când m-a atins o mână pe spate. Reid s-a pitit lângă 
mine, vizibil nemulţumit. 


— Vorbesc serios, Lou, a zis. E treaba lor, nu ne 
priveşte pe noi. 

— Vorbeşte în numele tău. 

Am scos capul pe lângă scenă şi l-am văzut pe Ansei 
cum îşi ştergea o lacrimă de pe obraz. Mi-a frânt inima. 

— Sunt prietenii mei cei mai buni. Dacă se ceartă, eu 
va trebui să dreg lucrurile. Aşa că mă priveşte chiar 
foarte mult. 

— Lou... 

Coco a întors capul în direcţia noastră. M-am tras 
repede înapoi şi m-am izbit de Reid. A reuşit să se 
oprească înainte să dărâme întreaga scenă, agăţându- 
se de mine şi doborându-ne pe amândoi la pământ. 

— Sst! am şoptit, cu gura lipită de obrazul lui. 

I-am simţit respiraţia în ureche şi m-a trecut un fior. 

— Nu-i frumos. 

— Atunci, n-ai decât să pleci! 

N-a plecat. Ne-am tras amândoi mai aproape şi o 
ascultam pe Coco cu sufletul la gură. 

— N-am facut-o intenţionat, Ansei, a spus ea şi şi-a 
îngropat faţa în palme. îmi pare rău, dar a fost o 
greşeală. Nu trebuia să... A fost neintenţionat 

— O greşeală? a zis Ansei, cu glasul sugrumat de 
emoție, şi a prins-o de mână. 

Ii şiroiau din nou lacrimile pe obraji. 

— M-ai sărutat. Tu m-ai sărutat pe mine. Cum poţi să 
spui că a fost o greşeală? Atunci, de ce ai făcut asta? 

— Pentru că trebuia să mă lămuresc! 

Sânge şi miere 243 


A făcut o grimasă, şi-a retras mâna şi a început să se 
plimbe dintr-o parte în alta. 
— Uite ce-i, a şoptit ea, pe un ton furios. Am băut 


cam mult şi... 

— N-ai băut chiar atât de mult, a replicat el, 
încruntat. 

— Ba da, a spus ea şi şi-a dat părul de pe faţă, cu un 
gest agitat. Am băut prea mult şi mă port ca o idioată. 
Nu vreau să te amăgesc. 

L-a apucat de ambele mâini şi a început să le legene. 

— Eşti un om bun, Ansei. Mai bun decât mine. Mai 
bun decât toţi. Eşti... perfect. Orice femeie ar fi 
norocoasă să fie cu tine. Doar că eu... eu... 

— Tu nu mă iubeşti. 

— Nu! Ba da. 

Când a plecat de lângă ea şi i-a întors spatele, Coco 
s-a ofilit de-a dreptul. Ii tremura vocea atât de tare, 
încât aproape n-o mai auzeam. 

— Ştiu că ai impresia că eşti îndrăgostit de mine, 
Ansei, şi... şi mi-aş fi dorit să fiu şi eu îndrăgostită de 
tine. Te-am sărutat pentru că voiam să aflu dacă aş 
putea fi vreodată. Te-am mai sărutat o dată, ca să fiu 
absolut sigură. 

— Ca să fii absolut sigură, a repetat el. Să înţeleg 
că... de fiecare dată când m-ai atins... când m-ai făcut 
să roşesc, când mi-ai dat impresia că şi tu mă doreşti... 
în realitate, nu ştiai. Mi-ai dat speranţe, dar tu nu erai 
sigură. 

— Ansei, n-am... 

— Până la urmă, care-i răspunsul? 

Ansei stătea ţeapăn, cu spatele la noi. Deşi nu-i 
vedeam chipul, glasul îi era mai tăios ca niciodată. Mai 
crud. In tonul lui, parcă îi vedeam suferinţa, o creatură 
care îi chinuia pe amândoi. 

— Mă iubeşti sau nu? 

Răspunsul lui Coco s-a lăsat îndelung aşteptat. Eu şi 
Reid nu îndrăzneam să scoatem un sunet, să facem 


nicio mişcare. Intr-un final, Coco i-a pus cu blândeţe o 
mână pe spate. 

— Te iubesc, Ansel. Doar că nu te iubesc aşa cum mă 
iubeşti tu pe mine. 

Văzându-1 cum se cutremură, şi-a tras mâna şi a 
făcut un pas înapoi. 

— Îmi pare rău! 

Fără să mai adauge altceva, a luat-o la fugă în josul 
pârâului. 

Imediat după plecarea ei, Ansei s-a încovoiat de 
umeri. Am vrut să mă duc la el, să-l strâng în braţe şi 
să-l ţin lângă mine până când se oprea din plâns, dar 
Reid m-a prins de mijloc. 

— Nu face asta, a murmurat. Lasă-1 să-şi vină în fire. 

Am încremenit la atingerea lui. Deveraux tocmai 
anunţa că e ora de culcare. Ansei şi-a şters lacrimile şi 
a plecat repede să-l ajute să se spele. 

— Nu se dezminte nici măcar în clipe ca asta, am 
şoptit, cu un nod în stomac. De ce trebuie să fie aşa... 
aşa... 

In sfârşit, Reid m-a eliberat din strânsoare. 

— Urât din partea ei că i-a făcut una ca asta. 

Aveam inima împărţită. 

— Nu i-a făcut nimic. Nu-i un păcat de moarte să 
flirtezi. 

— L-a amăgit. 

— Nu... am bâiguit, chinuindu-mă să-mi adun 
gândurile. Nu poate schimba ceea ce simte. Nu-i 
datorează nimic. 

— N-a fost un simplu flirt nevinovat, Lou. Ştia foarte 
bine ce simte Ansei. S-a folosit de ei ca să-l facă pe 


Beau gelos. 

Am clătinat din cap. 

— Mă îndoiesc că asta a fost intenţia ei. Trebuie să 
înţelegi... Coco a fost dintotdeauna frumoasă. Bărbaţii 
au curtat-o toată viaţa, chiar şi când era mică, ceea ce 
înseamnă că s-a maturizat repede. Din cauza asta, e 
sigură de ea, vanitoasă şi vicleană — şi o iubesc din tot 
sufletul —, dar crudă nu e. N-a vrut să-l rănească pe 
Ansei. Pur şi simplu, n-a înţeles profunzimea 
sentimentelor lui. 

Sânge şi miere 245 


Cu un pufnet, Reid s-a ridicat în picioare şi mi-a 
întins mâna. — N-a înţeles deloc. 


ÎN VREME CE CEILALŢI stingeau focul şi adunau sticlele 
goale de vin înainte de culcare, eu m-am furişat la 
pârâu, în căutarea lui Coco. Am găsit-o numaidecât. 
După doar câţiva metri, am văzut-o la rădăcina unui 
ilex, cu faţa îngropată în palme. M-am aşezat lângă ea, 
fată să spun nimic. Apa susura în faţa noastră, 
numărând secundele. Ar fi fost o atmosferă plăcută, 
dacă nu aveam pantalonii îmbibaţi de zăpadă. 

— Sunt un căcat, a bâiguit ea într-un final, fără să 
ridice capul. 

— Aiurea, am zis şi, cu o mişcare agilă, i-am împărţit 
părul în două şi am separat fiecare jumătate în trei, 
aproape de creştetul capului. Miroşi mult mai frumos 
decât căcatul. 

— Ne-ai auzit? 

— Da. 

A scos un geamăt şi s-a uitat la mine cu ochii 
înlăcrimaţi. 


— Am stricat totul? 

Degetele mele îşi continuau mişcarea rapidă, 
adăugând noi şuviţe de păr pe măsură ce împleteam. 

— Işi revine el. N-o să moară de inimă albastră. 
Pentru majoritatea dintre noi, suferinţa din dragoste e 
un fel de ritual de maturizare. 

Am terminat prima codiţă şi am lăsat-o nelegată. 

— Şi mie mi-a frânt Alee inima şi n-am murit. 
Babette ţi-a frânt-o pe-a ta. Fără ei, n-am fi găsit 
următoarele iubiri. Nu l-aş fi găsit pe Reid. 

Coco se uita la apă. 

— Din ce spui, înţeleg că e un lucru bun că i-am 
frânt inima. 

— Spun că, dacă n-o făceai tu, o făcea altcineva. 
Puţini oameni au o relaţie de durată cu prima lor 
iubire. 

A oftat iar şi şi-a lăsat capul în mâinile mele. 

— Of, Doamne! Nu-mi vine să cred că am fost prima 
lui iubire. 

— Tragic, nu? Dar, la urma urmelor, gusturile nu se 
discută. 

După ce-am terminat de împletit şi a doua codiţă, am 
rupt o crenguţă de ilex de pe ramura cea mai 
apropiată, am smuls bobiţele roşii şi i le-am pus în păr. 
Coco nu scotea un cuvânt. Până la urmă, m-am dus în 
faţa ei. 

— Ai răbdare, Coco. O să se dea el pe brazdă. 

— Nu. 

A scuturat din cap şi. i s-au despletit cozile. Bobiţele 
s-au împrăştiat în zăpadă. 

— O să mă urască. Poate că m-ar fi iertat dacă doar 


flirtam cu el, dar mare greşeală am făcut că l-am 
sărutat. 

N-am zis nimic. Nu-i era de niciun folos să audă ceea 
ce ştia deja. 

— Am vrut să-l iubesc. Pe cuvântul meu! 

Şi-a strâns braţele pe lângă corp, zgribulită de frig, 
şi s-a gârbovit uşor. 

— De-asta am facut-o. De-asta nu i-am zis niciodată 
nimic când se uita la mine cu ochi lăcrimoşi şi 
înamoraţi. De-asta l-am sărutat de două ori. Poate nu 
strica să fi încercat şi a treia oară. 

— Coco. 

— Mă simt groaznic. 

Au podidit-o lacrimile, dar a ridicat ochii spre cer, 
încăpăţâ- nându-se să nu plângă. N-a vărsat nici măcar 
una. 

— N-am vrut să-l rănesc. Poate că durerea asta din 
piept e semn că m-am înşelat 

S-a uitat brusc la mine şi mi-a strâns mâna. 

— N-am suferit niciodată din dragoste ca acum, nici 
măcar când m-a părăsit Babette. Poate asta înseamnă 
că ţin la el. Poate că-mi înţeleg eu greşit sentimentele, 
Lou. 

— Nu, mă îndoiesc că... 

— De chipeş, e chipeş, n-am ce zice. 

Vorbea deja peste mine, cuprinsă de o disperare 
vecină cu isteria. 

— Am nevoie de o persoană ca el, Lou — de un om 
sufletist, afectuos şi bun. De ce nu-mi plac niciodată 
bărbaţii buni? De ce? 

S-a schimonosit la faţă şi i s-au înmuiat mâinile. A 


lăsat capul în pământ, resemnată. 

— De-asta avem nevoie de mamă, ca să ne înveţe 
toate rahaturile astea. 

Am pufnit, m-am lăsat pe mâini şi am închis ochii, 
savurând înţepătura de gheaţă a zăpezii între degete. 
Lumina lunii pe obraz. 

— Ai mare dreptate. 

Au urmat câteva clipe de tăcere, fiecare fiind prinsă 
în furtuna propriilor gânduri. Cu toate că n-o 
mărturisisem nimănui, îmi era dor de mama. Nu de 
Morgane le Blanc cea uneltitoare. Nu de atotputernica 
Dame des Sorcieres. Doar de... mama. Cea care se juca 
cu mine. Mă asculta. îmi ştergea lacrimile când mă 
năpădea spaima că voi muri de inimă albastră. 

Când am deschis ochii, am surprins-o din nou 
uitându-se la apă. 

— Mătuşa Josephine spune că semăn cu ea, a zis 
Coco, cu glasul gâtuit de emoție. De-asta nu suportă să 
mă vadă, a adăugat, ridicând genunchii la piept şi 
sprijinindu-şi bărbia pe ei. Mă urăşte. 

Nu i-am cerut lămuriri cu privire la La Voisin sau 
mama ei. Nu i-ar fi alungat durerea din ochi. 

Presimţind că tăcerea îi aduce mai mare alinare 
decât vorbele, n-am zis nimic. Mi-am dat seama că 
pândea de mult timp momentul potrivit să-mi facă 
această mărturisire. Pe lângă asta, ce vorbe i-aş fi 
putut oferi? Practica Vrăjitoarelor Albe de a-şi 
abandona copiii — fiii lipsiţi de puteri magice şi fiicele 
zămislite cu cine nu trebuia — era o aberaţie. Nicio 
vorbă nu putea repara acest lucru. 

Când a rupt tăcerea din nou, avea un zâmbet 


melancolic pe buze. 

— Nu mi-o mai amintesc prea bine, dar, uneori — 
dacă mă concentrez —, văd scăpărări albastre sau o 
lumină care străluceşte în apă. Simt miros de crini. îmi 
place să cred că era parfumul ei. 

I-a dispărut zâmbetul şi a înghiţit în sec, de parcă 
amintirea frumoasă îi lăsase un gust amar în gură. 

— E ridicol, ştiu. Am trăit cu mătuşa Josephine de la 
şase ani. 

— A venit vreodată mama ta să te vadă? 

— Nici măcar o dată. 

Am aşteptat să continue, căci ştiam că nu terminase 
ce avea de spus. 

— Când am împlinit zece ani, am întrebat-o pe 
mătuşă-mea Josephine dacă vine şi maman să mă 
sărbătorească. 

Şi-a strâns şi mai tare genunchii la piept, ca să se 
protejeze de vânt. Sau de amintire. 

— "Ţin minte şi-acum faţa mătuşii Josephine. N-am 
văzut în viaţa mea atâta ură. Mi-a... mi-a zis că mama a 
murit. 

Mărturisirea aceasta m-a izbit cu o forţă 
neaşteptată. M-am încruntat, am clipit de câteva ori şi 
am întors capul, ca să nu observe că m-au podidit 
lacrimile. 

— Chiar a murit? 

— Nu ştiu. N-am mai îndrăznit de atunci s-o întreb. 

— Drace, Coco! Era cât pe ce să uit! 

Nerăbdătoare să-i abat gândul — şi pe al meu — de 
la aceste lucruri, am căutat un alt subiect de discuţie. 
Oricare era mai bun decât această discuţie 
tulburătoare. Crezusem că Morgane e crudă, dar mă 
înşelasem. Ce ţi-e şi cu perspectiva asta! 


— Ce era cartea aia din cortul mătuşă-tii? 
S-a uitat la mine, îngândurată. 
— Grimoarul ei. 

— Ai idee ce conţine? 

— în mare parte, vrăji. Detalii despre experimentele 
ei. Arborele genealogic al familiei noastre. 

Mi-am stăpânit o tresărire. 

— Ce fel de vrăji? Părea... vie. 

A pufnit. 

— Ea dracului de înfiorătoare. O singură dată am 
răsfoit-o pe ascuns, dar unele dintre vrăji sunt malefice 
— blesteme, posedări, molime şi alte nenorociri. 
Trebuie să fii nebun s-o superi pe mătuşă-mea. 

De data asta nu mi-am mai putut stăpâni tresărirea. 
Din fericire, tocmai atunci a apărut Claud. 

— Mes cheries, oricât mi-ar displăcea să vă întrerup, 
trebuie să vă spun că e foarte târziu. Fiţi drăguţe şi 
mergeţi în căruţa chihlimba- rie. Cu siguranţă sunteţi 
epuizate după o călătorie atât de lungă şi nu e indicat 
să umblaţi singure pe aici, în miez de noapte. 

M-am ridicat în picioare. 

— Unde-i Reid? 

Claud a tuşit delicat. 

— Din păcate, monsieur Diggory este ocupat în 
momentul de faţă. După o glumă inoportună a înălţimii 
Sale, conaşul Ansel a pufnit în plâns, a explicat cu un 
oftat, văzându-mă că ridic din sprâncene. Reid încearcă 
să-l consoleze. 

Coco a sărit în picioare, sâsâind ca o pisică furioasă. 
Intr-un sfârşit, când şi-a găsit cuvintele, a mârâit: 

— îl omor! 


După care s-a dus valvârtej spre tabără, înjurând de 
toţi sfinţii. Văzând-o că vine, Beau a schimbat imediat 
direcţia şi s-a refugiat într-o căruţă. 

— Omoară-l încet! am strigat în urma ei, adăugând 
şi câteva înjurături din partea mea. 

Săracul Ansel! Oricât de umilit avea să fie s-o vadă 
pe Coco că îi sare în ajutor, cineva trebuia să-i facă 
fundul arşice lui Beau. 

Claud a chicotit în momentul în care s-a auzit un 
strigăt în spatele nostru. M-am răsucit surprinsă — şi, 
poate, un pic încântată, aşteptându-mă să-l văd pe 
Beau că face pe el — şi am înmărmurit. 

Nici urmă de Beau. 

Şase bărbaţi au dat năvală în luminiş, cu săbiile şi 
cuţitele scoase. 


O REÎNTÂLNIRE 
NEAŞTEPTATĂ 


Lou 


— JOS! A STRIGAT CLAUD, PE UN TON SURPRINZĂ- 
tor de serios şi poruncitor. 

M-a trântit pe pământul din spatele lui şi s-a aşezat 
peste mine, ca să mă protejeze. Cu toate acestea, am 
aruncat o privire pe sub braţul lui, căutând disperată 
uniformele albastre ale Vânătorilor. Nu era niciuna. 
Jerpeliţi şi zdrenţăroşi, bărbaţii miroseau a bandiți. Mi- 
roseau la propriu. Le simţeam duhoarea de la treizeci 
de paşi distanţă. 

Claud ne prevenise despre primejdiile de pe drum, 
dar nu-l luasem în serios. Gândul că ne-ar putea ataca 
nişte oameni îmi părea caraghios având în vedere că ne 
urmăreau şi vrăjitoare şi Vânători. Dar nu asta m-a lăsat 
cu gura căscată. Nu asta m-a făcut încerc să mă ridic şi 
să fug spre tâlhari, în loc să fug de ei. 

Altceva a fost. Mai bine zis, altcineva. 

In spatele lor, înarmat cu o sabie la fel de neagră ca 
noroiul care-i acoperea faţa, stătea Bas. 

— Drace! 

îngrozită, i-am tras lui Claud un cot în coaste, exact 
în clipa în care Bas şi Reid au dat cu ochii unul de altul. 
Nu s-a clintit. 


— Dă-te jos de pe mine! Dă-te jos de pe mine imediati 

— Nu atrage atenţie asupra ta, Louise! a spus el, 
imobilizân- du-mă cu un singur braţ, incredibil de 
puternic. Stai nemişcată şi taci, altfel te arunc în pârâu, 
şi, crede-mă, n-o să-ţi placă. 

— Ce tot spui acolo? E Bas, un vechi prieten al meu. 
N-o să-mi facă niciun rău, dar el şi Reid mai au puţin şi 
se sfâşie. 

— Treaba lor, a răspuns sec Deveraux. 

II priveam neputincioasă pe Reid cum îşi scoate 
balisarda de la bandulieră. Ultimul dintre cuţitele lui. 
Celelalte erau încă înfipte în planşa folosită la spectacol. 
Pe faţa lui Bas a apărut un rânjet. 

— Tu! a mârâit el. 

Tovarăşii lui continuau să-i adune pe ceilalţi în 
mijlocul taberei. Eram depăşiţi numeric. Chiar dacă 
Ansei a scos cuțitul, l-au dezarmat numaidecât. Alţi 
patru bărbaţi au ieşit din căruţă, tâ- rându-i pe Coco şi 
Beau după ei. li legaseră deja cu funii la mâini şi 
picioare, şi amândoi se chinuiau degeaba să scape. 
Madame Labelle, în schimb, n-a opus nicio rezistenţă. A 
încuviinţat calm şi a schimbat o privire degajată cu 
Toulouse şi Thierry. 

Un bărbat scund, cu pielea pământie, s-a apropiat de 
Bas şi Reid, scobindu-se între dinţi cu vârful cuţitului. 

— Cine mai e şi ăsta, Bas? 

— Ucigaşul arhiepiscopului, a răspuns Bas cu o voce 
de nerecunoscut, tăioasă precum oţelul din mâna lui. 

Ii crescuse o coamă ciufulită de păr în lunile de când 
nu-l mai văzusem, iar obrazul stâng îi era brăzdat de o 
cicatrice urâtă. Părea... sălbatic. Flămând. Exact opusul 


băiatului blând şi răzgâiat pe care îl cunoşteam. 

— E ucigaşul arhiepiscopului. Se oferă cincizeci de 
mii de coroane recompensă celui care-l prinde. 

Ochii Pământiului au sticlit deodată. 

— Reid Diggory. Să vezi şi să nu crezi! 

A izbucnit într-un hohot de râs — strident şi oribil —, 
apoi a lovit încântat cu palma într-una dintre căruţe. 

— Ce ţi-e şi cu soarta asta, ha? Mă gândeam c-o să 
şparlim câţiva bănuţi şi, poate, apuc să pipăi o actriţă 
frumuşică, şi când colo, cine ne iese în cale? Afurisitu' 
de Reid Diggory în came şi oase! 

Alt bandit — de data asta, înalt şi cu început de 
chelie — a făcut un pas în faţă, trăgând-o pe Coco după 
el. Ii ţinea cuțitul la gât. 

— Nu mai e şi altcineva cu el, şefu'? O fată cu o 
cicatrice urâtă la gât? Pe afişe scrie că-i vrăjitoare. 

Drace, drace, drace! 

— Stai calmă! mi-a şoptit Claud. Nu te mişca! 

Dar asta era o mare tâmpenie. Eram în văzul tuturor. 
Idioţii nu trebuiau decât să arunce o privire spre pârâu 
şi ne-ar fi descoperit... 

— Ai dreptate, a spus Pământiul, studiindu-i cu 
atenţie pe ceilalţi artişti. O sută de mii de coroane pe 
capul ăleia. 

Reid a încleştat degetele pe balisardă şi Pământiul a 
zâmbit, dezvelindu-şi dinţii murdari. 

— Fii isteţ şi dă arma încoace, băiete! N-o face pe 
grozavul. 

A arătat spre Coco, iar Cheliuţă a strâns-o mai tare. 

— Că s-ar putea s-o lăsăm pe păpuşica asta fără cap. 

Spre uluirea mea, Bas a pufnit în râs. 


— la-i căpăţâna! Eu vreau să văd ce se ascunde pe 
sub hainele alea. 

— Ce-ai zis? a bolborosit Coco, indignată. Cum... Bas! 
Sunt eu. Coco. 

A dispărut zâmbetul de pe chipul lui Bas. A aplecat 
capul, s-o vadă mai bine, şi i-a prins bărbia între degetul 
mare şi arătător. 

— De unde ştii cum mă cheamă, belleflled 

— Dă-i drumul! a poruncit Beau, într-un acces de 
galanterie. 

E ordinul prinţului moştenitor! 

Pământiul s-a luminat la faţă. 

— Ce-ai zis? Prinţu' moştenitor? a exclamat, încântat 
la culme. Nu v-arn recunoscut, înălţimea Voastră. 
Sunteţ' cam departe de casă. 

Beau l-a săgetat cu privirea. 

— O să-i spun tatei toate acestea. Veţi fi aspru 
pedepsiţi. 

— Zău aşa? a spus Pământiul, învârtindu-se în jurul 
lui, cu un rânjet neruşinat. După părerea mea, înălţimea 
Voastră va fi pedepsit. Lipsiţi de câteva săptămâni de 
acas', n-am dreptate? E tărăboi mare în oraş. Tatăl 
domniei voastre încearcă s-o ţină ascunsă, dar zvonurile 
circulă. Scumpul lui băiat s-a înhăitat cu vrăjitoarele. Vă 
daţ' seama? Nu cred c-o să mă pedepsească dacă-i aduc 
copilu' acasă. Dimpotrivă, cred c-o să mă răsplătească. 

Apoi s-a întors spre Reid. 

— Dă cu fi tu’ încoace! Acum! 

Reid nu s-a mişcat. 

De sub cuțitul lui Cheliuţă s-a prelins un firicel de 
sânge pe gâtul lui Coco. 


— Bas! a spus ea, tăios. 

— De unde ştii cum mă cheamă? a repetat el. 

— Te cunosc, a răspuns Coco. 

A început să se zbată mai tare, iar lama s-a înfipt mai 
adânc. In mod inexplicabil, Bas s-a întunecat şi mai mult 
la faţă. La fel şi eu. Ce era în mintea lui? De ce se 
prefăcea că n-o cunoaşte? 

— Suntem prieteni. Spune-i să-mi dea drumul! 

— Simţiţi mirosul? 

Neatent la discuţia celor doi, Pământiul s-a apropiat 
de Coco, uitându-se la sângele ei cu o privire 
înfometată. 

— Miroase a ars, a adăugat, legănând din cap, cu un 
zâmbet satisfăcut pe faţă. Am auzit zvonuri despre 
vrăjitoarele de sânge. Astea nu fac vrăji cu mâinile, ca 
celelalte. Am văzut cu ochii mei una mai demult. I-am 
simţit mirosul, mai bine zis. Aproape că mi-a pârlit 
nările. 

— N-am auzit de aşa ceva, iar pe femeia asta n-am 
văzut-o în viaţa mea, a zis Bas cu convingere. 

Coco a făcut ochii mari. 

— Nemernicule! Am trăit împreună un an... 

Cheliuţă i-a tras una în cap. Reid a profitat de ocazie 
şi a sărit la atac, tocmai când Coco s-a răsucit şi a 
încercat să ungă încheietura mâinii lui Cheliuţă cu 
sângele ei. In sfârâit de piele arsă, bărbatul a scos un 
țipăt şi s-au ciocnit toţi trei într-un morman amorf de 
mâini şi picioare. In toiul încăierării, s-au mai îmbulzit 
câţiva tâlhari, i-au smuls balisarda lui Reid şi i-au 
imobilizat pe amândoi la pământ. Zăpada a fâsâit uşor 
la atingerea sângelui lui Coco şi rotocoale de fum s-au 


înălţat în jurul capului ei. 

Madame Labelle urmărea scena cu o figură 
neliniştită, dar nu schiţa niciun gest. 

— Bun, a zis Pământiul, cu voce prietenoasă, încă 
rânjind, s-a rezolvat problema. O să primim bani 
frumoşi pe ea de la Vânători. Doar ce ne-am întâlnit cu 
câţiva puţin mai devreme. Slugoii dracului! De câteva 
săptămâni tot patrulează prin pădure şi ne strică nouă 
socotelile. Fireşte, există şi posibilitatea să-i păstrez 
sângele pentru mine. Aş putea obţine o avere pe el, 
dacă găsesc cumpă- rătoru' potrivit, a adăugat 
Pământiul, scărpinându-se gânditor în barbă, după care 
a făcut semn spre Reid. Ia zi, băiete, pe-ăsta de unde-1 
cunoşti? 

Bas a strâns cuțitul în palmă. 

— M-a arestat în Cesarine. 

Tremurând de furie, a îngenuncheat lângă Reid şi i-a 
pus cutitul Ia nas. 

— Din cauza ta m-a dezmoştenit văr-meu! Din cauza 
ta m-a aruncat în stradă ca pe un câine. 

Reid îl privea impasibil. 

— N-am omorât eu gărzile. A fost un accident. Am 
facut-o pentru că... 

Deodată, Bas s-a schimonosit la faţă. A clipit de 
câteva ori şi a scuturat din cap, ca să-şi limpezească 
gândurile. 

— Pentru că... 

S-a uitat la Coco, cu o privire buimacă. Ea îl urmărea 
încruntată. 

— Am... De ce... 

— Nu mai vorbi în dodii, băiete, şi zi odată ce-ai de 


zis! 

— Nu... nu mai ţin minte, a încheiat Bas, îngândurat, 
şi a mai scuturat o dată din cap. Nu-mi amintesc. 

Cheliuţă i-a aruncat lui Coco o privire bănuitoare. 

— Asta-i vrăjitorie. Treburi diavoleşti. 

Pământiul a pufnit dispreţuitor. 

— Mă doare-n cot de vrăjitorie! Pe mine coroanele 
mă interesează. Zi, Bas, e şi cealaltă aici? Aia pe care-o 
caută toată lumea, a adăugat, frecându-şi palmele. 
Gândiţi-vă numai câte-am putea face cu o sută de mii de 
coroane! 

— Sunt nişte picioroange în căruţă, dacă te 
interesează să-ţi pui proteze, a spus Coco, rânjind cu 
gura până la urechi, şi a făcut semn din cap spre 
picioarele lui scurte. 

Tâlharii se căzneau zadarnic să-i imobilizeze capul la 
pământ. 

— Cu o pereche potrivită de pantaloni, nici nu s-ar 
observa. 

— închide gura! a mârâit Pământiul, roşu la faţă ca 
racul. Până nu ţi-o închid eu! 

S-a şters rânjetul de pe chipul lui Coco. 

— Chiar te rog! 

Se vedea însă treaba că Pământiul — deşi susţinea că 
nu-i pasă de vrăjitoare — prefera, din respect, să se ţină 
la distanţă de ele. Ori, poate, de frică. A mormăit ceva şi 
a revenit la Bas. 

— Deci, e aici au ba? 

Aveam inima cât un purice. 

— Nu... nu ştiu, a spus Bas, măsurându-i pe membrii 
trupei. 

— Cum adică nu ştii? Cică umblă cu ăsta! s-a răstit 
Pământiul, arătând cu cuțitul spre Reid. 


Bas a ridicat din umeri, neputincios. 
— N-am văzut-o niciodată. 

Am închis ochii şi am oftat uşurată. Poate că Bas încă 
exista sub noul exterior deplorabil. Vechiul meu prieten. 
Confidentul meu. La urma urmelor, eu îi salvasem viaţa 
în Turn. Ar fi fost o mare lipsă de recunoştinţă din 
partea lui să-şi lase amicii să-mi taie capul. Toată 
aiureala asta cu Coco... era doar teatru. încerca să ne 
ajute, să ne salveze. 

— Căutaţi peste tot! a mormăit Pământiul, iritat. 

La auzul acelui ordin, am deschis ochii — tocmai 
când Reid arunca o privire spre mine. Când Pământiul a 
întors capul în aceeaşi direcţie, mi-am înăbuşit un 
geamăt. 

— Aha, deci se ascunde în spatele copacului ăluia? a 
zis el, arătând cu cuțitul direct spre noi. Acolo, băieţ! 
Acolo e! Mergeţ' după ea! 

— Sst! a murmurat Claud. 

Şoapta lui mi-a dat fiori pe şira spinării. Aerul din jur 
era apăsător, încărcat de ploi de primăvară, nori de 
furtună, răşină de pin şi licheni. 

— Nu mişca! 

M-am supus — abia îndrăznind să respir — în timp ce 
Bas şi celălalt tâlhar se apropiau de noi. Ceilalţi 
rămăseseră în cerc, în jurul artiştilor, şi se uitau cum 
Cheliuţă o leagă pe Coco de mâini şi de picioare. Coco 
se uita la cuțitul lui de parcă plănuia să se înjunghie cu 
el. încă puţin sânge şi dobitocii ăştia aveau să blesteme 
ziua în care se născuseră. 

— Nu văd nimic, a bombănit tovarăşul lui Bas, 
învârtindu-se posac în jurul nostru. 


Bas a aruncat o privire printre ramurile ilicelui şi 
prin noi, de parcă nu existam. 

— Nici eu. 

Degetele lui Claud s-au încleştat pe umărul meu, 
avertizân- du-mă să stau nemişcată. 

— Aţi găsit ceva? a strigat Pământiul. 

— Nimic! 

— Mergi şi caut-o la pârâu, Strâmbule! Trebuie s-o 
găsim! 

Tovarăşul lui Bas a bombănit ceva şi s-a îndepărtat 
şontâc-şontâc. Fără să mai arunce vreo privire în 
direcţia noastră, Bas s-a întors la Pământiu. 

— Ce-a fost asta? am întrebat, pe jumătate 
nedumerită, pe jumătate speriată. 

Nu mai înţelegeam nimic. Bas nu era un actor atât de 
desăvârşit! S-a uitat la mine — prin mine — fără să 
trădeze în vreun fel că m-ar fi văzut. Nicio ocheadă, 
niciun semn din mână. Drace, nici măcar un minim 
contact vizuaL lar madame Labelle de ce nu-i făcuse praf 
pe idioţii ăştia? 

— Ce s-a întâmplat adineauri? 

Claud m-a mai slăbit din strânsoare, dar nu mi-a dat 
drumul de tot. 

— Iluzie. 

— Poftim? Adică ne-au confundat cu copacul? 

— Da. 

— Cum e posibil? 

S-a uitat la mine cu o figură neobişnuit de serioasă. 

— Vrei să-ţi explic acum sau aşteptăm până trece 
pericolul? 

I-am aruncat o privire iritată şi mi-am reîndreptat 


atenţia spre ceilalţi. Bas îl ajuta pe Cheliuţă să lege 
funiile. Când Cheliuţă a trecut la Reid, Bas l-a oprit, cu 
un zâmbet răutăcios. 

— De ăsta mă ocup eu. 

I-a răspuns şi Reid cu un zâmbet. In clipa următoare, 
l-a lovit pe primul atacator cu partea din spate a capului 
şi i-a spart nasul. Apoi s-a rostogolit pe spate şi l-a izbit 
pe cel de-al doilea în genunchi. Era cât pe ce să chiui de 
bucurie. Cu o viteză uluitoare, şi-a luat balisarda din 
mâna bărbatului care urla de durere şi a 

sărit în picioare. Bas a reacţionat la fel de rapid — de 
parcă se aştepta la acest atac — şi s-a folosit de avântul 
lui Reid pentru a-1 dezechilibra. 

Deşi am strigat la el — deşi Reid a încercat să 
contracareze —, era prea târziu. 

Bas şi-a împlântat cuțitul în stomacul lui Reid. 

— Nu! am murmurat. 

Luat prin surprindere, Reid s-a clătinat pe picioare, 
împroşcând zăpada cu sânge. Cu un rânjet victorios, 
Bas a înfipt cuțitul şi mai adânc, sfâşiindu-i pielea, 
muşchii şi tendoanele, până când, în masa sângerie, a 
apărut ceva alb. Oase. Bas îl spintecase până la os. 

M-am mişcat fără să mai gândesc. 

— Louise! a şoptit Claud, dar nu l-am băgat în seamă. 

M-am smuls din mâna lui, m-am ridicat în picioare şi 
am luat-o la fugă spre locul în care Reid se prăbuşise în 
genunchi. 

— Nu, Louise! 

Bandiţii mă priveau cu gura căscată — probabil 
şocaţi să vadă un copac care se transformă în om —, dar 
vuietul din urechi îmi întuneca minţile. 


Dacă Reid nu... Dacă Coco nu reuşea să-l vindece... 

Aveam să-l omor pe Bas. Aveam să-l omor! 

Am aruncat cuțitul la picioarele lui Coco — rugându- 
mă să ajungă la el — şi am îngenuncheat în faţa lui 
Reid. In jurul nostru a început măcelul. In sfârşit, in 
sfârşit, madame Labelle şi-a rupt funiile. Cu fiecare 
fluturare din mână, zburau corpuri în toate direcţiile. 
Mi-am dat seama vag că Toulouse şi Thierry îi veniseră 
în sprijin, dar nu mă puteam concentra, nu auzeam 
altceva decât ţipetele speriate ale tâlharilor, nu vedeam 
altceva decât pe Reid. Reid. 

Deşi grav rănit, tot încerca să mă tragă în spatele lui. 
Dar mişcările lui erau lipsite de forţă. Pierduse prea 
mult sânge. Şi, indiscutabil, prea multe măruntaie erau 
la vedere. 

— Nu fi nebun! i-am zis, chinuindu-mă să-i ţin 
bucăţile sfâşiate de came laolaltă. 

Mi s-a întors stomacul pe dos în momentul în care a 
început să scuipe sânge pe gură. 

— Stai nemişcat! Nu... nu mai... 

Nu-mi găseam cuvintele. M-am uitat neajutorată la 
Coco şi am încercat să invoc o structură. Orice 
structură. Dar rana lui era fatală. Doar o altă moarte o 
putea vindeca, iar eu nu puteam... nu puteam s-o 
sacrific pe Coco. Era ca şi cum mi-aş fi smuls inima din 
piept. lar Ansei... 

Ansei. Aş putea oare...? 

„Lou e altă persoană când foloseşte magia. Emoţiile, 
judecata... parcă e bezmetică.” 

Nu. Am clătinat vehement din cap, dar gândul s-a 
agăţat bine, ca o tumoare, şi-mi otrăvea mintea. 


Sângele lui Reid mi s-a îmbibat în haine, în momentul în 
care s-a prăvălit în braţele mele şi mi-a pus balisarda în 
mână. A închis ochii. 

Nu nu nu... 

— Ia te uită ce-avem noi aici! a răsunat mârâitul 
Pământiului în spatele meu. 

Era prea aproape. Cu o mână înfiptă în părul meu, 
mi-a smucit capul pe spate, iar cu cealaltă, mi-a tras 
panglica de la gât. Şi-a trecut degetele peste cicatricea 
mea. 

— Micuța vrăjitoare a ieşit din ascunzătoare. Ţi-oi fi 
schimbat tu părul, dar cicatricea nu ţi-o poţi schimba. 
Vii cu mine. 

— Nu prea cred! 

Coco s-a năpustit ca fulgerul asupra lui. Lama 
cuţitului meu a sticlit şi i-a crestat încheietura mâinii. 

— Târfa nenorocită! 

Cu un urlet, mi-a dat drumul la păr şi a început să 
agite orbeşte din mâini, chinuindu-se s-o lovească. A 
prins-o de cămaşă şi a tras-o cu spatele lipit de pieptul 
lui. 

— Te storc de sânge cum le-am stors şi pe surorile 
tale şi-l vând pe tot ăluia care dă mai mult la Mascarada 
Craniilor... 

Coco a făcut ochii mari şi chipul i s-a schimonosit de 
furie. Şi-a abătut pumnalul asupra lui şi i l-a înfipt în 
ochi. Bărbatul s-a prăbuşit numaidecât, urlând şi 
ținându-se cu mâinile de faţă. Sângele i se prelingea 
printre degete. Coco l-a mai lovit o dată cu piciorul, apoi 
a căzut în genunchi, lângă Reid. 

— Poţi să-1 vindeci? am întrebat-o, deznădăjduită. 

— O să încerc. 


SÂNGE ŞI MIERE 


Reid 


M-AM REÎNTORS ÎN CORPUL MEU CU O DURERE 
străpungătoare. Gâfâind, m-am agăţat de primul lucru 
pe care l-am atins — mâini cafenii, pline de cicatrice. In 
depărtare, răsunau ţipete de oameni şi zăngănit de 
săbii. 

— Trebuie să plecăm de aici, a zis Coco, îngrijorată. 

M-a tras de braţe, căznindu-se să mă ridice. Un 
firicel de sânge i se prelingea de la încheietura cotului, 
iar mirosul amar de magie îmi ardea nările. Mi-am 
privit abdomenul a cărui came începuse să se sudeze 
singură. 

— Hai odată! Fără miere, sângele meu n-o s-o ţină 
închisă. Ajută-mă şi tu. Trebuie să ajungem la căruţe, 
înainte să apară Vânătorii. 

Am ridicat capul, dezorientat, şi m-am uitat la câmp 
pentru prima oară. Domnea haosul. Cineva îmi scosese 
cuţitele de spectacol şi, oriunde întorceam ochii, 
vedeam actori care se băteau cu tâlharii. 

Deveraux îl fugărea pe unul printre copaci, înarmat 
cu o spadă împodobită cu pietre preţioase. Toulouse şi 
Zenna luptau spate în spate cu trei adversari. Mâna lui 


Toulouse a şfichiuit aerul şi tâlharii au căzut imediat la 
pământ. Ansei s-a agăţat de genunchii unuia care se 
pregătea s-o atace pe Seraphine. în momentul în care 
bărbatul l-a 

dezarmat, Thierry i-a sărit iute în ajutor, dar nu era 
nevoie. Ansei şi-a înfipt dinţii în urechea tâlharului, iar 
Seraphine l-a lovit cu piciorul în gură. Madame Labelle 
şi Beau luptau cot la cot împotriva celorlalţi. Ea îi 
schilodea, el le tăia beregata. 

Am vrut să mă ridic în capul oaselor, dar m-am oprit 
când am dat cu cotul de ceva moale. Cald. 

Lângă mine, zăcea nemişcat şeful lor, cu o gaură 
însângerată în locul ochiului. 

L-am împins cât colo şi m-am uitat după Lou. Am 
zărit-o la doar câţiva metri de mine. 

Ea şi Bas îşi dădeau târcoale ca lupii. Deşi curgea 
sânge din nasul lui Bas, am observat imediat că Lou era 
în defensivă. 

— Nu vreau să te rănesc, Bas, a mârâit ea, parând un 
nou atac cu balisarda mea. Dar nu te mai purta ca un 
tâmpit! Sunt eu. Lou... 

— Nu te-am văzut în viaţa mea, madame. 

S-a repezit din nou spre ea şi a tăiat-o pe umăr. Lou 
a deschis gura, şocată, şi şi-a acoperit rana cu mâna. 

— Iţi baţi joc de mine? Aşa mă răsplăteşti că ţi-am 
salvat viaţa în Tum? 

— Am evadat singur din Tum. 

Cu un răcnet furios, Lou s-a năpustit la el, dând din 
mâini ca nebuna, până când a reuşit să-i sară în spate. 
L-a cuprins cu picioarele de mijloc şi cu braţele de gât. 

— Nu-i deloc amuzant! Ii nimicim şleahta de 


neisprăviţi. S-a terminat. E inutil să te mai prefaci! 

— Nu. Mă. Prefac. 

L-a strâns mai tare, până când i s-au bulbucat ochii 
ca cepele. Bas agita cuțitul, căutând s-o lovească în 
ochi. Lou i-a dat drumul în pripă — prea în pripă — şi s- 
a prăvălit pe spate, în zăpadă. O clipă mai târziu, Bas s- 
a urcat pe ea şi i-a pus cuțitul la gât. 

Am mai încercat o dată să mă ridic, dar m-a oprit 


Coco. 

— Lasă-mă! am mârâit. 

— Eşti prea slăbit, a spus, urmărindu-i cu ochi mari. 
Ii vine Lou de hac. 

— Bas. Potoleşte-te, Bas! a strigat Lou, prinzându-l 
de încheietura mâinii. 

I se zbatea pieptul, ca şi când încerca să-şi 
stăpânească teama. 

— Cum e posibil să nu-ţi aduci aminte de mine? 

In replică, Bas i-a apăsat şi mai tare cuțitul pe gât. 
Braţele lui Lou tremurau de efort. 

— Nu te prefaci. Drace! Drace! 

Bas a început să dea semne de ezitare, ca şi când 
înjurăturile ei treziseră ceva în el. O amintire. 

— De unde mă cunoşti? a întrebat el brutal. 

— Te cunosc de câţiva ani. Eşti unul dintre prietenii 
mei cei mai buni. 

In momentul în care a întins mâna şi l-a mângâiat pe 
obraz, Bas şi-a descleştat uşor degetele de pe cuţit. 

— Dar am... Ţi-am făcut ceva când erai în Turn? a 
spus ea, încruntată, chinuindu-se să-şi aducă aminte. 
Erai întemnițat. Aveau de gând să te omoare dacă nu... 

S-a aprins ceva în ochii ei de peruzea. 


— Dacă nu acceptai să le divulgi numele 
vrăjitoarelor care intraseră în casa lui Tremblay. Asta 
e! 

— Ştii... despre întâmplarea de la Tremblay? 

— Am fost de faţă. 

— Imposibil. Mi-aş fi amintit. 

în sfârşit, Lou i-a dat cuțitul la o parte. Bas nu s-a 
opus. 

— Bastien St. Pierre, a zis ea. Ne-am cunoscut în 
culise la Soleil et Lune acum două veri. Tocmai se 
încheiase repetiţia pentru La Barbe Blau şi sperai să 
petreci câteva minute în compania actriţei principale. O 
curtai asiduu pe vremea aia. O săptămână mai târziu, 
ai... 

S-a schimonosit la faţă, chinuită parcă de o forţă 
invizibilă, şi aerul s-a umplut de parfumul magiei 
proaspete. 

— ... ai început să mă curtezi pe mine. 

— De unde... 

Bas s-a îndepărtat repede de ea, ţinându-se de cap, 
de parcă Lou i-1 despicase în două. 

— Opreşte-te! Te rog să te opreşti! 

— Ţi-am furat amintirile. Nu fac altceva decât să ţi le 
dau înapoi. 

— Nu ştiu ce faci, dar opreşte-te! Te rog... 

S-a prăbuşit în genunchi, rugând-o şi implorând-o, 
dar n-a fost chip s-o înduplece. In scurt timp, vaietele 
lui le-au atras atenţia celorlalţi. Madame Labelle — care 
tocmai îi omorâse şi pe ultimii tâlhari — a încremenit. A 
făcut ochii mari. 

— încetează, Louise! a strigat, împiedicându-se în 


fustă în graba de a ajunge la ei. Te omori cu mâna ta! 

Dar Lou n-o asculta. Ea şi Bas au dat ochii peste cap 
în acelaşi timp şi s-au prăbuşit la pământ. 

Am reuşit să scap din mâinile lui Coco şi să mă 
târăsc până la Lou. Mirosul de tămâie mă sufoca — 
intens şi dulceag — şi am început să tuşesc. O durere 
vie m-a săgetat prin abdomen din cauza efortului. 

— Lou? am spus, ridicându-i capul, tocmai când Bas 
îşi venea în simţiri. Mă auzi? 

— Louey? a strigat Bas, ţâşnind în picioare, după 
care a prins-o speriat de mână şi a bătut-o pe obraz. 
Louey, trezeşte-te! Trezeşte-te! 
deschis ochii şi s-a uitat la mine. In clipa în care s-a 
uitat la el. 

In clipa în care am înţeles adevărul. 

Lou mă minţise. Din nou. De fapt, îşi salvase iubitul 
din Tum. Chiar de sub nasul meu. N-ar fi trebuit să mă 
mire — n ar fi trebuit 

să conteze —, dar prefăcătoria ei mă durea nespus. Mai 
tare decât ar fi trebuit, mai tare decât orice rană. Mă 
simţeam zdrobit, vulnerabil, înjunghiat prin muşchi şi 
oase până la inimă. 

Am lăsat braţele pe lângă corp şi m-am prăbuşit 
alături de ea. Abia respirând. 

Cum toţi ochii erau îndreptaţi spre noi, nimeni n-a 
observat că şeful tâlharilor s-a ridicat în picioare în 
spatele lui Coco. In afară de Lou. S-a crispat toată, şi, 
când m-am întors, l-am văzut cum înalţă cuțitul şi 
ţinteşte locul dintre omoplaţii ei. O lovitură mortală. 

— Păzeai a strigat Bas. 


Coco s-a răsucit, dar bărbatul atacase deja, iar vârful 
cuţitului stătea să-i străpungă pieptul. 

Lou a aruncat balisarda. 

Aceasta s-a răsucit prin aer şi a trecut printre ei, dar 
bărbatul s-a mişcat în ultimul moment şi şi-a tras mâna 
din calea ei. Şi astfel şi-a continuat zborul, 
nestingherită. Nu s-a oprit până când nu s-a înfipt 
zdravăn în copacul din spatele lor. 

Iar copacul a înghiţit-o. 

Am rămas cu gura căscată. Mi s-a tăiat răsuflarea. 
Nu puteam decât să privesc cum se scutură din tot 
trunchiul şi devorează oţelul preţios puţin câte puţin, 
până când n-a mai rămas nimic din ea. Decât safirul de 
pe mâner. lar copacul... s-a transformat. Vinişoare 
argintii s-au răsfirat pe scoarţa lui — altădată neagră 
—, până când tot copacul scânteia în razele lunii. 
Boboci nocturni au răsărit pe ramurile despuiate. 
Fiecare era învelit în spini. Ascuţiri. Metalici. 

Găile cuibărite în crengile lui şi-au luat zborul, 
tulburând liniştea cu tipetele lor speriate. 

Coco a reacţionat imediat. Cu o rapiditate sălbatică, 
i-a înfipt cuțitul în inimă. De data asta, bărbatul a căzut 
şi nu s-a mai ridicat. 

Dar m-am ridicat eu. 

— Reid, a spus Lou, împăciuitor, dar n-o auzeam. 

îmi ţiuiau urechile. Mâinile şi picioarele îmi erau 
amorţite. La fiecare pas, durerea ar fi trebuit să mă 
săgeteze prin tot corpul, dar n-a fost aşa. Agonia ar fi 
trebuit să-mi mistuie inima cu fiecare bătaie. Dusă, ar fi 
trebuit să-mi şoptească ticăitul ei. Dusă-dusă, dusă- 
dusă, dusă-dusă. Dar nu s-a întâmplat. 


Nu simţeam nimic. 

Fără balisarda mea, nu eram nimic. 

Ca şi când aş fi plutit în afara corpului, mă vedeam 
cum întind braţul spre safir, dar mâna lui Lou m-a oprit. 

— Nu-l atinge! mi-a şoptit. E posibil să te înghită şi 
pe tine copacul. 

N-am retras mâna. Am continuat s-o întind, mai 
mult, tot mai mult, până ce Lou mi-a îndepărtat-o cu 
forţa. 

— Opreşte-te, Reid! S-a dus. Dar stai liniştit. Facem 
noi rost de alta. Da? O să... 

A tăcut când m-am întors spre ea. Avea obrajii roşii. 
Şi nasul la fel. Ochii mari de nelinişte. 

— Lasă-l în pace, Louise! a spus madame Labelle cu 
o voce severă. Ai făcut destul rău într-o singură zi. 

— Poftim?! a zis Lou şi s-a întors spre ea, strâmbând 
din buze. Tocmai tu îndrăzneşti să vorbeşti despre răul 
făcut?! 

A venit şi Coco alături de Lou. 

— Nimic din toate astea nu s-ar fi întâmplat dacă 
intervenea! la timp. Oamenii ăştia nu ştiau că ai puteri 
magice. Puteai să opreşti totul de la bun început. De ce 
n-ai facut-o? 

— Nu-ţi dau ţie socoteală! a răspuns semeaţă 
madame Labelle. 

— Atunci dă-mi mie. 

Auzindu-mi vocea încordată, toţi ochii s-au întors 
spre mine. Membrii trupei s-au adunat laolaltă şi mă 
priveau cu ochi mari. Deveraux părea îngrozit. în 
momentul în care Ansei a făcut temător un pas spre 
mine, Beau l-a tras înapoi, clătinând din cap. M-am 
uitat în ochii mamei, fără să le dau atenţie. S-a albit la 
faţă. 

— Am... 

— Nu e limpede? a spus Lou, cu un râset crud. Vrea 
să foloseşti tu magia, Reid. A aşteptat până-n ultima 
clipă, ca să vadă dacă ţi se declanşează instinctul de 
supravieţuire. N-am dreptate, dragă mamă? 

Am aşteptat ca mama să nege aceste acuzaţii 
revoltătoare. Dar n-a facut-o şi am simţit cum dau un 
pas înapoi. Departe de ea. Departe de Lou. 

Departe de balisarda mea. 

— Am fost la un pas de moarte, am spus sec. 

Madame Labelle s-a schimonosit la faţă şi a venit 
spre mine, întinzând deznădăjduită o mână. 

— Nu te-aş fi lăsat în veci să... 

— Dacă mai stăteai mult pe gânduri, n-ai fi avut de 
ales! 

M-am răsucit pe călcâie şi am plecat spre căruţa 
chihlimbarie. Lou se ţinea după mine, dar nu mă 
puteam uita la ea. Nu îndrăzneam să vorbesc, căci nu 
ştiam ce mi-ar fi ieşit din gură. 

— Reid... 

I-am trântit uşa în nas, fără să scot un cuvânt. 


UŞA N-A REUŞIT s-o ţină la distanţă pe Coco. 

A venit imediat după mine şi m-a abordat cu miere. 
Cu mâini tremurătoare, a scos din traistă un borcan 
plin cu un lichid gălbui şi mi l-a aruncat. 

— Sângerezi. 

Am coborât ochii şi m-am uitat la abdomen, unde mi 
se deschisese rana. Nici nu băgasem de seamă. In clipa 
următoare — privind cum mi se prelinge sângele prin 
cămaşă — m-a apucat o moleşeală covârşitoare. De 
afară încă răzbăteau vocile mamei şi a lui Lou. încă se 
certau. Am închis ochii. 

Nu-i adevărat. Am deschis ochii şi mi-am alungat 
gândul din minte. 

Coco a venit din partea cealaltă a căruţei şi s-a lăsat 
în genunchi lângă mine. A vârât un deget sângerând în 
borcanul cu miere şi mi-a aplicat amestecul pe rană. 
Carnea s-a sudat aproape imediat. 

— De ce l-a ars sângele tău pe tâlhar? am întrebat, 
cu o voce seacă. 

— Sângele unei Dame Rouge este otravă pentru 
duşmanii ei. 

— Aha, am zis, legănând instinctiv din cap, deşi nu 
înţelegeam nimic. Aşa deci. 

Odată ce-a terminat, s-a ridicat în picioare şi m-a 
privit ca şi când ar fi stat în cumpănă. După câteva 
secunde de tăcere apăsătoare, mi-a pus în mână o 
sticluţă cu sânge proaspăt şi miere. 

— Ce s-a întâmplat mai devreme n-a fost corect faţă 
de nimeni, cu atât mai puţin faţă de tine, a spus şi mi-a 
strâns degetele în jurul sticluţei, al cărei conţinut era 
cald încă. Ia-o. O să mai ai nevoie de ea. 

M-am uitat nedumerit la rana de la abdomen. 
Aproape se vindecase. 

— Nu e pentru trup, a spus Coco, cu un zâmbet 
sumbru. E pentru suflet. 


PUMNALUL DE OS 


Lou 


DEVERAUX A INSISTAT SĂ PLECĂM CÂT MAI 
REPEDE. Ţinând seama de cadavrele aflate la doi paşi 
de Beauchene, era doar o chestiune de timp până când 
cineva avea să anunţe autorităţile. Trebuia să fim 
departe, foarte departe, când se întâmpla asta. Din 
fericire, Deveraux nu dormea ca un om normal, aşa că 
a înhămat caii numaidecât. 

Din nefericire, mi-a propus să-i ţin companie. 

Căruţa s-a legănat sub noi în momentul în care caii 
s-au pus în mişcare. 

Unul dintre gemeni conducea căruţa din spate. 
Căruţa chihlimba- rie, cum o numea Deveraux. Nu-mi 
păsa cum se numeşte. îmi păsa doar că Reid era în ea, 
iar eu, nu. 

Reid şi Coco. Ar fi trebuit să mă bucur că se 

înțelegeau bine. Nu mă bucuram. 

M-am ghemuit sub pătură şi am ridicat furioasă 

ochii spre stele. — La ce te gândeşti, micuţo? a 

chicotit Claud. 

— Ai familie, monsieur Deveraux? 

Cuvintele mi-au ieşit de pe buze pe negândite şi abia 
m-am abținut să duc palma la gură. 


Cu o privire şireată — de parcă se aştepta la această 
întrebare —, a îndemnat caii să meargă la trap. 

— Da, am. Două surori mai mari. îngrozitoare fiinţe, 
fie vorba între noi. 

— Şi... părinţii? am întrebat, neputându-mi stăpâni 
curiozitatea. 

— Poate că i-am văzut cândva, dar nu-i mai ţin 
minte. 

— Câţi ani ai? 

A chicotit şi s-a uitat la mine. 

— Ce întrebare nepoliticoasă. 

— Ce răspuns enervant de evaziv. 

în momentul în care chicotelile lui s-au transformat 
în râsete, am mijit ochii şi am schimbat tactica. 

— De ce te interesează atât de mult persoana mea, 
Deveraux? Ştii bine că sunt măritată. 

— Fată dragă, nu sunt pervers, a zis el, ştergându-şi 
o lacrimă de la ochi. 

— Atunci, care-i treaba? De ce ne ajuţi? 

A strâns din buze şi a căzut pe gânduri. 

— Poate pentru că lumea are nevoie de un pic mai 
puţină ură şi un pic mai multă iubire. Mulțumită de 
răspuns? 

— Nu. 

Am dat ochii peste cap şi mi-am pus, bosumflată, 
mâinile-n sân. O secundă mai târziu, ochii mei 
neascultători s-au întors iar spre el. 

— Ai fost îndrăgostit vreodată? 

— Ah, dragostea! a spus el, cu o figură visătoare. 
Cea mai amăgitoare dintre iubite. Trebuie să 


mărturisesc că, până la această vârstă înaintată, am 
întâlnit-o de doar două ori. Prima a fost un tânăr păstor 
încăpățânat, cam ca Reid al tău, iar cea de-a doua... ei, 
asta-i o rană care nu s-a vindecat încă. Ar fi o prostie 
din partea mea s-o redeschid. 

„Până la această vârstă înaintată.” Era o formulare 
ciudată pentru o persoană ce nu părea să aibă mai mult 
de patruzeci şi cinci de ani. 

— Câţi ani ai? am repetat întrebarea, de data asta 
mai tare. 

— Foarte mulţi. 

Ciudată treabă. M-am uitat lung la el. 

— Ce eşti? 

— Sunt, şi nimic mai mult, a chicotit, privindu-mă în 
ochi. 

— Asta nu-i un răspuns. 

— Ba bineînţeles că este. De ce trebuie să mă 
definesc într-un fel anume, ca să corespund 
aşteptărilor tale? 

Restul discuţiei — mai exact, restul nopții — a decurs 
în aceeaşi manieră frustrantă. Spre dimineaţă, când 
întunericul s-a preschimbat în pâclă cenuşie şi, din 
aceasta, în lumină trandafirie, nu reuşisem să descifrez 
nici măcar o frântură din misterul lui Claud Deveraux. 

— Mai e puţin până la Cesarine. 

M-a înghiontit în umăr şi a arătat spre est, unde 
spirale de fum se înălţau din coşurile caselor şi se 
topeau în lumina aurie a zorilor. Deveraux a tras uşor 
de hăţuri şi a domolit caii. 

— Nu îndrăznesc să merg mai departe. Mergi şi 
trezeşte-ţi tovarăşii. Chiar dacă i-a ars locuinţa, cred că 


madame Labelle încă are oameni de legătură în oraş. 
împreună îţi vom găsi o ascunzătoare bună la 
întoarcere, dar deocamdată trebuie să ne luăm adieu. 

„Deocamdată.” 

M-am uitat nedumerită la faţa lui placidă. îmi era 
imposibil să înţeleg de ce ne ajută. Latura mea 
suspicioasă mă avertiza să fiu prudentă — sigur avea 
motive ascunse —, latura mea practică însă îi spunea 
să tacă naibii din gură şi să-i mulţumească. 

I-am urmat sfatul. 

Deveraux mi-a strâns mâinile între palme şi s-a uitat 
în ochii mei. 

— Ai grijă de tine, scumpo! Ai grijă de tine până 
când ne vom revedea! 

AM BĂTUT ÎNCET la uşa căruței. 

— Reid? 

Văzând că nu-mi răspunde, am oftat şi mi-am lipit 
fruntea de lemn. 

— Trebuie să plecăm. 

Niciun răspuns. 

M-a cuprins deznădejdea. 

Mai demult, când eram mică, mama îşi făcuse un 
iubit de vază — un bărbat din la noblesse. In momentul 
în care se săturase de el, îl izgonise de la Chateau, dar 
bărbatul nu se dăduse dus cu una, cu două. Era un om 
neînvăţat să fie respins, care dispunea de resurse şi 
influenţă aproape nelimitate. La scurt timp după aceea, 
tocmise oameni care să răscolească pădurea şi să ne 
răpească surorile pe care le tortura, ca să descopere 
unde se află Castelul. Unde se află mama. 

Era un dobitoc. Nu regretasem câtuşi de puţin când 


îl omorâse. 

Regretasem totuşi când îi despicase pieptul şi 
pusese pietre în el, după care îi aruncase cadavrul în 
L'Eau Melancolique. îl privisem cum se scufundă cu un 
sentiment de ruşine. Soţia nu avea să afle niciodată ce 
se întâmplase cu el. Le fel şi copiii lui. 

— Nu-ţi bate capul, scumpo, îmi şoptise Morgane, 
strân- gându-mi mâinile în degetele ei mânjite de 
sânge. Chiar dacă secretele sunt minciuni în straie 
frumoase, unele trebuie păstrate. 

Dar nu mă simţeam deloc alinată. Mă simţeam rău. 

Tot cam la fel mă simţeam şi acum, când Reid refuza 
să vorbească cu mine — ca şi cum aş fi sărit în mare cu 
pietre în piept şi priveam neputincioasă cum mă 
scufund. Cum sângerez. Doar că, de data asta, nu mă 
înjunghiase mama. 

Eu o făcusem cu mâna mea. 

Am ciocănit mai tare. 

— Reid, ştiu că eşti înăuntru. Pot să intru? 

într-un sfârşit, a întredeschis uşa şi s-a uitat la mine 
de la înălţimea scărilor. I-am aruncat un zâmbet timid. 
El nu mi-a răspuns în acelaşi mod — ceea ce nu mă 
deranja. Sincer. Chiar nu mă deranja. Dacă îmi 
repetam asta de mai multe ori, poate ajungeam să 
cred. După câteva secunde apăsătoare, Coco a deschis 
uşa larg şi a ieşit. A ieşit şi Ansei, imediat după ea. 

— Ne întoarcem repede, mi-a promis Coco, 
atingându-mă pe braţ în trecere. Trebuie doar să 
mergem până... undeva. 

Reid a închis uşa în urma mea. 

— Ar trebui să-mi fac şi eu bagajele, am zis, exagerat 


de voioasă. 

M-am blestemat în gând, mi-am dres glasul şi am 
adoptat un ton mai normal. 

— Chiar dacă n-am prea multe de împachetat. Cu cât 
plecăm mai repede, cu atât mai bine, nu-i aşa? 
înmormântarea e mâine. Avem o singură zi la dispoziţie 
să-l convingem pe Blaise să ni se alăture. 

Tăcerea din căruţă îmi dădea fiori. 

— Dacă vrei să mai stai o vreme, nu-i nicio 
problemă. Unul dintre caii lui Claud şi-a pierdut 
potcoava, aşa că nu e ca şi cum ar zăbovi din cauza 
noastră. Mai degrabă din cauza lui Thierry. Parcă el e 
potcovarul trupei. Am auzit că şi-ar fi făcut ucenicia pe 
lângă un meşteşugar din Amandine... 

Aplecat peste bagajul lui, Reid nu dădea niciun semn 
că m-ar asculta. Cu toate acestea, am continuat să 
vorbesc, pentru că nu mă puteam opri. 

— Cred că el e singurul om de pe lume care vorbeşte 
mai puţin decât tine, am spus, chicotind uşor. Seamănă 
cu un erou tenebros. Mi s-a părut mie sau chiar l-am 
văzut folosind magia împotriva tâlharilor, aseară? El şi 
fratele lui sunt... 

Reid a încuviinţat scurt din cap. 

— Şi ai reuşit cumva... să-i convingi să lupte alături 
de noi împotriva lui Morgane? 

Deşi i s-a încordat tot corpul, nu s-a întors. 

— Nu. 

Greaţa de mai devreme s-a transformat într-un 
sentiment vecin cu vinovăția. 

— Reid... 

Ceva în vocea mea l-a făcut, în sfârşit, să se 


întoarcă. 

— Aseară a fost doar vina mea. Uneori, reacționez 
fără să gândesc, am zis, cu un pufnet de frustrare, 
jucându-mă cu o şuviţă de păr. N-am vrut să-ţi pierd 
balisarda. lartă-mă! 

Pentru tot. 

Mi-a luat şuviţa de păr şi am privit amândoi cum îi 
alunecă printre degete. îl imploram în gând să mă 
strângă în braţe şi să alunge tensiunea dintre noi cu un 
sărut. Dar el mi-a întins o cămaşă curată. 

— Ştiu. 

Umerii lui ţepeni spuneau ceea ce gura lui nu 
spunea. 

Dar scuzele nu mi-o mai aduc înapoi. 

Îmi venea să-l zgâlţâi. îmi venea să zbier şi să urlu 
până când sfărâmam acest scut de tăcere mustrătoare 
în spatele căruia se ascundea. îmi venea să mă leg de 
el, până când ne intrau funiile în piele, şi să-l silesc să 
vorbească cu mine. 

Fireşte, n-am făcut nimic din toate astea. 

Fluierând în surdină, mi-am trecut degetul peste 
etajera de jos. Nu aveam astâmpăr. Peste tot vedeai 
coşuleţe cu fructe confiate, ouă şi pâine, alături de 
soldăţei de lemn şi pene de păun. Stranie coaliţie. 

— Nu-mi vine să cred că ai mai găsit şi alţii atât de 
repede! Eu aş fi trăit o viaţă întreagă fără să întâlnesc 
măcar unul. 

Am ridicat din umeri şi mi-am pus o pană de păun 
după ureche. 

— E drept că am petrecut mare parte din viaţă 
sechestrată în Chateau — unde nimeni nu crede 


asemenea lucruri — şi, în rest, pungăşind lumea pe 
străzi, dar chiar şi aşa... 

M-am răsucit cu faţa la el şi i-am pus şi lui o pană 
după ureche. A bombănit, dar n-a dat-o la o parte. 

— Ştiu că sunt prima care i-ar zice sorții să se ducă 
dracului, dar ce şanse sunt? 

Reid a îndesat şi ultimele haine în bagaj. 

— Deveraux colecţionează lucruri. 

— Se vede, am spus, uitându-mă la etajerele ticsite. 

— Nu la asta mă refeream. Ne colecţionează pe noi. 

— Hm, am zis, cu o grimasă. Şi nimănui nu i se pare 
ciudat? 

— Totul e ciudat la Deveraux. 

Şi-a legat geanta, a pus-o pe umăr, apoi i-au căzut 
ochii pe masă şi s-a oprit. M-am uitat şi eu. Era o carte 
deschisă. Un jurnal. Am privit-o amândoi preţ de o 
clipă. 

După care ne-am repezit la ea. 

— Ha ha ha! am exclamat şi i-am smuls cartea din 
mâini, ţopăind de bucurie. Devii cam lent, bătrâne! 
Deci... unde rămăse- serăm? A, da! am spus, arătând 
spre coperta din piele. încă un jurnal savuros. Credeam 
că te-ai învăţat minte să nu-ţi mai laşi lucrurile pe unde 
se nimereşte. 

S-a năpustit spre mine, dar am sărit pe pat şi i-am 
fluturat jurnalul pe deasupra capului. Nici acum nu 
zâmbea. O voce mi-a şoptit să mă opresc — mi-a 
avertizat că purtarea aceasta fusese amuzantă cândva, 
dar acum nu era — tocmai când am deschis gura şi am 
dat să mai spun ceva: 

— Oare ce-o să găsim în ăsta? Sonete care-mi 
preamăresc mintea ageră şi farmecul? Portrete care-mi 
imortalizează frumuseţea? 


Râdeam când s-a desprins o foaie din carte. 
Am prins-o distrată şi am întors-o ca să mă uit la ea. 

Era un desen al feţei lui — un splendid portret în 
cărbune al lui Reid Diggory. îmbrăcat în uniformă de 
Vânător, mă privea cu o intensitate ce trecea dincolo 
de hârtie, tulburătoare prin profunzimea sa. Am 
apropiat-o de ochi, fascinată. Părea mai tânăr aici, 
liniile feţei erau mai netede şi mai pline. Era tuns scurt 
şi ordonat. Cu excepţia celor patru tăieturi urâte de 
deasupra gulerului, arăta la fel de imaculat ca bărbatul 
cu care mă măritasem. 

— Câţi ani aveai aici? am întrebat, trecându-mi 
degetul peste medalia de căpitan de pe tunica lui, pe 
care mi-o aminteam vag din perioada petrecută în 
Turn. 

Pe atunci o consideram ceva banal, un simplu 
accesoriu al uniformei lui. Aproape că n-o remarcasem. 
Acum însă părea să domine întregul portret. Nu-mi 
puteam lua ochii de la ea. 

Pe neaşteptate, Reid s-a tras înapoi şi a lăsat braţele 
jos. 

— Doar ce împlinisem şaisprezece ani. 

— De unde ştii? 

— După rănile de la gât. 

— Cum te-ai ales cu ele? 

Mi-a luat portretul din mână şi l-a vârât în geantă. 

— Ţi-am spus deja. 

îşi mişca mâinile repede acum. Mi-a strâns bagajul şi 
mi l-a aruncat. L-am prins fără să spun nimic. încet, 
încet, mi se înfiripa o amintire în minte. Devenea tot 
mai clară cu fiecare secundă. 


„Cum ai ajuns căpitan?” 

„Eşti sigură că vrei să afli?” 

„Da.” 

— Eşti gata? m-a întrebat, uitându-se prin mulţimea 
de obiecte de pe etajere, ca nu cumva să uite ceva. 

— Ca să ajungem la Le Ventre până diseară, trebuie 
să plecăm imediat. Les Dents e primejdios, dar măcar e 


drum. Ne aventurăm în sălbăticie. 

Am coborât din pat abia ţinându-mă pe picioare. 

— Nu-i prima oară când mergi la Le Ventre, nu-i 
aşa? 

A încuviinţat scurt din cap. 

„La câteva luni după ce am intrat în rândurile 
Vânătorilor, am dat peste o haită de vârcolaci la 
marginea oraşului." 

— N-o să vezi picior de vânători de recompense sau 
tâlhari acolo, a zis. Nici vrăjitoare. 

„l-am omorât.” 

Am încremenit când am făcut legătura. 

Reid mi-a aruncat o privire peste umăr şi a deschis 
uşa. 

— Ce-ai păţit? 

—  Vârcolacii pe care i-aţi găsit la marginea 
oraşului... cei pe care i-ai omorât ca să devii căpitan... 
erau cumva...? 

S-a lăsat un văl peste chipul lui Reid prin care nu 
distingeam nimic. Mult timp n-a făcut nicio mişcare. 
Apoi, spre mirarea mea, a scos un cuţit neobişnuit de la 
bandulieră. Avea mânerul sculptat din os, în forma 
unui... 

Mi s-a tăiat răsuflarea. 


Unui lup care urlă. 

— Dumnezeule mare! am şoptit, cu un gust otrăvit în 
gură. 

— Un dar din partea arhiepiscopului, a spus Reid, şi 
gâtul îi zvâcnea de emoție. In onoarea primului meu 
omor. Mi I-a dat la ceremonia de acordare a gradului 
de căpitan. 

Am făcut un pas înapoi şi m-am izbit de masă. 
Ceştile de pe ea au zăngănit. 

— Spune-mi că nu e ce cred eu, Reid. Spune-mi că 
nu e os de vârcolac. 

— Nu pot să-ţi spun asta. 

— Am dat de dracu’. 

M-am dus fuga şi am întins mâna pe lângă el, ca să 
închid uşa. Nu trebuia să ne audă nimeni. Mai ales 
acum, când urma 

să ne aventurăm în bârlogul fiarei — o fiară care nu 
avea să se arate deloc deschisă la o alianţă, dacă 
aveam la noi oasele fraţilor lui marți. 

— Cui i-a aparţinut osul? Ah, futu-i gura mă-sii! Dacă 
a fost a vreuneia dintre rudele lui Blaise? Dacă n-a 
uitat? 

— Sigur n-a uitat. 

— Poftim? 

— N-avea cum să uite, a spus Reid, regăsindu-şi 
calmul enervant şi sinistru de mai devreme. l-am 
omorât fiul. 

M-am uitat la el cu gura căscată. 

— Doar nu vorbeşti serios? 

— Ţi se pare un subiect de glumă? 

— Sper să fie o glumă. O glumă proastă ar fi mult 


mai bună decât un plan prost, am zis şi m-am prăbuşit 
pe patul lui, încă şocată de cele auzite. Nu-mi vine să 
cred! Asta... ăsta era planul tău. Tu voiai să baţi regatul 
în lung şi-n lat, în căutare de aliaţi? Crezi că Blaise o să 
vrea să se împrietenească cu cel care i-a ucis copilul? 
De ce nu mi-ai spus asta mai devreme? 

— Ar fi schimbat ceva? 

— Bineînţeles că da, am zis, apăsându-mă pe puntea 
nasului, şi am închis ochii. Bun. Trebuie să ne adaptăm. 
Putem... putem merge cu Deveraux, la Cesarine. Nu-i 
exclus ca Auguste să se alieze cu noi, iar La Voisin a 
acceptat deja... 

— Nu. 

Deşi a îngenuncheat în faţa mea, avea grijă să nu mă 
atingă. Ii simţeam încă tensiunea în umerii încordaţi, în 
maxilarul încleştat. Nu mă iertase. 

— Avem nevoie de sprijinul lui Blaise. 

— Nu-i momentul pentru un acces de moralitate, 
Reid. 

— O să accept consecinţele faptelor mele. 

Cu greu m-am abținut să bat din picior. Cu mare 


greu. 
280 SHELBY MAHURIN 


— Sunt convinsă că va rămâne impresionat de 
cavalerismul tău. Mai ales când... o să-ţi sfâşie 
beregata. 

— N-o să-mi sfâşie beregata. 

De data asta m-a atins, aproape imperceptibil, cu 
degetele pe genunchi. M-a furnicat pielea în locul 
acela. 

— Vârcolacii preţuiesc forţa. O să-l provoc pe Blaise 
la duel, ca să-mi plătesc datoria de sânge. Nu va putea 


refuza şansa de a-şi răzbuna fiul. Dacă înving, vom 
demonstra că suntem aliaţi redutabili — poate chiar 
mai redutabili decât Morgane. 

A urmat o secundă de linişte. 

— Şi dacă pierzi? 

— O să mor. 


PÂNĂ CÂND UNUL 
DINTRE NOI MOARE 


Reid 


PĂDUREA NE-A ÎNGHIŢIT IMEDIAT CE-AM IEŞITI DE 
pe drum. Copacii s-au îndesit, terenul a devenit tot mai 
denivelat. In unele locuri, coroanele arborilor nu lăsau 
să pătrundă deloc lumina soarelui. Doar paşii noştri 
tulburau liniştea. Era puţin mai cald aici. Mai mocirlos. 
Cu cât înaintam mai mult spre sud, cu atât pământul 
devenea mai jilav. Ştiam din proprie experienţă. Cu 
puţin noroc, urma să prindem refluxul când ajungeam la 
apele reci ale mlaştinii din Le Ventre. 

— Hidos loc, a remarcat Beau, suflându-şi în palme, 
ca să le încălzească. N-au fost deloc inspirați când l-au 
denumit. 

Văzând că nu-i răspunde nimeni, a scos un oftat 
teatral. 

Coco se refugiase lângă mine. Ansei se facea că nu 
vede ocheadele pe care i le tot arunca. Odată scăpaţi de 
ameninţarea morţii iminente, reapăruse discordia dintre 
ei. Ansei nu rostise o vorbă de când plecaserăm. La fel 
şi Lou. Tăcerea ei mă apăsa ca o piatră de moară, dar 
nu mă înduram să-i pun capăt. Ruşinea şi furia clo- 
coteau încă în mine. 


— Mare păcat, a zis Beau, într-un final, clătinând din 
cap şi aruncând o privire fiecăruia dintre noi. 
I se citea dezamăgirea în ochi. 

— Ştiu că sunteţi prea ocupați cu nostalgiile voastre, 
dar mi-am văzut reflexia în ultima băltoacă şi trebuie să 
spun că arăt al dracului de bine. 

Coco i-a tras o palmă peste ceafa. 

— Te gândeşti vreodată şi la alţii? 

— Nu prea, a răspuns el, masându-şi locul dureros. 

Lou a rânjit. 

— Ajunge, am zis, atâmându-mi geanta de o creangă 
joasă. Oprim aici pentru masa de prânz. 

— Să mâncăm, a spus Lou şi a scos o halcă de 
brânză, cu un plescăit pofticios. 

In generozitatea lui, Deveraux ne asigurase provizii 
pentru drum. Lou a rupt o bucată şi i-a întins-o lui 
Ansel, care a refuzat. 

— Când termini, a murmurat el, aşezându-se lângă 
ea, pe buturugă, poate ne antrenăm puţin. Ieri n-am 
apucat. Nu durează mult, a adăugat, întorcându-se spre 
mine. 

Lou a pufnit în râs. 

— N-avem nevoie de permisiunea lui, Ansei. 

Beau, în schimb, s-a servit din brânza lui Lou. 

— Sper că nu faci aluzie la eforturile lui nu prea 
vitejeşti de spadasin de aseară. 

— Ba chiar a fost viteaz! s-a răstit Lou. 

— Beau, nu uita că eram de faţă când au dat năvală 
tâlharii în căruţă, a zis Coco mieros şi Beau a făcut ochii 


mici. Era să te pişi pe tine de frică. 

— încetaţi! a spus Ansei pe un ton grav, uitându-se 
fix la picioarele lui Coco. N-am nevoie să-mi luaţi 
apărarea. 

— Ce glumă bună, a spus Beau, arătând spre braţul 
lui Ansei, încă sângerezi. Te-ai împiedicat şi te-ai tăiat 
singur, n-am dreptate? Mare noroc pe capul tău că te-au 
dezarmat bandiții! 

— închide gura, Beau, că altfel ţi-o închid eu! a 
răbufnit Lou, sărind în picioare şi trăgându-l pe Ansei 
după ea. 

I-am examinat tăietura de pe braț, apoi i-a întins 
cuțitul ei. 

— Bineînțeles că ne antrenăm. Nu-i da atenție 
dobitocului. 

— Nu cred că eu sunt... 

I-am curmat vorba. 

— N-avem timp de pierdut. Aseară, Vânătorii erau în 
apropiere. Ansei n-o să pățească nimic. S-a antrenat 
alături de noi, în Turn. 

— Aşa e, a spus Lou şi a îngenuncheat lângă mine, ca 
să-mi mai scoată un cuţit din bandulieră. 

Teaca din dreptul inimii era în continuare dureros de 
goală. 

— Tocmai asta-i problema, a adăugat. 

— Ce vrei să spui? am întrebat, strâmbând involuntar 
din gură. 

— Hm... cum să mă exprim? 

A lăsat capul într-o parte şi m-a măsurat, umflându-şi 
şi dezum- flându-şi obrajii cu un pufăit grosolan. 


— Nu vreau să te superi pe mine, dar Vânătorii sunt 
recunos- cuţi pentru atitudinea lor... învechită. Froică. 

— Eroică, am repetat cu asprime. 

— Nu mă înţelege greşit, injecţiile alea ale voastre au 
fost un pas diabolic în direcţia bună, dar, dacă ne uităm 
în istorie, observăm că fraţii tăi suferă de megalomanie. 
Se cred un fel de cavaleri rătăcitori. Protectori ai celor 
slabi şi vulnerabili, care respectă un cod moral strict. 

— Şi ce-i rău în asta? a întrebat Ansei. 

— în luptă nu-i loc de moralitate, Ansei. Nici când ai 
de-a face cu bandiți şi vânători de recompense. Nici cu 
vrăjitoarele, de altfel, a adăugat Lou, cu o privire tot 
mai tăioasă. Şi nici cu Vânătorii. Eşti unul de-al nostru 
acum. Ceea ce înseamnă că nu mai eşti nici slab, 

nici vulnerabil. Oamenii ăia pe care-i numeşti fraţii tăi 
te-ar arde pe rug fără să stea pe gânduri. E o chestiune 
de viaţă şi de moarte — a ta sau a lor. 

— Ridicol! am zis, cu un pufnet dispreţuitor. 

E drept că Lou îi omorâse destul de uşor pe vânătorii 
de recompense. li măcelărise pe asasinii din fierărie şi 
învinsese vrăjitoarea din Tum. Dar, dacă-şi închipuia că 
ştie mai bine decât generaţii întregi de Vânători... dacă- 
şi închipuia că-l poate învăţa pe Ansei mai multe decât 
cei mai pricepuţi luptători din regat... 

Habar n-avea ce spune. Poate că şiretlicurile dădeau 
rezultate împotriva vânătorilor de recompense şi a 
criminalilor de rând, dar împotriva Vânătorilor aveai 
nevoie de pricepere şi o strategie bine pusă la punct. 
Calităţi fundamentale clădite în ani de studiu apro- 
fundat şi pregătire. Răbdare. Forţă. Disciplină. Oricât 
de abilă era Lou, acestea îi lipseau cu desăvârşire. In 


fond, de unde să le aibă? Era vrăjitoare, iniţiată în 
tainele unor arte mai întunecate decât răbdarea. 
Perioada petrecută pe străzi — evident, singura ei 
pregătire pentru luptă — a fost scurtă şi tainică. 
Petrecuse mai mult timp ascunsă în poduri decât 
luptând. 

— Ridicol, am repetat. 

— Pari foarte sigur de tine, Vânătorule, a zis ea, 
ridicând cuțitul şi înclinându-i tăişul în aşa fel încât să 
reflecte lumina soarelui de după-amiază. Poate n-ar 
strica să-i oferim lui Ansei o demonstraţie. 

— Ce amuzant! 

— Mă vezi tu pe mine că râd? 

M-am uitat lung la ea. 

— Nu pot să mă bat cu tine. N-ar fi cinstit. 

I-au strălucit ochii. 

— Ai dreptate. N-ar fi deloc cinstit. Dar, din câte bag 
seama, nu doar Ansei are nevoie de o lecţie pe ziua de 
azi. Şi n-aş vrea să rămâneţi cu o impresie greşită. 

— Nu. 

M-am ridicat, mi-am pus mâinile-n sân şi i-am 
aruncat o privire furioasă. 

— Nici nu mă gândesc. Nu-mi cere aşa ceva. 

— De ce nu? N-ai motiv să te temi. Doar eşti cel mai 
puternic dintre noi, nu-i aşa? 

S-a apropiat de mine, atingându-mi abdomenul cu 
pieptul, şi m-a mângâiat pe obraz cu un deget Ii 
scânteia pielea, iar vocea i-a devenit mai adâncă. 
Reverberantă. Exact cum se întâmplase la cârciumă. îmi 
pulsa sângele în urechi. Fără balisardă, simţeam 


atracţia irezistibilă a magiei ei. Muşchii începeau deja 
să mi se destindă şi sângele să se răcească. O toropeală 
plăcută îmi cobora pe şira spinării. 

— Eşti curios, a spus, cu voce pisicoasă, în timp ce se 
învârtea în jurul meu, înfiorându-mi gâtul cu răsuflarea 
ei caldă. 

Ansei, Beau şi Coco ne urmăreau cu gura căscată. 

— Recunoaşte. Vrei să ştii cum e. Vrei să vezi şi 
această latură a mea. Această latură a ta. Eşti speriat, 
dar şi curios. Foarte, foarte curios. 

A scos limba şi mi-a lins lobul urechii. M-a străbătut 
o văpaie prin pântece. 

— N-ai încredere în mine? 

Avea dreptate. Voiam să văd. Voiam să ştiu. Expresia 
goală de pe chipul ei era neobişnuită şi stranie, cu toate 
astea eu... 

Ba nu. Am scuturat vehement din cap. Nu voiam să 
văd nimic. Nu mai departe de ieri, o văzusem la un pas 
de moarte din cauza magiei. N-ar trebui să facă asta. 
Noi n-ar trebui să facem asta. Nu era normal. Lou nu 
era în apele ei. Nu era... 

Nu te împotrivi. 

Glasurile acelea necunoscute şi ciudate mi-au atins 
din nou cele mai tainice gânduri, dezmierdându-mă. 


Ademenindu-mă. 

— Bineînţeles că am încredere în tine. 

— Dovedeşte-mi. 

A întins mâna şi mi-a trecut degetele prin păr. M-am 
cutremurat la atingerea ei. La invazia din mintea mea. 

— Fă ce-ţi spun. 

Nu te împotrivi. 


— Ajunge! Ce crezi că faci? 

I-am dat mâna la o parte şi m-am tras înapoi. Mi-am 
dărâmat geanta din copac. Nu s-a grăbit nimeni s-o 
ridice. 

— încetează! 

Când a întins mâna spre mine, pielea i-a devenit şi 
mai strălucitoare — ochii mai plini de dor — şi, deodată, 
nu mai eram convins că vreau s-o opresc. 

Nu te impotrivi! Atinge-o! 

— Reid. 

A întins braţele, imploratoare, şi m-am trezit că merg 
spre ea, am simţit că-mi îngrop faţa în părul ei. Dar 
mirosea într-un fel neobişnuit. Cu totul neobişnuit. A 
fum şi blană — şi încă ceva. Ceva înţepător. Care îmi 
străpungea pâcla minţii. 

— Imbrăţişează-mă, Reid! îmbrăţişează realitatea! N- 
ai de ce să te temi. Lasă-mă să-ţi arăt cât de puternic 
poţi fi! Lasă-mă să-ţi arăt cât eşti de slab! 

Prea înţepător. Greţos de dulce. Usturător. 

Am prins-o de umeri şi am împins-o înapoi, 
dezlipindu-mi privirea din ochii ei. 

— încetează imediat! 

Ca să mă feresc de ochii ei, îi priveam gâtul. 
Cicatricea. Treptat, pielea a început să-i pălească sub 
mâinile mele. 

— Tu nu eşti aşa. 

A pufnit ironic şi, brusc, i s-a luminat din nou pielea. 
M-a îmbrâncit. 

— Nu-mi mai spune tu cine sunt şi cum sunt! 
In momentul în care am îndrăznit să ridic ochii Ia 
chipul ei, mi-a răspuns cu o privire mânioasă, cu buzele 


strânse şi fruntea încreţită. Ţinea o mână pe şoldul ei 
subţire. Aştepta. 

— Deci, o facem sau nu? 

— Lou, a intervenit Ansei, îngrijorat. 

Tremuram din toate încheieturile. 

— E a doua oară când foloseşti magia ca să mă 
controlezi, am spus pe un ton scăzut. Să nu mai faci 
asta niciodată! Ai priceput? Niciodată! 

— Exagerezi. 

— Nu te mai poţi controla. 

Un rânjet răutăcios i-a apărut pe buze. Izabela 
întruchipată.! 

— Atunci, pedepseşte-mă! Prefer lanţuri şi-un bici, 
dar mă mulţumesc şi cu o sabie. 

Incredibil! Era... era... 

Am tras aer în piept. 

— Eşti sigură că asta vrei? 

I s-a lăţit rânjetul şi a devenit sălbatic. In clipa aceea, 
n-o mai recunoşteam. Nu mai era Lou, ci o veritabilă 
Dame Blanche. Frumoasă, rece şi stranie. 

— Foarte sigură. 

„V-aţi întâlnit acum câteva luni. Cât de bine poţi s-o 
cunoşti?” Cuvintele lui madame Labelle nu-mi dădeau 
pace. Răsunau tot mai 

' Trimitere la Biblia ebraică. Izabela a fost o principesă 
feniciană, soţia regelui Ahab al Israelului. Conform Bibliei, Izabela 
l-a provocat pe soţul ei să părăsească cultul lui Iahve şi să 
încurajeze în schimb cultele zeilor Baal şi Aşera. Izabela i-a 
prigonit pe prorocii lui Iahve şi a născocit dovezi de blasfemie 
împotriva unui proprietar nevinovat de pământ care refuzase să-şi 
vândă moşia regelui Ahab. Din pricina ei, acel om a fost executat. 
Pentru faptele ei interpretate ca fiind împotriva lui Dumnezeu, 


Izabela a fost pedepsită crunt, fiind azvârlită pe fereastră de către 
oamenii de la curtea regelui şi sfârtecată de câini (n. red.). 

tare. „Louise e deja în declin. Cunosc semnele. Am 
văzut asta şi altădată. Nu-l poţi opri, nici nu-l poţi 
încetini.” 

— De acord, am spus apăsat, dar cu o condiţie. 

— Te ascult. 

— Dacă înving, gata cu magia. Vorbesc serios, Lou. 
N-ai voie s-o mai foloseşti. Nu vreau s-o mai văd. Nu 
vreau să-i simt mirosul. Nu vreau să mă mai gândesc la 
ea, până când nu se termină nenorocirea asta. 

— Şi dacă înving eu? 

Şi-a trecut un deget peste pieptul meu. Ii revenise 
strălucirea nefirească a pielii. Licărul tainic din ochi. 

— Ce facem atunci, scumpule? 

— învăţ s-o folosesc. Te las să mă iniţiezi. 

Pielea a început brusc să-i freamăte şi i-a dispărut 
zâmbetul de pe buze. 

— Batem palma. 

Am încuviinţat, cu un nod în gât, şi m-am tras înapoi. 
In sfârşit, aveam ocazia să punem capăt acestei... 
acestei nebunii dintre noi. Acestei tensiuni. Acestui 
impas în care ne găseam. Aveam s-o anihilez rapid şi 
eficient. în ciuda împunsăturilor ei, nu voiam s-o rănesc. 
Nu-mi doream niciodată s-o rănesc. Voiam doar s-o 
protejez. De Morgane. De Auguste. 

De ea însăşi. 

Iar acum aveam, în sfârşit, şansa. 

Am scos alt cuţit şi mi-am dezmorţit umerii. Mi-am 
întins gâtul. Mi-am rotit încheietura mâinii. 

M-a cuprins un fel de ameţeală în clipa în care ne-am 
pus faţă în faţă şi am văzut-o cum învârte cuțitul în 


mână. Dar nu mi-am trădat emoţiile. Spre deosebire de 
Lou, eu le puteam controla. Le puteam stăpâni. Şi 
aveam să le stăpânesc. 

— Eşti pregătit? 

li revenise rânjetul răutăcios şi avea o ţinută 
relaxată. Arogantă. Ansei s-a adăpostit repede în 
spatele celui mai apropiat copac. Un chiparos. Coco s-a 
dat înapoi, trăgându-1 şi pe Beau după ea. 

— Numărăm până la trei? 

Ţineam degetele relaxate pe cuţit. 

— Unu. 

Lou şi-a aruncat cuțitul în aer. 

— Doi. 

Ne-am privit în ochi. 

— Trei, am murmurat. 

Spre surprinderea mea, a ţâşnit imediat şi m-a atacat 
cu o forţă nebănuită. Am blocat-o destul de uşor şi am 
răspuns cu un contraatac. Nu mi-am folosit toată forţa. 
Voiam s-o înfrâng, nu s-o ologesc, mai ales că era atât 
de firavă... 

A trecut în fugă pe lângă mine şi, profitând de 
avântul meu, m-a lovit în spatele genunchiului şi m-a 
doborât la pământ. Ba mai rău, m-a imobilizat şi s-a 
trântit peste mine, având grijă să cad cu nasul în 
zăpadă. Mi-a pus cuțitul la gât, pe când al meu mi-a 
zburat din mână. Chicotind, mi-a înfipt genunchii în 
spate şi m-a sărutat în treacăt pe gât. 

— Lecţia numărul unu, Ansei: găseşte slăbiciunile 
adversarului şi exploatează-le. 

înfuriat la culme, am scuipat zăpada din gură şi i-am 


îndepărtat cuțitul de la gâtul meu: 

— Dă-te jos de pe mine! 

A râs iar şi s-a rostogolit pe o parte, eliberându-mă, 
după care a sărit în picioare. 

— Ce greşeală a făcut Reid? în afară de faptul că a 
căzut pe burtă şi şi-a pierdut arma? 

Mi-a făcut cu ochiul, a luat cuțitul de jos şi mi l-a 
înapoiat. 

Ansel se foia sub copac, neîndrăznind să se uite la ea. 

— N-a vrut să te rănească. De-asta n-a atacat în forţă. 

M-am ridicat în picioare. îmi ardeau gâtul şi urechile 
în timp ce-mi scuturam zăpada şi noroiul de pe tunică şi 
pantaloni. Futu-i! 

— O greşeală pe care n-o s-o mai fac. 

Ii sticleau ochii în cap lui Lou. 

— Trecem la runda a doua? 

— Da. 

— Eu sunt pregătită. 

De data asta, am trecut în ofensivă, cu lovituri rapide 
şi puternice. I-am subestimat viteza o dată, nu şi a doua 
oară. Atent să-mi păstrez echilibrul, foloseam mişcări 
controlate şi viguroase. O fi fost ea mai rapidă, dar eu 
eram mai puternic. Mult, mult mai puternic. 

I-a dispărut zâmbetul în momentul în care a primit o 
lovitură zdravănă peste mâna în care ţinea cuțitul. N-am 
ezitat. Am continuat să lovesc şi s-o împing cu spatele 
spre chiparos. Căutam s-o blochez. Să-i exploatez 
slăbiciunea. li tremurau braţele de efort şi abia mai 
reuşea să-mi pareze atacurile, darămite să contraatace. 
Nu m-am oprit. 


Cu o ultimă lovitură, i-am zburat cuțitul din mână şi 
am lipit-o de copac cu antebraţul. 

— Predă-te! am strigat, gâfâind, rânjind, triumfător. 

Şi-a dezvelit dinţii şi a ridicat mâinile. 

— Niciodată! 

Explozia m-a luat pe nepregătite. Şi mirosul. MirosuL 
îmi ardea nările şi gâtul, şi s-a ţinut după mine cât am 
plutit prin aer — chiar şi atunci când m-am izbit de o 
creangă şi am căzut în zăpadă. Am simţit 

ceva cald şi umed în creştetul capului. Am pipăit locul 
cu atenţie şi, când am coborât mâna, aveam degetele 
roşii. Pline de sânge. 

— Ticăloaso! am murmurat, sugrumat de uimire şi 
furie. Ai trişat! 

— Lecţia numărul doi, a mârâit ea, aplecându-se 
după cuţitele căzute. Nu există trişate. Poţi folosi orice 
armă de care dispui. 

Ansei privea cu ochi mari şi îngroziţi. Palid şi 
încremenit. 

M-am ridicat încet. Hotărât. îmi tremura vocea. 

— Dă-mi un cuţit! 

— Nu! a spus Lou, semeaţă, cu ochi scânteietori, şi a 
vârât cuțitul la cingătoare. Ai pierdut de două ori. 
Trebuie să-l câştigi dacă-1 vrei înapoi. 

— Lou, a spus Ansei, apropiindu-se temător, cu 
braţele întinse între noi, ca şi când ar fi încercat să 
îmblânzească două animale sălbatice. Ar... ar fi bine să-i 
dai un... 

Cuvintele lui s-au terminat cu un urlet în momentul 
în care am trântit-o pe Lou la pământ. M-am rostogolit 


pe spate, ca să diminuez şocul, am prins-o de 
încheieturile mâinilor şi i-am smuls cuțitul din degete. 
Ţipa şi încerca să mă zgârie, dar am ţintuit-o cu o mână, 
în timp ce cu cealaltă bâjbâiam... căutam... 

Şi-a înfipt dinţii în încheietura mea înainte să ajung 
la cingătoare. 

— Ce dracu'?! 

I-am dat drumul cu un mârâit şi m-am uitat la urmele 
lăsate de muşcătura ei. 

— Eşti nebună? 

— Jalnic! Un căpitan grozav ca tine nu se poate 
încurca într-un fleac... 

II auzeam vag pe Ansei strigând ceva în depărtare, 
dar vuietul din urechi acoperea totul, mai puţin glasul 
lui Lou. Lou. M-am dat peste cap, repezindu-mă la 


cuțitul ei, dar ea a sărit după mine. 

Am ajuns primul la el. 

Instinctiv, l-am rotit de câteva ori prin aer, ca să-mi 
protejez spatele. Mă aşteptam ca Lou să fugă. Să-mi 
ghicească intenţia şi să contracareze, să treacă pe sub 
braţul meu întins şi să atace. 

Dar n-a făcut-o. 

Cuţitul meu a atins-o. 

Am privit cu încetinitorul — şi un gol în stomac — 
cum lama îi sfâşie haina şi Lou se uită la mine, cu gura 
căscată de mirare. A dus mâinile la piept, a făcut câţiva 
paşi împleticiţi şi s-a prăbuşit la pământ. 

— Nu, am murmurat, trântindu-mă în genunchi, 
lângă ea. 

Vuietul din urechi a încetat ca prin farmec. 


— Lou... 

— Reid! a răsunat strigătul lui Ansei, care alerga 
spre noi, îm- proşcând zăpadă şi noroi în toate părţile. 

S-a oprit din scurt şi a căzut, fluturând nebuneşte din 
mâini peste gaura din haina lui Lou. Apoi s-a lăsat pe 
spate şi a oftat. 

— Slavă Domnului! 

— Coco! am strigat. 

— Dar n-a... 

— COCO! 

Un chicotit uşor s-a ridicat de sub noi. Am coborât 
ochii pe silueta palidă a lui Lou. S-a sprijinit în coate, cu 
un rânjet răutăcios pe buze. 

— Rămâi întinsă! am rugat-o, cu vocea sugrumată de 
emoție. Te rog! Vine imediat Coco să te vindece. 

Dar n-a rămas întinsă. Nicidecum. A continuat să se 
ridice, cu braţele întinse într-un gest neobişnuit. Mintea 
mea - amorţită şi îngreunată de spaimă — nu pricepea 
ce se întâmplă, nu i-a înţeles intenţia decât prea târziu... 

Explozia m-a aruncat prin aer. M-am oprit în 
momentul în care m-am izbit din nou cu spatele de 
copac. M-am încovoiat de mijloc şi am tuşit, chinuindu- 
mă să-mi recapăt suflul. 

încă un chicotit. Mai puternic de data aceasta. Lou a 
venit spre mine şi şi-a descheiat haina, dezvelindu-şi 
cămaşa şi pielea. Ambele intacte. Nicio zgârietură. 

— Lecţia numărul trei: lupta nu se termină până când 
nu moare unul dintre voi. Dar, chiar şi atunci, e bine să 
verifici de două ori. Să-ţi loveşti întotdeauna adversarul 
când e la pământ. 


O DATORIE DE SÂNGE 


Reid 


DACĂ ÎNAINTE TENSIUNEA DINTRE NOI FUSESE UN 
obstacol, acum devenise impenetrabilă. Fiecare pas era 
o cărămidă între noi. Fiecare clipă, un zid. 

Am mers mult timp. 

Lou trimisese vulpea neagră — Brigitte, cum o 
botezase — la Fiara din Gevaudan, să-i ceară o 
audienţă în numele nostru, dar aceasta nu ne-a 
răspuns. 

Nimeni n-a scos o vorbă până la lăsarea serii. 
Treptat, chiparoşii au luat locul pinilor şi mestecenilor, 
iar pământul a devenit mai moale. Pleoscăia sub 
picioare, mai mult mâl decât muşchi şi licheni. Aerul de 
iarnă mirosea a apă sărată, iar, deasupra, cârâia un 
pescăruş singuratic. Deşi mi se îmbibaseră cizmele de 
apă, aveam noroc că nu venise încă fluxul. 

— Cât de curând se întunecă, a şoptit Beau. Aveţi 
idee unde locuiesc? 

Lou s-a lipit de mine. I se făcuse pielea de găină. 

— Mă îndoiesc că au invitat vulpea la o ceaşcă de 
ceai. 

Mi-am înfrânat impulsul de a o lua în braţe şi de a o 


strânge la piept. De data asta, nu-şi ceruse scuze. Nici 
nu mă aşteptam. 
— Data trecută, am găsit câţiva rătăciţi şi i-am luat 
prin surprindere. Habar n-am unde trăieşte haita. 

—  Rătăciţi pe care i-aţi luat prin surprindere? a 
întrebat Lou, cu o privire iscoditoare. Mie mi-ai spus că 
ai găsit toată haita. 

— Ca să te impresionez. 

— Nu contează, a spus Coco, uitându-se la cer, la 
luna străvezie în lumina purpurie a amurgului. 

Era plină astă-seară. Tot mai strălucitoare cu fiecare 
minut care trecea. 

— O să ne găsească ei. 

Beau s-a uitat în aceeaşi direcţie şi s-a albit la faţă. 

— Şi până atunci? 

Un urlet a răsunat în noapte. 

De data asta, am luat-o pe Lou de mână. 

— Mergem mai departe. 

In mai puţin de o oră, s-a făcut beznă. Şi, odată cu 
ea, au început să alerge tot soiul de umbre printre 
copaci. 

— Au venit, a şoptit Lou, făcând semn în stânga, 
unde tocmai se furişa un lup argintiu. 

Altul gonea în faţă, fără să scoată un sunet. Mai 
multe urlete i-au urmat primului, până ce ne-a 
înconjurat un cor de hăulituri. Ne-am înghesuit unii 
într-alţii. 

— Staţi calmi, am murmurat. 

Deşi mă mâncau degetele să scot cuțitul, am 
continuat s-o ţin bine de mână pe Lou. Primul moment 
era crucial. Dacă miroseau ceva necurat, n-ar fi ezitat 


să se repeadă la noi. 

— N-au atacat încă? 

— încă? a exclamat Beau, aproape ţipând. 

— Toată lumea, în genunchi. 

încet, prudent, m-am lăsat pe vine, cu capul plecat, 
trăgând-o pe Lou după mine. Ne-am împletit degetele 
ca o plasă. Mi-am potrivit respiraţia după a ei. M-am 
concentrat. Nerăbdarea îmi încorda gâtul 

şi braţele. Poate că Blaise n-avea să asculte ce aveam 
de zis. Poate că, în ciuda a ceea ce-i spusesem lui Lou, 
n-avea să-mi accepte provocarea. Poate că urma să ne 
omoare, fără să stea la discuţii cu noi. 

— Vă uitaţi doar în ochii celor pe care vreţi să-i 
provocati. 

Ca şi când ar fi aşteptat să spun asta, lupii au venit 
spre noi. Să fi fost în jur de patruzeci. Au apărut de 
pretutindeni, la fel de tăcuți ca luna de deasupra 
capetelor noastre. Ne-au împresurat. Lou s-a albit la 
faţă. Lângă ea, Ansei tremura ca o frunză. 

Erau mai numeroşi decât noi. 

Mult mai numeroşi. 

— Ce se întâmplă? a întrebat Beau, cu răsuflarea 
tăiată. 

Ţinea fruntea pe umărul lui Coco şi ochii strâns 
închişi. 

— Dorim o audienţă la şeful vostru, am zis, 
străduindu-mă să-mi păstrez vocea calmă. 

Chiar în faţa noastră, şi-a făcut apariţia un lup uriaş, 
cu ochi galbeni. L-am recunoscut imediat — blana 
fumurie, botul sur şi pocit. Lipsea o bucată din el. încă 
tineam minte imaginea acesteia rostogolindu-se pe jos. 


Atingerea, mirosul sângelui lui pe mâinile mele. 
Urletele lui de durere. 

Când şi-a dezvelit colții lungi cât degetele mele, mi- 
am luat inima în dinţi şi am zis: 

— Blaise, vreau să discut cu tine. 


ÎN MOMENTUL ÎN CARE AM DAT SĂ MĂ RIDIC, LOU m-a 
oprit, cu o legănare discretă a capului. In locul meu, s-a 
ridicat ea şi i s-a adresat direct lui Blaise. Doar eu 
simţeam cum îi tremură mâna. 
— Mă numesc Louise le Blanc şi solicit o audienţă la 
Fiara din Gevaudan, şeful acestei haite. Tu eşti acela? 
Blaise a mârâit uşor, fără să mă scape din ochi. 

— Dorim să încheiem o alianţă împotriva Reginei 
Vrăjitoarelor, a continuat Lou, cu voce mai puternică. 
Nu căutăm să ne luptăm cu voi. 

— Sunteţi curajoşi. 

O tânără voinică a ieşit dintre copaci, îmbrăcată doar 
cu un combinezon. Avea pielea arămie. Părul negru. 
Ochii căprui-închis. In spatele ei venea un băieţel care-i 
semăna leit. 

— Să aduceţi un prinţ şi un Vânător în Le Ventre. 

Beau s-a uitat la mine. I-am făcut semn şi s-a ridicat. 
Deşi  precaut, ţinuta i s-a schimbat subtil, 
transformându-l sub ochii noştri. Şi-a îndreptat umerii. 
A înfipt bine picioarele în pământ. S-a uitat la femeie, 
cu o figură impasibilă. 

— Din păcate, suntem în dezavantaj, neştiind cu cine 
stăm de vorbă, mademoiselle...? 

Femeia l-a săgetat cu privirea. 


— Sunt Liana. Fiica Fiarei din Gevaudan. 

— încântat să te cunosc, mademoiselle Liana! a spus 
Beau, legănând din cap. Văzând că ea nu-i răspunde la 
fel de amabil, Beau a continuat, fără să se lase 
descurajat: Prietena mea a spus adevărul. Am venit aici 
să facem pace cu vârcolacii. Credem că o alianţă ar fi 
benefică tuturor părţilor implicate. 

Lou i-a aruncat o privire recunoscătoare. 

— Şi dumneata ce parte reprezinţi? a întrebat Liana 
mieros, apropiindu-se de el. înălțimea Voastră. 

Ochii lui Beau alergau dintr-o parte în alta la 
vederea celor câţiva lupi care o urmau îndeaproape. 

— Din păcate, a spus el, cu un zâmbet silit, nu mă 
aflu aici în calitate oficială, deşi am speranţă că tata se 
va arăta deschis la o alianţă. 

— înainte sau după ce-şi trimite Vânătorii să-mi 
măcelărească familia? 

— Nu vrem să ne luptăm cu voi, a repetat Lou. 

— Păcat! a rânjit Liana şi i s-au lungit incisivii, 
transfor- mându-se în doi colţi ascuţiri şi letali. Noi 
vrem. 

Fratele ei — să fi fost cu vreo cinci ani mai mic decât 
Ansei — şi-a dezvelit dinţii. 

— Pe ei! 

— Staţi puţin! a strigat Beau. 

Lupul aflat cel mai aproape de el a tresărit şi a dat 
să-l muşte de mână. Beau s-a prăbuşit la pământ, 
trăgând o înjurătură. 

— Vă rog să ne ascultați! a stăruit Lou, postându-se 
între ei, cu braţele ridicate, într-un gest împăciuitor. 


Nepăsători la rugăminţile ei, lupii au atacat. Am 
pornit după ei şi am scos două cuțite de la bandulieră, 
gata să le arunc... 

— Vrem doar să discutăm! răsuna, deznădăjduită, 
vocea lui Lou. Nu vrem să ne... 

Primul lup a lovit-o în plin. Lou s-a clătinat pe 
picioare şi a întins mâna spre mine. îmi căuta ochii. Mi- 
am potrivit ţinta instinctiv şi am aruncat cuțitul cu cea 
mai mare precizie. Lou l-a prins de mâner din zbor şi a 
înjunghiat lupul dintr-o singură mişcare. In clipa în 
care animalul a chelălăit şi s-a tras deoparte, fraţii lui s- 
au oprit brusc. Mârâieli şi urlete s-au înălţat în noapte. 

— Nu vrem să vă facem rău, a zis Lou şi am observat 
că nu-i mai tremura mâna. Dar, la nevoie, ne vom 
apăra. 

Ca să le demonstrez că nu glumeşte, am ridicat 
cuțitul în spatele ei. Coco şi Ansei mi-au urmat 
exemplul. Până şi Beau a scos pumnalul din teacă şi ne- 
a întregit cercul. 

— Mda, a zis Coco, cu amărăciune, în vreme ce lupii 
ne dădeau târcoale, căutând un punct slab în care să 
atace. Situaţia a degenerat chiar mai repede decât mă 
aşteptam. 

Am fluturat cuțitul spre un lup care se apropiase cam 
mult. 

— Ştii ce trebuie să fac, Lou. 

— Nu, nu. încă putem negocia, a spus Lou, clătinând 
vehement din cap. 

— Interesantă tehnică de negociere aveţi, a mârâit 
Liana, arătând spre poporul ei. Să aduceţi cuțite şi 


duşmani în căminul nostru şi să ne măcelăriți. 

— N-am vrut să se ajungă la aşa ceva. 

Alt lup s-a repezit exact când vorbea Lou, în speranţa 
că o va prinde nepregătită. Spre lauda ei, nu l-a 
înjunghiat, ci doar l-a lovit cu piciorul în bot. 

— Avem informaţii despre inamica voastră, La Dame 
des Sorcieres. împreună, avem în sfârşit posibilitatea 
să o înfrângem. 

— Aha. Acum înţeleg, a zis Liana, cu o umbră de 
zâmbet pe buze. 

A ridicat mâna şi, deodată, lupii au încetat să ne mai 
dea târcoale. 

— Aţi venit să cerşiţi ajutorul haitei. 

— Să-1 cerem, a corectat-o Coco tăios. N-o să cerşim 
nimic de la voi! 

Cele două s-au studiat în tăcere preţ de câteva 
secunde. Ni- ciuna n-a tresărit. Niciuna nu şi-a ferit 
privirea. Intr-un final, Liana a înclinat capul. 

— Iţi apreciez curajul, Cosette Monvoisin, dar haita 
nu va ajuta niciodată un prinţ, un Vânător şi pe târfa 
lor. 

Când a arătat spre mine, Beau şi Lou, am văzut roşu 
înaintea ochilor. Am strâns cutitul în degete şi am făcut 
un pas înainte. Coco a întins un braţ în faţa pieptului 
meu. Liana a izbucnit într-un hohot feroce de râs. 
Sălbatic. 

— Nu trebuia să vii aici, Reid Diggory. O să-mi facă 
plăcere să-ţi smulg beregata. 

— Ajunge, Liana! a răsunat glasul lui Blaise prin 
corul de mâ- râieli nerăbdătoare. 


Nici nu observasem că dispăruse. Acum stătea 
înaintea noastră, în formă umană, îmbrăcat doar cu o 
pereche de pantaloni largi. Pieptul îi era la fel de 
mutilat ca faţa. Umerii, la fel de lăţi ca ai mei. Poate 
chiar mai lăţi. Asemenea blănii de lup, avea părul lung 
şi cenuşiu, presărat cu şuviţe argintii. 

— Chiar acum câteva zile ne-a vizitat şi Morgane le 
Blanc, cu o propunere similară. A zis că va fi război. 

— Şi că vom scăpa de Vânători, a adăugat Liana, cu 
voce înveninată. 

— Nu trebuie decât să-i ducem înapoi fiica — pe 
nevastă-ta, a zis Blaise, fixându-mă cu ochii lui galbeni 
şi plini de ură, şi persecuția poporului meu va lua 
sfârşit. 

— Vrea să mă sacrifice, a spus Lou, încleştând 
degetele pe pumnal. 

Blaise îi urmărea gestul cu ochi de prădător, 
căutându-i slăbiciunile chiar şi în acest moment. 

— Eu sunt fiica ei, a continuat Lou, pe un ton din ce 
în ce mai ridicat. 

O singură privire furişă a fost de ajuns pentru a-mi 
confirma că i se dilataseră pupilele. Şi corpul i se 
pregătea de luptă, chiar dacă mintea nu sesiza încă 
primejdia în care ne aflam. 

— Cu toate acesta, m-a adus pe lume şi m-a crescut 
doar ca să mă omoare. Nu m-a iubit niciodată. Chiar nu 
vedeţi câtă cruzime ascunde fapta ei? 

Blaise şi-a arătat dinţii. Incisivii îi erau încă ascuţiţi. 
Tăioşi. 

— Nu-mi vorbi mie de familie, Louise le Blanc, când 
tu nu ştii ce înseamnă! Nu-mi vorbi mie de copii ucişi, 
când tu te-ai înhăitat cu cine te-ai înhăitat! 

Lou s-a schimonosit la faţă, iar glasul îi trăda 
deznădejdea. 

— Reid s-a schimbat enorm... 

— Ne e dator cu sânge şi îşi va plăti datoria. 

— Mare greşeală că am venit aici, a şoptit Beau. 

Avea dreptate. Planul nostru era prost gândit, iar 
aventura aceasta fusese o misiune sinucigaşă de la bun 
început Fiara din Gevaudan nu avea să accepte în veci 
să ni se alăture. Din cauza mea. 

— Morgane nu va ezita să vă omoare după ce-o să se 
vadă cu sacii în căruţă, a zis Lou, renunțând la 
politeţuri, şi s-a postat hotărâtă în faţa mea, gata să mă 
apere. Vrăjitoarele Albe detestă vârcolacii. Detestă tot 
ce e altfel decât ele. 

— N-are decât să încerce, a spus Blaise. 

Caninii i s-au lungit peste buză, iar ochii îi luceau în 
întuneric. Lupii din preajmă au mârâit şi au reînceput 
să se învârtă în jurul nostru. Şi-au zbârlit blănile. 

— Dar va afla repede că vârcolacii savurează sângele 
duşmanilor lor mai mult ca orice. A fost o nesăbuinţă 
din partea voastră să căleaţi în Le Ventre, Louise le 
Blanc. Vânătorul tău va plăti cu viaţa. 

A dat ochii peste cap şi oasele au început să-i 
trosnească şi să se transforme. Liana rânjea. Lupii s-au 
apropiat de noi, lingându-se pe buze. 

Lou a ridicat mâinile din nou. De data asta, nu într- 
un gest împăciuitor. 

— N-o să vă atingeţi de el! 

— Lou, am spus, bătând-o pe braţ şi clătinând din 
cap. Opreşte-te! 


Mi-a dat mâna la o parte şi a ridicat-o mai sus pe a 
ei. 

— NM, Reid. 

— Ştiam ce-o să se întâmple când am venit aici. 

înainte ca ea să protesteze şi Blaise să se 
preschimbe în vârcolac, am ieşit în faţă. 

— Blaise, Fiară din Gevaudan şi şef al acestei haite, 
te provoc la duel. Pe onoarea ta şi a mea. 

Trosnetul de oase s-a oprit brusc, iar el s-a uitat la 
mine, prins între două forme. Lupească şi umană. Un 
amestec grotesc de lup şi om. 

— Doar noi doi. O singură armă pe care o alege 
fiecare. Dacă înving eu, tu şi haita ta ne veţi susţine în 
bătălia ce va urma. Ne veţi ajuta să le înfrângem pe 
Regina Vrăjitoarelor şi pe Vrăjitoarele ei Albe. 

— Şi dacă înving eu? a întrebat Blaise, cu vocea 
deformată, poticnită, din cauza gurii alungite. 

Mai degrabă mârâieli decât cuvinte. 

— Mă omori. 

A pufnit şi şi-a dezvelit dinţii. 

— Nu. 

— Nu? am spus, nedumerit. 

— Nu-ţi accept provocarea, Reid Diggory. 

A făcut semn din cap spre fiica şi fiul lui, apoi s-a 
transformat complet. în câteva secunde, a căzut în 
patru labe, gâfâind în aerul nopţii. Redevenise lup. în 
spatele lui stătea Liana, cu ochii arzând de o ură pe 
care o cunoşteam bine. O ură care, demult, şi mie îmi 
furase răsuflarea şi îmi împietrise inima. 

— De data asta, căpitane Diggory, a spus ea, te vom 


vâna. Dacă ajungi în ţjtul din capătul celălalt al 
teritoriului nostru, scapi cu viaţă. Dacă nu... 
A tras aer în piept, zâmbind de parcă ne adulmeca 
teama, apoi a întins braţele spre membrii haitei. 
— Cinste vârcolacului care te va ucide. 
Lou s-a schimonosit la faţă de groază. 

— Gevaudan, satul de care spuneam, e la sud de aici. 
O să-ţi dăm un avans. 

— Cât de mare avansul? a întrebat Beau, cu ochii 
mijiţi şi îngrijoraţi. 

Liana doar a rânjit. 

— Arme? a întrebat Lou. 

— Poate să păstreze armele pe care le are asupra lui 
acum, a răspuns Liana. Nici mai multe, nici mai puţine. 

Am făcut imediat inventarul a tot ce aveam la mine. 
Patru cuțite la bandulieră. Două în cizme. Unul la 
spate. Cei şapte colţi ai mei. Deşi mă rugam să nu-mi 
trebuiască, nu eram atât de naiv. Aventura asta n-avea 
să se termine cu bine. Avea să se lase cu vărsare de 
sânge. 

— Dacă vreunul dintre voi se amestecă în vânătoarea 
noastră, a precizat fratele Lianei, uitându-se la Lou, 
Coco, Ansei şi Beau, prin vrăjitorie sau altcumva, o să 
muriţi. 

— Cum rămâne cu Morgane? a întrebat Coco. Dacă 
învinge Reid, luptaţi alături de noi împotriva ei? 

— Niciodată! a mârâit Liana. 

— Asta-i bătaie de joc. 

Lou s-a dus spre ei, cu mâinile încă ridicate, dar am 
prins-o de braţ. Spre surprinderea mea, la fel a făcut şi 


Beau. 

— Surioară, a spus, uitându-se cu ochi mari la lupii 
care se apropiau tot mai mult. Cred că e bine să facem 
cum ni s-a spus. 

— Dar o să moară. 

Ochii lui Coco alergau dintr-o parte în alta, ca şi 
când ar fi căutat o cale de scăpare. Nu exista niciuna. 

— O să murim cu toţii, dacă nu acceptă. 

Coco s-a uitat la mine, căutând o confirmare. 
Aşteptând. Atunci mi-am dat seama. Dacă refuzam 


propunerea, ar fi luptat 

cot la cot cu mine, în speranţa că ne puteam salva. Toţi 
ar fi făcut asta. Dar preţul... riscul... 

Parcă atraşi de o forţă invizibilă, ochii mi-au alunecat 
din nou la Lou. La faţa ei. Mi-am întipărit în minte 
curbura nasului ei, rotunjimea obrazului. Linia gâtului. 
Dacă opunem rezistenţă, o răpeau vârcolacii. Erau prea 
mulţi ca să-i ucidem, chiar şi cu ajutorul magiei. 

Ar fi răpit-o şi aş fi pierdut-o pe veci. 

— Nu face asta, mi-a spus, vizibil tulburată. Te rog! 

Mi-a frânt inima. Mi-am trecut degetul mare peste 
braţul ei. O singură dată. 

— N-am de ales. 

In momentul în care mi-am reîndreptat atenţia spre 
Liana, era deja pe jumătate preschimbată. Blana 
neagră îi acoperea faţa de lup, iar buzele i s-au 
strâmbat într-un rânjet înfiorător. 

— Fugi! 


VIN LUPII 


Reid 


M-A CUPRINS O SENZAŢIE DE LINIŞTE ÎN MOMEN- 
tul în care am intrat în mlaştină. Spre sud. Trebuia să 
merg spre sud. Cunoşteam Gevaudanul. Poposisem 
acolo, împreună cu Vânătorii, în noaptea de după atacul 
asupra vârcolacilor — noaptea dinainte să devin 
căpitanul Reid Diggory. Dacă-mi aminteam bine zona, 
râul care punea în mişcare moara din Gevaudan se 
vărsa în acest estuar. Dacă găseam râul, puteam să-mi 
pierd urma în apele lui. îl traversam şi ajungeam în sat. 

Asta dacă nu mă înecam mai întâi. 

Am aruncat o privire în vale. Venea fluxul. In scurt 
timp, avea să inunde estuarul, care, la rândul lui, avea 
să crească nivelul râului. Curenţii aveau să fie extrem 
de periculoşi, mai ales că eram împovărat de arme. Cu 
toate astea, preferam un rău pe care-l cunoşteam decât 
unul de la care nu ştiam la ce să mă aştept. Mai bine mă 
înecam decât să simt colții lui Blaise înfipţi în burta 
mea. 

Am luat-o la goană printre copaci — având grijă să- 
mi las mirosul pe toţi —, după care am făcut cale- 
ntoarsă, ca să-mi pierd urma cât mai mult cu putinţă. 
M-am lăsat pe vine. Vârcolacii erau mai rapizi decât 


lupii obişnuiţi, mai rapizi chiar decât caii. N-aveam cum 
să-i întrec. Apa era singura mea speranţă. Apa şi... 

Am început să scurm pământul, de unde am scos 
câţiva pumni de noroi cu care m-am uns pe piele. Pe 
haine. Pe păr. în afară de forţă şi viteză, nasul era cea 
mai redutabilă armă a vârcolacilor. Trebuia să dispar 
din toate punctele de vedere. 

Undeva, în spate, un urlet a sfâşiat liniştea. 

Am ridicat privirea, covârşit de primul fior de 
spaimă. 

Până aici mi-a fost. Veneau după mine. 

Am blestemat în gând şi am tulit-o spre sud, cu 
urechile ciulite Ia vuietul apei. Căutam trunchiuri 
groase şi muşchi printre celelalte nuanţe de verde şi 
maro din pădure. Râul se formase într-un crâng de 
chiparoşi de baltă. Sigur era prin apropiere, îmi 
aminteam locul ăsta. Fiecare punct de reper care-mi 
ieşea în cale îmi mai trezea o amintire. Lângă trunchiul 
acela noduros se oprise Jean Marc, ca să-şi tragă 
sufletul. Arhiepiscopul — care ţinuse să se îmbrace în 
odăjdii — fusese cât pe ce să cadă de pe stânca aia. 

Ceea ce însemna că chiparoşii erau chiar... acolo. 

Victorios, am luat-o la fugă spre ei şi m-am strecurat 
printre trunchiuri. In clipa în care s-a înălţat un alt 
urlet, am răsuflat uşurat, pentru că, în sfârşit, în sfârşit, 
găsisem... 

M-am oprit brusc şi mi-a pierit tot elanul. 

Nu era nimic acolo. 

In locul în care fusese râul, rămăsese doar un pâlc de 


ferigi. Frunzele lor — maro şi uscate — se legănau încet 
în bătaia vântului. Pământul de la rădăcina lor era 
mâlos, umed şi acoperit cu licheni şi muşchi. Albia 
râului însă nu mai exista. Nici măcar un fir de nisip. 
Nici măcar o pietricică. Era ca şi când râul, pur şi 
simplu... dispăruse. Ca şi când totul era doar o nălucire 
a mea. 

Am strâns pumnii. 

Nu era nicio nălucire. Băusem din apele lui. 

în jur, copacii fremătau în vânt, şuşotind unii cu alţii. 
Râzând. Urmărindu-mă. A mai răsunat un urlet — de 
data asta, mai aproape — şi s-a zbârlit părul pe mine. 

„Pădurea e periculoasă.” Mi-am amintit cuvintele 
mamei şi m-a luat cu fiori. „Copacii au ochi.” 

Am scuturat din cap — refuzând să le dau atenţie — 
şi am ridicat ochii spre cer, ca să mă orientez. Spre sud. 
Nu trebuia decât să ajung la porţile Gevaudanului. 
Datorită noroiului de pe piele, vârcolacii nu aveau cum 
să-mi ia urma. încă aveam şanse de reuşită. Nu era totul 
pierdut. 

Dar, când m-am tras înapoi — şi m-am împotmolit 
într-un petec jilav de pământ —, mi-am dat seama de 
marea hibă a planului meu. M-am oprit şi am aruncat o 
privire în spate. Am înlemnit de groază. Vârcolacii nu 
aveau nevoie de miros ca să mă găsească. Lăsasem o 
mulţime de urme de paşi. Nu luasem în calcul nici tere- 
nul moale, nici fluxul. Era imposibil să merg la 
Gevaudan — sau la râu, sau oriunde altundeva — fără 
ca vârcolacii să ştie exact încotro mă îndreptam. 

Haide! Inima îmi bătea nebuneşte, bubuindu-mi în 
cap. Mă străduiam să nu-i dau atenţie. Oare puteam să 


scap cu ajutorul magiei? Am respins imediat impulsul, 
căci nu voiam să-mi asum acest risc. Ultima oară când 
folosisem magia era cât pe ce să mor îngheţat pe malul 
iazului. Cel mai probabil, aş fi făcut mai mult rău decât 
bine, şi nu-mi permiteam să fac nicio greşeală în clipa 
de faţă. N-o mai aveam pe Lou lângă mine, ca să mă 
salveze. Cândeşte gândeşte gândeşte! Mi-am  stors 
creierul, căutând un plan nou, o altă metodă de a-mi 
ascunde urma. Chiar dacă Lou nu era deloc un strateg 
strălucit, ar fi ştiut perfect ce trebuie să facă. Ea scăpa 
mereu. Mereu. Dar eu eram eu şi habar n-aveam cum să 
procedez. 

Totuşi... o urmărisem destul timp cât să ghicesc ce-ar 


face într-o asemenea situaţie. Ce facea în orice situaţie. 

Am înghiţit în sec şi am ridicat ochii spre cer. 

Respiră! Respiră adânc! 

înotând prin nămol, m-am întors la crângul de 
chiparoşi şi m-am urcat pe o creangă. 

încă o dată. 

Copacii erau mai deşi în partea asta de pădure. Dacă 
reuşeam să sar dintr-unul în altul, îmi pierdeam urma. 
M-am căţărat mai repede, silindu-mă să privesc doar 
spre cer. Nu în jos. Niciodată în jos. 

încă o dată. 

Când ramurile au început să se subţieze, m-am oprit 
şi m-am târât încet — prea încet — spre capătul crengii. 
îmi dârdâiau picioarele când m-am ridicat Am numărat 
până la trei şi am sărit pe creanga următoare, care s-a 
îndoit sub greutatea mea. M-am trântit pe ea şi am 
cuprins-o cu braţele, gâfâind de efort Mi s-au 
împăienjenit ochii. încetul cu încetul, m-am târât spre 


capătul ei. Nu mă puteam opri. Trebuia să mă mişc mai 
repede. în ritmul ăsta, nu ajungeam în veci la 
Gevaudan, iar urletele vârcolacilor răsunau tot mai 
aproape. 

După cel de-al treilea copac însă, mi s-a reglat 
respiraţia. Mi s-au destins puţin muşchii. Mă mişcăm 
mai repede. Şi mai repede. Din ce în ce mai încrezător. 
Când copacii s-au îndesit şi mai mult, mi-a renăscut 
speranţa. Săream de pe o creangă pe alta până când... 

Un trosnet. 

Ah, nu! 

Tremurând din toate încheieturile, ametit, am 
încercat să mă agăţ de altă creangă în timp ce mă 
prăbuşeam spre pământ cu o viteză înfricoşătoare. 
Lemnul s-a rupt sub greutatea mea şi o durere cumplită 
mi-a săgetat braţul. Altă creangă m-a lovit în cap. Am 
văzut stele verzi şi m-am prăbuşit — ca un bolovan — pe 
spate. Impactul m-a lăsat fără răsuflare. Mi-au dat 
lacrimile. Am scos un icnet, clipind din pleoape, mi-am 
apucat strâns palma însângerată şi am încercat să mă 
ridic. 

Blaise a sărit peste mine. 

Cu colții dezveliţi, a mârâit în clipa în care m-am tras 
înapoi din faţa ochilor lui — prea inteligenţi, prea avizi, 
prea umani pentru gustul meu. încet, prudent, am 
ridicat mâinile şi m-am săltat în picioare. Ii fremătau 
nările la mirosul sângelui meu. Instinctul îmi striga să 
pun mâna pe cuțite. Să atac. Dar, dacă vărsăm eu prima 
picătură de sânge — dacă le ucideam şeful —, vârcolacii 
nu ar fi acceptat niciodată să se alieze cu noi. Niciodată. 
Iar ochii aceia... 


Lucrurile erau mult mai simple când eram Vânător. 
Când vârcolacii erau doar nişte fiare. Demoni. 

— Există şi altă cale, am şoptit, şi capul îmi zvâcnea 
de durere. Te rog! 

Şi-a dezgolit colții şi s-a năpustit. 

M-am ferit de lovitură şi m-am învârtit în jurul lui în 
timp ce se răsucea. Ţineam în continuare braţele 
întinse. Conciliant. 

— Tu hotărăşti ce vrei să faci. Nu neg că Vânătorii vă 
vor ucide, dar la fel va face şi Morgane. După ce se va 
folosi de voi. După ce o veţi ajuta să omoare copii 
nevinovaţi. 

Blaise s-a oprit brusc, în plin atac. A lăsat capul într- 
o parte şi a dat din urechi. 

Era evident că Morgane nu-i împărtăşise detaliile 
planului ei. 

— Dacă moare Lou, mor toţi copiii regelui odată cu 
ea. 

N-am zis nimic de moartea mea. N-aş fi făcut altceva 
decât să le întăresc hotărârea de a lupta de partea lui 
Morgane. 

— Zeci de copii, dintre care majoritatea nici măcar 
nu-şi cunosc tatăl. E corect ca ei să plătească pentru 
păcatele părintelui lor? 

Foindu-se pe cele patru picioare, Blaise a aruncat o 
privire în spate, uşor neliniştit. 

— Nu e nevoie să mai moară şi alţii, am spus, abia 
îndrăznind să respir, şi m-am dus spre el. Luptă alături 
de noi! Ajută-ne! împreună o putem învinge pe Morgane 
şi restabili ordinea... 

Cu blana zbârlită şi urechile date pe spate, a 


clănţănit din dinţi spre mine, avertizându-mă să stau pe 
loc. Mi s-a întors stomacul pe dos când i-am auzit oasele 
cum trosnesc. încheieturile care îi pocneau şi se 
dislocau atât cât să stea pe două picioare. Corpul 
diform îi era încă acoperit de blană cenuşie. Mâinile şi 
picioarele îi rămăseseră alungite şi spinarea cocoşată. O 
privelişte grotescă. Trăsăturile feţei i s-au micşorat 
până ce a putut articula cuvinte. 

— Să restabilim ordinea? a mârâit el, cu glas gutural. 
Tu singur ai spus că Vânătorii... 

Se chinuia să mişte maxilarul şi chipul i se 
schimonosea de durere. 

— ... O să ne ucidă. Cum crezi tu c-o să-i învingi? 

A încordat gâtul şi şi-a retras botul mai mult. 

— Eşti în stare să-ţi omori fraţii? Pe tatăl tău? a 
adăugat, strâmbându-se iar. 

— O să-l conving. O să-i conving pe toţi. Le vom 
arăta că există şi altă cale. 

— Prea multă ură în inimile lor. O să refuze. Ce faci 
atunci? 

Mă uitam la el şi căutam un răspuns. 

— Exact cum bănuiam, a zis, clănţănind încă o dată 
din dinţi, şi a început să se transforme la loc. O să te 
uiţi la noi cum murim. Eşti Vânător până-n măduva 
oaselor. 

In clipa aceea, a atacat. 

Deşi m-am ferit, a reuşit să-şi înfigă dinţii în braţul 
meu. Mi-a sfâşiat muşchii. Mi-a sfârtecat tendoanele. 
Mi-am tras braţul cu un țipăt, năucit de durere şi Jurie. 
Luminiţe aurii îmi pâlpâiau violent în minte. Mă orbeau, 
mă derutau, în vreme ce vocile îmi şopteau, caută-ne, 
caută-ne, caută-ne... 

Era cât pe ce să întind mâna spre ele. 


Instinctul îmi striga să atac, să mă apăr, să-i smulg 
lupului capul de pe umeri, prin orice mijloace. Chiar şi 
magie. 

Nu. Nu puteam să fac asta. 

„Când totul e o chestiune de viaţă şi de moarte, miza 
e cu atât mai mare”, am auzit glasul lui Lou, mustrându- 
mă în amintirile mele. „Cu cât câştigăm mai mult, cu 
atât pierdem mai mult” 

Refuzam să fac asta. 

Blaise se pregătea să atace din nou. Scrâşnind din 
dinţi, am făcut un salt şi m-am prins de creanga de 
deasupra capului. Mi-a urlat braţul de durere. Mâna, la 
fel. Le-am ignorat pe amândouă şi, le- gănându-mă 
înapoi, tocmai când s-a ridicat să mă apuce de tălpi, l- 
am lovit cu picioarele în piept. Blaise a scos un chelălăit 
şi s-a prăvălit la pământ. Am sărit lângă el, am scos un 
cuţit de la bandulieră şi i l-am înfipt într-o labă, 
tintuindu-1 la pământ. Chelălă- ielile s-au transformat în 
tipete. Ceilalţi lupi i-au răspuns cu urlete răzbunătoare. 

Ţinându-mi braţul beteag pe lângă corp, mi-am scos 
tunica cu mâna nevătămată. Trebuia să-mi bandajez 
rana. Să opresc sângera- rea. Noroiul de pe piele nu 
putea ascunde mirosul de sânge proaspăt. Haita avea 
să-mi adulmece rănile cât de curând. Avea să mă 
găsească în câteva clipe. Dar mâna refuza să mă 
asculte, tremurând de durere, teamă şi emoție. 

Prea târziu am observat că tipetele lui Blaise se 
schimbaseră. 

Redevenit om, în pielea goală, şi-a smuls cuțitul din 
palmă şi a mârâit: 

— Cum îl chema? 


INIMĂ DE GHEATĂ 


Lou 


AM BĂTĂTORIT PĂMÂNTUL PE CARE CĂLCAM. 
Detestam acest sentiment — această neputinţă. Reid era 
departe de mine, se zbatea să-şi salveze viaţa, iar eu nu- 
1 puteam ajuta cu nimic. Cei trei lupi desemnaţi de 
Blaise să ne păzească — printre care şi fiul lui, Terrance 
— nu ne lăsau să facem nicio mişcare. Judecând după 
dimensiunile lor, tovarăşii lui Terrance erau de-o seamă 
cu el. Toţi trei se uitau spre lizieră, cu spatele la noi, şi 
scheunau încet. Umerii încordaţi şi urechile ciulite 
spuneau ceea ce ei nu mai puteau. 

Voiau să se alăture haitei. 

Eu voiam să-i jupoi de vii şi să-mi fac mantie din 
blănile lor. 

— Trebuie să facem ceva, i-am şoptit lui Coco, 
aruncând o privire duşmănoasă spre spatele negru al lui 
Terrance. 

Chiar dacă erau mai mici decât restul vârcolacilor, 
fără îndoială aveau colții la fel de ascuţiţi. 

— Cum o să ştim dacă ajunge la Gevaudan? Dacă 
Blaise îl omoară oricum? 

Simţeam privirea lui Coco, dar nu mi-am dezlipit 
ochii de la lupi, arzând de nerăbdare să-mi înfig cuțitul 
în piepturile lor. Mă furnica pielea de neastâmpăr. 

— N-avem de ales, a spus Coco. Trebuie să aşteptăm. 

— întotdeauna ai de ales. De pildă, putem alege să le 
tăiem gâturile dracilor ăstora şi să ne vedem de drum. 

— Or înţelege ce spunem? a şoptit Ansei, speriat, de 
lângă Beau. Când sunt transformati în lupi, vreau să zic, 
a adăugat, pe un ton şi mai scăzut. 

— Mă doare-n cur. 

Coco a scos un pufnet. M-am uitat la ea. Zâmbea fără 
veselie. Avea ochii la fel de încercănaţi ca mine şi pielea 
mai palidă decât de obicei. Nu eram singura care-şi 
făcea griji pentru Reid. Gândul acesta îmi încălzea 
sufletul. 

— Ai încredere în el, Lou. O scoate la capăt cumva. 

— Ştiu! am spus răstit, şi toată căldura s-a stins în 
momentul în care m-am întors cu faţa la ea. Dacă e 
cineva care poate învinge Fiara din Gevaudan, acela e 
Reid. Dar dacă se întâmplă ceva? Dacă-i întind o 
capcană? Lupii vânează în haită. N-o să-l atace decât 
dacă sunt în superioritate numerică, iar idiotul 
dispreţuieşte magia... 

— E înarmat până-n dinţi, mi-a reamintit Beau. 

— A fost Vânător, Lou, a spus Coco, cu o voce atât de 
blândă şi răbdătoare, încât mă scotea din minţi. Ştie să 
vâneze, ceea ce înseamnă că ştie să se şi ascundă. O să- 
şi şteargă urmele. 

Ansei a legănat aprobator din cap. 

Dar Ansei — dragul de el — era un copil Nici el, nici 
Coco nu ştiau ce spun. 

— Reid nu-i genul care să se ascundă. 

Am reînceput să mă plimb de colo-colo, blestemând 
aprig noroiul gros care-mi acoperea cizmele. Eram udă 
leoarcă pe picioare. 

— Şi, chiar de-ar fi genul, în mocirla asta îţi ajunge 
noroiul până la genunchi... 

— Mai bine noroi decât zăpadă, a chicotit Beau. 

— Serios? 


M-a privit chiorâş, deranjat de tonul meu. Am scos un 
pufnet şi am lovit furioasă cu picioarele în apă. 

— Nu te mai uita aşa la mine! Amândouă sunt la fel 
de insuportabile. Singurul avantaj real al iernii e 
gheaţa, dar unde altundeva puteau trăi nişte câini decât 
într-o nenorocită de mlaştină? 

In depărtare au izbucnit urlete — febrile, de data 
asta, şi neîndurătoare —, iar paznicii noştri s-au ridicat 
imediat, gâfâind de nerăbdare. Terrance îşi lingea avid 
buzele. Spaima îmi strângea pieptul ca o gheară. 

— L-au găsit! 

— N-ai de unde şti asta, a spus Coco. Nu cumva să 
faci vreo prostie... 

Ţipătul lui Reid a răsunat în noapte. 

— Lou, a murmurat Ansei, cu ochii mari de groază, 
bâjbâind după mâna mea. Lou, Reid n-ar vrea să... 

Am izbit cu palma în pământ. 

Ţurţuri de gheaţă mi-au ţâşnit din degete peste 
mlaştină şi pământul s-a acoperit de promoroacă. l-am 
mânat mai departe, mai repede, mai repede, în timp ce 
lujeri de frig îmi învăluiau inima. Bătăile inimii au 
încetinit. Respirația îmi era îngreunată. Nu-mi păsa. Am 
înfipt degetele mai adânc în pământul moale şi am 
îndemnat gheaţa să înainteze atât de departe cât o 
ducea structura. Şi mai departe. Firicelul auriu din jurul 
corpului meu pulsa — îmi ataca mintea, trupul, chiar 
sufletul cu o răceală profundă şi nemărginită —, dar nu 
i-am dat drumul. 

Am auzit-o vag pe Coco care striga în spatele meu, l- 
am auzit pe Beau înjurând, dar nu reuşeam să disting 
sunete desluşite. Vederea îmi era împăienjenită, iar 


lupii din faţa mea au devenit trei umbre mârâitoare. 
Lumea a început să se învârtă. Pământul venea 
ameninţător spre mine. Dar m-am ţinut tare. Mai 
degrabă îngheţam marea întreagă — lumea întreagă — 
decât să renunţ. Pentru că Reid avea nevoie de ajutor. 
Reid avea nevoie... 

Pământ îngheţat. Avea nevoie de pământ îngheţat. I- 
ar fi... i-ar fi oferit... ceva. Un avantaj. l-ar fi oferit... un 
avantaj. Un avantaj împotriva... 

O amorţeală plăcută mi s-a strecurat în oase, 
înceţoşându-mi gândurile, răpindu-mi memoria. Nu-mi 
mai aminteam cum îl cheamă. Nu-mi mai aminteam 
numele meu. Am clipit o dată, de două ori, apoi s-a 
întunecat totul. 


UN JUNGHI DE DURERE mi-a străpuns pieptul şi m-am 
trezit cu o tresărire. 

— Drăcia dracului! a exclamat Coco şi m-a tras în 
picioare, după care am alunecat pe ceva şi ne-am 
prăvălit iar la pământ. 

Am căzut una peste alta. A tras o înjurătură zdravănă 
şi m-a dat jos de pe ea. Mă simţeam... straniu. 

— Ai mare noroc că n-ai muriți Nu ştiu cum ai reuşit. 
Trebuia să fii moartă acum, a spus, chinuindu-se să se 
ridice din nou. Ce-a fost în mintea ta? 

M-am frecat pe faţă şi m-am strâmbat puţin din 
cauza mirosului pătrunzător de magie. îmi ardea nările 
şi îmi înţepa ochii. Nu-l mai simţisem atât de intens de 
la întâmplarea din templu, de Modraniht. 

— Despre ce vorbeşti? 

— Despre gheaţă, Lou, a spus Coco, arătând în jur. 


Despre gheaţă. 

O chiciură groasă şi translucidă acoperea totul, de la 
firele de iarbă uscată, ferigile şi lichenii de pe sol, până 
la ramurile cele mai înalte ale chiparoşilor. Am rămas 
cu gura căscată. Cât vedeai cu ochii, Le Ventre nu mai 
era înverzit Nu mai era umed, apăsător şi viu. Nu. Acum 
era alb, tare şi scânteietor, chiar şi în beznă. Am făcut 
un pas, ca să verific gheaţa de sub picior. Nu s-a crăpat 
sub greutatea mea. Când am călcat din nou şi m-am 
uitat înapoi, nu lăsasem nicio urmă pe ea. 

Am zâmbit. 

Un mârâit venit din partea stângă m-a readus la 
realitate. Un lup tocmai se repezise la Beau şi Ansel, 
care a ridicat cuțitul, încercând să se apere. Coco le-a 
sărit imediat în ajutor, evitându-l pe Terrance care, în 
grabă, a trecut chiar pe lângă ea. Al treilea lup s-a 
năpustit la mine, cu botul căscat. 

Am zâmbit şi mai larg. Se vedea treaba că 
încălcasem regula. 

Cu un pufnet amuzat, am rotit din degete şi lupul a 
alunecat pe gheaţă. Structura s-a evaporat într-o 
pulbere aurie. M-am clătinat, dar am reuşit să mă ţin pe 
picioare, chiar dacă mi se învârtea capul. In momentul 
în care mi-am revenit, şi-a recăpătat şi lupul echilibrul. 
I-am tras un bobâmac în bot exact când a sărit iar la 
mine. A alunecat şi s-a prăbuşit pe jos ca un bolovan. 

Deşi aveam vederea încă înceţoşată, am râs şi am 
încleştat pumnul, dirijând gheaţa pe labele lui. 

A scos un chelălăit în timp ce aceasta îi înghiţea 
picioarele, pieptul şi îi urca neobosită spre gât. Priveam 
fascinată şi râsul îmi devenea tot mai rece. Glacial. 


Mai mult mai mult mai mult. 

Voiam să văd cum i se stinge lumina din ochi. 

— Fereşte-te, Lou! mi-a strigat Coco. 

Cu o plăcere absurdă, m-am răsucit şi am scuturau 
din încheietură — prinzând o structură cu uşurinţă — 
tocmai când Terrance se năpustea la gâtul meu. I s-au 
sfărâmat oasele de pe partea dreaptă a corpului şi lupul 
a căzut cu un urlet sfâşietor. Dar eu nu simţeam pic de 
durere. Am trecut peste el şi am întins braţele spre 
ultimul vârcolac rămas în picioare. Acesta s-a 
îndepărtat încet de Coco şi Ansei. 

— Lasă-mi prietenii în pace! i-am zis, urmărindu-l cu 
zâmbetul pe buze. 

Auriul pâlpâia în jurul meu, într-o miriadă de 
posibilităţi — mai multe ca niciodată. Atâta durere! 
Atâta suferinţă! Lupul îşi merita soarta. I-ar fi ucis. 

Semenii lui e posibil să-l fi ucis deja pe Reid, mi-a 
şoptit o voce. 

Mi-a dispărut zâmbetul. 

Ansei s-a pus în calea mea, cu o figură neliniştită. 

— Ce vrei să faci? 

— Ansei. 

Coco s-a strecurat între noi, l-a luat de mână şi l-a 
tras în spatele ei. 

— Nu te băga, i-a spus, uitându-se fix în ochii mei. 
Gata, Lou! Tu controlezi magia, nu ea pe tine. 

Văzând că nu răspund şi nu las mâinile jos, a venit 
mai aproape. 

— 'Topeşte gheaţa. Sacrificiul a fost prea mare. 

— Dar Reid are nevoie de gheaţă. Fără ea, moare. 

M-a prins de mâini cu blândeţe şi mi le-a tras în jos. 


— Sunt lucruri mai rele decât moartea, Lou. Repară 
ce-ai stricat. Intoarce-te la noi! Nu continua pe drumul 
ăsta. 

M-am uitat lung la ea. 

Vrăjitoarele dispuse să sacrifice totul sunt puternice, 
mi-a reamintit vocea. 

Și periculoase, a adăugat un colţişor al minţii mele. 
Și schimbate. 

— Tu nu eşti ca mama ta, a şoptit Coco. 

— Nu sunt ca mama, am repetat cu voce şovăitoare. 

Ansei şi Beau ne priveau cu ochi mari. 

Coco a legănat mulţumită din cap şi m-a mângâiat pe 
obraz. 

— Repară ce-ai stricat. 

De data asta, strămoaşele mele aşteptau fără să mai 
spună nimic. In ciuda părerii lui Coco, nu m-ar fi 
îndemnat să fac ceva ce nu-mi doream. Doar îmi 
amplificau dorinţele şi mă încurajau să le îndeplinesc. 
Dar dorința îţi tulbura minţile, era deopotrivă 
îmbătătoare şi mortală. 

Din colţişorul îndepărtat al minţii a răsunat vocea lui 
Reid. Nesăbuită. 

— Tu nu eşti aşa, Lou, a zis Coco, încercând să mă 
măgulească. Repară totul. 

Dacă nu aveam încredere în ea, poate că n-aş fi 
ascultat-o. Dar colţişorul acela al minţii părea convins 
de vorbele ei. M-am lăsat în genunchi şi am pus o palmă 
pe pământ. Mi-a apărut o singură structură, care a 
plutit uşor din pustiul rece al pieptului meu şi s-a dus 
spre gheaţă. M-am înfiorat. 

O săgeată cu vârf albastru mi-a zgâriat piciorul. 


— Nu! a strigat Coco şi s-a aruncat peste mine. Nu 
trageţi! 

Era prea târziu. 

„Doar ce ne-am întâlnit cu câţiva puţin mai 
devreme.” Ochii Pământiului aveau o sticlite flămândă 
când a spus asta. „Slugoii dracului! De câteva 
săptămâni tot patrulează prin pădure şi ne strică nouă 
socotelile.” 

Mi-a apărut chipul obosit al lui Reid. „Aseară, 
Vânătorii era în apropiere.” 

Evident, mai aproape decât ne imaginam. Am dat-o 
pe Coco la o parte şi m-am ridicat. Vibram din tot 
corpul. Am îndoit degetele. Era doar o chestiune de 
timp până când ne-ar fi găsit — şi ce bine se nimerise! 

In sfârşit, erau aici! 

Vânătorii. 

Cu arcurile şi balisardele întinse, Jean Luc a ieşit 
dintre copaci, în fruntea detaşamentului. Un licăr de 
mirare i-a luminat ochii când m-a văzut, dar hotărârea i- 
a luat repede locul. A ridicat o mână, fa- cându-le semn 
celorlalţi să se oprească, şi a venit încet către mine. 

— Măi să fie! Louise le Blanc în carne şi oase. Nici 
nu-ţi imaginezi cât mă bucur să te văd! 

Am zâmbit, cu ochii la balisarda lui. 

— Şi eu, Jean Luc. Ce ţi-a luat atât? 

— A trebuit să îngropăm cadavrele lăsate de voi. 

Ochii Iui palizi s-au uitat la gheaţa din jur, apoi mi-au 
examinat chipul şi părul. A scos un fluierat uşor. 

— Fațada a început să se crape din câte observ. In 
sfârşit, iese la iveală putregaiul din interior, a zis, după 
care a arătat spre lupul pe jumătate îngheţat. [ţi 


mulţumesc că ne-ai uşurat munca. Blaise e greu de 
găsit. Maiestatea Sa va fi încântat. 

Am făcut o plecăciunea adâncă, cu braţele întinse. 

— Suntem la ordinele sale. 

In clipa aceea, Jean Luc l-a observat pe Beau. 

— înălţimea Voastră. Ar fi trebuit să mă aştept să vă 
găsesc aici. Tatăl domniei voastre se dă de ceasul morţii 
de câteva săptămâni. 

Deşi părea încă tulburat, Beau s-a ridicat în picioare 
şi l-a privit de sus. 

— Asta pentru că i-ai spus tu despre amestecul meu 
în cele petrecute de Modraniht. 

Jean Luc a rânjit dispreţuitor. 

—  Nesăbuinţele domniei voastre nu vor scăpa 
nepedepsite. Mi-e scârbă că, într-o zi, vă voi numi rege. 

— Stai liniştit. N-o să fii în viaţă ca să asişti la 
încoronarea mea. Mai ales dacă îmi mai ameninţi 
prietenii mult. 

— Prieteni, a zis Jean Luc, apropiindu-se, cu degetele 
încleştate pe mânerul din argint cu safire. 

Am zâmbit. Ii promisesem lui Reid că îi fac rost de 
altă bali- sardă. Ce minunat că avea să fie tocmai 
balisarda lui Jean Luc! 

— Ascultaţi-mă bine ce spun, înălţimea Voastră. De 
data asta, nu mai scăpaţi. Vrăjitoarele astea, a zis, 
arătând din cap spre mine şi Coco, şi complicii lor vor 
arde pe rug. Prietenii domniei voastre vor arde pe rug. 
Cu mâna mea o să le aprind când ne întoarcem la 
Cesarine. Unul pentru Cosette Monvoisin. Unul pentru 
Louise le Blanc. Unul pentru Ansei Diggory. Şi unul 
pentru Reid Diggory, a adăugat, dezvelindu-şi dinţii. 

Se înşela, fireşte. Amarnic se înşela. 

— Un mod potrivit de-a ne cinsti înaintaşii, nu-i aşa? 

— Celie o să te urască dacă-l omori pe Reid, a zis 
Beau. 

— Ia zi, Jean Luc, ai apucat să i-o tragi? am întrebat, 
răsu- cindu-mi o şuviţă de păr pe deget. 

S-a lăsat liniştea preţ de o secundă, apoi... 

— Eu nu..., s-a bâlbâit el, cu o privire şocată. Ce... 

— Deci răspunsul e afirmativ, am spus, apropiindu- 
mă de el, atât cât să nu mă atingă cu sabia. In caz că te 
întrebai, Reid nu i-a tras-o. Biata fată! A iubit-o mult, 
dar n-a vrut, probabil, să-şi încalce jurămintele. Sau 
aştepta să se însoare, am adăugat, cu un rânjet larg. 

Jean Luc şi-a fluturat balisarda. 

— 'Ţine-ţi gura... 

l-am ieşit în întâmpinare cu o sabie de gheaţă. 
îngrijoraţi, tovarăşii Iui au făcut câţiva paşi spre noi, iar 
Coco, Ansei şi Beau au scos cuţitele. 

— Nu cred că o să-i facă plăcere când o să afle că 
prietenul lui cel mai bun era îndrăgostit în secret de 
iubita lui. Urât din partea ta, Jean Luc! Ai aşteptat 
măcar să-şi găsească ceva mai bun înainte să-ţi plantezi 
sămânţa? 

— Nu rosti numele lui Celie! a mârâit el printre 
săbiile noastre încrucişate. 

Nu m-am lăsat descurajată. 

— N-am cum să nu observ că îţi merge mult mai bine 
de când ai scăpat de Reid. Râvneai la viaţa lui, n-am 
dreptate? Acum poţi, în sfârşit, s-o trăieşti tu. Un grad 
de mâna a doua, putere de mâna a doua, am spus, cu un 
zâmbet mieros, şi mi-am frecat încet sabia de a lui, 
atingându-i mâna cu gheaţa. Iubită de mâna a doua. 

S-a desprins de mine cu un mârâit. îi pulsa o venă la 


tâmplă. 
— Unde e Reid? 

— Nici nu vreau să mă gândesc cât o fi de 
dezamăgită. Deşi o fată de mâna a doua merită un băiat 
de mâna a doua... 

S-a năpustit iar spre mine. M-am ferit cu uşurinţă. 

— Ucigaşul ăla nu merita să respire acelaşi aer cu 
ea. Era să moară când a auzit de fapta lui. De câteva 
săptămâni s-a izolat de lume, din cauză că a făcut 
greşeala să se ataşeze de el. Dacă nu eram eu, o 
distrugea. Aşa cum l-ai distrus tu pe el. Zi-mi unde e! 

— Nu-i aici, am ciripit, cu acelaşi zâmbet mieros, în 
timp ce ne dădeam târcoale. 

Sub paşii mei, gheaţa a devenit mai groasă, iar 
frunzişul a început să trosnească desluşit. 

— Eşti un hoţ, Jean Luc — unul foarte bun, trebuie să 
recunosc —, dar eu sunt mai bună. Ai ceva ce-mi 
trebuie. 

— Spune-mi unde-l găsesc, vrăjitoareo, altminteri... 

— Altminteri, ce? Dacă e să ne luăm după viaţa ta de 
până acum, în curând o să mă implori să te distrug şi pe 
tine. 

Cu un mârâit, le-a dat semnalul soldaţilor lui, dar am 
ridicat mâna înainte ca ei să ajungă la noi. Aşchii de 
gheaţă s-au înălţat în spatele lui, în jurul lui, până când 
s-a trezit încercuit de ţurţuri tăioşi. Prizonier, s-a 


apucat să dea ordine — căutând disperat o cale de 
scăpare —, în vreme ce Vânătorii izbeau gheaţa din 
toate puterile. 

— Spargeţi-o! 


— Căpitane... 


— Scoateţi-l de-acolo] 

Unul dintre ţurţuri s-a spart, împrăştiind o ploaie de 
gheaţă peste capetele noastre. Am profitat de neatenţia 
lui Jean Luc, m-am repezit şi l-am tăiat pe mâna în care 
ţinea balisarda. A scos un țipăt, dar nu i-a dat drumul. 
Cu cealaltă mână, m-a apucat de încheietură şi a 
răsucit-o, iar asta... asta era inacceptabil. 


L-am scuipat în ochi. 

S-a tras înapoi şi a slăbit strânsoarea. Mi-am înfipt 
unghiile în rana lui şi i-am sfâşiat pielea. A urlat de 
durere. 

— Javră nenorocită... 

— Vai de mine! 

I-am luat balisarda şi am învârtit-o în mână, cu sabia 
de gheaţă la gâtul lui. Apoi am pufnit în râs. Am râs şi 
am râs până ce Coco, Ansei şi Beau au început să se 
lupte cu gheaţa, alături de Vânători. „Lou Lou Lou”, 
reverberau strigătele lor disperate în jurul meu. Prin 
mine. Luna se reflecta în ochii căscaţi ai lui Jean Luc. A 
dat înapoi încet. 

— Cred că ai pierdut ceva, căpitane. 

Am azvârlit sabia de gheaţă în ţurţurele de lângă 
capul lui şi am ridicat mâna liberă. 

— O să mă distrez de minune! 


ADĂPOST 


Reid 


— CUM... ÎL CHEMA? 
Blaise şi-a arătat dinţii şi în ochi i-am văzut primul 
licăr de emoție. Sângele i se prelingea pe mână. 

— Pe fiul meu. Ştii măcar cum îl chema? 

Am scos din teacă şi al doilea cuţit, covârşit de 
ruşine. Deşi nu dădea semne că vrea să atace, nu voiam 
să fiu luat pe nepregătite. 

— Nu. 

— Adrien, a spus, aproape şoptit, solemn. II chema 
Adrien. Era băiatul meu cel mai mare. [in minte şi 
acum clipa în care l-am luat prima oară în braţe, a 
continuat, apoi a făcut o scurtă pauză. Ai copii, căpitane 
Diggory? 

Din ce în ce mai stânjenit, am clătinat din cap. Am 
strâns cuţitele mai tare în palme. 

— M-am gândit eu. 

A făcut un pas spre mine. Eu am făcut un pas înapoi. 

— Majoritatea vârcolacilor se împerechează ca să 
procreeze. Ne adorăm puii. Ei sunt totul pentru noi. 

A urmat o nouă pauză, mai lungă de data asta. 

— Eu şi partenerul meu ne doream acelaşi lucru, dar 
nu puteam procrea. El se trăgea dintr-o haită de dincolo 


de mare. 
A mai înaintat un pas. Aproape ne atingeam. 

— După ce tovarăşii tăi i-au ucis pe părinţii biologici 
ai lui Adrien, l-am adoptat noi. Când ne-ai omorât fiul, 
partenerul meu şi-a pus capăt zilelor. 

Ochii lui — atât de blânzi şi pierduţi în amintiri acum 
o secundă — şi-au înăsprit privirea. 

— N-a apucat să-i cunoască pe Liana şi Terrance. I- 
ar fi iubit enorm. Meritau să-i simtă iubirea. 

Remuşcările mă sufocau. Am deschis gura să spun 
ceva—orice —, dar am închis-o rapid, abia abţinându- 
mă să vomit. Niciun cuvânt nu avea cum să şteargă 
fapta mea. Nu avea cum să aducă înapoi ce îi răpisem. 

— Aşa că, vezi tu, a reluat Blaise, cu vocea gâtuită de 
emotie, îmi eşti dator cu sânge. 

Nu puteam încă vorbi. Dar, când a început să se 
transforme din nou, am intrat în panică. 

— Nu vreau să mă lupt cu tine. 

— Nici eu, a mârâit, scuturându-se din toate 
încheieturile. Dar de luptat, tot ne vom lupta. 

Tocmai se lăsase în patru labe, când temperatura a 
scăzut, iar pământul de sub picioarele noastre s-a 
acoperit de gheaţă — de gheață. Am privit-o năucit cum 
înghite cărarea din faţă, devorează fiecare copac şi 
nimiceşte fiecare frunză. Fiecare ac. In clipa în care a 
ajuns în vârful celor mai înalte ramuri, a explodat într- 
un nor alb şi ne-a împroşcat cu zăpadă care mirosea a 
magie. A Jurie. Blaise a scos un chelălăit mirat şi şi-a 
pierdut echilibrul. 

Groaza mi-a strâns inima ca o gheară. 

Ce făcuse Lou? 


— E puternică, nu? 

Corpul lui Blaise continua să trosnească şi să 
contorsioneze, iar ochii îi scânteiau în beznă. Dinţii îi 
străluceau. 

— Aşchia nu sare departe de trunchi. 

Chiar atunci, peste copaci, s-a înălţat un urlet 
sfâşietor. Mai subţire decât celelalte. Suferind. Blaise a 
ridicat capul şi a scos un scheunat neliniştit. 

— Terrance, a bolborosit, aproape ininteligibil din 
cauza botului. 

A rupt-o la fugă înainte de a-şi încheia 
transformarea. 

Lou. 

Cu cuţitele în mâini, m-am luat după el, patinând şi 
alunecând pe oglinda de gheaţă. Nu conta. Mi-am 
continuat drumul. La fel şi Blaise. Intr-un sfârşit, când 
am ajuns la copacii de la marginea teritoriului 
vârcolacilor, m-am oprit, şocat de priveliştea din faţa 
mea. 

Câţiva Vânători atârnau în aer şi se roteau agale — 
cu gâturile încordate şi muşchii scuturaţi de convulsii — 
în vreme ce vârcolacii se chinuiau să scape din gheaţa 
care le imobiliza labele. Picioarele. Vânătorii şi 
vârcolacii teferi se ciopârţeau cu săbii şi colţi. Când 
mulţimea de trupuri s-a dat la o parte — scoțând la 
iveală o siluetă subţire, cu părul alb, în mijlocul unei 
cuşti sfărâmate de gheaţă — mi-a stat inima-n loc. 

Lou. 

Cu privirea goală şi un zâmbet de gheaţă, îşi unduia 
degetele ca un pianist. Coco ţipa lângă ea şi o trăgea 
zadarnic de braţ, în timp ce Beau şi Ansei încercau din 


răsputeri să le apere. Lacrimi mari se prelingeau pe 
obrajii lui Ansel. Blaise a scos un mârâit şi s-a năpustit 
spre ei. M-am aruncat asupra lui din spate, l-am cuprins 
de piept şi ne-am rostogolit la pământ. 

— Lou! 

Mi-a auzit strigătul şi s-a oprit. S-a întors. Mi-a 
îngheţat sângele în vene când i-am văzut zâmbetul. 

— Opreşte-te, Lou! 

— Ştiu că ţi-am pierdut balisarda, Reid, a spus, cu o 
voce dezgustător de mieroasă, dar ţi-am făcut rost de 
alta. 

A ridicat deasupra capului o balisarda plină de 
sânge. 

Jean Luc — mi-a luat câteva secunde să-l recunosc — 
Jean Luc s-a repezit spre ea. 

— Ai grijă! am strigat. 

Lou s-a răsucit grațios şi l-a ridicat în aer cu o simplă 
mişcare a mâinii. Jean Luc a căzut ca un bolovan pe un 
colţ de gheaţă, cât pe ce să se împlânte în el. Am înţeles 
brusc şi dureros ce s-a întâmplat. 

Lou îi luase balisarda. 

Zărindu-şi tatăl, Terrance a scos un scâncet şi a 
încercat să se târască spre noi. Jumătate din corpul lui 
părea... inert. Articulațiile, nefireşti. Strâmbe. Blaise se 
zvârcolea în braţele mele şi încerca să mă muşte de 
rana de pe braţ. I-am dat drumul. S-a dus săgeată la 
Terrance, l-a apucat cu colții de ceafa şi l-a tras la 
adăpost. 

Am ocolit un Vânător şi am alergat spre Lou. Când 
am luat-o în braţe, a pufnit în râs. Iar privirea din ochii 
ei... Am strâns-o mai tare la piept. 


— Ce se întâmplă aici? 

— Trebuie să topească gheaţa! a strigat Coco. 

Se bătea cu Jean Luc, care ataca feroce, în ciuda 
numeroaselor răni — sau, poate, din cauza lor. în câteva 
secunde, mi-am dat seama că nu voia doar s-o rănească 
pe Coco. Voia s-o ucidă. 

— Nu mă ascultă... 

S-a ferit din faţa bucății de gheaţă pe care Jean Luc o 
agita cu brutalitate, dar tot a crestat-o pe piept. 
Cuvintele ei s-au terminat cu un geamăt. 

Uluit, dar şi îngrozit — neştiind pe cine să ajut mai 
întâi —, i-am luat faţa lui Lou în palme. 

— Hei, a şoptit, lipindu-se de mine, deşi ochii îi erau 
în continuare înfiorător de goi. Te-a salvat gheaţa? 

— Da, am minţit-o fără să clipesc, dar acum trebuie 
s-o topeşti. Faci asta de dragul meu? Topeşti gheaţa? 

A lăsat capul într-o parte. Se citea nedumerirea în 
ochii ei lipsiţi de viaţă. Aşteptam cu sufletul la gură. 

— Bineînţeles, a spus, clipind. Fac orice pentru 
oamenii pe care-i iubesc. Ştii asta prea bine, Reid. 

Cuvintele ei, atât de simplu rostite, mi-au dat fiori pe 
şira spinării. Într-adevăr, ştiam asta. Ştiam că e dispusă 
să moară îngheţată, ca să-mi readucă suflarea în 
plămâni, să-şi distrugă memoria, ca să-mi încălzească 
trupul. 

Ştiam că ar fi în stare să-şi sacrifice căldura — 
omenia — ca să mă apere de vârcolaci. 

— Topeşte gheaţa, Lou, am spus. Topeşte-o repede! 

A legănat din cap şi s-a lăsat în genunchi. Când a pus 
palmele pe pământ, m-am aşezat în spatele ei, să o 
apăr. l-am tras un pumn unui Vânător care se apropiase 


cam mult. Mă rugam ca structura să fie reversibilă. Să 
nu fie prea târziu. 

Lumea părea să fi încremenit în momentul în care 
Lou a închis ochii şi căldura a ţâşnit din ea ca un torent. 
Solul a devenit mâlos sub degetele ei. Vânătorii 
suspendaţi au revenit pe pământ, iar vârcolacii au 
început să-şi lingă labele eliberate din gheaţă. M-am 
rugat. Şi m-am rugat, şi m-am rugat. 

Adu-o înapoi! Te implor! 

Căută-ne. 

Când s-a ridicat şi a clătinat din cap, aproape că am 
strivit-o în braţe. 

— Lou. 

— Ce... 

S-a lăsat pe spate şi s-a uitat buimăcită la dezastrul 
din jur. Vânătorii şi vârcolacii o priveau precauti, 
neştiind ce să facă în lipsa unor ordine. Niciunii nu 
păreau dornici să se apropie de ea. Nici măcar cei 
înarmaţi cu balisarde. A lui Jean Luc atârna pe lângă 
corpul lui Lou. 

— Ce s-a întâmplat? 

— Ne-ai salvat, a declarat categoric Coco. 

Deşi se clătina pe picioare — era pământie la faţă şi 
mânjită de sânge pe cămaşă —, tot arăta mai bine decât 
Jean Luc, care gâfâia la picioarele ei. Când a încercat să 
se ridice, Coco i-a tras un picior în faţă. 

— Şi n-o să mai faci asta niciodată! Absolut niciodată! 
Auzi ce spun? Nu-mi pasă dacă Reid e... legat fedeleş... 
pe rug... 

S-a oprit, s-a strâmbat de durere şi a dus palmele la 
rană. 


Lou i-a sărit în ajutor în ultima clipă şi Coco s-a 
prăbuşit în braţele ei. 

— Sunt bine, a spus Coco, cu vocea slăbită. O să mă 
vindec. Nu folosi magia. 

— Scorpii nenorocite... 

Ţinându-se de nas, Jean Luc se ţâra spre ele. I se 
scurgea sângele printre degete. 

— Bucăţi vă fac pe amândouă. Dă-mi-o înapoi! Dă-mi 
înapoi balisarda! 

— Ajunge! a tunat vocea lui Blaise înainte ca el să 
apară în faţa noastră. 

Vârcolacii au început să se frământe. îl ducea în 
braţe pe Terrance. Băiatul avea fruntea îmbrobonită de 
sudoare şi respira greu. Chinuit Se preschimbase la loc. 
In forma aceasta, se vedea limpede că avea toată partea 
dreaptă zdrobită. Un lup cafeniu de lângă Ansei a scos 
un chelălăit ascuţit. A apărut în fugă şi Liana, căci 
trosnetul de oase nu prevestea nimic bun. Am întors 
capul, ca să nu-i văd pielea dezgolită, dar nu-i puteam 
ignora plânsetele. 

— Terrance! Nu, nu, nu! Te implor, Mamă Lună! 
Terrana! 

Ochii galbeni ai lui Blaise se uitau când la Vânători, 

când la Lou. — Cine e vinovatul? 

— Vrăjitoria, a zis Jean Luc, scuipând sânge. 

Toţi ochii s-au întors spre Lou, care s-a albit la faţă. 

— Pot să-l vindec, a spus Coco, ridicând capul de pe 
umărul lui Lou. 

Avea ochii sticloşi. Suferinzi. 

— Adu-l aici. 

— Nu, am zis, postându-mă în faţa lor, iar Blaise a 


mârâit Pace, Blaise. Pot... pot să-ţi vindec fiul. 

Am vârât mâna în buzunar şi am scos sticluţa cu 
sânge şi miere. 

Un zâmbet firav a apărut pe buzele lui Coco. A 
legănat aprobator din cap. 

— Are leziuni interne. Trebuie s-o bea. 

Blaise n-a schiţat niciun gest să mă oprească în 
momentul în care m-am apropiat. Nu m-a prins de mână 
când am dus sticluţa la buzele lui Terrance. 

— Bea, am spus, tumându-i băiatului lichidul pe gât. 

A încercat să se zbată, dar Blaise îl ţinea bine. După 
ce-a înghiţit şi ultima picătura, am aşteptat toţi cu 
sufletul la gură. Până şi Jean Luc. Se uita cu o privire 
deopotrivă fascinată şi scârbită cum respiraţia băiatului 
începe să se înfiripe. Cum îi revine culoarea în obraji. 
Una câte una, coastele s-au sudat la loc. Deşi gemea de 
durere, Blaise îi mângâia părul, şoptindu-i vorbe de 
îmbărbătare. 

Curgeau lacrimile şuvoi pe obrajii bătrânului. 

— Pere? a spus Terrance, şi hohotele lui Blaise s-au 
întețit. 

— Sunt aici, fiule. 

— Vrăjitoarea, ea..., a murmurat băiatul, suspinând. 

— Vrăjitoarea nu va păţi nimic, am spus eu şi m-am 
uitat în ochii lui Blaise. 

După o clipă de tensiune, a legănat din cap în semn 
de încuviinţare. 

— Mi-ai salvat fiul, Reid Diggory. Iţi sunt îndatorat. 

— Nu, eu îţi sunt îndatorat, am zis, uitându-mă iar la 
Terrance cu inima strânsă. Ştiu că nu e nicio consolare, 
dar îmi pare rău. Sincer. Mi-aş dori... 

Am înghiţit în sec şi am întors capul. Lou m-a prins 


de mână. 

— Mi-aş dori să-l pot aduce pe Adrien înapoi. 

— Dumnezeule mare! a exclamat Jean Luc, 
dezgustat, şi le-a făcut semn Vânătorilor de unde stătea 
pe pământ. Mi-ajunge cât am auzit! Arestaţi-i pe toţi, 
chiar şi pe Fiară! N-au decât să se împrietenească în 
Turn, cât îşi aşteaptă execuţia. 

Apoi s-a întors spre Lou, cu o privire încărcată de 
ură. 

— Pe asta omorâţi-o pe loc! 

Blaise a strâmbat din buze. A venit lângă mine, iar 
lupii i s-au alăturat. Scoteau mârâituri guturale. Şi-au 
zbârlit blănile. Eu şi Ansei am scos cuţitele, iar Lou, 
deşi încă palidă, a ridicat mâna liberă. Cu cealaltă o 
ţinea pe Coco. 

— Nu prea cred, a zis Blaise. 

Beau s-a postat repede în faţa noastră. 

— Eu sunt de partea lor, a zis, şi, cum tata nu e aici 
ca să vă comande, o să vorbesc eu în numele lui. Ceea 
ce înseamnă că... te depăşesc în grad. 

A rânjit şi le-a făcut semn din cap Vânătorilor. 

— Pe loc repaus, soldaţi! 

Jean Luc l-a săgetat cu privirea, tremurând de mânie. 

— Nu răspund la ordinele tale! 

— Fără balisardă, nici eu nu răspund la ale tale. 

Vânătorii se codeau. 

— Avem o propunere, a spus Lou. 

M-am crispat, căci, din nou, nu ştiam ce-o să urmeze. 
Doar ce înlăturaserăm pericolul cel mai mare. Un 
singur cuvânt al lui Lou putea înrăutăţi din nou 
lucrurile. 

Auzindu-i vocea, Blaise şi-a arătat dinţii. Unul dintre 
vârcolaci a început să mârâie. Lou i-a ignorat pe 
amândoi, concentrându-se doar pe Jean Luc. 


— Cumva se termină cu tine arzând pe rug? a zis el, 
cu un râset amar. 

— Se termină cu Morgane pe rug. 

De mirare, i-a dispărut încruntarea de pe faţă. 

— Poftim?! 

— Ştim unde s-o găsim. 

— De ce te-aş crede? a întrebat el, cu ochii mijiţi. 

— N-am motive să te mint, a răspuns Lou, făcând 
semn de jur-împrejur, cu balisarda lui. Nu e ca şi cum 
mă poţi aresta în acest moment Sunteţi depăşiţi 
numeric.  Vulnerabili. Dar, dacă vă întoarceţi la 
Cesarine împreună cu noi, ai şansa să termini ce-ai 
început de Modraniht. Gândeşte-te puţin. Morgane e 
încă rănită. Dacă moare, regele Auguste nu mai are de 
ce se teme, iar tu vei fi eroul regatului. 

— Morgane e în Cesarine? a întrebat Jean Luc tăios. 

— Da, a răspuns Lou şi mi-a aruncat o ocheadă. 
Credem că pune la cale un atac la înmormântarea 
arhiepiscopului. 

S-a lăsat o tăcere apăsătoare. 

— Ce te face să crezi asta? a întrebat, într-un final, 
Blaise, pe un ton glacial. 

— Am primit un bileţel, a spus ea şi s-a aplecat să-l 
scoată din cizmă. E scrisul mamei şi vorbeşte de un 
sicriu şi tânguiri. 

Blaise o privea cu neîncredere. 

— Dacă mama ta a adus biletul, de ce nu te-a răpit 
atunci? 

— Se joacă cu noi. Ne momeşte. Aşa-i place ei să se 
distreze. Tocmai de-asta credem că o să atace la 
înmormântarea arhiepiscopului — ca să aibă un impact 
cât mai mare. Ca să pună sare pe rana regatului. La 


Voisin şi Vrăjitoarele Roşii au acceptat deja să lupte 
alături de noi. Cu ajutorul tuturor celor aici de faţă, 
putem, în sfârşit, s-o învingem. 

— Avem nevoie de ajutorul tâxi,Jrere, am spus, după 
care am stat câteva clipe pe gânduri înainte de a-i 
întinde mâna. Tu eşti căpitanul Vânătorilor acum. Cu 
ajutorul tău, am putea să-l atragem pe regele Auguste 
de partea noastră. 

M-a lovit peste mână şi şi-a arătat dinţii. 

— Nu eşti fratele meu! Fratele meu a murit odată cu 
părintele meu. Fratele meu n-ar proteja o vrăjitoare şi 
s-o condamne pe alta. Le-ar ucide pe amândouă. Eşti 
nebun dacă-ţi închipui că regele se va alătura vreodată 
cauzei voastre. 

— Sunt acelaşi om dintotdeauna, Jean. Sunt tot eu. 
Ajută-ne! Putem redeveni ce-am fost altădată. Ne putem 
cinsti părintele împreună. 

S-a uitat lung la mine preţ de o secundă. 

După care mi-a tras un pumn în nas. 

Am făcut câţiva paşi înapoi, clătinându-mă pe 
picioare, cu lacrimi la ochi şi sânge la nas. Lou a mârâit 
şi a dat să se repeadă la el, dar o ţinea Coco pe loc. 
Ansei şi Beau au venit lângă mine. Primul a încercat să- 
1 imobilizeze pe Jean, care tocmai se pregătea de un 
nou atac, iar al doilea s-a aplecat să-mi examineze 
nasul. 

— Nu-i fracturat, a mormăit. 

— Eu îmi voi onora părintele, a zis Jean Luc, 
zbătându-se să scape din strânsoarea lui Ansei, care-l 
ţinea cu o forţă neaşteptată, când o să te leg pe rug ca 
un uneltitor ce eşti. Dumnezeu mi-e martor că o să arzi 


pentru faptele tale. Cu mâna mea o să aprind focul sub 
tine. 

Mi se prelingea sângele pe gură şi bărbie. 

— Jean... 

Intr-un final, a reuşit să-l îmbrâncească pe Ansei. 

— Cât de dezamăgit ar fi tata să vadă până unde ai 
decăzut, Reid! Tu, copilul lui de aur. 

— încetează odată cu asta, Jean Luc! a răbufnit Lou. 
N-ai cum să câştigi dragostea unui mort. Chiar şi atunci 
când trăia, arhiepiscopul şi-a dat seama că eşti un 
şobolan smiorcăit şi... 

De data asta, şi-a pierdut cumpătul de tot şi s-a 
năpustit la ea, dar Blaise i s-a pus în cale, cu o figură de 
piatră. Liana, Terrance 

şi alţi câţiva l-au înconjurat pe la spate. Unii şi-au 
dezvelit dinţii ascuţiţi şi strălucitori. Alţii şi-au făcut 
ochii galbeni. 

— Le-am oferit adăpost lui Reid Diggory şi tovarăşilor 
lui, a spus Blaise, pe un ton calm. Plecaţi paşnic sau nu 
mai plecaţi deloc. 

Cu ochii mari, Lou clătina vehement din cap. 

— Nu-i lăsa, Blaise! Nu-i lăsa să plece... 

Jean Luc a întins mâna spre ea, vrând s-o lovească. 

— Dă-mi balisarda înapoi! 

Lupii din jurul nostru mârâiau agitaţi. Nerăbdători. 

— Căpitane, a spus un Vânător pe care nu-l 
cunoşteam, punând o mână pe cotul lui Jean Luc. Poate- 
ar fi mai bine să plecăm. 

— Nu plec fără... 

— Ba da! a zis Blaise, ridicând o mână spre lupii săi. 

Aceştia au venit mai aproape. Prea aproape. Suficient 


de aproape cât să muşte. Să ucidă. Mârâiturile lor s-au 
transformat în cor. 

— O să plecaţi. 

Vânătorii nu aveau nevoie de altă invitaţie. Cu ochii 
în patru, l-au luat pe sus pe Jean Luc, înainte să-i 
condamne pe toţi la moarte. Chiar dacă urla ca din gură 
de şarpe, l-au tras după ei. Şi l-au tot tras. Urletele lui 
au continuat să reverbereze printre copaci chiar şi după 
ce s-au făcut nevăzuţi. 

— Ce-ai făcut? s-a răstit Lou, întorcându-se cu faţa la 
Blaise. 

— V-am salvat viaţa. 

— Nu, a zis Lou, uitându-se îngrozită la el. I-ai lăsat 
să plece. Le-ai dat drumul după ce le-am divulgat planul 
nostru. Acum ştiu că mergem la Cesarine. Ştiu că vrem 
să cerem audienţă regelui. Dacă-1 avertizează Jean Luc, 
o să ne aresteze imediat ce intrăm în castel. 

Cu o grimasă de durere, Coco şi-a aşezat braţul mai 
bine pe umărul lui Lou. 

— Are dreptate. Auguste n-o să accepte să discute cu 
noi. Şi nici nu-l mai putem lua prin surprindere. 

— Poate, a zis Lou, studiind haita cu atenţie, dacă 
venim în număr mare, îl silim să discute cu noi. 

Blaise a clătinat din cap. 

— Asta e lupta voastră, nu a noastră. Reid Diggory 
mi-a salvat al doilea fiu, după ce i-a luat viaţa primului. 
Şi-a plătit datoria. Semenii mei nu îl vor mai vâna, iar 
voi ne veţi lăsa căminul în pace. Nu sunt dator să mă 
aliez cu el. Nu-i sunt dator cu nimic. 

— Asta-i o tâmpenie, a spus Lou, agitând un deget în 
aer, şi o ştii prea bine. 


Blaise a mijit ochii. 

— După tot ce-ai făcut, ai noroc că nu cer sângele 
tău, Louise le Blanc. 

— Are dreptate. 

Am luat-o de mână şi i-am strâns-o uşor când a 
deschis gura să obiecteze. 

— Trebuie să plecăm imediat, dacă vrem să ajungem 
la Cesa- rine înaintea lui Jean Luc. 

— Poftim? Dar... 

— O clipă, a intervenit Liana, spre surprinderea mea. 

Se citea hotărârea pe chipul ei. 

— Poate că nu-i datorăm nimic, pere, dar i-a salvat 
viaţa fratelui meu. Eu îi datorez totul. 

— Şi eu, a spus Terrance, venind alături de ea. 

Deşi tânăr, atitudinea lui dârză era oglinda tatălui 
său. A arătat spre mine, ferindu-se să mă privească. 

— Mergem noi cu tine. 

— Nu, s-a împotrivit Blaise, clătinând scurt din cap, 
şi glasul i-a devenit aproape o şoaptă. Copii, v-am spus 
deja că ne-am plătit datoria... 

Liana i-a strâns mâinile între palme. 

— Datoria ta nu e şi a noastră. Adrien a fost fiul tău, 
pere, dar noi nu l-am cunoscut. Pentru mine şi Terrance 
e un străin. Trebuie 

să ne onorăm datoria, mai ales acum, sub privirile 
mamei noastre, a spus ea, ridicând ochii la luna plină. 
Ai fi în stare să ne ceri să ne nesocotim obligaţia? Ai fi 
în stare să te lepezi de viaţa lui Terrance la atât de 
scurt timp după ce ea l-a adus înapoi printre noi? 

Blaise s-a uitat la ei preţ de câteva secunde. în cele 
din urmă, i-a căzut masca de pe faţă şi, odată cu ea, i-a 


slăbit hotărârea. l-a sărutat pe frunte, cu lacrimi în 
ochi. 

— Nu există suflete mai curate decât ale voastre. 
Bineînţeles că trebuie să mergeţi... iar eu o să merg cu 
voi. Chiar dacă datoria mea faţă de acest om s-a 
încheiat, datoria de tată e departe de a fi luat sfârşit, a 
spus, apoi s-a întors spre mine. Haita mea rămâne aici. 
Nu vei mai călca niciodată pe pământul nostru. 

Am legănat scurt din cap. 

— De acord. 

Şi, astfel, am pornit în goană spre Cesarine. 


O PROMISIUNE 


Reid 


PÂNĂ A DOUA ZI DIMINEAŢA, BLAISE, LIANA ŞI TER- 
rance ne-o luaseră mult înainte, cu promisiunea că se 
vor întoarce cu veşti din oraş. Când ne-am reîntâlnit — 
la nici doi kilometri de Cesarine, ascunşi în pădurea de 
lângă Les Dents —, ne-au confirmat ce-a mai neagră 
temere: Vânătorii ridicaseră o blocadă la intrarea în 
oraş. Verificau fiecare căruţă, fiecare teleagă, fără să-şi 
ascundă intenţiile. 

— Pe voi vă caută, a zis Liana, ieşit din spatele 
ienupărului, îmbrăcată cu haine curate. 

S-a dus lângă fratele şi tatăl ei, cu o figură 
îngândurată. 

— I-am recunoscut pe câţiva, dar nu l-am văzut pe 
Jean Luc. Nu-i aici. 

— Presupun că s-a dus direct la tata. 

Beau şi-a aranjat gluga pe cap, uitându-se la 
aglomeraţia de pe drum. Deşi nu se citea nicio emoție 
pe chipul lui, îi tremurau mâinile. 

— De-asta au blocat intrarea. 

înfuriată, Lou s-a apucat să dea cu picioarele în 
ramurile ienupărului. A tras o înjurătură zdravănă când 
i-a intrat zăpadă în cizme. 


— Căcatul dracului, bineînţeles că nu-i aici! Nu vrea 
să vadă lumea că se pişă pe el când dă cu ochii de mine. 
O reacţie potrivită, ţinând seama de ce-l aşteaptă. 

în ciuda cuvintelor ei arogante, mulţimea de oameni 
îmi dădea o stare de nelinişte. Era tot mai aglomerat pe 
măsură ce ne apropiam de Cesarine, căci Les Dents era 
singurul drum care ducea acolo. O parte din mine se 
bucura că veneau atât de multi să aducă omagiu 
arhiepiscopului. Cealaltă parte era confuză. Aici — unde 
toate chipurile şi vocile îmi aduceau aminte de cele 
întâmplate — nu reuşeam să-mi limpezesc mintea. 
Porţile fortăreței mele începeau să se zgâlţâie. Zidurile 
se clătinau. Dar nu era momentul să mă gândesc la 
asta. Trebuia să fiu atent doar la Lou. 

— Eşti bine? mă întrebase mai devreme, după ce ne 
ascunsese- răm printre copaci. 

Mă uitasem la faţa ei. Părea să fi anihilat structura 
aceea dezastruoasă, dar aparențele puteau fi 
înşelătoare. Amintirile erau veşnice. N-aveam să uit 
niciodată imaginea ei aprigă din mlaştina aceea 
îngheţată, degetele contorsionate şi figura rece şi 
tăioasă precum gheaţa sub picioarele ei. Nici ea nu 
avea cum să uite. 

— Tu eşti? o întrebasem şi eu, în şoaptă. 

Nu îmi răspunsese. 

Acum se şuşotea cu matagoţii ei. Peste noapte, mai 
apăruse unul. Un şobolan negru. Stătea cocoţat pe 
umărul ei, cu ochii ca două mărgele strălucitoare. 
Nimeni nu pomenea de el. Nimeni nu îndrăznea să se 
uite la el — ca şi când era mai puţin real dacă ne 


făceam că nu-l vedem. Cu toate acestea, umerii căzuţi 
ai lui Coco spuneau ce nu spunea gura ei, la fel şi 
expresia sumbră din ochii lui Ansei. Până şi Beau mi-a 
aruncat o privire îngrijorată. 

Lupii se ţineau la distanţă de ei. Blaise a mârâit în 
momentul în care Absalon a venit prea aproape. 

— Ce s-a întâmplat? am întrebat şi am tras-o pe Lou 
deoparte. 

Matagoţii se ţineau scai după ea. Dacă-i aruncam 
şobolanul de pe umăr — dacă-i apucam de gât pe motan 
şi pe vulpe —, oare ar fi lăsat-o în pace? S-ar fi ţinut 
după mine? 

— îi trimit vorbă lui Claud, a spus, şi vulpea a 
dispărut într-un nor de fum. Poate ştie el cum să trecem 
de blocadă neobservaţi. 

Beau şi-a lungit gâtul, trăgând cu urechea fără pic de 
ruşine la discuţia noastră. 

— Asta-i planul tău? a întrebat el, pe un ton care-i 
trăda scepticismul. Ştiu că Claud te-a protejat... cumva 
în Beauchene, dar acum nu avem de-a face cu nişte 
bandiți. 

— Ai dreptate, a spus Lou tăios, întorcându-se spre 
el. Avem de-a face cu Vânători înarmaţi cu balisarde. 
Am avut noroc cu Jean Luc. Ştiam ce-l irită şi pe asta 
am mizat. L-am forţat să-şi piardă cumpătul şi l-am 
dezarmat. Oamenii lui n-au îndrăznit să mă atace câtă 
vreme era sub controlul meu. De data asta, nu e aici, şi 
mă îndoiesc că o să pot dezarma câteva zeci de Vânători 
fără să distrug efectiv lumea. 

A pufnit nervos şi s-a apucat să mângâie botul 
şobolanului, de parcă asta ar fi calmat-o. Mi s-a pus un 


nod în stomac. 

— Scopul nostru e să nu facem zarvă. Trebuie să ne 
putem infiltra rapid şi discret. 

— Gărzile se vor aştepta la vrăji, am zis repede. 

Orice, numai s-o împiedic să schimbe strategia. 
Orice, numai să nu încerce varianta cealaltă. 

— Claud Deveraux ne-a ascuns bine când am trecut 
pe lângă Les Dents. Poate reuşeşte să ne ascundă şi 
aici. 

Beau a ridicat braţele în aer. 

— Nu-i aceeaşi situaţie! Oamenii ăştia ştiu că suntem 
aici. Verifică fiecare căruţă. Ca să ne ascundă, Claud 
Deveraux va trebui să ne facă invizibili de-a binelea. 

— Ai tu un plan mai grozav? 

Lou şi şobolanul se uitau încruntaţi la el. 

— Dacă ai, rogu-te, spune-ni-l şi nouă. 

Văzând că nu primeşte răspuns, Lou a scos un pufnet 
ironic. 

— Eram convins! Acum, fii amabil şi ţine-ţi dracului 
gura! Suntem şi-aşa destul de agitaţi. 

— Lou! a mustrat-o Coco, cu vocea aproape şoptită, 
dar Lou i-a întors spatele, şi-a pus mâinile-n sân şi s-a 
uitat furioasă la zăpadă. 

Picioarele mi s-au mişcat instinctiv — corpul mi s-a 
aplecat — ca pentru a o proteja de privirile 
dezaprobatoare ale celorlalţi. Poate că le merita, dar 
nu-mi păsa. 

— Dacă mă iei la rost, n-ai decât să te duci naibii şi 
tu! 

S-a şters furioasă la ochi, dar tot i-a scăpat o lacrimă. 
I-am înlăturat-o cu degetul mare. Inconştient. 


— Lasă-mă! 

S-a smucit, m-a plesnit peste mână şi mi-a întors şi 
mie spatele. De la picioarele ei, Absalon a scos un 
şuierat. 

— Sunt bine. 

N-am schiţat niciun gest. N-am reacţionat. In sinea 
mea însă, sufeream de parcă mă lovise — de parcă ne 
rostogoleam amândoi spre o prăpastie şi fiecare trăgea 
de celălalt. Fiecare împingea. Amândoi disperaţi să ne 
salvăm şi amândoi incapabili să schimbăm traiectoria. 
Şi eu, şi Lou ne apropiam vijelios de margine. 

în viaţa mea nu mă simţisem atât de neputincios. 

— Scuză-mă, am murmurat, dar nu m-a băgat în 
seamă, ci doar mi-a pus în mână balisarda lui Jean Luc. 

— N-am apucat să ţi-o dau mai devreme, dar acum, 
dacă tot stăm degeaba... Am furat-o pentru tine. In locul 
celei pe care am pierdut-o. 

Mi-a apăsat-o şi mai tare în palmă. Am încleştat 
degetele pe mâner din reflex. Argintul părea altfel la 
atingere. Nefiresc. Deşi era evident că Jean Luc o 
îngrijea bine — fusese curățată şi ascuţită de curând —, 
nu era balisarda mea. Nu-mi alina durerea ascuţită din 
suflet. Nu umplea golul din el. Am vârât-o totuşi în 
bandulieră, neştiind ce altceva aş fi putut face. 

— îmi dau seama că e posibil să fi reacţionat 
exagerat, a continuat ea, pleoştită. Ştii tu... cu gheaţa. 
îmi pare rău! Promit să nu se mai întâmple. 

„Promit.” 

De zile întregi aşteptam să aud cuvântul ăsta, iar 
acum suna fals în urechile mele. Gol. Lou nu înţelegea 
ce înseamnă o promisiune. Poate că nici nu putea. O 


promisiune presupunea sinceritate, încredere. Probabil 
nu ştia ce înseamnă nici acestea. Dar voiam să o cred. 
îmi doream cu disperare. Mai ales că rareori se 
întâmpla să-şi ceară scuze. 

Mi-am înghiţit cu greu nodul din gât. 

— Mulţumesc! 

După aceasta, am rămas în tăcere vreme 
îndelungată. Ileşise soarele, dar mulţimea de oameni nu 
avansase aproape deloc. Simţeam ochii celorlalţi aţintiţi 
asupra noastră. Mai ales ai vârcolacilor. îmi ardea 
gâtul. îmi ardeau urechile. Nu-mi plăcea cum se uitau la 
Lou. Ei o cunoşteau doar aşa cum era acum. Nu ştiau 
cât era de caldă, de mărinimoasă. De iubitoare. 

„După tot ce-ai făcut, ai noroc că nu cer sângele tău, 
Louise le Blanc.” 

Deşi aveam încredere că mie nu-mi vor face niciun 
rău, ei nu-i făcuseră aceeaşi promisiune. Indiferent ce 
nebunie ne rezerva inevitabil ziua de azi, eram hotărât 
să nu o las singură cu ei. N-aveam să le dau ocazia să se 
răzbune. Deznădăjduit, i-am mângâiat linia gâtului cu 
privirea. îşi prinsese părul alb la ceafa. îşi legase o pan- 
glică nouă la gât. Toate îmi păreau atât de cunoscute şi, 
totuşi, atât de diferite. 

Trebuia s-o readuc pe calea cea dreaptă. 

Când soarele a ajuns deasupra copacilor, s-a întors şi 
vulpea. A împuns-o pe Lou cu botul în cizmă, uitându-se 
fix la ea. Comunica din priviri. 

— Vorbeşte cu tine? am întrebat. 

Lou s-a încruntat. 

— Nu prin cuvinte. E mai degrabă o senzaţie. Ca şi 
când conştiinţa ei o atinge pe-a mea şi înțeleg totul, a 


spus, după care a ridicat brusc capul. Vin Toulouse şi 
Thierry. 

Câteva minute mai târziu, două capete brunete au 
ieşit din mulţime, dovedind că Lou spusese adevărul. 
Sprijinit într-o cârjă, Toulouse fredona unul dintre 
cântecele lui Deveraux. I-a zâmbit larg Lianei, şi-a scos 
pălăria, apoi m-a prins de umăr. 

— Bonjour â vous! i-a spus fetei. Dimineaţa bună! Ce 
surpriză să te întâlnim aici, monsieur Diggory! 

— Sst! am făcut şi am coborât capul în pământ, dar 
niciunul dintre oamenii de pe drum nu ne dădea atenţie. 
Eşti nebun? 

— Uneori. 

S-a uitat la vârcolacii din spatele nostru şi a zâmbit 
cu gura până la urechi. 

— Văd că m-am înşelat Ce surpriză! Recunosc că mă 
îndoiam de puterea ta de convingere, dar n-am fost 
niciodată mai bucuros că am greşit, a zis şi l-a 
înghiontit pe Thierry, chicotind. Poate n-ar strica să fac 
asta mai des, n-am dreptate, frate? Ia zi, vrei să-ţi 
încerci norocul cu cartea aia? a adăugat, uitându-se la 
mine, şi i-a mai pierit zâmbetul. 

în loc să răspund, am arătat spre cârjă. 

— Eşti rănit? 

— Bineînţeles că nu, a zis şi a aruncat-o spre mine. 
Sunt sănătos tun. Asta e unul dintre picioroangele lui. 
Ne-a trimis să-ţi aducem ajutoare. 

Thierry şi-a dat jos traista de pe umăr şi i-a întins-o 
lui Lou. 

— Ochelari? a exclamat Beau, aplecându-se mirat 
peste ea şi scoțând o ramă de sârmă. 

Lou l-a îmbrâncit cât colo. 

—  Mustăţi? Peruci? Astea-s ajutoarele de care 
vorbeai? Costumaţii? 

— Fără magie, nu prea aveţi cum să-i păcăliţi pe 
Vânători, a spus Toulouse, cu o privire ştrengărească în 
ochi. Te credeam om inteligent, Beauregard. Dar se 
pare că m-am înşelat de două ori într-o singură zi, E 
absolut palpitant. 

I-am ignorat pe amândoi, căci în minte îmi răsuna 
glasul lui Thierry. îmi pare rău! Claud ar fi vrut să vină, 
dar nu le putea lăsa singure pe Seraphine şi Zenna. 

Mi s-au limpezit gândurile. Au pățit ceva? 

E riscant în oraş, Reid. Mai periculos ca oricând. Jean 
Luc l-a avertizat pe rege despre ameninţarea lui Morgane, 
iar Vânătorii au arestat trei femei doar azi-dimineaţă. 
Ceilalți îl păzesc pe rege şi pe fiicele lui în castel Toulouse 
mi-a cerut ca acesta să fie singurul ajutor pe care vi-l dăm. 

Am tresărit. Poftim? 

Cartea, Reid. Doved/şte-i că s-a înşelat şi a treia oară. 

Ce legătură are cartea cu toate astea? 

O mare legătură. A oftat când Lou l-a îmbrâncit pe 
Beau de lângă ea şi a clătinat din cap. îmi eşti simpatic, 
Vânătorule, aşa că te voi ajuta o ultimă oară- Morgane nu 
se poate atinge de rege câtă vreme stă în castel, dar, după- 
amiază, merge la înmormântarea arhiepiscopului. E 
datoria lui de suveran să-l omagieze pe Sfântul Părinte. 
Dacă e să atace Morgane, atunci o va face. Chiar dacă o 
să-l însoţească Jean Luc, nu mai are balisarda. Ochii negrii 
i-au căzut pe safirul din banduliera mea. Vreo zece 
dintre ei sunt recruți. N-au experienţă. Azi-dimineaţă abia 
au depus jurământul. 


întrecerea. Am închis ochii, resemnat. După toate 
grozăviile din Les Dents, uitasem cu desăvârşire de 
întrecerea Vânătorilor. Orice îndoială cu privire la 
atacul lui Morgane mi s-a spulberat acum. Ordinul era 
mai slab ca oricând. Mulțimea era mai numeroasă ca 
oricând. lar miza era mai mare ca oricând. Era scena 
perfectă pentru Morgane, 

mai fastuoasă chiar decât cea de la Sfanţul Nicolae. 
Trebuia neapărat să intrăm în oraş. Claud nu ne poate 
ajuta cu nimic altceva" 

N-ai nevoie de Claud. Trebuie doar să crezi în tine. 

Am aruncat un ochi spre Lou. încă se dondănea cu 
Beau, sub privirile amuzate ale lui Toulouse. Dacă-mi 
sugerezi să folosesc magia, te anunţ că n-o voi face. 

Nu ti-e duşman, Reid. 

Dar nici prieten nu-mi e. 

Teama ta e absurdă. Nu eşti Louise. Tu eşti raţiunea, 
pe când ea e nesocotinţa. Tu eşti pământul. Ea e focul. 

Vorbele lui mă scoteau din sărite. Alte ghicitori. Alte 
încâlceli. Ce tot spui acolo? 

Alegerile tale nu sunt şi alegerile ei, prietene. Nu te 
gândi că o să ai aceeaşi soartă ca ea. Eu şi fratele meu 
folosim magia de mulţi ani şi nu ne-am pierdut 
stăpânirea de sine. Cosette, la fel. Prin cumpătare, 
magia îţi poate fi un aliat de nădejde. 

Am auzit doar o parte dintre cuvintele lui. Aceeaşi 
soartă ca ea? 

Ca şi când mi-ar fi ghicit întrebarea, Beau a 
bombănit: 

— Nici prin gând nu mi-a trecut vreodată că o să mor 


deghizat în babă. Presupun totuşi că există şi moduri 
mai anoste de a muri. 

A dat să arunce ochelarii înapoi în traistă, dar mi-a 
văzut privirea nedumerită şi a ridicat tonul: 

— Ce e? Ştii foarte bine cum se va sfârşi aventura 
asta. Pornim la luptă înarmaţi cu şaluri de mătase 
împotriva săbiilor de oţel. Dumnezeule mare, ne jucăm 
de-a travestirea! Vânătorii o să ne omoare din duşmănie 
că i-am insultat. 

— Uiţi că eu mănânc duşmănia pe pâine, a zis Lou, 
după care i-a smuls ochelarii din mână şi i-a pus pe nas. 
Iar, în cazul meu, travestirea n-a dat greş niciodată. Ce 
poate să meargă prost? 


BOTEZUL FOCULUI 


Reid 


TOTUL A MERS PROST. 

— Căruţa de-acolo. 

Pitită între crengile unui pin, Lou a arătat spre o 
căruţă separată de mulţime. Era trasă de un cal 
costeliv. Bătrân. Un bărbat de vârstă mijlocie ţinea 
hăţurile. Judecând după pielea tăbăcită şi mâinile 
noduroase, bănuiam că e fermier, iar, după obrajii 
supti, că e sărac. Mort de foame. 

— în niciun caz, am spus tăios, scuturând din cap. N- 
o să fur de la un nevoiaşi. 

— O să furi, dacă vrei să supravieţuieşti. 

Văzând că nu spun nimic, a oftat exasperată. 

— Alea două sunt singurele acoperite pe o rază de 
doi kilometri. Eu o atac pe aia, a spus, făcând semn spre 


trăsura poleită din faţa căruţei. Aşa că sunt aproape, în 
caz că ai nevoie de ajutor. Mă strigi, dar ţine minte, mă 
cheamă Lucida, nu Lou. 

— E o nerozie, am spus, cu inima strânsă la gândul a 
ce aveam să fac. N-o să reuşim. 

— Cu atitudinea asta, sigur nu! 

M-a prins de umeri şi m-a răsucit cu faţa la ea. îmi 
venea să vomit. Deghizată cu pălăria şi costumul de 
catifea ale lui Deveraux, mă privea din spatele 
ochelarilor aurii. Fiul învăţat al unui aristocrat care se 
întorcea acasă de la Amandine. 

Sânge şi miere 345 


— Ţine minte scenariul. Ne-au atacat bandiții şi ţi-au 
spart nasul, a zis şi mi-a aranjat bandajul pe faţă. Şi, pe 
deasupra, ţi-au rupt un picior, a adăugat, bătând în 
cârja improvizată din picio- rong. Nu trebuie decât să 
baţi la uşă. Nevestei o să i se facă milă de tine când te 
vede. 

— Şi dacă nu i se face? 

— Ii tragi una. O târăşti înăuntru. O vrăjeşti, a spus 
ea, deloc deranjată de ideea de a lovi o femeie. Fă tot ce 
e necesar, numai să intri în căruţă. 

— Parcă ziceai că nu folosim magia. 

— Nu-i momentul să-mi ţii predici, Reid, a răspuns, 
cu un pufnet iritat. E riscant să facem vrăji în văzul 
lumii, dar, în căruţă, fa tot ce e absolut necesar. Dacă 
ne recunoaşte cineva, suntem morţi. 

— Şi când vine Vânătorul să verifice căruţa? 

— Porţi perucă. Ai faţa acoperită. Cred că-ţi faci griji 
degeaba. Totuşi, dacă te recunoaşte — dacă vezi că 
suspectează ceva —, va trebui să-l dezarmezi, dar să fii 
atent să nu-şi piardă cunoştinţa. Altminteri n-are cum să 


facă semn că poţi trece. 

— Chiar dacă-i pun cuțitul la gât, niciun Vânător n-o 
să mă lase să trec de blocadă. 

— Ba da, dacă-l1 farmeci. 

Am deschis gura să refuz — sau să vomit —, dar Lou 
a continuat hotărâtă: 

— Orice-ai face, fii discret. Te mişti repede şi fără 
zgomot. E singura cale ca să scăpăm cu bine. 

Salivam abundent şi simţeam că mă sufoc. Am strâns 
degetele pe bandulieră, ca să mă calmez. Nu-mi era 
teamă să dau piept cu tovarăşii mei. Nu-mi era teamă 
de lovituri şi răni. Nu-mi era nici măcar teamă că voi fi 
prins, dar, în cazul în care asta avea să se întâmple — 


dacă Vânătorii mă arestau aici —, urma să intervină 
Lou. 

Ei aveau să cheme întăriri. Aveau s-o caute peste tot şi, 
de data asta, n-avea să mai reuşească să scape. 

Nu puteam permite aşa ceva. 

Chiar dacă asta însemna să folosesc magia. 

„Nu ţi-e duşman, Reid.” 

„Prin cumpătare, magia îţi poate fi un aliat de 
nădejde.” 

— Nu vreau. Nu pot, am zis, abia reuşind să pronunţ 
cuvintele. Cineva o să-i simtă mirosul şi vor afla că 
suntem aici. 

Mi-a încheiat haina peste bandulieră. 

— Se prea poate. Dar drumul e înţesat de lume. O să 
dureze până-şi dau seama de la cine vine mirosul. Poţi 
să-l forţezi pe Vânătorul vrăjit să te ajute să treci 
înainte să se lămurească. 

— Lou, am spus, cu glas deznădăjduit, implorator, 


dar nu-mi păsa. Se pot întâmpla atâtea... 

M-a sărutat în fugă pe obraz. 

— Te descurci tu. lar, dacă nu — şi se întâmplă ceva 
—, îi tragi un pumn în nas Vânătorului şi fugi mâncând 
pământul. 

— Grozav plan. 

A chicotit, dar se simţea încordarea în râsetul ei. 

— A mers strună în cazul lui Coco şi Ansei. 

Dându-se drept proaspăt căsătoriţi, cei doi se 
strecuraseră deja în convoi. Vânătorul care-i verificase 
era încorporat de curând şi nu-i cunoştea, astfel că 
intraseră cu bine în Cesarine. Beau renunţase să se 
deghizeze şi găsise o văduvă tânără şi frumuşică, 
dispusă să-l introducă în oraş pe ascuns. Femeia fusese 
cât pe ce să leşine când îi văzuse faţa regală. Blaise şi 
copiii lui nu ne dezvălui- seră încă cum plănuiau să se 
strecoare în oraş. Cum nu se iscase ni- ciun tărăboi, nu 
puteam decât presupune că trecuseră neobservaţi. 

Mă îndoiam că eu şi Lou aveam să fim la fel de 
Norocoşi. 

— Reid. Reid! 

M-a trezit din reverie. Vorbea mai repede acum. 

— Vraja ar trebui să vină de la sine, dar, dacă ai 
nevoie de o structură, concentrează-te pe ceva clar. 
Imaginează-ţi obiectivele. Şi ţine minte, echilibrul este 
esenţial. Esenţial. 

— Pentru mine, magia nu e atât de simplă. 

Mincinosule! 

— Asta pentru că tu singur îţi pui piedici din ură, a 
spus Lou. îmbrăţişează magia. Accept-o, primeşte-o în 
sufletul tău şi ea va veni la tine de bunăvoie. Eşti gata? 


Caută-ne! 

— Nu, am mormăit, cu buzele amorţite. 

Dar nu era timp de discuţii. Căruţa şi trăsura se 
apropiau de noi. 

Lou mi-a strâns mâna, şi-a dezlipit ochii de la trăsură 
şi s-a uitat la mine. 

— Ştiu că s-au schimbat multe în relaţia noastră. Dar 
vreau să fii convins că te iubesc. Nimic nu poate 
schimba asta. lar, dacă mori azi, te găsesc pe lumea 
cealaltă şi te zvânt în bătaie că m-ai părăsit. Ai 
priceput? 

Nu aveam putere nici să vorbesc. 

— Eu... 

— Bravo! 

Apoi a plecat de lângă mine. A scos o carte din 
traistă şi a luat-o la fugă către trăsură. 

—  Excusez-moi, monsieur! i-a strigat  vizitiului, 
ridicându-şi ochelarii pe nas. Calul meu a rămas fără o 
potcoavă... 

Am simţit un gol imens în stomac în clipa în care 
vocea i s-a stins în mulţime. 

„Te iubesc. Nimic nu poate schimba asta.” 

Fir-ar să fie! 

N-am apucat să-i spun că o iubesc şi eu. 


SPRIJININDU-MÂ ÎN CÂRJĂ, am pornit şontâc-şontâc 
spre căruţă. Convoiul stătea pe loc, iar fermierul — 


atent la un copil slinos care 

arunca cu pietre în cal — nu m-a observat. Am ciocănit 
o dată, de două ori. Nimic. Am ciocănit mai tare. 

— Ce pofteşti? 

In sfârşit, a scos capul o femeie piţigăiată, cu pomeţi 


ascuţiţi şi dinţi de cal. Purta o cruce la gât şi bonetă pe 
cap. Deci era evlavioasă. Venea, probabil, la Cesarine 
ca să-i aducă un ultim omagiu arhiepiscopului. Mi-am 
regăsit speranţa. Poate chiar avea să i se facă milă de 
mine. La urma urmelor, Dumnezeu ne învăţa să fim buni 
cu cei neajutoraţi. 

Privirea ei ursuză mi-a spulberat imediat speranţele. 

— N-avem mâncare pentru milogi, aşa că du-te de- 
aici! 

— îmi cer iertare, madame, am spus repede, apucând 
de uşiţă, în momentul în care a dat s-o închidă. Nu-mi 
trebuie mâncare. M-au atacat tâlharii pe drum, am 
adăugat, arătând cârja, şi nu pot merge mai departe pe 
jos. Aveţi loc în căruţă pentru încă o persoană? 

— Nu, a răspuns ea scurt, trăgând de uşiţă. 

Fără pic de şovăială. Fără nicio remuşcare. 

— Pentru ăşt” ca tine n-avem. Eşti al treilea care ne 
bate la uşă de azi-dimineaţă, şi-ţi spun şi ţie ce le-am 
spus şi ălorlalţ': nu vrem să riscăm nimic pentru nişte 
necunoscuţ'. Mai ales că diseară e înmormântarea 
arhiepiscopului. 

A strâns crucea între degetele lungi şi subţiri şi a 
închis ochii. 

— Dumnezeu să-l odihnească! 

A întredeschis un ochi, a văzut că n-am plecat şi a zis: 

— Cară-te de-aici! 

Căruţa a înaintat puţin, dar mă ţineam bine şi 
încercam din răsputeri să-mi păstrez calmul. Să 
gândesc cum ar gândi Lou. Să mint. 

— Nu sunt vrăjitor, madame. Am mare nevoie de 
ajutor. 

A strâmbat nedumerită din buzele ei zbârcite. 

— Normal că nu eşti vrăjitor. Crezi că-s proastă? 


Toată lumea ştie că bărbaţii n-au puteri magice. 

La auzul acelui cuvânt, toţi ochii din jur s-au întors 
spre noi. Mari şi neliniştiţi. 

Am blestemat în gând. 

— Bernadette? a răsunat glasul fermierului, peste 
vuietul mulţimii, atrăgând atenţia şi altor curioşi. Te 
supără flăcău' ăla? 

înainte ca ea să răspundă — înainte de a-mi pecetlui 
soarta —, am murmurat printre dinţi: 

„Cine dispreţuieşte pe aproapele său face un 
păcat, dar ferice de cine are milă de cei nenorociţi.” 

Femeia a mijit ochii. 

— Ce-ai zis? 

— „Cel ce dă săracului nu va fi în nevoie, dar cel ce-şi 
ascunde ochii de el va primi multe blesteme." 

— îmi reciţ' mie din Scriptură, băiete? 

— „Nu opri o binefacere celui ce are nevoie de ea, 
când poţi s-o faci.” 

— Bernadette? a strigat fermierul, ridicându-se de pe 
capră. M-ai auzit, scumpo? Vrei să chem un Vânător? 

— E nevoie să continui? am spus, ţinând de uşa 
căruţei cu degete tremurânde, dar le-am încleştat şi mai 
bine. Căci, aşa cum porunceşte Dumnezeu... 

— Gata, ajunge! 

Deşi strâmba din buzele ei zbârcite, mă studia cu o 
privire admirativă. 

— N-am nevoie de lecţii de smerenie de la o haimana, 
a zis, după care i-a strigat soţului: Nu-i nimic, Lyle! Asta 
şi-a rupt glezna şi ne roagă să-l luăm cu noi! 

— Spune-i că nu primim... 

— O să-i spun ce vreau eu! s-a răstit femeia, facându- 


mi semn din cap, şi a deschis uşa larg. Urcaţ, 


Preasfinţia Voastră, până nu mă răzgândesc! 

înăuntru, căruţa lui Bernadette nu semăna deloc cu 
cele ale Troupe de Fortune. Căruţele trupei erau 
înţesate de obiecte. Cufere cu costume şi zorzoane. Lăzi 
cu mâncare. Recuzită. Felinare. Paturi şi saci de dormit. 

Căruţa aceasta era goală, cu excepţia unei pături şi a 
unui sac aproape gol cu mâncare. Lângă el stătea 
singuratică o oală. 

— Cum spuneam, a zis Bernadette, lăsându-se pe 
vine, n-avem mâncare pentru milogi. 

Am aşteptat într-o tăcere mormântală în vreme ce 
căruţa înainta spre Vânători. 

— Parcă te-aş cunoaşte de undeva, a spus ea, după 
câteva minute. 

Mă măsura cu o privire bănuitoare care mă îngrijora. 
îmi studia peruca, sprâncenele negre ca smoala. 
Bandajul însângerat de la nas. Am dus mâna la el şi 1- 
am îndreptat instinctiv. 

— Ne-am mai întâlnit? 

— Nu. 

— Ce treabă te aduce la Cesarine? 

Mă uitam la mâini fără să le văd. Ca să particip la 
înmormântarea omului pe care l-am ucis. Ca să uneltesc 
cu vrăjitoarele de sânge şi vârcolacii. Ca s-o omor pe 
mama femeii iubite. 

— Aceeaşi ca şi pe voi. 

— Nu-mi pari din cale-afară de cucernic. 

— Nici tu, i-am replicat, cu o privire încruntată. 

Femeia a scos un pufnet şi şi-a pus mâinile-n sân. 

— Ce ţâfnos eşti! Şi nerecunoscător, pe deasupra! 


Trebuia să te fi lăsat eu să mergi pe jos, aşa şontorog 
cum eşti. 

— Mai avem puţin şi ajungem! a strigat Lyle de 
afară. Oraşul e chiar în faţă! 

Bernadette s-a ridicat şi s-a dus în partea din faţă a 
căruţei, unde a scos iarăşi capul afară. M-am dus după 
ea. 

Pe fundalul cerului cenuşiu al oraşului se profilau 
doisprezece Vânători călare, răsfiraţi prin mulţime, care 
încetineau înaintarea convoiului. Unii cercetau chipurile 
celor aflaţi pe jos. Alţii au descălecat şi verificau 
periodic căruțele. Am recunoscut opt dintre ei. Opt din 
doisprezece. In momentul în care unul dintre cei opt — 
Philippe — s-a uitat spre căruţa noastră, am înjurat. 

— Nu vorbi urât! s-a răstit Bernadette şi mi-a tras un 
cot. Dă-te mai încolo că... 

S-a oprit brusc când mi-a văzut faţa. 

— Eşti galben ca ceara. 

Vocea groasă a lui Philippe răsuna prin mulţime. A 
făcut semn spre noi. 

— Pe aia aţi verificat-o? 

Mai bătrân decât mine cu câteva decenii, avea o 
barbă încărunţită, dar asta nu-i diminua pieptul lat şi 
braţele musculoase. Gâtul îi era brăzdat de cicatricea 
pe care o căpătase în lupta cu semenii lui Adrien. 

Mă urâse că îi răpisem gloria în ziua aceea. Că îi 
răpisem avansarea în grad. 

Rahat! 

Balisarda lui Jean Luc atârna mai greu decât 
celelalte cuțite din bandulieră. Dacă Philippe mă 
recunoştea, trebuia să-l omor sau să-l dezarmez. Nu 


puteam să-l omor. Nu puteam să-mi mai omor un frate. 
Dar, dacă-l dezarmam, ar fi trebuit să... 

Nu. Mintea mea nu voia să accepte acest gând. 

„Nu-i momentul să-mi ţii predici, Reid”, spusese Lou. 
„Dacă ne recunoaşte cineva, suntem morţi.” 

Avea dreptate. Bineînţeles că avea. Chiar dacă 
însemna că sunt ipocrit — chiar dacă îmi osândeam 
sufletul pe vecie —, eram hotărât să ascult vocile acelea 
insidioase. Să mă spânzur cu structurile lor aurii. Dacă 
astfel o salvam pe Lou, asta trebuia să fac. Ducă-se 
dracului consecinţele! Aşa aveam să fac. 

Dar cum? 

„îmbrăţişează magia. Accept-o, primeşte-o în sufletul 
tău şi ea va veni la tine de bunăvoie." 

De Modraniht nu îmbrăţişasem nimic, şi tot îmi 
apăruse structura. Acelaşi lucru se întâmplase la iazul 
de lângă Văgăună. In ambele situaţii, fusesem disperat. 
Deznădăjduit. Morgane tocmai îi tăiase gâtul lui Lou, 
iar sângele i se prelingea în vasul ritualic, secătuind-o 
de viaţă picătură cu picătură. Firicelul de aur răsărise 
dinlăuntrul fiinţei mele de disperare, şi reacţionasem 
instinctiv. N-avusesem timp să gândesc. Iar la iaz... 

Mi-a revenit în minte imaginea lui Lou cu buzele 
vinete. Paloarea cadaverică. 

Dar acum nu era acelaşi lucru. Lou nu murea sub 
ochii mei. Am încercat să-mi provoc aceeaşi stare de 
nelinişte. Dacă mă aresta Philippe, Lou murea. Gândul 
acesta nu avea cum să nu declanşeze ceva. Am aşteptat 
cu sufletul la gură să vină şuvoiul, să văd o explozie 
aurie în faţa ochilor. 

N-a fost aşa. 


Evident, să-mi imaginez moartea lui Lou nu avea 
acelaşi efect ca atunci când asistam la scena reală. 

Philippe continua să avanseze spre noi. Era chiar în 
dreptul cailor. îmi venea să urlu de nervi. Ce-ar fi 
trebuit să fac? 

J4i putea cere ajutor, a spus, în sfârşit, o voce sinistră, 
reverberând de parcă ar fi fost mii. Mi s-a făcut pielea 
de găină. Nu trebuie decât să ne cauţi, rătăcitule, şi vei 
găsi. 

Cuprins de panică, am respins-o instinctiv. 

S-a auzit un chicot nepământesc. Nu poți scăpa de 
noi, Reid Labelle. Facem parte din tine. Parcă pentru a 
dovedi că nu minte, s-a agăţat mai bine, iar presiunea 
din capul meu continua să devină mai intensă — 
dureroasă chiar — în timp ce lujeri aurii îşi făceau loc 
spre suprafaţă, se împlântau adânc şi prindeau rădăcini. 
In mintea mea. 

în inima mea. In plămânii mei. Mă sufocau, nu puteam 
să respir, dar ei înaintau cu îndâgire. Mă mistuiau. Prea 
mult timp am dormit în beznă, dar acum ne-am trezit. 
Te vom ocroti. Nu te vom părăsi. Caută-ne! 

Vedeam negru în coada ochilor. M-a cuprins o panică 
şi mai mare. Trebuia să fug, să opresc această... 

Am făcut câţiva paşi în spate şi i-am observat ca prin 
ceaţă pe Bernadette şi Lyle, care mă priveau îngrijoraţi. 

— Ce-ai păţit? m-a întrebat Bernadette. 

Văzând că nu-i răspund — nu puteam să răspund —, 
s-a dus agale spre traista ei. Ochii mei se chinuiau s-o 
urmărească, să rămână deschişi. M-am prăbuşit în 
genunchi, luptându-mă disperat să înăbuş creatura asta 


care creştea în mine — monstrul care-şi făcea loc cu 
ghearele prin pielea mea. In jurul nostru pâlpâia o 
lumină inexplicabilă. 

Se apropie, Jiule! Vine încoace. Vocea era flămândă 
acum. Nerăbdătoare. Presiunea din capul meu creştea 
cu fiecare cuvânt. Mă orbea. Mă tortura. Coşmarurile 
mele prinseseră viaţă. Mi-am strâns capul în palme, 
stăpânindu-mi cu greu un urlat. O să ne ardă, dacă nu-l 
opreşti. 

— Ce-ai păţit la cap? 

Nu! Mintea mea ducea un adevărat război. Durerea 
mă despica în două. Nu e bine. Nu e... 

— Cu tine vorbesc, derbedeule! 

O s-o ardă pe Louise. 

Nu... 

— Hei! 

O fluierătură a străbătut aerul şi o nouă durere m-a 
săgetat în spatele urechii. M-am chircit pe podeaua 
căruţei. Printre gemete, desluşeam vag silueta lui 
Bernadette aplecată deasupra mea. A ridicat tigaia să 
mai lovească o dată. 

— Eşti nebun de legat. Eram sigură! Dintre toate 
zilele, tocmai azi trebuia să se-ntâmple! 

— Stai! am spus şi am ridicat o mână tremurândă. 

Lumina ciudată strălucea tot mai tare. 

— Te rog! 

Femeia s-a tras înapoi, cu o figură schimonosită de 
spaimă. 

— De ce ai pielea aşa? Ce se petrece? 

— Nu pot... 

Mi-au căzut ochii pe mână. Pe lumina delicată care 


emana din ea. M-a cuprins o disperare hidoasă. O 
uşurare hidoasă. 

Caută-ne caută-ne caută-ne! 

— L-lasă jos tigaia, madame. 

A clătinat speriată din cap, chinuindu-se să ţină 
braţul ridicat. 

— Ce vrăjitorie mai e şi asta? 

Am spus din nou, mai tare de data asta. Un zumzet 
straniu mi-a umplut urechile şi, deodată, m-a năpădit 
dorinţa inexplicabilă de a o alina — de a alina şi a fi 
alinat. 

— N-o să se întâmple nimic. 

îmi dădeam seama că am o voce ciudată. Nuanţată. 
Răsunătoare. O parte din mine încă se revolta împotriva 
ei, dar partea aceea era de prisos acum. Am lăsat-o în 
urmă. 

— Lasă tigaia jos. 

Tigaia a căzut pe podea. 

— Lyle! a zbierat femeia, cu ochii bulbucaţi şi nările 
umflate. Ajutor, Lyle! 

Uşa căruţei s-a trântit de perete. Afară stătea 
Philippe, cu balisarda în mână. în ciuda bandajului — a 
perucii şi a machiajului —, m-a recunoscut numaidecât. 

— Reid Diggory! a spus, cu ochii scânteind de ură. 

Omoară-l! 

De data asta, am ascultat vocea fără să stau pe 
gânduri. 

Cu o viteză nimicitoare, m-am repezit la el, l-am prins 
de încheietura mâinii şi l-am tras în căruţă. Preţ de o 
clipă, s-a uitat la 

Sânge şi miere 355 


mine ochii mari de uimire. Apoi a atacat. M-am ferit cu 


uşurinţă de sabia lui şi am râs. In momentul în care 
hohotul a reverberat în căruţă, ciudat şi molipsitor, 
Philippe a făcut un pas înapoi. 

— Imposibil! a murmurat. E imposibil să fii... 

A mai atacat o dată, dar, din nou, m-am mişcat prea 
rapid, dându-mă la o parte în ultima clipă. S-a prăvălit 
peste Bernadette şi s-au izbit amândoi de peretele 
căruţei. Mi s-a revărsat lumina din piele la auzul 
ţipetelor ei. 

închide-i gura! 

— Taci! i-am poruncit inconştient. 

Femeia s-a prăbuşit la podea — din fericire, fără să 
scoată un sunet — cu gura închisă şi ochii opaci. 
Philippe a sărit în picioare tocmai când intra Lyle, 
urlând din toţi rărunchii: 

— Bernadette! Bernadette! 

M-am uitat la el, cu o mână desfacând degetele lui 
Philippe de pe gâtul meu, cu cealaltă, ţinându-i 
balisarda. Mi-a căzut peruca din cap. 

— Taci! i-am spus, cu vocea gâtuită, în vreme ce mă 
luptam cu Philippe. 

Dar Lyle n-a tăcut. A continuat să ţipe şi s-a repezit 
spre Bernadette. A apucat-o de subsuori şi a încercat s- 
o scoată din căruţă. 

— Stai! 

Am întins orbeşte o mână spre el, dar n-a apărut 
nicio structură. Nici măcar un licăr. M-a cuprins furia 
pe propria nepricepere şi lumina care-mi ieşea din piele 
a dispărut imediat. 

— Opreşte-te! 

— Ajutor! a urlat, coborând din căruţă. Reid Diggory 
e aici! E vrăjitor! AJUTOR! 

De afară răzbăteau tot mai multe glasuri pe măsură 


ce se adunau Vânătorii. Cu sângele zvâcnindu-mi în 
urechi — şi vocile din minte înnebunitor de tăcute —, m- 
am smucit din mâinile lui Philippe şi 

i-am aruncat o pătură în faţă. Planul nostru de a ne 
strecura discret în oraş se destrămase. Trebuia să-mi 
iau tălpăşiţa. Să”ug. în timp ce se zbătea să scape de 
pătură, Philippe a alunecat pe sacul cu mâncare şi s-a 
împleticit pe picioare. Am ţâşnit după tigaie. 

înainte să-şi recapete echilibrul — înainte să apuc să 
mă răzgândesc —, l-am pălit cu tigaia în cap. 

Trosnetul mi-a reverberat până-n oase, iar Philippe s- 
a prăbuşit fără simţire. M-am aplecat şi i-am pus mâna 
pe piept, ca să mă asigur că respiră. Sus, jos. Sus, jos. 
Ceilalţi Vânători au dat buzna pe uşă tocmai când am 
ţâşnit prin faţă şi am sărit peste capră direct în 
spinarea calului. Animalul s-a cabrat, cu un nechezat 
furios, şi roţile din faţă s-au ridicat de la pământ, cât pe 
ce să răstoarne căruţa. Dinăuntru răzbăteau ţipetele 
Vânătorilor. S-a auzit bufnetul trupurilor izbite de 
coviltir. 

Mă chinuiam să desfac hamurile şi blestemam, căci 
veneau mai mulţi Vânători. Din cauza transpiraţiei, îmi 
alunecau degetele pe catarame. Am tras o înjurătură şi 
am încercat din nou. 

— E Reid Diggory! a strigat cineva, după care au 
început şi alţii. 

îmi clocotea sângele în urechi. 

— Criminalule! 

— Vrăjitorule! 

— Arestaţi-l! 

— ARESTAŢI-L. 


Pierzându-mi şi ultima fărâmă de stăpânire, mă 
chinuiam să rup ultima cataramă cu degete 
tremurânde. Un Vânător pe care nu-l cunoşteam a 
ajuns primul la mine. l-am tras un picior în faţă — 
reuşind în sfârşit, în sfârşit, să desfac cureaua — şi am 
îmboldit calul să pornească. Acesta a ţâşnit atât de 
brusc, încât a trebuit să mă ţin zdravăn de el. 

— La o parte! am urlat. 

Oamenii săreau dintr-o parte în alta, trăgându-şi 
copiii din calea calului care gonea spre oraş. Un bărbat 
s-a mişcat mai lent, iar una dintre copite l-a lovit în 
picior şi i l-a rupt. Vânătorii călare galopau pe urmele 
mele. Câştigau teren cu repeziciune. Caii lor erau 
armăsari iuți şi rezistenți, al meu era o gloabă care mai 
avea puţin şi-şi dădea sufletul. Dar tot am îndemnat-o să 
meargă mai departe. 

Dacă intram în oraş, poate reuşeam să mă 
descotorosesc de ei pe străduţe... 

Mulțimea devenea mai numeroasă pe măsură ce 
drumul se îngusta şi, în loc de pământ, începea 
caldarâmul. Primele clădiri se înălţau înaintea mea, 
vrând parcă să mă înghită. Deasupra, o umbră sărea 
sprintenă de pe un acoperiş pe altul, ţinându-se după 
tipetele care mă însoțeau. Făcea semne disperate către 
lucarna care se profila în faţă. 

Aproape că mi-au dat lacrimile de bucurie. 

Lou. 

Apoi mi-am dat seama ce voia să fac. 

O, nu! Nu puteam... 

— Te-am prins! 

Mâna unui Vânător s-a întins spre mine şi m-a prins 


de spatele hainei. Ceilalţi se apropiau vijelios. Cu 
picioarele strânse în jurul iepei, am încercat să mă 
smucesc din degetele lui, dar iapa se săturase. 

Cu un nechezat aprig, s-a ridicat din nou pe 
picioarele dinapoi. Mi-am dat seama că pot profita de 
moment. 

M-am căţărat pe gâtul animalului — rugându-mă la 
oricine mă asculta — şi m-am prins cu vârfurile 
degetelor de firma metalică de deasupra. S-a crăpat sub 
greutatea mea, dar mi-am luat avânt din spinarea iepei 
şi am sărit pe lucarnă. lapa şi armăsarii Vânătorilor au 
trecut în galop pe dedesubt. 

— OPRIŢI-L! 

Gâfâiam şi căutam un punct de sprijin pe lângă 
acoperiş. Vederea ba mi se întuneca, ba mi se limpezea. 

— Urcă! s-a auzit glasul lui Lou, şi am ridicat capul. 

Stătea aplecată peste marginea acoperişului, cu 
mâna întinsă spre mine. Dar mâna ei era atât de 
micuță! Şi atât de departe! 

— Nu privi în jos! Uită-te la mine, Reid! Uită-te doar 
la mine! 

Dedesubt, Vânătorii strigau şi îndemnau mulţimea să 
se dea la o parte, ca să-şi poată întoarce caii. 

— LA MINE, REID! 

Bun. Am înghiţit cu un nod în gât şi am căutat 
spărturi în zidul de piatră. Urcam agale. Mi se învârtea 
capul. 

Mai sus. 

Nu mai aveam suflu. 

Mai sus. 

Mă dureau muşchii. 


Mai sus. 

Vânătorii se întorseseră la mine. îi auzeam cum 
descalecă. îi auzeam cum urcă în spatele meu. 

Mâna lui Lou m-a prins de încheietură şi a tras. Mi- 
am concentrat toată atenţia pe chipul ei, pe pistruii ei. 
Doar printr-un efort de voinţă am reuşit să mă caţăr pe 
streaşină şi m-am prăbuşit, sleit de puteri. Dar nu 
aveam timp de odihnă. Lou m-a tras în picioare, deja 
pregătită să sară pe următorul acoperiş. 

— Ce s-a întâmplat? 

Am pornit după ea. Mă concentram să respir. Era 
mai uşor acum, că o aveam lângă mine. 

— Planul tău n-a fost bun de nimic. 

A avut tupeul să râdă, dar s-a potolit când i-a trecut o 
săgeată pe la nas. 

— Hai mai repede! încă trei străzi şi scăpăm de 
dobitoci. 

N-am zis nimic. Era mai bine să-mi ţin gura. 


ÎNECUL 


Lou 


CA SĂ FIU DRĂGUŢĂ, AM SCĂPAT DE EI DUPĂ DOAR 
două străzi. 

Vocile lor răsunau tot mai stins pe măsură ce 
alergam, coboram în cotloane întunecate şi ne furişam 
pe după lucarne dărăpănate. Soluţia era să ieşi din raza 
lor vizuală. Odată ce făceai asta, era uşor să te pierzi în 
oraşul imens. 

Nimeni nu ştia să se facă nevăzut mai bine ca mine. 

Nimeni nu avea la fel de multă experienţă. 


Am coborât pe o străduţă lăturalnică din East End. O 
secundă mai târziu, a sărit şi Reid şi s-a lovit de mine. 
Oricât am încercat să-l ţin pe picioare, ne-am prăvălit 
amândoi pe caldarâmul murdar. Reid m-a prins de 
mijloc şi şi-a îngropat faţa în poala mea. Inima îi bătea 
nebuneşte pe coapsa mea. 

— Nu mai pot. 

Cu un nod în gât, l-am mângâiat pe păr. 

— Nu-i nevoie. Am scăpat de ei. 

încetul cu încetul, şi-a recăpătat suflul şi s-a ridicat în 
fund. I-am dat drumul cu inima îndoită. 

— înainte de fiascoul tău, l-am trimis pe Charles s-o 
caute pe madame Labelle. Ne-a rezervat camere la un 
han numit Leviathan. 

— Cine-i Charles? 

— Şobolanul. 

— Aha, a oftat el. 

M-a năpădit din nou ruşinea — un sentiment deja 
bine-cunos- cut Deşi îmi stăteau pe limbă cuvinte aspre, 
m-am abținut din răsputeri să răspund şi i-am întins 
mâna. 

— Pe Absalon şi Brigitte i-am trimis deja după Coco, 
Ansei şi Beau. Charles s-a dus la vrăjitoarele de sânge şi 
la vârcolaci. Trebuie să stabilim o strategie înainte de 
înmormântarea de după-amiază. 

Ne-am ridicat amândoi în picioare. Reid mi-a sărutat 
palma, înainte de a-mi da drumul la mână. 

— Va fi greu să obţinem o audienţă la rege. După 
spusele lui Thierry, Vânătorii care nu păzesc poarta 
sunt în castel Poate reuşeşte Beau să... 

— Stai o clipă. 


Am scos un chicotit forţat, deşi nu era nimic amuzant 
în licărul încăpățânat din ochii lui. 

— Doar nu te gândeşti încă să discuţi cu Auguste? 
Jean Luc l-a avertizat deja. Ştie că venim. Ştie că 
madame Labelle e vrăjitoare şi, judecând după tipetele 
Vânătorilor, în curând o să afle că şi tu eşti. 

Reid s-a albit la faţă la auzul ultimei părţi. Hm. 
Evident nu se gândise încă la asta. Trebuia să profit de 
acest avantaj. 

— Ştie că eşti vrăjitor, am repetat. N-o să te ajute. Şi, 
în mod sigur, n-o să mă ajute pe mine. N-avem nevoie 
de el, Reid. Vrăjitoarele Roşii şi vârcolacii sunt aliaţi 
puternici. 

A strâns din buze — şi din dinţi — şi a căzut pe 
gânduri. Am aşteptat să se convingă că planul meu e cât 
se poate de logic. El însă a clătinat din cap şi a 
mormăit: 

— Nu. O să discut totuşi cu el. Trebuie să facem front 
comun împotriva lui Morgane. 

Am rămas cu gura căscată. 

— Reid... 

Chiar atunci, pe străduţa noastră a trecut un grup de 
copii care fugăreau o pisică. Cel mai lent dintre ei a stat 
câteva clipe la îndoială când ne-a văzut. Mi-am tras 
borul pălăriei mai jos, iar Reid şi-a pus repede bandajul 
la loc peste ochi. 

— Trebuie să mergem într-un loc mai ferit, a zis. 
Intrarea noastră în oraş n-a fost tocmai discretă. 

— E numai vina ta. 

— Vânătorii şi poliţia o să împânzească East End-ul 
cât de curând. 


I-am făcut semn copilului, care a rânjit şi a luat-o la 
fugă după prietenii lui. L-am luat pe Reid de braţ şi am 
aruncat o privire pe stradă. Era mai linişte aici, căci 
majoritatea celor veniţi la înmormântare se adunaseră 
în mai bogatul cartier vestic. Prăvăliile erau închise. 

— Leviathan e la câteva străzi de Soleil et Lune. 

Reid a iuţit pasul, prefăcându-se din nou că 
şchioapătă. 

— Având în vedere trecutul nostru, teatrul va fi 
primul loc pe care-l vor percheziţiona Vânătorii. 

Era ceva în vocea lui ce m-a făcut să mă opresc. L-am 
privit încruntată şi i-am zis: 

— Că tot veni vorba, să ştii că pozna de la teatru n-a 
fost intenţionată. Nu cred că ţi-am spus până acum. 

— Glumeşti! 

— Deloc. 

Am ridicat nonşalantă pălăria în faţa unei femei din 
apropiere, care se uita cu gura căscată la costumul meu 
de catifea. Nu era tocmai o ţinută potrivită de 
înmormântare, dar măcar era de un vineţiu plăcut. 
Cunoscându-l pe Claud, putea fi galben canar. 

— O pură întâmplare, dar ce era să fac? Nu-i vina 
mea că nu-ţi puteai lua mâinile de pe sânii mei. 

Când a pufnit indignat, am continuat cu un rânjet: 

— Nu te condamn câtuşi de puţin. 

Cu pălăria trasă pe frunte, mă uitam atentă la 
trecători. Se simţea o emoție şi un clocot în aer, ca 
întotdeauna când se aduna multă lume în Cesarine. 
Oameni de toate condițiile veniseră să-i aducă un ultim 
omagiu arhiepiscopului: aristocrați, clerici şi ţărani 
stăteau la priveghi în fața catedralei unde trupul 


neînsufleţit al arhiepiscopului aştepta să fie 
înmormântat. Imbrăcaţi toţi în negru, alungau orice altă 
culoare dintr-un oraş şi-aşa mohorât. Până şi cerul era 
înnorat azi, de parcă şi el îi deplângea în mod 
nejustificat soarta. 

Arhiepiscopul nu merita să fie jelit. 

Fanfara aducea singurul strop de culoare pe stradă. 
Obişnuitele drapele regale fuseseră înlocuite cu 
stindarde rubinii, cu blazonul arhiepiscopului: un urs 
din gura căruia ţâşnea o ploaie de stele. Picături de 
sânge pe o mare de negru şi cenuşiu. 

— Stai, a spus Reid, uitându-se îngrozit la ceva în 
depărtare. 

S-a răsucit în faţa mea şi m-a prins de mâini, vrând 
parcă să mă protejeze. 

— Intoarce-te. O luăm prin altă parte. 

M-am smucit din strânsoare şi m-am ridicat pe 
vârfuri, ca să văd pe deasupra mulţimii. 

La baza catedralei stăteau trei stâlpi de lemn. Iar 
legate de stâlpi... 

— Dumnezeule! am murmurat. 

Cu carnea topită şi părul ars, cadavrele erau de 
nerecunoscut. In spatele lor, treptele catedralei erau 
acoperite cu un strat de cenuşă mai gros decât zăpada 
de pe stradă. Mi s-a întors stomacul pe dos. Mai 
fuseseră şi altele înaintea acestor femei. Multe altele. Şi 
totul se întâmplase de curând. Vântul nu apucase încă 
să le spulbere cenuşa. 

Dar vrăjitoarele adevărate erau prudente şi viclene. 
N-aveau cum să fi prins atât de multe de la Modraniht 
încoace. 

— Femeile alea, am zis, scuturând şocată din cap, e 
imposibil să fi fost toate vrăjitoare. 

— Aşa e, a spus Reid, punându-mi o mână la ceafa şi 
tră- gându-mă la pieptul lui. 

Am tras aer în piept şi mi-am înăbuşit lacrimile care- 
mi ardeau ochii. 

— Probabil nu erau. 

— Atunci, de ce... 

— După moartea arhiepiscopului, regele trebuia să 
arate că e puternic. Că e stăpân pe situaţie. A ars pe 
oricine asupra căruia plana o îndoială cât de mică. 

— Fără nicio dovadă? am întrebat 

M-am dat puţin în spate, ca să-i văd chipul. Se citea 
durerea în ochii lui. 

— Fără un proces? 

A strâns din dinţi, cu privirile aţintite la cadavrele 

carbonizate. — N-are nevoie de dovezi. El e regele. 


AM ZĂRIT-O EXACT când am dat să plecăm — mlădioasă 
ca o trestie, cu pielea fildeşie şi ochi de onix, împietrită 
de-ai fi zis că e statuia lui Saint-Cecile dacă nu-i vedeai 
părul fluturând în vânt Cu toate că o cunoşteam de-o 
viaţă, nu reuşeam să-i descifrez emoția din ochi când se 
uita la rămăşiţele femeilor. 

Când s-a răsucit pe călcâie şi a zbughit-o în mulţime. 

Manon. 

— Leviathan e într-acolo. 

Am făcut semn din cap spre vest, lungindu-mi gâtul, 
ca să n-o pierd din ochi. Un bărbat cu păr auriu s-a dus 
după ea, a apucat-o de mână şi a strâns-o în braţe. In 
loc să se opună — să-l scuipe în faţă —, ea i-a aruncat 
un zâmbet încordat. Emoţia misterioasă din ochii ei s-a 
transformat într-o afecţiune inconfundabilă cu cât îl 


privea mai mult. La fel de inconfundabilă însă ca şi 
tristeţea ei. Parcă pentru a-i alunga acea emoție, 
bărbatul îi presăra 

săruturi pe obraji. In momentul în care au pornit din 
nou, m-am dus repede pe urmele lor. 

— Ne vedem acolo peste un sfert de oră. 

— Stai o clipă, a spus Reid şi m-a prins de braţ, cu o 
figură şocată. Nu e bine să ne despărţim. 

— Mă descurc. Dacă o iei pe străzi lăturalnice şi 
mergi un pic cocoşat, n-o să păţeşti nimic. 

— Nici nu mă gândesc, Lou! 

S-a uitat în aceeaşi direcţie ca mine, căutând să 
descopere ce îmi atrăsese atenţia, apoi mi-a dat drumul 
la braţ şi m-a apucat de mână. 

— Ce e? Ce-ai văzut? 

— Eşti mai căpos decât un... 

M-am oprit şi am scos un pufăit exasperat. 

— Bine, fie! Vino încoace! Dar stai cuminte şi nu spui 
nimic. 

Acestea fiind zise, ne-am strecurat în mulţime, 
ţinându-ne de mână. Oamenii nici nu ne băgau în 
seamă, căci erau prea atenţi la femeile arse. Fascinaţia 
lor mă scârbea profund. 

Manon îl conducea pe bărbatul cu păr auriu spre o 
zonă mai puţin aglomerată. l-am urmărit pe cât de 
repede şi tiptil puteam, dar, de două ori, a trebuit să ne 
pitim la pământ, ca să evităm Vânătorii. Când i-am 
regăsit, Manon îl trăsese pe bărbat pe o alee pustie. 
Fumul de la un morman de gunoi din apropiere îi masca 
intrarea. Dacă nu auzeam tipetele bărbatului, am fi 


trecut mai departe fără s-o observăm. 

— Nu-i nevoie să faci asta, spunea bărbatul, cu glas 
sugrumat. 

Am schimbat o privire vigilentă cu Reid şi ne-am 
ascuns în spatele mormanului, încercând să distingem 
ceva prin fum. Manon îl încolţise lângă zid. Cu braţele 
ridicate, plângea în hohote, cu lacrimi atât de mari şi 
năvalnice, încât nu putea să respire. 

— Putem găsi altă soluţie. 

— Nu înţelegi, a spus ea şi a ridicat mai sus braţele, 
tremurând din tot corpul. Au mai ars trei azi-dimineaţă. 
O să-şi iasă din minţi de furie. lar dacă află despre noi 
doi... 

— Cum ar putea să afle? 

— Are iscoade peste tot, Gilles! Dacă bănuieşte 
măcar că ţin la tine, o să... o să facă lucruri oribile. Pe 
alţii i-a torturat doar pentru că proveneau dintr-o 
anume familie. Pe tine o să te chinuiască şi mai rău. Şi o 
să-i facă plăcere. Dacă... dacă mă întorc azi la ea, cu 
mâna goală, o să-şi dea seama. O să vină după tine şi 
prefer să mor decât să te văd în mâinile ei, a zis şi a 
scos un cuţit din mantie. Jur că nu vei simţi nimic. 

Bărbatul a întins braţele implorator, căutând s-o 
îmbrăţişeze chiar şi acum, când îi ameninţa viaţa. 

— Fugim în lume. Plecăm de-aici. Am strâns nişte 
bani câştigaţi din cizmărie. Luăm vaporul până la 
Lustere... sau oriunde vrei tu. începem o viaţă nouă cât 
mai departe de aici. Intr-un loc unde Morgane n-are 
nicio putere. 

La auzul numelui mamei, Reid a înlemnit. M-am uitat 
la el. In sfârşit, şi-a dat seama de unde o ştia pe Manon. 


— Nu. Nu mai spune asta! Te rog! Nu pot, a repetat 
ea, clătinând din cap şi hohotind mai rău decât înainte. 

— Ba poți, Manon! Noi putem. împreună. 

— Mi-a poruncit, Gilles. Dacă n-o fac eu, o va face ea. 

— Manon, te rog... 

— Nu trebuia să se ajungă aici, a spus ea, cu 
degetele tremurând pe mânerul cuţitului. Nu trebuia să 
se întâmple nimic din toate astea. Trebuia să te găsesc 
şi să te omor. Nu să... să... 

Un geamăt sugrumat i-a ieşit din piept când s-a 
apropiat de el. 

— Mi-au ucis sora, Gilles! Au ucis-o. Am jurat pe 
rugul ei că o să-i răzbun moartea. Am jurat că o să 
isprăvesc odată cu asta. Te... 

I-a pus cuțitul la gât, cu faţa schimonosită de durere. 

— Te iubesc! 

Spre lauda lui, Gilles nici n-a tresărit. A lăsat braţele 
pe lângă corp, s-a uitat atent la chipul ei, de parcă voia 
să şi-l întipărească în minte, şi a sărutat-o uşor pe 
frunte. 

— Şi eu te iubesc! 

S-au privit câteva secunde. 

— Intoarce-te cu spatele, i-a spus Manon. 

— Trebuie s-o opresc, a zis Reid, încordat ca un arc. 

A scos din teacă balisarda lui Jean Luc şi s-a ridicat, 
dar m-am aşezat în calea lui — cu lacrimi şiroind pe 
obraji — şi i-am pus mâinile pe piept. Manon nu trebuia 
să afle că e aici. Trebuia să-l ascund. Trebuia să mă 
asigur că nu îl vede. 

— Ce te-a apucat? a întrebat, cu o figură nedumerită, 
dar l-am împins mai în spate. 


— Mişcă, Reid! am zis, cu vocea gâtuită de spaimă, şi 
l-am mai îmbrâncit o dată. Te rog! Trebuie să pleci! 
Trebuie să... 

— Nu, a spus, apucându-mă de mâini. Trebuie să 
ajut. 

în spatele nostru, ceva s-a prăbuşit la pământ cu o 
bufnitură. Un sunet cumplit, definitiv. 

Prinşi în îmbrăţişarea noastră morbidă, ne-am întors 
prea târziu şi l-am văzut pe Gilles întins pe caldarâm, cu 
faţa în jos. La baza craniului stătea înfipt cuțitul lui 
Manon. 

Mi s-a tăiat respiraţia şi doar braţele lui Reid mă mai 
ţineau în picioare. îmi zvâcnea sângele în urechi. 

— Doamne, Dumnezeule! 

Manon s-a prăbuşit în genunchi, l-a tras în poala ei şi 
a închis ochii. Sângele lui i se prelingea pe rochie. Pe 
mâini. Dar ea îl strângea la piept fără să-i pese. Deşi nu 
mai plângea, îl legăna şi gemea. I-a smuls cuțitul din 
came şi l-a aruncat pe jos. A căzut într-o baltă de sânge. 

— Dumnezeu n-are nimic de-a face cu asta, Louise, a 
spus ea, cu o voce placidă, seacă. Nici Zeița. Nu există 
zeitate care să ne zâmbească în clipa asta. 

M-am dus spre ea, dar Reid m-a tras înapoi. 

— Manon... 

— Morgane spune că sacrificiile sunt necesare, a 
continuat ea, strângându-l în braţe pe Gilles, podidită 
din nou de lacrimi. Spune că trebuie să dăruim înainte 
de a primi. Dar sora mea tot moartă e. 

Aveam un gust amar în gură, dar am rostit totuşi 
cuvintele: 

— Ai adus-o înapoi dacă l-ai omorât? 


S-a uitat la mine. In loc de ură, se citea o deznădejde 
atât de adâncă în ochii ei, încât m-aş fi putut îneca în 
ea. Voiam să mă înec în ea — să mă scufund în 
adâncurile ei şi să nu mai ies la suprafaţă. Să las 
infernul acesta în urmă. Dar nici eu, nici ea nu puteam. 
A întins încet mâna spre cuţit, înmuindu-şi degetele în 
sângele iubitului ei. 

— Fugi, Louise! Fugi repede şi cât mai departe, ca să 
nu te găsim. 


DULAPUL CU CIUDĂŢENII AL LUI 
MADAME SAUVAGE 


Lou 


CU INIMA CÂT UN PURICE DUPĂ AVERTISMENTUL 
Iui Manon, l-am târât pe Reid după mine pe cea mai 
apropiată străduță — pe sub o boltă îngustă şi 
întunecoasă — şi am intrat în prima prăvălie care ne-a 
ieşit în cale. Dacă ne urmărise cumva Manon, nu 
puteam risca să mai rămânem pe stradă. Când am 
intrat, s-a auzit un clinchet de clopoțel, iar firma de 
deasupra uşii s-a legănat 


DULAPUL CU CIUDĂŢENII 
AL LUI MADAME SAUVAGE 


M-am oprit şi m-am uitat circumspectă prin mica 
prăvălie. în vitrină dansau şobolani împăiaţi, alături de 
cărăbuşi de sticlă şi cărţi prăfuite cu margini poleite. 
Etajerele din apropierea noastră — care se legănau 
între podeaua în alb şi negru şi tavanul înstelat — erau 
înţesate de cele mai felurite obiecte, de la cranii de 
animale, pietre preţioase, dinţi ascuţiri şi până la 
sticluţe chihlimbarii. Pe peretele din fund, aproape 
invizibile din cauza talmeş-balmeşului, stăteau înşirate 


aripi de fluturi azurii. 
— Ce... ce mai e şi asta? a întrebat Reid, buimăcit de 
locul atât de bizar. 

— Un emporiu, am zis în şoaptă, dar tot mi s-a părut 
că a reverberat peste tot. 

Mi s-a făcut pielea de găină. Dacă plecam acum, era 
posibil să ne vadă Manon — sau, mai rău, să ne 
urmărească până la Leviathan. Am luat o perucă 
castanie de la un manechin de-a dreptul hidos şi i-am 
aruncat-o. 

— Puneţi-o pe cap. Vânătorii te-au recunoscut mai 
devreme. Ai nevoie de o deghizare nouă. 

— Deghizările tale, Lou, n-au niciun efect, a zis Reid, 
mototolind peruca în pumn. N-au avut niciodată. 

M-am oprit din a scotoci prin coşul cu ţesături. 

— Preferi să facem vrăji? Am observat că ai încercat 
mai devreme, ca să scapi din încurcătura cu Vânătorii. 
Explică-mi, te rog, cum vine asta. Tu ai voie să foloseşti 
magia când consideri de cuviinţă, dar eu nu? 

A strâns din dinţi, evitând să se uite la mine. 

— Am folosit-o în mod responsabil. 

Erau nişte cuvinte atât de banale — probabil rostite 
fără nicio intenţie ascunsă — şi, cu toate astea, a 
explodat furia în mine, ca un ou clocit care aştepta de 
mult să iasă puiul din el. Simţeam cum îmi cuprinde 
obrajii şi mă încinge. Nu-mi păsa că ne aflam într-o casă 
a ororilor. Nu-mi păsa că vânzătorul trăgea, probabil, cu 
urechea la discuţia noastră, sau că Manon era chiar 
acum pe urmele noastre. 

Mi-am scos încet ochelarii de la ochi şi i-am pus pe 


raft. 

— Spune ce-ai de spus, Reid. Hai, spune! 

— Cine era bărbatul ăla, Lou? a zis, fără să stea pe 
gânduri. De ce nu m-ai lăsat să-1 salvez? 

Mi s-a pus un nod în stomac. Deşi mă aşteptam la 
această întrebare — deşi ştiam că va urma şi această 
discuţie, după scena la care tocmai asistaserăm —, eram 
mai puţin pregătită să răspund acum, decât eram la 
Beauchene. Am înghiţit în sec şi mi-am 

desfăcut eşarfa de la gât, căutând zadarnic o explicaţie 
care să nu înrăutăţească şi mai mult lucrurile. Nu voiam 
să mint. Dar nu voiam nici să spun adevărul. 

— Ne certăm de câteva zile, Reid, am spus, ca să 
schimb subiectul. Nu astea sunt întrebările importante. 

— Răspunde-mi, totuşi. 

Am deschis gura ca să fac asta — neştiind foarte bine 
ce-o să iasă din ea —, dar, exact atunci, s-a apropiat de 
noi o bătrână cu pielea tuciurie şi zbârcită, înfăşurată 
într-o mantie stacojie, de trei ori cât ea. Pe fiecare deget 
îi luceau inele de aur, iar părul îi era acoperit cu un 
batic cafeniu. Ne-a zâmbit şi i-au apărut riduri în 
colţurile ochilor căprui. 

— Bună ziua, dragii mei! Bun venit în dulapul meu cu 
ciudăţenii. Cu ce vă pot fi de folos? 

îmi doream din tot sufletul ca bătrâna să plece. 

— Doar ne uităm. 

A izbucnit într-un râset gutural şi adânc şi s-a apucat 
să scotocească pe raftul de lângă ea. Pe acesta se afla o 
colecţie de nasturi şi ace, presărate din loc în loc cu 
câte un cap micşorat. 

— Sunteţi siguri? Fără să vreau am auzit nişte vorbe 
răstite. 


A luat două flori uscate dintr-o cutie. 

— V-ar interesa două cale? Se zice că ar simboliza 
modestia şi devotamentul. Florile perfecte pentru a 
împăca doi îndrăgostiţi. 

Reid a acceptat-o pe-a lui din reflex, fiind prea 
politicos ca să refuze. I-am aruncat-o din mână. 

— Semnifică şi moarte. 

— Mda, a spus, cu un licăr poznaş în ochi. Ar fi şi asta 
o interpretare. 

— Vă cerem scuze pentru deranj, madame a 
bombănit Reid, abia mişcând din buze peste dinţii 
încleştaţi. 

S-a aplecat să ia floarea de jos şi i-a înapoiat-o. 

— Trebuie să plecăm. 

— Nu fi caraghios, Reid, a spus ea, făcând veselă cu 
ochiul, şi a aşezat calele la loc pe raft. Manon n-o să vă 
găsească aici. Tu şi Louise puteţi sta oricât doriţi, dar vă 
rog să încuiaţi uşa la plecare. 

Ne-am uitat amândoi la ea speriaţi, dar femeia s-a 
răsucit cu o graţie ireală şi... a dispărut. 

M-am întors spre Reid, cu gura căscată, dar el mă 
fixa din nou cu privirea sfredelitoare de mai devreme 
care m-a pus imediat în defensivă. 

— Ce-i? am întrebat, circumspectă. 

— Cine e femeia? a spus el, rostind cuvintele rar, 
apăsat, de parcă făcea un mare efort să-şi stăpânească 
furia. De unde-o cunoşti? De unde ne cunoaşte ea pe 
noi? 

Am deschis gura să răspund — să-i spun că n-am nici 
cea mai vagă idee —, dar m-a întrerupt pe un ton tăios: 

— Nu mă minţi! 

Am clipit. Acuzaţia lui indirectă mă durea mai tare 


decât m-aş fi aşteptat şi îmi redeştepta furia. L-am 
minţit doar atunci când nu avusesem încotro — de pildă, 
când alternativa era ca el să mă ardă de vie. Sau că 
Morgane voia să-l scurteze de cap. „Nu mă minţi!”, mi- 
a spus. Ipocrit şi arogant ca întotdeauna. De parcă eu 
eram problema. De parcă eu mă minţeam de două 
săptămâni încoace şi nu voiam să admit ce sunt. 

— N-o să suporţi adevărul, Reid, am spus, trecând pe 
lângă el către uşă, cu obrajii în flăcări. Nu l-ai suportat 
mai demult, n-o să-l suporţi nici acum. 

M-a prins de braţ. 

— Asta hotărăsc eu! 

— De ce? Tu n-ai o problemă să iei decizii şi în 
numele meu. 

M-am smuls din strânsoare şi am pus o mână pe uşă, 
abia abţinându-mă să spun tot ce aveam de spus. 
Chinuindu-mă să înghit amărăciunea care mă apăsa 
după atâtea săptămâni de acuzaţii la adresa mea. De 
ostilitate. „împotriva firii”, zisese despre mine. 

„Ca o boală. O otravă.” Iar faţa pe care o făcuse... după 
ce îi salvasem pielea cu gheaţa, în Le Ventre... 

— E limpede că nu iau decizii în numele tău, a 
răspuns sec, retrăgându-şi mâna. Altminteri n-am fi 
intrat în buclucul ăsta. 

M-au podidit lacrimi de ură. 

— Ai dreptate! Ai fi fost mort pe fundul iazului, cu 
puta îngheţată, am zis, încleştând pumnul pe lemnul 
uşii. Sau mort în ruinele cârciumii, cu puţa arsă. Ori 
spintecat în La Foret des Yeux de sabia unui tâlhar. Sau 
în Le Ventre, de colții vârcolacilor. 

Am pufnit în hohote de râs — haine şi, poate, isterice 
—, scrijelind lemnul cu unghiile. 


— Hai să alegem una dintre morţi. Ferească sfântul 
să-ţi răpesc această decizie! 

A venit spre mine, atât de aproape, încât îi simţeam 
pieptul în spate. 

— Ce s-a întâmplat în tabăra vrăjitoarelor de sânge, 


Lou? 

Nu puteam să mă uit la el. Nu voiam să mă uit la el. 
Mă simţeam ca o proastă — proastă, naivă şi 
neapreciată. 


— O înmormântare, am răspuns, pe un ton sec. A lui 
Etienne Gilly. 

— O înmormântare, a repetat el încet, punând palma 
pe uşă, deasupra mea. A lui Etienne Gilly. 

— Exact. 

— Şi de ce nu mi-ai spus? 

— Pentru că nu era nevoie să ştii. 

A plecat capul pe umărul meu. 

— Lou... 

— lartă-mă, bărbate, că m-am preocupat pentru 
fericirea ta! 

— Dacă ai vrea să fiu fericit, a mârâit el, ridicând 
capul, m-ai trata ca pe un partener. Ca pe un soț. Nu mi- 
ai ascunde lucruri, ca un copil nerod. Nu te-ai juca cu 
amintirile şi n-ai fura balisarde. Nu te-ai transforma în 
gheață. Vrei să mori? Pur şi simplu... Nu mai... 

S-a îndepărtat. M-am întors şi l-am văzut cum îşi 
trece degetele prin păr. 

— Ce trebuie să se întâmple, Lou? Când o să-ţi dai 
seama cât eşti de nesăbuită? 

— Eşti un bădăran şi un dobitoc. 

Am ridicat tonul, abia abţinându-mă să bat din pumni 
şi picioare, să-i arăt eu lui ce copil nerod sunt 


— Am sacrificat totul ca să te apăr, măgar ingrat ce 
eşti! Iar tu n-ai făcut decât să mă tratezi ca pe un gunoi. 

— Nu ţi-am cerut niciodată să sacrifici ceva... 

Am ridicat o mână la faţa lui. 

— Poate găsesc o structură prin care să dau timpul 
înapoi. Asta vrei? Preferai să mori în iaz, decât să 
trăieşti şi să vezi că mă transform în ceea ce sunt de 
fapt? Sunt vrăjitoare, Reid. Vrăjitoare. Am puterea de a-i 
ocroti pe cei pe care-i iubesc şi, pentru ei, aş sacrifica 
totul Dacă asta mă face un monstru — dacă asta mă 
face anormală —, o să-mi pun colţi şi gheare, ca să-ţi fie 
mai uşor să mă urăşti. O să devin mai insuportabilă, ca 
să nu-ţi contrazic ideile aberante. Mult, mult mai 
insuportabilă. 

— Fir-ar a dracului de treabă! a răbufnit el, dându-mi 
mâinile la o parte din faţa lui. încerc doar să te protejez. 
Nu-mi răstălmăci vorbele! Te iubesc, Lou! Ştiu că nu 
eşti un monstru. Uită-te la mine, a zis, deschizând 
braţele. Sunt încă aici. Dar, dacă te mai sacrifici mult ca 
să ne salvezi, n-o să mai rămână nimic din tine. Nu ne 
datorezi asta — nici mie, nici lui Coco, nici lui Ansei. Nu 
vrem să te sacrifici. Te vrem pe tine. 

— Lasă aiurelile, Reid! 

— Nu sunt aiureli. 

— Serios? Atunci, explică-mi, te rog, cum se face că 
în seara în care am jefuit casa lui Tremblay, ai crezut că 
sunt infractoare, nu vrăjitoare. 

— Pentru că erai infractoare. 

— Răspunde-mi la întrebare! 

— Nu ştiu! a pufnit el, şi sunetul a răsunat ascuţit şi 
tăios în liniştea din prăvălie. Purtai un costum cu trei 
numere mai mare şi mustață. Arătai ca o fetiţă 


costumată în hainele tatălui ei. 

— Cu alte cuvinte, eram prea umană. Nu ţi-ai 
imaginat că sunt vrăjitoare pentru că, la o primă vedere, 
nu păream diabolică. Purtam pantaloni, mâneam rulouri 
cu scorţişoară şi cântam cântece de crâşmă. O 
vrăjitoare n-ar fi făcut asta. Dar, de fapt, ştiai adevărul, 
n-am dreptate? în sinea ta, ştiai ce sunt. Existau toate 
indiciile. Ți-am zis că vrăjitoarea din casa lui Tremblay 
mi-e prietenă. Am plâns la moartea lui Estelle. Ştiam 
mai multe despre magie decât toţi cei din Tum, uram 
cărţile din bibliotecă care o incriminau. Mă îmbăiam de 
două ori pe zi, ca să scap de miros, iar camera noastră 
mirosea mereu a lumânările pe care le furam din 
sanctuar. Dar prejudecățile tale aveau rădăcini adânci. 
Prea adânci. Nu voiai să vezi — nu voiai să recunoşti că 
te îndrăgosteşti de o vrăjitoare. 

A scuturat vehement din cap. Tot un fel de 
condamnare era. 

M-a cuprins un sentiment de satisfacţie bolnavă. 
Aveam dreptate. Nu pe mine mă transformase magia; pe 
el îl transformase, înfi- gându-se între noi şi încolăcindu- 
se în jurul inimii lui. 

— După toate prin câte-am trecut, credeam că o să te 
schimbi — că o să înveţi, că o să te maturizezi —, dar m- 
am înşelat Eşti la fel ca la început — un băieţel speriat 
care crede că orice mişună noaptea e un monstru, că 
orice trăieşte la lumina zilei e bun. 

— Nu-i adevărat. Știi foarte bine că nu-i adevărat. 

După această revelaţie, a urmat alta. Mai profundă şi 
mai dureroasă. 

— N-o să mă accepti niciodată, am zis, ridicând ochii 
la el. Oricât m-aş strădui, oricât mi-aş dori să n-am 
dreptate... nu eşti soţul meu şi nu sunt soţia ta. Căsnicia 
noastră — toată relaţia noastră — a fost o minciună. O 


înşelătorie. O farsă. Suntem duşmani înnăscuţi, Reid. Tu 
ai fost şi vei rămâne vânător de vrăjitoare. Eu am fost şi 
voi rămâne vrăjitoare. Şi ne vom răni unul pe altul 
mereu. 

S-a scurs o clipă de tăcere, adâncă şi neagră ca hăul 
din inima mea. Inelul cu piatră de sidef îmi ardea 
degetul. Trăgeam de cercul de aur, încercând disperată 
să-l scot — să-l] dau înapoi. Nu era al meu. Nu fusese 
niciodată al meu. Reid nu era singurul care luase parte 
la această prefăcătorie. 

S-a apropiat de mine şi, în ciuda împotrivirilor mele, 
mi-a luat faţa în palme. 

— Gata! încetează cu asta! Trebuie să mă asculţi. 

— Tu încetează să-mi mai spui ce trebuie să fac! 

De ce nu voia să recunoască? De ce nu rostea 
cuvintele care m-ar fi eliberat? Care l-ar fi eliberat? Nu 
era corect faţă de niciunul dintre noi să continuăm aşa, 
să tânjim şi să visăm la ceva ce nu avea să existe 
niciodată. Cel puţin, nu în felul acesta. 

— lar faci asta, a spus, mângâindu-mă pe obraji, 
speriat, deznădăjduit, în vreme ce isteria mea se 
amplifica. Nu mai lua decizii pripite. Calmează-te şi 
gândeşte-te, Lou! Simte sinceritatea cuvintelor mele. 
Sunt aici. Nu plec nicăieri. 

M-am uitat scrutător la chipul lui, căutând ceva — 
orice — care să-l oblige să admită că mă consideră un 
monstru. Să admită adevărul. l-am vârât inelul în 
buzunar. 

— M-ai întrebat de Gilles. 

Deşi o voce mă avertiza să tac, nu puteam. Mă durea 
prea tare. Aversiunea din ochii lui când mă văzuse în Le 
Ventre era o amintire de neşters. Făcusem totul pentru 


el, iar acum eu eram cea speriată. Speriată că are 
dreptate. Speriată că n-are. 

Speriată că starea mea se va agrava. Că avea să fie 
mult mai rău decât acum. 

Degetele lui Reid au încremenit pe obrajii mei. M-am 
silit să-l privesc în ochi şi să-i vorbesc prin ei. 

— Era fratele tău, Reid. Gilles era fratele tău. 
Morgane îţi vânează fraţii şi îi torturează, ca să-mi 
transmită un mesaj. Cât am fost în tabăra vrăjitoarelor 
de sânge, a mai omorât doi — pe Etienne şi 

Gabrielle Gilly. De-asta a acceptat La Voisin să lupte 
alături de noi. Pentru că Morgane ţi-a ucis fratele şi 
sora. Nu ţi-am spus nimic pentru că nu voiam să-ți 
distrag atenţia de la planul nostru. Nu voiam să suferi — 
să te simţi vinovat — pentru doi oameni pe care nu i-ai 
cunoscut niciodată. Nu te-am lăsat să-l salvezi pe Gilles 
fiindcă nu mă interesa dacă moare, câtă vreme tu eşti în 
viaţă. Am facut-o dintr-un interes mai înalt — interesul 
meu. Acum înţelegi? Asta înseamnă că sunt un monstru? 

M-a privit îndelung, alb la faţă şi tremurând. Intr-un 
final, şi-a tras mâinile şi a făcut un pas înapoi. Suferinţa 
din ochii lui îmi sfâşia inima. M-au podidit lacrimile. 

— Nu, a murmurat, ştergându-mi lacrimile pentru 
ultima oară. 

Işi lua adio. 

— înseamnă că eşti ca mama ta. 


DUPĂ PLECAREA LUI REID, am aşteptat câteva minute 
până să dau frâu liber emoţiilor. Să plâng şi să urlu şi să 
dărâm cărăbuşii de sticlă de pe etajere, să strivesc 
calele sub cizme. O jumătate de oră mai târziu, când am 


întredeschis uşa, umbrele de pe alee dispăruseră sub 
soarele după-amiezii, iar Reid nu se zărea nicăieri. 
Charles, în schimb, mă aştepta în pragul prăvăliei. Am 
răsuflat uşurată, dar m-am oprit brusc. 

Pe uşă era lipit un petec de hârtie care flutura în 
vânt. 


Porţelan delicat,  păpuşicafrumoasă, uitată şi 
însingurată, Prinsă în mormântul strălucitor, o mască 
de os pe faţă poartă. 


L-am smuls de pe uşă cu degete tremurânde şi am 
aruncat o privire pe alee. Cel care îl lăsase acolo, o 
făcuse în timp ce eram înăuntru — fie când mă certam 
cu Reid, fie după plecarea lui. Poate că mă găsise 
Manon. Nu m-am întrebat de ce nu mă atacase. Nu m- 
am întrebat ce semnifică ghicitoarea aceea sinistră. Nu 
conta. 

Nimic nu mai conta. 


SCHIMBARE DE PLAN 


Reid 


INIMA ÎMI BĂTEA ÎNTR-UN RITM DUREROS ÎN 
dreptul hanului Leviathan. Deşi auzeam glasurile 
celorlalţi înăuntru, m-am oprit la intrarea din spate, 
ferită de privirile trecătorilor. Respiram greu. Eram 
ameţit de cuvintele care se izbeau de meterezele mele 
ca nişte lilieci diavoleşti, cu aripi de oţel. Ascuţite 
precum lama unui cuţit. încet, încet, săpau. 

„Starea lui Lou se va agrava. Va fi mult mai rău decât 


acum.”  Săpau tot mai adânc. Găseau fiecare 

crăpătură şi o adânceau. 

„Viaţa cu ea va fi o fugă şi o luptă continuă. Nu vei 
mai cunoaşte niciodată liniştea.” 

Trebuia să fim parteneri. 

„Louise e deja în declin. Nu-1 poţi opri, nici nu-l poţi 
încetini. 

Vă va distruge pe amândoi dacă încerci." 

Dumnezeule, cât încercasem! 

„Nu va rămâne fata de care te-ai îndrăgostit.” 

Am încleştat pumnii. 

„O să-mi pun colţi şi gheare, ca să-ţi fie mai uşor să 
mă urăşti. O să devin mai insuportabilă, ca să nu-ți 
contrazic ideile aberante. Mult, mult mai insuportabilă.” 

Lujeri de furie se încolăceau în jurul cuvintelor şi le 
pârjoleau. Dădeau foc aripilor de oţel. îmbrăţişam 
fiecare flacără. Le savuram. 

Fumul nu-mi vătăma fortăreaţa, ci o consolida. O 
învăluia în căldură şi întuneric. îi acordasem încredere 
în nenumărate rânduri. Şi, de fiecare dată, îmi dovedise 
că nu merită încrederea mea. 

Oare eu nu meritam să fiu respectat? 

Chiar atât de mult mă dispreţuia? 

li oferisem totul. Totul. Protecţia mea, dragostea 
mea, viața mea. lar ea le aruncase ca pe nişte gunoaie. 
Mă lipsise de numele şi identitatea mea. De familia mea. 
Fiecare cuvânt care îi ieşise din gură din ziua în care ne 
întâlniserăm fusese o minciună — cine era, ct era, 
relaţia cu Coco, cu Bas. Credeam că trecusem peste 
toate astea. Credeam că o iertasem. Dar rana... nu se 


vindecase încă. Pielea acoperise infecția. Iar faptul că 
nu îmi spusese despre fraţii mei, că nu mă lăsase să-i 
salvez... 

îmi răscolise rana din nou. 

Nu puteam avea încredere în ea, când ea, evident, nu 
avea încredere în mine. 

Toată relaţia noastră era clădită pe minciuni. 

Mânia, trădarea îmi ardeau gâtul. Furia aceasta era 
viscerală, o vietate care-şi croia loc cu ghearele din 
pieptul meu... 

Am lovit cu pumnul în zidul de piatră şi m-am 
prăbuşit în genunchi. Ceilalţi nu trebuiau să mă vadă în 
asemenea hal. Aliați sau nu, dacă simțeau miros de 
sânge, săreau la atac. Trebuia să mă stăpânesc. Trebuia 
să... să... 

Tu detii controlul. Altă voce — aceasta nechemată, 
dar la fel de dureroasă — mi-a răsunat în minte. Nu poți 
lăsa furia să te stăpânească, Reid. 

Dumnezeule sfinte, pentru... pentru ea îl ucisesem pe 
arhiepiscop. Cum să spună că o dispreţuiam? 

Am tras aer în piept şi am mai rămas puţin în 
genunchi. încă mocnea furia în mine. Trădarea încă mă 
înjunghia. Dar o hotărâre nestrămutată le-a înăbuşit pe 
amândouă. Lou nu mă mai voia. Mi-o spusese clar. încă 
o iubeam — şi aveam s-o iubesc mereu —, 

dar avea dreptate: nu puteam continua în acest fel. Deşi 
ironic şi crud, convieţuiserăm ca vrăjitoare şi vânător de 
vrăjitoare. Ca soţ şi soţie. Dar ea se schimbase. Şi eu mă 
schimbasem. 

îmi doream s-o ajut. Din tot sufletul. Dar n-o puteam 
obliga să se ajute singură. 


După ce mi-am mai venit în fire, m-am ridicat şi am 
deschis uşa hanului. 

Ce puteam face totuşi era să ucid o vrăjitoare. La 
asta mă pricepeam. Pentru asta mă pregătisem o viaţă 
întreagă. Chiar în această clipă, Morgane se ascundea 
în oraş. îmi vâna familia. Dacă nu acţionam — dacă 
stăteam pe străduţa asta şi plângeam după lucrurile pe 
care nu le puteam schimba —, Morgane avea să-i 
găsească. Avea să-i tortureze şi să-i omoare. 

Dar aveam s-o omor eu primul. 

Pentru asta, trebuia să îi fac o vizită tatei. 

Imediat ce-am apărut în prag, Charles, Brigitte şi 
Absalon au zbughit-o pe scări în sus. Deci acolo era Lou. 
Parcă citindu-mi gândurile, madame Labelle m-a bătut 
pe braţ şi a şoptit: 

— A venit acum câteva minute. Coco şi Ansei au 
urcat după ea. 

Se ascundeau mai multe în ochii ei, dar n-am 
întrebat. Nu voiam să ştiu. 

Mic şi banal — contrar numelui său —, Leviathan era 
pitit în cel mai îndepărtat colţ al oraşului, chiar lângă 
cimitir. Podeaua era găurită. Pereţii, plini de pânze de 
păianjeni. Pe foc fierbea un cazan. 

Nu vedeai niciun alt client în afară de grupul nostru. 

Deveraux stătea la bar, alături de Toulouse şi 
Thierry. Am avut o senzaţie de dejâ-vu când i-am zărit 
laolaltă. Am revăzut un alt moment şi un alt loc. Altă 
cârciumă. Aceea însă nu găzduia vrăjitoare de sânge şi 
vârcolaci. In schimb, luase foc. 

— E ca o glumă proastă, a bombănit Beau, aşezat la 


masa cea mai apropiată, cu o halbă de bere în faţă. 

Avea chipul încă ascuns de glugă. Lângă el stăteau 


Nicholina şi o femeie pe care n-o cunoşteam. Dar îmi 
părea cunoscută. înaltă şi răpitoare, semăna leit cu 
Coco. Dar în ochi îi sclipea o răutate neobişnuită. Ţinea 
spatele drept. Buzele, strânse. 

— Bună seara, căpitane! a zis, înclinând rigid gâtul. 
In sfârşit, ne întâlnim! 

— La Voisin. 

La auzul numelui, Blaise şi copiii lui şi-au dezvelit 
dinţii şi au mârâit încet. 

Fără să-i pese de tăcerea apăsătoare — de ostilitatea 
palpabilă —, Deveraux a râs şi mi-a făcut semn cu mâna 
să merg la el. 

— Reid, ce bucurie să te revăd! Vino-ncoace! Vino- 
ncoace! 

— Ce te aduce aici? 

— La Mascarade des Crânes, scumpul meu. Ai uitat? 
Una dintre intrări e chiar sub... 

I-am întors spatele, căci nu mă interesau explicaţiile 
lui. N-aveam timp de reîntâlniri fericite. N-aveam timp 
să fac pace între vârcolaci şi vrăjitoarele de sânge. Să 
mă întreţin cu ei. 

— Avem noroc că e şi el aici, a murmurat madame 
Labelle, deşi glasul ei trăda mai degrabă încordare 
decât reproş. După ce Auguste a ars Bellerose din 
temelii, oamenilor mei de legătură le e prea frică să 
vorbească cu mine. Mi-ar fi fost aproape imposibil să 
găsesc un adăpost pentru noi, dacă nu intervenea 
Claud. Din câte-am înţeles, hangiul îi e dator. Suntem 
singurii clienţi de la Leviathan astă-seară. 

Puțin îmi păsa. In loc să răspund, i-am făcut semn lui 
Beau, care a oftat şi a pus halba jos. A venit lângă noi, la 
uşă. 

— Dacă încă mai plănuieşti ce cred eu, eşti cel mai 


mare idiot care a existat vreodată... 
— Care-i programul? am întrebat scurt. 
A clipit. 

— Presupun că preoţii sunt pe cale să termine 
pregătirea trupului. După care îi vor da Sfintele 
Sacramente. In mai puţin de o oră, o să înceapă 
liturghia. Apoi Vânătorii o să-mi escorteze familia în 
cortegiul funerar. în jurul orei patru, trupul va fi coborât 
în pământ. 

Trupul. Cuvântul acesta era ca un junghi în inima 
mea. Trupul. Nu arhiepiscopul. 

Mi-am alungat gândul din minte. 

— înseamnă că avem o oră la dispoziţie să ne 
strecurăm în castel. Unde-l găsim pe Auguste? 

Deşi au schimbat o privire speriată, niciunul n-a 
protestat. 

— în sala tronului, a răspuns Beau. Acolo vor fi el, 
mama şi surorile mele. Conform tradiţiei, regele se 
întâlneşte cu toţi curtenii înaintea ceremoniilor. 

— Poţi să ne-ajuţi să intrăm? 

A încuviinţat din cap. 

— Cum a zis şi Claud, sub oraş e un întreg sistem de 
tuneluri. Mă jucam deseori în ele când eram mic. Fac 
legătura între castel, catacombe, catedrală... 

— Bellerose, a adăugat madame Labelle, cu faţa 
crispată. Hanul ăsta. 

Beau a legănat din cap, chicotind uşor. 

— în spatele unei tapiserii din sala tronului e un 
coridor. Tu şi mama ta puteţi sta ascunşi cât discut eu 
cu tata. După tot ce i-a povestit Jean Luc despre 
întâmplarea din Le Ventre — şi felul în care ţi-ai făcut 


intrarea în oraş —, cred că e mai bine să vorbesc eu 
primul cu el. în felul ăsta, n-o să vă aresteze pe loc, a 
adăugat, după care s-a tras mai aproape şi a coborât 
vocea. Dar sigur ţi s-a dus vestea, Reid. A aflat că eşti 
vrăjitor. Toată lumea a aflat. Nu ştiu cum o să 
reacționeze. E extrem de riscant să-l abordezi în ziua 
înmormântării arhiepiscopului, mai ales când tu eşti... 

A făcut o scurtă pauză şi a oftat, ca şi cum şi-ar fi 
cerut scuze pentru ce avea să zică. 

— Mai ales când tu eşti cel care l-a omorât. 

Emoţia mă gâtuia, dar am ignorat-o. N-aveam timp 
să mă gândesc la asta. Trebuia să merg mai departe. 

— înţeleg. 

— Dacă mi se pare că e în toane bune, te chem să 
vorbeşti cu el. Dacă nu, trebuie să fugi mâncând 
pământul. 

S-a uitat în ochii mei şi şi-a îndreptat umerii. 

— În privinţa asta, sunt de neclintit, frate. Dacă-ţi 
spun să fugi, fugi. 

— Poate n-ar strica să aveţi un cuvânt special, în caz 
că lucrurile iau o întorsătură neplăcută, a intervenit 
Nicholina, cu un rânjet hidos, strecurându-şi capul între 
mine şi Beau. V-aş sugera fluşturatic. Sau zăpăceală. 
Zăpăceală, zăpăceală, ca să iste buimăceală... 

Beau i-a împins capul la o parte fără nicio jenă. 

— Dacă, dintr-un motiv sau altul, ne separăm, ţine 
minte ca, la fiecare bifurcaţie, s-o iei pe tunelul din 
stânga. O să te ducă direct la La Mascarade des Crânes. 
11 cauţi pe Claud şi te aduce el înapoi aici. 

— Dacă mergem doar prin tunelul din stânga, nu ne 
învârtim în cerc? am întrebat, încruntat. 


— In subteran, nu. Tunelul din stânga e singura cale 
de a ajunge la Mascarada Craniilor. 

A legănat iar din cap, de data asta ca şi când ar fi 
vorbit singur. 

— Bun. Intrarea e în cămara din spatele tejghelei, iar 
castelul e la douăzeci de minute de-aici. Dacă eşti 
hotărât să facem asta, trebuie să plecăm imediat. 

— Şi asta ce-i? a întrebat Nicholina, dând din 
sprâncene şi învârtindu-se în jurul nostru. Spre castel şi 
în capcană, fugi să-ți salvezi frumoasa codană..., a 
început să cânte cu glas tineresc. 

— Taci odată, femeie! a izbucnit Beau, răsucindu-se, 
şi a încercat s-o gonească înapoi la La Voisin. Aşa face 
de când am venit, mi-a explicat, după care s-a întors 
spre ea. Fugi! Valea! Du-te înapoi la... stăpâna ta sau la 
cine... 

— Fluşturatic, a chicotit Nicholina. 

— Ciudată fiinţă! a şoptit madame Labelle, uitându-se 
îngândurată după ea. Nu e foarte întreagă la cap. Mai 
devreme a numit-o pe Louise „şoricel”. Ai idee ce 
înseamnă asta? 

Nu i-am dat atenţie. I-am făcut semn lui Beau s-o ia 
înainte. Se codea. 

— Se duce cineva s-o anunţe şi pe Lou? Credeam că 
plănuieşte să vină cu noi. 

Și eu credeam că plănuieşte să mă iubească veşnic. 

Am trecut pe lângă el şi am intrat după tejghea, în 
ciuda protestelor hangiului. 

— Planurile se mai schimbă. 


CURTEA REGELUI 


Reid 


AVEAM O PIETRICICĂ ÎN CIZMĂ. 

îmi intrase imediat ce porniserăm prin tunel. 
Suficient de mică cât s-o suport. Suficient de mare cât 
să mă obsedeze. Cu fiecare pas, mă înţepa în talpă. Mă 
făcea să îndoi degetele. Mă aducea la exasperare. 

Sau poate Beau era de vină. 

în semiîntuneric, îşi dăduse gluga jos de pe cap şi se 
plimba prin tuneluri cu mâinile în buzunar. Ii vedeam 
rânjetul în lumina făcliilor. 

— Ce de întâlniri am avut aici jos! Ce de amintiri... 

Piatra mi-a alunecat sub călcâi. Am scuturat nervos 
din picior. 

— Nu mă interesează! 

Din păcate însă, pe madame Labelle o interesa. A 
ridicat din sprâncene. Şi-a suflecat poalele rochiei ca să 
treacă peste o movilită de pământ. 

— Haideţi să fim sinceri, înălţimea Voastră. Umblă 
vorba că isprăvile domniei voastre sunt mult exagerate. 

— Pardon? a exclamat Beau, cu ochii mari. 

— Am fost proprietară de bordel, a zis ea, pironindu- 
1 cu privirea. Veştile se răspândesc repede. 

— Ce veşti? 

— Nu mă interesează, am mai spus o dată. 

De data asta, rânjea madame Labelle. 

— Uiţi că te cunosc de când erai de-o şchioapă, 
Beauregard, îmi aduc aminte de strungăreaţă ta, de 
petele din bărbie. De bâlbâială de care ai suferit când ai 
mai crescut. 

Roşu la faţă, Beau şi-a umflat pieptul şi era cât pe ce 
să se împiedice de o piatră. Speram ca aceasta să se fi 
aciuat în pantoful lui. 

— N-am suferit de bâlbâială, a spus el, indignat. A 
fost o simplă neînțelegere... 

Am scuturat piciorul pe furiş şi pietricica mi-a ajuns 
între degete. 

— Ai fost bâlbâit? 

— Nu... 

Madame Labelle chicotea. 

— Spune-i şi lui povestea, scumpule. Mi-ar plăcea s-o 
mai aud o dată. 

— De unde... 

— 'Ţi-am spus doar — bordelurile sunt punctul 
fierbinte al informaţiilor, a zis ea şi i-a făcut cu ochiul. 
Special m-am exprimat aşa, în caz că te-ntrebi. 

Beau părea la un pas să-şi iasă din fire. Deşi încă 
îmbujorat, a expirat prelung şi şi-a suflat o şuviţă rebelă 
de păr din ochi. Madame Labelle zâmbea cu gura până 
la urechi. 

— Bine, fie! a zis el, în cele din urmă. întrucât sunt 
convins că ai auzit povestea neadevărată, o să lămuresc 
cum stau lucrurile. Mi-am pierdut virginitatea cu o 
pselismofilă. 

L-am privit derutat, uitând cu desăvârşire de piatra 


din cizmă. 

— O ce? 

— O pselismofilă, a repetat el iritat. O persoană 
excitată de bâlbâieli. O chema Apollinia. Era servitoare 
la castel şi mai mare decât mine cu câţiva ani, 
băbăciunea superbă. 

Am clipit o dată. Şi încă o dată. Madame Labelle 
chicotea şi mai tare. Amuzată la culme. 

— Zi mai departe, l-a îndemnat ea. 

Beau i-a aruncat o privire nervoasă. 

— Vă imaginaţi cum a decurs întâlnirea noastră. Nu 
găseam nimic ciudat la fetişul ei. Credeam că tuturor le 
place bâlbâială în dormitor. 

Văzându-mi privirea îngrozită, a legănat din cap. 

— Exact. Acum înţelegi de unde încurcătura. Când 
am trecut la următoarea aventură — cu un nobil de la 
curtea tatei —, presupun că vă imaginaţi cum a decurs 
şi acea întâlnire, a spus, acoperind-şi ochii cu palma. 
Dumnezeule, în viaţa mea nu m-am simţit aşa umilit! A 
trebuit să fug în tunelurile astea, ca să nu-i mai aud râ- 
setele. Un an întreg n-am putut să mă uit în ochii lui, a 
adăugat, plesnindu-se agitat peste pulpă. Un an. 

Simţeam o gâdilătură ciudată în gât. Am strâns din 
buze, ca să nu iasă. Mi-am muşcat obrazul. 

Degeaba. Tot a scăpat. Şi am râs în hohote pentru 
prima oară după foarte mult timp. 

— Nu-i deloc amuzanti s-a răstit Beau, în momentul 
în care a văzut că râde şi madame Labelle. 

Se îndoise de spate şi se ţinea cu mâinile de burtă, 
zguduindu-se din tot corpul. 

— Nu mai râdeţi! Terminati odată! 


In cele din urmă, madame Labelle şi-a şters lacrimile 
de la ochi. 

— Vai, Maiestatea Voastră! Aş putea să ascult 
povestea asta de o mie de ori. Şi fetele mele s-au 
amuzat copios când au auzit-o. Dacă te consolează cu 
ceva, să ştii că am avut şi eu parte de destule întâlniri 
umilitoare. În tinereţe, şi eu cutreieram deseori prin 
aceste tuneluri. îmi aduc aminte de-o zi când taică-tu m- 
a adus aici pe furiş... 

— Nu! a zis Beau şi a scuturat din cap, gesticulând 
vehement. Te rog să nu-ţi termini propoziţia! 

— ... dar era o pisică sălbatică, a continuat madame 
Labelle, chicotind de una singură, pierdută în acea 
amintire. Am obser- vat-o abia prea târziu. Animalul a 
confundat o parte a anatomiei lui taică-tu — mai bine 
zis, două părţi ale anatomiei lui taică-tu... 

Mi s-au oprit hohotele în gât 

— Termină! 

— ... cu o jucărie. Doamne, dacă aţi fi auzit cum 
zbiera Auguste! Ai fi zis că mâţa îi scosese maţele, nu 
că îl zgâriase pe... 

— Ajunge! 

Cu ochii holbaţi de groază, Beau i-a astupat gura cu 
mâna. Madame Labelle continua să-i hohotească printre 
degete. 

— Niciodată să nu mai spui povestea asta! Ai auzit? 
Niciodată! a zis el, clătinând din cap, cu ochii închişi. O 
să rămân cu traume psihice, femeie! N-o să-mi mai pot 
scoate din minte în veci imaginea asta. 

Madame Labelle i-a dat mâna la o parte, fără să se 
oprească din râs. 


— Nu mai fi aşa pudic, Beauregard! Ştii foarte bine 
cu ce se ocupa taică-tu în timpul liber, ţinând seama de 
situaţia în care ne aflăm. 

I-a dispărut zâmbetul de pe buze, iar atmosfera 
glumeaţă de până atunci s-a stins numaidecât. Madame 
Labelle a tuşit uşor. 

— Ce vreau să spun... 

— Mai bine tăcem, a întrerupt-o Beau, cu o figură 
mohorâtă, arătând tunelul care ducea spre nord. Ne 
apropiem de castel. Ascultaţi! 

In liniştea care s-a lăsat, am auzit foşnet de paşi 
deasupra capetelor. Bun. M-am aplecat şi mi-am scos 
cizma. Am scuturat piatra afurisită şi m-am încălţat la 
loc. Acum mă puteam concentra. Deşi apreciam 
încercarea lui madame Labelle de-a ne binedispune, nu 

Nu mai găsiserăm locul sau momentul potrivit de 
câteva săptămâni încoace. 

Am străbătut restul drumului în tăcere. Pe măsură ce 
tunelul urca, vocile răsunau tot mai tare. La fel şi 
bătăile inimii mele. N-aveam de ce să fiu emoţionat. II 
mai văzusem pe rege. II văzusem, vorbisem cu el, 
luasem masa cu el. Dar, pe vremea aia, eram Vânător, 
respectat, prețuit, iar el era regele meu. Intre timp, se 
schimbase totul. 

Acum eram vrăjitor — înfierat —, iar el era tatăl meu. 

— O să fie bine, mi-a şoptit madame Labelle, parcă 
ghicindu-mi gândurile. 

A legănat din cap, ca să mă îmbărbăteze. Ca să se 
îmbărbăteze. 

— Eşti copilul lui. N-o să-ţi facă niciun rău. Nici 


măcar arhiepiscopul nu şi-a ars copilul pe rug, iar 
Auguste îi e mult superior din toate privinţele. 

Am tresărit la auzul acelor cuvinte, dar ea se 
întorsese deja cu faţa la gaura din perete. O acoperea 
țesătura unei tapiserii în culori şterse. Am recunoscut-o 
de la scurta mea vizită la castel — un bărbat şi o femeie 
în Grădina Edenului, dezbrăcaţi, căzuţi în faţa Pomului 
Cunoaşterii Binelui şi Răului. Fiecare ţinea în mână un 
măr auriu. Deasupra lor stătea încolăcit un şarpe uriaş. 

Mă uitam la spatele corpului său ca un ghem negru 
şi simţeam că mi se întoarce stomacul pe dos. 

— Trageţi cu ochiul pe-aici, a murmurat Beau, 
arătând un mic gol între tapiserie şi zid. 

Să fi avut vreo doi centimetri. Prin faţa lui se 
perindau o mulţime de siluete. Aristocraţi şi clerici din 
tot regatul — din toată lumea. O întrunire de tichii 
negre, văluri şi dantelării. Glasurile lor reverberau ca 
un zumzet constant. Iar în faţă — urcat pe un podium 
de piatră, cu mantia revărsată peste tronul impozant - 
stătea Auguste Lyon. 

Prin fereastra din spatele Iui pătrundea o rază de 
soare care îi contura silueta. Coroana poleită şi părul 
auriu. Mantia de blană 

şi umerii lăţi. Amplasarea ferestrei şi a tronului... totul 
fusese bine gândit. O iluzie optică care să te facă să 
crezi că trupul lui răspândeşte lumină. 

Chipul însă, fiind luminat din spate, îi rămânea 
nedesluşit. 

Cu toate acestea, vedeam că zâmbeşte. Râdea 
împreună cu trei tinere, fără să-i pese că regina Oliana 
e chiar lângă el. Aceasta privea în gol, cu o figură la fel 


de împietrită ca treptele de la picioarele ei. In colţul 
sălii stăteau câţiva nobili în haine străine, cu trăsături 
asemănătoare cu ale ei. Pătrunşi de aceeaşi furie ca a 
ei. Erau singurele figuri sobre din sală. 

Mă uitam la barzi, la belşugul de vinuri şi mâncăruri, 
şi fier- beam de ură. 

Oamenii aceştia nu-l plângeau pe arhiepiscop. Cum 
îndrăzneau să-i batjocorească moartea cu voioşia lor? 
Cum îndrăzneau să vorbească vrute şi nevrute, ascunşi 
sub  glugile negre? Doliul nu le putea ascunde 
nepăsarea. Hedonismul. Aceşti oameni — aceste bestii 
— nu erau demni să-l jelească. 

Dar, imediat după gândul ăsta, a venit altul. Ruşinea 
mi-a alungat repede indignarea virtuoasă. 

Nici eu nu eram mai demn. 

Beau şi-a scuturat pelerina de praf şi şi-a aranjat 
părul cât putea de bine. Nu-i îmbunătăţea cu nimic 
aspectul obosit. 

— Bun. O să-mi fac intrarea aşa cum se cuvine şi-o să 
cer o audienţă. Dacă se arată binevoitor... 

— Ne chemi şi pe noi, am completat eu, cu gura 
uscată. 

— întocmai, a spus el. legănând din cap fără oprire. 
Aşa. Iar dacă nu... 

S-a oprit şi a aşteptat, mişcând nerăbdător din 
sprâncene, să spun ceva. 

— Vreau să aud confirmarea din gura ta, Reid. 

— Fugim, am mormăit printre dinţi. 

Madame Labelle m-a prins de braţe, în semn de 
încurajare. 
— O să fie bine, a repetat. 


Beau nu părea foarte convins. Ne-a salutat din cap şi 
a plecat în direcţia opusă din care veniserăm. Instinctiv, 
m-am tras mai aproape de deschizătura dintre perete şi 
tapiserie. Aşteptam să-l văd că intră. între timp, am 
zărit două siluete bine-cunoscute în- dreptându-se spre 
tron. 

Pierre Tremblay şi Jean Luc. 

Cu faţa trasă şi îndurerată, Jean Luc îl trăgea pe 
Tremblay după el cu o brutalitate surprinzătoare. Cei 
din jurul regelui au încremenit. Tremblay era viconte. 
Agresiunea lui Jean Luc — în văzul tuturor, unde mai 
pui — era o infracţiune de neiertat. încruntat, Auguste 
le-a făcut semn femeilor să plece şi cei doi au urcat pe 
podium. S-au aplecat şi au şoptit ceva la urechea 
regelui. Deşi nu le auzeam vorbele grăbite, ridurile de 
pe fruntea lui Auguste s-au adâncit. Oliana s-a tras mai 
aproape, îngrijorată. 

O secundă mai târziu, s-au deschis uşile şi a intrat 
Beau. 

S-au auzit murmure din mulţime. Toate discuţiile au 
luat sfârşit. Ba chiar o femeie a scos un mic țipăt. Beau 
i-a făcut cu ochiul 

— Bonjour tuturor! îmi cer scuze că v-am făcut să 
aşteptaţi, a spus el, după care s-a întors spre rudele 
mamei lui şi a adăugat pe un ton mai amabil: Ia orana. 

Oliana a sărit în picioare, cu lacrimi în ochi. 

— Arava. 

— Metua vahine. 

în clipa în care a văzut-o, chipul lui Beau s-a luminat 
de un zâmbet cald şi sincer. A înclinat capul şi s-a uitat 
în spatele ei, la o persoană pe care nu o vedeam. 


— Mau tuahine iti. 


Mi-a tresăltat inima în momentul în care i-au răspuns 


nişte strigăte de bucurie. Erau două persoane, nu una. 
Violette şi Victoire. 

Am lipit un ochi de deschizătură, chinuindu-mă zadarnic 
să le văd, dar madame Labelle m-a tras înapoi. 

Auguste s-a crispat vizibil când a dat cu ochii de fiul 
său. Nu-şi dezlipea privirea de pe chipul lui Beau. 

— Fiul risipitor se întoarce acasă. 

— Pere, a spus Beau, revenindu-i rânjetul ironic pe 
buze. 

Mi-am dat seama că era un fel de armură a lui. 

— Ţi-a fost dor de mine? 

S-a lăsat o tăcere mormântală în timp ce Auguste 
studia părul ciufulit şi hainele murdare ale fiului său. 

— Mă dezamăgeşti. 

— Crede-mă, sentimentul e reciproc. 

Auguste a zâmbit. Mai tăios decât un cuţit. 

— Te crezi deştept? a întrebat calm, fără să se ridice 
de pe tron. Vrei să mă faci de râs prin această atitudine 
vulgară? 

Cu un gest leneş, a arătat spre toţi cei din sală. 

— Continuă, te rog! Publicul e captivat. Spune-le cât 
de dezamăgit eşti de tatăl tău, omul care, de săptămâni 
în şir, îşi caută fiul pe tot cuprinsul regatului. Spune-le 
cum mama ta a adormit plângând noapte de noapte, 
aşteptând o veste de la tine. Spune-le cum s-a rugat la 
zeii ei şi ai mei să te întorci acasă viu şi nevătămat. 

De data asta, s-a ridicat în picioare. 

— Spune-le, Beauregard, cum surorile tale au fugit 
din castel în căutarea ta şi cum era să le taie capul o 
vrăjitoare. 

Invitaţii au izbucnit în murmure, iar Beau a făcut 


ochii mari. 

Auguste a coborât treptele agale. 

— Toată lumea aşteaptă cu nerăbdare, fiule. Spune-le 
despre noii tăi tovarăşi. Spune-le despre vrăjitoarele şi 
vârcolacii pe care-i numeşti prieteni. Poate că s-au 
cunoscut deja. Poate că tovarăşii tăi le-au ucis familiile, 
a continuat Auguste, strâmbând din buze. Spune-le cum 
ţi-ai abandonat familia, ca s-o ajuţi pe fiica Reginei 

Vrăjitoarelor — fiica al cărei sânge te poate ucide nu 
doar pe tine, ci şi pe surorile tale. Spune-le cum ai 
eliberat-o. 

A ajuns, în sfârşit, în dreptul lui Beau şi s-au uitat 
unul la celălalt. O clipă. O eternitate. Auguste a coborât 
tonul: 

— Ţi-am tolerat toate nesăbuinţele, dar, de data asta, 
ai întrecut măsura. 

Beau a încercat să zâmbească dispreţuitor. 

— Nu le-ai tolerat. Le-ai ignorat. Părerea ta 
cântăreşte mai puţin ca oricând pentru mine... 

— Părerea mea, a mârâit Auguste, apucându-l pe 
Beau de gulerul cămăşii, e singurul motiv pentru care 
n-ai fost biciuit în piaţa publică! îndrăzneşti să-ţi 
nesocoteşti tatăl? îndrăzneşti să mă sfidezi pentru o 
pizdă jegoasă de vrăjitoare? 

Auguste i-a dat brânci şi Beau s-a clătinat pe 
picioare, alb ca varul la faţă. Nimeni n-a sărit să-l 
sprijine. 

— Nu are nicio legătură cu... 

— Eşti copil! a reluat Auguste, iar veninul din vocea 
lui i-a făcut pe nobili să se tragă şi mai în spate. Un 
copil răzgâiat, crescut într-un turn de aur, care n-a 


gustat niciodată din sângele războiului şi n-a simţit 
duhoarea morţii. Te crezi erou, fiule? După două 
săptămâni de hoinăreală cu amicii tăi, te crezi mare 
războinic? Ai venit să ne salvezi! 

L-a mai îmbrâncit o dată. 

— Ai văzut vreodată un vârcolac hrănindu-se cu 
măruntaiele unui soldat? 

Şi încă o dată. 

— Ai văzut vreodată o Dame Blanche bând sângele 

unui prunc? Beau se clătina pe picioare. 

— N-ar face... n-ar face aşa ceva. Lou n-ar... 

— Eşti copil şi nerod, a spus Auguste, pe un ton 
glacial. Şi m-ai umilit pentru ultima oară! 

A expirat prelung şi şi-a îndreptat umerii. Era înalt. 
La fel de înalt ca mine. 

— O să dau totuşi dovadă de îndurare. Căpitanul 
Toussaint mi-a povestit despre planul vostru măreț de a 
o învinge pe La Dame des Sorcieres. Spune-mi unde se 
ascunde fiică-sa şi îţi iert toate greşelile. 

Nu. Panica mă sugruma. Am uitat să respir. Să 
gândesc. Nu vedeam decât ochii căscaţi ai lui Beau. A 
făcut un pas înapoi din faţa tatălui său. 

— Nu pot să fac asta. 

Auguste s-a întunecat la faţă. 

— Spune-mi unde e, altminteri te las şi fără titlu, şi 
fără moştenire! 

Invitaţii şoşoteau uluiţi, dar Auguste nu-i băga în 
seamă, iar glasul îi devenea mai puternic cu fiecare 
cuvânt. Cu fiecare pas. Oliana a dus mâna la gură, 
îngrozită. 

— O să te alung din castel şi din viaţa mea. O să te 


acuz de crimă şi complot, şi, după ce vei arde alături de 
prietenii tăi, o să uit de tine. 

— Tată! a exclamat Beau şocat, dar Auguste era de 
neclintit. 

— Unde e? 

— Nu... 

Beau s-a uitat deznădăjduit la mama lui, dar Oliana a 
închis ochii şi suspina încet. Şi-a dres glasul şi a mai 
făcut o încercare. Aşteptam cu sufletul la gură. 

— Nu pot să-ţi spun unde e, pentru că nu ştiu. 

— Frere! 

Din spatele Olianei a ţâşnit o fată frumoasă, cu părul 
negru şi pielea rumenă ca Beau. M-a trecut un junghi 
prin inimă când a întins brațele spre Beau, dar Auguste 
a tras-o înapoi, nelăsând-o să se apropie de el. 

— Te implor, frere, spune-i unde e! Spune-i! 

A venit repede şi sora ei geamănă. Deşi încruntată, îi 
tremura bărbia. 

— N-ai de ce să te milogeşti, Violette! Bineînţeles că 
o să-i spună tatei. Vrăjitoarele au încercat să ne ucidă. 

— Victoire, a murmurat Beau, cu vocea sugrumată. 

Auguste s-a uitat la el cu ochii mijiţi. 

— Eşti dispus să protejezi o vrăjitoare când în joc e 
viaţa surorilor tale? 

— Hai să mergem! a şoptit madame Labelle, 
trăgându-mă zadarnic de braţ. 

Gâfâia. Era speriată. 

— Ne-am înşelat. E limpede că Auguste n-o să ne 
ajute. 

— Nu putem să-l lăsăm aici... 

Beau a ridicat mâinile, gesticulând spre nobilime. 


— Există şi alte soluţii. Nu toate vrăjitoarele sunt 
diabolice. Cu ajutorul vostru, am putea scăpa de 
Morgane. E în oraş — chiar în clipa asta — şi pregăteşte 
ceva groaznic pentru înmormântarea arhiepiscopului. 

— Reid, a zis madame Labelle, trăgându-mă mai 
stăruitor. 

— Chiar eşti nerod, a spus Auguste, apucându-şi 
ocrotitor fiicele de umeri şi trăgându-le înapoi. 
Mărturisesc că nu mă surprinde. Chiar dacă mă 
dispreţuieşti, te cunosc bine, fiule. Iţi ştiu obiceiurile. Iţi 
ştiu vizuinile. Ştiam că, de teamă să nu-ți pierzi noii 
prietenii, o să vii la mine cu această misiune 
nebunească. 

Am auzit vag zgomot de paşi în spatele nostru. 
Murmur de voci. Madame Labelle se agăța de braţul 
meu şi mă striga, dar mintea mea era mult prea 
amorţită. Mi-am dat seama prea târziu ce se petrece. M- 
am răsucit exact când Auguste spunea: 

— Şi ştiam c-o s-o iei prin tuneluri. 

— Fluşturatic! a urlat Beau, întorcându-se spre noi, 
cu o figură înfricoşată. Zăpăceală! 

Mânerul unei balisarde m-a izbit în tâmplă şi n-am 
mai văzut nimic. 


5 ÎNAINTEA 
PRĂBUŞIRII E DOAR 
ÎNGÂMFARE 


Lou 


PLECASE FĂRĂ MINE. MĂ UITAM ÎN PAHARUL CU 


whiskey şi-l înclinam, turnând încet lichidul pe 
tejgheaua de lemn. Coco mi-a luat paharul din mână 
fără să-şi întrerupă discuţia cu Liana. In capătul celălalt 
al cârciumii, Ansei stătea între Toulouse şi Thierry. 
Râdeau la o glumă pe care n-o auzeam. 

O familie mare şi fericită. 

Numai că toată lumea era cu ochii pe mine şi 
şuşotea, de parcă eram o ghiulea gata să explodeze. 

Iar nemernicul plecase fără să spună o vorbă. 

Nu ştiu la ce mă aşteptasem — efectiv ii înmuiasem 
în whiskey şi aprinsesem chibritul. Dar nu-l minţisem. 
Nu spusesem nimic neadevărat. Asta voia, nu? Voia 
adevărul. 

„Să nu mă minţi”, îmi zisese. 

Am plecat de lângă tejghea, m-am dus la fereastra 
murdară şi m-am uitat printre dârele de praf. Trebuia 
să se fi întors până acum. Dacă plecase când zisese 
Deveraux — în timp ce eu turbam de nervi în cameră —, 
trebuia să fi ieşit din tunel acum o jumătate de oră. O fi 
dat de bucluc... 

„Acum înţelegi? Asta înseamnă că sunt un monstru?” 


„înseamnă că eşti ca mama ta." 

M-a cuprins un nou val de furie. Poate că dăduse într- 
adevăr de bucluc. Şi, de data asta, poate reuşea să 
scape fără ajutorul meu. Fără magie. 

O răsuflare m-a gâdilat pe ceafa, şi, când m-am 
întors, am dat nas în nas cu Nicholina. A rânjit şi i-am 
aruncat o privire iritată. Sângele îi îngălbenise dinţii. 
Pielea subţire ca o foiţă era cea mai palidă trăsătură a 
ei, mai strălucitoare şi mai albă decât luna. Am 
îmbrâncit-o cu umărul şi m-am dus la o masă liberă din 


colţ. 

— Vreau să fiu singură, Nicholina, i-am spus. 

— N-ar trebui să fie prea greu, souris!. 

Se învârtea în jurul meu, şoptind, arătând spre Coco 
şi Ansei, spre Blaise şi Liana şi spre Toulouse şi Thierry. 

— Ei nu vor să stea în preajma noastră, a zis şi s-a 
aplecat spre mine, atingându-mi urechea cu buzele. Ii 
stânjenim. 

Am gonit-o de lângă mine. 

— Nu mă atinge! 

M-am trântit pe scaun şi i-am întors spatele. S-a dus 
la scaunul din faţa mea. Dar nu s-a aşezat. Pesemne 
strigoii nu stăteau jos. Nu arătau suficient de bizar şi 
sinistru cu fundul pe un taburet. 

— Nu suntem atât de diferite, a continuat ea. 
Oamenii nu ne plac pe niciuna dintre noi. 

— Ba pe mine mă plac! m-am răstit. 

— Oare? 

A îndreptat ochii palizi spre Blaise, care mă urmărea 
de lângă tejghea. 

— Ti simţim gândurile şi ştim că n-a uitat cum i-ai 
zdrobit oasele fiului său. Tânjeşte să-şi înfigă colții în 
camea ta, să te audă cum plângi şi gemi. 

M-am uitat şi eu la el. Şi-a dezvelit incisivii ascuţiri. 
Futu-i! 


' Şoarece (franceză) (n. red.). 

— Dar tu n-o să plângi, nu-i aşa? a spus Nicholina, 
aplecând capul spre mine. O să lupti şi-o să muşti şi tu. 

A pufnit în râs. M-a trecut un fior la auzul acelui 
sunet. 


— Nu suntem atât de diferite, a repetau De mulţi ani, 
popoarele noastre sunt asuprite, iar noi am fost 
asuprite chiar în sânul lor. 

Dintr-un motiv inexplicabil, mă îndoiam că noi se 
referea la mine şi la ea. Nicidecum. Din câte observam, 
în mintea Nicholinei nu era doar ea. Poate mai existau 
şi... alte fiinţe. „V-am zis eu că-i ciudată”, îmi spusese 
Gabrielle la un moment dat. „Prea multe inimi.” Mi s-a 
frânt inima când mi-am adus aminte. Biata Gaby! 
Speram să nu fi suferit. 

Ismay stătea la masă cu La Voisin. Avea ochii roşii şi 
sticloşi. Veniseră şi alte vrăjitoare cu ele. Babette 
rămăsese în tabără, ca să aibă grijă de cei prea tineri, 
prea bătrâni, prea slăbiţi sau prea bolnavi să lupte. 

Nici până acum nu găsiseră trupul lui Gaby. 

— O să-ţi spunem un secret, şoricelule, a murmurat 
Nicholina. Nu e de datoria noastră să-i facem să se 
simtă bine. Nu, nu, nu este. Nu este, nu este, nu este. E 
treaba lor. 

M-am uitat lung la ea. 

— Cum ai ajuns aşa, Nicholina? 

A rânjit din nou — atât de larg, încât aveam senzaţia 
că i se rupe faţa în două. 

— Tu cum ai ajuns aşa, Louise? Toţi luăm decizii. Toţi 
suferim consecinţele. 

— M-am săturat de discuţia asta. 

Am expirat adânc şi i-am aruncat o privire 
duşmănoasă lui Blaise. Dacă se mai uita mult la mine, 
rămânea fără un ochi. Nicholina — cât era ea de ţicnită 
— avea dreptate într-o privinţă: aveam să muşc şi eu. In 
sfârşit, când Terrance i-a şoptit ceva la ureche, Blaise 
şi-a dezlipit ochii de la mine şi i-a îndreptat spre uşa 
cămării. M-am crispat imediat. Or fi auzit ceva? Se 
întorsese Reid? 

Fără să stau pe gânduri, am îndoit un deget şi mi s-a 
înceţoşat vederea. Auzul însă s-a ascuţit şi am desluşit 
şoaptele lui Terrance de parcă era lângă mine. 

— Crezi că a murit Vânătorul? 

Blaise a clătinat din cap. 

— Se poate. Nu există pace în sufletul regelui uman. 
Reid a făcut o mare prostie încercând să discute cu el. 

— Dacă a murit, când putem pleca de aici? a întrebat 
Terrance, uitându-se la Ismay şi la La Voisin şi la 
vrăjitoarele de sânge din jurul lor. Nu le datorăm 
credinţă acestor diavoliţe. 

Mi-a zvâcnit obrazul. înainte să-mi dau seama ce se 
întâmplă, m-am ridicat în picioare, cu pumnii lipiţi de 
masă. Structura s-a evaporat. 

— Din câte se pare, nici lui Reid nu-i datoraţi 
credinţă! 

Au ridicat amândoi capul, speriaţi — furioşi —, dar 
furia lor era nimic pe lângă a mea. Nicholina aplauda 
încântată. Coco, Ansei şi Claud s-au ridicat prudent. 

— Dacă bănuiţi că e în pericol, ce mai căutaţi aici? 

Vocea mea creştea, se transforma în ceva mai presus 
de mine. Deşi mă auzeam vorbind, nu eu pronunţam 
cuvintele. 

— Aveţi o datorie de viaţă faţă de el, potăi râioase ce 
sunteţi! Sau aţi prefera s-o iau înapoi pe-a lui Terrance? 

Am înălţat braţele. 

Blaise s-a ridicat de pe scaun, arătându-şi dinţii 
strălucitori. 

— îndrăzneşti să ne ameninţi? 

— Louise, a intervenit Claud, pe un ton împăciuitor. 
Ce faci? 

— Ăştia cred că Reid a murit, am şuierat printre 


dinţi. Discută când să ne părăsească. 

La Voisin a chicotit, dar ochii i-au rămas reci şi 
inexpresivi. 

— Nu-i de mirare. La primul semn de primejdie, îşi 
vâră coada între picioare şi fug înapoi în mlaştina lor. 
Sunt o adunătură de laşi. Ţi-am zis să n-ai încredere în 
ei, Louise! 

Când Liana a dat să meargă spre uşă, am trântit-o cu 
o simplă rotire din încheietură. Nu l-am scăpat pe 
Blaise din ochi nicio clipă. 

— Nu plecaţi nicăieri, până când nu mi-l aduceţi 
înapoi! 

Cu un mârâit, faţa lui Blaise a început să se 
transforme. 

— N-ai nicio putere asupra vârcolacilor, vrăjitoareo. 
Nu te-am omorât de dragul bărbatului tău. Dacă moare, 
moare şi bunăvoința noastră odată cu el. Ai mare grijă! 

La Voisin a venit lângă mine, cu mâinile împreunate. 

— Tu ar trebui să ai grijă, Blaise. Dacă trezeşti mânia 
acestei vrăjitoare, trezeşti mânia noastră, a tuturor. 

A ridicat mâna şi toate vrăjitoarele au sărit în 
picioare — cel puţin douăsprezece la număr. De patru 
ori mai multe decât Blaise, Liana şi Terrance, care se 
apropiau spate în spate, mârâind gutural. Unghiile li s- 
au preschimbat în gheare ucigătoare. 

— Plecăm paşnic, a zis Blaise, uitându-se sfidător în 
ochii lui La Voisin, în ciuda vorbelor calme. Nu-i nevoie 
să se ajungă la vărsare de sânge. 

— Uiţi un amănunt foarte important, a zis La Voisin, 
cu un zâmbet crud de-ţi îngheţa sângele în vene. 

Când şi-a descheiat gulerul şi şi-a dezvelit cele trei 


cicatrice de pe piept — urme de gheare —, vrăjitoarele 
de sânge au început să freamăte de nerăbdare. Şi eu la 
fel. Dumnezeule, şi eu la fel. 

— Ne place sângele. Mai ales al nostru. 

Se fixau cu privirile, iar tensiunea din camera era 
aproape palpabilă. 

Ansel a dat să intervină — tocmai Ansei dar Claud i-a 
pus o mână pe umăr şi l-a oprit. 

— Stai în banca ta, băiete, până n-o păţeşti! a zis el, 
după care s-a întors spre La Voisin şi Blaise. Să nu 
uităm țelul mult mai înalt pentru care ne-am adunat 
aici. Avem un inamic comun. Cred că putem să ne 


comportăm civilizat până când se întoarce monsieur 

Diggory. Vă asigur că se va întoarce, a adăugat, 
aruncând o privire tăioasă spre Blaise şi apoi spre mine. 

S-a lăsat o tăcere mormântală, în care nu 
îndrăzneam nici să răsuflăm. Toţi aşteptam ca cineva să 
facă prima mişcare. Să atace. 

In cele din urmă, Blaise a oftat adânc. 

— Eşti un om înţelept, Claud Deveraux. Vom aştepta 
întoarcerea domnului Diggory. Dar, dacă nu va fi aşa, 
eu şi copiii mei vom părăsi acest loc — şi pe locuitorii 
lui — fără să le facem vreun rău, a zis, ţintuindu-mă cu 
ochii lui galbeni. Ai cuvântul meu. 

— Minunati 

— Laşule! a spus La Voisin, zâmbind dispreţuitor. 

Nici nu trebuia mai mult. 

Cu un mârâit feroce, Terrance s-a repezit la ea, dar a 
apărut imediat Nicholina, l-a prins de gâtul pe jumătate 
transformat şi l-a răsucit. Băiatul a zburat cât colo cu 
un chelălăit şi a căzut la picioarele lui Blaise. Liana se 


transformase deja. A luat-o la fugă după Nicholina. 
Blaise a urmat-o numaidecât, la fel şi Ansei şi Claud, 
când şi-au dat seama că vrăjitoarele de sânge voiau... ce 
altceva decât sânge? înarmate cu cuțite, Ismay şi 
surorile ei ţinteau beregatele lupilor, dar lupii se 
mişcau cu repeziciune şi au sărit pe tejghea, ca să poată 
lupta de la înălţime. Deşi încolţit şi în inferioritate 
numerică, Terrance a reuşit să zboare cuțitul din mâna 
lui Ismay şi s-o imobilizeze sub labă. Când a început să-i 
sfâşie faţa cu cealaltă, Coco a intervenit imediat. 

Eu... ei bine, eu am pus un deget pe whiskey-ul 
vărsat pe tejghea. Doar un deget. O simplă scânteie atât 
de asemănătoare, şi totuşi atât de diferită de incendiul 
de la cârciumă de acum mult timp. Trecuseră doar două 
săptămâni de atunci? 

Aveam senzaţia că trecuseră ani. 

Flacăra a luat-o după dâra de whisky până în locul în 
care Terrance... 

Nu. Nu Terrance. Am înclinat capul şi m-am uitat 
nedumerită cum flăcările se opresc la altcineva şi îi 
cuprind tălpile, picioarele, pieptul. In scurt timp, 
persoana urla de spaimă, de durere şi încerca 
deznădăjduită să-şi dea sângele, să smulgă magia cu 
unghiile — dar eu râdeam. Am râs şi am râs, până ce au 
început să mă usture ochii şi să mă doară gâtul, am râs 
până ce vocea ei a reuşit, în sfârşit, să pătrundă prin 
pâcla minţii mele. Până când mi-am dat seama a cui era 
vocea. 

— Coco, am murmurat. 

M-am uitat la ea, năucită, şi am rupt structura. 
Flăcările s-au stins pe loc, iar Coco s-a prăbuşit la 


pământ. Fumul se înălța în rotocoale din hainele şi 
pielea ei. Ea gemea şi suspina, chinuindu-se să respire. 
Restul camerei a început să prindă contur pe bucăţi — 
figura îngrozită a lui Ansei, ţipătul disperat al lui 
Terrance, goana lui Ismay după miere. Când m-am dus 
s-o ajut, m-a apucat o mână de gât. 

— Până aici! a mârâit, înfigându-şi unghiile în carnea 
mea. 

— Ajunge, Josephine! a spus Deveraux, mai serios 
decât îl văzusem vreodată. Dă-i drumul! 

Cu ochii holbaţi de furie, La Voisin i-a aruncat o 
privire plină de ură, dar, unul câte unul, şi-a descleştat 
degetele de pe gâtul meu. Am tras aer în piept şi am 
făcut câţiva paşi împleticiţi. 

— Coco! 

Dar atât vrăjitoarele de sânge, cât şi vârcolacii se 
puseseră scut în faţa ei şi nu-i vedeam decât ochiul 
peste braţul lui Ansei. Şi el se postase între noi. Mi s-a 
tăiat răsuflarea când le-am văzut ostilitatea din ochi. 
Spaima. 

— îmi pare rău, Coco... 

Se chinuia să se ridice. 

— îmi revin eu, a spus, cu glas stins. 


— A fost un accident, crede-mă! 

Mi s-a frânt vocea când am rostit ultimele cuvinte, 
dar inima mi s-a frânt când i-am văzut privirea 
înlăcrimată. A dus o mână la gură, ca să-şi înăbuşe 
suspinele. 

— Te rog, Coco! Știi că niciodată n-aş fi... niciodată n- 
aş fi facut-o intenţionat... 

In spatele ei, Nicholina rânjea. 


— Dumnezeu a poruncit, „Veniţi şi daţi-i ascultare. 
înaintea prăbuşirii e doar îngâmfare”, a recitat ea cu 
voce schimbată, adâncă. 

Monstruozitatea faptei mele mă răscolea. I-am auzit 
vocea. l-am simţit atingerea tandră pe păr. 

„Nu eşti în apele tale.” 

„Tu vezi doar ce vrei să vezi.” 

„Crezi că vreau să te consider...” 

„Cum să mă consideri? Diabolică?” 

Cu faţa îngropată în palme, m-am prăbuşit în 
genunchi şi am plâns. 


CAVALERI AD EVARRTI 


Reid 


UN CHIP. 

M-am trezit şi am văzut un chip. Deşi era la doar 
câțiva centimetri de mine, mă chinuiam să-i disting 
trăsăturile. Rămâneau întunecate şi vagi, de parcă 
stăteam într-o ceață deasă. Dar nu stăteam în picioare. 
Nici măcar nu-mi puteam mişca braţele şi picioarele. 
îmi păreau mai grele decât de obicei — incredibil de 
grele şi reci. Mai puţin încheieturile mâinilor, care-mi 
ardeau cu foc negru. 

Printre clipiri — letargice şi epuizante — am încercat 
să ridic capul. Mi-a căzut moale pe umăr. Mi s-a părut 
că forma buzelor se mişcă. Mi s-a părut că aud o voce 
tunând. Am închis ochii din nou. Cineva mi-a desdeştat 
fălcile şi mi-a băgat ceva amar pe gât. Am vomitat pe 
loc. 

Am vomitat până când am crezut că-mi plesneşte 
capul. Mă durea în gât. 

în momentul în care m-a lovit ceva tare peste faţă, 
am scuipat sânge. Gustul de cupru şi sare mi-a zguduit 
simţurile. Clipind tot mai repede, am scuturat din cap, 
ca să mi-l limpezesc. Se învârtea camera cu mine. în 


cele din urmă, chipul din faţa mea a început să prindă 
contur. Păr auriu şi ochi cenuşii — ca de lup —, cu un 
nas drept şi maxilar puternic. 

— Te-ai trezit, a spus Auguste. Minunat! 

Lângă mine stătea madame Labelle, cu mâinile 
legate după speteaza scaunului. Ii dislocau umerii. Deşi 
îi curgea sânge dintr-o înţepătură la gât, avea ochii 
limpezi. Abia atunci am observat seringile metalice din 
mâna lui Auguste. Acele însângerate. 

Injecţii. 

Ne sedase... mă sedase... ca pe un... un... 

Furia îmi ardea gâtul. 

Ca pe un vrăjitor. 

Madame Labelle se zbătea să-şi slăbească legăturile. 

— Serios, Auguste, nu-i nevoie să apelezi la... 

— îndrăzneşti să i te adresezi Maiestăţii Sale cu 
asemenea necuviinţă? a zis Oliana. 

Vocea îi oscila precum luciditatea mea. 

— Fie-mi cu iertare, a răbufnit madame Labelle, dar, 
după ce-am adus pe lume copilul unui bărbat — şi tot ce 
urmează unui eveniment atât de fericit —, credeam că 
pot renunţa la formalităţi. O greşeală impardonabilă. 

Am mai vomitat o dată şi n-am auzit răspunsul 
Olianei. 

Când am redeschis ochii, camera mi s-a înfăţişat mai 
limpede. Rafturi de mahon pline de cărţi. O poliţă 
sculptată. Portretele unor regi cu figuri severe şi un 
covor brodat sub picioare încălţate cu cizme. Am clipit 
şi am îndreptat ochii spre Vânătorii aliniaţi pe lângă 
perete. Cel puţin doisprezece. Toţi ţineau mâna pe 


balisarda de la brâu. 

Mai puţin Vânătorul din spatele meu. A lui era la 
gâtul meu. 

Un al doilea Vânător s-a postat în spatele lui madame 
Labelle. A rănit-o, şi ea s-a potolit imediat. 

— Măcar spălaţi-l puţin, a spus ea, cu vocea stinsă. 
Nu-i un animal. E fiul tău. 

— Mă jigneşti, Helene, a zis Auguste şi s-a lăsat pe 
vine lângă 
mine. 

Mi-a fluturat o mână prin faţă. Ochii mei se chinuiau 
s-o urmărească. 

— Crezi că mi-aş lăsa ogarii să doarmă în propria 
vomă? a continuat, pocnind din degete. Concentrează- 
te, Reid! într-un sfert de oră începe slujba şi nu pot să 
întârzii. Supuşii mei se aşteaptă să-l jelesc pe ticălosul 
făţarnic şi nu vreau să-i dezamăgesc. 

Prin pâcla gândurilor, simţeam cum se aprinde furia. 

— înţelegi de ce e important să păstrăm aparențele, 
nu? a întrebat, ridicând dintr-o sprânceană aurie. Ne-ai 
păcălit pe toţi. Inclusiv pe el. 

M-a apucat din nou greaţa, dar Auguste s-a tras 
înapoi la timp, strâmbând din buze. 

— între noi fie vorba, mă bucur că l-ai omorât. Nici 
eu nu mai ştiu de câte ori nemernicul ipocrit şi-a permis 
să mă mustre — pe mine, auzi tu! —, când el şi-a tras-o 
cu Morgane le Blanc. 

— Da, un mare ipocrit, a zis madame Labelle cu 
subînţeles. 

Vânătorul de lângă ea a prins-o de păr şi i-a tras 
capul pe spate, apăsând mai tare cuțitul la gâtul ei. 


Madame Labelle a tăcut. 

Auguste nu i-a dat atenţie, ci a înclinat capul şi s-a 
uitat la mine. 

— Corpul tău a reacţionat la injecție. Ceea ce 
dovedeşte că Philippe are dreptate. Eşti vrăjitor. 

Doar printr-un efort de voinţă am reuşit să ridic 
capul. O secundă. Două secunde. 

— Aş vrea să văd... cum reacţionează... corpul 
Maiestăţii Voastre. .. la cucută. 

— I-ai otrăvit? a întrebat Beau, şocat. 

Un alt Vânător îl ţinea nemişcat într-un colţ al 
camerei. Deşi mama lui clătina disperată din cap, nici n- 
o băga în seamă. 

— Ai pus cucută în injecții? 

— Futu-i mama mă-sii de turn de aur! a explodat 
Auguste, dând ochii peste cap. Nu suport să-ţi aud 
glasul în momentul ăsta, 

Beauregard! Nici pe-al tău, Oliana! a adăugat, când 
regina a vrut să intervină. Dacă mai scoateţi o vorbă, o 
să vă pară rău! la spune, a continuat, întorcându-se 
spre mine. Cum e posibil? Cum ai apărut tu, Reid 
Diggory? 

Mi-a răsunat glasul lui Lou în minte şi am rânjit Chiar 
şi în clipa aceea — încolţită în culise de doi dintre 
duşmanii ei de moarte —, dăduse dovadă de un curaj 
fără margini. Ori, poate, de o mare nesăbuinţă. Oricum 
ar fi, nici nu-şi imagina câtă dreptate avea. 

— Din câte ştiu eu, am spus, cu voce slăbită, atunci 
când un bărbat şi... o vrăjitoare se iubesc foarte mult... 

Mă aşteptam la lovitură. Când a venit, mi s-a izbit 


capul de scaun şi acolo a rămas. Mi-a ieşit un hohot de 
râs de pe buze. Auguste mă privea ca pe o gânganie pe 
care-o putea strivi sub cizmă. Poate că asta şi eram. M- 
a pufnit râsul de ironia situaţiei. De câte ori nu sedasem 
şi eu vrăjitoare? De câte ori nu le privisem exact ca el? 

M-a apucat de bărbie şi mi-a strâns-o între degete. 

— Spune-mi unde e şi promit să te ucid repede! 

încet, încet, mi-a dispărut rânjetul de pe faţă. N-am 
zis nimic. 

M-a strâns mai tare. Suficient de tare cât să mă 
învineţească. 

— pl ac şobolanii, Reid Diggory? Oribile creaturi, dar, 
dincolo de aspectul lor hidos, trebuie să recunosc că 
există o afinitate între mine şi ei. 

— Nu mă surprinde. 

A zâmbit. Rece ca gheaţa. 

— Şobolanii sunt inteligenţi. Ingenioşi. Pun mare preţ 
pe supravieţuire. Poate ar trebui să dai dovadă de 
aceeaşi înţelepciune. 

Văzând că nu spun nimic, a zâmbit şi mai larg. 

— E foarte curios ce se întâmplă când prinzi un 
şobolan pe burta cuiva — sub o oală, de pildă. In 
momentul în care încălzeşti oala respectivă, ştii ce face 
şobolanul? 

Pentru că nu răspundeam, mi-a legănat el capul. 

— Sapă în burta omului, Reid Diggory. Scurmă cu 
ghearele şi dinţii prin piele, came şi os, ca să fugă de 
căldură. Ucide omul, ca să supravieţuiască el. 

Intr-un final, mi-a dat drumul, s-a ridicat şi a scos o 
batistă din buzunar. Şi-a şters voma de pe degete, cu o 


figură scârbită. 

— Dacă nu vrei să fii omul acela, te sfătuiesc să 
răspunzi la întrebare. 

Ne uitam unul la celălalt. Chipul lui îmi tremura în 
faţa ochilor. 

— Nu vreau, am răspuns scurt. 

Cuvintele au reverberat în liniştea din cameră. 

— Hm... 

A luat un obiect de pe birou. Mic. Negru. Din fontă. 

— Aşa, deci! 

Mi-am dat seama că era o oală. 

Ar fi trebuit să mă sperii. Poate că mă împiedica 
cucuta. Sau greaţa şi migrena cumplită. Auguste voia 
să-mi fie frică de el. Se vedea asta în ochii lui. In 
zâmbetul lui. Voia să tremur şi să implor milă. Era un 
om căruia îi plăcea să domine. Să controleze. Pe 
vremuri, îl ajutasem şi eu. Când eram Vânător. îmi 
doream să fiu apreciat de regele meu. Chiar şi mai 
târziu — când aflasem despre contribuţia lui la naşterea 
mea —, în sinea mea, tânjeam să-l cunosc. 

îmi creasem o imagine a lui din poveştile mamei. Mă 
lăsasem amăgit de iluziile ei. Dar omul acesta nu era el. 

Omul acesta era real. 

Omul acesta era hidos. 

Privindu-l în clipele acestea, simţeam doar 
dezamăgire. 

A aşezat încet oala pe grătarul de pe foc. 

— Te mai întreb o dată. Unde este Louise le Blanc? 


— Tată! a spus Beau, pe un ton rugător. 

La semnul lui Auguste, Vânătorul l-a lovit în cap. 
Beau a căzut năucit din picioare, în ţipetele Olianei. A 


dat să fugă la el, dar regele a prins-o de mijloc şi a izbit- 
o de birou, de unde s-a prăbuşit la pământ, suspinând. 

— V-am zis să nu scoateţi un sunet! a mârâit 
Auguste. 

Madame Labelle îl privea cu ochi mari. 

— Cine eşti? a întrebat ea, şocată. Bărbatul pe care l- 
am iubit nu s-ar fi purtat niciodată aşa cu familia lui. E 
soția ta. Ei sunt fiii tăi... 

— Ăştia nu sunt fiii mei, a contrazis-o Auguste, roşu 
la faţă, punând mâinile pe braţele scaunului în care era 
legată madame Labelle. 

S-a aplecat spre ea, cu o privire sălbatică în ochi. 

— O să am alt fiu, Helene. O să am o sută de fii, ca 
să-i fac în ciudă viperei ăleia cu părul alb. Sângele meu 
va supravieţui. Pricepi? Chiar dacă va trebui să regulez 
toate femeile din colţul ăsta nenorocit de lume, n-o să 
mă dau bătut! 

A ridicat palma, dar n-a lovit-o. A încleştat pumnul cu 
ură. Cu poftă. 

— Scorpia mea frumoasă şi mincinoasă, ce mă fac eu 
cu tine? 

— Termină cu asta, te rog! Sunt eu, Helene. 

— Crezi că te-am iubit, Helene'] Crezi că eşti mai 
grozavă decât altele? 

— Sunt sigură c-am fost, a răspuns ea, cu o 
convingere neclintită în ochi. Nu puteam să-ţi spun că 
sunt vrăjitoare — şi pentru asta îmi cer iertare —, dar 
mă cunoşteai, Auguste. Aşa cum un suflet cunoaşte alt 
suflet. Mă cunoşteai şi te cunoşteam. Sentimentele 
noastre au fost sincere. Copilul nostru s-a născut din 
iubire, nu din dorinţă trupească sau... sau din obligaţie. 
Trebuie să scapi de această ură care te orbeşte şi să-ţi 
aduci aminte ce-a fost. Sunt aceeaşi acum, aşa cum 


eram şi atunci. încearcă să mă vezi, mon amour. 
încearcă să-l vezi pe el. Are nevoie de ajutorul nostru... 

De data asta, Auguste a atins-o. I-a prins buzele între 
degete şi i le-a tras aproape de ale lui. 

— Poate o să te torturez şi pe tine, a şoptit. Sunt 
curios care dintre voi doi cedează primul. 

In clipa în care madame Labelle l-a săgetat cu o 
privire neclintită, a crescut inima în mine de mândrie. 

De dragoste. 

— Cum de cucuta n-are niciun efect asupra ta, mon 
amcneri 

I-a dat drumul la buze şi a mângâiat-o pe obraz. 
Parcă erau doar ei doi în cameră. 

— Mă injectez cu cucută în fiecare zi din ziua în care 
ne-am cunoscut, a răspuns ea semeaţă. 

— Aha! a murmurat regele, zgâriind-o pe faţă cu 
degetele încovoiate. Halal sinceritate! 

Uşa biroului s-a deschis brusc şi a intrat un bărbat în 
jiletcă. 

— Maiestatea Voastră, i-am amânat pe preoţi cât am 
putut de mult, dar insistă să înceapă slujba numaidecât. 

Auguste s-a mai uitat la mama câteva clipe. Apoi a 
oftat, i-a dat drumul şi şi-a aranjat haina. Şi-a dat 
netezit părul pe spate. 

— Din păcate, discuţia noastră trebuie să mai aştepte 
până la finalul ceremoniei. 

Şi-a tras cu agilitate mănuşile negre şi şi-a pus masca 
la loc pe faţă. Personajul pe care-l juca în public. 

— Trimit după voi când se termină. Asta în caz că nu 
apare ea între timp. 


— îţi mai spun o dată. 

Am închis ochii, ca să nu se mai învârtă pământul cu 
mine. Ca să potolesc greaţa. Cum întunericul nu facea 
decât să-mi agraveze starea, i-am deschis iar. 


— Morgane e deja în oraş. 

— Nu mă refer la Morgane, ci la fiica ei. 

Zâmbetul lui strălucea în toată camera, desenând 
umbre peste inima mea. Primul licăr de teamă. 

— Dacă o iubeşti pe cât spui, o să vină după tine. Iar 
eu, a zis, mângâindu-mi obrazul din mers, o voi aştepta. 


ÎN MOD SURPRINZĂTOR., în temniţă era şi mai frig 
decât afară. în colţul celulei se formaseră ţurţuri de la 
apa care se prelingea pe zid. Se strânsese o băltoacă pe 
podeaua de pământ. M-am rezemat de gratiile de fier, 
sleit şi neputincios. Deşi madame Labelle încă avea 
mâinile legate, şi-a frecat mâneca de gheaţă, ca să 
umezească țesătura. Apoi a îngenuncheat lângă mine şi 
m-a şters pe faţă atât cât era posibil. 

— Datorită vomitivului şi staturii tale, a spus, 
căznindu-se zadarnic să mă aline, efectele injecţiei o să 
treacă cât de curând. Când vine Louise să ne salveze, o 
să fii în cea mai bună formă. Să sperăm doar că o să-şi 
dea seama că s-a întâmplat ceva, înainte să ne mănânce 
şobolanii. 

— Nu o să vină, am spus cu o voce goală, placidă. Ne- 
am certat. I-am spus că seamănă cu maică-sa. 

Beau a desprins un ţurţure şi l-a spart de perete. 

— Genial! Absolut genial! Bravo, frăţioare! Abia 
aştept să-ţi văd splina când te-o sfârteca şobolanul, a 


zis, după care s-a întors spre madame Labelle. Nu poţi 
— ştiu şi eu — să faci o vrajă şi să ne scoţi de-aici? Ştiu 
că eşti legată, dar trebuie doar să pocneşti din degete, 
n-am dreptate? 

— Au uns cătuşele cu un fel substanţă paralizantă. 
Nu pot mişca mâinile. 

— Nu poţi folosi cotul? Sau un deget de la picior? 

— Bineînţeles că pot, dar ar fi o vrajă stângace. E 
posibil să fac mai mult rău. 

— Ce tot spui acolo? 

— E nevoie de dexteritate ca să manevrezi 
structurile, înălţimea Voastră. Imaginează-ţi cum ar fi 
să fac un nod cu coatele şi degetele de la picioare, şi 
poate înţelegi cât e de dificil. Mâinile noastre — 
degetele — ne ajută să ne exprimăm intenţia mult mai 
precis, a explicat ea, îmbujorându-se în timp ce mă 
freca pe obraji. Pe lângă asta, deşi evident acest 
amănunt a scăpat intelectului tău sclipitor, sunt patru 
Vânători de strajă la capătul coridorului. 

Beau se plimba prin celulă ca o pisică turbată. Cu 
coama zbârlită. 

— Şi? 

—  Ţâţele  măssii! a exclamat ea, frecându-şi 
exasperată fruntea de umăr. Și, chiar dacă ştiu că am 
realizat multe miracole vrăjitoreşti în timpul petrecut 
împreună, Beauregard, până şi eu trebuie să mă 
recunosc înfrântă când vine vorba să evadez din 
închisoare, să înving patru Vânători şi să fug din oraş 
doar cu ajutorul unui amărât de coti 

— Bun, şi atunci ce facem? a întrebat Beau, ridicând 


braţele spre cer. Aşteptăm să vină tata şi să ne dea de 
mâncare şobolanilor lui? Apropo, minunată idee să 
venim să discutăm cu el! a mormăit. M-a iubit cândva. 
Pe dracu'! 

— Beau, am spus, văzând-o pe madame Labelle că 
tresare. încetează! 

— Pe înălţimea Voastră n-o s-o dea de mâncare 
şobolanilor lui, a spus ea. În ciuda amenințărilor lui, nu 
cred că vrea să-ţi facă vreun rău. Eşti singurul lui 
moştenitor legitim. Legea spune că nu poate încredința 
regatul surorilor tale. 

Beau s-a întors cu faţa spre coridor şi şi-a pus 
mâinile-n sân. 

— Scuză-mă dacă nu mai am încredere în intuiţia ta. 

Ii priveam profilul şi lucrurile începeau să aibă 
noimă. Şi el îşi făcuse aceleaşi iluzii ca mama. In ciuda 
relaţiei lor încordate, Beau visase totuşi la o apropiere 
de tatăl lui. Visele lui se spulberaseră în văzul tuturor, 
pe podeau din sala tronului. 

Eu pierdusem imaginea tatei. Beau îşi pierduse tatăl. 

— O clipă. 

Deodată, Beau a apucat gratiile, cu ochii aţintiţi la 
ceva din capătul coridorului. Am întors capul. M-am 
ridicat agale, ţinându-mă de gratii tocmai când, din 
spatele uşii, au început să răsune ţipete speriate. Mi-a 
revenit speranţa, intensă şi neaşteptată. Să fie oare...? 
Chiar să fi venit Lou după noi? Beau rânjea. 

— Ştiu vocea aia. Impieliţatele naibii! 

Paşii s-au îndepărtat de noi şi, odată cu ei, au încetat 
şi tipetele. Uşa coridorului s-a deschis cu un scârţâit. 


O faţă ştrengărească a apărut prin deschizătură. 
Violette. N-aveam idee de unde ştiam că e ea şi nu sora 
ei, dar ştiam. Instinctiv. A venit spre noi, ţopăind, cu un 
rânjet obraznic pe buze, învârtea pe deget cheile 
gărzilor. 

— Bună, taeael Ţi-a fost dor de mine? 

— Violette, a spus Beau, scoțând capul printre gratii. 
Ce cauţi aici? De ce nu eşti la slujbă? 

Fata a dat ochii peste cap. 

— De parcă ne-ar lăsa tata să ieşim din castel, când e 
Morgane în oraş. 

— Slavă Domnului că există şi avantaje la toată 
treaba asta! Trebuie să ne grăbim, a spus, întinzând 
mâna. Vânătorii se pot întoarce din clipă-n clipă. Dă-mi 
cheile! 

Fata a pus o mână pe şoldul ei îngust. 

— Nu se vor întoarce din clipă-n clipă. Le-am zis că 
Victoire s-a tăiat din greşeală cu sabia şi idioţii s-au dus 
sus s-o ajute, a spus ea, cu un pufnet dispreţuitor. De 
parcă Victoire ar tăia vreodată pe cineva din greşeala. 

— Cum spui tu, a zis Beau agitat, dar când n-o vor 
găsi pe Victoire într-o baltă de sânge, o să-şi dea seama 
că i-ai păcălit. Şi-o să coboare... 

— Greşeşti. E chiar o baltă foarte mare de sânge. 

— Poftim?! 

— Ne-am furişat în spiţerie şi am furat sângele de 
miel. Vic- toire a scăpat cam mult pe covoare, dar mai 
are câteva fiole. O să le dea bătăi de cap Vânătorilor, 
aşa că o să dureze măcar câteva minute până coboară. 

— I-ai dat sânge lui Victoire? a întrebat Beau, şocat. I 
l-ai dat... să se joace cu el? 


Violette a ridicat din umeri. 

— Nu m-am putut abţine. Trecând peste asta, a spus 
fata, fluturându-i cheile pe la nas, vrei să scapi sau nu? 

Când Beau a dat să i le smulgă, Violette şi-a retras 
mâna. 

— Uşurel. Ne datorezi nişte scuze. 

— Aşa e, a spus o a doua voce, şi a apărut Victoire. 

Ii sticleau ochii în întuneric şi avea sânge pe mâini. A 
întins sabia spre nasul lui Beau. 

— Cere-ţi scuze că ne-ai părăsit, taeae, şi te eliberăm! 

A strâmbat din nas când s-a uitat la mine. Şi la 
madame Labelle. — Doar pe tine. Nu pe ei. Tata zice că 
merită să ardă pe rug. Beau a mai întins o dată mâna 
după chei. N-a reuşit să le prindă. — Ascultaţi ce vă 
spun, fetelor. Când mai deschide tata gura, nu-l 
ascultați. Vocea lui o să vă distrugă mintea. 

— Mie mi se pare romantic. 

Violette a lăsat capul într-o parte şi mă studia, 
imitând ireal de bine gestul lui Auguste. Dar, în vreme 
ce privirea lui era rece şi vicleană, a ei trăda o 
curiozitate sfioasă. 

— Metua vahine a spus că el a sacrificat totul ca s-o 
salveze pe fata pe care-o iubeşte. Nu prea te are la 
inimă, a adăugat, ui- tându-se la mine. Nici pe mama ta, 
dar cred că vă respectă. 

— Nu-i deloc romantic. E o tâmpenie, a replicat 
Victoire, lovind cu piciorul în gratia de lângă mine, 
după care s-a întors spre Beau. Cum ai putut să ne 
părăseşti pentru copilul unei târfe? 

— Nu rosti acest cuvânt! s-a răstit Beau. Să nu-l mai 


rosteşti niciodată! 
Fata a lăsat capul în pământ, furioasă, dar supusă. 


— Ne-ai abandonat, taeae. Nu ne-ai spus unde te 
duci. Puteam merge cu tine. Puteam să ne luptăm cu 
vrăjitoarele alături de tine. 

Beau i-a ridicat bărbia cu un deget. 

— Nu toate vrăjitoarele sunt rele, tuahine, teu. Am 
întâlnit şi unele bune. Şi vreau să le ajut. 

— Dar tata a zis că te dezmoşteneşte! a spus 
Violette. 

— In acest caz, tu o să fii regină. 

Fata a căscat ochii mari. 

— îmi pare rău că nu mi-am luat la revedere, a 
continuat Beau, pe un ton tandru. Dar nu-mi pare rău c- 
am plecat. E şansa mea să particip la ceva grandios. 
Dacă ne unim cu toţii — oameni, vrăjitoare, vârcolaci şi, 
poate, sirene —, putem schimba lumea. 

— Sirene? a murmurat Violette uluită. 

— Aoleu, termină odată, Violette! 

Victoire a luat cheile din mâna surorii ei şi i le-a 
aruncat lui Beau. 

— Bine, a spus ea, clătinând scurt din cap. Fă-o 
fărâme! Fă-o mai bună! Dar, la final — când pui toate 
bucăţile la loc —, vreau să fiu Vânător. 

— Şi eu! a exclamat Violette. Numai că eu vreau să 
port rochie. 

Beau se chinuia să deschidă uşa celulei. 

— Vânătorii se vor număra printre fărâme, fetelor. 

— Nu, a zis Victoire, clătinând din cap. Nu vreau să 
fiu ca Vânătorii de-acum. Vrem să fim Vânători demni — 
cavaleri adevăraţi care luptă cu forţele răului. 
Adevăratul rău. 

A arătat cu mâna spre mine — şi voma de pe faţa 
mea — tocmai când Beau a reuşit să descuie uşa. 


— Nu chestia asta. 

Nu mi-am putut stăpâni un zâmbet. 

Spre surprinderea mea, mi-a zâmbit şi ea. Reţinut. 
Timid. Dar mi-a zâmbit. M-au năpădit emoţiile, atât de 
intense, încât m-am clătinat pe picioare. Violette m-a 
prins de mijloc, ca să nu cad. M-a condus pe coridor. 

— Duhneşti ca un peşte împuţit, taeael Cavalerii 
adevăraţi nu duhnesc. Cum să-ţi salvezi domniţa, dacă-i 
muţi nasul din loc? 

Abţinându-se cu greu să nu zâmbească, madame 
Labelle mă sprijinea pe partea cealaltă. 

— Poate că domniţa lui n-are nevoie de ajutor. 

— Poate că o să-l salveze ea pe el! a strigat Victoire 
peste umăr. 

— Poate că se vor salva reciproc! s-a răţoit Violette. 

— Poate, am murmurat. 

Nii-mi mai simţisem de mult inima atât de uşoară. 
Poate că reuşeam. împreună. într-un moment de 
luciditate perfectă, am văzut lucrurile limpede pentru 
prima oară: nu doar ea avea defecte. Eu trăisem o viaţă 
întreagă cu ochii închişi, ca să mă ascund de demoni — 
demonii mei în speranţa că nici ei nu mă puteau vedea. 
In speranţa că, dacă-i îngropam suficient de adânc, 
aveau să dispară. 

Dar n-au dispărut, iar eu era sătul să mă mai ascund. 

Nerăbdător, am iuţit pasul, ignorând durerea de cap. 
Trebuia s-o găsesc pe Lou. Trebuia s-o găsesc, să 
vorbesc cu ea... 

In clipa aceea, s-au întâmplat mai multe lucruri 
deodată. 


Uşa s-a deschis cu un bubuit asurzitor şi cei patru 
Vânători au dat buzna pe coridor. 

—  Fugiţi! a strigat madame Labelle exact când 
Victoire i-a tăiat legăturile de la mâini. 

S-a instalat haosul. La un impuls al mâinilor lui 
madame Labelle, din tavan s-au desprins pietre şi au 
căzut în capul Vânătorilor. Un bolovan cât pumnul meu 
l-a lovit pe unul în plin şi l-a lăsat 

lat. Ceilalţi zbierau de teamă — de furie —, chinuindu- 
se să se coordoneze şi s-o imobilizeze. Doi s-au năpustit 
la ea, iar unul ne-a sărit în cale. Cu un strigăt de luptă, 
Victoire l-a călcat pe picior. In momentul în care 
bărbatul s-a tras înapoi, atent să n-o atingă cu 
balisarda, Violette i-a tras un pumn în nas. 

— Plecaţi! a strigat Victoire, împingându-l pe 
Vânătorul care, deja dezechilibrat, s-a prăbuşit la 
podea. 

Beau a tăiat funiile care-i legau mâinile în sabia ei. 

— Fugiţi până nu e prea târziu! 

încercam să ajung la madame Labelle. 

— Nu pot s-o las... 

— DU-TE! 

Madame Labelle a întins mâna pe sub corpurile 
Vânătorilor şi a spulberat uşa. 

— REPEDE! 

Beau nu mi-a dat de ales. M-a prins de mijloc şi mi-a 
târât corpul slab şi neputincios. Deasupra noastră 
răsuna tropot de paşi, dar am luat-o la stânga pe alt 
coridor şi am dispărut într-o deschizătură aproape 
insesizabilă din perete. 


— Grăbeşte-te! a zis Beau, trăgându-mă tot mai 
repede. A început slujba, dar Vânătorii rămaşi la castel 
o să apară cât de curând. O să verifice toate tunelurile. 
Haide, haide! 

— Dar mama... surorile noastre... 

— Surorile noastre n-o să păţească nimic Nu le-ar 

face niciun rău. încă ezitam. 

— Şi madame Labelle? 

Beau m-a îmbrâncit pe alt tunel, fără să stea pe 

gânduri. 

— Poate să-şi poarte singură de grijă. 

— NU... 

— Reid! 

M-a răsucit cu faţa la el şi m-a prins de braţe când 
am dat să mă zbat. Avea ochii mari. Tulburaţi. 

— A fost alegerea ei, înţelegi? A ales să te salveze. 
Dacă te întorci acum, nu-i eşti de niciun ajutor. Ţi-ai 
bate joc de sacrificiul ei, a spus, zgâlţâindu-mi şi mai 
tare. Supravieţuieşti azi, ca să poţi lupta mâine. O vom 
salva. O vom salva, chiar de-ar fi să dau foc castelului 
cu mâna mea. Ai încredere în mine? 

Am simţit că încuviinţez din cap. L-am simţit cum mă 
trage din nou după el. 

Departe, în urma noastră, încă răsunau ţipetele ei. 


CÂND ŞARPELE ÎŞI SCHIMBĂ 
PIELEA 


Lou 


MI-AM CUPRINS PICIOARELE CU BRAŢELE, AM PUS 
bărbia pe genunchi şi m-am uitat la cerul după-amiezii. 
Se adunaseră nori groşi, care acopereau soarele şi 
anunțau precipitaţii. Deşi încă mă usturau ochii, am 
amânat câteva clipe să-i închid. Dedesubt, Coco şi Ansei 
aşteptau în camera mea. Le auzeam murmurele de pe 
acoperiş. 

Măcar ieşise ceva bun din dezastrul de aseară. 

Măcar îşi vorbeau din nou — chiar dacă eu eram 
subiectul. 

— Ce putem face? a întrebat Ansei, îngrijorat. 

— Nu putem face nimic, a răspuns Coco, cu vocea 
răguşită din cauza lacrimilor — sau, poate, a fumului. 

Mierea îi vindecase rănile, dar nu reparase 
tejgheaua. Claud îi promisese hangiului să plătească 
stricăciunile. 

— Cel puţin acum ştie şi-o să fie mai prudentă pe 
viitor. 

— Dar ce-o să se-ntâmple cu Reid? 

— O să se întoarcă la ea. Mereu se întoarce. 

Nu eram demnă de niciunul dintre ei. 


Parcă încercând să mă binedispună, vântul mi-a 
mângâiat faţa, ciufulindu-mi părul cu suflul lui iernatic. 
Sau poate nu era vântul. Poate era cu totul altceva. 
Altcineva. Ruşinată de gândurile mele caraghioase, m- 
am uitat la norii nesfârşiţi şi-am şoptit: 

— Am nevoie de ajutorul Tău. 

Vântul a încetat să-mi mai necăjească părul. 

îmbărbătată, m-am îndreptat de spate şi am coborât 
picioarele peste streaşină. 

— Taţii n-ar trebui să-şi abandoneze copiii. Al meu a 
fost un om de cea mai joasă speţă — dacă-L vezi acolo 
sus, dă-i una şi pentru mine —, dar până şi el, în felul 
lui perfid, a încercat să mă protejeze. Tu însă... Tu ar 
trebui să te comporţi mai bine. Tu eşti tatăl tuturor 
taţilor, nu-i aşa? Sau poate eşti mama tuturor mamelor 
şi e cum a zis maman. 

Am legănat, deznădăjduită, din cap. 

— Poate că are dreptate. Poate că vrei să mor. 

De la o fereastră a ţâşnit o pasăre, scoțând un țipăt 
speriat. Neliniştită, am aruncat o privire în jos, să văd 
ce anume o tulburase. Nu era nimic. Totul era calm. 
Rămăşiţele ultimei ninsori atârnau încă în colţurile 
acoperişului, dar acum cerul parcă nu se hotăra dacă să 
plouă ori să ningă. Fulgi răzleţi pluteau în aer. Câţiva 
participant la înmormântare se adunaseră pe străduţa 
umedă de dedesubt, dar majoritatea aveau să vină după 
ce se termina slujba. 

Vocile lui Ansei şi Coco se stinseseră acum câteva 
minute. Poate că se duseseră în camera ei, să-şi rezolve 
problemele lor. Speram să fie aşa. Indiferent dacă erau 


împreună sau despărțiți, amândoi meritau să fie fericiţi. 

— Reid spune că m-am rătăcit, am murmurat. 

Deşi cuvintele s-au înfiripat lin, domol, nu le-aş fi 
putut stăvili nici dacă voiam. Era ca şi când pluteau sub 
pielea mea, pândind răbdătoare momentul acesta. 
Aşteptând să se deschidă această ultimă şi disperată 
fereastră. Aşteptând această... rugăciune. 

— Spune că m-am schimbat, că nu mai sunt aceeaşi. 
Şi poate că are dreptate. Poate că nu vreau să văd, ori 
poate nu pot. Cert e că am stricat totul. Vârcolacii au 

mama, mă omoară ei. Pe lângă asta, La Voisin stă... stă 
cu ochii pe mine, de parcă aşteaptă ceva, Nicholina are 
impresia că suntem prietene la cataramă, iar eu... eu 
habar n-am ce să fac. N-am răspunsurile. Asta ar trebui 
să fie treaba Ta. 

Am întors capul şi am pufnit, simțind cum se aprinde 
furia în mine. Cuvintele se revărsau tot mai repede. Nu 
mai erau un pârâu, ci un fluviu. 

— Ţi-am citit cartea, ştii? Spuneai acolo că Tu ne-ai 
ţesut în pântecele mamelor noastre. Dacă-i adevărat, 
înseamnă că eu am picat de fraieră. înseamnă că sunt, 
într-adevăr, săgeata din mâna ei. Vrea să mă folosească 
ca să distrugă lumea. Crede că menirea mea e să mor 
pe altar, iar Tu... Tu m-ai dăruit ei. Nu mai sunt nepri- 
hănită, dar am fost. Am fost prunc. Am fost copii M-ai 
dăruit unei femei care m-ar omori, unei femei care nu 
m-ar iubi niciodată... 

M-am oprit, gâfâind, şi mi-am masat ochii, ca să scap 
de tensiunea crescândă. 

— lar acum încerc din răsputeri să nu cedez, dar nu 


reuşesc. Sunt distrusă. Nu ştiu cum să îndrept asta — 
cum să mă îndrept pe mine, pe Reid, relaţia noastră. Iar 
el... el mă urâşte... 

M-am înecat din nou în cuvinte. Un hohot de râs 
irațional mi-a ieşit din gât. 

— Nici măcar nu ştiu dacă exişti, am spus, râzând şi 
plângând şi simţindu-mă ca o neroadă. 

îmi tremurau mâinile. 

— Cel mai probabil vorbesc de una singură, ca o 
nebună. Poate că sunt nebună. Dar, dacă exiști şi dacă 
mă asculţi, te rog, te implor... 

Am lăsat capul în pământ şi am închis ochii. 

— Nu mă părăsi! 

Am stat aşa, cu capul plecat, preţ de câteva minute. 
Suficient cât să-mi îngheţe lacrimile pe obraji. Suficient 
cât să nu-mi mai tremure degetele. Suficient cât să se 
închidă încet şi discret fereastra 

din sufletul meu. Aşteptam ceva? Nu ştiam. Cert este că 
singurul răspuns pe care l-am primit a fost tăcerea. 


AM PIERDUT NOŢIUNEA TIMPULUI. Doar fluieratul lui Claud 
Deveraux — care a ajuns înaintea lui pe acoperiş — m-a 
trezit din. reverie. Era cât pe ce să mă pufnească râsul. 
Cât pe ce. N-am cunoscut niciodată un om atât de 
sensibil la melancolie; la primul semn de introspecţie, 
apărea de niciunde, precum un flămând în faţa unei 
tejghele cu patiserii şi dulciuri. 

— Fără să vreau ţi-am auzit discuţia splendidă cu 
sfera celestă, a spus el, lăsându-se în fund lângă mine. 

— Puteai să-ţi astupi urechile, am replicat, dând ochii 
peste cap. 


— Ai dreptate. Sunt un băgăreţ neruşinat şi n-o să-mi 
cer scuze pentru asta, a zis el şi m-a înghiontit 
prieteneşte cu umărul. Voiam să te anunţ că a venit 
Reid. Nu tocmai nevătămat, dar viu. 

Mi-a luat o secundă să înţeleg ce spune. 

„Nu tocmai nevătămat, dar viu.” 

Am sărit în picioare, cât pe ce să alunec şi să cad de 
pe acoperiş, în graba de a ajunge mai repede la scări. In 
momentul în care Claud m-a prins de mână şi a clătinat 
din cap, am avut o strângere de inimă. 

— Lasă-l puţin să se adune, cherie. A îndurat multe. 

— Ce s-a întâmplat? am întrebat, trăgându-mi mâna. 

— N-am întrebat. O să ne povestească el la 

momentul potrivit. — Ah. 

Cuvântul acela îmi exprima durerea mai bine decât o 
sută. Acum faceam şi eu parte dintre ceilalţi, eram o 
străină care nu mai avea acces la gândurile şi secretele 
lui. II îndepărtasem de teamă — de groază — c-o s-o 
facă el primul. Bineînţeles că n-o făcuse, dar efectul era 
acelaşi. Era numai vina mea — totul era din vina mea. 
M-am lăsat încet înapoi pe marginea acoperişului. 

— înţeleg. 

— Eşti sigură? a spus Claud, ridicând dintr-o 
sprânceană. 

— Nu, am zis, amărâtă, dar ştiai deja asta. 

S-au scurs câteva minute, timp în care am privit 
oamenii veniţi la înmormântare, în majoritatea lor 
îmbrăcaţi în haine negre şi ponosite. Clopotul bătuse de 
şi jumătate cu un sfert de oră mai devreme. In curând, 
slujba avea să se termine, iar cortegiul funerar avea să 
pornească pe străzi, ca să dea poporului ocazia să-şi ia 


rămas-bun de la răposat. Trupul arhiepiscopului urma 
să treacă chiar pe sub noi, în drum spre cimitir şi spre 
cripta în care avea să se odihnească pe vecie. Chiar 
dacă n-o aveam încă la inimă pe madame Labelle, nu 
puteam să nu recunosc că alesese bine locul acesta. 
Dacă exista un om în regat care-l iubise pe arhiepiscop, 
acela era Reid. El merita să-i fi pregătit trupul azi- 
dimineaţă. El merita să rostească discursul funerar. 
Chiar şi acum, el merita să privegheze la căpătâiul lui. 

Dar el era nevoit să se ascundă într-un han mizer. 

Nu putea participa la slujba arhiepiscopului. Nu 
putea fi de fad când îi coborau părintele în pământ. Nu 
putea să-şi ia adio de la eh Mi-am alungat acest gând 
din minte, căci amenințau să mă podidească iar 
lacrimile. în ultima vreme, parcă nu mă mai opream din 
plâns. 

Cel puţin, de aici, Reid avea să-l poată vedea pentru 
ultima oară. 

Asta dacă nu ne omora Morgane între timp. 

Am simţit privirea lui Claud aţintită asupra mea. 
Avea aerul unui om care nu ştia cum să procedeze. Mi 
s-a făcut milă de el. M-am întors şi i-am spus că n-are 
de ce să-şi facă griji, că totul e bine, dar a văzut ceva în 
ochii mei şi parcă mai tare s-a încăpățânat. Şi-a scos 
pălăria şi a oftat. 

— Ştiu că eşti tulburată. Deşi am cântărit îndelung 
care-ar fi momentul şi locul potrivit să-ţi spun asta, 
poate ar fi bine să-ţi uşurez conştiinţa, descărcând-o pe- 
a mea, a spus, privind cerul cu o expresie nostalgică. 
Am cunoscut-o pe mama ta şi nu semeni deloc cu ea. 

Am clipit nedumerită. Mă aşteptam să aud multe 
lucruri, dar pe acesta, nu. 


— Poftim? 

— Tu reprezinţi latura ei cea mai bună. Vitalitatea ei. 
Isteţimea. Farmecul. Dar nu eşti ca ea, Louise. 

— De unde-o ştii? 

— N-o ştiu. Mai bine zis, n-o mai ştiu. 

I-a dispărut nostalgia din ochi şi în locul ei a apărut 
ceva asemănător cu regretul. 

— în alte vremuri — parcă a trecut o mie de ani de 
atunci — am iubit-o cu o pasiune cum n-am mai trăit de- 
atunci. Am crezut că mă iubeşte şi ea. 

— Drăcia dracului! 

Am dus o mână la frunte şi am închis ochii. Abia 
acum înţelegeam de unde venea fascinația lui ciudată şi 
neliniştitoare faţă de mine. Părul alb îl tulburase 
probabil cu atât mai mult. 

— Uite ce e, Claud. Dacă ai de gând să-mi spui c-o 
înţelegi, că încă o iubeşti sau că ai fost complicele ei de 
la bun început, se poate să mai aştepţi? Am avut cea 
mai oribilă zi din viaţa mea şi nu-mi arde să-mi bat 
capul cu o trădare. 

Chicotelile lui nu m-au liniştit. 

— Fată dragă, crezi că ţi-aş fi mărturisit toate astea 
dacă eram în cârdăşie cu ea? Nicidecum. Am cunoscut- 
o pe Morgane înainte. .. să se schimbe. 

— Ah. 

Iarăşi cuvântul ăla. Se ţinea scai de mine, plin de 
durere nerostită şi adevăruri nemărturisite. 

— Nu mi-o lua în nume de rău, dar nu pari deloc 
genul mamei. 

A râs, mai tare şi mai sincer decât înainte. 

— Aparenţele sunt înşelătoare, copilă. 

L-am pironit cu privirea şi am repetat întrebarea de 
mai demult. Era foarte importantă acum. 

— Ce eşti, Claud? 

N-a şovăit. Ochii lui căprui — calzi şi afectuoşi — îmi 
străpungeau sufletul. 

— Tu ce eşti, Louise? 

Am lăsat capul în pământ, căutând un răspuns. 
îndurasem multe jigniri de-a lungul anilor. Majoritatea 
nu meritau a fi repetate, dar una îmi rămăsese 
întipărită în minte şi mă rodea fără încetare. Mă făcuse 
mincinoasă. Mă făcuse... 

— Un şarpe, am zis, cu glas sugrumat. Cred că sunt... 
un şarpe. O mincinoasă. O prefăcută. Sortită să mă 
târăsc cu burta pe pământ şi să mănânc praf câte zile oi 
avea. 

— Hm. 

Spre mirarea mea, nu se citea nici urmă de repulsie 
pe chipul lui Claud. A legănat din cap, cu un zâmbet 
viclean pe buze. 

— Tind să-ţi dau dreptate. 

îmi venea să intru-n pământ de ruşine. 

— Mulţumesc mult! 

— Louise. 

Mi-a ridicat bărbia cu un deget, forţându-mă să mă 
uit la el. Ochii lui — mai devreme calzi — ardeau acum 
cu o convingere nestrămutată. 

— Ce eşti acum n-ai fost dintotdeauna, şi nici nu vei fi 
mereu. Eşti, într-adevăr, şarpe. Schimbă-ţi pielea, dacă 
nu-ţi mai e de niciun folos. Transformă-te în altceva. In 
ceva mai bun. 

M-a tras prieteneşte de nas, după care s-a ridicat şi 
mi-a întins mâna. 

— Vrăjitoarele de sânge şi vârcolacii mai rămân până 


după înmormântare. Cosette te-a apărat cu fervoare în 
faţa surorilor ei, şi, odată cu întoarcere lui Reid, lupii 
sunt nerăbdători să-şi plătească 

datoria de sânge. Totuşi, să nu-ţi faci iluzii că vei primi 
flori de la vreunii dintre ei în viitorul apropiat. Ba mai 
mult, sfatul meu ar fi să nu mai calci niciodată în Le 
Ventre. 

I-am luat mâna si m-am ridicat cu greu. 

— Reid. 

— Da, Reid. Mă tem că am omis un amănunt 
minuscul în ceea ce-l priveşte. 

— Ce e? Ce vrei să... 

M-a sărutat pe frunte. Deşi gestul ar fi trebuit să mă 
deranjeze prin familiaritatea lui, l-am simţit ca pe 
ceva... liniştitor. Ca pe un sărut pe care mi l-ar fi dat 
tata dacă... dacă lucrurile ar fi stat altfel. 

— A cerut să te vadă. Chiar insistent, aş putea spune. 
Dar Cosette a noastră cea dârză i-a spus să se îmbăieze 
înainte să dea ochii cu tine. Era plin de vomă. 

— Vomă? am întrebat, din ce în ce mai derutată. 
Dar... 

Uşa de pe acoperiş s-a deschis brusc, iar în prag — 
ocupând tot cadrul — a apărut Reid. 

— Lou, a spus, cu o figură îndurerată. 

A traversat acoperişul din doi paşi şi m-a strivit în 
braţe. Mi-am îngropat faţa în haina lui, udând-o cu 
lacrimi, dar el m-a strâns şi mai tare. Tremura din tot 
corpul. 

— Au prins-o, Lou. Au prins-o pe mama, şi nu se mai 
întoarce. 


ÎNMORMÂNTAREA 


Reid 


ODATĂ CU PRIMII STROPI DE PLOAIE, S-A PUS ÎN 
mişcare cortegiul funerar. Picăturile îmi pişcau pielea. 
Reci. Tăioase. Ca nişte cuțite micuţe. Lou deschisese 
larg fereastra camerei, ca să vedem mulţimea. O mare 
de negru. De lacrimi. Puţini s-au obosit să deschidă 
umbrelele, deşi ploua tot mai tare. Tot mai repede. 

Strada era împânzită de poliţişti în uniforme de 
culoare închisă, traşi la faţă şi cu armele în mâini. 
Printre ei stăteau ţepeni Vânătorii înveşmântaţi în 
negru. Pe unii îi cunoşteam. Pe alţii, nu. 

Undeva, jos, Vrăjitoarele Roşii şi vârcolacii pândeau 
apariţia lui Morgane. Toulouse şi Thierry nu li se 
alăturaseră. Din vina mea. Din cauza mândriei mele 
stupide. Deveraux însă insistase să ne ajute. Tot el 
insistase ca eu şi Lou să rămânem ascunşi. Deşi 
susţinea că absenţa noastră ar putea s-o descurajeze şi 
să nu mai atace, ştiam că nu acesta e adevăratul motiv. 
Ne dăruise — îmi dăruise — câteva momente de 
intimitate, ca să pot urmări cortegiul. Ca să jelesc. 

— De asemenea, argumentase el, nu ne permitem ca 
regele sau Vânătorii să vă zărească în mulţime. S-ar 
isca un adevărat haos, iar scumpa noastră Regină 
iubeşte haosul. 

In camera alăturată, se auzea apa gâlgâind în ţevi. 
Bănuiam că era pentru baia lui Coco. Ca şi pe noi doi, 
Deveraux îi consemnase pe ea, pe Beau şi pe Ansei în 


camerele lor, susţinând că „Lumea vă 

ştie feţele”. Mi se părea ridicol, după toate prin câte 
trecuserăm, să stau ascuns, în vreme ce alţii îşi riscau 
viaţa. Nu făcea parte din planul meu. 

N-am avut puterea să protestez. 

Probabil şi Ansei privea procesiunea de la fereastră. 
Speram să fie aşa. Nu apucase să fie Vânător, dar ar fi 
putut deveni la un moment dat. Poate c-ar fi ajuns să-l 
iubească pe arhiepiscop. Şi, chiar dacă nu l-ar fi iubit, 
cu siguranţă l-ar fi respectat. S-ar fi temut de el. 

Mă întrebam dacă dintre cei de pe stradă îl iubise 
cineva cu adevărat pe patriarhul nostru. 

Nu avea fraţi, nici părinţi. Nu avea soţie. Cel puţin, 
nu una legitimă. Existase o femeie care îl ademenise în 
patul ei şi zămislise un copil menit să-l distrugă... 

Nu. Am alungat gândul, înainte să se închege. Era 
vina lui Morgane, dar şi a lui. Nu-l silise. El hotărâse de 
bună voie. Nu era perfect 

Parcă citindu-mi gândurile, Lou mi-a strâns mâna. 

— Uneori, e dureros să-ţi aminteşti morţii aşa cum 
erau şi nu cum ţi-ai fi dorit tu să fie. 

I-am strâns şi eu degetele, dar n-am spus nimic. Deşi 
ştiam că tânjeşte să facă o baie, să-şi schimbe hainele 
murdare, cada era încă goală. Hainele curate aduse de 
Deveraux zăceau împăturite pe pat Neatinse. Lou stătea 
lângă mine, cu ochii aţintiţi în stradă. Asculta ploaia şi 
acordurile vagi ale liturghiei de la Saint-Cecile. Aştepta 
să treacă cortegiul prin East End, spre cimitirul din 
celălalt capăt 

Nu-mi puteam imagina ce simte. II plângea şi ea? 


Simţea şi ea pierderea dureroasă a unui tată? 

„Crezi că o să i se facă înmormântare?” 

„Da.” 

„Dar... era tatăl meu.” Mi-am amintit ochii ei mari 
când eram încă în Văgăună. Şovăiala ei. Remuşcările ei. 
Simţise ceva. Nu neapărat durere, dar poate... regret. 

„S-a culcat cu La Dame des Sorcieres. Cu o 
vrăjitoare.” 

N-o puteam condamna. N-o puteam uri pentru ceea 
ce se întâmplase. Asemenea arhiepiscopului, şi eu 
luasem o decizie. Poate că Lou mă minţise. Poate că mă 
amăgise. Dar, când o urmasem la Chateau, îmi 
alesesem soarta şi făcusem asta în cunoştinţă de cauză. 
Alesesem această viaţă. Această iubire. Acum, cu 
degetele tremurând printre ale ei, cu inima ei bătând 
alături de a mea, tot asta am ales. 

Tot pe ea am ales-o. 

„Regele nu are cum să-l cinstească.” 

Altădată i-aş fi dat dreptate. Un om pângărit de 
magie nu merita să fie omagiat Merita doar oprobriu — 
doar ură. Acum însă... acum am obosit să-l mai urăsc 
pe omul acela. Am obosit să mă mai urăsc. O asemenea 
ură poate strivi o persoană. Chiar şi acum atârna ca o 
piatră de moară la gâtul meu. Mă sufoca. N-o mai 
puteam duce. Nu mai voiam s-o duc. 

Poate... poate că Lou avea dreptate. O mică parte din 
mine îi ura magia. Magia mea. Acea mică parte se 
simţea încă legată de omul al cărui trup era purtat pe 
stradă. După toate câte văzusem, ar fi fost uşor să 
denigrez magia. Nu puteam nega efectele pe care le 
avea asupra lui Lou. Totuşi... Lou îmi dovedise în 


nenumărate rânduri că nu e diabolică. In ciuda tuturor 
schimbărilor, în ciuda acuzelor pe care ni le 
aruncaserăm, era aici — mă ţinea de mână, mă alina — 
în timp ce jeleam tatăl pe care ea nu-l va avea 
niciodată. Tatăl pe care eu i-l răpisem. 

Magia era doar o latură a ei. 

Era o latură a mea. 

Şi împreună aveam să găsim o cale de a merge 
înainte. 

Vocile de afară răsunau tot mai tare, înălțându-se 
peste mulţime, şi un grup de preoţi a intrat pe strada 
noastră. înaintau lent, maiestuos, şi intonau Cântecul 
de Adio, cu veşmintele îmbibate de 

ploaie. In urma lor, o mică armată de Vânători mergeau 
în jurul trăsurii regale. Auguste şi Oliana purtau haine 
de doliu. Aveau feţe solemne. Prefăcute. 

„între noi fie vorba, mă bucur că l-ai omorât.” 

De după colţ şi-au făcut apariţia mai multe trăsuri, 
purtând în ele membrii de vază ai aristocrației. La urmă 
venea şi trăsura lui Tremblay. Cel puţin, durerea de pe 
chipul lui Pierre părea sinceră. N-o vedeam pe Celie, 
dar bănuiam că şi lacrimile ei erau la fel. Arhiepiscopul 
o adora. 

— Reid, a şoptit Lou, uitându-se la ultima trăsură 
care intrase pe stradă. Ele. 

Făurit din aur mai strălucitor decât coroana regelui 
— gravat cu îngeri, cranii şi oase încrucişate, numele şi 
rangul lui —, sicriul arhiepiscopului era închis. Cum 
altfel să fi fost? M-a trecut un junghi prin piept. Doar 
era de nerecunoscut. Nu voiam să mi-l imaginez, nu 
voiam să-mi aduc aminte... 


îmi alunecă mâna, iar Morgane scoate un şuierat în 
momentul în care i se prelinge sânge pe gât. 
Vrăjitoarea de abanos vine spre noi. 

— Dă-i drumul, altfel îl omor! 

— Manon! o roagă Lou. Nu face asta, te implor! 

— Gura, Lou! 

Are în ochi o sticlire nebună — lipsită de orice urmă 
de rațiune. Arhiepiscopul continuă să tipe. I se 
înnegresc venele, deopotrivă cu limba şi unghiile. Mă 
uit la el îngrozit. 


Nu. Clătinând din cap, am dat drumul mâinii lui Lou 
şi am făcut un pas înapoi. Cândva, în ochii mei, omul 
acesta fusese nemuritor. Puternic şi indestructibil. Un 
adevărat zeu. 

— Ştiu că e dureros, a spus Lou. Dar trebuie să-l 
plângi, Reid, altfel vei rămâne veşnic legat de el. 
Trebuie să simți. 

La auzul acelor vorbe, mi-a venit în minte, nepoftită, 
altă amintire. 


îmi curge sânge din nas. Părintele Thomas zice că 
sunt un copil rău, pentru că mă iau la bătaie cu 
vagabonzii. Aceştia mă urăsc pentru poziţia mea în 
biserică, pentru că primesc mâncare caldă şi am un pat 
moale în camera mea. Părintele Thomas zice că m-au 
găsit în gunoi. Zice că trebuia să mă număr şi eu 
printre ei, că trebuia să cresc în aceleaşi bordeie sărace 
şi brutale. Dar n-a fost aşa, iar mâncarea caldă de la 
biserică m-a făcut să cresc înalt, iar patul moale al 
bisericii m-a făcut puternic. 


I-am învățat eu minte după ce m-au atacat pe la 
spate. 

—  Vino-ncoace! strigă părintele Thomas şi mă 
aleargă prin catedrală cu un băț. 

Dar el e bătrân şi încet, şi il depăşesc râzând. Se 
îndoaie de spate, ca să-şi recapete siflul. 

— Băiat păcătos! De data asta, o să-l anunţ pe 
arhiepiscop, ține minte ce-ţi spun! 

— Ce anume să mă anunţi? 

La auzul acelei voci, mă împiedic şi cad. Când ridic 
ochii, 17 văd pe arhiepiscop lângă mine. L-am văzut 
doar de la distanţă. De la amvon. După ce preoţii mă 
obligă să mă spăl pe faţă şi pe mâini. După ce îmi 
învineţesc spinarea, ca să nu pot sta jos la slujbe. 

Stau jos oricum. 

Părintele Thomas se îndreaptă de spate şi gâfâie. 

— Băiatul aproape a ologit un copil azi-dimineaţă, în 
East End, Eminenta Voastră. 

— EI m-a provocat. 

îmi şterg sângele de la nas şi mă uit urât la amândoi. 
Nu mi-efrică de hät. Nu mi-efrică de nimic. 


— El P prietenii lui m-au 
atacat. 


Arhiepiscopul ridică dintr-o sprânceană, surprins de 
neobrăzarea mea. De nesupunerea mea. 

— Si tu i-ai pedepsit? 

— O meritau cu vârf şi-ndesat! 

— Ai dreptate. 

Se învârte în jurul meu şi mă studiază. Deşi sunt furios, 
mă cuprinde o stare de neliniște. Am auzit de soldații. 


Vânătorii lui. Poate că m-amfăcut prea înalt. Prea puternic. 

— „Dreptatea să curgă ca o apă curgătoare, şi 
neprihănirea, ca un pârâu care nu seacă niciodată!” 

Mă uit la el, nedumerit. 

— Poftim? 

— Cum te numeşti, tinere? 

— Reid Diggory. 

îmi repetă numele. îl gustă. 

— Te aşteaptă un viitor strălucit, Reid Diggory, zice, 
apoi se întoarce spre părintele Thomas şi leagănă scurt din 
cap. După ce termini ce-ai de făcut cu băiatul, să-l aduci în 
biroul meu. Va începe antrenamentele imediat. 


Pe stradă, Jean Luc mărşăluia alături de sicriu, în 
locul meu. Alături de arhiepiscop. Chiar şi de la distanţă 
— chiar şi prin ploaie — vedeam că are ochii roşii. 
Plânşi. Lacrimi fierbinţi se prelingeau şi pe obrajii mei. 
Le-am şters furios. Altădată, ne-am fi consolat reciproc. 
Am fi jelit împreună. Dar acele vremuri s-au dus. 


— încă o dată, Reid! 

Glasul arhiepiscopului răsună prin zăngănitul de pe 
terenul de antrenament. Ridic sabia de jos şi-mi îrfrunt 
prietenul. Jean Luc leagănă din cap, ca să mă îmbărbăteze. 

— O să reuşeşti! îmi şopteşte şi ridică sabia. 

Dar nu reuşesc. îmi tremură braţele. Mă dor degetele. 
îmi curge sânge dintr-o tăietură la umăr. 

Jean Luc e mai bun decât mine. 

O parte din mine se întreabă ce căutăm aici. Cadeţii 
din jur sunt mai mari. Sunt bărbaţi, pe când noi suntem 


băieți. lar copiii de paisprezece ani n-au şanse să 
ajungă Vânători. 

— Eşti tot mai puternic pe zi ce trece, îmi răsună în 
minte vorbele arhiepiscopului. Canalizează-ţi furia! 
Ascute-o! Tranşform-o în armă! 

Furia. Într-adevăr. Eu şi Jean Luc suntem furioși. 

Azi-dimineaţă, Julien ne-a  încolțit în cantină. 
Căpitanul Aurand şi ceilalți plecaseră. Eram singuri. 

— Puțin îmi pasă că eşti favoritul arhiepiscopului, a 
spus el, punându-mi sabia la gât. 

Deşi e cu câţiva ani mai mare decât mine şi Jean Luc, 
abia îmi ajunge până la bărbie. 

— Când se va pensiona Vânătorul Delcour, eu îi iau 
locul Un gunoier nu e demn să poarte balisarda. 

Gunoierul. Aşa mi se spune aici. 

Jean Luc i-a tras un pumn în hurtă şi am fugit 
amândoi. 

Acum îndrept hotărât sabia spre Jean Luc. Nu sunt 
un gunoier. Sunt demn de atenţia pe care mi-o arată 
arhiepiscopul De dragostea lui. Sunt demn de ordinul 
Vânătorilor. O să le demonstrez tuturor. 


Două mâini delicate m-au atins pe spate şi m-au 
condus spre pat. M-am aşezat fată să-mi dau seama ce 
fac. îmi tremurau buzele, dar mă străduiam din 
răsputeri să alung disperarea care punea stăpânire pe 
mine. Deznădejdea. S-a dus. Arhiepiscopul s-a dus, şi nu 
avea să se mai întoarcă. 

Eu îl omorâsem. 


Uratele mulţimii acoperă urletul de durere al lui Jean 
Luc. Nu mă opresc. Nu ezit. In ciuda tunicii prea 
strâmte şi a gustului amar din gură, lovesc rapid şi 


sigur, şi-i zbor sabia din mână. îl scot din luptă. 
— Renunţă! spun şi-i pun cizma pe piept. 

Emoţia mă îmbată. îmi tulbură mintea. 

Am câştigat. 

Jean Luc îşi arată dinţii şi se ţine de piciorul rănit. 

— Renunţ! 

Căpitanul Aurand vine între noi. îmi ridică brațul. 

— Câştigătorul! 

Mulțimea e în culmea extazului, iar Celie strigă mai 
tare ca toți. 

Cred că sunt îndrăgostit de ea. 

— Felicitări! spune arhiepiscopul, intrând în arenă, 
şi mă strânge la piept. Sunt foarte mândru de tine, 
fiule! 

„Fiule.” 

îmi dau lacrimile când îi văd mândria din ochi. Inima 
stă să-mi sară din piept. Nu mai sunt gunoierul. Sunt 
fiul arhiepiscopului — Vânător Diggory —, şi aici e locul 
meu. II strâng în brațe cu asemenea forță, încât scoate 
un geamăt şi râde. 

— Mulţumesc, Părinte! 

în spatele nostru, Jean Luc scuipă sânge. 


— Mi-am ucis tatăl, am murmurat. 
— Ştiu, a spus Lou, mângâindu-mă pe spate. 


Mă încing tot în momentul în care mă sărută. Mai 
întâi, încet şi timid. De parcă s-ar teme de reacţia mea. 
Dar n-are de ce se teme. 

— Celie, şoptesc şi mă uit la ea, uluit. 


Zâmbeşte, şi lumea întreagă se opreşte în loc, 
hipnotizată de frumusețea ei. 

— Te iubesc, Reid! 

Când buzele ei coboară din nou peste gura mea, uit 
de băncuța din cotfesio- nalul întunecos. Uit de 
sanctuarul pustiu. Există doar Celie. Celie, care stă 
între picioarele mele. Celie, care îşi trece degetele prin 
părul meu. Celie... 

Ușile se deschid violent şi ne îndepărtăm unul de 
celălalt. 

— Ce se întâmplă aici? întreabă arhiepiscopul, 
indignat. 

Cu un țipăt speriat, Celie duce o mână la gură, se 
strecoară pe sub braţul lui şi dispare în sanctuar. 
Arhiepiscopul se uită şocat după ea. Intr-un final, se 
întoarce spre mine. Îmi studiază părul ciufulit. Obrajii 
roşii. Buzele umflate. 

Oftează şi-mi întinde mâna, să mă ridic. 

— Hai să mergem, Reid! Din câte se vede, avem 
multe de discutat. 


A fost singurul om care ţinuse vreodată la mine. 
Lacrimile curgeau din ce în ce mai repede şi îmi udau 
cămaşa. Mâinile. Mâinile mele întinate şi hâde. Lou mă 
cuprinde tandru în braţe. 


Iarba din luminiş străluceşte de sângele vârcolacilor. 
E pretutindeni. Pe petalele florilor sălbatice, pe malul 
râului. Pe balisarda mea. Pe mâinile mele. Zz şterg pe 
pantaloni cât pot de discret, dar tot vede. Se apropie 
prudent. Tovarăşii mei se dau la o parte, cu capetele 


plecate. 

— Ar fi o risipă de compasiune să-i plângi, fiule. 

Mă uit la cadavrul de la picioarele mele. Corpul de 
lup a revenit la forma umană după moarte. Ochii lui 
negri se uită orbi la cerul de vară. 

— E un băiat de-o seamă cu mine. 

— Un monstru, mă corectează arhiepiscopul cu 
blândeţțe. Creaturile astea nu sunt ca noi doi. 

A doua zi dimineaţa, îmi pune o medalie în mână. 
Chiar dacă a dispărut roşeaţa, sângele rămâne. 

— Ai făcut un mare serviciu regatului, îmi spune. 
Căpitane Diggory. 


— îmi pare rău, Reid! 

Deşi mi se scuturau umerii, Lou nu mi-a dat drumul 
din braţe. Şi ei îi şiroiau lacrimi pe obraz. Am strâns-o 
lângă mine, printre sughiţuri — fiecare răsuflare 
usturătoare şi fierbinte —, şi mi-am îngropat faţa la 
gâtul ei. Şi în sfârşit, în sfârșit, am lăsat durerea să mă 
doboare. Să mă mistuie. A izbucnit în suspine adânci — 
un şuvoi de suferinţă şi amărăciune, de ruşine şi regret 
— şi m-a sufocat, căci 

nu-i mai puteam opri urgia. Nu mai puteam face nimic 
decât să mă agăţ de Lou. Prietena mea. Adăpostul meu. 
Casa mea. 

— îmi pare rău! 


Nu şovăi. Nu stau să mă gândesc. Cu o mişcare 
rapidă, scot un al doilea cuţit din bandulieră şi trec în 
goană pe lângă Morgane. Ridică mâinile — bice de foc îi 


ies din degete — dar nu simt flăcările. Lumina aurie îmi 
învăluie pielea, ocrotindu-mă. Gândurile însă îmi sunt 
împrăştiate. După fortul istovitor, mintea renunţă la 
luptă. Mă poticnesc, dar firul de aur îmi arată drumul. 
Sar peste altar, după el. 

Arhiepiscopul îmi ghiceşte intenţia şi deschide ochii. 
Un murmur implorator îi iese din gură, dar e tot ce 
poate face înainte să mă reped spre el. 

Și să-i înfig cuțitul în inimă. 

Se prăvăleşte în brațele mele, cu ochii mari şi 
nedumeriţți. 


— Şi pentru tine am făcut toate astea, Lou. 

Cu aceste cuvinte — tocmai când sicriul dispărea în 
cimitirul din depărtare şi mulţimea a înghiţit şi ultima 
mea amintire despre el —, mi-am încheiat relaţia cu 
arhiepiscopul. 


CEVA NOU 


Lou 


NU ŞTIAM CÂT TIMP A TRECUT DE CÂND STĂTEAM 
îmbrăţişaţi în pat. Deşi îmi amorţiseră braţele şi 
picioarele pentru că stătusem prea mult nemişcată — 
dar şi din cauza frigului tot mai pătrunzător din cameră 
—, nu îndrăzneam să-i dau drumul lui Reid. Avea nevoie 
de cineva care să-l iubească. Care să-l aline. Aş fi râs 
de ironia situaţiei, dacă n-ar fi fost atât de sfâşietoare. 

Câţi oameni îl iubiseră cu adevărat pe Reid? Un 
prunc găsit în gunoi transformat într-un tânăr aspru, în 
uniformă. Doi? Poate trei? Ştiam că eu îl iubesc. Ştiam 
că şi Ansei îl iubeşte. Madame Labelle era mama lui, iar 
Jean Luc ţinuse cândva la el. Dar, când priveai lucrurile 
în ansamblul lor, îţi dădeai seama că iubirea noastră e 
trecătoare. Ansei îl iubea de doar câteva luni încoace. 
Madame Labelle îl abandonase. Jean Luc ajunsese să-l 
deteste. Iar eu... eu îmi pierdusem încrederea în el cu 
prima ocazie. Cu toată ipocrizia şi ura lui, arhiepiscopul 
îl iubise cel mai sincer şi mai mult Pentru asta aveam 
să-i fiu veşnic recunoscătoare — pentru faptul că îi 
fusese tată lui Reid, chiar dacă nu şi mie. 

Acum însă era mort. 

Când soarele a coborât sub pervazul ferestrei, 


umerii lui Reid au încetat să mai tremure — suspinele 
s-au potolit încetul cu încetul —, dar continua să mă 
strângă în braţe. 

— M-ar fi urât, a spus într-un final şi am simţit alte 
lacrimi prelingându-mi-se pe umăr. Dacă ar fi ştiut, m- 
ar fi urât. 

L-am mângâiat pe spate. 

— N-ar fi putut să te urască, Reid. Te adora. 

A urmat un moment de tăcere. 

— Seura. 

— Da, am spus, pe un ton mohorât. Cred că da. 

— Nu sunt ca el, Lou. 

S-a lăsat pe spate, ca să mă vadă mai bine, dar nu şi- 
a luat mâinile pe de mijlocul meu. Bietul lui chip era 
plin de pete roşii, iar ochii îi erau atât de umflați, încât 
abia mai putea să-i deschidă. Lacrimile îi atârnau pe 
gene. Cu toate acestea, în spatele tristeţii licărea o 
speranţă atât de intensă şi fierbinte, de-ar fi putut să 
mă frigă. 

— Eu nu mă urăsc. Şi nu te urăsc nici pe tine. 

I-am aruncat un zâmbet reţinut, dar n-am spus nimic. 

Şi-a luat mâinile de pe mijlocul meu, mi-a prins 
bărbia în palmă şi mi-a trecut şovăitor un deget peste 
buze. 

— Tot nu mă crezi. 

Am dat să-1 contrazic, dar mi s-au stins cuvintele în 
gât în momentul în care a întins mâna spre fereastra 
deschisă. Temperatura scăzuse odată cu înserarea, iar 
stropii de ploaie se preschimbaseră în fulgi de zăpadă. 


Pluteau în cameră, purtaţi de adierea uşoară a vântului. 
La porunca degetelor lui, s-au transformat în licurici. 

Am scos un murmur de bucurie când au zburat spre 
mine şi mi s-au pus în păr. 

— Cum de... 

— Tu singură ai spus-o, a răspuns, cu ochii strălucind 
în lumina lor. Magia nu e bună sau rea. Ea ascultă de 
cel ce-o foloseşte. Când viaţa te pune să alegi între a 
lupta sau a fugi — când trăieşti fiecare clipă pe muchie 


de cuţit —, totul devine o armă. Nu 

contează cine le are. Armele rănesc. Am văzut-o cu 
ochii mei. Am trăit-o pe pielea mea. 

A atins tapetul floral, decolorat, de pe pereţi, şi 
florile au ţâşnit în sus, în exterior, până când a rupt una 
şi mi-a pus-o la ureche. Camera mirosea a iasomie de 
iarnă. 

— Dar viaţa înseamnă mai mult decât acele clipe, 
Lou. Noi însemnăm mai mult decât acele clipe. 

A coborât mâinile şi florile s-au întors pe tapet, 
licuricii s-au stins şi au redevenit albi şi umezi. Dar nu 
simţeam frigul. M-am uitat lung la Reid, studiindu-i 
chipul cu sentimentul că mă aflu în faţa unui miracol. 
Mă înşelasem amarnic în privinţa lui. Mă înşelasem în 
toate privinţele. 

Tremurul buzelor m-a dat de gol. 

— îmi pare rău, Reid! Nu reuşesc să mă mai 
controlez. Azi-după-amiază i-am dat foc lui Coco. Poate 
c-aveai dreptate şi n-ar trebui să mai folosesc magia 
deloc. 

— Am vorbit cu Coco mai devreme. Mi-a spus ce s-a 


întâmplat. Dar tot ea mi-a spus că mă stoarce de sânge 
dacă te învinuiesc în vreun fel. 

Mi-a scuturat zăpada din păr şi a înghiţit în sec. 

— N-aş face asta niciodată. Amândoi am făcut 
greşeli, Lou. Eşti vrăjitoare şi nu trebuia să mă supăr 
că foloseşti magia. Singura mea rugăminte e să nu-i 
permiţi să te ducă într-un loc în care nu te pot urma. 

S-a uitat pe fereastră. Instinctiv, m-am uitat şi eu şi 
am văzut ce vedea el. 

Un cimitir. 

A scuturat din cap. 

— Unde mergi tu, vreau să merg şi eu, ai uitat? Doar 
tu mi-ai mai rămas. Nu pot să te pierd şi pe tine. 

M-am cuibărit pe genunchii lui. 

— Mai zi odată ce sunt, Reid. 

— Eşti vrăjitoare. 

— Şi tu ce eşti? 

— Vrăjitor, a răspuns, fără să şovăie, şi mi-a tresăltat 
inima de bucurie. 

— Doar parţial, din păcate. 

Zâmbetul meu — sincer acum — s-a lăţit pe toată 
faţa, văzându-i figura nedumerită. M-am aplecat şi mi- 
am frecat nasul de-al lui. A închis ochii. 

— Observ că ai nevoie de lămuriri, am spus şi l-am 
sărutat pe nas. Eşti Vânător. 

Deşi s-a tras puţin înapoi, nu l-am lăsat să scape şi I- 
am sărutat pe obraz. 

— Eşti fiu. 

L-am sărutat pe celălalt obraz. 

— Eşti frate. 


L-am sărutat pe frunte. 

— Eşti soţ. 

Pe pleoape şi bărbie. 

— Eşti curajos, puternic şi bun. 

Şi, în sfârşit, pe buze. 

— Dar, mai presus de toate, eşti iubit. 

I s-a prelins o lacrimă pe obraz. Am sărutat-o şi pe 
aceea. 

— De asemenea, eşti plin de tine, încăpățânat şi 
supărăcios. 

A deschis ochii şi s-a încruntat. L-am mai sărutat o 
dată pe buze. Tandru, încet. 

— Ca să nu mai zic morocănos şi cu un simţ al 
umorului de toată jena. 

Când a deschis gura să mă contrazică, am vorbit 


peste el: 

— Cu toate astea, nu eşti singur, Reid. Nu vei fi 
niciodată singur. 

S-a uitat lung la mine. 

Apoi m-a sărutat el. 

— Şi mie îmi pare rău. 

M-a cuprins faţa în palme şi m-a aşezat pe pat. 
Tandru. Nespus de tandru. Dar îi ardeau degetele în 
timp îmi dezmierda gâtul, pieptul. Ardeau şi tremurau. 

— îmi pare rău... 

I-am oprit mâinile înainte să ajungă la cingătoare. 

— Nu te simţi obligat să faci asta. Dacă e prea 
devreme... 

— Te rog! 

Când s-a uitat la mine, dorinţa din ochii lui mi-a tăiat 


răsuflarea. Nu mai văzusem niciodată ceva atât de 
frumos. 

— Nu pot... n-am fost niciodată bun de gură. Aşa că, 
te rog, lasă-mă să te ating. Lasă-mi să-ţi arăt. 

Am înghiţit în sec şi i-am dat drumul la mâini. 

încet — atât de încet, încât îmi venea să urlu —, mi-a 
tras sacoul de catifea de pe umeri, mi-a scos cămaşa 
din pantaloni şi a ridicat-o uşor, dezvelindu-mi 
abdomenul şi pielea. Coastele. Pieptul. Dar, când am 
ridicat braţele, ca s-o scoată de tot, mi-a tras cămaşa 
peste faţă şi a lăsat-o acolo. Orbindu-mă. Imobilizându- 
mi braţele în mâneci. 

Am încercat să protestez, dar mi-a pus o mână pe 
şold şi m-a potolit. Buzele îi alunecau uşor pe gâtul 
meu. 

— N-ai încredere în mine? 

Cuvântul mi-a ieşit spontan de pe buze: 

— întotdeauna. 

— Dovedeşte-o! 

Am încetat să mă mai frământ. M-a trecut un fior 
prin tot corpul şi mi-a făcut să freamăte părul de pe 
braţe şi gât. 

„Fă cum spun eu.” 

— Imbrăţişează-mă, Lou, a murmurat, repetându-mi 
cuvintele. 

Mi-a mângâiat gâtul cu sărutări uşoare ca aerul, apoi 
m-a muşcat delicat de lobul urechii. Am scos un 
geamăt. Deşi mă prinsese sub corpul lui, avea grijă să 
se sprijine pe coate, ca să nu mă strivească. Aş fi 
preferat să nu facă asta. Voiam să îl simt. Să-i simt 


întreaga fiinţă. 

— îmbrăţişează-ne pe noi. 

„Lasă-mă să-ţi arăt cât de puternic poţi fi.” Vorbele 
mele duşmănoase răsunau în jurul nostru. „Lasă-mă să- 
ţi arăt cât eşti de slab.” 

— Nu te teme. 

Deşi părea de necrezut, atingerea lui, buzele lui au 
devenit şi mai gingaşe. Mi-a trecut un deget printre 
sâni şi, în urma lui, mi s-a făcut pielea de găină. M-am 
cutremurat şi au început să-mi tremure genunchii. 

— Lasă-mă să-ţi arăt cât de mult însemni pentru 
mine. Lasă-mă să-ţi arăt cât eşti tu de iubită. 

Buzele îi urmau degetele, fiecare sărut plin de 
evlavie. Fiecare sărut o fagăduială. 

— O să te preţuiesc mereu. O să te doresc în fiecare 
zi, până la capătul vieţii, şi o să te iubesc chiar şi după 
moarte. 

— Reid... 

— Vrei să mă săruţi? 

l-au încremenit degetele pe betelia fustei. Am 
legănat din cap, cu răsuflarea tăiată. Ştiam care vor fi 
următoarele lui cuvinte înainte să le rostească. Le 
savuram cu nesaţ. 

— Arată-mi! 

Dintr-o singură mişcare lină, mi-a tras cămaşa peste 
cap. 

O secundă mai târziu, eram peste el. S-a prăbuşit pe 
spate, cu un chicotit pe care i l-am amuţit cu un sărut. 
A râs din nou, amuzat de nerăbdarea mea, şi m-a 
cuprins în braţe, după care s-a 

ridicat pe coate, ca să mă ajute să-i scot cămaşa din 
pantaloni. L-am dezbrăcat rapid şi am aruncat-o pe jos, 
l-am trântit înapoi pe pat şi i-am strâns mijlocul între 
picioare. 

— 'Ţi-am spus vreodată, l-am întrebat, aplecându-mă 
să-i şoptesc la ureche, ce frumos eşti când zâmbeşti? 

In clipa aceea a zâmbit, un zâmbet din acelea care-i 
făceau gropiţe-n obraji şi-mi topeau inima. 

— Spune-mi. 

— Uneori, când te privesc, mi se taie respiraţia, am 
spus, stre- curându-mi mâna pe sub cureaua lui. Nu mai 
pot gândi. Nu pot face nimic până când nu te uiţi şi tu 
la mine. lar zâmbetul ăsta, am adăugat şi i-am 
mângâiat gropiţa cu degetul, e ca un secret pe care 
doar noi doi îl cunoaştem. Nu cred că te iubesc 
vreodată atât de mult ca atunci când îmi zâmbeşti. 

A chicotit, surprins de vorbele mele, dar sunetul s-a 
stins în timp ce ne sorbeam din priviri. în timp ce 
conştientiza cât adevăr se ascunde în spatele lor. Nu 
era nimic neadevărat în ele. Fiecare dintre zâmbetele 
lui Reid — atât de rare şi sincere — erau un dar pentru 
mine. N-avea de unde şti cât erau de nepreţuite, cât îmi 
doream să le pot păstra în buzunar, ca să le scot de 
câte ori era trist. Căci era deseori trist. 

După ce se vor termina toate astea, o să am grijă să 
nu mai fie trist niciodată. 

Şi-a trecut vârfurile degetelor peste coastele mele, 
zăbovind pe talie. 

— Vreau să-ţi ştiu toate secretele. 

— Secretele mele sunt oribile, Reid. 

— Nu şi în ochii mei. 

A scos un geamăt când i-am vârât mâna mai adânc 
sub curea. 


— N-am glumit când am spus ce-am spus după 
Modraniht. N-am mai cunoscut o persoană ca tine. Simt 
că trăiesc în prezenţa ta şi... 

S-a înfiorat la atingerea mea. 

— ... şi vreau să împart totul cu tine. 

I-am astupat gura cu degetele. 

— Aşa va fi. 

I-am dat drumul doar ca să-i trag pantalonii în jos pe 
şolduri, coapse, glezne, sărutând fiecare centimetru de 
piele albă pe care îl dezveleam. Tremura sub mine, dar, 
în general, a stat nemişcat, până când i-am cuprins 
penisul în gură. In clipa aceea, i-au zvâcnit şoldurile 
involuntar şi s-a ridicat în capul oaselor. 

— Lou... 

I-am pus o mână pe piept, ca să-l liniştesc. 

— Vrei să mă opresc? 

A scos un geamăt şi s-a trântit pe spate, cu ochii 
închişi. 

— Nu. 

— Atunci deschide ochii. Nu te ascunde de mine. 

Deşi părea că se sufocă, m-a ascultat. încet, cu 
pleoape tremu- rânde, s-a înfipt mai adânc. Toţi muşchii 
i s-au încordat. S-a înfipt din nou. Un strat fin de 
transpiraţie îi acoperea pielea. Şi din nou. îi zvâcnea 
gâtul şi ţinea gura întredeschisă. Din nou şi din nou. Cu 
degetele înfipte în cearşafuri, a lăsat capul pe spate, 
gâfâind, gata să se lase pradă extazului. 

S-a ridicat brusc şi a început să-mi desfacă 
pantalonii. M-am răsucit, ca să-i fac pe plac, şi l-am 
ajutat să mi-i tragă. Când s-au agăţat în pantofi, a scos 


un mârâit iritat. De nerăbdare, aveam un nod în 
stomac. Mi-am aruncat în grabă ghetele din picioare, 
fără să-mi pese de hârtiile care au zburat din ele. Fără 
să-mi pese de nimic în afara trupului tare ca piatra lipit 
de mine. Când ne-am prăbuşit înapoi în pat, încolăciţi 
unul de altul, m-am agăţat de el, îmbătată de mişcările 
lui, de şoldurile lui între picioarele mele, de mâinile lui 
sprijinite pe tăblia patului. De căldura pielii lui. De 
privirea lui. 

Nu s-a ascuns de mine. 

I se citea fiecare emoție în ochi, neînfrânată, iar eu le 
devoram pe toate, sărutându-i faţa transpirată, între 
răsuflări, între gemete. Dorinţă. Fericire. Uluire. Se 
mişca mai rapid, hotărât — alungând fiecare emoție 
brută pe măsură ce se năştea —, iar eu l-am urmat, 
înfigându-mi degetele în muşchii tari ai spatelui său. 
Deşi îmi doream cu disperare să închid ochii — să 
savurez senzaţia —, nu-mi puteam dezlipi privirea de la 
el. El nu-şi putea dezlipi privirea de la mine. Captivi 
unul în ochii celuilalt, incapabili să ne oprim, am 
clocotit şi am clocotit până ce am explodat, dezgolindu- 
ne, în sfârşit, unul în faţa celuilalt. 

Nu doar trupeşte. 

Ci şi sufleteşte. 

Şi, în clipa în care ne-am desprins, ne-am reîntregit 
în ceva nou. 


C'S) ù ° iet 


PARTEA A II-A 


Qui vivra verra. 
Om trăi şi om vedea. 
— proverb franțuzesc 


ULTIMUL MESAJ 


Lou 


ÎN SEARA ACEEA, AM COBORÂT TREPTELE CU UN 
sentiment de uşurare pe care nu-l mai trăisem de 
câteva săptămâni — şi, poate, de oarecare jenă. Acum 
câteva minute, Coco bătuse la uşă să ne anunţe că 
nimeni n-o zărise pe Morgane pe durata procesiunii. Nu 
se arătase deloc. Nu simţiseră nici urmă de magie în 
aer. Din câte se vedea treaba, după toate prin câte 
trecuse- răm — după toate necazurile îndurate în tabăra 
vrăjitoarelor de sânge şi în mlaştină, în Les Dents şi Le 
Ventre —, veniserăm aici degeaba. Nu eram deloc 
dezamăgită că n-avusese ocazia să facă prăpăd. Dim- 
potrivă, inerția ei îmi permisese să am o noapte de vis. 
Mesajele ei îmi ardeau picioarele în cizme, dar le-am 
dat atenţie, ci l-am ciupit pe Reid de spate când am 
intrat în cârciumă. 

Deşi ştiam că suferă încă — cum era şi normal —, mi- 
a aruncat un zâmbet îngăduitor şi uşor exasperat, m-a 
cuprins cu un braţ de gât şi m-a sărutat pe tâmplă. 

— Nesătulă ca de obicei, mademoiselle. 

— Madame Diggory, neruşinatule! 

A vârât mâna liberă în buzunar. 

— Că tot veni vorba... 

— In sfârşit! 


Aşezat la masa de lângă uşă, Claud ne-a întâmpinat 
cu aplauze. Lumina oarbă a lumânărilor nu reuşea să 
ascundă nerăbdarea de 

pe chipurile lui Blaise şi La Voisin. Amândoi stăteau 
laolaltă cu tovarăşii lor, atât de departe unul de celălalt 
pe cât le permitea încăperea micuță. Coco, Ansel, 
Toulouse şi Thierry erau pe post de tampon între ei — la 
fel ca Zenna şi Seraphine. Amândouă erau gătite cu 
costume sclipitoare care contrastau izbitor cu hainele 
de călătorie ale celorlalţi. 

— Porumbeii noştri şi-au luat zborul. Ce frumos, ce 
minunat... 

— Unde-i Beau? am întrebat, uitându-mă încă o dată 
prin cameră. 

— A ieşit puţin, a răspuns Coco, întunecându-se la 
faţă. Voia să ia o gură de aer. 

M-am încruntat, dar Reid a legănat din cap şi a 
murmurat: 

— îţi explic mai târziu. 

— Ne-ai minţit, a zis La Voisin, fără să ridice tonul, 
deşi îi luceau ochii de furie. 

Deci nu mă iertase încă, în ciuda stăruinţelor lui 
Coco. 

— Ai zis că Morgane va ataca azi. Mi-am adus 
surorile aici, ca să ne răzbunăm, şi când colo ne-am ales 
doar cu insulte şi dezamăgiri. 

Am corectat-o imediat: 

— N-am minţit. Am spus că bănuim că va ataca azi. 

— Şi noi am fost insultaţi, a spus Blaise şi s-a ridicat 
de la masă, urmat de Liana şi Terrance. Chiar dacă nu 
ne-am plătit datoria încă, o să plecăm de aici. Nu mai e 


nimic de făcut. 

Când ambele tabere s-au uitat la noi, aşteptând un 
răspuns, am schimbat o privire furişă cu Reid. 

Ce facem acum? păreau să întrebe ochii lui. 

Să dea dracu’ dacă ştiu, au răspuns ai mei. 

Până să apucăm noi să bălmăjim ceva, a intervenit 
Coco. Slavă Domnului! 

— E clar că ne-am înşelat în privinţa mesajului, dar 
asta nu înseamnă că am ratat ocazia. Manon e în oraş, 
ceea ce înseamnă că, 

probabil, e şi Morgane. Poate că nu trebuia să-i ţinem 
ascunşi pe Lou şi Reid. Poate ne folosim de ei, ca s-o 
scoatem din ascunzătoare. 

— Nu, nu, nu! a zis Deveraux, clătinând vehement 
din cap. 

Astă-seară era îmbrăcat neobişnuit de sobru, în 
negru din cap până-n picioare. Până şi oja de pe unghii 
şi creionul de la ochi se asortau cu ţinuta. Doar buzele 
erau colorate cu roşu sângeriu. 

— Nu-i deloc o idee bună să ne jucăm de-a şoarecele 
şi pisica cu Morgane. Ea nu e niciodată şoarecele. E 
felină înnăscută, n-ai ce face. 

— Atunci, ce propui? a întrebat Coco, cu ochii mijiţi. 

— Propun, a zis el, scoțând o mască albă din haină, 
pe care şi-a legat-o pe faţă, să vă relaxaţi puţin şi să 
luaţi parte la spectacolul nostru. Da, Josephine, chiar şi 
tu. Voioşia de la La Mascarade des Crânes poate-ţi mai 
descreţeşte puţin fruntea. 

Am înlemnit. 

Masca lui avea formă de craniu. 

Deşi Claud continua să trăncănească despre Zeița 


Fortuna, încântat când La Voisin s-a răstit la el, Reid a 
observat imediat că m-am schimbat la faţă. 

— Ce e? m-a întrebat. 

Când a văzut că bag degetele îngheţate în cizmă, i-a 
dispărut zâmbetul. 

— Ce vrei să... 

Fără să scot o vorbă, i-am întins peticele de hârtie pe 
care le vâ- râsem repede înapoi după baia de astă-seară. 
Le-a luat îngândurat. L-am privit cum citeşte în şoaptă. 


Porţelan delicat, păpuşica frumoasă, cu părul ca 
noaptea întunecată 
Stă singură-n sicriu şi varsă lacrimi galbene, îndurerată. 


Porţelan delicat, păpuşă frumoasă, uitată şi însingurată, 
Prinsă în mormântul strălucitor, o mască de os pe faţă 
poartă. 

— Nu pricep, a zis Reid, uitându-se întrebător la 
mine. 

în cele din urmă, a tăcut şi Claud. S-a ridicat în 
picioare şi încerca să citească versurile peste umărul 
Reid. 

— încă nu ştim ce semnifică... 

— Mască de os, am şoptit. La Mascarade des Crânes. 
Nu poate fi o coincidenţă. 

— Ce nu poate fi o coincidenţă? a spus Reid, luându- 
mi faţa în palme, şi hârtiile au zburat pe jos. Sunt 
aiureli, Lou. Am venit la înmormântarea 
arhiepiscopului. Ea n-a... 

— Aoleu! 

Claud s-a aplecat după ele şi a făcut ochii mari când 


a văzut cuvintele amenințătoare. 

— Am zis eu bine că e felină. 

Reid s-a întors spre el, dar, în momentul acela, s-a 
auzit o bătaie la uşa hanului. îngrijorată, am traversat 
camera ca să deschid, dar m-a prins de mână şi m-a 
oprit. Claud şi-a aranjat sacoul şi a deschis. în prag 
stătea o fetiţă pe care n-o cunoşteam. 

— Pentru tine, mademoiselle, a spus şi mi-a pus în 
palmă un alt treilea bileţel, după care a luat-o la fugă. 

L-am despăturit prudentă, cu o presimţire neagră în 
suflet. 

Porţelan delicat, păpuşă frumoasă, tic-toc, tic-toc, 

Salveaz-o pân’ la miezul nopții sau inima i-o mănânc 
pe loc. 


Cu toată dragostea, 
Maman 


Cu degete tremurânde, i-am întins biletul lui Reid. A 
aruncat un ochi pe el, s-a albit la faţă şi s-a dus repede 
după fetiţă. Blaise l-a urmat, mârâind. 

— Aoleu! a repetat Claud. 

Mi-a luat biletul din mână şi l-a citit o dată, de două 
ori, de trei ori. 

— Aoleu, aoleu! Cine este această fiinţă nevinovată? 
Această... păpuşă de porțelan? 

Mă uitam la el îngrozită. 

într-adevăr. Ne înşelaserăm amarnic în privinţa 
mesajului. 

Interpretându-mi greşit tăcerea, m-a bătut 
prieteneşte pe umăr. 

— Nu-ţi face griji, draga mea. Vom desluşi noi 


misterul. După părerea mea, cele mai clare indicii care 
să ne ajute să-i aflăm identitatea sunt în primul mesaj. 

— Ce se întâmplă? 

Coco a venit lângă noi, urmată imediat de Ansei. A 
smuls biletul din mâna lui Claud, l-a citit repede, apoi i 
l-a întins Lianei, care, l-a rândul ei, i l-a dat lui 
Terrance. La Voisin stătea în spatele lor şi urmărea 
scena cu o figură impenetrabilă. Ca de obicei, Nicholina 
rânjea. 

— Poate e vorba de pielea ei care seamănă cu 
porţelanul? a sugerat Claud, gânditor, scărpinându-se 
în barbă. Sau are trăsături de păpuşă? E limpede că are 
părul negru, dar... 

— Lacrimi galbene? a pufnit Terrance. Nimeni nu are 
lacrimi galbene. 

— E o metaforă, a spus Ismay, dând ochii peste cap. 
Galbenul este asociat cu invidia. 

O, nu. 

I-am luat biletul şi l-am recitit, cugetând adânc şi 
rugându-mă, rugându-mă să mă înşel. N-am avut noroc. 
Toate indiciile arătau acelaşi lucru. Piele de porțelan. 
Păr negru. Lacrimi de invidie. Singură şi uitată. Până şi 
afurisitul de sicriu se potrivea. Cum de nu 
observaserăm? Cum putuserăm să fim atât de proşti! 

Dar ultimul vers... în care spunea că o să-i mănânce 
inima... 

Cuprinsă de greață, am aruncat o privire spre La 
Voisin şi Nicholina. In scurt timp, a reapărut Reid — 


roşu la faţă şi gâfâind — şi mi-a întrerupt şirul 
gândurilor. 

— N-am găsit-o. Zici c-a intrat în pământ. 


— Normal că n-ai găsit-o, a mormăit Coco. Doar nu 
credeai că Morgane o lăsa să se joace cu noi. 

— Cine-a fost răpită? a întrebat Blaise, cu o voce 
pătrunzătoare şi insistentă. Cine-i fetiţa? 

S-a auzit hărmălaie la uşă şi în cameră a intrat Jean 
Luc, târându-l pe Beau de guler. Vânătorul s-a uitat la 
mine, cu o privire de om nebun, disperat. S-a uitat la 
Reid. A venit spre hotărât spre noi. 

— Reid! Unde e? Unde e? 

„Era să moară când a auzit de fapta lui. De câteva 
săptămâni s-a izolat de lume, din cauză că a făcut 
greşeala să se ataşeze de el.” 

Cu mâinile amorţite, am mototolit biletul în pumn, am 
tras aer în piept şi m-am pregătit pentru durerea ce 
avea să urmeze — pentru emoţiile pe care aveam să le 
văd pe figura neobişnuit de deschisă a lui Reid, în ochii 
lui atât de vulnerabili acum. îmi venea să-mi dau palme. 
Eu insistasem să nu se mai ascundă, să simtă. Şi asta 
avea să facă. Iar eu nu voiam să văd. 

Mama ştiuse foarte bine cum să se joace cu noi. 

M-am întors totuşi spre el. 

— E vorba de Celie, Reid. A răpit-o pe Celie. 


VIZIUNEA LUI COCO 


Lou 


N-O SĂ UIT EXPRESIA DE PE CHIPUL LUI REID CÂTE 
zile oi avea. 

Uluiala. 

Groaza. 

Mânia. 

Şi în clipa aceea am ştiut — până-n străfundurile 
sufletului — că o voi salva pe Celie sau voi muri 
încercând. 

Trupa noastră pestriță se uita când la mine, care mă 
învârteam agitată la fereastră, când la Reid, care stătea 
la uşă. Fără să-i pese că existau scaune, Claud se 
trântise pe podea, lângă tejghea, cu picioarele 
încrucişate sub el, de parcă nu avea de gând să plece 
de acolo prea curând. Dar timpul ne presa. Ceasul deja 
ticăia. Salveaz-o pân” la miezul nopţii sau inima i~o 
mănânc pe loc. 

Reid privea în pământ, încremenit ca o stană de 
piatră. 

— Vrea să vă scoată din ascunzătoare, a zis Beau. 
Nu-i daţi satisfacţie. 

— O s-o omoare pe Celie! a mârâit Jean Luc, încă 


strângând în pumn bileţelele de la mine. 

în momentul în care monsieur Tremblay mărturisise 
că săptămânile de izolare ale lui Celie nu fuseseră 
nicidecum izolare, ci răpire, Jean Luc scotocise tot East 
End-ul în căutarea noastră. Doar norocul 

făcuse ca Beau să iasă la aer astă-seară, altminteri 
poate că Jean Luc nu ne-ar fi găsit niciodată. Şi ce 
tragedie ar fi fost asta. 

— Trebuie s-o salvăm, a spus Jean Luc. 

— Tu n-ai dreptul să vorbeşti! s-a răstit La Voisin, cu 
o privire plină de ură. Să nu-ţi imaginezi, Vânătorule, că 
toiagul tău sfânt o să mă împiedice să-ţi tai limba. 

— Ce gust o avea, o avea, o avea? a cântat Nicholina 
şi s-a dus spre el, lingându-se pe buze. Să-i șfâşiem fata, 
fața, fața. 

Blaise a scos un mârâit aprobator. 

Pentru Claud fusese floare la ureche să-l convingă 
pe hangiu să închirieze camerele unor vrăjitoare şi 
vârcolaci. Dar să convingă vrăjitoarele de sânge şi 
vârcolacii să nu sfârtece un Vânător nu mai era la fel de 
simplu. Jean Luc nu părea să-şi dea seama în ce situaţie 
primejdioasă se afla — mai ales că toiagul lui fânt era în 
banduliera lui Reid. Spre lauda lui Reid, n-a dezvăluit 
secretul vechiului său prieten. Dacă vrăjitoarele de 
sânge bănuiau că Jean Luc era vulnerabil, ar fi atacat 
fără să stea pe gânduri. 

Dar Terrance ştia. Se uita când la Reid, când la Jean 
Luc, şi fremăta de nerăbdare. 

— Şi unde anume o găsim? a întrebat Coco, care se 
întorsese la surorile ei şi stătea între La Voisin şi 
Nicholina. Ai reuşit să afli locul exact din ghicitorile lui 


Morgane? 

Jean Luc a arătat spre hârtiile mototolite. 

— E în tuneluri. în această Mascaradă a Craniilor. 

— Sunt multe tuneluri, căpitane, a spus Claud, 
învârtind pe degete o carte de tarot. 

Observându-mi privirile insistente, mi-a întins-o. Nu 
era carte de tarot Era stacojie, nu neagră, şi avea pictat 
un craniu rânjit în loc de gură şi dinţi, stătea scris Nous 
Tombons Tous, cu litere aurii. în partea de sus, o mână 
iscusită caligrafiase Claud Deveraux şi a sa Troupe de 
Fortune. O invitaţie. l-am înapoiat-o, cu o presimţire 
nefastă. 

— Traversează tot oraşul, a continuat Claud. Dacă nu 
ştim exact încotro să mergem, căutările se vor prelungi 
mult după miezul nopţii. 

— Dar ne-a dat toate indicaţiile necesare, a 
intervenit Zenna. Stă singură-n sicriu şi prinsă în 
mormântul strălucitor. Evident e vorba de catacombe. 

Catacombele. Drace! 

— Nu ne-a dat nimic! a spus Claud tăios, apoi, 
văzând figura furioasă a Zennei, şi-a mai îndulcit tonul: 
Din nefericire, mes chers, trebuie să  anulăm 
spectacolul de  astă-seară. Lumea subterană e 
periculoasă. Mergeţi înapoi în camerele voastre şi poate 
veţi scăpa neobservate de Morgane. Toulouse şi Thierry 
vă vor ţine companie. 

— Nu mi-e frică de vrăjitoare, a spus Zenna, cu ochii 
sticlind. 

Claud s-a întunecat la faţă. 

— Ar trebui să-ţi fie, a zis, apoi s-a întors spre 
Seraphine. N-ar strica să... cugetaţi la asta. 


Femeia a strâns între degete crucifixul de la gât, 
uitându-se la el cu ochi mari. 

M-am uitat din nou la Reid, dar stătea în continuare 
împietrit. Ca o statuie. Am oftat. 

— Chiar dacă ne limităm la catacombe, tot va dura 
câteva ore. Ştie cineva cât e ceasul? 

Deveraux şi-a scos ceasul de buzunar — un 
instrument auriu şi caraghios. 

— Mai e puţin şi se face nouă. 

— Deci avem trei ore la dispoziţie, am concluzionat, 
încercând să par cât mai optimistă. O găsim în trei ore. 

— Cred c-aş putea să mai câştig una, două ore, a 
spus Claud, dacă dau de urma lui Morgane înainte s-o 
găsim pe Celie. Eu şi La Dame des Sorcieres avem 


multe de discutat. 
456 SHELBY MAHURIN 


S-a ridicat în picioare, revenind la calmul lui obişnuit 
— de parcă vorbiserăm despre vreme, nu despre răpire 
şi crimă. 

— E deja târziu, monsieur Diggory. Este limpede că 
nimeni nu vrea să acţioneze fără consimţământul tău. 
Trebuie să iei o decizie. Ignorăm ameninţarea Reginei 
Vrăjitoarelor sau ne aventurăm în Mascarada Craniilor, 
ca să-ţi salvăm frumoasa domniţă? Orice-ai alege, îi 
pasc mari primejdii pe oamenii pe care-i iubeşti. 

„Frumoasa domniţă.' Nu mi-am putut stăpâni o 
grimasă. „Oamenii pe care-i iubeşti.” 

Reid s-a uitat imediat la mine, observându-mi reacţia. 
La fel şi Jean Luc, care s-a apropiat de Reid, nedorind 
sau neputând să-şi mascheze deznădejdea. 

— Reid. 

A pus o mână pe pieptul lui Reid şi a bătut insistent. 


— E vorba de Celie, Reid. Doar n-ai de gând s-o laşi 
pe mâna nebunei ăleia? 

Poate că Reid era mirat de acest brusc interes al lui 
Jean Luc faţă de Celie, dar n-o arăta. Poate că ştia. 
Poate că ştia de la bun început. 

— Nu, a răspuns, fără să-şi dezlipească ochii de la 
mine. 

— Slavă Domnului! a exclamat Jean Luc, îngăduindu- 
şi o clipă de uşurare, după care a legănat din cap. N- 
avem timp de pierdut Să pornim... 

Reid a trecut pe lângă el şi s-a oprit în faţa mea. M- 
am forţat să-l privesc în ochi, deşi ştiam ce va spune 
dinainte să deschidă gura. 

— Lou... cred că mai bine rămâi aici. E o capcană. 

— Bineînţeles că e o capcană. A fost o capcană de la 
bun început 

— Dacă ai nevoie asigurări cu privire la siguranţa ei, 
Vânăto- rule, pot să-ţi ofer eu, a zis şi La Voisin într-un 
final. 

Dacă ar fi putut, Nicholina ar fi ţopăit de bucurie. în 
cazul de faţă, s-a mărginit să chicotească ca un copil. 

Sânge şi miere 457 


— O picătură din sângele lui Louise o să-mi arate ce-i 
rezervă viitorul, a continuat, întinzându-mi mâna cu o 
figură impenetrabilă. Dacă are curaj, fireşte. 

Vârcolacii urmăreau scena agitaţi şi se fâţâiau de pe 
un picior pe altul. Deşi îşi păstraseră forma umană, de 
nelinişte li se ascuţiseră unghiile. Bănuiam că e o 
reacţie instinctivă. 

— Nu, a spus Coco, dându-i peste mână mătuşii ei — 
lovind-o de-a binelea — şi punându-se în faţa ei. Nimeni 
în afară de mine nu gustă sângele lui Lou. 


La Voisin a strâmbat din buze. 

— Nu eşti la fel de pricepută ca mine în arta 
divinaţiei, nepoată. 

— Nu-mi pasă.” 

Coco şi-a îndreptat umerii înainte de a-mi cere 
acordul din priviri. Dacă refuzam, n-ar fi insistat. Şi nu 
le-ar fi permis nici celorlalte. Mi-ar fi acceptat decizia şi 
am fi găsit altă soluţie. 

— Ori eu, ori nimeni altcineva. 

Cuprinsă de o nelinişte inexplicabilă, am întins 
mâinile spre ea. Nu mă temeam de Coco. Nu s-ar folosi 
de sângele meu. Nu ar încerca să mă controleze. Nu, 
mă temeam de ce aveam să văd. Când mi-a luat degetul 
şi l-a dus la gură, vrăjitoarele de sânge — până şi 
vârcolacii — s-au tras mai aproape. De nerăbdare. De 
emotie. Reid m-a prins de încheietură. 

— Nu-i nevoie să faci asta, a spus, cu glasul 
sugrumat de îngrijorare. Ce-o mai fi şi asta. 

— E mai bine să aflu, nu-i aşa? am zis, cu un zâmbet 
mohorât. 

— Rareori, a avertizat-o Claud. 

— Fă-o! am zis. 

Fără să scoată o vorbă, Coco şi-a înfipt incisivul în 
buricul degetului meu şi a supt o singură picătură de 
sânge. Nu m-am întors să văd reacţia celorlalţi, ci doar 
m-am uitat cum Coco închide ochii şi se concentrează. 
După câteva secunde apăsătoare, am şoptit: 

— Coco? 

A deschis ochii şi i-a dat peste cap. Deşi nu era prima 
oară când o vedeam citind viitorul, tot m-au trecut fiori 
când a început să mă studieze cu ochii aceia albi şi orbi. 
Măcar eu ştiam la ce să mă aştept. Ceilalţi au scos un 


geamăt — unii blestemau, alţii se chinuiau să nu vomite 
—, dar Ansei a venit fuga la noi. Dădea neputincios din 
braţe în jurul ei, parcă neştiind dacă s-o atingă sau nu. 

— Ce e? Ce se petrece? 

— Taci, că o să ne spună ea! a răspuns Beau, privind- 
o fascinat. 

— Lou, a murmurat Reid şi m-a strâns de mână. Ce-i 
asta? 

— Stai liniştit. 

Am întors capul la vârcolacii care — cum stăteau în 
cârciuma unui han mizer şi priveau o vrăjitoare care 
ghicea viitorul — păreau să pună la îndoială deciziile 
importante din viaţa lor. Faţa lui Jean Luc era 
schimonosită de scârbă. 

— Ai puţină răbdare. 

In momentul în care Coco m-a atins pe obraz, a ieşit 
un icnet din toate piepturile. 

— Văd moarte, a spus ea, cu o voce groasă şi stranie. 

Toţi ochii erau aţintiţi asupra ei. 

— Văd moarte, a repetat, înclinând capul într-o 
parte. Dar nu a ta. 

Reid a răsuflat uşurat. Gestul i-a atras atenţia lui 
Coco. Ochii ei siniştri se uitau la noi, prin noi. Mi-a stat 
inima. Nu terminase încă. Ce era mai rău acum urma, 
dar Reid nu părea să-şi dea seama... 

— La miez de noapte, un bărbat apropiat de inima ta 
va muri. 

Mi-am tras degetele din mâna lui Reid. 

— Poftim? a exclamat Ansei, îngrozit. 

— Cine? a întrebat Beau, strecurându-se printre noi 
şi prin- zând-o pe Coco de umeri. Cine-i bărbatul? 

— Nu-i văd chipul. 

— Fir-ar a naibii de treabă, Coco... 

— Las-o în pace! am spus printre buzele amorţite, 
aducându-mi aminte ce-mi explicase mai demult. 

înainte să dăm spargerea. înainte să apară Reid. 
înainte să se întâmple toate astea. 

— Vede doar ce-i arată sângele meu. 

Beau s-a tras înapoi, abătut, apoi s-a întors spre Reid. 

— N-avem certitudinea că e vorba de tine. Poate fi 
Ansei sau Deveraux. Sau poate tipul ăla... Bas. Ori 
poate inima e ceva simbolic, a adăugat repede, 
legănând din cap. Tu eşti inima ei. Poate se referă la un 
bărbat apropiat de tine. De pildă, Jean Luc sau tatăl 
nostru, sau... 

— Sau tu, a spus Reid încet. 

Beau s-a răsucit cu faţa la mine. 

— Mai există vreun fost iubit care să... 

— Beau. 

Am clătinat din cap. A tăcut şi a lăsat ochii în 
pământ. Am înghiţit în sec. Emoţiile înfrânate îmi 
stăteau ca un nod în gât, dar numai un nebun ar fi plâns 
pentru ceva ce nu se întâmplase încă — ceva ce nu avea 
să se întâmple. O voce firavă din mintea mea mă 
avertiza că nu-i bine să dai sorții bobâmace în nas, aşa 
că i-am arătat degetul. Pentru că nu puteam permite 
aşa ceva. Nu voiam să permit 

— Mai vezi şi altceva, Cosette? 

S-au întors mai multe capete la auzul vocii calme şi 
detaşate a lui La Voisin. O privea pe Coco cu o figură 
impasibilă. 

— Ancorează-te în viziune. Atinge-o! Gust-o! Ascute-ţi 
simţurile prin orice metodă. 

Mâna lui Coco a alunecat de pe obrazul meu. I-au 
tremurat pleoapele şi s-au închis. 


— îl vei pierde pe cel pe care-l iubeşti. 
S-a lăsat o tăcere mormântală şi, încetul cu încetul, 


Coco şi-a revenit. 

Beau a lăsat capul în pământ, deznădăjduit, dar Reid 
m-a prins cu blândeţe şi m-a răsucit spre el. 

— Eşti bine? Lou? 

„îl vei pierde pe cel pe care-1 iubeşti.” 

Mai limpede de-atât nici că se putea. 

— Bineînţeles. De ce să nu fiu? am spus, după care, 
văzându-i figura îngrijorată, am adăugat: N-o să te 
pierd prea curând.  Viziunile lui Coco sunt 
schimbătoare, în funcţie de cursul actual al celui care le 
foloseşte. înţelegi ce spun? 

— Păi... 

S-a uitat la Coco, ai cărei ochi începeau să revină la 
normal. Ansei îi susţinea capul. 

— Nu prea. 

— E foarte simplu. Dacă urmez cursul pe care l-am 
stabilit, mori. Dar, dacă schimb cursul, o să trăieşti. 
Ceea ce înseamnă că nu vii cu mine. 

Reid m-a fixat cu o privire confuză şi neîncrezătoare, 
iar Deveraux a lăsat capul într-o parte. 

— Nu mi se pare că raţionamentul tău, draga mea, e 
foarte corect. Reid poate la fel de uşor să moară în 
hanul ăsta ca şi în tuneluri. 

— Da, dar acolo e Morgane, a intervenit Beau şi am 
schimbat amândoi o privire complice. Aici cel puţin are 
o şansă să scape. 

Mă uitam la uşa cămării, căci nu îndrăzneam să-i 
privesc pe ceilalţi în ochi. 

— Nu ne permitem să mergem în subteran fără Reid, 
a spus Blaise, clătinând din cap. Avem nevoie de cât 


mai mulţi luptători. De cât mai multă forţă. 
— Ai o datorie de viață faţă de el, a zis Beau, cu o 
vehemenţă neobişnuită. Cum ţi-o poţi plăti dacă moare? 
— A zis că o să moară cineva, a intervenit Liana, 
punându-şi mâinile-n sân, şi mi-a aruncat o privire 
sfidătoare. Aveai dreptate. Nu ştim că acela va fi Reid. 

Beau a ridicat braţele în aer. 

— Numai că, după aceea, Coco a adăugat — şi citez 
—, „il vei pe cel pe care-l iubeşti”. Ce-ar trebui să 
înţelegem din asta? Morgane a avertizat-o mai demult 
că o să-i smulgă inima din piept. De unde ştim că n-o să 
se întâmple chiar astă-seară? 

Coco şi-a cuprins faţa în palme şi a expirat profund, 
pe nas. 

— Nu ştim. Nu ştim ce se va întâmpla în tuneluri. 
Dar ştiu că viziunile mele rareori sunt ceea ce par. Am 
avut una şi înainte să-l jefuim pe Tremblay. Credeam 
că prevesteşte ceva rău, şi când colo Inelul Angelicăi i-a 
salvat viaţa lui Lou. 

Jean Luc părea că mai are un pic şi face atac de 
apoplexie. 

— Nu-mi pasă de inele şi viziuni din sânge. Celie e 
acolo jos — închisă într-o criptă iar noi pierdem timpul. 

— Tu n-ai dreptul să vorbeşti! a şuierat La Voisin. 

— Are dreptate Jean Luc, a spus sec Reid. Merg şi eu 
în tuneluri. Cu cât o căutăm mai mulţi, cu atât o vom 
găsi mai repede. 

Deşi mi-a aruncat o privire fugitivă, cu buzele 
strânse în semn de remuşcare sinceră, se simţea în 
tonul lui că nu acceptă să fie contrazis. încă năucită şi 
cu inima strânsă, am încuviinţat mecanic din cap. 


Beau s-a trântit pe scaun, învins, şi a tras o 
înjurătură sănătoasă. 

—  Criptele acoperă cam aceeaşi suprafaţă ca 
tunelurile — şi sunt înfricoşătoare ca dracu’, în caz că 
nu ştiaţi. 

Reid a legănat din cap. 

— Ne vom împărţi pe grupuri, ca să acoperim cât 
mai mult teren. 

Printr-o schimbare aproape imperceptibilă a posturii, 
redevenise căpitan. Jean Luc nu zicea nici pâs. 

— Josephine, împarte-ţi surorile în trei grupuri. Voi 
căutaţi în criptele din nord şi est. Blaise, tu şi copiii tăi 
le verificaţi pe cele din sud. Deveraux şi trupa lui se 


ocupă de Mascarada Craniilor. 

Şovăitor, Ansel a făcut un pas în faţă. 

— Eu unde mă duc? 

— Tu rămâi aici, Ansei. Clienţii Mascaradei nu ştiu ce 
pericole îi pândesc. Dacă vine cineva la Leviathan, ca să 
coboare în tuneluri, îi spui să plece. 

Era un pretext destul de evident, iar Ansei ştia asta. 
S-a întunecat la faţă. Hanul nu primea muşterii astă- 
seară. Claud îşi luase măsuri de prevedere. Reid a oftat, 
dar a continuat hotărât: 

— Eu şi Coco cercetăm criptele din vest... 

Glasul lui s-a pierdut în zgomotul de fundal, căci din 
spate mi-a atras atenţia Nicholina. Se uita fix la uşa 
cămării. De data asta nu zâmbea. Am făcut ochii mari. 
Nu-mi venea să cred că încerca să mă ajute. Nu-mi 
venea să cred că îi păsa... 

„In curând, îi vom gusta sunetele de pe acele buze, o, 
da, fiecare geamăt, fiecare oftat, fiecare icnet o să ne 


minuneze.. 

M-a trecut un junghi prin piept. 

Poate că nici ea nu voia ca Reid să moară. 

N-am stat să mă gândesc ce motiv mârşav se 
ascundea în spatele dorinţei ei de a-1 ţine în viaţă. Când 
s-a dus spre el, plutind ca un duh, m-am dat discret la o 
parte, ca să-i fac loc lângă el. A profitat din plin şi s-a 
agăţat de pieptul lui. 

— Vrei să mori, monsieur Diggory? 

Reid mi-a aruncat o privire neliniştită, dar am ridicat 
din umeri, afişând o figură mirată. 

— Astă-seară vine moartea repejor, cânta ea suav, 
îmbrăcată nu în negru, ci în alb strălucitor. 

Am făcut un pas înapoi. 

— Lasă-1 în pace, Nicholinal s-a răstit Coco. 

— Ea-i e mireasă,frumoasă ca o floare, ce se hrăneşte cu 
came şi disperare. 

— N-o băga în seamă, a zis Beau, dând ochii peste 
cap. Eu aşa fac. 

Lemnul de la uşa cămării mi-a atins vârfurile 
degetelor, în momentul în care Reid a încercat s-o 
împingă cât colo pe Nicholina. Mâinile lui însă n-au 
putut s-o apuce, ca şi când nu era alcătuită din came şi 
oase, ci din aburi. II învăluia ca o pâclă. 

— Cât ea mănâncă, mirele scoate gemete tânguioase, 
şi adună piele şi oase... 

Am apăsat pe clanţă. Reid încerca din răsputeri să se 
ferească de buzele Nicholinei care veneau spre el. 

Şovăiam cu inima strânsă, dar La Voisin s-a postat în 
dreptul uşii, ascunzându-mă de ochii celorlalţi. Nu s-a 
uitat la mine. Dacă nu clătina aproape imperceptibil din 


cap, aş fi zis că nici nu mă văzuse. 

Am aruncat o ultimă privire spre spatele Iui Reid — 
la umerii lui lăţi şi buclele arămii de pe ceafa — şi m-am 
furişat pe uşă afară. Era singura soluţie. Orice-ar fi spus 
ceilalţi, viziunea lui Coco era fără echivoc: „II vei pierde 
pe cel pe care-l iubeşti.” 
reverse în mine, să-mi întărească hotărârea, şi m-am 


ZI 


Am lăsat cuvintele să se 


uitat prin cămară, căutând intrarea în tunel. 

Un strat gros de praf acoperea etajerele putrede, 
sticlele chih- limbarii şi butoaiele din lemn de stejar. 
Am călcat cu atenţie peste cioburile de sticlă, simțind 
cum mi se lipesc tălpile cizmelor de podeaua slinoasă. 
Singurul felinar scălda camera într-o lumină pâlpâitoare 
şi stranie. Aha... iat~o! 

Am dat la o parte butoiul cu whiskey din colţul cel 
mai întunecat şi am descoperit o trapă. Balamalele n-au 
scos nici cel mai mic scârţâit când am deschis-o. 
Aşadar, erau bine unse. Bine păstrate. Sub trapă era o 
scară îngustă care cobora într-o beznă de nepătruns. 
Am aruncat o privire precaută. Singurele lucruri care 
lipseau erau vaiete şi scrâşnet de dinţi. 

După ce m-am aplecat să scot pumnalul din cizmă, 
am coborât, am închis trapa după mine şi am vârât 
pumnalul prin mâner. Am împins-o o dată, de probă. Nu 
s-a clintit. 

Minunat! 

M-am întors cu spatele. Reid nu putea veni după 
mine — cel puţin, nu cu uşurinţă. Nu fără să folosească 
magia. 

„Când viaţa te pune să alegi între a lupta sau a fugi 
— când trăieşti fiecare clipă pe muchie de cuţit —, totul 


devine o armă. Nu contează cine le are. Armele rănesc." 

Armele rănesc. 

Dacă supravieţuiam acestui coşmar, nu voiam să mai 
fiu o armă. 

Dar, până atunci... 

Am ridicat ochii spre trapă, cu inima sfâşiată de 
nehotărâre. 

„Eşti vrăjitoare şi nu trebuia să mă supăr că foloseşti 
magia. Singura mea rugăminte e să nu-i permiţi să te 
ducă într-un Ioc în care nu te pot urma." 

De data asta însă, exact asta trebuia să fac. Un 
simplu cuţit nu-1 putea opri pe Reid. în ciuda viziunii lui 
Coco, avea să facă tot ce-i stă în putere ca să vină după 
mine şi să mă apere de Morgane. De mine însămi. Dacă 
existase vreodată un moment crucial, acesta era — şi 
era momentul meu. 

Am scos pumnalul din mâner şi l-am vârât înapoi în 
cizmă. Apoi am ridicat mâinile tremurânde în aer. 

— Doar o dată, i-am promis, şi am tras aer în piept. O 
ultimă oară. 

Le-am auzit strigătele — zăngănitul uşii de la cămară 
—, după care m-am întors şi am coborât în Iad. 


NOUS TOMBONS TOUS 


Reid 


— LOU! LOU! 

Am lovit cu pumnii în trapă şi i-am strigat numele, 
dar nu mi-a răspuns. Era doar tăcere. Lăcere şi spaimă 
— o spaimă intensă, viscerală, care mă sufoca. îmi 
împăienjenea ochii. Am mai bătut o dată. Am tras de 


mâner. 

— Nu face asta, Lou! Dă-ne drumul! Dă-ne drumul! 

Deveraux, Beau, Coco şi Ansei s-au adunat în jurul 
meu. Ceilalţi ne urmăreau din uşa cârciumii. 

— Dacă eşti hotărât să continui acest demers 
zadarnic, nu te opresc, a spus Deveraux, bătându-mă cu 
blândeţe pe braţ. Vreau totuşi să-ţi atrag atenţia că uşa 
a fost blocată printr-o vrajă şi să-ţi propun să mergem 
la altă intrare. Cea mai apropiată e în cimitir, la cam un 
sfert de oră de-aici. 

Jean Luc şi-a făcut loc pe lângă Nicholina, care l-a 
mângâiat pe spate cu mâna ei palidă. Jean Luc a sărit 
cât colo. 

— E plin de Vânători în East End. Ceilalţi sunt în 
tuneluri. Dacă ne văd, n-o să vă pot proteja. Nici nu 
vreau. 

— Loialitatea ta este emoţionantă! i-a replicat Liana, 
tăios. 

— Nu-i sunt loial niciunuia dintre voi. îi sunt loial lui 
Celie... 

— Jean Luc, a spus Beau, punându-i o mână pe umăr, 
ca să-l îmbărbăteze. Toţi ăştia de-aici vor să te omoare 
şi, eventual, să te mănânce. Aşa că ţine-ţi gura, amice, 
până nu rămâi fără splină! 

Cu o figură iritată, Jean Luc a tăcut. M-am întors spre 
Coco. 

— Deschide uşa, te rog! 

S-a uitat la mine preţ de câteva secunde 
interminabile. 

— Nu, a refuzat, în cele din urmă. Rişti să mori. Ştiu 
că ţie nu-ţi pasă, dar îi pasă lui Lou. Şi, spre 


surprinderea tuturor, îmi pasă şi mie. Nu vreau să-i 
zădărnicesc eforturile de a te proteja, şi, chiar dacă aş 
vrea, mi-e imposibil să deschid uşa. Doar vrăjitoarea 
care a făcut vraja poate s-o desfacă. 

Am scos un mârâit ce rivaliza cu al vârcolacilor. 

— O fac eu atunci! 

Dar, când am încercat să invoc structurile, n-a apărut 
niciuna. Nici măcar un firicel auriu. Nicio voce care să- 
mi şoptească în minte. Furios, disperat, m-am întors 
spre Toulouse şi i-am luat pachetul de tarot din 
buzunar. I-am lipit o carte de piept şi abia acum, abia 
acum, a început să pâlpâie auriul. 

Ca să cunoşti necunoscutul, trebuie să uiţi ceea ce 
cunoşti, mi-au şoptit vocile. 

Aiureli. Ghicitori. Nu-mi păsa. Am ales o structură la 
nimereală şi am văzut-o cum se transformă în pulbere. 

— Forţa Răsturnată, i-am zis lui Toulouse, care s-a 
uitat la carte şi a rânjit. înseamnă furie intensă. Teamă. 
Lipsa încrederii în forţele proprii. In unele cazuri... 

— ... simbolizează pierderea totală a identităţii. 

A chicotit şi a întors cartea cu faţa la mine, 
dezvăluindu-mi o femeie şi un leu cu capul în jos. în 
ciuda situaţiei cumplite în care ne găseam, simţeam că 
plesnesc de mândrie. Toulouse rânjea cu gura până la 
urechi. 

— Poţi să mă ajuţi? am întrebat, făcând semn din cap 
către uşă. 

— Doar Lou poate s-o deschidă, a răspuns, cu o 
privire mohorâtă. îmi pare rău! 

Futu-i! 

—  Purcedem spre cimitir, aşadar? a propus 


Deveraux, bătând din palme. Splendid! Haideţi, că nu-i 
timp de zăbavă. 

Am încuviinţat din cap şi am tras aer în piept, ca să 
mă  liniştesc. Avea dreptate. Fiecare secundă de 
ciondăneală era o secundă pierdută — o secundă în 
care Morgane o chinuia pe Celie, o secundă în care Lou 
se îndepărta şi mai mult. Două probleme arzătoare. O 
potenţială soluţie? Mi-am stors creierii, chibzuind rapid. 
Metodic. 

Lou avea s-o găsească pe Celie. Nu mă îndoiam 
câtuşi de puţin în această privinţă. Avea avantajul 
timpului. Avea cunoştinţele necesare. Avea motivaţia. 
Nu exista forţă în Rai ori Iad — inclusiv Morgane — 
care s-o poată opri din a-şi atinge scopul. Nu era nevoie 
s-o găsesc pe Celie. Dacă o găseam pe Lou, le găseam 
pe amândouă. 

Lou era ţinta. 

Iar dacă o părticică din mine şovăia, gândindu-se la 
premoniţia lui Coco, am ignorat-o. Am trecut peste ea. 
Am pus braţul în pieptul lui Ansei când a venit după noi, 
la uşă, şi am clătinat din cap. 

— Ţi-am spus să păzeşti tunelul. 

— E blocat, a răspuns, încruntat. Nu trece nimeni 
prin el. 

— Stai aici! m-am răstit. 

îmi pierdusem răbdarea şi n-aveam chef s-o ascund. 
Erau prea multe în joc. De Modraniht, Ansei se 
dovedise mai mult o povară decât un sprijin, iar acum 
ne aliaserăm cu duşmanii. Oricare dintre ei ne putea 
ataca în tuneluri. Ansei era o pradă uşoară. 

— Şi Zenna şi Seraphine rămân aici, am continuat. Ai 
grijă de ele! Vezi să nu păţească nimic! 

l-au căzut umerii şi a lăsat ochii în pământ. Se 


înroşise până-n vârful urechilor. Deşi părea gata să 
protesteze, timpul ne presa. Nu-mi permiteam să-l iau 
cu frumosul. Fără alte comentarii, i-am întors spatele şi- 
am plecat 

Nu EXISTA NIMIC MAI LINIŞTIT decât un cimitir 
noaptea. Cel în care ne aflam era micuţ şi cel mai vechi 
din oraş. Biserica nu mai îngropa de mult cetăţenii în el, 
preferându-l pe cel mai nou şi mai mare, din apropiere 
de Saint-Cecile. Acum, doar cei mai bogaţi şi mai 
influenţi nobili odihneau aici — dar nici măcar aceştia 
nu erau îngropaţi, ci coborâţi în catacombe, alături de 
strămoşii lor. 

— Pe-aici se intră! a anunţat Deveraux, arătând spre 
statuia unui înger. 

Mugşchiul îi acoperea jumătate din faţă. Vânturile îi 
tociseră nasul şi penele de pe aripi. Chiar şi aşa, era 
nespus de frumoasă. Pe cripta de lângă ea, stătea scris 
cu litere gravate Nous Tombons Tous. Nu ştiam ce 
înseamnă. Din fericire, Deveraux ştia. 

— Cu toţii cădem, a spus el încet. 

Când am deschis uşa, m-a izbit o pală de aer stătut. 
O singură făclie lumina treptele înguste, de pământ. 

Beau s-a apropiat şi s-a uitat în beznă, vizibil speriat. 

— Rămâne acelaşi plan? Ne despărţim pe grupuri? 

în loc să privească înăuntru, Deveraux a înălţat ochii 
spre cerul nopţii. Nu se vedea luna astă-seară. 

— Nu cred că ar fi înţelept. 

— Acoperim mai mult teren în felul ăsta, a stăruit 
Jean Luc. 

M-a cuprins o presimţire nefastă când am pus 


piciorul pe prima treaptă. 

— Rămânem laolaltă. Blaise, Liana şi Terrance ne vor 
conduce la Lou. Ii ştiu mirosul. Tot acolo o vom găsi şi 
pe Celie. 

— Iţi pui cam mare nădejde în vrăjitoarea aia, a zis 
Jean Luc. 

Apoi a trecut pe lângă mine, a luat făclia din perete 
şi a ridicat-o, ca să facă mai multă lumină. Tavanul jos 
mă obliga să merg aplecat 

— Ce te face să crezi că o va găsi? 

— Ştiu eu asta. 

în urma mea, Beau şi Coco se chinuiau să meargă 
unul lângă altul. 

— Să sperăm că n-o găsesc Vânătorii pe ea, a 
mormăit Coco. 

Ceilalţi au intrat după ei, paşii lor fiind singurul 
sunet care tulbura liniştea. Atât de multi paşi! Jean Luc. 
Coco şi Beau. Deveraux, Toulouse şi Thierry. La Voisin 
şi vrăjitoarele ei. Blaise şi copiii lui. Toţi înarmaţi. Toţi 
puternici. Toți pregătiţi şi dornici s-o distrugă pe 
Morgane. 

Mi s-a aprins un licăr de speranţă în suflet. Poate că 
nici nu aveam nevoie de mai mult. 

Primul culoar părea să nu se mai sfârşească. Deşi mă 
temeam că spaţiul îngust va fi un inconvenient, nu mă 
incomoda nici pe departe pe cât îl incomoda pe Jean 
Luc. Nu-mi tremurau mâinile şi nu simţeam că mă sufoc 
din cauza asta. Cu toate acestea, a iuţit pasul şi a mers 
mai departe, până când am ajuns la prima bifurcaţie. 
Jean Luc s-a oprit. 

— încotro acum? 


— Criptele ar trebui să fie imediat după tunelul estic, 
a şoptit Beau. 

— De ce vorbeşti în şoaptă? a întrebat Coco, tot 
şoptit, în ciuda obiecţiei sale. Şi în ce direcţie ar trebui 
s-o luăm? 

— Spre est. 

— Dreapta sau stânga, tâmpitule? 

— Vai, Cosette! a exclamat Beau, prefacându-se 
mirat, nu ştii... 

O pală neașteptată de vânt a stins făclia şi ne-a lăsat 
în beznă. Au început să răsun? glasuri speriate. Am 
întins repede mâna spre perete, dar nu l-am găsit. Nu 
mai exista. 

— Ce naiba se întâmplă? a strigat Beau. 

Liana i-a curmat vorba, înjurând cu foc. 

— M-a tăiat ceva. Cineva... 

Ţipătul Nicholinei a răsunat în tunel. 

— Nicholina! a strigat La Voisin, cu vocea ascuţită. 

Nu puteam să respir. Când am dat cu mâna de ceva 
de lână — tunica lui Jean Luc —, acesta s-a agăţat cu 
degetele de braţul meu. 

— Unde eşti, Nicholina? 

— Păstraţi-vă calmul! a poruncit Deveraux. Sunt vrăji 
ciudate aici. îţi joacă feste... 

Deodată, făclia s-a reaprins. 

Se vedeau stropi de sânge pe podeaua tunelului. 
Câteva feţe îngrozite se uitau la mine în lumina 
pâlpâitoare. Prea puţine. Mult prea puţine. 

— Unde-i Nicholina? a mârâit La Voisin, apucându-l 
pe Blaise de haină şi trântindu-l de perete. 

Era prima oară când manifesta asemenea emoţii 


nestăpânite. Asemenea teamă. 

— Unde e? 

Blaise a îmbrâncit-o, clănţănind din dinţi, şi a luat-o 
la goană, strigându-i pe Liana şi Terrance. O privire 
rapidă mi-a confirmat că dispăruseră şi ei — odată cu 
majoritatea vrăjitoarelor de sânge. Am scrutat chipurile 
rămase şi am răsuflat uşurat când i-am văzut pe Beau şi 
Coco, ghemuiţi unul într-altul. Am tresărit când mi-am 
dat seama că Jean Luc încă mă ţinea de braţ. Mi-a dat 
drumul imediat. 

— A dispărut şi Thierry, ne-a anunţat Deveraux, 
abătut 

— Jur c-am văzut... 

Toulouse n-a apucat să-şi termine ideea, căci făclia s- 
a stins din nou. Şi, odată cu ea, vocea lui. în mod forţat. 
Când l-a strigat Deveraux, n-a răspuns. Mârâielile lui 
Blaise reverberau în tunelul îngust, adâncindu-ne 
spaima, şi ceva... ceva a mârâit la eL La Voisin urla, dar 
n-o auzeam din pricina sângelui care-mi vuia în urechi, 
a vocii mele care-i striga pe Coco şi Beau... 

Apoi au amuţit şi ea, şi Deveraux. 

Mi-am încordat atenţia şi am invocat structurile. Le 
analizam instinctiv şi le respingeam la cea mai mică 
atingere. Aveam nevoie de foc. Nu drept armă, ci ca 
lumină. Furia, ura, vorbele amare — toate-mi ofereau 
soluţii de compromis. Le-am dat la o parte, fără să stau 
pe gânduri, şi am căutat acel scânteie unică de energie. 
Ceva simplu. Ceva... fizic? 

lat-o. 

Mi-am frecat palmele — o singură dată, dar suficient 
de viguros. Am simţit căldură şi s-a aprins o flacără, 


dezvăluindu-mi băşica proaspăt formată pe deget. Ca şi 
când frecasem surcele adevărate şi nu piele. Din 
momentul acela, a intrat în acţiune aerul, iar focul mi-a 
crescut în palmă. 

In tunel, alături de mine, rămăseseră doar Coco, 
Beau, Blaise şi Jean Luc. 

Acesta din urmă se uita la flacără, cu o figură 
impenetrabilă. Era prima oară când îmi vedea magia. 

— Au dispărut, a spus Beau, alb la faţă, şi i-a dat 
drumul din strânsoare lui Coco. Au dispărut pur şi 
simplu. 

Se uita speriat, dintr-o parte în alta a tunelului, 
vizibil tulburat de sângele de pe jos. 

— Ce facem? 

A răspuns Jean Luc în locul meu, reaprinzând faclia 
de la flacăra mea. 

— Mergem mai departe. 

A apucat-o pe tunelul de est. 


PARADISUL PIERDUT 


Lou 


FĂCLIILE PRINSE PE PEREŢII CULOARELOR DE PĂ- 
mânt umbreau chipurilor trecătorilor. Din fericire, 
puţini se aventurau pe aici, iar cei ce o făceau se 
îndreptau cu paşi hotărâri spre un loc anume — La 
Mascarade des Crânes, judecând după măştile lor 
multicolore şi sclipitoare. Urmau tunelurile dinspre 
stânga. Instinctiv, eu am luat-o pe cel din dreapta. La 
început, drumul urca uşor — pietrele de dedesubt, 
alunecoase şi tocite de paşii numeroşilor trecători —, 


după care cobora brusc. M-am împiedicat şi, din 
întuneric, a apărut un bărbat. S-a izbit de mine şi m-a 
prins de umeri. Am scos un țipăt deloc ruşinos. 

— Unde ţi-e masca, frumoaso? a bolborosit. 

îi duhnea respiraţia în asemenea hal, de-ţi muta 
nasul din loc. Masca îi acoperea jumătatea superioară a 
feţei şi se termina cu un cioc negru şi macabru. O 
cioară. Din mijlocul frunţii lui se holba la mine un al 
treilea ochi. Nu putea fi o coincidenţă. 

Şi aş fi putut jura că l-am văzut clipind. 

Furioasă — roşie de ruşine şi încordată ca un arc —, 
l-am îmbrâncit din calea mea. 

— Am deja una, am spus. Nu se vede? 

Mi-am înfrânat impulsul de a flutura din încheietură, 
de a-mi transforma unghiile în cuțite tăioase şi de a-i 
sfâşia porţelanul de 

pe obraz. Cu toate că vraja de a-l bloca fizic pe Reid îi 
bloca şi emoţiile — temporar, până când înlăturam 
structura —, încă îi auzeam glasul în minte, şi, poate, 
chiar în suflet. Nu era nevoie să-i fac rău acestui om. 
Nu era nevoie să-mi fac rău mie. l-am aruncat un rânjet 
crud şi am şoptit: 

— E pielea duşmanilor mei. Vrei s-o pun şi pe-a ta 
lângă celelalte? 

Bărbatul a scos un scâncet şi a tulit-o. 

Am expirat adânc şi am continuat drumul. 

Tunelurile şerpuiau ca un labirint de piatră. Am 
rătăcit în tăcere câteva minute, cu inima bubuind în 
piept. Cu fiecare pas, răsuna mai tare. Am iuţit pasul şi 
m-a trecut un fior pe gât. Mă urmărea cineva. O 


simţeam. 

— leşi la iveală! am murmurat, sperând să mai prind 
curaj. 

La auzul cuvintelor mele însă s-a stârnit un vânt 
ciudat, care a stins făcliile din tunel şi m-a lăsat în 
beznă. Deodată, au început să răsune râsete cunoscute. 
Blestemând, am apucat cuțitul şi am căutat un perete, 
căutând ceva de care să mă ancorez în întunericul 
perfid... 

Când am dat cu degetele de piatră, s-au reaprins 
făcliile. 

O scânteiere de păr alb a dispărut după colţ. 

Am ţâşnit după ea, de frică să nu mai rămân singură 
în bezna de nepătruns. Se făcuse nevăzută. Am alergat 
mai departe. Când am intrat într-o sală lungă şi 
întunecoasă, plină de sicrie, m-am oprit, gâfâind, şi l-am 
examinat pe cel mai apropiat. Am răsuflat uşurată. 

— Părintele Clement, am citit numele şters, gravat în 
piatră. 

Un craniu galben stătea pe policioara de deasupra 
lui. M-am uitat la nume. Părintele Jacques Fontaine. 

— Fete bisericeşti. 

Am înaintat, oprindu-mă din când în când, ca să trag 

cu urechea. — Celie? 

Deşi şoptită, vocea mea a răsunat nefiresc în 
mormânt. Spre deosebire de liniştea din tuneluri, 
liniştea de aici părea vie, părea că răsuflă, că-mi 
şopteşte în ceafa şi mă îndeamnă să fug, să fug» să Jug. 
Panica se accentua pe măsură ce trecea timpul şi 
camerele deveneau tot mai vaste. Nu ştiam ce să caut. 
Nu ştiam nici măcar de unde să încep. Celie putea fi 


închisă în oricare dintre sicriele astea, leşinată sau mai 
Tău, iar eu să n-o găsesc niciodată. Totuşi... aveam 
senzaţia că Morgane voia s-o găsesc pe Celie. Nu era 
nimic amuzant la un joc pe care nu aveam nicio şansă 
să-l câştig. Lui Morgane nu i-ar fi plăcut. De asemenea, 
n-ar fi ales un sicriu la întâmplare. Jocurile ei erau 
metodice, fiecare mutare menită să lovească zdravăn şi 
precis. Mesajele ei mă aduseseră până aici, fiecare vers, 
un indiciu menit să mă atragă mai adânc în jocul ei. 


Uitată în sicriul ei... însingurată, dar nu singură. 
Prinsă în mormântul strălucitor, o mască de os pejaţă 
poartă. 


Toate indiciile conduceau aici, acum, în locul acesta. 
Singurul care-mi dădea de gândit era mormântul 
strălucitor. 

Cufundată în gânduri — sigur pierdusem ceva din 
vedere —, era cât pe ce să nu observ podiumul din sala 
următoare, unde sute de lumânări luminau un sicriu 
poleit Pe capac scânteiau îngeri înaripaţi şi diavoli 
încornoraţi, înlănţuiri într-o îmbrăţişare eternă, în 
vreme ce trandafirii şi craniile se întreţeseau într-o 
frumuseţe macabră, pe fiecare latură. Era o adevărată 
capodoperă. 

M-am apropiat instinctiv şi am trecut degetele peste 
chipul crud al unui înger. Peste petalele unui trandafir. 
Peste literele numelui său. 


EMINENŢA SA, FLORIN CARDINAL CLEMENT, 
ARHIEPISCOP AL BELTERREI 
Adevărat îţi spun că astăzi vei fi cu Mine în Rai 

Florin Clement. Cândva râsesem de numele ăsta, 
neşriind că e al meu. într-o altă lume, aş fi putut fi 
Louise Clement, fiica lui Florin şi a lui Morgane. Poate 
că s-ar fi iubit, s-ar fi adorat şi ar fi umplut casa noastră 
din East End cu rulouri cu scorţişoară, tufe de 
eucalipt... şi copii. Multi, multi copii. O casă întreagă de 
surioare şi frăţiori pistruiaţi şi cu ochi albaştri. Exact ca 
mine. l-aş fi învăţat cum să se caţăre în copaci şi să 
împletească codițe, cum să urle cântece la uşa 
dormitorului părinţilor noştri, dis-de-dimineaţă. Am fi 
putut fi fericiţi. Am fi putut fi o familie. 

Da, asta — asta — ar fi fost raiul pe pământ. 

Cu un oftat nostalgic, am coborât mâna şi m-am 
îndepărtat. 

Nu-mi era de niciun folos să-mi imaginez o asemenea 
viaţă. Vinul meu fusese turnat demult şi nu avea buchet 
de cămin, familie ori prieteni. Vinul meu mirosea a 
moarte. A secrete. A putreziciune. 

— Eşti înăuntru, Celie? am întrebat mohorâtă, mai 
mult ca să-mi alung gândurile melancolice din minte. E 
genul de lucru pe care Morgane l-ar... 

Am scos un geamăt şi m-am răsucit, cu ochii mari de 
uimire. 

— Mormânt strălucitor, am murmurat. 

„O casă întreagă de surioare şi frăţiori pistruiaţi şi cu 
ochi albaştri. Exact ca mine.” 

Dumnezeule mare! 

Mi-am dat seama unde aveam s-o găsesc. 


UN RÂU NECESAR 


Reid 


DISPARIŢIA CELORLALŢI A DEVENIT O PREZENŢĂ în 
sine. Atârna deasupra noastră ca o funie care se 
strângea tot mai mult la cel mai mic zgomot. Când Beau 
lovea o pietricică, când tresărea Jean Luc. Când Coco 
respira prea adânc, când mârâia Blaise. Acesta din 
urmă se transformase pe jumătate şi-i luceau ochii în 
semiîntuneric, ca s-o adulmece mai bine pe Lou — şi să 
se apere mai bine de vietăţile care cutreierau prin 
aceste tuneluri. 

— Povestea asta nu se încheie cu Celie şi Lou, a spus 
Coco înverşunată când Blaise a vrut să plece în 
căutarea copiilor lui. 

Spre surprinderea mea, nu reuşise să le ia urma. Nu 
reuşise să ia urma niciunuia dintre cei dispăruţi. Parcă-i 
înghiţise pământul. 

— Se încheie cu Morgane. A pus gheara pe ei. Unde- 
o găsim pe ea, o să-i găsim şi pe Liana şi Terrance. 
Credeţi-mă. 

Nimeni nu îndrăznea să spună ce înseamnă asta. 

Toată lumea ştia. Chiar şi o clipă petrecută la 

discreţia lui Morgane era prea mult. — Chiar are 

gheare? a întrebat Beau un minut mai târziu. 

Coco a ridicat din sprâncene. 

— Ai fost de faţă la Modraniht. Le-ai văzut cu ochii 
tăi. 

— N-avea gheare. 

— Dar aşa ar merita. Hoaşca bătrână ar merita să 
aibă cocoaşă şi un neg. 

Nici măcar Jean Luc nu şi-a putut reţine un zâmbet. 
Balisarda lui îmi atârna ca un bolovan peste piept. Intr- 
un final — când n-am mai suportat —, am scos-o din 
teacă şi i-am înapoiat-o. 


— Poftim. 

S-a poticnit şi i-a dispărut zâmbetul de pe faţă. 

— De ce mi-o dai înapoi? 

I-am strâns degetele pe mâner. 

— Pentru că ea ta. A mea s-a dus. 

Când am ridicat din umeri, gestul mi s-a părut firesc. 
Mi s-a părut... normal Ușurător. Ca şi când mi s-ar fi 
luat o greutate de pe umeri. 

— Poate că aşa e cel mai bine. Eu nu mai sunt 
Vânător. 

S-a uitat lung la mine. După care s-a revărsat şuvoiul. 

— Eşti vrăjitor. L-ai ucis pe arhiepiscop cu... magie, a 
spus, pe un ton acuzator. 

Trădat. Dar îi vedeam în ochi un licăr de speranţă. îşi 
dorea să neg. îşi dorea să dau vina pe altcineva — pe 
oricine — pentru ce i se întâmplase patriarhului nostru. 
lar în licărul acela mi-am recunoscut prietenul din 
copilărie. Era încă acolo. In ciuda a tot ce se întâm- 
plase, voia să aibă încredere în mine. Gândul acesta ar 
fi trebuit să mă aline, dar nu era aşa. 

Licărul acela era o minciună. 

— Aşa e. 

Am văzut cum se stinge speranţa, şi Jean Luc s-a tras 
înapoi, dezgustat. Blaise mă privea curios — mă studia 
—, dar nu l-am băgat în seamă. 

— N-am de gând să neg asta şi nici să mă justific. 
Sunt vrăjitor şi l-am ucis pe patriarhul nostru. 
Arhiepiscopul nu merita asta, dar nici nu era omul pe 
care-l credeam. 

Vizibil pleoştit, Jean Luc şi-a trecut o mână peste 
faţă. 

— Doamne sfinte! a spus şi s-a uitat iar la mine, cu o 
privire nu tocmai prietenească, dar resemnată. Ai ştiut 
de la bun început? 


— Nu. 

— I-ai făcut vrăji ca să primeşti gradul de căpitan? 

— Bineînţeles că nu. 

— Dar te simţi... altfel? 

A înghiţit în sec, dar nu a întors privirea. Acel mic 
gest de sfidare mi-a adus aminte de băiatul care se 
împrietenise cu mine, îmi purtase de grijă şi mă ajutase 
să mă ridic de câte ori căzusem. Cel care îi trăsese un 
pumn lui Julien pentru că mă numise gunoier, înainte să 
ne împietrească sufletele lăcomia. Invidia. 

— M-am schimbat, Jean Luc. 

Cuvintele, atât de diferite faţă de altădată — atât de 
adevărate —, mi s-au prelins grele de pe buze. 
Definitive. 

— Şi tu la fel. Nu vom mai fi niciodată ce-am fost. 
Dar aici, în momentul ăsta, nu-ţi cer să-mi fii prieten. 
Morgane e aproape şi, împreună — indiferent de 
trecutul nostru —, avem o şansă reală să o distrugem. 

— Ai crezut că o să atace în timpul înmormântării şi 
te-ai înşelat 

Adevărul mi-a ieşit din gură fără voia mea. Cu fiecare 
cuvânt mă simţeam mai uşor. 

— Am crezut ce trebuia să cred ca să vin la 
înmormântarea arhiepiscopului. 

La vremea aceea, nu-mi dădusem seama de asta. 
Poate că nici n-aş fi putut să-mi dau seama. Şi, cu toate 
că mă înşelasem, nu regretam câtuşi de puţin. Nu 
puteam să regret. A dat să mă contrazică, dar i-am luat 
vorba din gură înainte să-mi pierd curajul. M-am silit 
să-l privesc în ochi. 

— Jean, n-am... n-am ştiut de treaba asta cu Celie. 

A înţepenit. 


— Dacă ştiam ce simţi, aş fi... 

Ce-aş fi făcut? I-aş fi respins dragostea? Aş fi respins- 
o pe a arhiepiscopului? Nu m-aş fi înfruntat cu el la 
întrecere sau n-aş fi depus jurământul? Aş fi renunţat la 
visurile mele, doar pentru că şi el îşi dorea aceleaşi 
lucruri? 

— îmi pare rău! 

Doar atât am putut să spun. Şi chiar îmi părea rău. 
îmi părea rău că viaţa ne împărţise aceleaşi cărţi. îmi 
părea rău pentru durerea pe care i-o pricinuisem fără 
voia mea. Nu mai puteam repara nimic, dar puteam să 
recunosc. Puteam să deschid uşa dintre noi. Dar nu 
puteam să-l oblig să intre. 

Au trecut câteva clipe tensionate până să legene din 
cap, dar am înţeles ce semnifică gestul — un pas 
înainte. 

Fără să mai scoatem o vorbă, am reluat căutările. 
După încă o jumătate de oră, Blaise a simţit mirosul lui 
Lou. 

— E aproape, a spus încruntat şi a pornit spre tunelul 
din faţă. Dar mai sunt şi alţii. Le aud bătăile inimilor, 
răsuflarea... 

Pe neaşteptate, s-a tras înapoi câţiva paşi, după care 
s-a întors spre noi, cu o privire speriată. 

— Fugiţi! 

De după colţ au apărut Vânătorii. 

Cu balisardele în mâini, m-au recunoscut imediat şi 
au sărit la atac. în fruntea lor era Philippe. Dar, în 
momentul în care Jean Luc s-a postat înaintea noastră 
— şi m-a dat la o parte din calea pericolului —, s-au 
oprit cu toţii. 

— Ce-nseamnă asta? a mârâit Philippe. 


N-a lăsat jos balisarda. Se uita la balisarda din mâna 
lui Jean Luc. 

— Cum ai... 

— Mi-a dat-o Reid înapoi. 

Vânătorii din spatele lui Philippe se foiau, vizibil 
stânjeniţi. Nu le convenea ce auzeau. Ştiau că sunt 
vrăjitor. Ucigaş. Se uitau la atitudinea protectoare a lui 
Jean Luc cu figuri nedumerite şi temătoare. 

— Ce cauţi aici, căpitane? a întrebat Philippe, 
arătând din cap către mine. E duşmanul nostru. Toţi 
sunt duşmanii noştri. 

— Un rău necesar, a răspuns Jean Luc şi, după ce mi- 
a aruncat o privire ezitantă, a îndreptat semeţ umerii. 
Avem ordine noi, soldaţi. Morgane e aici. O găsim şi o 
omoram. 


MORMÂNTUL STRĂLUCITOR 


Lou 


ÎN INIMA CATACOMBELOR AM DESCOPERIT MOR- 
mântul familiei Tremblay. 

In viaţa mea nu-mi dorisem cu atâta ardoare să mă 
înşel — şi nici nu mă simţisem atât rău. Ca şi în cazul 
celorlalte morminte, poliţele de aici erau pline de cranii 
care marcau locul de veci al fiecărui strămoş. Un obicei 
pe care nu-l înţelesesem niciodată. Vrăjitoarele nu-şi 
decapitau morţii. Oare luau capul defunctului înainte 
sau după ce putrezea? Sau o făceau când îl 
îmbălsămau? Şi, că tot veni vorba, cine se ocupa de 
asta? Cu siguranţă, nu rudele. Mi se întorcea stomacul 
pe dos la gândul de a tăia oasele persoanei iubite, aşa 


că am ajuns la concluzia că era mai bine să nu aflu 
răspunsul. 

Cu cât înaintam în sală, cu atât paşii îmi deveneau 
mai grei, ca de plumb, până când — într-un sfârşit — i- 
am găsit numele gravat pe un sicriu din lemn de 
trandafir. 


FILIPP A ALLOUETTE TREMBLAY 
Iubită soră şi fiică 


— Eşti aici, Celie? 
Niciun răspuns. 
Din fericire, craniul Filippei nu fusese încă expus. 

Opintindu-mă din toate forţele, am încercat să ridic 
capacul sicriului, dar n-a fost chip să-l urnesc. După 
câteva minute de eforturi zadarnice, am început să 
gâfâi. 

— Nu ştiu dacă mă auzi şi sper din tot sufletul să nu 
fii înăuntru, caz în care îi cer iertare surorii tale, dar mă 
chinuiesc degeaba. Afurisitul de capac e prea greu. Va 
trebui să folosesc magia ca să te scot. 

O pietricică s-a rostogolit la picioarele mele. M-am 
răsucit cu mâinile ridicate. 

— Ansei? am spus, şocată, şi am lăsat braţele jos. Ce 
cauţi aici? Cum m-ai găsit? 

Băiatul se uita îngrozit la craniile din jur. 

— Când au plecat ceilalţi, am mai încercat trapa o 
dată. Aveam o presimţire, a spus, cu un zâmbet timid. 
După păţania cu Coco, ştiam că o să fii mai prudentă cu 
vrăjile, cu structurile pe care le puteai menţine fără 


prea mare risc. Mi s-a părut mai simplu să fi blocat uşa 
doar de Reid decât de toată lumea, sau decât s-o fi 
blocat definitiv. Am avut dreptate. Am deschis-o şi am 
luat-o pe primul tunel care m-a adus direct aici. 

— Imposibil, am zis, buimăcită. Tunelul ăla se 
înfundă. Probabil te-ai întors la un moment dat, dar, 
fiind întuneric, nu ţi-ai dat seama. Ceilalţi unde sunt? 

— S-au dus la o intrare din cimitir. 

— O intrare din cimitir. 

Instinctiv, am întrerupt structura care-mi strunea 
inima, şi toată dragostea pentru Reid — toată 
deznădejdea şi toată panica — s-a revărsat în mine ca un 
val ameţitor. M-am clătinat uşor, năucită de şoc. 

— Drace! Deci Reid a... 

— Nu ştiu, a răspuns Ansei, ridicând din umeri 
neputincios. Mi-a zis să rămân la han, dar n-am putut. 
Trebuia să vă ajut cumva. Te rog să nu te superi pe 
mine! 

— Să mă supăr? In niciun caz nu... 

Un gând brusc şi înfiorător şi-a înfipt degetele în 
gâtul meu. Imposibil. Am scuturat din cap, căci nici mie 
nu-mi venea să cred cât era de absurd. Aproape că mă 
pufnea râsul. 

— Nu, nu, nu. Nu sunt supărată, i-am spus. 

Mi-am spus. 

Nu, nu, nu, îmi răsunau gândurile, repetând cuvântul 
ca pe un talisman. 

Am arborat un zâmbet larg, l-am luat de braţ şi l-am 
tras lângă mine. 

— N-ai de ce să-ţi faci griji. Cred doar că, în situaţia 
de faţă, Reid are dreptate. Ar fi mai bine să te întorci la 


han şi să aştepţi... 

S-a tras înapoi cu o figură profund ofensată. 

— E aproape miezul nopţii şi n-ai găsit-o pe Celie. Pot 
să te-ajut. 

— E posibil s-o fi găsit... 

— Unde e? a întrebat, uitându-se la cranii şi sicrie cu 
o privire tot mai neliniştită. Trăieşte? 

— Aşa cred, dar nu prea mă descurc cu... 

— Te ajut eu, numai spune-mi cum. 

— Nu. Cred că e mai bine să nu... 

— Care-i problema? a spus el, ridicând tonul. N-ai 
încredere în mine? 

— Ştii foarte bine că nu la asta... 

— Atunci ce e? Pot să ajut. Vreau să ajut. 

— Ştiu că vrei, dar... 

— Nu sunt copil, Lou, şi m-am săturat ca toată lumea 
să mă trateze de parcă aş fi! Am aproape șaptesprezece 
ani! Sunt cu un an mai mare decât erai tu când ai salvat 
regatul... 

— Când am fugit, am replicat tăios, căci îmi 
pierdusem răbdarea. Am fugit, Ansei, şi acelaşi lucru îţi 
cer şi ţie să faci. 

— De ce? a răbufnit el, gesticulând violent. 

Se înroşise la faţă şi îi luceau ochii. 

— Mi-ai spus mai demult că nu sunt inutil, dar nici 
acum nu te cred. Nu ştiu să lupt. Nu pot să fac vrăji. 
Lasă-mă să dovedesc că pot să fac ceva! 

Am tras o înjurătură. 

— De câte ori trebuie să-ţi spun, Ansei? Nu-i nevoie 
să-mi dovedeşti nimic! 

— Atunci, lasă-mă să mi-o dovedesc mie! a spus el, cu 


vocea aproape frângându-i-se spre final, şi a lăsat 
abătut ochii în pământ. Te rog! 

Mi se rupea inima când îl vedeam aşa. Se considera 
inutil. Era convins până-n măduva oaselor, iar eu nu-l 
puteam ajuta cu nimic. Nu acum. Nu când în joc era 
viaţa lui. Poate că în ochii lumii, şi chiar în ochii lui, nu 
valora cine ştie ce, dar pentru mine... pentru mine era 
nepreţuit. Şi, dacă exista cel mai mic risc ca... 

„Un bărbat apropiat de inima ta va muri.” 

Mă detestam pentru ce urma să fac. 

— Ai dreptate, Ansei, am zis, pe un ton aspru. 

Dacă-i spuneam adevărul, s-ar fi încăpățânat. Ar fi 
refuzat să plece. Trebuia să-l rănesc suficient de adânc 
cât să nu mai vrea — să nu mai poată — rămâne aici. 
Am legănat din cap şi mi-am pus mâi- nile-n sân. 

— Vrei să ţi-o spun pe de-a dreptul? Ai dreptate. 
Strici tot ce atingi! Nu poţi nici măcar să mergi fără să 
te poticneşti, darămite să mânuieşti sabia! Nu poţi vorbi 
cu o femeie fără să nu te înroşeşti, deci cum ai putea s-o 
salvezi? Sincer, e de-a dreptul tragic cât poţi să fii de 
neajutorati 

Cu fiecare cuvânt, se făcea tot mai mic şi îl podideau 
lacrimile, dar eu nu terminasem ce-aveam de spus. 

— Spui că nu eşti copil, Ansei, dar exact asta eşti. 
Eşti copil. Te comporţi ca un băieţel care îmbracă cu 


hainele şi cizmele noastre 

şi se crede adult. Te-am lăsat să te ţii după noi, ca să 
avem de cine râde, dar s-a terminat cu joaca. Viaţa unei 
femei e în pericol — viaţa mea e în pericol. Nu ne 
permitem să faci vreo prostie şi să distrugi totul. îmi 
pare rău! 


Alb la faţă, nu scotea o vorbă. 

— Acum, am zis, forţându-mă să continui, să respir, 
faci frumuşel stânga-mprejur şi te-ntorci pe unde-ai 
venit. Te duci la han şi te ascunzi în cameră, până trece 
primejdia. Ai priceput? 

Se uita la mine si strângea din buze ca să nu-i mai 
tremure. 

— Nu. 

— Nu, ce? N-ai priceput? 

— Nu, a repetat, îndreptându-se puţin de umeri şi 
ştergându-şi o lacrimă de pe obraz. Nu plec. 

— Poftim? 

— Am spus nu. Nu... 

Am făcut ochii mici. 

— Am auzit ce-ai spus. îţi dau şansa să te 
răzgândeşti. 

— Altfel ce-o să faci? 

A izbucnit într-un râs dispreţuitor, iar sunetul era 
atât de trist, de nefiresc, încât mă sfâşia până-n adâncul 
sufletului. 

— îmi îngheţi inima? îmi rupi oasele? Mă faci să uit 
că te-am cunoscut? 

Mi-am trecut degetele peste lemnul de trandafir, 
cugetând. Vraja asta ne-ar răni pe amândoi, dar, cel 
puţin, ar fi rănit şi viu. 

— Dacă mă forţezi, da. 

Ne-am uitat unul la altul — el mai hotărât ca oricând 
—, până când am auzit un bufnet lângă noi. Ne-am 
întors spre sicriul Filippei. Am închis ochii de ruşine. 
Uitasem de Celie cu desăvârşire. 

— E cineva..., a bâiguit Ansei, îngrozit. Celie e 

înăuntru? Vie? — Da, am şoptit, pierindu-mi orice 

chef de ceartă. 

Coco mă avertizase că viziunile ei sunt înşelătoare. 
Poate că încă mai exista o şansă ca aceasta să se 
sfârşească altfel. Viitorul era schimbător. Dacă-l 
goneam, poate că-şi găsea moartea în tuneluri. Dacă 
rămânea lângă mine însă, poate reuşeam cumva... să-l 
protejez. 

— 'Ţine-te aproape de mine, Ansei! 


Cu FORŢE ÎNDOITE, am izbutit să coborâm sicriul Filippei 
pe podea. Capacul era altă poveste. Trebuia să folosesc 
magia ca să-l desfac. Dar eram expertă în rupt vrăji şi, 
din fericire, tocmai rup- sesem o relaţie. 

A mai trecut o rundă din jocul lui Morgane. 

După aceea, capacul s-a deschis cu uşurinţă. 

Când am văzut-o pe Celie leşinată printre rămăşiţele 
surorii ei, Ansei a vomitat instantaneu tot ce avea în 
stomac. Era cât pe ce să păţesc la fel, dar am pus palma 
la gură, ca să nu iasă nimic. Cadavrul Filippei nu se 
descompusese complet, iar carnea putredă se lipea de 
pielea lui Celie. Iar mirosul... mirosul era... 

Am  vomitat pe craniul lui Monique  Priscille 
Tremblay. 

— N-o să-şi mai revină după experienţa asta, am zis, 
ştergân- du-mă la gură pe mânecă. E sadic chiar şi 
pentru Morgane. 

Auzindu-mi vocea, Celie s-a ridicat în capul oaselor 
şi a deschis ochii. Ii şiroiau lacrimi pe obraji când s-a 
uitat la mine. 

— Celie, am murmurat şi m-am lăsat în genunchi 
lângă ea. îmi pare rău! 


— M-ai găsit. 

I-am curăţat mâzga de pe faţă şi din păr cât am putut 
de bine. 

— Bineînţeles că te-am găsit. 

— Nu c-credeam c-că o să vii. Sunt aici de câteva s- 
săptămâni. 

Deşi tremura violent, nu se ridica din sicriu. I-am pus 
pelerina mea pe umeri. 

— M-mă vizita uneori. îşi b-bătea joc de mine. Zicea 
c-că o să m-mor aici. C-că Reid a uitat de m-mine. 

— Gata. Ce-a fost mai rău a trecut. Reid m-a trimis 
după tine. Te scoatem de-aici şi... 

— Nu pot să plec. 

A început să plângă şi mai tare când eu şi Ansei am 
încercat s-o ridicăm, dar corpul i-a rămas nemişcat în 
sicriu. Am tras cu mai mare forţă. N-am reuşit s-o 
clintim. 

— Nu p-p-pot să m-mă mişc. Decât dacă te duc... la 
ea. M-a vrăjit. 

Abia atunci am simţit mirosul magiei, aproape 
imperceptibil din cauza duhorii de mortăciune. 

— Altfel, t-trebuie să stau aici cu... cu Filippa. 

Un vaiet sfâşietor i s-a ridicat din gât şi am strâns-o 
mai tare în braţe, dorindu-mi cu disperare ca Reid să fi 
fost aici. El ar fi ştiut ce să facă. Ar fi ştiut cum s-o 
consoleze... 

Nu. Mi-am alungat gândul din minte. 

Speram ca Reid să nu fie aici. Chiar dacă nu-l 
puteam  încuia pe Ansei — mai ales singur în 
catacombe, în compania cadavrului Filippei —, puteam 


să-l împiedic pe Reid să ne găsească şi să ne 
urmărească până la Morgane. După mintea mea, dacă-i 
tineam la distanţă unul de celălalt, el era în siguranţă. 
încă mă puteam ruga ca viziunea lui Coco să fi fost 
greşită şi toată lumea să scape cu viaţă după noaptea 
asta. 

— Nu te poţi ridica deloc? am întrebat-o. 

— Nu c-cred. 

— Poţi să încerci? Te ajutăm eu şi Ansei. 

S-a cutremurat de parcă abia atunci îşi dădea seama 
c-o atinsesem. 

— N-nu. Tu m-mi l-ai răpit pe Reid. Mi-a zis ea c-că l- 
ai vrăjit. 

Mă străduiam să-mi păstrez calmul. Nu era vina lui 
Celie. Era vina lui Morgane. Şi, din câte o cunoşteam pe 
mama, tot ce îi spusese lui Celie în timpul petrecut 
împreună fusese o minciună. După ce îşi revenea din 
şoc, avea să-mi fie imposibil s-o conving să vină cu 
mine. Eu eram duşmanul. Eram vrăjitoarea care-i furase 
inima lui Reid. 

— Nu putem rămâne aici la nesfârşit, Celie. La un 
moment dat, trebuie să plecăm. 

— Unde e Reid? a întrebat printre sughiţuri, uitându- 
se disperată în jur. Unde e? II vreau pe Reid! 

— Te duc eu la el, am răspuns răbdătoare, facându-i 
semn lui Ansei să se aşeze pe jos. 

Celie plângea iar şi se legăna înainte şi-napoi, cu faţa 
în palme. 

— Dar pentru asta trebuie să ieşi din sicriu. 

Cum era de aşteptat, plânsetele au încetat când l-a 
zărit pe Ansei printre degete. 


— Tu, a şoptit, agăţându-se de marginea sicriului. T- 
te-am văzut în Turn. Eşti cadet. 

Slavă Domnului că Ansei avusese înţelepciunea să 
mintă. 

— Aşa e, a spus el blând, luând-o de mână. Sunt 
cadet şi vreau să ai încredere în mine. N-o să las pe 
nimeni să-ţi facă rău, Celie, mai ales o vrăjitoare. 

Celie s-a aplecat spre el. 

— Nu înţelegi. S-simt cum mă trage magia ei. Chiar 
aici, a zis ea, bătându-se în piept cu un gest spasmodic, 
agitat. 

Avea sânge sub unghii, ca şi când încercase să rupă 
lemnul de trandafir. 

— Dacă mă ridic, n-o să am de ales. Ne aşteaptă. 

— Poţi să desfaci vraja? m-a întrebat Ansei. 

— Nu merge aşa. Habar n-am cum a reuşit Reid de 
Modraniht, dar presupun că a avut nevoie de mare 
concentrare şi, probabil, de 

o dezlănţuire emoţională extrem de intensă în timp ce 
Morgane era neatentă. In momentul ăsta, nu pot... 

Voci slabe se auzeau dinspre tunel. Deşi nu le 
distingeam cuvintele, intonaţiile, nu era bine să ne 
găsească cineva aici. în special Reid. 

— Ridică-te! i-am poruncit lui Celie. Ridică-te şi du- 
ne la Morgane înainte să se ducă dracului totul! 

Când am văzut că face ochii mari, consternată de 
răbufnirea mea, am tras-o de braţ cu brutalitate. 
Degeaba. Nu puteam rupe legătura. Celie trebuia să se 
ridice de bunăvoie. Ceea ce a făcut, în momentul în care 
i-am luat faţa în palme şi am şuierat: 

— Dacă nu te ridici imediat, Reid o să moară! 


LA MASCARADE DES CRANES 


Lou 


NEPUTÂNDU-ŞI CONTROLA CORPUL, CELIE ÎNAINTA 
cu paşi mecanici pe tunelurile dinspre stânga, 
conducându-ne în Mascarada Craniilor. Din grabă, era 
s-o calc pe călcâie de două ori. Reid putea să apară din 
clipă-n clipă. Trebuia să mă ocup de Morgane înainte să 
se întâmple asta. 

Se dădea o adevărată luptă în mintea mea, care-mi 
prezenta noi probleme la fiecare pas — probleme noi şi 
soluţii vechi. Ca de obicei, Morgane era cu un pas 
înaintea noastră. Strânsesem alinţi — și mă furişasem 
s-o înfrunt pe Morgane fără ei, îmi reproşa mintea mea 
—, convinsesem combatanți puternici să participe la 
luptă şi aşteptasem. Dar Morgane nu atacase. Cel puţin, 
nu aşa cum mă aşteptasem. Mă uitam la spatele firav al 
lui Celie şi la rochia de doliu slinoasă. Eram prinsă ca 
un şobolan în cloacă şi nu puteam conta decât pe 
ajutorul lui Ansei şi al lui Celie. Chiar dacă n-aş fi jurat 
să-i feresc de primejdii, şansele mele de a scăpa cu 
viaţă de aici erau inexistente. 

Era un dezastru. 

Tunelul se lărgea pe măsură ce înaintam şi era 
luminat de mai multe făclii. Mergeam de doar câteva 


minute când am auzit voci în faţă — multe voci, de data 
asta, vesele şi gălăgioase. Necunoscute. Unele fredonau 
un cântec, în zbâmâitul săltăreţ ale mandolinelor, pe 
acordurile melodioase ale harpei şi chiar pe notele mai 
înalte ale 

rebecului. Imediat ce-am cotit, am dat cu ochii de 
primele tarabe vopsite. Aici, negustorii mascaţi ispiteau 
domnişoarele în ţinute scandaloase, promiţându-le mai 
mult decât bomboane şi plăcinte, în vreme ce alţii 
vindeau mărfuri precum visuri îmbuteliate şi praf de 
zâne. Barzii se strecurau printre muşterii. In aplauzele 
trecătorilor, un contorsionist îşi răsucea corpul în 
poziţii imposibile. Oriunde mă uitam, petrecăreţii 
dansau, cântau şi urlau, vărsând vin pe podeaua 
tunelului. Banii curgeau la fel de uşor. 

Când o copilă murdară pe faţă — o pungăşoaică — a 
vârât mâna în buzunarul meu, am prins-o de încheietură 
şi am ţâţâit printre dinţi. 

— Cred că ai mai mare noroc acolo, i-am şoptit, 
arătând spre un cuplu beat, aşezat lângă un cărucior cu 
minciunele cu zahăr. 

Fata a legănat din cap, în semn de mulţumire, şi s-a 
dus la ei. 

Dar nu aveam timp să admirăm priveliştea, căci Celie 
îşi vedea de drum, alunecând prin mulţime ca un şarpe 
dresat. Am iuţit pasul ca să ne putem ţine după ea. 

Nu dădea atenţie nenumăratelor tuneluri laterale şi 
bunătăţilor necunoscute din ele, ci mergea doar pe 
drumul principal. Ni s-au alăturat şi alte persoane, 
şuşotind încântate pe sub costumele cusute de mâini 


măiestre: lei şi leoaice cu coame dese, din blană şi 
gheare de diamant; balauri cu coame şi solzi pictaţi 
care scânteiau în lumina făcliilor; păuni cu pene verzi, 
albăstruie şi aurii, ale căror măşti sclipitoare erau 
modelate sub formă de ciocuri. Nici participanţii mai 
săraci nu se zgârciseră la cheltuieli şi se gătiseră cu 
hainele bune şi îşi pictaseră feţele. Bărbatul de lângă 
mine, cu faţa vopsită în roşu şi coame pe cap, semăna 
leit cu diavolul. 

Toţi se uitau curioşi la feţele noastre nemachiate şi 
nemascate, dar niciunul n-a comentat. Neliniştea mea 
sporea cu fiecare pas. Morgane era aproape. N-aveam 
nicio îndoială. Aproape îi simţeam răsuflarea în ceafa, 
vocea care mă chema la ea. 

Simţindu-mi tensiunea, Ansei m-a luat de mână şi mi- 
a strâns-o. 

— Sunt lângă tine, Lou. 

L-am strâns şi eu cu degete amorţite. Poate că relaţia 
noastră nu era iremediabil distrusă. îmbărbătată de 
acest gând, am şoptit: 

— Mi-e frică, Ansei. 

— Şi mie. 

în foarte scurt timp, tunelul a dat într-o gaură imensă 
— ca măruntaiele unui munte care cresc şi se afundă în 
pământ, în loc să se înalțe spre cer. Bănci grosolane, de 
piatră, stăteau aliniate pe lângă pereţii povâmiţi, ca 
nişte şiruri de dinţi, şi trepte abrupte coborau tot mai 
adânc într-o gură de pământ 

Iar acolo, în mijlocul acelei scene rudimentare, stătea 
mama. 

Arăta magnific în roba de catifea neagră. Avea 


braţele dezgolite în ciuda frigului din subteran, iar 
părul ca razele lunii îi cădea mătăsos pe spate. Pe cap 
purta o cunună fină de aur, dar cadavrele care pluteau 
în cerc deasupra ei — perfect liniştite, cu ochii închişi şi 
mâinile împreunate — alcătuiau adevărata ei coroană. 
Deşi nu le distingeam trăsăturile feţelor, le vedeam 
gâturile tăiate. Mi s-a pus un nod în stomac în 
momentul în care am înţeles ce se petrece. M-a trecut 
un fior de groază. Cu un gest discret, i-am tras pe Ansei 
şi Celie în spatele meu. 

Morgane a întins braţele şi, cu un zâmbet larg, mi-a 
strigat: 

— Bine ai venit, scumpa mea! Sunt nespus de fericită 
că ai reuşit să ajungi! 

De jur-împrejur, sute de oameni şedeau pe bănci, ca 
nişte stane de piatră, tăcuţi şi cu feţele acoperite de 
măşti. Aerul era atât de îmbâcsit de magie, încât mi-au 
dat lacrimile şi am înţeles instinctiv că niciunii dintre ei 
nu se puteau mişca. Din ochii celor care intraseră odată 
cu noi a dispărut orice licăr de viaţă şi, fără să scoată o 
vorbă, s-au dus cuminţi la băncile lor. Cuprinsă de 
panică, m-am uitat în jur după Reid, Coco şi Beau, dar 
nu erau nicăieri. Am răsuflat uşurată. 

— Bună, maman! 

I s-a lăţit zâmbetul pe faţă când mi-a văzut atitudinea 
defensivă. 

— Arăţi splendid! Trebuie să recunosc că am râs 
când ţi-ai topit părul — o greşeală frecventă, scumpa 
mea —, dar cred că eşti de acord cu mine când spun că 
ţi se potriveşte de minune culoarea. Apropie-te, ca să te 
văd mai bine! 


Nu m-am clintit din loc. 

— Sunt aici. Las-o pe Celie să plece! 

— Vai, nu pot să fac asta. Ar însemna să piardă toată 
distracţia. 

Şi-a tras trena robei şi a făcut un pas înainte, scoțând 
la iveală încă un trup întins la picioarele ei. Mi-a stat 
inima. Chiar şi de la distanţă, am recunoscut silueta 
firavă şi buclele castaniu-roşiatice. 

— Gabrielle, am murmurat îngrozită. 

Ansei a tresărit lângă mine. 

— E cumva... 

— Moartă? a spus Morgane, împingând cu piciorul 
capul fetiţei. 

Gaby a scos un geamăt. 

— Nu încă, dar va fi în curând. Cu ajutorul fiicei 
mele, desigur. 

A trecut mai departe, călcând pe mâna lui Gaby. 

— Unde ţi-e Vânătorul, Louise? Speram să vină şi el. 
Am multe de discutat cu el. Un bărbat cu puteri magice! 
Nici nu-ţi imaginezi ce surpriză am avut după 
scamatoria de Modraniht. Să dea viaţa arhiepiscopului 
în schimbul alei tale? Inspirată mutare! 

Mi-am îndreptat umerii. 

— In bilet ai scris că-i dai drumul. 

— Nu-i adevărat. Am scris că-i mănânc inima dacă n- 
o salvezi până la miezul nopţii, adică acum, a spus, 
lingându-se lasciv pe buze. între timp, poate ne distrezi 
tu puţin. 

— Dar am salvat-o... 

— Nu, Louise, m-a contrazis Morgane, cu un rânjet 
sinistru. N-ai salvat-o. Dar, trecând peste asta, a 
adăugat pe un ton glacial, 

spune-mi, te rog, mai sunt şi alţii ca Vânătorul tău? 
Poate era mai bine să-i fi păstrat pe fiii noştri. E 
aproape imposibil să le mai dau de urmă acum, iar aceia 
pe care i-am găsit sunt absolut îngroziţi de mine. Se 
pare că nu toți fiii ne moştenesc darurile. 

S-a uitat drăgăstoasă la cadavrele care pluteau 
deasupra ei. 

— Dar asta nu înseamnă că am rămas fără răsplată. 
Truda mea a dat alte roade. 

— N-am găsit pe nimeni, am minţit eu. 

Şi-a dat seama şi a zâmbit. 

— Vino încoace, drăguță, a spus, făcând semn cu 
degetul spre Celie, care stătea atât de aproape în 
spatele meu, încât o simţeam cum tremură. Ce păpuşică 
frumoasă! Vino încoace, ca să te fac fărâme. 

— Te rog! a murmurat Celie, agăţându-se de mâna 
mea, în timp ce picioarele o trăgeau după ele, fără voia 
ei. Ajută-mă, te rog! 

Am prins-o de mână şi am tinut-o în loc. 

— Morgane, las-o în pace! Ai torturat-o suficient. 

Morgane a lăsat capul într-o parte, ca şi când ar fi 
stat pe gânduri. 

— Poate că ai dreptate. Ar fi mult mai puţin amuzant 
dacă aş ucide-o pe loc, nu-i aşa? a spus ea, râzând şi 
bătând din palme. Eşti delicios de sadică. Recunosc că 
sunt impresionată. Acum, că e mânjită de carnea surorii 
ei moarte, e firesc s-o condamnăm să trăiască — să 
trăiască şi să nu uite niciodată. Chinul, cum îl numeşti 
tu, va fi savuros. 

Ingreţoşată, am dat drumul mâinii lui Celie. Aceasta, 
văzând că picioarele continuă să o tragă după ele, a 
scos un suspin. 

— Ce faci? am mârâit şi am fugit după ea, pe trepte. 


— Te rog, Louise! Vreau să vii mai aproape. Urmează 
păpuşa, a spus Morgane, apoi s-a întors spre Ansei şi a 
adăugat: După cum te ţii după ea, presupun că eşti un 
fel de animal de companie. O pasăre, poate. Stai pe loc, 
dacă nu vrei să-ţi jumulesc penele şi să-mi fac pălărie 
din ele! 

Ansel a dus mâna la cuțitul de la curea. l-am făcut 
semn să stea potolit şi am murmurat: 

— Rămâi aici. Nu-i atrage atenţia mai mult decât e 
nevoie. 

S-a uitat la mine cu ochii lui de căprioară şi a clipit 
nedumerit încă nu pricepuse ce se întâmplă. 

— Te aştept! a strigat ea mieros. 

Vrăjitoarele flancau treptele şi ne priveau cum 
coborâm. Nu mă aşteptasem să fie atât de multe. Pe 
majoritatea nu le recunoşteam. Manon stătea aproape 
de capăt şi nu se uita la mine. Nepăsarea îi învăluia 
trăsăturile ascuțite, iar pielea de abanos se 
transformase într-o mască dură. Totuşi... a înghiţit în 
sec când am trecut pe lângă ea, iar masca s-a crăpat 
când i-au fugit ochii la unul dintre cadavre. 

Era tânărul chipeş, cu păr auriu, pe care-l 
văzuserăm nu demult. Gilles. 

Alături de el pluteau două fete cu pielea la fel de albă 
şi ochi sticloşi la fel de albaştri. Pe partea cealaltă plana 
o brunetă ceva mai în vârstă, iar un ţânc — n-avea mai 
mult de trei ani — întregea cercul. Cinci trupuri în total. 
Cinci cadavre perfecte. 

— Nu te lăsa păcălită de expresiile lor, a murmurat 
Morgane. 

De la distanţa aceasta îi vedeam cicatricea roşie şi 
urâtă pe care i-o lăsase pe piept sabia lui Jean Luc. 


— N-au avut parte de o moarte liniştită. N-a fost un 
spectacol plăcut. Dar ştii deja asta, nu-i aşa? L-ai văzut 
cu ochii tăi pe drăgălaşul Etienne, a continuat, rânjind 
din nou. Ar fi trebuit să-i auzi ţipetele, Louise. A fost 
minunat! Absolut sublim. Şi toate astea din cauza ta. 

La o mişcare a degetelor ei, cadavrele au început să 
coboare, fără să se oprească din învârtit, până ce m-au 
înconjurat la nivelul ochilor. Atingeau pământul cu 
degetele picioarelor, iar capetele... M-am abținut cu 
greu să vomit. 

Evident, capetele erau păstrate intacte cu ajutorul 
magiei. 

Ameţită, m-am ridicat pe vârfuri şi am închis mai 
întâi ochii ţâncului — i-a tresărit capul la atingerea mea 
apoi pe ai brunetei, pe ai gemenelor şi, la final, pe ai 
necunoscutului chipeş. Cu coada ochiului, am zărit-o pe 
Manon agitându-se. 

— Eşti bolnavă, maman, am spus. De mult timp eşti 
bolnavă. 

— Tu ştii cel mai bine, scumpo. Nici nu-ţi imaginez cu 
câtă plăcere te-am urmărit săptămânile astea. N-am fost 
niciodată atât de mândră. In sfârşit, fata mea înţelege 
ce trebuie să facă. Chiar dacă e în tabăra adversă, 
sacrificiile ei sunt lăudabile. Şi a devenit arma pe care 
mi-am dorit-o de când am adus-o pe lume. 

Mi s-a întors stomacul pe dos când am auzit cum 
apasă pe cuvântul acela şi m-am rugat — m-am rugat 
fierbinte — să nu ne fi spionat mai devreme şi să nu fi 
auzit ce spusese Reid în camera noastră de la 
Leviathan. Dormitorul nostru. Prezenţa ei ar otrăvi 
acele clipe atât de intime. 


Nu pe acelea, te rog! 

Degetul ei — rece şi ascuţit — mi-a ridicat bărbia. 
Ochii ei însă erau şi mai reci. Mai ascuţiri. 

— Credeai că poţi să-i salvezi? 

Văzând că nu spun nimic şi doar mă uit la ea, m-a 
ciupit de bărbie. 

— M-ai umilit de Modraniht. De faţă cu toate surorile 
noastre. De faţă cu însăşi Zeița. După ce-ai fugit, mi-am 
dat seama cât de oarbă am fost! Cât de obsedată! Le-am 
trimis pe surorile tale în regat, să caute progeniturile 
lui Auguste. 

L-a lovit pe Gilles peste faţă cu dosul palmei şi i-a 
crăpat pielea. Sânge stătut a început să se prelingă din 
el şi să cadă pe părul lui Gaby. Fetiţa a mai scos un 
geamăt. 

— Şi i-am găsit. Nu pe toţi, ce-i drept, dar o să-i 
găsesc în curând. Vezi tu, Louise, n-am nevoie de gâtul 
tău nenorocit ca să mă răzbun. O să-mi îndeplinesc 


dorinţa, cu sau fără ajutorul tău. 

Dar să nu-ţi imaginezi că HM vei muri, a adăugat, 
prinzându-mă din nou de bărbie. Dar, în caz că reuşeşti 
iar să scapi, n-o să mai alerg după tine. Niciodată n-o să 
mai alerg după tine. în schimb, o să mă delectez 
dezmembrându-i pe fraţii şi surorile Vânătorului tău şi-o 
să ţi-i trimit bucăţică cu bucăţică. O să le adun urletele 
în sticle şi-o să-ţi otrăvesc visele. De câte ori vei închide 
ochii, o să vezi cum îşi trăiesc ultimele clipe din 
existenţa lor jalnică. Iar după ce o să omor şi ultimul 
copil, o să vin după Vânătorul tău, o să-i smulg 
secretele din minte şi-o să-l măcelăresc în văzul tău. 
Abia după aceea te voi ucide şi pe tine, fata mea. Doar 


atunci când mă vei implora să te omor. 

Mă uitam la ea şi nu-mi venea să cred. Mama mea. 
Era nebună de legat. Dintotdeauna fusese pasională şi 
schimbătoare, dar asta... era cu totul altceva. Din 
dorinţa de răzbunare, renunţase la prea multe. 

„Vreau toate acele părticele din tine pe care le 
sacrifici”, îmi spusese Reid la un moment dat. „Te vreau 
pe tine — întreagă şi nevătămată." I-am privit chipul, 
doar-doar regăsesc ceva din femeia care mă crescuse — 
care dansase cu mine pe plajă şi mă învățase că trebuie 
să mă preţuiesc —, dar nu mai rămăsese nimic din ea. 
Dispăruse cu desăvârşire. 

„Crezi că o să fii în stare să-ţi ucizi mama?” 

„Nu mi-a dat de ales.” 

La vremea aceea, nu fusese un răspuns. Acum era. 

— Ei bine? a spus ea şi mi-a dat drumul la bărbie, cu 
ochii scânteind de furie. N-ai nimic de zis? 

îmi simţeam braţele ca de plumb, dar le-am ridicat 
totuşi. 

— Cred că... dacă intenţionezi să-i dezmembrezi toți 
copiii, unul câte unul... am destul timp să te opresc. 

Şi-a dezvelit dinţii. Am rânjit şi eu, într-un gest forţat 
de bravadă. Mişcarea aceea a buzelor era vitală. De 
asemenea, m-a ajutat să-i distrag atenţia de la 
jumătatea de pas pe care l-am făcut către Gabrielle. 

— Fii sigură c-o să te opresc, maman. Mai ales dacă- 
ţi divulgi planurile ori de câte ori ne întâlnim. Iţi place 
să te auzi vorbind, nu-i aşa? Nu te-am considerat 
niciodată narcisistă. Dementă şi fanatică, da, şi, uneori, 
chiar vanitoasă, dar narcisistă, nici... 

Morgane a ridicat-o pe Gaby în picioare, înainte de a- 


mi duce ideea la capăt. Am înjurat în gând. Când a rotit 
din mână, o minge de foc i-a apărut în palmă. 

— Aveam de gând să-ţi fac o propunere de 
compromis, scumpo. Să te las să alegi între Gabrielle şi 
Celie — aşa, ca să mă distrez şi eu puţin —, dar mi-ai 
pus destul răbdarea la încercare. Prin urmare, o să le 
omor pe amândouă. Ştiu că ţie îţi place gheaţa, dar eu 
prefer focul. E chiar poetic, dacă stai să te gândeşti. N- 
am dreptate? 

în spatele meu, Celie scâncea. 

Drace! 

La o atingere a degetului lui Morgane, Gaby a 
deschis ochii şi s-a uitat mirată în jur. 

— Lou, a spus cu vocea sugrumată, zbătându-se în 
braţele lui Morgane. E nebună, Lou! Ea şi... 

Şi-a întrerupt vorba şi a ţipat când Morgane i-a 
trecut focul pe lângă obraz — o dată, şi încă o dată, şi 
încă o dată -, coborându-i flăcările peste gât, piept şi 
braţe. Deşi fata ţipa şi se zbătea fără oprire, Morgane 
nu i-a dat drumul. Speriată, am căutat o structură, 
structura perfectă, dar, înainte să aleg una, o sabie a 
spintecat aerul şi mâna lui Morgane. 

Cu un urlet de furie, a scăpat-o pe Gaby şi s-a răsucit 
spre... 

Mi s-a tăiat răsuflarea. 

Ansei. S-a răsucit spre Ansei. 

Şi de data asta se ţinuse după mine. 

Cu ochii mijiţi, s-a uitat la el — s-a uitat bine la el — 
pentru prima oară. Sângele i se prelingea pe tivul robei. 
O picătură. Două picături. Trei. 

— îmi aduc aminte de tine, a spus, cu o grimasă 


oribilă, sinistră. 

N-a oprit-o pe Gaby când fata a luat-o la fugă şi a 
dispărut în tunelul de sub culoare. 

— Te-am văzut de Modraniht. Ce păsărică drăgălaşă! 
în sfârşit ai prins aripi! 

Cu o figură dârză, Ansei a strâns cuţitele în mâini, şi- 
a îndepărtat picioarele şi a înfipt bine călcâiele în 
pământ, pregătit să folosească toată forţa corpului. 
Mândria şi spaima îmi sfâşiau pieptul. O salvase pe 
Gaby. Vărsase sângele lui Morgane. 

Fusese însemnat. 

Structurile au apărut imediat ce m-am pus lângă el. 
In momentul în care am ridicat braţele, hotărâtă, mi-a 
strecurat cuțitul în cizmă. L-am scos rapid. 

— Lecţia numărul unu, a murmurat. Găseşte 
slăbiciunile adversarului şi exploatează-le. 

— Ce tot şuşoteşti acolo? a mârâit Morgane, 
aprinzând încă o minge de foc în palmă. 

Alesese focul pentru că avea un impact mai puternic, 
dar focul putea fi scormonit. Simboliza pasiune. Emoții. 
în luptă, Morgane reacţiona pripit, fără chibzuială, iar 
acea impulsivitate o putea distruge. Trebuia să fiu 
atentă şi rapidă. 

— Eram convinsă că o să alegi focul, am zis, cu un 
rânjet ironic, plimbând cu nonşalanţă cuțitul dintr-o 
mână în alta. Devii previzibilă la bătrâneţe, maman. Şi 
zbârcită, pe deasupra. 

Când a aruncat prima minge de foc, Ansei s-a ferit cu 
repeziciune. 

— Norocul tău că ai părul alb de la natură. Nu se 
observă că a încărunţit. 

A scos un urlet revoltat şi a aruncat a doua minge de 


foc. De data asta, m-am mişcat şi mai rapid, am prins 
flăcările pe lama cuţitului şi le-am azvârlit înapoi. 

— Lecţia numărul doi, am spus râzând în momentul 
în care i-a luat foc mantia. Nu există trişare. Poţi folosi 
orice armă de care dispui. 

— Te crezi deşteaptă? a strigat Morgane şi şi-a 
aruncat mantia pe jos, gâfâind. 

Ţesătura ardea mocnit, învăluind-o în norişori de 
fum. 

— Dar eu te-am învăţat să lupti, Louise! Eu! 

Aproape ascunsă de fum, a format o a treia minge de 
foc, cu o sticlite crudă în ochi. 

— Lecţia numărul trei: lupta nu se termină până când 
nu moare unul dintre voi. 

Când a aruncat globul incandescent, acesta s-a 
preschimbat într-o sabie — un stâlp —, şi nici eu, nici 
Ansei nu ne-am putut feri la timp. Ne-a atins din zbor, 
trântindu-ne la pământ, iar Morgane a sărit la atac. 

Anticipându-i mişcarea — cu dureri prin tot corpul —, 
am luat cuțitul lui Ansei şi m-am rostogolit peste el, 
fluturându-i mamei tăişul prin faţă. Şi-a tras înapoi 
jumătatea superioară a trunchiului, dar mişcarea i-a 
propulsat jumătatea inferioară spre mine — spre cuțitul 
meu pe care i l-am înfipt în burtă. A scos un icnet. 
Flăcările s-au stins, iar trupurile plutitoare s-au 
prăbuşit la pământ. Gemete îngrozite s-au înălţat din 
mulţime în momentul în care s-a rupt vraja. Cu arma lui 
Ansei în mână, am înaintat, hotărâtă să termin ce 
începusem, privindu-i fiecare gest, fiecare emoție, ca şi 
când timpul s-ar fi oprit în loc. Mi-am întipărit faţa ei în 


minte. Fruntea încreţită de nedumerire. Ochii larg 
deschişi de uimire. Buzele întredeschise de teamă. 
Teama. 
O emoție pe care n-o văzusem niciodată pe chipul 
mamei. 
Şi, din cauza asta, am şovăit. 

Deasupra s-a auzit tropăit de paşi, iar strigătele lui 
Reid au curmat tăcerea. 

Nu! 

Cu o viteză supraomenească, Morgane a întins mâna, 
m-a prins de încheietură şi mi-a răsucit-o. M-am trezit la 
realitate şi am scăpat cuțitul, cu un urlet. 

— Ai vrut să mă omori. Pe mine, mama ta. 

A izbucnit într-un hohot isteric de râs tocmai când 
coborau Vânătorii. In fruntea lor veneau Reid şi Jean 
Luc, urmaţi de Blaise, complet transformat. 

— Dacă reuşeai, fata mea? De-asta ai venit aici? 
Credeai că o să devii regină? 

A răsucit cu brutalitate şi am auzit cum îmi trosneşte 
osul. Un junghi de durere m-a săgetat în tot braţul şi am 
tipat. 

— O regină nu trebuie să se dea în lături de la nimic, 
Louise. Ai fost atât de aproape, dar te-ai oprit. Vrei să-ți 
arăt eu cum se face? Vrei să-ți arăt toate lucrurile care- 
ţi lipsesc? 

Mi-a dat drumul şi m-am tras înapoi, clătinându-mă 
pe picioare. Cu privirile împăienjenite de lacrimi, am 
văzut cum Reid ţâşneşte de lângă ceilalţi şi aleargă spre 
noi, cu cuţitele scoase. Nu m-am putut mişca suficient 
de repede. Nu l-am putut opri. 

— Reid, NU...! 


Morgane a aruncat a patra şi ultima minge de foc, 
care i-a explodat lui în piept. 


WOODWOSE 


Reid 


MĂ ÎNVĂLUIA UN FUM GROS. ÎMI INTRA ÎN NAS. ÎN 
gură, în ochi. N-o vedeam, dar auzeam tipetele lui Lou, 
care îşi blestema mama, iar Morgane râdea. Râdea Iară 
oprire. Am pornit prin fum, ca să ajung la ea, să-i spun 
că nu păţisem nimic... 

— Reid! urla Ansei. 

In scurt timp au răsunat şi strigătele lui Jean Luc 
peste vuietul mulţimii care fugea. Peste zbieretele 
vrăjitoarelor şi tropotul paşilor apăsătoare ca fumul din 
aer. 

Dar unde era focul? 

Mi-am atins pieptul, căutând căldura dogoritoare a 
flăcărilor, dar n-am găsit nimic. In schimb, am dat cu 
ochii de... 

Claud Deveraux stătea lângă mine, cu un zâmbet 
viclean pe buze. Ţinea în mâini mingea de foc — care se 
micşora şi fumega abundent —, iar în ochi... Am clipit 
de câteva ori prin perdeaua de fum. Preţ de o clipă, mi 
s-a părut că văd în ochii lui un licăr străvechi şi sălbatic. 
Un licăr verde. Am făcut un pas înapoi, uluit. Mirosul 
vag de pământ pe care-l simţisem în căruțele trupei de 
teatru era acum înzecit mai puternic. Acoperea fumul şi 
inunda caverna cu miresme de răşină, licheni, pământ 
reavăn şi fân. 


— Parcă ziceai că nu eşti vrăjitor. 
— Nici nu sunt, dragul meu. 

— N-am reuşit să te găsim. în tuneluri, n-am... 

— Răţuştele mele s-au rătăcit, nu-i aşa? a spus el, 
netezindu-şi haina, cu un zâmbet încordat. Stai liniştit 
Le vom găsi noi. 

Din fumul gros răzbăteau strigătele lui Lou şi-mi 
înăbuşeau orice alt gând. 

— Deşi dubea mea Zenna cunoştea riscurile, ispita 
violenţei s-a dovedit irezistibilă. N-am mai pomenit 
asemenea sete de sânge. Am găsit-o în tuneluri în timp 
ce-i căutam pe ceilalţi. Biata Seraphine a trebuit s-o 
urmeze, iar eu nu le-am putut lăsa neprotejate. 
Sperasem să mă întorc înainte ca situaţia să degenereze 
— e mai bine să previi decât să vindeci, după cum ştii şi 
tu —, dar n-a fost să fie, a spus, uitându-se peste umăr 
spre locul din care veneau râsetele lui Morgane. Boala 
ei ar putea să ne distrugă pe toţi. Cu părere de rău, 
trebuie să te părăsesc acum. 

A despicat fumul cu o fluturare a mâinii. 

în faţă mi-au apărut Lou şi Morgane, care se 
învârteau în cerc, cu mâinile ridicate. Mai departe, 
Ansei o ţinea pe Celie în braţe, ca să o protejeze, în 
vreme ce Jean Luc şi Coco luptau spate în spate cu trei 
vrăjitoare. Deasupra noastră, Beau îndruma petrecăreţii 
speriaţi spre ieşire. Corpul unei vrăjitoare zăcea Ia 
picioarele lui Blaise, cu gâtul sfâşiat, dar alta reuşise să- 
1 încolţească şi îşi contorsiona mâinile în cele mai 
nebuneşti feluri. 

Au ajuns doi Vânători la ea. 

în momentul în care Deveraux a ieşit din fum, atât 


Morgane, cât şi Lou au încremenit. M-am dus după el. 
— Tu! a mârâit Morgane şi s-a împleticit — s-a 
împleticit de-a binelea — când a vrut să se dea înapoi. 
— Da, scumpo, eu, a zis Deveraux, cu un oftat 
Imediat ce-a rostit acele cuvinte, Deveraux a început 
să se transforme. S-a făcut mai înalt şi mai lat, 
acoperindu-mă chiar şi pe mine cu noua lui formă. Din 
pantofii lustruiri i-au ieşit copite 


Sânge ti miere 503 


despicate. Din buclele coafate cu grijă i-au crescut 
coame de cerb, iar în jurul lor s-a împletit o coroană din 
ramuri de stejar. Pupilele i s-au îngustat, iar ochii îi 
străluceau în întuneric ca ai unei pisici. S-a uitat la noi 
câteva secunde, fără să spună nimic. 

Am tras aer în piept. 

— Dumnezeule mare! a exclamat Lou, ridicând 
şocată ochii la el. 

Nu-i venea să creadă. M-am dus spre ea. 

— Eşti... eşti Woodwose! 

Deveraux i-a făcut cu ochiul şi şi-a scos pălăria. 
Aceasta s-a preschimbat într-un buchet de liliac pe care 
i l-a întins cu o plecăciune. 

— Mă bucur să te cunosc, micuţo! a zis el cu o voce 
mai groasă, străveche, de parcă îşi trăgea seva chiar 
din pământ. îţi cer scuze că nu mi-am dezvăluit 
identitatea mai demult, dar trăim vremuri grele şi 
stranii. 

— Dar tu nu exişti. Eşti un bastnl 

— La fel şi tu, Louise, a spus el, cu un zâmbet mijit în 
colţul ochilor galbeni. La fel şi tu. 

— Nu trebuia să vii aici, Henri! a mârâit Morgane 
printre dinţi, fără să lase mâinile jos. Orice-ai face, o să- 


i omor pe toţi! 

— Ai grijă ce spui, scumpo! a răspuns el cu un 
zâmbet glacial, arătându-şi colții ascuţiţi. Nu sunt un 
câine care vine la comanda stăpânului. 

Văzând grimasa lui Morgane, tonul i-a devenit mai 
aspru, mai fioros. 

— Eu sunt Sălbăticia. Sunt tot ce sălăşluieşte pe 
pământul acesta, tot ce-a fost făcut şi desfăcut. In mâna 
mea stă viaţa tuturor vietăţilor şi suflarea întregii 
omeniri. Munţii se înclină după voia mea. Sălbăticiunile 
mă slăvesc. Eu sunt păstorul şi turma. 

Oricât de tare ar fi vrut să se ţină, Morgane a făcut 
un pas înapoi. 

— Cunoşti Legile Vechi. Nu poţi interveni. 

— Nu pot interveni direct, a răspuns el şi s-a 
îndreptat de umeri cât era de înalt, ridicându-se falnic 
peste ea — peste noi toţi — şi aruncând scântei din 
ochii lui de pisică. Sora mea însă... e nemulțumită de 
ultimele tale isprăvi, Morgane. Foarte nemulțumită. 

— Sora ta, a murmurat Lou. 

Morgane a pălit. 

— Dar tot ce-am făcut am făcut pentru ea. în curând, 
copiii ei vor fi liberi... 

— Iar copiii tăi vor fi morţi! 

Cu o figură încruntată, s-a aplecat şi a mângâiat-o pe 
obraz. Morgane nu s-a tras înapoi. Dimpotrivă, şi-a lăsat 
capul în palma lui. Voiam să întorc privirea, dar nu 
puteam. Nu când vedeam tristeţea nespusă care inunda 
ochii acelei fiinţe stranii, nici când s-a prelins ca o 
lacrimă pe obrazul lui Morgane. 

— Ce s-a întâmplat cu tine, iubirea mea? Ce 


nenorocire îţi otrăveşte sufletul? 

De data asta, Morgane s-a tras înapoi. Lacrima de pe 
obraz s-a evaporat. 

— M-ai părăsit! 

Cuvântul acela a dezlănţuit ceva în ea şi s-a repezit 
spre el, cu braţele întinse. Instinctiv, le-a ridicat şi Lou 
pe ale ei. I-am urmat exemplul o secundă prea târziu. 
Am scăpat unul dintre cuțite şi am înjurat când l-am 
văzut că alunecă pe lângă Morgane. Ea nici nu l-a 
observat, căci era prea ocupată să fluture din mâini 
către Deveraux. Acesta doar a răsucit din încheietură şi 
a oftat. în jurul nostru s-a răspândit un miros puternic 
de lemn de cedru. 

— Ştii că n-are niciun efect asupra mea, scumpo, a 
spus el iritat. 

Cu o altă mişcare a mâinii, Morgane s-a ridicat în aer 
şi a rămas acolo de parcă era suspendată de un copac. I 
s-au lipit palmele. Gălăgia din jur s-a potolit şi toţi ochii 
s-au întors spre ei. 

— Eu sunt pământul. Magia ta vine din mine, a 
continuat Deveraux. 

în momentul în care Morgane a început să tipe şi să 
se zbată, el nici nu i-a dat atenţie. 

— Dar ai dreptate. Nu trebuia să fi plecat. E o 
greşeală pe care n-o voi repeta. 

A început să se plimbe prin faţa unui şir de cadavre, 
înălțându-se mai mult şi mai mult cu fiecare pas. Mi s-a 
întors stomacul pe dos când m-am uitat mai bine. Când 
mi-am recunoscut gura pe unul dintre chipuri. Nasul pe 
altul. Masxilarul. Ochii. 

Când Deveraux a zărit ţâncul, i s-a înăsprit vocea. 


— Prea mult timp am stat şi n-am spus nimic. Te-am 
privit cum îi îneci pe ceilalţi, te-am privit cum te 
distrugi singură. Dar gata, s-a terminat! Nu te las să 
faci asta, ma chanson. 

S-a uitat la Lou şi furia din ochi i s-a mai domolit. 

— Putea fi copilul nostru. 

— Dar nu e! a şuierat Morgane, cu toate venele 
gâtului umflate de atâtea sforţări. Nu-i a mea şi nu-i nici 
a ta! E alui. E a lor. 

A arătat spre mine, Coco, Ansel, Jean Luc, Beau şi 
Blaise. 

— N-a fost niciodată a mea. Şi-a ales tabăra. Chiar 
dacă e ultimul lucru pe care-l fac, o să am grijă să 
sufere cum au suferit surorile ei. 

Câteva vrăjitoare se furişau spre tunelul principal. 
Blaise — cu faţa plină de sânge şi bale la gură — s-a 
postat în dreptul intrării, dar el era unul singur. Când 
au atacat vrăjitoarele, Vânătorii s-au luat după ele şi ne- 
au lăsat de izbelişte. Ansei s-a retras tiptil să păzească 
tunelul mai mic prin care intrau actorii. Rămasă singură 
alături de cadavre, Celie tremura ca o frunză. în 
momentul în care a întors ochii spre mine — vii şi 
înfricoşaţi —, i-am făcut semn să se apropie. Un pocnet 
aproape imperceptibil din degete. A făcut o grimasă şi a 
venit fuga la noi. A prins-o Lou, iar eu le-am luat în 


braţe pe amândouă. 

Aveam să scăpăm cu viaţă din nenorocirea asta. Cu 
toţii. Indiferent ce spunea viziunea lui Coco. 

Deveraux ne-a aruncat o privire nostalgică, apoi şi-a 
reîndrep- tat atenţia spre Morgane. A clătinat din cap. 

— Eşti o nesăbuită, iubirea mea. Fata asta e fiica ta. 
Bineînţeles că ar fi putut fia ta. 


Dintr-o fluturare a mâinii, Morgane a coborât din nou 
pe pământ. I s-au desfăcut palmele. 

— S-a terminat jocul. Sora mea ţine mult la Louise. 

Am strâns-o în braţe. Cu un tremur de uşurare, Lou a 
lăsat capul pe umărul meu. Spre surprinderea mea, 
Celie a mângâiat-o pe păr. Doar o dată. Un gest de 
consolare. De speranţă. Incredibilul situaţiei m-a făcut 
să tresar, m-a zdruncinat profund şi o uşurare caldă mi- 
a cuprins toată fiinţa. Mi s-au înmuiat genunchii. Eram 
convins că vom scăpa cu viaţă. Cu toţii. Cu Deveraux şi 
sora lui alături de noi — un zew şi o zeiță —, Morgane 
era neputincioasă, în ciuda puterilor ei, era doar un om. 
Nu putea spera să ducă acest război şi să câştige. 

Gâfâind şi îndoindu-şi încheieturile, i-a aruncat o 
privire plină de ură lui Deveraux. 

— Sora ta e o proastă! 

Cu o figură rece, Deveraux le-a făcut semn lui Blaise 
şi Ansei să se îndepărteze de intrările tunelurilor. 

— îmi pui răbdarea la încercare, iubito. Pleacă până 
când nu mă răzgândesc. Repară ce mai poate fi reparat. 
Nu încerca să-i mai faci vreun rău lui Louise, căci vei 
simţi furia surorii mele... şi pe a mea. E ultimul 
avertisment pe care ţi-l dau. 

Morgane a pornit încet, cu spatele, spre tunel. A 
ridicat ochii şi a văzut cum fug şi ultimele vrăjitoare, şi 
ultimii Vânători după ele. Deveraux le lăsa să plece. 
Morgane n-ar fi acceptat niciodată să se predea în văzul 
lumii. Acum sala era aproape goală. Rămăseseră 

doar oamenii noştri — şi Manon. Se uita la chipul mort 
al lui Gilles cu o figură la fel de lipsită de viaţă. Lou 
părea că ar vrea să se ducă la ea, dar am prins-o de 


mijloc. Nu era încă momentul 

— Ultimul meu avertisment, a şuierat Morgane. 
Mânia unei zeițe. 

A ridicat mâinile şi toată lumea a încremenit, dar n-a 
făcut altceva decât să aplaude. Fiecare bătaie din palme 
reverbera în sala goală. Pe buze avea un rânjet de-a 
dreptul înfiorător. 

— Bravo, Louise! Observ că ai piese puternice pe 
tablă, dar nu uita că am şi eu unele. M-ai bătut... de 
data asta. 

Lou s-a îndepărtat de mine şi Celie. 

— Pentru mine, maman, n-a fost niciodată un joc. Te- 
am iubit cu adevărat 

— Of, scumpa mea! Nu ţi-am zis că dragostea te face 
mai vulnerabil? a spus Morgane, cu o sticlite sălbatică 
în ochi, în timp ce se retrăgea. 

Mai avea puţin până la tunel. Mai avea puţin şi 
scăpa. Ansei îi dădea târcoale, cu o figură neliniştită. 
îmi împărtăşea temerile. M-am uitat la Deveraux, 
sperând să se fi răzgândit — s-o captureze —, dar nu 
schiţa niciun gest Avea încredere că va pleca de 
bunăvoie, că se va supune dorinţei zeiţei. Eu, nu. 

— încă nu s-a încheiat jocul Doar s-au schimbat 
regulile. Atâta tot Nu pot folosi magia aici. Nu mă pot 
atinge de tine, dar... 

Prea târziu mi-am dat seama ce pune la cale. Toţi ne- 
am dat seama prea târziu. 

Cu un chicotit, a luat de jos cuțitul pe care-l 
scăpasem, a ţâşnit şi I-a împlântat la baza craniului lui 
Ansei. 


SFÂRŞITUL LUMII 


Lou 


LUMEA NU S-A SFÂRŞIT CU UN ŢIPĂT. 
S-a sfârşit cu un geamăt Cu un singur icnet speriat. 
Apoi... Nimic. 
Doar tăcere. 


CEVA ÎNTUNECAT ŞI 
STRĂVECHI 


Lou 


N-AM PUTUT FACE NIMIC DECÂT SĂ-L PRIVESC cum 
se prăbuşeşte. 

A căzut în genunchi mai întâi — cu ochi mari şi orbi 
—, apoi s-a prăvălit cu faţa în jos. Nu era nimeni lângă 
el care să-l prindă, care să-l împiedice să se izbească 
cu obrazul de pământ cu un bufnet înfiorător şi 
definitiv. După aceea n-a mai mişcat. 

Liniştea îmi vibra în urechi, în minte, în inimă, 
privind cum îl înconjoară sângele ca un nimb stacojiu. 
Picioarele mele nu se clinteau. Ochii nu clipeau. Exista 
doar Ansei şi coroana lui, trupul lui frumos întins pe jos 
— de parcă dormea. 

„La miez de noapte, un bărbat apropiat de inima ta 
va muri.” 

Un țipăt a sfâşiat tăcerea. 

Ţipătul meu. 

Lumea a recăpătat contur în clipa aceea şi toţi 
zbierau, alergau şi alunecau în sângele lui Ansei... 

Coco s-a tăiat pe braţ cu unul dintre cuţitele lui Reid 
şi şi-a turnat sângele pe faţa lui Ansei. L-au întins în 
poala lui Reid şi i-au întredeschis gura. Capul îi atârna 


moale. Pielea îşi pierduse deja culoarea. Oricât l-au 
zgâlţâit, oricât au plâns, Ansei nu s-a trezit. 

— Ajută-l! a strigat Coco, sărind în picioare, şi l-a 
apucat pe Claud de haină. 

I se prelingeau lacrimile pe obraji şi ardeau tot ce 
atingeau, aprin- zând flăcărui la picioarele noastre. 
Cădeau fără oprire. Coco se sufoca. Nu-l mai scutura, 
ci doar îl strângea de umeri. Jelea. Se îneca. 

— Te rog, te implor, adu-l înapoi... 

Claud i-a dat mâinile la o parte cu blândeţe şi a 

clătinat din cap. — îmi pare rau! N-am voie să 

intervin. A... murit. 

A murit. 

Ansei a murit. 

Mort mort mort. Lumea se învârtea cu mine, prin 
mine, şi-mi şoptea implacabil. Ansei e mort. 

Coco s-a prăbuşit pe pământ şi lacrimile îi curgeau 
mai dese şi mai rapide. Flăcările se încreţeau în jurul ei 
ca nişte petale topite. Savuram căldura. Durerea. Locul 
ăsta avea să ardă ca pedeapsă pentru ce îmi răpise. 
Speram ca vrăjitoarele să fie încă aici. Speram ca 
diavolul cu chip roşu şi prietenii lui să nu fi apucat să 
fugă. Am suflat în toate structurile scânteietoare şi 
flăcările au devenit mai mari, mai fierbinţi. Aveau să 
moară toţi odată cu Ansei. Toţi, până la ultimul. 

Din tunelul întunecat s-a auzit un hohot de râs. 

Cu un răcnet gutural, m-am dus după el. Jean Luc 
zicea că sunt putredă, dar se înşela. Magia nu putrezea. 
Magia plesnea precum o oglindă fisurată. Cu fiece 
vrajă, fisurile din sticlă se adânceau. Cea mai mică 
atingere ameninţa să o spargă. Nu-l corectasem la mo- 


mentul acela. Nu voisem să recunosc ce se întâmpla cu 
mine — ce ştiam cu toţii că se întâmpla. Dar acum... 

— L-ai iubit, Louise? a răsunat prin beznă glasul lui 
Morgane. Ai privit cum se stinge lumina din ochii lui 
frumoşi? 

Acum m-am spulberat. 

Lumina mi-a explodat din piele în toate direcţiile şi a 
inundat tunelul. Zidurile s-au cutremurat, tavanul a 
început să se crape şi o ploaie de pietre a căzut sub 
furia mea. M-am îndârjit şi mai 

tare, smucind orbeşte de fiecare structură. Voiam să 
dărâm tunelul peste ea. Voiam să zdrobesc lumea şi 
năruiesc cerul, ca s-o pedepsesc pentru fapta ei. Pentru 
fapta mea. Morgane stătea în dreptul unei deschizături, 
cu gura întredeschisă de mirare — şi satisfacţie. 

— Eşti sublimă, a murmurat. In sfârșit! Ne putem 
distra şi noi puţin. 

Am închis ochii şi am lăsat capul pe spate, ţinând în 
mână vieţile tuturor. A lui Reid. Coco. Claud. Beau. Jean 
Luc. Celie. Manon. Am cântărit-o pe fiecare, căutând o 
fibră pe măsura lui Morgane. Trebuia să moară. Cu 
orice preţ. 

Dar dacă trebuie să moară şi altcineva? a şoptit o 
voce. 

Atunci, să moară! 

Dar, înainte să smulg acea fibră, s-a izbit de mine un 
corp. Avea cămaşa îmbibată de sânge. l-am simţit 
gustul în gură când m-a lipit de perete şi mi-a ridicat 
braţele deasupra capului. 

— Opreşte-te, Lou! Nu face asta! 

— Dă-rni drumul! am spus, pe jumătate ţipând, pe 


jumătate plângând, şi m-am zbătut din răsputeri să scap 
din strânsoarea lui Reid. 

Am scuipat sângele lui Ansei. 

— E vina mea! Eu l-am ucis! l-am spus că e 
neputincios... că e un nimic... 

In gura tunelului, Claud, Beau şi Jean Luc se 
chinuiau s-o ţină pe Coco. Probabil mă urmărise. 
Judecând după expresia feroce de pe chipul ei, îi 
pregătise mamei aceeaşi soartă. în spatele ei trosnea 
focul. 

Când m-am reîntors spre Morgane, se făcuse 
nevăzută. 

— Las-o să se ducă! m-a rugat Reid, cu faţa mânjită 
de lacrimi şi funingine. O să mai ai şi alte ocazii. 
Trebuie să plecăm înainte să murim îngropaţi sub 
dărâmături. 

M-am prăbuşit în braţele lui, învinsă. A expirat adânc 
şi m-a strâns la piept. 


512 SHELBY MAHURJN 


— N-ai voie să mă părăseşti. Ai înţeles? 

Mi-a cuprins obrajii în palme şi m-a sărutat apăsat. 
Glasul îi era înflăcărat. Ochii, şi mai înflăcăraţi. Mă 
ardeau, plini de furie, de angoasă, de teamă. 

— Nu te las să faci asta singură. Dacă te izolezi în 
mintea ta — în magia ta —, vin după tine, Lou. 

M-a scuturat uşor, cu lacrimi în ochii aceia speriaţi. 

— O să te urmez în beznă şi-o să te aduc înapoi. Auzi 
ce spun? Unde mergi tu, voi merge şi eu. 

Am întors capul spre sală. Flăcările erau mult prea 
înalte ca să ne mai putem întoarce după trupul lui 
Ansei. Aici avea să se facă scrum. Locul ăsta murdar şi 
nenorocit avea să-i fie rug. Am închis ochii, aşteptând 


să vină durerea, dar am găsit doar vid. Eram goală. 
Pustie. Indiferent ce spunea Reid... de data asta, nu mă 
mai putea aduce înapoi. 

Din hăul acela ieşise ceva întunecat şi străvechi. 


MAGIA VECHE 


Lou 


SOARELE DUPĂ-AMIEZII STRĂLUCEA PRIN FEREAS- 
tra prăfuită, scăldând în razele sale mobilierul de lemn 
şi covoarele groase din sala de mese de la Leviathan. La 
Voisin şi Nicholina mă fixau cu privirea de pe partea 
cealaltă a mesei. Păreau atât de străine în camera 
aceasta banală! Cu pielea brăzdată de cicatrice şi ochi 
tulburători, erau două creaturi care evadaseră dintre 
paginile unei poveşti de groază. 

Eu aveam să dau viaţă poveştii lor de groază. 

Hangiul m-a asigurat că n-o să ne deranjeze nimeni 
aici. 

— Unde aţi fost? 

— Ne-am rătăcit prin tuneluri, a răspuns La Voisin, 
cu o privire impasibilă. 

Nici până acum nu-i găsiserăm pe ceilalţi. Deşi Blaise 
şi Claud îi căutau fără încetare, Liana, Terrance, 
Toulouse şi Thierry parcă intraseră în pământ. Bănuiam 
că îi omorâse Morgane. Dar, în clipa aceea, nu-mi păsa. 

— Când am ajuns la Mascarada Craniilor, Cosette îi 
dăduse deja foc. Le-am poruncit surorilor mele să fugă. 

— Lac de foc şi lacrimi puhoaie, a murmurat 
Nicholina, legănându-se înainte şi-napoi pe scaun, fără 


să-şi dezlipească ochii argintii de la mine. Ca să ne 
înecăm duşmanii în a lor văpaie. 

— Am înţeles de la nepoata mea că te-ai răzgândit, a 
spus La Voisin, uitându-se spre uşa în spatele căreia ne 
aşteptau ceilalţi. 

Toţi, mai puţin unul. 

— Mi-a spus că vrei să ataci Chateau le Blanc. 

M-am uitat în ochii neclintiţi ai Nicholinei. 

— Nu vreau să-l atac. Vreau să-l rad de pe faţa 
pământului. 

La Voisin a ridicat din sprâncene. 

— înţelegi că nu pot fi de acord cu planul tău. Fără 
Chateau, poporul meu rămâne pe drumuri. 

—  Construiri o casă nouă. Construiţi-o pe ţărâna 
surorilor mele. 

Un licăr ciudat a apărut în ochii lui La Voisin. Iar pe 
buze i-a încolţit un zâmbet. 

— Chiar dacă acceptăm... chiar dacă îţi ardem 
mama şi surorile în căminul lor strămoşesc, nu 
rezolvăm cea mai gravă problemă. Deşi acţiunile mamei 
tale au devenit tot mai haotice, asta nu schimbă faptul 
că suntem vânate. Familia regală nu-şi va găsi liniştea 
până când nu ne omoară pe toate. Nu uita că Helene 
Labelle e încă în mâinile lor. 

— Atunci, îi omorâm şi pe ei, am zis, dar până şi eu 
mi-am dat seama cât de fals sună vorbele mele. Ii 
omorâm pe toţi. 

La Voisin a schimbat o privire cu Nicholina şi i s-a 
lăţit zâmbetul pe faţă. A legănat mulţumită din cap — 


de parcă trecusem un test secret —, a scos grimoarul 
din mantie şi l-a pus pe masă. 

—  Câtă cruzime... 

Nicholina s-a lins pe buze. 

— Dacă vor moarte, le arăt eu lor moarte, am spus 
scurt. 

La Voisin a pus palma pe grimoar. 

— Mă bucur să te văd atât de hotărâtă, Louise, dar 
o asemenea iniţiativă nu-i uşor de dus la capăt. Regele 
are o armată de 

Vânători, iar Vânătorii au balisarde. Morgane ştie tot ce 
mişcă. Are piese puternice pe tablă. 

„Observ că ai piese puternice pe tablă, dar nu uita că 
am şi eu unele." Formularea ei m-a pus pe gânduri. 

— Nu te-ai întrebat niciodată cum te-a găsit în 
Cesarine? 

La Voisin s-a ridicat şi Nicholina i-a urmat exemplul. 
M-am ridicat şi eu, stăpânită de un sentiment de 
nelinişte. Uşa din spatele lor era în continuare închisă. 
încuiată. 

— Cum a reuşit să strecoare un bileţel în tabăra 
mea? De unde a ştiut că eşti împreună cu Troupe de 
Fortune? Cum te-a urmărit până la acest han? 

— Are iscoade peste tot, am şoptit. 

— într-adevăr, a spus La Voisin, ocolind masa. 

Mă străduiam să stau nemişcată. Să n-o iau la fugă. 
Să nu mă fac mică. 

— Are multe iscoade. 

S-a oprit la un deget de mine şi m-a privit 
dispreţuitor. 


— Am avertizat-o pe Coco să nu se împrietenească cu 
tine. Ştia că nu-mi placi. Dar era aşa atentă să te 
protejeze de mine, încât n-a suflat niciodată o vorbă 
despre locul în care te afli. 

A lăsat capul într-o parte şi mă studia cu o privire de 
prădător. 

— Când a auzit că te-ai măritat cu Vânătorul, s-a 
speriat. Din cauza asta, a devenit neglijentă. Nesăbuită. 
Am urmărit-o până la Cesarine şi — ce să vezi? — am 
dat de tine. După doi ani de căutări, am reuşit, în 
sfârşit, să te găsim. 

— Să mă găsiţi? Adică „voi”? am întrebat cu un nod 
în gât. 

— Da, Louise. Noi. 

în clipa aceea, am ţâşnit spre uşă, dar Nicholina 
zburase deja în faţa ei. Cu o mişcare oribil de familiară, 
m-a împins la perete şi 

mi-a ridicat mâinile deasupra capului, cu o forţa 
supraomenească. Când i-am tras un cap în nas, s-a 
aplecat peste mine şi mi-a mirosit gâtul. Ii sfârâia 
sângele pe pielea mea. 

— Reid! REID! COCO! am ţipat. 

— Nu te aude nimeni, a spus La Voisin, răsfoindu-şi 
grimoa- rul. Am vrăjit uşa. 

Am privit îngrozită cum nasul Nicholinei s-a vindecat 
pe loc. 

— Şoriceii, a şoptit ea, cu un rânjet drăcesc. Şoriceii, 
şoriceii, şoriceii. Ei ne ţin tinere şi puternice. 

— Despre ce dracu’ vorbeşti întruna? Mâncaţi 
şoareci? 


— Nu fi prostuţă! a chicotit ea, frecându-şi nasul de 
al meu. 

Sângele ei continua să-mi ardă faţa. M-am zbătut să 
scap de ea — să scap de durere —, dar mă ţinea bine. 

— Mâncăm inimi. 

— Ferească Dumnezeu! am exclamat, abia abţinându- 
mă să vomit. Avea dreptate Gaby. Vă mâncaţi morţii. 

— Doar inimile lor, m-a corectat La Voisin, fără să 
ridice ochii din grimoar. Inima este esenţa puterii unei 
vrăjitoare de sânge şi continuă să trăiască după 
moartea persoanei. Morţii n-au nevoie de magie, dar noi 
avem. 

Apoi a scos din mantie un mănunchi de ierburi, l-a 
aşezat lângă grimoar şi le-a rostit numele. 

— Ciumărea pentru iluzie, silur pentru control şi 
mătrăgună pentru călătoria spirituală. 

A ridicat frunzele uscate şi le-a examinat. 

Călătoria spirituală. 

„Ce era cartea aia din cortul mătuşă-tii?” 

„Grimoarul ei.” 

„Ai idee ce conţine?” 

„Blesteme, posedări, molime şi alte nenorociri. 
Trebuie să fii nebun s-o superi pe mătuşă-mea.” 

Drace! 

— Colț de viperă, a murmurat Nicholina, cu aceeaşi 
privire lascivă de mai devreme. Ochi de bufniţă. 

La Voisin s-a apucat să strivească ierburile, colţul şi 
ochiul pe masă. 

— De ce faci asta? 


I-am tras Nicholinei un genunchi în burtă, dar a râs 


şi s-a lipit mai mult de mine. 

— Am acceptat să te ajut. Amândouă vrem acelaşi 
lucru, vrem... 

— E mai uşor să te omor pe tine decât pe Morgane. 
Deşi planul era să i te ducem plocon la Mascarada 
Craniilor, suntem maleabile. O să te predăm la Chateau 
le Blanc. 

Spre oroarea mea, şi-a tăiat venele de la încheietură 
şi a turnat sângele într-un pocal. După ce-a adăugat 
pulberea, din lichidul scârbos s-a ridicat un fir de fum 
negru. 

— Atunci, omoară-mă! am zis, sufocată de miros. 
Nu... nu face asta. Te rog! 

— Prin ordinul Zeiţei, Morgane nu te mai poate vâna. 
Nu te poate forţa să faci ceva împotriva voinţei tale. 
Trebuie să mergi la ea de bunăvoie. Trebuie să te 
sacrifici de bunăvoie. îţi dau să bei sângele meu, doar 
ca să te pot controla, dar sângele pur, neamestecat, al 
unui duşman ucide. 

A arătat sângele Nicholinei de pe faţa mea, pielea 
mea distrusă. 

— Din fericire, am o soluţie. Şi totul ţi se datorează 
ţie, Louise. Legile magiei vechi sunt absolute. Un spirit 
murdar ca al Nicholinei nu poate atinge unul curat 
întunericul ăsta din inima ta... ne cheamă. 

Nicholina m-a bătut cu un deget pe nas. 

— Şoricel frumuşel. O să-ţi gustăm Vânătorul. O să-i 
furăm sărutarea. 

— S-o credeţi voi! am mârâit. 

A început să chicotească în momentul în care La 


Voisin a traversat camera şi i-a pus pocalul la gură. A 
băut cu nesaţ şi şi-a relaxat mâinile. Am ţâşnit imediat 
spre uşă. 

La Voisin m-a apucat de încheietura rănită. M-am 
smucit cu un țipăt — ţipam după Reid, după Coco, după 
oridtv —, dar m-a prins de păr şi mi-a tras capul pe 
spate. Mi-a deschis gura. în clipa în care lichidul negru 
mi-a atins buzele, m-am prăbuşit şi n-am mai văzut 
nimic. 


RÂUL CAUTĂ UN REAZEM 


Reid 


DEVERAUX STĂTEA LA MASĂ, CU O FIGURĂ 
neobişnuit de mohorâtă. Dar, cel puţin, era umană. Faţa 
lui Woodwose mă cam tulburase. Am scuturat din cap, 
cu ochii în halba de bere. îşi pierduse acidul de-o oră. 
Jean Luc mi-a mai adus una. 

— Bea. Trebuie să plec cât de curând. Regele a 
ordonat să coborâm în catacombe în mai puţin de-o oră. 

— Ce o să-i spui? a întrebat Deveraux. 

— Adevărul. 

A luat o duşcă şi a arătat spre Beau, care ţinea un 
braţ pe umerii lui Coco, la masa vecină. Ea avea ochii 
roşii şi umflaţi şi învârtea absentă un pahar cu vin în 
mână. Beau o tot îmbia să ia o înghiţitură. 

— Vă caută deja pe toţi, a continuat Jean Luc. Nu s-a 
schimbat nimic. 

Deveraux s-a încruntat. 

— Ai încredere că oamenii tăi n-o să spună că ai fost 
şi tu implicat? 

— în ce anume am fost implicat? a întrebat Jean Luc, 
pri- vindu-mă chiorâş. Am profitat de o situaţie precară, 
ca s-o salvez pe fiica unui aristocrat. 

A trântit halba pe masă, s-a ridicat şi şi-a aranjat 


tunica. 

— Ascultaţi bine ce vă spun: nu suntem aliaţi. Dacă 
nu plecaţi până când mă întorc, vă arestez pe toţi fără 
nicio remuşcare. 

Deveraux a lăsat privirea în pământ, ca să-şi ascundă 
rânjetul. — De ce nu ne arestezi acum? Noi suntem 
aici. Tu eşti aici. 

Cu o privire furioasă, Jean Luc s-a aplecat spre el şi a 

murmurat: 

— Nu mă face să regret, bătrâne! După tot ce-am 
văzut acolo jos, mi-ar fi foarte uşor să te ard pe rug. 
Toate vrăjitoarele au aceeaşi soartă. Iar tu nu eşti mai 
presus de ele. 

— După tot ce-ai văzut acolo jos, a spus Deveraux, 
exami- nându-şi gânditor unghiile, presupun că ai o 
mulţime de întrebări. 

Când Jean Luc a deschis gura să răspundă, Deveraux 
i-a luat-o înainte: 

— Oamenii tăi sigur au. Eşti pregătit să le răspunzi? 
Eşti pregătit să ne pictezi pe toţi în aceleaşi culori ca pe 
Morgane? 

— Sunt... 

— Louise şi-a riscat viaţa aseară, ca să salveze o 
tânără nevinovată, şi a plătit scump pentru asta. 

Ca la un semn, s-au întors amândoi spre Celie. Stătea 
lângă mine, la masă, palidă şi tremurând din toate 
încheieturile. Nu scosese o vorbă de când ieşiserăm din 
Mascarada Craniilor. Când îi sugerasem să meargă 
acasă, o podidise plânsul. N-am mai adus vorba despre 
asta. Dar nu ştiam ce să fac cu ea. Nu putea rămâne 
împreună cu noi. Părinţii ei erau, probabil, extrem de 


îngrijoraţi şi, chiar dacă nu erau... ne aştepta un drum 
primejdios, deloc potrivit pentru o persoană ca ea. 

S-a înroşit, stânjenită de privirile lui Jean Luc şi 
Deveraux, şi a pus mâinile-n poală. Avea noroi pe rochia 
de doliu. Şi încă ceva. Ceva putred. 

Nici până acum nu aflasem ce păţise în catacombe. 
Lou n-a vrut să-mi spună, iar Ansei... 

Mi-am alungat gândul din minte. 

— Louise e motivul pentru care a fost răpită Celie, a 
mârâit Jean Luc printre dinţi. Mai mult de-atât nu pot 
spune. Trebuie să 

plec. Poţi să te ţii pe picioare, Celie? a întrebat-o cu 
blândeţe şi i-a întins mâna. 

Au podidit-o lacrimile din nou, dar le-a şters imediat. 
S-a îndreptat de umeri şi a pus mâna tremurătoare în 
palma lui. Jean Luc a dat să plece, dar s-a oprit brusc şi 
mi-a strâns umărul în ultima secundă. Nu se citea nimic 
în ochii lui. 

— Sper sincer să nu te mai văd niciodată, Reid. 
Părăseşte regatul. la-le pe Louise şi Coco cu tine, dacă 
doreşti. Ia-1 şi pe prinţ. Numai... 

A oftat adânc şi s-a întors cu spatele. 

— Ai grijă de tine! 

Am privit cum ies amândoi, cu o inexplicabilă 
strângere de inimă. Deşi n-o mai iubeam pe Celie, era... 
ciudat. S-o văd ţinându-se de mână cu Jean Luc. 
Stânjenitor. Cu toate acestea, le doream toată fericirea 
din lume. Cineva trebuia să aibă parte de ea. 

— Cum se mai simte? a spus Deveraux după câteva 
clipe, şi nimeni n-a întrebat la cine se referă. Unde 
este? 


N-am răspuns imediat, fiindcă rămăsesem din nou cu 
privirile pierdute la bere. Am luat două duşti zdravene 
şi m-am şters la gură. 

— E în sala de mese, cu La Voisin şi Nicholina. Fac 
planuri. 

— La Voisin? Nicholina? a întrebat Deveraux, 
uitându-se îngrozit când la mine, când la Coco. Nu sunt 
cele care ne-au abandonat în tuneluri? Ce sălbăticia 
naibii de planuri face Lou cu ele? 

Coco n-a ridicat ochii din paharul cu vin. 

— Lou vrea să atace Chateau le Blanc. Numai despre 
asta vorbeşte de când am fugit. Spune că trebuie s-o 
ucidă pe Morgane. 

— Aoleu! a oftat Deveraux, cu o privire îngrijorată. 
Aoleu, aoleu, aoleu! Recunosc că e o veste care mă 
cam... nelinişteşte. 

Coco a încleştat degetele pe pahar. A ridicat ochii 
care străluceau de emoție nerostită. 

— De ce? Toţi ne dorim răzbunare. Ea doar ia 
măsurile care să ne ducă acolo. 

— Astfel de gânduri, a răspuns Deveraux, după 
câteva clipe, cântărindu-şi cu grijă cuvintele, pot aduce 
ceva foarte întunecat în vieţile voastre, Cosette. Ceva 
foarte, foarte întunecat. Răul caută întotdeauna un 
reazem. Nu e bine să-i oferim unul. 

Piciorul paharului lui Coco i s-a spart între degete şi 
o lacrimă a sfârâit pe masă. 

— L-a stins ca pe o lumânare. Ai fost de faţă. Ai văzut 
cu ochii tăi. El... el... 

A închis ochii, ca să-şi recapete calmul. Când i-a 
redeschis, erau aproape negri. Beau o privea cu o 


figură împietrită. Impasibilă. Goală. 

— El era cel mai bun dintre noi. Răul are mai mult 
decât un reazem aici, Claud, şi asta doar din cauza ta. 
Tu l-ai eliberat aseară. I-ai dat drumul în lume. Acum 
trebuie să suportăm consecinţele cu toţii. 

Uşa sălii de mese s-a trântit de perete şi a ieşit Lou. 
S-a uitat în ochii mei, a rânjit şi a venit spre mine. M-am 
încruntat. Nu mai văzusem rânjetul acela de când... de 
când... 

Fără să scoată o vorbă, s-a năpustit spre mine şi m-a 
sărutat pasional. 


MULŢUMIRI 


TOATĂ LUMEA M-A AVERTIZAT ÎN LEGĂTURĂ CU O a 
doua carte. Mi-au spus că un al doilea roman, fie el 
continuare sau de sine stătător, e complet diferit de cel 
de debut. După o perioadă destul de intensă de 
revizuire a primei cărţi, Șarpe şi porumbel, am crezut că 
pot face faţă oricăror dificultăţi mi-ar ridica Sânge şi 
miere. Viaţa nu are un narator, dar, dacă ar fi avut, 
naratorul meu ar fi râs copios la momentul respectiv — 
poate că Jim s-ar fi uitat impasibil la cameră — şi ar fi 
spus: „In ce hal s-a putut înşela!" Dintr-un motiv sau 
altul, această carte a avut nevoie de sângele, 
transpiraţia şi lacrimile mele. Am avut coşmaruri; 
primul meu atac de panică. Aproape că am avut o 
cădere nervoasă în dreptul rafturilor cu cafea de la 
magazinul alimentar. (Nu beau cafea. Am început să 


beau cafea în perioada în care rescriam această carte.) 
Acum, pe de altă parte, nu pot decât să mă simt mândră 
de această poveste. Este dovada că putem face lucruri 
dificile chiar dacă trebuie să cerem ajutor uneori — 
ceea ce am şi făcut în timp ce scriam această carte. 
Chiar foarte mult. 

RJ, nu cred că-ţi voi ierta vreodată înţepăturile, dar 
nici nu pot uita că tu m-ai făcut să râd atunci când îmi 
venea să plâng. E un dar. E şi motivul pentru care m-am 


căsătorit cu tine. Iţi mulţumesc 

că ai avut grijă de copii de unul singur în aceste luni, 
când eu am scris, rescris, revizuit, re-revizuit. Te 
iubesc! 

Beau, James şi Rose, sper ca atunci când veţi citi 
aceste rânduri să ştiţi că, deşi nu datoraţi nimănui 
iubire necondiționată, o aveţi pe a mea. Chiar şi atunci 
când vă certaţi. Când tipati. Chiar şi atunci când aţi 
mâzgălit baia cu rujul meu favorit în dimineaţa în care 
aveam avion la ora 7. 

Mamă şi tată, nu găsesc cuvinte pentru a vă 
mulţumi. Chiar din postura de scriitor, nu reuşesc să 
descriu emoţiile care îmi umplu inima când mă gândesc 
la tot ce aţi făcut pentru mine, aşa că nici măcar nu voi 
încerca. Trebuie doar să ştiţi că vă ador pe amândoi. 

Există un pasaj, spre finalul cărţii Sânge şi miere, 
unde Lou îşi descrie paradisul copilăriei ca fiind 
înconjurată de familie şi veselie. Jacob, Brooke, Justin, 
Chelsy şi Lewie, voi aţi fost inspiraţia acelui paradis. L- 
am trăit atunci, şi îl trăiesc acum. 

Pattie şi Beth, zilele pe care le-aţi petrecut cu copiii 


au fost de nepreţuit. Aţi consumat mult timp şi energie 
— şi probabil mâncare — ca eu să scriu această carte, şi 
apreciez asta din tot sufletul! 

Jordan, Spencer, Meghan, Aaron, Courtney, Austin, 
Adrianne, Chelsea, Jake, Jillian, Riley, Jon şi Aaron, 
scrisul a devenit o mare parte din viaţa mea, dar 
niciodată nu mi-aţi reproşat asta. M-aţi ţinut cu 
picioarele pe pământ şi mi-aţi dat voie, în acelaşi timp, 
să mă dezvolt, fără să mă criticaţi vreodată. Nici măcar 
pentru rujul negru. Nu-mi pot imagina viaţa mea fără 
voi. 

Jordan, dacă există o persoană căreia trebuie să-i 
mulţumesc pentru că m-a ajutat să scriu Sânge şi miere, 
aceea eşti tu. Timpul şi energia pe care le-ai consumat 
cu mine şi această poveste, sincer îţi spun... îmi taie 
respiraţia. Îţi mulţumesc că m-ai ascultat atunci 

când plângeam în faţa raftului cu cafea de la magazinul 
alimentar, îţi mulţumesc că m-ai ajutat să trec peste 
atacul de panică, că mi-ai sugerat următoarea glumă a 
lui Beau, că iubeşti aceste personaje la fel de mult pe 
cât le iubesc eu, că mi-ai trimis videoclipuri de pe 
TikTok ca să mă înveseleşti, că ai îndurat ore întregi de 
mesaje pe Voxer atunci când nu reuşeam să dezvolt 
intriga. Dar, cel mai mult, îţi mulţumesc că eşti mult 
mai mult decât partenerul critic. Preţuiesc enorm 
prietenia noastră! 

Katie and Carolyn, sprijinul vostru de-a lungul anilor 
înseamnă mai mult decât vă puteţi imagina. Ţineţi-vă 
bine! N-o să mă despart niciodată de voi. 

Isabel, îţi mulţumesc că m-ai primit în casa ta — în 


viaţa ta — cu braţele deschise! Şi, de asemenea, că m-ai 
hrănit cu mâncare delicioasă. Adalyn, ai devenit şi 
îngerul şi diavolul de pe umerii mei, şoptindu-mi valori 
în ambele urechi. Postările tale pe Instagram sunt 
grozave! Adrienne, ambiția, respectul pentru muncă şi 
cunoştinţele tale mă inspiră zilnic. Aşa cum, chiar ieri, 
m-ai convins să comand un baton de morcov pentru 
ochi. Asemenea lucruri nu se întâmplă dintr-odată. 
Kristin, ai un păr superb! O piele la fel. Şi o neînfricată 
şi încăpăţânată loialitate faţă de persoanele pe care le 
iubeşti. Sunt atât de norocoasă să te am alături! Rachel, 
susţinerea pe care mi-ai oferit-o — unei străine ce 
intrase întâmplător în grupul de discuţii on-line într-o zi 
oarecare de marţi — mă copleşeşte. Abia aştept să vă 
întrerup şi următoarea discuţie despre cărţi! 

Sarah, agenta mea extraordinară, nimic n-ar fi fost 
posibil fată cunoştinţele, îndrumarea şi căldura ta. 
Erica, viziunea ta despre această serie de romane este 
ireproşabilă. îţi mulţumesc că nu ne-ai lăsat pe mine, 
Lou şi Reid să ne abatem de la drumul cel bun, mai ales 
când avem tendinţa să o luăm pe arătură. Ai o răbdare 

de sfânt. Louisa Currigan, Alison Donalty, Jessie Gang, 
Alexandra Rakaczki, Gwen Morton, Mitch Thorpe, 
Michael D'Angelo, Ebony LaDelle, Tyler Breitfeller, 
Jane Lee şi toţi ceilalţi de la Har- perTeen, dacă cineva 
m-ar fi întrebat cum îmi imaginez echipa perfectă 
înainte să vând $arpe şi porumbel, acea echipă ar fi fost 
exact ca voi. Nu am cuvinte să vă pot mulţumi pentru 
timpul şi energia pe care le-aţi dăruit acestei serii de 
cărţi. 

